
Forord 


Dette bind er forfattet af kommissionsmedlem Regin Schmidt på nær kapitel 4, 
som er skrevet af Nicoline Nyholm Miller. 


I henhold til PET-kommissionslovens $ 1, stk. 4, har Kommissionen ansat et 
antal forskere, herunder Nicoline Nyholm Miller. Kommissionen har givet for- 
fatterne adgang til at arbejde frit og med uhindret adgang til Kommissionens 
kildemateriale, herunder fra PET's arkiv. 


På denne baggrund fremlægger forfatterne resultatet af deres historiske under- 
søgelser inærværende bind. Kommissionen har nøje gennemgået og drøftet det- 
te og de forudgående udkast til bindet, ligesom de er blevet sammenholdt med 
det underliggende kildemateriale. Efterfølgende har Kommissionen godkendt 
manuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 


miseringer i fornødent omfang. Kommissionens retlige vurderinger efter PET- 


kommissionslovens $ 3, stk. 2, er knyttet til vedkommende afsnit. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 

INDLEDNING 


INDLEDNING 


Kommissionen beskriver i dette bind de metoder, der blev anvendt af Politiets 
Efterretningstjeneste i dens overvågning på det politiske område i perioden 1945 
til 1989. Det er hensigten at undersøge og beskrive, hvordan PET opererede i 
praksis, og om tjenesten fulgte de gældende lovbestemmelser, instrukser, reg- 
ler og retningslinjer, der regulerede tjenestens virke. En række af de overvågede 
grupperinger og organisationer vil blive omtalt i forbindelse med beskrivelsen af 
PET's metoder. Det vil ikke her blive vurderet, om overvågningen var begrundet 
eller ikke. De nærmere årsager til, at PET overvågede de pågældende, skal findes 
ide relevante bind om de overvågede miljøer. 

I 1. del vil PET's rolle i det internationale efterretningssamarbejde blive be- 
handlet. Det internationale samarbejde er muligvis det aspekt af efterretningstje- 
nesternes virksomhed, der har været mindst studeret i forskningen. Det skyldes, 
at myndighederne i princippet ikke offentliggør oplysninger om dette forhold 
for ikke at afsløre udenlandske kontakter. Der er en almindelig frygt blandt ef- 
terretningsfolk for, at tjenestens kilder vil tørre ud, hvis de bliver afsløret. Den 
følgende beskrivelse bidrager derfor til forskningen om det internationale efter- 
retningssamarbejde under den kolde krig. Af hensyn til forholdet til fremmede 
magter har Kommissionen anonymiseret de udenlandske tjenester (bortset fra 
den sydafrikanske, som ikke mere findes i sin tidligere form) efter 1956. Dette år 
er valgt, idet det er omkring 50 år siden, og fordi PET på dette tidspunkt havde 
etableret kontakt til de vigtigste samarbejdspartnere under den kolde krig. Indtil 
1956 er de udenlandske tjenester således nævnt ved navn. 

Den danske tjeneste blev i løbet af perioden i stigende grad integreret i det 
internationale samarbejde, og tjenesten blev påvirket af de udenlandske sam- 
arbejdspartneres erfaringer, trusselsbilleder og tekniske know-how. Det inter- 
nationale samarbejde påvirkede PET og satte rammerne for dens virksomhed. 
Samarbejdet udviklede sig fra et nordisk og transatlantisk samarbejde, der blev 
etableret kort efter krigens afslutning, over NATO-medlemskabet i 1949 til et 
stigende europæisk samarbejde, og det foregik på såvel regionalt som bilateralt 
og multilateralt niveau. 

I 2. del behandles spørgsmålet om PET's brug af menneskelige kilder (også 
kaldet meddelere, forbindelser eller informanter), som i den internationale efter- 
retningsverden betegnes som Humint (”Human intelligence” eller menneskelige 
efterretninger). Kilderne er ofte blevet kaldt for efterretningstjenesternes ”hjer- 
teblod”%, og de er værdifulde i forhold til andre indhentningsmetoder, idet de 
kan give indblik i de overvågedes psykologi, overvejelser og planer. Dermed kan 
gode kilder bidrage til, at efterretningstjenesten kan opfylde sine vigtigste opga- 
ver, at forhindre og afværge anslag mod statens sikkerhed og den lovlige sam- 
fundsorden. Det er et af formålene med beskrivelsen at vurdere troværdigheden 
og effektiviteten af PET's kilder. Af hensyn til PET's muligheder for at operere i 
fremtiden er kildernes identitet og kodenavne anonymiseret. 

13. del behandles PET's øvrige indhentningsmetoder. De omfattede de meto- 
der, der kaldes Techint (”Technical intelligence” eller tekniske efterretninger), og 
som bl.a. omfatter telefon- og rumaflytninger, fotografering og brevåbning. Der- 
til kom ikke-tekniske indhentningsmetoder som observation, ransagning og be- 
slaglæggelse. Disse metoder er ofte effektive til at kortlægge de overvågedes kon- 
takter, aktiviteter og tilslutning. PET's generelle brug af de forskellige metoder i 
kontraefterretnings- og kontraterrorsager vil blive beskrevet, men hovedvægten 
vil ligge på tjenestens overvågning af politiske partier, ideologisk-prægede be- 
vægelser og faglige konflikter i perioden. Det er hensigten med beskrivelsen at 
kortlægge omfanget og effektiviteten af de anvendte metoder. Af hensyn til tje- 
nestens muligheder for at operere er en del af indhentningsmetoderne beskrevet 
mere generelt. 

I 4. del beskrives PET's anvendelse af såkaldte uformelle kontakter. Sådanne 
kontakter var typisk ansatte i den offentlige forvaltning og i private virksom- 
heder (skattevæsenet, postgiroen og hotelbranchen), hvor de havde adgang til 
oplysninger om danske og udenlandske statsborgeres forhold. 

Endelig har Kommissionens arbejde givet anledning til visse overvejelser om 
PET's anvendelse af kilder og penetranter. 

Den følgende beskrivelse bygger i overvejende grad på materiale fra PET's 
arkiv. Det drejer sig om operationssager, kildesager, aftalemapper, emnesager, 
personsager og administrative sager. Dette er suppleret med sagsakter fra Ju- 
stitsministeriet og Kommissionens afhøringer af nuværende og tidligere mini- 
stre, embedsmænd og PET-ansatte. Der er i et vist omfang inddraget relevant 
materiale fra amerikanske arkiver. Den eksisterende forskningslitteratur om det 
internationale samarbejde er benyttet til at sætte undersøgelsens resultater ind i 
en større kontekst. Retlige vurderinger er placeret efter de enkelte dele. 

PET I DET INTERNATIONALE EFTERRETNINGSSAMARBEJDE 


1. PET I DET INTERNATIONALE 
EFTERRETNINGSSAMARBEJDE 


1.1 Kontakterne etableres 1945-1956 
Den britiske forbindelse 


Ved befrielsen i maj 1945 stod politiet uden udenlandske samarbejdspartnere. 
Mens de militære efterretningstjenester, Generalstabens Efterretningssektion 
(GE) og Marinens Efterretningssektion (ME), videreførte det tætte samarbejde 
med de engelske, amerikanske, norske og svenske tjenester, som var blevet etab- 
leret under krigen, måtte politiet virke under besættelsens vilkår.' Politiet skulle 


1. De militære efterretningstjenesters internationale samarbejde i 1945 er omtalt i RA, FE's arkiv, 
P. A. Mørchs embedspapirer, kasse 2, læg 22: Generalkommandoen og Søværnskommandoen til 
Forsvarsministeren, 20.5.1950. Det danske politis rolle under besættelsen er beskrevet i Henrik 
Stevnsborg, Politiet 1938-1947. Bekæmpelse af spionage, sabotage og nedbrydende virksomhed (Gads 
Forlag, 1992). Den eksterne amerikanske civile efterretningstjeneste fra 2. verdenskrig, Office of 
Strategic Services (OSS), etablerede under krigen kontakter med de danske militære efterretnings- 
tjenester, og dette samarbejde blev efter nedlæggelsen af OSS i slutningen af 1945 videreført af War 
Department's efterretningstjeneste, Strategic Service Unit (SSU) (John Magruder, Memorandum 
for Maj. Gen. S. Leroy Irwin, 15 January 1946, i: Michael Warner, red., CIA Cold War Records. The 
CIA Under Harry Truman (Washington, DC, 1994), s. 21-27). Ifølge en indberetning fra den ameri- 
kanske legation i København i 1946 varetog OSS Captain Mogens Møller ”the regular liaison with 
Danish Intelligence” (NA, Record Group 59, Records of the Department of State, Lot Files, Records 
of the British Commonwealth and Northern European Affairs 1941-53, Subject Files 1941-53, box 10: 
Confidential Memorandum, January 8, 1946, påhæftet Garret G. Ackerson Jr. til William C. Trim- 
ble, March 4, 1946). Der er efter alt at dømme tale om de danske militære efterretningstjenester. Se 
Peer Henrik Hansen, Da yankeeerne kom til Danmark. Fra Verdenskrig til Kold Krig — den ameri- 
kanske efterretningstjeneste og Danmark 1943-1946 (Ph.D.-afhandling, Roskilde Universitetscenter, 


PET's virkemidler 


PET I DET INTERNATIONALE EFTERRETNINGSSAMARBEJDE 


således finde nye kontakter og opbygge et nyt internationalt netværk efter krigs- 
afslutningen. 

Etableringen af det udenlandske efterretningssamarbejde efter befrielsen 
fulgte i store træk udviklingen i Danmarks udenrigs- og sikkerhedspolitik. I de 
første efterkrigsår etableredes et samarbejde med de transatlantiske lande Stor- 
britannien og USA og med de nordiske lande, først og fremmest Norge og Sve- 
rige. Med Danmarks indtræden i Atlantpagten i 1949 etableredes nye kontakter 
på kontinentet, og der blev opbygget et særligt tæt samarbejde med Holland og 
Belgien og i mindre grad med Frankrig og Italien. Efterhånden blev der etable- 
ret lokale kontakter til de vesttyske tjenester, og da Forbundsrepublikken i 1955 
blev medlem af NATO, blev dette samarbejde formaliseret. Samtidig forsøgte 
den danske tjeneste sammen med flere andre mindre alliancelande at benytte 
NATO-samarbejdet til at få større kontrol med de store vestlige efterretnings- 
tjenester. 

Danmarks forhold til Storbritannien udviklede sig til at blive særligt tæt i 
den første efterkrigstid. Storbritannien fik en ”privilegeret position” i Danmark, 
hvilket bl.a. skyldtes de fælles økonomiske interesser og den udbredte sympati i 
Danmark for britisk kultur og politik. Den danske modstandsbevægelse havde 
under besættelsen modtaget støtte fra Storbritannien, og det var britiske styrker, 
der havde befriet Danmark. Dertil kom, at det danske Socialdemokrati i for- 
bindelse med formuleringen af sin politik bl.a. orienterede sig mod det britiske 
Labour, der kom til magten i 1945. Selv om de to lande ikke altid var enige og un- 
dertiden havde modstridende interesser, var forholdet til Storbritannien umid- 
delbart tættere og mere tillidsfuldt end forholdet til den nye supermagt USA, der 
kunne synes fjernere og mere overvældende.” 

Kort efter befrielsen oprettedes Rigspolitichefens Efterretningsafdeling (REA), 
der havde som hovedopgave at efterforske og anholde efterlyste tyske krigsfor- 
brydere og danske landsforrædere i forbindelse med retsopgøret. I den forbin- 
delse etablerede REA et tæt samarbejde med de engelske militære myndigheder i 
Danmark. I juni 1945 oprettedes Civilian Interrogation Centre på Alsgades skole 
i København, hvor danske politifolk og briterne foretog afhøringerne af mis- 


2007), S. 156, 183, 201-202. Afhandlingen er senere blevet publiceret som Da Yankeeerne kom til 
Danmark. Fra verdenskrig til kold krig. Den amerikanske efterretningstjeneste og Danmark 1943-46 
(Lindhardt & Ringhof, 2008). Der vil i det følgende blive refereret til den oprindelige afhandling. 

2. Rasmus Mariager, I tillid og varm sympati. Dansk-britiske forbindelser og USA under den tidlige kolde 
krig (Museum Tusculanums Forlag, 2006). 

tænkte krigsforbrydere og landsforrædere. De personer, der ikke blev ført til 
Tyskland af briterne, blev overtaget af REA, der sørgede for deres løsladelse eller 
videre behandling. REA foretog også eftersøgninger og afhøringer af mistænkte 
i Tyskland, hvorved de udsendte REA-folk kom i kontakt med de britiske og 
amerikanske besættelsesmyndigheder.; 

Der blev også tidligt knyttet kontakt mellem lederne af de to landes efterret- 
ningstjenester. I november 1945 besøgte en delegation bestående af repræsentan- 
ter for de danske efterretningstjenester England efter indbydelse fra den engelske 
regering. Blandt deltagerne var REA's chef, statsadvokat Troels Hoff, sousche- 
fen kriminalassistent H. C. Andersen, politiinspektør M. Wulff og overbetjent 
i kriminalpolitiet Roland Olsen. Deltagerne besøgte bl.a. Londons politi, Scot- 
land Yards Special Branch og Udenrigsministeriets efterretningstjeneste (Secret 
Intelligence Service, kendt som MI6). Besøget bidrog utvivlsomt til at bekræfte 
det tætte forhold mellem de to landes militære og civile tjenester, og de dan- 
ske gæster var tydeligt imponeret over modtagelsen." De danske deltagere fandt 
inspiration i de britiske tjenesters arbejde, og repræsentanterne for REA hæf- 
tede sig især ved, at lederen af Special Branch, som havde til opgave at overvåge 
undergravende bevægelser, havde understreget, at det var vigtigt at indhente så 
mange oplysninger som muligt: ”Det er Opgaven at vide alt, hvad der foregaar af 
Interesse for Special Branch, de fleste Oplysninger vil aldrig blive brugt til aktiv 
Indgriben, men det skal være saaledes, at man har oplysningerne liggende parat, 
da det meget ofte er for sent eller umuligt at faa de fornødne Oplysninger, naar 
vedkommende Ting er aktuel” 

Hoffs afløser som chef for REA, Alex Haslund, fik senere via GE kontakt til 
den britiske sikkerhedstjeneste, Security Service eller MI5. I 1951 besøgte tre 
medarbejdere den britiske tjeneste, hvor de havde mulighed for at orientere sig 
om de britiske erfaringer med den kommunistiske bevægelse, sovjetisk efter- 
retningsvirksomhed og overvågningsmetoder.7 Det tætte og tillidsfulde forhold 


3. JM, ujournaliseret: Rigspolitichefens Efterretningsafdeling, notat, 2. juni 1950. 

4 RA, FE'ss arkiv, P.A. Mørchs embedspapirer, kasse 2, læg 22: Kaptajn N. B. Schou, Til Generalstabens 
Efterretningssektion, ”Beretning”, 20. november 1945. 

5. PET, ujournaliseret: Rigspolitichefens Efterretningsafdeling, notat, 17. december 1945. 

6 JM, ujournalisteret: Haslund, ”Redegørelse for forholdet mellem Generalstabens Efterretningssek- 
tion og Politiets Efterretningsafdelinger”, 27. marts 1950. 

7 PET, administrativ sag: ”En efterretningstjenestes tilrettelæggelse af det interne arbejde, observati- 
onstjeneste, agentarbejde samt oversigt over kommunistiske organisationers, russisk efterretnings- 
tjenestes og russiske repræsentationers opbygning og arbejdsmetoder” ultimo november 1951. 

til briterne, der blev grundlagt efter befrielsen, forblev et af de bærende elemen- 
ter i PET's internationale samarbejde. En senere medarbejder i PET har således 
betonet, at samarbejdet med briterne var tættere end med andre stormagter, og 
at der i PET var særlig respekt for kvaliteten og integriteten af briternes indsats. 
Med tiden blev PET's medarbejdere uddannet på kurser i Storbritannien, PET 
lånte teknisk udstyr hos briterne, og de to tjenester gennemførte flere fællesope- 
rationer.” 


Suverænitetshåndhævelse og tidlig vestlig spionageaktivitet 


I takt med at forholdet mellem Øst og Vest blev forværret i 1947-48, begyndte 
REA at modtage oplysninger om formodede vestlige spionageaktiviteter på dansk 
område. Som efterretningstjeneste (eller rettere sikkerhedstjeneste) var det en af 
REAs opgaver at håndhæve Danmarks suverænitet og sørge for, at fremmede 
efterretningstjenester ikke opererede på dansk territorium uden REAs godken- 
delse. Dette gjaldt såvel venligtsindede vestlige tjenester som østlige tjenester, og 
uanset om de bedrev efterretningsvirksomhed rettet mod Danmark eller andre 
lande. Indtil Danmark tilsluttede sig Atlantpagten i 1949, var landet neutralt, 
og det var derfor vigtigt, at der fandtes en effektiv dansk efterretningstjeneste, 
der kunne forhindre fremmede tjenester i at operere i Danmark. Ellers måtte 
man antage, at udenlandske tjenester ville begynde at foretage kontra-efterret- 
ningsoperationer på egen hånd i Danmark, hvilket ville gøre landet til en ”kamp- 
plads” for fremmede tjenester. Det blev således fremhævet i Justitsministeriets 
cirkulære om politiets efterretningsvirksomhed fra maj 1947, at REA bl.a. skulle 
interessere sig for ”spionage rettet mod Danmark eller en fremmed stat, herun- 
der foruden spionage af militær karakter også anden spionage, f.eks. handels- 
spionage … 7? 

I 1948 begyndte REA at modtage oplysninger om hemmelige bevæbnede 
antikommunistiske grupper rundt om i landet. De fleste af disse var efter alt at 


8 RB: Per Larsen, 2. oktober 2002 og 4. december 2002. Den norske tjeneste havde også et tættere og 
mere tillidsfuldt samarbejde med englænderne end med amerikanerne under den kolde krig. Trond 
Bergh og Knut Einar Eriksen, Den hemmelige krigen. Overvåkning i Norge 1914-1997 (Oslo, 1998), 
bd. 2, s. 517-518. 

9. JM: Cirkulære til politidirektøren i København og politimestrene vedrørende politiets særlige efter- 
retningsvirksomhed, 31. maj 1947. 

dømme tidligere modstandsgrupper, som i lyset af den stigende internationale 
spænding blev reaktiveret. Især det kommunistiske kup i Prag i februar 1948 og 
den efterfølgende påskekrise udløste en udbredt frygt for en gentagelse af 9. april 
1940. I hvert fald nogle af grupperne synes at have haft kontakter til de engelske 
og amerikanske efterretningstjenester, og de havde til opgave at indsamle oplys- 
ninger om sovjetiske og kommunistiske aktiviteter og at udkæmpe en gueril- 
lakrig i tilfælde af en sovjetisk besættelse. Lignende forhold gjorde sig gældende 
på samme tidspunkt i Norge, hvor Politiets Overvåkningstjeneste (POT) i flere 
tilfælde skred ind mod antikommunistiske grupper med vestlige forbindelser.” 

REAs viden om disse grupper er kun yderst fragmentarisk dokumenteret, 
da store dele af arkivmaterialet fra denne tidlige periode er destrueret. Men det 
fremgår af de spredte referencer, at tjenesten i februar 1947 noterede sig, at en 
navngiven bygningskonstruktør i København skulle ”være leder af den ameri- 
kanske antirussiske organisation her i landet”" I juni 1948 konstaterede tjene- 
sten, at den tidligere modstandsmand Jens Lillelund ”for amerikansk regning” 
skulle have etableret ”en landsomfattende organisation med spionage for øje,” 
og i 1950 orienterede en repræsentant for Centralafdelingen deltagerne på et 
møde med kontaktfolkene i politikredsene om, at ”England og Amerika havde 
for øjeblikket en stab af betalte spioner her i landet?” 

Ligesom det var tilfældet i Norge, forsøgte REA at få kontrol med de anti- 
kommunistiske grupper. Centralafdelingen oprettede derfor et kartotek over ”il- 
legale antikommunistiske grupper” med den begrundelse, at tjenesten ønskede 
at forhindre, at grupperne udførte handelsspionage, ”selvom denne måtte være 
ufrivillig”. Centralafdelingen anførte også, at man ønskede at være bekendt med, 
hvilke personer, der var involveret i antikommunistisk virksomhed, således at 
tjenesten kunne ”gøre opmærksom på” personer, der var kendt ”på anden måde” 
i afdelingen. Dette var antagelig en henvisning til kommunister, der kunne tæn- 
kes at infiltrere det antikommunistiske arbejde. Centralafdelingen anmodede 
derfor kontaktmændene i politikredsene om at indberette alle oplysninger om 


10. Trond Bergh og Knut Einar Eriksen, Den hemmelige krigen, bd. 1, s. 126-133, 493-497. 

nm … PET, Plankartotek: ”U.S.A. — Efterretningsvæsen”, oplysning dateret 19. februar 1947. 

12 Ibid.: ”U.S.A. — Efterretningsvæsen”, oplysning dateret 8. juni 1948. 

13. PET, emnesag: ”Referat af Stationsleder- og Kontaktmøde i Kolding den 17. februar 1950”. 

antikommunistisk virksomhed, og afdelingen understregede, at disse oplysnin- 
ger ville blive opbevaret under sikre forhold.” 

Dette forsøg på at få central kontrol over de antikommunistiske grupper — 
og dermed få mulighed at modvirke deres eventuelle involvering i spionage til 
fordel for fremmede magter — stødte imidlertid på modstand fra to sider. For det 
første havde flere kontaktfolk lovet grupperne, at de ikke ville videregive deres 
navne af frygt for, at de ville falde i hænderne på fjenden i tilfælde af en sovjetisk 
besættelse. Det forlød også, at grupperne skulle have ”velsignelse fra allerhø- 
jeste sted”> For det andet klagede Generalstabens Efterretningssektion over, at 
REA i sin iver efter at registrere de antikommunistiske grupper var i færd med 
at afsløre forsvarets ”krigsnet”. Flere af disse grupper indgik nemlig i det tidlige 
stay behind-net, der i tilfælde af krig skulle udføre efterretnings- og sabotageop- 
gaver bag fjendens linjer.” Den foreløbige løsning blev derfor, at REA ikke greb 
ind overfor de antikommunistiske gruppers våbenlagre, og at Centralafdelingen 
overlod det til kontaktfolkene i politikredsene at indsamle og opbevare oplys- 
ningerne om gruppernes sammensætning og aktiviteter. Efter at Hjemmeværnet 
i1949 blev en statslig institution, og FE indgik en trepartsaftale med CIA og MI6 
i 1951, blev de antikommunistiske grupper underlagt en strammere kontrol, og 
stay behind-nettet blev professionaliseret.” 

Det er uklart, i hvilket omfang de antikommunistiske grupper rent faktisk 
var involveret i handelsspionage eller andre former for spionage til fordel for 
Vestmagterne. Til gengæld er der flere forhold, der tyder på, at de amerikanske 
og britiske efterretningstjenester i et vist omfang opererede i Danmark i denne 
periode. OSS etablerede en base i Danmark kort efter befrielsen, og fremtræ- 
dende politikere, modstandsfolk og efterretningsfolk bistod amerikanerne med 
at indhente oplysninger om bl.a. danske kollaboratører.” OSS/SSU interessere- 
de sig tidligt for sovjetisk efterretningsvirksomhed og kommunistisk aktivitet i 
Danmark, og allerede i 1945 lykkedes det den amerikanske tjeneste at placere en 


14. RA, FEss arkiv, P.A. Mørchs embedspapirer, kasse 2, læg 22: Rundskrivelse, 19. december 1949, sig- 
neret B. 

158. Se Kommissionens beretning, bind 5, om Stay-Behind og Firmaet. 

16 RA, FE's arkiv, P.A. Mørchs embedspapirer, kasse 2, læg 22: Generalkommandoen og Søværnskom- 
mandoen til Forsvarsministeren, 20. 5. 1950. Se også Kommissionens beretning, bind 5, om Stay- 
Behind og Firmaet. 

17. Se Kommissionens beretning, bind 5, om Stay-Behind og Firmaet. 

18 Peer Henrik Hansen, Da yankeeerne kom til Danmark, passim. 

agent på Land og Folk.” En indberetning fra den amerikanske legation i Køben- 
havn fra begyndelsen af 1946 betegnede Finn Jensen som en ”ensom ulv” (”lone 
wolf”), der udelukkende var tilknyttet legationen for at kunne operere under 
diplomatisk dække: ”Han udfører den slags arbejde, som jeg mener, burde vare- 
tages af en selvstændig efterretningstjeneste i Washington under en form for løs 
forbindelse med legationen””” Finn Jensen var trods det danskklingende navn en 
amerikansk efterretningsofficer, der opererede under dække af at være medar- 
bejder i oplysningstjenesten USIS, og som indhentede oplysninger om Tyskland, 
de baltiske lande og Polen.” Dette var på et tidspunkt, hvor SSU havde overtaget 
OSS indhentningsopgaver, og inden etableringen i 1947 af den nye amerikanske 
tjeneste, Central Intelligence Agency, CIA. 

REA indhentede en række oplysninger om formodet amerikansk efterret- 
ningsaktivitet i Danmark i begyndelsen af den kolde krig. I flere af disse indbe- 
retninger er den amerikanske ambassade nævnt. Det viser, at REA noterede sig 
den amerikanske aktivitet. Således forlød det i februar 1948, at en tysk statsbor- 
ger muligvis havde forbindelse med den amerikanske efterretningstjeneste via 
”Security Officer, Attaché Adolf Julius Lium?”> I 1951 steg antallet af indberet- 
ninger om amerikanske aktiviteter, og de tydede på, at ambassaden ved hjælp 
af danske statsborgere forsøgte at kortlægge danske havne og indsamle andre 
oplysninger. Flere af indberetningerne nævnte en dansk ambassadeansat i denne 
forbindelse.” 

Kortlægningen kan være sket med henblik på en eventuel fremtidig konfron- 
tation med Sovjetunionen i Europa. Andre rapporter identificerede en østtysk 
kaptajn, der anløb Frederikshavn, og en amerikansk sergent, der gjorde tjeneste 


19  Ibid., s. 189-200. 

20 ”He is doing the type of work which I think should ordinarily be handled by an independent in- 
telligence agency in Washington under a sort of loose connection with the legation?” NA, RG 59, 
Lot Files, Records of the Office of British Commonwealth and Northern European Affairs 1941-53, 
Subject Files 1941-53, box 10: Garret G. Ackerson Jr., Confidential Memorandum, January 8, 1946, 
påhæftet Ackerson til Trimble, March 4, 1946. 

21. Peer Henrik Hansen, Da yankeeerne kom til Danmark, s. 183, 201, 205-206. 

22. PET, Plankartotek: ”U.S.A. — Efterretningsvæser”, oplysning dateret 9. februar 1948. Adolf Lium 
blev leder for SSU i København i april 1946. Se Peer Henrik Hansen, Da yankeeerne kom til Dan- 
mark, s. 207-209. 

23. PET, Plankartotek: ”U.S.A. — Efterretningsvæser”, oplysninger dateret 8. maj, 6. juni og 26. juni 1951. 
OSS gennemførte en geografisk kortlægning af Danmark kort efter befrielsen i 1945. Se Peer Henrik 
Hansen, Da yankeeerne kom til Danmark, s. 158-159. 

ved Østerbro kaserne, som amerikanske efterretningsagenter.”+ Enkelte af ind- 
beretningerne indeholdt mere detaljerede oplysninger om den amerikanske ak- 
tivitet. I et tilfælde skulle en person, der navngav sig Lund, have henvendt sig 
til en landbetjent og anmodet om navne på kontakter, der kunne give oplysnin- 
ger om kommunister. Ifølge GE stod der muligvis ”amerikanske interesser” bag 
forsøget. Fra Aalborg forlød det, at en amerikansk mormonmissionær havde 
fotograferet et marinehjælpeskib, der var i færd med at laste søminer.” Disse 
ubekræftede oplysninger tegner et billede af amerikansk efterretningsvirksom- 
hed, som kunne have en tendens til at handle unilateralt, og som det kunne være 
svært for de danske myndigheder at få fuldt indblik i og kontrol over. Noget som 
skulle komme til at gøre sig gældende under hele den kolde krig.” Det er uvist, 
om disse aktiviteter var godkendt af danske politikere, sådan som det var sket 
tidligere. 

Oplysningerne om selvstændig britisk efterretningsaktivitet er derimod 
færre og mere usikre, hvilket bestyrker indtrykket af, at forholdet mellem de 
danske og britiske tjenester generelt var tæt og tillidsfuldt. Der er tegn på, at en 
major John Ray kort efter befrielsen oprettede en hemmelig britisk radiosender 
i Danmark, og at han senere under dække af en eksport- og importforretning 
tog kontakt til danske statsborgere for at indhente oplysninger til den britiske 
tjeneste.” Det var muligvis dette netværk, som REA i 1946 kom på sporet af og 
overvågede.” Andre oplysninger antyder, at personer, der under krigen havde 
haft kontakt til de britiske efterretningstjenester, i et vist omfang fortsatte med 
at arbejde for dem. Et eksempel var den kendte modstandsmand Jens Toldstrup, 
der havde været leder af modtagelsen af de britiske forsyninger til modstands- 
bevægelsen i Jylland.” Ifølge en bevaret indberetning fra 1948 i FE's arkiv skulle 


24. PET, Plankartotek: ”U.S.A. — Efterretningsvæsen”, oplysninger dateret 20. august og 26. november 
1951. 

25. Ibid., oplysning dateret 23. juli 1949. 

26  Ibid., oplysning dateret 12. oktober 1951. 

27. Det samme billede tegnede sig i Norge, jf. Trond Bergh og Knut Einar Eriksen, Den hemmelige 
krigen, bd. 2, s. 518. 

28 RA, Forsvarets arkiv, P.A. Mørchs arkiv, kasse 167, løse ark: Breve af 14. september og 11. oktober 
1945; notat: ”Engelsk Efterretningstjeneste”, udateret. 

29. Peer Henrik Hansen, Da yankeeerne kom til Danmark, s. 356. 

30. Aage Trommer, ”Toldstrup, Anton J” i: Hans Kirchhoff, John T. Lauridsen og Aage Trommer, 
(red.), Gads leksikon om dansk besættelsestid 1940-45 (Gads Forlag, 2002), s. 466-467. Toldstrup 
er omtalt som ”Anton Toldstrup” i materialet, mens han gik også under navnet Jens Toldstrup. 

han have indsamlet oplysninger om kommunistiske planer om sabotage mod 
danske flyvepladser i tilfælde af vestlige militære forstærkninger. Ifølge indbe- 
retningen skulle Toldstrups oplysninger, der også omfattede navnene på nogle 
af de implicerede kommunister, være sendt til ”et ikke nårmere angivet Sted i 
England” Et andet eksempel var en tysk statsborger, der var ansat som sekretær 
i Arbejdsministeriet, og som blev indberettet til REA i 1950: ”Han, der under kri- 
gen arbejdede for engelsk e-væsen, har for nylig udtalt, at han stadig arbejder for 
englænderne”> Sekretærens åbenmundethed sætter spørgsmålstegn ved, hvor 
seriøs hans eventuelle efterretningsvirksomhed var. 

Når briterne angiveligt var tilbageholdende med at udøve efterretningsvirk- 
somhed på egen hånd i Danmark, hang det muligvis sammen med, at briterne 
ikke ønskede at skade det tætte forhold, der eksisterede mellem de to lande. Der 
var allerede etableret kontakt mellem de to landes tjenester, og det danske politi 
og de britiske efterretningstjenester havde et frugtbart samarbejde i det besatte 
Tyskland, som den britiske regering ikke ønskede at sætte over styr. Britiske 
embedsmænd havde overvejelser om at forstærke det politiske og økonomiske 
samarbejde mellem de to lande yderligere og gøre Danmark til en ”østlig forlæn- 
gelse” af Storbritannien. Briterne havde derfor gode grunde til ikke at krænke 
den danske suverænitet og skade det gode forhold. 


CIA og REAss kartoteker 


I løbet af 1947 og 1948 skærpedes modsætningerne mellem Øst og Vest og ud- 
viklede sig til en ideologisk, økonomisk, militær og kulturel kold krig, som også 
Danmark måtte forholde sig til.> Det var en opfattelse i samtiden, at Danmarks 


Toldstrups rolle i forbindelse med et eventuelt Gladio-netværk i Danmark er behandlet i Kommis- 
sionens beretning, bind 5, om ”Firmaet” og ”Stay-Behind”. 

32. PET, Plankartotek: ”Arbejdsministeriet”, oplysning dateret 31. januar 1950. 

33. Public Records Office (PRO), Foreign Office (FO), 800/500: Ernest Bevin til Prime Minister Atlee, 
6" May 1948. Se også Rasmus Mariager, I tillid og varm sympati, s. 72-73. 

34. PRO, FO 371/65846: Alec Randall til R.M.A.Hankey, 29" August 1947. Se også Rasmus Mariager, 
I tillid og varm sympati, s. 132-133. 

35. I dette og de følgende afsnit besvares folketingsspørgsmål nr. 283 (”Har informationer indsamlet 
af PET om lovlig politisk virksomhed nogensinde været videregivet til en efterretningstjeneste i et 
andet land?”). 


PET's virkemidler 


PET I DET INTERNATIONALE EFTERRETNINGSSAMARBEJDE 


medlemskab af De forenede Nationer i 1945 udgjorde et brud med den traditio- 
nelle danske neutralitet, og selv om ledende socialdemokrater som Hans Hedtoft 
så med skepsis på de to supermagter og opfattede Danmark som en ”brobygger” 
mellem blokkene, var der ingen tvivl om, at landet befandt sig i den vestlige, 
demokratiske lejr. Således havde Danmark i 1947 besluttet at stille tropper til 
rådighed for briterne i forbindelse med besættelsen af Tyskland og at tage imod 
den amerikanske Marshallhjælp i form af støtte til genopbygningen af økono- 
mien. Den yderligere forværring af den internationale situation i de første måne- 
der af 1948, især det kommunistiske kup i Prag og den efterfølgende påskekrise, 
hvor rygterne om et sovjetisk angreb og et kommunistisk kupforsøg svirrede i 
Danmark, bidrog yderligere til at skubbe Danmark i retning af den vestlige lejr, 
selvom der i første omgang var tale om en sondering af mulighederne for et nor- 
disk forsvarsforbund. 

Det synes også at have været udviklingen i 1947-48, der bidrog til, at REA 
forstærkede sine internationale kontakter. I en redegørelse fra 1952 om PET's 
internationale samarbejde forklarede PET's chef Ernst Brix, at samarbejdet først 
og fremmest var motiveret af truslen fra den internationale kommunisme og de 
såkaldte frontorganisationer, dvs. kommunistisk styrede organisationers, virk- 
somhed: 


”Da de aktioner, som disse organisationer iværksætter, næsten aldrig er af lokal 
karakter, men oftest iværksættes samtidig og på ensartet måde, er det af den største 
betydning, at der gensidigt udveksles oplysninger på dette område”” 


På samme måde blev spionageaktivitet per definition udført på tværs af græn- 
serne, og det var derfor nødvendigt at samarbejde med udenlandske tjenester 
om efterforskningen. Dette samarbejde gav også anledning til at udveksle op- 
lysninger om fremmede agenters metoder og om de indhøstede erfaringer med 


36 For den generelle udenrigspolitiske udvikling og Danmarks sikkerhedspolitik 1945-49 se: Thorsten 
Borring Olesen, ”Udenrigspolitik i en overgangstid 1945-1949/50”, i: Thorsten Borring Olesen og 
Poul Villaume, I blokopdelingens tegn, 1945-1972. Dansk Udenrigspolitiks Historie, bd. 5 (Gylden- 
dal Leksikon, 2005), s. 21-149. Se også Nikolaj Petersen, ”Atlantpagten eller Norden? Den danske 
alliancebeslutning 1949% i: Carsten Due-Nielsen, Johan Peter Noack og Nikolaj Petersen, (red.), 
Danmark, Norden og NATO 1948-1962 (Jurist- og Økonomforbundets Forlag, 1991), s. 17-42. Se også 
Peer Henrik Hansen og Jakob Sørensen, Påskekrisen 1948. Dansk dobbeltspil på randen af den kolde 
krig (Høst og Søn, 2000). 

37. JM, P.O.-sag: E. Brix, notat, 1. december 1952. 

modforanstaltninger.> Således måtte truslen fra den internationale kommunis- 
me i form af spionage, sabotage og undergravende aktivitet, styret fra Moskva, 
bekæmpes ved hjælp at et internationalt samarbejde mellem de vestlige efter- 
retningstjenester. 

Som tidligere nævnt havde GE og ME under krigen etableret kontakter til 
OSS, som de videreførte efter krigen. Også politiet etablerede tidligt ”uformelle” 
kontakter til den amerikanske efterretningstjeneste. Baggrunden synes at være, 
at nogle politikere, modstandsfolk og efterretningsfolk anså USA som den nye 
stormagt, der bedre end Storbritannien kunne garantere Danmarks sikkerhed. 
'To centralt placerede medarbejdere i REA, Christian Madsen og Max Weiss, 
havde under krigens sidste år opholdt sig i Sverige, hvor især Madsen havde ar- 
bejdet tæt sammen med OSS. De to politifolk lovede i 1945 den kommende leder 
af SSU i Danmark, Adolf Lium, at videregive kopier af alle efterretningsrapporter 
fra REA til amerikanerne. De to kriminalfolk havde tætte kontakter til ledelsen i 
Socialdemokratiet, og forslaget var sandsynligvis sanktioneret herfra. Kort tid 
efter begyndte SSU at modtage et stort antal rapporter fra den danske militære 
efterretningstjeneste, som muligvis blev udleveret af de to REA-medarbejdere. 
I maj 1946 registreredes Madsen (med kodenavnet ”Scarface”), Weiss (”Double 
Cross”) og den senere socialdemokratiske stats- og udenrigsminister H.C. Han- 
sen (”Big Horn”) på en SSU-liste over agenter og kontakter.” Formodentlig fore- 
gik denne kontakt uden REA-ledelsens vidende. OSS/SSU fik også oplysninger 
fra politiets registre og det såkaldte Centralregister over danske kollaboratører.” 
Der var således tale om et uformelt samarbejde, der var baseret på personlige 
kontakter, hvor de danske kontakter nok søgte at vinde amerikansk sympati og 
støtte mod oplysninger. 

Samarbejdet kom imidlertid hurtigt ud for en krise. Ifølge amerikanske kilder 
skal H.C. Hansen og Christian Madsen i sensommeren 1946 have opsøgt Lium 
og beklaget sig over dennes samarbejde med den danske militære efterretnings- 
tjeneste. Det fremgår af Liums referat af samtalen, at Madsen og Weiss havde af- 
brudt samarbejdet som reaktion på, at Lium havde etableret kontakt til GE/ME 
og opfordret denne til at samarbejde med REA i stedet for GE/ME. Resultatet af 


38 Ibid. 

39 Peer Henrik Hansen, Da yankeeerne kom til Danmark, s. 122, 171, 215-218, 291-292. 

40. Ibid., s. 360-365. ”Big Horr's identitet fremgår af Morten Phil og John Hansen, ”Var H.C. Hansen 
agent for USA?”, Jyllands-Posten, 5. juni 2008. 

m Peer Henrik Hansen, Da yankeeerne kom til Danmark, s. 202, 313, 321-323. 

de efterfølgende drøftelser blev, at H.C. Hansen accepterede, at oplysningerne 
blev videregivet til amerikanerne via GE/ME.” Således måtte kriminalfolkene i 
REA opgive den direkte kontakt til den amerikanske tjeneste. 

Imidlertid forsøgte REA at udnytte den spændte internationale situation få 
år senere til at genoprette kontakten og dermed bryde aftalen fra 1946. Ifølge en 
skrivelse fra Generalkommandoen og Søværnskommandoen til Forsvarsmini- 
steren fra 1950 skal REA formentlig i foråret 1948 have taget kontakt til ”en her- 
værende amerikansk repræsentant”, Der var sandsynligvis tale om den stedlige 
leder af CIA's kontor på ambassaden i København, den såkaldte Station Chief. 
Denne handling fik de militære efterretningstjenester til at protestere, idet den 
skulle have medført, at den amerikanske repræsentant efterfølgende havde af- 
brudt forbindelsen til de militære tjenester. GE og ME mente således, at REA 
havde trængt sig ind på et ”rent militært område” Ifølge GE's egen fremstilling 
var det imidlertid den danske militære tjeneste, som havde lagt amerikanerne 
på is på grund af utilfredshed med samarbejdet. Denne rivalisering mellem 
REA og GE/ME om de internationale efterretningskontakter skulle fortsætte og 
præge forholdet mellem parterne i den følgende tid. 

Oplysningerne om, at REA i 1948 reetablerede kontakten med amerikanerne, 
støttes af et referat fra et møde, sandsynligvis holdt mellem repræsentanter for 
GE og CIA, som findes i kommandør P. A. Mørchs embedspapirer. Referatet 
er dateret den 26. maj 1948 og drejer sig om uoverensstemmelser mellem de to 
parter om betingelserne for deres samarbejde. Ifølge referatet gav den ameri- 
kanske repræsentant udtryk for, at han havde visse kontakter i Danmark, bl.a. 
til politiet, og at disse kontakter gav ham oplysninger. Det fremgår ikke, hvilke 
oplysninger det drejede sig om, men der var muligvis tale om oplysninger om 
visumansøgere.”f 

Denne videregivelse af oplysninger til amerikanerne fik hurtigt et betydeligt 
omfang. I 1948 modtog CIA således en kopi af REAs kartotek. Sagen kom frem, 
da en dansk sømand i 1961 blev nægtet adgang til at gå i land, da hans skib an- 
løb havn i USA. Søfyrbødernes forbund anmodede det danske generalkonsulat 


42. Ibid., s. 387-388. 

43. RA, FE's arkiv, P.A. Mørchs embedspapirer, kasse 2, læg 22: Generalkommandoen og Søværnskom- 

i New York om bistand til at få forbuddet ophævet, da man antog, at der var tale 
om en misforståelse, idet den pågældende var medlem af Socialdemokratiet og 
oven i købet kendt som antikommunist.” Den efterfølgende undersøgelse godt- 
gjorde, at de amerikanske immigrationsmyndigheders oplysninger stammede 
fra en kopi af REÆs gamle hovedkartotek, som var blevet udleveret til amerika- 
nerne formentlig i 1948. Sagen gav anledning til, at PET overfor CIA proteste- 
rede over, at amerikanerne var fortsat med at benytte de gamle oplysninger fra 
REAs tidlige registreringer.” 

REA var kort efter påskekrisen i foråret 1948 begyndt at registrere kommuni- 
ster trods Justitsministeriets cirkulære fra året før, der indeholdt et forbud mod 
registrering af borgere alene på grund af deres lovlige politiske virksomhed. Det 
skete med Justitsministeriets vidende og godkendelse.” Kort efter at registrerin- 
gen var iværksat, blev der taget kopier af kartoteket på mikrofilm. I 1949 fore- 
toges en supplerende fotografering. Ifølge en notits fra 1953 blev der benyttet 
amerikanske film, som efterfølgende blev opbevaret i pengeskabe i Centralafde- 
lingen. Der er nogen uklarhed i notitsen om den præcise datering af den første 
fotografering. Ifølge notitsens ophavsmand var det REAs daværende leder, po- 
litiinspektør Troels Hoff, der beordrede fotograferingen, og filmene blev, så vidt 
skribenten erindrede, afleveret til Hoff i vinteren 1949.” En anden notits fra 1951, 
forfattet af en anonym medarbejder, kaster yderligere lys over fotograferingen. 
Ifølge denne notits blev fotograferingen iværksat i begyndelsen af 1948, og fil- 
mene blev efterfølgende deponeret af ledelsen uden for Politigården. Medarbej- 
deren tilføjer, at Centralafdelingen ”'Udefrd” modtog to sæt kopier af filmene, 
hvoraf det ene blev opbevaret i afdelingen og det andet overladt til det rejsehold, 
der besøgte kontaktmændene i politikredsene.” Henvisningerne til, at filmene 
blev placeret uden for Centralafdelingen, og at REA modtog kopier ”udefra”, kan 
være en henvisning til den amerikanske forbindelse.” 

Spørgsmålet er, hvorfor man udleverede mikrofilmene til amerikanerne, og 
om udleveringen var sanktioneret af REAss ledelse. Mogens Jensen, der kom til 


47. JM, P.O.-sag: Paul B. Ryder, Kgl. Dansk Generalkonulat i New York, 12. december 1961. 

48  ESU: Referat af møde den 15. januar 1962. PET, ujournaliseret: Mogens Jensen, notits, 14. februar 
1962. 

PET i 1951 og senere blev chef, har oplyst, at han fik at vide af personalet, der 
havde arbejdet under Hoff, at det var Hoff, der havde udleveret kopien til enten 
amerikanerne eller briterne.> Det mest sandsynlige er, at det var REAs ledelse, 
der udleverede kopierne. Dette støttes af Mogens Jensens udtalelser på et møde 
i Embedsmændenes Sikkerhedsudvalg i januar 1962, hvor han i forbindelse med 
sagen om den danske sømænd bemærkede, at materialet var videregivet til den 
amerikanske efterretningstjeneste i 1948 ”af beredskabsmæssige grunde” Ko- 
pierne skulle således placeres hos CIA som et rømningsarkiv i tilfælde af Dan- 
marks besættelse under en kommende krig. Et medvirkende motiv kunne være, 
at danskerne forsøgte at vinde amerikanernes tillid i den begyndende konflikt 
mellem Øst og Vest. I forbindelse med den såkaldte påskekrise i 1948 søgte den 
danske regering således at sende et signal til USA om, at Danmark havde vilje 
til at forsvare landet i tilfælde af et sovjetisk angreb. Videregivelsen af kopien af 
REAs kartotek kunne således ses som et signal om, at de danske myndigheder 
holdt øje med kommunisterne i Danmark, og at myndighederne var rede til at 
samarbejde med USA om at beskytte Danmarks indre sikkerhed. 

Der foregik imidlertid også en mere uformel videregivelse af oplysninger til 
amerikanerne. Som tidligere omtalt foreslog Christian Madsen og Max Weiss 
kort efter befrielsen at videregive kopier af REA's materiale, men kort tid efter 
medførte rivaliseringen mellem de danske tjenester, at kontakten blev afbrudt. 
Den blev først genoptaget to år senere. Flere ældre medarbejdere har over for 
Kommissionen beskrevet, hvordan især Christian Madsen havde et usædvanligt 
tæt forhold til amerikanerne. En tidligere medarbejder har således oplyst, at han 
fra kolleger har hørt, at Christian Madsen på egen hånd havde kontakt til ame- 
rikanerne, og at han havde udleveret fotokopier af REA's kartotekskort til CIA 
til gengæld for en Folkevogn.> Ole Stevns, der var jurist i PET i 1950'erne, har 
betegnet Madsen som ”geschæftig” og vil ikke afvise, at han kan have videregivet 
oplysninger til CIA på egen hånd. 

I forbindelse med den undersøgelse, der blev foretaget af PET's leder, Ernst 
Brix, embedsførelse i 1956-57, blev der løftet lidt for sløret omkring Christian 
Madsens aktiviteter. Ifølge Brix" udsagn opdagede han ved sin tiltræden i be- 
gyndelsen af 1951, at Christian Madsen udleverede kopier af enhver notits eller 


53. RB: Mogens Jensen, 4. oktober 2000. 

rapport, som tilgik REA, og enhver beretning eller oversigt, som blev udarbejdet 
i tjenesten, til CIÆ's lokale repræsentant. Videregivelsen havde et sådant omfang, 
at to REA-medarbejdere udelukkende var beskæftiget med at besvare de efterføl- 
gende spørgsmål, som CIA-repræsentanten havde til materialet. Brix, der stod i 
et modsætningsforhold til Madsen, og som havde en interesse i at svække den- 
nes troværdighed, betegnede udleveringen af materialet til amerikanerne som 
”ensidig, total og ganske ukontrolleret”, der havde været ”til stor skade for danske 
interesser” Brix fratog straks Madsen dennes kontakt til amerikanerne, hvilket 
ifølge Brix var grunden til, at Madsen forlod PET. Brix underrettede efterfølgen- 
de tidligere statsminister Hans Hedtoft, AIC's sekretær Urban Hansen og justits- 
minister Helga Pedersen om det passerede.” Brix” beretning forekommer tro- 
værdig, da den er i overensstemmelse med, hvad der i øvrigt vides om Christian 
Madsens og REAs kontakt til amerikanerne efter befrielsen. Det indebærer, at 
den amerikanske efterretningstjeneste i en periode frem til januar 1951 modtog 
kopier af alle REA'ss oplysninger, heriblandt oplysninger om danske statsborgeres 
politiske tilknytning. Dette var efter alt at dømme sanktioneret af H.C. Hansen, 
der også havde kontakt til amerikanerne. 

Dette bidrager til at forklare, hvorfor REA øjensynligt havde et særligt godt 
forhold til amerikanerne, inden Brix overtog ledelsen og forsøgte at håndhæve 
dansk suverænitet. Da cheferne for de nordiske tjenester på et møde i 1950 dis- 
kuterede forholdet til CIA, fremgik det, at mens Norge var tilbageholdende med 
at videregive oplysninger, hvilket havde fået amerikanerne til at drive ”privat 
efterretningsvirksomhed,, og Sverige var helt afvisende over for CIA, så betegne- 
de REAs chef Alex Haslund forholdet til amerikanerne som ”udmærket”. REA- 
chefen var af den opfattelse, at amerikanerne optrådte ”loyalf?; og han henviste 
til, at de havde underrettet REA, da to personer, der planlagde en privat efterret- 
ningsvirksomhed, havde henvendt sig til dem og foreslået et samarbejde. Der 
var formentlig tale om repræsentanter for Arne Sejrs organisation, der planlagde 
at udføre psykologisk krigsførelse i Danmark.” Ifølge Haslunds beskrivelse af 


57. JM, P.O.-sag: Ernst Brix, ”Redegørelse II”, 5. april 1957, og ekstrakt-afskrift, Bilag A; Udskrift for 
Kommissionsdomstolen af 27. oktober 1956, s. 161-162; Tjenestemandsforhør vedr. politichef Brix, 
Udskrift af forhørsprotokollen, E, s. 16. 

forbindelsen til CIA synes REAss ledelse ikke at have følt sig domineret af den 
magtfulde amerikanske tjeneste: 


”Haslund nævnede, at amerikanerne i Danmark fik visse generelle oplysninger 
om kommunismen, og at man i øvrigt gensidigt udvekslede en række konkrete 
oplysninger, men at der paa ingen maade fra amerikansk side var lagt noget pres 
paa de danske myndigheder. Man vidste dog, at amerikanerne i Danmark ogsaa 
havde forbindelse til private efterretningsorganisationer”% 


Det er uvist, om Haslund havde kendskab til Christian Madsens uformelle ef- 
terretningssamarbejde, for hans karakteristisk af samarbejdet var ikke helt kor- 
rekt. CIA modtog mere end ”generelle” oplysninger, og når amerikanerne ikke 
lagde pres på danskerne, skyldtes det, at de ikke behøvede at gøre det. 

Efter Brix havde overtaget kontrollen med den amerikanske kontakt, synes 
han at have forsøgt at få aftalt klare spilleregler for samarbejdet med amerika- 
nerne. Ifølge nogle håndskrevne notater i PET's arkiv skal Brix og Mogens Jen- 
sen have besøgt USA i 1952.” Formålet kan have været at begrænse den tidligere 
ukontrollerede videregivelse af oplysninger. Der er dog ikke fundet tegn på, at 
der blev indgået en egentlig skriftlig samarbejdsaftale med den amerikanske tje- 
neste, sådan som det var tilfældet med flere andre udenlandske søstertjenester. 
PET etablerede også tidligt kontakt til det amerikanske forbundspoliti, Federal 
Bureau of Investigation (FBI), der bl.a. havde til opgave at undersøge spionage 
og undergravende aktivitet i USA. Kontakten gik via Legal Attaché, der var en 
udstationeret FBI-Special Agent, ved den amerikanske ambassade i London.” 


Det nordiske efterretningssamarbejde 


11948-49 førte den forværrede internationale situation til, at Danmark, Norge og 
Sverige forhandlede om et fælles forsvarsforbund.” Parallelt hermed indledte de 

tre landes efterretningstjenester et formaliseret samarbejde. De tre lande havde 
tætte historiske bånd, de var præget af stærke arbejderbevægelser, og de var fæl- 
les om den nordiske velfærdsmodel. De respektive landes socialdemokratiske 
ledere mødtes i den nordiske samarbejdskomité (SAMAK), som i de første år 
af den kolde krig var domineret af diskussioner om kampen mod kommuni- 
sterne. Selv om forhandlingerne om det nordiske forsvarsforbund brød sammen 
i begyndelsen af 1949, og Danmark og Norge tilsluttede sig Atlantpagten, mens 
Sverige opretholdt sin neutralitet, fortsatte det politiske og efterretningsmæssige 
samarbejde om bekæmpelsen af kommunisterne. 

På et møde i Justitsministeriet i april 1948, kort efter påskekrisen, blev der 
indgået en aftale om et samarbejde mellem REA, det svenske Såkerhetspolisen 
(Såpo) og det norske Politiets Overvåkningstjeneste (POT). I starten mødtes le- 
derne hver måned på skift i de tre hovedstæder, og man synes især at have ud- 
vekslet generelle oplysninger om kommunismens stilling i de respektive lande 
og mere konkrete oplysninger om ”interessante” personer og mistænkte interna- 
tionale kurerer.” Senere formaliserede samarbejdet sig i fire årlige møder, hvor 
lederne havde mulighed for at knytte personlige kontakter, udveksle oplysnin- 
ger om kommunismens stilling og østlig efterretningsaktivitet samt delagtig- 
gøre deltagerne i hinandens erfaringer med modforanstaltninger. De nordiske 
tjenester udvekslede endvidere oplysninger om møder, hvor kommunister fra 
de nordiske lande deltog, og man bistod hinanden med at holde nordiske kom- 
munister under observation, når de besøgte et andet nordisk land. De nordiske 
tjenester udviklede også et regionalt samarbejde. Således etablerede de svenske, 
norske og finske tjenester det såkaldte Nordkalot-samarbejde, idet kommuni- 
sterne stod stærkt i dette område, og PET havde kontakt med Såpos afdelinger 
i Malm& og Gåteborg. PET var den mindste af de tre nordiske tjenester, mens 
Såpo havde flest ressourcer og fungerede som en slags ”storebror”, der videregav 
sine erfaringer med organisation og modforholdsregler mod kommunisterne og 
spionageaktivitet.' Efter alt at dømme var der tale om et tæt og nyttigt samar- 
bejde, som nok var højere prioriteret af Såpo og POT, som ikke havde så mange 

udenlandske kontakter som PET, der i nogle tilfælde fungerede som mellem- 
mand mellem de norske og svenske tjenester og søstertjenester på kontinentet. 

På et tidspunkt, formentlig i slutningen af 1940'erne, blev det finske Skyddspo- 
lisen inddraget i samarbejdet.” På grund af Finlands nære forhold til Sovjetunio- 
nen var de øvrige nordiske tjenester altid lidt tilbageholdende med at videregive 
oplysninger til finnerne. Ifølge Mogens Jensen havde de nordiske tjenester dog 
fuld tillid til den finske chef, om end det var begrænset, hvilke oplysninger der 
blev videregivet til finnerne.” PET havde også kontakt til Island, hvilket nok 
skyldtes de tætte historiske bånd mellem de to lande. Island havde været under 
dansk overhøjhed frem til 1944, og Danmark synes at have påtaget sig et særligt 
ansvar for udviklingen på Island i den første fase af den kolde krig. Det danske 
Socialdemokrati støttede således aktivt de islandske partifæller imod kommuni- 
sterne og venstrefløjen i 1950'erne. 


Konflikten med GE om de udenlandske forbindelser 


I maj 1949 var REA i færd med at undersøge oplysninger om mulige interna- 
tionale kommunistiske kurerlinjer og sovjetisk efterretningsaktivitet i Skandi- 
navien. Blandt de omtalte personer var flere belgiske og nederlandske statsbor- 
gere, hvilket fik REA til at sende to medarbejdere til Belgien og Holland, hvor 
de etablerede kontakter til de to landes tjenester, det belgiske Sureté de I' Etat og 
det nederlandske Centraale Veiligheitsdienst (C.V.D.). Her indgik man aftaler om 
gensidig udveksling af oplysninger om personer, der var involveret i illegal ku- 
rer- eller agentvirksomhed i de respektive lande, og det blev aftalt, at REA skulle 
fungere som kontakt til de svenske og norske tjenester.7? Samarbejdsaftalen blev 


66 POT havde et tæt samarbejde med de engelske og amerikanske tjenester, men få kontakter på kon- 
tinentet, jf. Trond Bergh og Knut Einar Eriksen, Den hemmelige krigen, bd. 1, s. 497-504. Ud over 
det nordiske samarbejde synes Såpo kun at have haft en begrænset kontakt til CIA og MI6, hvilket 
skyldtes den svenske tilbageholdenhed med at udlevere oplysninger, jf. Rikets såkerhet och den per- 
sonliga integriteten, s. 258-260. 

efterfølgende bekræftet gennem personlige kontakter mellem tjenesternes che- 
fer.” Samarbejdet med de to tjenester udviklede sig hurtigt til at blive yderst vær- 
difuldt for REA. Ifølge en medarbejder, der besøgte de to søstertjenester i august 
1949, havde parterne allerede udvekslet oplysninger om omkring 40 personer, 
der var mistænkt for at være involveret i internationalt kommunistisk arbejde, 
om flere konkrete sager og generelle oplysninger om sovjetisk og kommunistisk 
aktivitet. De belgiske og nederlandske tjenester var desuden meget interesseret 
i at udvide samarbejdet til at omfatte de kommunistiske søfolks virksomhed og 
sovjetisk efterretningsaktivitet.”” Den nederlandske tjeneste opfordrede også 
REA til at indgå i et samarbejde om overvågning af mistænkte kommunistiske 
kurerer og agenter, der rejste mellem landene.” 

Samarbejdet med de belgiske og nederlandske tjenester førte imidlertid til 
en genopblussen af rivaliseringen mellem REA og GE/ME om monopolet på de 
udenlandske kontakter. Tjenesterne beskyldte gensidigt hinanden for at trænge 
ind på den anden tjenestes område og for at skabe forvirring blandt de uden- 
landske søstertjenester om, hvem der repræsenterede Danmark. GE/ME mente 
således, at det havde været svært at forklare de udenlandske efterretningstjene- 
ster, hvorfor det danske politi opretholdt udenlandske efterretningskontakter, og 
den militære tjeneste henviste til, at det norske og svenske politis kontakter til 
udenlandske efterretningstjenester var kontrolleret af eller gik via de militære 
tjenester.” Det var således militærets opfattelse, at REA udelukkende skulle have 
kontakt til udenlandske politimyndigheder (såsom de nordiske kollegaer i POT 
og Såpo), mens enhver kontakt til eksterne civile efterretningstjenester (som 
MI6 og CIA) skulle gå via GE/ME. REA mente derimod, at GE havde optrådt på 
en ”dum og smålig måde” i forholdet til den nederlandske tjeneste, hvilket havde 
bidraget til at skade Danmarks anseelse i udlandet. Siden REA bl.a. havde til 
opgave at overvåge yderliggående partiers virksomhed og ulovlig efterretnings- 
aktivitet i Danmark, burde tjenesten også have ansvaret for ”hele det efterhånden 

ret omfattende og udbytterige samarbejde med udlandet til afsløring af interna- 
tional, illegal virksomhed, kurerforbindelser etc?” 

Konflikten mellem de to parter om retten til de udenlandske kontakter blev 
først endeligt afklaret i forbindelse med reorganiseringen af efterretningstjene- 
sterne i 1950/51. Ifølge det oprindelige forslag til reorganiseringen, der blev god- 
kendt af regeringen, skulle forsvarets og politiets efterretningstjenester have klart 
definerede opgaver og underlægges en fælles chef. I et responsum til udkastet 
understregede REAs chef Alex Haslund og FE's kommende chef oberst H. M. 
Lunding, at begge tjenester allerede havde etableret kontakter til deres modsva- 
rende organisationer i udlandet, og de anbefalede, at disse kontakter ”fortsættes 
og eventuelt udbygges yderligere””? Således skulle PET og FE begge opretholde 
kontakter til de modsvarende udenlandske tjenester. Det betød i praksis, at de 
havde kontakt til henholdsvis politiets og militærets efterretningstjenester i f.eks. 
de nordiske lande, hvor de var organiseret på lignende vis som i Danmark. Hvad 
angik Storbritannien og USA, havde både PET og FE kontakt til de eksterne 
civile efterretningstjenester (MI6 og CIA), og PET havde desuden kontakt til 
sikkerhedstjenesterne (MI5 og FBI). 


Knopskydning 


Når en tjeneste fra et land fik kontakt med en tjeneste i et andet land, forekom 
det undertiden, at den nye samarbejdspartner formidlede kontakter til endnu 
andre landes tjenester. Således udviklede det internationale efterretningssamar- 
bejde sig som en form for knopskydning, hvor nye kontakter førte til yderligere 
kontakter. Det gjorde sig også gældende i tilfældet med den nederlandske tjene- 
ste, der i 1952 formidlede et tilbud fra den franske efterretningstjeneste Direction 
de la Surveillance du Territoire (D.S.T.) til PET om et direkte samarbejde. D.S.T. 
var den indenlandske kontraspionageafdeling under Såreté Nationale, det fran- 
ske statspoliti.” 

I efteråret 1952 indgik PET en aftale med D.S.T. om udveksling af oplysninger. 
De to parter enedes her om at udveksle oplysninger om de østlige efterretnings- 

tjenester og deres metoder og mål, om internationale kommunistiske aktiviteter 
og de to landes kommunistpartiers virksomhed, gensidig bistand med bekæm- 
pelsen af sovjetisk styret undergravende aktivitet, oplysninger om personer, der 
var involveret i leverancer af krigsvigtigt materiel til østblokken og oplysninger 
om hemmelige kommunistiske radioudsendelser.” Der var således tale om et 
samarbejde om bekæmpelsen af international kommunistisk aktivitet og østlig 
efterretningsvirksomhed i form af udveksling af generelle informationer og erfa- 
ringer, idet der ifølge aftalen også kunne videregives oplysninger om kommuni- 
ster fra de to lande, der besøgte østblokken.” Senere fik PET også kontakt til den 
eksterne franske efterretningstjeneste, Service Documentaire et Contre-Espionage 
(S.D.E.C.E.), der havde udstationeret en repræsentant ved den franske ambas- 
sade,”? 


De tidligere fjender: Vesttyskland og Italien 


Spørgsmålet om et efterretningssamarbejde med den nye demokratiske tyske 
Forbundsrepublik var særligt kontroversielt. Under besættelsen havde det tyske 
sikkerhedspoliti, Gestapo, anholdt og tortureret danske modstandsfolk, ligesom 
tyskerne havde sendt danske kommunister, jøder og politifolk i koncentrations- 
lejre i Tyskland. Der var en udbredt formodning om, at der fandtes tidligere 
nazister og sikkerhedsfolk i de nye vesttyske tjenester, og ikke mindst blandt tid- 
ligere modstandsfolk, den gryende fredsbevægelse og på venstrefløjen var der en 
stærk modstand mod at samarbejde med Vesttyskland. Det kom også til udtryk i 
frygten for tysk genoprustning og revanchisme efter Forbundsrepublikkens op- 
tagelse i NATO i 1955. 

PET måtte derfor træde varsomt i forhold til naboen mod syd. Det fremgår 
da også, at den danske tjeneste længe var forbeholden over for vesttyske forsøg 
på tilnærmelser, og at PET i særdeleshed var tilbageholdende med at udlevere 
oplysninger om danske statsborgere. Efter oprettelsen af Forbundsrepublikken i 
1949 overtog vesttyskerne bl.a. ansvaret for at udstede visum til udlændinge, der 
ønskede at besøge eller rejse igennem Forbundsrepublikken. Dette var tidligere 

blevet udført af Allied Permit Office. I 1951 henvendte chefen for visumkontoret 
ved det vesttyske generalkonsulat i København sig til PET's chef Ernst Brix og 
anmodede om, at der blev etableret et samarbejde, således at han kunne mod- 
tage oplysninger om visumansøgernes politiske tilhørsforhold. Da den vesttyske 
repræsentant tilkendegav, at oplysningerne ville blive videregivet til Combined 
Travel Board (der administrerede de allieredes fælles regler for rejser i de vestlige 
besættelseszoner frem til 1955) og de vesttyske myndigheder i Bonn, og at vi- 
sumkontoret var pålagt at nægte indrejse bl.a. til ”medlemmer af yderliggående 
politiske partier” afviste Brix et sådant samarbejde og henviste den tyske repræ- 
sentant til den tidligere leder af Allied Permit Office i København, således at de 
vesttyske myndigheder kunne tage sagen op med de allierede magter.” 

Sagen illustrerede et principielt problem for det lille lands tjeneste i det in- 
ternationale efterretningssamarbejde under den kolde krig: Hvis en lille tjeneste 
nægtede at udlevere oplysninger til en stor tjeneste om egne statsborgere for at 
beskytte deres rettigheder og håndhæve suveræniteten, kunne der være en fare 
for, at den store tjeneste selv indsamlede de nødvendige oplysninger. Dette kun- 
ne indebære, at de indsamlede oplysninger var mindre pålidelige, hvilket kunne 
medføre fejlagtige beslutninger, såsom afslag på visumansøgninger eller ansæt- 
telse på et forkert grundlag. Det ville senere vise sig i forbindelse med de ame- 
rikanske visumkrav, og det gjorde sig også gældende i begyndelsen af 1950'erne, 
hvad angik de vesttyske krav. I forbindelse med den såkaldte kartoteksdebat i 
slutningen af 1952, hvor efterretningstjenestens overvågning og registreringer 
blev diskuteret i pressen og i Folketinget, kom det frem, at flere danskere angi- 
veligt skulle have fået afslag på visum til Forbundsrepublikken på et fejlagtigt 
grundlag. Da PET havde afvist at udlevere oplysninger til vesttyskerne, antog 
Justitsministeriet, at de vesttyske afslag byggede på oplysninger, der var modta- 
get fra Allied Permit Office, eller som vesttyskerne selv havde indsamlet gennem 
læsning af dagspressen.” 

Paradoksalt nok blev en af følgerne af kartoteksdebatten i 1952, at PET etab- 
lerede de første kontakter til de vesttyske tjenester. Som et resultat af debatten 
holdt justitsministeren i begyndelsen af 1953 en række møder med Brix eller 
dennes souschef, Mogens Jensen, som orienterede om tjenestens virksomhed. 
Under et møde i februar 1953 berettede Brix, at PET flere gange via generalkon- 

sulen i Hamborg havde modtaget henvendelser fra den stedlige repræsentant 
for den interne vesttyske sikkerhedstjeneste, Bundesamt fiir Verfassungsschutz 
(BfV), om et samarbejde. Brix argumenterede for, at det ville være vigtigt for 
tjenesten at indgå i et sådant samarbejde, da vesttyskerne hævdede at have oplys- 
ninger om forbindelser over grænsen, og vicepolitichefen understregede, at der 
kun ville blive videregivet oplysninger om konkrete sager og ikke ”almindelige 
personoplysninger”” Efter at sagen var blevet forelagt Udenrigsministeriets di- 
rektør Nils Svenningsen, som fandt, at det var ”rigtigt og stemmende med den 
almindelige tendens på andre områder” at indgå i samarbejdet, blev kontakten 
til den nordtyske repræsentant etableret i april 1953. 

Samarbejdet var begrænset til udveksling af oplysninger om illegale kom- 
munistiske forbindelser fra Nordtyskland til Østzonen og til Danmark, og der 
var således ikke tale om en generel videregivelse af oplysninger om danske stats- 
borgere til de tyske myndigheder. Mogens Jensen betonede således overfor ju- 
stitsministeren, at ”der bliver kun tale om at meddele oplysninger om konkret 
mistanke om illegal virksomhed af kriminel karakter”5 Den vesttyske kontakt, 
Kriminaldirektor Carl Breuer fra Hamborg, repræsenterede en afdeling, der var 
uafhængig af BfV, og som beskæftigede sig med kommunisme, nazisme og andre 
yderliggående partier. De to parter enedes om en gensidig udveksling af oplys- 
ninger om illegale forbindelser til Østzonen, skibstrafikken på Kielerkanalen og 
havnene i Hamburg, Kiel, Libeck og Bremen og om sager af fælles interesse 
såsom Wollweber-sagen.” 

Det var først efter Vesttysklands optagelse i NATO i 1955, at PET etablerede en 
direkte kontakt til BfV. I marts 1956 besøgte Brix BfV's hovedkvarter i Kåln, hvor 
de tyske værter bl.a. redegjorde for indsatsen mod østblokkens spionageaktivi- 
tet. Desuden indgik de to parter en aftale om udveksling af fortegnelser over øst- 
diplomater, om de to landes statsborgere, der rejste til østblokken via det andet 
land, og om ”internationalt arbejdende, ledende kommunister respektive tyske 

og danske”, som arbejdede over grænserne. PET var tilbageholdende i spørgsmå- 
let om udlevering af oplysninger om danske statsborgere: Det blev understreget, 
at oplysningerne om de ledende kommunister kun var til BfV's orientering og 
ikke måtte anvendes til f.eks. at nægte dem indrejse i Forbundsrepublikken, li- 
gesom de to tjenester enedes om, at anmodninger om personoplysninger skulle 
begrundes.” PET fik også tilladelse til at etablere en direkte kontakt til BfV's 
repræsentant i Hamborg, hvilket var en hurtigere måde at kommunikere på.” 
PET fik på et senere tidspunkt også kontakt til den eksterne vesttyske ef- 
terretningstjeneste, Bundesnachrichtendienst (BND), der byggede på Reinhard 
Gehlens efterretningsorganisation på østfronten under 2. verdenskrig, ”Fremde 
Heere Ost”. Gehlen tog sit arkiv og sit agentnetværk i Østeuropa med sig ved 
krigsafslutningen og tog kontakt til amerikanerne, der finansierede hans fortsatte 
virksomhed mod østblokken. FE havde allerede kort efter krigen fået forbindelse 
til Gehlen. Efter Forbundsrepublikkens optagelse i NATO blev Gehlens orga- 
nisation omdannet til den officielle vesttyske efterretningstjeneste.” Kontakten 
mellem BND og PET kom i stand på vesttyskernes initiativ, og parterne enedes 
bl.a. om at udføre fællesoperationer mod den østtyske tjeneste?” og at udveksle 
oplysninger om kommunister, trotskister, maoister og lignende grupperinger.” 
Selv om der ikke var så megen opmærksomhed om forbindelsen med de ita- 
lienske tjenester, gav det anledning til samme problemstilling som samarbejdet 
med de vesttyske tjenester: I hvilket omfang kunne danskerne have kontakt med 
efterretningsfolk, der tidligere havde tjent under fascismen, og som nu forsvare- 
de demokratiet mod kommunismen? I begyndelsen af 1953 blev der truffet aftale 
om forsendelse af kurerpost mellem PET og den italienske efterretningstjene- 
ste.” Omkring dette tidspunkt indgik parterne også en samarbejdsaftale om at 
udveksle oplysninger om de to landes statsborgere, der var mistænkt for invol- 
vering i illegale aktiviteter, international kommunistisk virksomhed og strategi, 
vigtige spionagesager og fortegnelser over østdiplomater.”> Samtidig etablerede 

Brix kontakt til Gesualdo Barletta, der var chef for Divisione Affari Riservati, 
som var en efterretningsafdeling i Pubblica Sicurezza, som hørte under Inden- 
rigsministeriet.> Barletta havde under krigens første år været leder af den 9. re- 
gion af OVRA, Mussolinis hemmelige politi, der havde til opgave at overvåge 
og undertrykke antifascistiske elementer. I begyndelsen af den kolde krig blev 
de italienske tjenester reorganiseret, og tidligere modstandsfolk blev erstattet af 
politifolk, der havde tjent under fascisterne. Barletta blev i 1948 udnævnt til chef 
for Divisione Affari Riservati, og han dannede makkerpar med Domenico Ro- 
tondano, der havde gjort tjeneste i Mussolinis politiske politi, Polizia Politica.?% 
Under Barlettas ledelse gennemførtes en række repressive tiltag overfor det ita- 
lienske kommunistparti PCI og det kommunistiske fagforbund.” Den italienske 
kontakt illustrerede således dilemmaet for efterretningstjenesterne i Vesteuropa 
efter krigen: Hvis man ønskede at holde sig orienteret om relevante forhold i 
forbindelse med bekæmpelsen af kommunismen og østlig efterretningsaktivitet, 
kunne det være nødvendigt at samarbejde med efterretningsfolk, der tidligere 
havde tjent under de nazistiske og fascistiske regimer. Barlettas baggrund er ikke 
omtalt i PET's materiale, og den italienske forbindelse synes ikke at have været 
særlig tæt eller vigtig.” 


NATO's sikkerhedssystem 


Samtidig med at PET etablerede sine bilaterale forbindelser, blev tjenesten også 
integreret i det multilaterale samarbejde i den vestlige forsvarsalliance NATO. 
Det sikkerhedsmæssige samarbejde i NATO indebar både fordele og ulemper for 
en lille tjeneste som den danske. På den ene side gav samarbejdet PET mulighed 
for at lære af de udenlandske partneres erfaringer, skabe nye kontakter og udøve 
indflydelse på stormagternes tjenester. På den anden side indebar samarbejdet 


94. PET, ujournaliseret: Ernst Brix, breve dateret 9. juni 1953. 

95. Polizia politica stod typisk for overvågningen af antifascister uden for Italiens grænser, mens OVRA 
stod for den indenlandske. Den mest udtømmende beskrivelse af disse tjenesters virke findes i 
Mauro Canali, Le Spie del Regime (Bologna: II Mulino, 2004). 

96 Giuseppe De Lutiis, Storia dei servizi segreti in Italia (Editori Riunti, Rom, 1991), s. 46-48. 

97 Nogle år senere, i 1961, etablerede PET også kontakter til de østrigske og schweiziske efterretnings- 
tjenester. Heller ingen af disse synes at have været særlig tætte eller værdifulde. PET, ujournaliseret: 
Brev af 6. november 1961; brev til Alex Haslund, 28. september 1961; brev fra E. Mogens Jensen, 
1. december 1962. 

en fare for, at det kunne blive domineret af de store tjenester, og at danskerne 
kunne blive udsat for krav fra alliancen. 

Kort efter at 12 vestlige lande, deriblandt Danmark, havde underskrevet At- 
lantpagten den 4. april 1949 (fra 1950 North Atlantic Treaty Organization, NATO), 
blev NATO's Standing Group (alliancens øverste militære organ) bemyndiget til 
at udarbejde et sikkerhedssystem for alliancen. Et ad hoc udvalg, der bestod af 
de tre store medlemslande USA, Storbritannien og Frankrig, blev nedsat og af- 
leverede i oktober 1949 sine forslag til et sikkerhedssystem.” Målet var at sikre 
klassificerede militære oplysninger, der blev udvekslet mellem medlemslandene, 
mod at falde i hænderne på fjendtlige spioner: 


"Man må indse og acceptere, at lande, som er fjendtligt indstillet overfor medlems- 
landene, har agenter og sympatisører, der arbejder aktivt i alle medlemslandene, 
og som for nogles vedkommende kan have fundet ansættelse gennem subversive 
metoder i medlemslandenes ministerier. For at hindre sådanne personers adgang 
til organisationens politiske og militære planer, må listen over dem, der har ret til 
sådanne oplysninger begrænses så meget som muligt, og kun de personer, hvis 
pålidelighed er udenfor enhver tvivl, bør gives en sådan adgang”? 


Et effektivt sikkerhedssystem forudsatte et fælles klassifikationssystem, procedu- 
rer for distribution, standarder for screening af ansatte og regler for udarbejdelse 
og opbevaring af hemmeligt materiale.” 

NATO oprettede et fælles klassifikationssystem for alle dokumenter, der in- 
deholdt oplysninger om fælles planer eller anden form for fortrolige oplysnin- 
ger. Alt efter værdien af oplysningerne blev dokumenterne klassificeret som Top 


98 NA, RG 218, Records of the Joint Chiefs of Staff, Geographic File 1948-50, Western Europe, box 97, 
JCS 2080: Report by the Joint Intelligence Committee to the Joint Chiefs of Staff on Security System 
for the North Atlantic Treaty Organization, 7 November 1949. 

99  ”It must be realized and accepted that nations with interests inimical to those of the member na- 
tions have agents and sympathizers actively working in all of the member countries, and in some 
cases may have found employment by subversive means within the government departments of the 
member countries. To deny such individuals access to the political and military plans of the organi- 
Zzation, the list of those entitled to have such information must be kept as small as possible, and only 
those individuals whose integrity is beyond doubt should be afforded such access” Ibid.: Enclosure 
”B”. Draft. Report by the Security Working Party to the Standing Group of the North Atlantic Treaty 
Organization on a System for Security of Information for the North Atlantic Treaty Organization, 
24 October 1949. 

100 Ibid. 

Secret (Yderst Hemmeligt), Secret (Hemmeligt), Confidential (Fortroligt) og 
Restricted (Til tjenestebrug). De tre sidste klassifikationer blev påført betegnel- 
sen NATO, mens den højeste klassifikation desuden bar betegnelsen COSMIC. 
Således blev oplysninger om medlemslandenes efterretningstjenester og deres 
metoder hemmeligstemplet som COSMIC Top Secret. Dette system forudsat- 
te en form for kontrol med hvilke personer, der havde adgang til NATO- og 
COSMIC-dokumenter. Ifølge sikkerhedsplanen skulle hvert medlemslands rele- 
vante ministerier oprette registre over hvilke personer, der var godkendt til hver 
af de fire sikkerhedsgrader. Det blev understreget, at registrene ikke blot skulle 
omfatte ministre og embedsmænd, men også ”alle sekretærer, kontordamer, 
journalmedarbejdere osv, der havde adgang til dokumenterne.” 

Planen indeholdt også bestemmelser for, hvordan personundersøgelserne 
skulle foregå. Medlemslandenes sikkerhedstjenester skulle fastslå pålidelighe- 
den af alle personer i registrene, og for de højeste sikkerhedsgodkendelser kræ- 
vedes baggrundsundersøgelser (”cosmicering”): ”Hvad angår de personer, der 
skal have adgang til TOP SECRET- eller SECRET COSMIC-dokumenter, kan 
det være nødvendigt at gennemføre sikkerhedsundersøgelser, selv hvis der ikke 
er fundet belastende oplysninger i de eksisterende optegnelser,”” I tvivlstilfælde 
skulle sikkerhedstjenesten underrette den pågældende minister, der skulle ud- 
pege en ny kandidat til stillingen: ”Enhver person skal sikkerhedsgodkendes, 
før vedkommende kan få adgang til COSMIC-dokumenter?”7% Planen indeholdt 
også detaljerede regler for ”defensive sikkerhedstiltag” til at sikre beskyttelsen af 
NATO-dokumenter, og det var sikkerhedstjenesternes ansvar, at de blev over- 
holdt. Hvert medlemslands sikkerheds- eller efterretningstjeneste skulle des- 
uden have en repræsentant i NATO's Security Committee, hvor man skulle im- 
plementere planen og drøfte eventuelle problemer.” Security Committee blev 


101 ”all the secretaries, typists, registrars, etc”, NA, RG 218, Records of the Joint Chiefs of Staff, Geo- 
graphic File 1948-50, Western Europe, box 97, JCS 2080: Appendix "B” to Enclosure "B”, Agreed 
Security Procedures to Govern the North Atlantic Treaty Organization and Its Subsidiaries and 
Information and Documents Emerging Therefrom. 

102 ”In the case of those persons requiring to have access to TOP SECRET and SECRET COSMIC 
documents, even if there is no adverse trace in existing records, it may be necessary to conduct 
positive inquiries” Ibid. 

103 "Security clearance must be obtained before any individual is allowed access to COSMIC docu- 
ments” Ibid. 

104 Ibid. Klassifikationssystemet er også beskrevet i PET, emnesag: ”Cirkulære vedrørende sikkerheds- 
beskyttelse af oplysninger, der er af fælles interesse for NATO-landene” udkast, november 1955. 

nedsat i 1952, og der blev oprettet et permanent Security Bureau, der bl.a. skulle 
foretage sikkerhedsinspektioner i medlemslandene. Den danske regering beslut- 
tede i 1951 at dele opgaven som den danske sikkerhedsmyndighed mellem PET 
og FE, og året efter fik PET ansvaret for personundersøgelser og dokument- og 
bygningssikkerhed, og tjenesten fik sæde i Security Committee.” 
Sikkerhedssamarbejdet i NATO indebar som nævnt en risiko for stormagts- 
dominans. Systemet blev etableret på initiativ af de tre store lande, og de søgte 
også at benytte systemet til at øge deres indflydelse på de mindre tjenester. Sik- 
kerhedssystemet hvilede på den forudsætning, at NATO-landenes sikkerheds- 
og efterretningstjenester var effektive og i stand til at udføre personundersøgel- 
serne. Det blev derfor besluttet af de tre initiativtagere, at der skulle iværksættes 
en undersøgelse af de øvrige landes tjenester: "Det anses for nødvendigt at tage 
kontakt til hvert medlemsland hver for sig før dette sikkerhedssystem indføres 
for at finde ud af, hvilke sikkerhedsorganisationer, der eksisterer, og hvilke be- 
føjelser de har, og om de på nuværende tidspunkt er i stand til at implementere 
de sikkerhedstiltag, som er foreslået?” Det fremgår, at denne undersøgelse af 
NATO-landenes tjenester blev anset for at være sensitiv, og at den skulle ud- 
føres så uformelt som muligt: ”Det foreslås, at det er mest hensigtsmæssigt, at 
denne undersøgelse udføres uformelt, og at the Standing Group [NATO's høje- 
ste militære organ] skal udnævne en repræsentant eller en lille kommission til 
at udføre denne undersøgelse og aflevere en rapport?” Samtidig med at de tre 
store lande havde en interesse i at effektivisere medlemslandenes tjenester, gav 
undersøgelsen USA, Storbritannien og Frankrig indblik i og en mulighed for at 
påvirke de øvrige landes tjenester. Det blev den britiske sikkerhedstjeneste, MI5, 
der påtog sig opgaven med at efterse sikkerhedssystemet, og som dermed fik 
betydelig indflydelse på det. I 1951 blev det foreslået at oprette en sikkerheds- og 


105. Se Kommissionens beretning, bind 2, om PET's virksomhed 1945-1968. 

106 ”Itis considered that before this security system can be implemented, it will be necessary for an ap- 
proach to be made to the member countries individually in order to discover what are their existing 
security organizations and powers and whether they are, at this time, in a position to put into effect 
the security measures which are envisaged” NA, RG 218, Records of the Joint Chiefs of Staff, Geo- 
graphic File 1948-50, Western Europe, box 97, JCS 2080: Enclosure "B”, Draft. Report by the Security 
Working Party to the Standing Group of the North Atlantic Treaty Organization on a System for 
Security of Information for the North Atlantic Treaty Organization, 24 October 1949. 

107 "Tt is suggested that this inquiry could best be carried out on an informal basis and that the Standing 
Group should appoint a representative or a small commission to make this investigation and submit 
a report” Ibid. 

kontraefterretningstjeneste under SHAPE (Supreme Headquarters Allied Po- 
wers Europe) med egen personregistratur placeret i London.” Denne plan, der 
ville have centraliseret NATO's sikkerhedssystem under britisk ledelse, blev dog 
ikke gennemført. 


Efterretningssamarbejdet i NATO 


Det er en vurdering i den nyeste forskning, at Danmark udviste ”en vis modvilje” 
mod en formel koordinering af det politiske efterretningssamarbejde i NATO. 
Danmark var således imod et belgisk forslag om at oprette et centralt organ i 
NATO, der foruden efterretningsspørgsmål skulle tage sig af antikommunistisk 
propagandavirksomhed. Danmark foreslog som et alternativ oprettet et samar- 
bejdsorgan, der skulle koordinere indsatsen mod undergravende kommunistisk 
virksomhed, hvilket førte til etableringen af NATO's Special Committee i 1953. 
Ifølge denne udlægning skal det danske initiativ således ses som en afværge- 
manøvre og et forsøg på at hindre, at stormagterne gennem NATO fik større 
indflydelse på den danske efterretningstjeneste. Det bevarede materiale i Justits- 
ministeriets arkiv viser imidlertid, at Danmark spillede en mere udfarende og 
delvis anden rolle i oprettelsen af Special Committee. Danmark ønskede nemlig 
at benytte NATO aktivt til at fremme danske interesser, etablere kontakter og 
kontrollere de store udenlandske tjenester. 

PET havde i årene efter krigsafslutningen etableret bilaterale kontakter med 
en række vestlige efterretningstjenester. Mens PET synes at have haft et tillids- 
fuldt og ligeværdigt samarbejde med flere mindre tjenester, først og fremmest de 
svenske, norske og nederlandske, så var den danske tjeneste, trods de generelt 
venskabelige følelser, den lille i forholdet til de britiske og amerikanske tjenester, 
der havde betydelige ressourcer og globale interesser. Der synes da også at have 
været en vis udbredt utilfredshed blandt nogle af de små tjenester med de engel- 
ske og amerikanske tjenester. Således refererede PET chefen for en vesteuropæ- 
isk tjeneste for at have beskrevet de store tjenesters optræden på følgende måde: 


108 Richard J. Aldrich, The Hidden Hand. Britain, America and Cold War Secret Intelligence (London, 
2001), S. 429-430. 

109 Thorsten Borring Olesen og Poul Villaume, I blokopdelingens tegn 1945-1972. Dansk udenrigspoli- 
tiks historie, bd. 5 (Gyldendal Leksikon, 2005), s. 228-229. 

” … de store lande er sig selv nok. De har deres repræsentanter siddende i alver- 
dens lande, hvorfra de suger alle de oplysninger, de er interesseret i. Såvel England 
som Amerika er derfor allerede i besiddelse af en verdensomspændende registra- 
tur, og hverken englændere eller amerikanere er interesseret i at delagtiggøre an- 
dre i det indsamlede materiale”? 


Der var således ifølge den vesteuropæiske tjeneste tale om et asymmetrisk for- 
hold, hvor de små tjenester leverede oplysninger til de store tjenester, men kun 
fik lidt til gengæld.” 

Danmark gik i spidsen for forsøget på at anvende NATO til at få indflydelse 
på de store landes efterretningstjenester. Allerede i marts 1951 bemærkede Ju- 
stitsministeriets departementschef Eivind Larsen i et notat, at der fandtes en ”en 
brist” i det internationale efterretningssamarbejde inden for Atlantpagten, og 
han understregede behovet for, at spørgsmålet om ”en international organisa- 
tion” inden for NATO til koordination af medlemslandenes indre sikkerheds- 
foranstaltninger ”meget hurtigt” blev taget op.” Det fremgår, at de oprindelige 
idéer om et efterretningssamarbejde inden for NATO var ganske vidtgående, og 
at danskerne bl.a. forestillede sig, at organisationen skulle fungere som et fæl- 
les register for visse grupper af personer, der var mistænkt for undergravende 
aktivitet: 


”Eksempelvis: Alle konkrete oplysninger om personer, der må antages at virke ud- 
over landenes grænser som kurer, instruktør o.s.v. eller i det hele taget personer, 
hvis rejser er påfaldende, selvom man måske i øjeblikket ikke har noget særligt 
holdepunkt, sendes fra vedkommende land til dets repræsentant, der formidler 
dem videre til komitéens sekretariat, som tillige skal udføre praktisk registre- 
ringsvirksomhed. Findes den pågældende registreret, går der meddelelse herom 
til afsenderlandet, evt. tillige meddelelser til de andre lande om den oplysning, 
der er modtaget, for at man de forskellige steder kan være vågen over for den 
pågældende” 


10 PET, ujournaliseret: Referat [vedrørende møde 7. januar 1952]. 

11 Ibid. 

12 JM, P.O.-sag: E. L. [Eivind Larsen], notat, 28. marts 1951. 

113  Ibid.: Brev til Hr. Statsråd Gundersen, Det kgl. Justits- og polisdepartement, Oslo, 15. august 1951. 

I sommeren 1951 vedtog regeringen at fremsætte et forslag i NATO om et tættere 
samarbejde på det sikkerhedsmæssige område,"" og i begyndelsen af januar 1952 
konfererede Brix med den belgiske tjeneste om forslaget. I referatet fra det efter- 
følgende møde med hollænderne henvises således til ”de dansk-belgiske planer 
om et intimere samarbejde inden for NATO” om ”kontraspionagespørgsmål,, 
som var blevet drøftet under besøget i Bruxelles. Den nederlandske chef gav sin 
tilslutning til ”de belgisk-danske forsøg på over for de store lande at trænge igen- 
nem” med disse planer.” 

Der var således oprindeligt tale om fælles dansk-belgiske idéer om at anvende 
NATO aktivt til at få større indflydelse på de store landes efterretningstjenester. 
Som det blev understreget i referatet: ” … [E]t nærmere og mere planmæssigt 
gennemført samarbejde inden for NATO er i høj grad påkrævet … 7?" Fordelene 
ved et multilateralt forum var således, at de små lande, der ikke havde repræ- 
sentanter i andre lande, kunne komme i kontakt med andre tjenester, at de små 
lande kunne stå sammen mod de store, og at de store lande ville blive underlagt 
fælles regler om at udveksle oplysninger. 

I maj 1952 fremsatte Danmark i Det nordatlantiske Råd forslaget om et sam- 
arbejde blandt NATO-landene på det sikkerhedsmæssige område. Ifølge forsla- 
get var formålet at koordinere indsatsen i medlemslandene mod kræfter, der 
forsøgte at undergrave forsvarsviljen og etableringen af det fælles forsvar. Samar- 
bejdsorganet skulle således have til opgave at indsamle, analysere og distribuere 
generelle oplysninger om kommunistisk virksomhed i medlemslandene, studere 
foranstaltninger mod undergravende kræfter og udveksle oplysninger om kon- 
traefterretningsmæssige metoder. Ifølge det danske forslag skulle der oprettes to 
regionale komiteer med repræsentanter for de respektive landes efterretnings- 
tjenester.” Rationalet bag forslaget om to regionale komiteer var, at forholdene 
i Nord- og Sydeuropa var så forskellige, at det ville være mest hensigtsmæssigt 
med flere komiteer. 

Det danske forslag afveg fra det belgiske forslag på tre punkter. For det første 
indeholdt det belgiske forslag en bestemmelse om, at samarbejdet foruden ud- 


114. JM, P.O.-sag: Brix, notat, 1. december 1952. Sagen blev også drøftet på et møde mellem statsministe- 
ren og departementschef Eivind Larsen den 12. juli 1951. JM, P.O.-sag: Eivind Larsen, notat, 23. juli 
1951. 

15 PET, ujournaliseret: Referat [vedrørende møde 7. januar 1952]. 

16 Ibid. 

117. JM, P.O.-sag: Cooperation between the NATO Countries in the Security Field, C-M(52)21, 23" May, 
1952. 

veksling af oplysninger om spionage, sabotage og undergravende aktivitet skulle 
omfatte antikommunistisk propagandavirksomhed. Dette var PET af sikker- 
hedsmæssige årsager imod, da samarbejdsorganet, hvor tjenesterne udvekslede 
sensitive kontraefterretningsoplysninger, nødvendigvis måtte operere i hemme- 
lighed. For det andet foreslog belgierne tre regionale komiteer, hvor Danmark var 
placeret sammen med lande, hvormed PET allerede havde etableret et bilateralt 
samarbejde. Den danske tjeneste ønskede derfor to regionale komiteer, hvorved 
PET ville få mulighed for at etablere nye kontakter. For det tredje forestillede 
belgierne sig, at arbejdet i komiteerne ville blive koordineret af et centralt organ. 
PET var også imod en sådan centralisering, da man fra dansk side frygtede, at 
det ville blive domineret af de store lande, som kunne bruge det til at pålægge 
de små landes tjenester krav.” Den danske kritik af det belgiske forslag skyldtes 
således ikke, at danskerne var imod etableringen af et efterretningssamarbejde i 
NATO. Tværtimod ønskede Danmark aktivt at bruge NATO til at få indflydelse 
på de store landes tjenester. Kritikken gik i stedet på dels det foreslåede samar- 
bejdsorgans opgaver, som omfattede propagandavirksomhed, dels dets struktur, 
som kunne udnyttes af de store lande til at dominere de små lande. 

Under de fortsatte forhandlinger i Det nordatlantiske Råd om sikkerheds- 
samarbejdet begyndte et tydeligt billede at tegne sig: Mens flere NATO-lande 
som Holland og Canada støttede idéen, selv om de gav udtryk for, at der kun 
burde være én komité, så var Storbritannien mere forbeholden og understrege- 
de, at der allerede foregik et omfattende efterretningssamarbejde på bilateral og 
regional basis, og at det foreslåede samarbejde i NATO ikke måtte skade de ek- 
sisterende kontakter.” Det viser, at en relativ stormagt som Storbritannien, hvis 
udenrigspolitiske indflydelse var svindende, ikke var entusiastisk overfor idéen 
om et efterretningssamarbejde i NATO-rammer, idet Storbritannien havde stør- 
re fordel af det bilaterale samarbejde, mens de mindre lande så deres fordel i et 
multilateralt samarbejde. En arbejdsgruppe kom efterfølgende frem til, at der 
skulle oprettes én fælles NATO-komité, hvor medlemslandene kunne udveksle 
oplysninger om undergravende virksomhed og om metoder til bekæmpelse af 
denne aktivitet. Komiteen skulle træde sammen hvert halve år, og den skulle af- 


18  Ibid.: Brix til departementschef V. Boas, 28. juni 1952, med vedlagt notat, 28. juni 1952; ”Referat af 
møde i Udenrigsministeriet”, 11. juli 1952; Politiets Efterretningstjeneste, notat, 23. juli 1952; ”Referat 
til justitsministeren og udenrigsministeren vedrørende udvidet civilt NATO-samarbejde på det sik- 
kerhedsmæssige område”, vedlagt brev til Justitsministeriet, 24. juli 1952. 

119  Ibid.: Ekstraktudskrift af dokument C-R(52)20 af 12. september 1952. 

lægge rapport om sin virksomhed til Det nordatlantiske Råd og eventuelt frem- 
sætte anbefalinger, men i øvrigt blev det besluttet at lade samarbejdet udvikle sig 
gradvist.” 

Komiteen, der fik betegnelsen Special Committee for at sløre dens opgaver, 
mødtes første gang i marts 1953, hvor det igen viste sig, at nogle mindre lande 
ønskede at udvide komiteens beføjelser og aktiviteter, mens nogle af de større 
lande var forbeholdne. Et oprindeligt dansk forslag om et permanent sekretariat 
og ”en central registratur”, der skulle anvendes til at lokalisere relevante oplys- 
ninger, blev støttet af Frankrig og Italien, mens englænderne og amerikanerne 
viste sig ”henholdende”. Det viser også, at der ikke var enighed mellem de store 
alliancelande, og at f.eks. Frankrig havde et andet syn på komitéen end de anglo- 
amerikanske repræsentanter. Deltagerne enedes dog allerede på det første møde 
om en arbejdsprocedure, som skulle præge komiteens virksomhed de følgende 
år: Der blev udarbejdet en fast dagsorden om de emner, der skulle drøftes, tje- 
nesternes repræsentanter redegjorde mundtligt for kommunisternes stilling og 
frontorganisationernes aktivitet, og medlemslandene udarbejdede skriftlige re- 
degørelser for de forskellige problemer.'> 


Opsummering: 
Den lille tjenestes dilemma i det internationale samarbejde 


Ved befrielsen i 1945 skulle det danske politi, der var blevet opløst af den tyske 
besættelsesmagt i 1944, retableres. Det gjaldt også for Rigspolitichefens Efterret- 
ningsafdeling, der startede på bar bund, og som skulle finde nye samarbejdspart- 
nere i udlandet. Etablering af et internationalt kontaktnet afspejlede det forhold, 
at de nye formodede fjender mod statens sikkerhed, den kommunistiske bevæ- 
gelse og spionagevirksomhed, var internationale fænomener, der kun kunne be- 
kæmpes gennem et internationalt samarbejde med allierede tjenester i udlandet. 

Den danske efterretningstjenestes internationale samarbejde udviklede sig i 
store træk parallelt med udviklingen i Danmarks udenrigs- og sikkerhedspoli- 
tiske position, fra neutralitet over de nordiske forsvarsforhandlinger til NATO- 


120 Ibid.: Den danske repræsentation ved Det nordatlantiske Råd, Nr. 1002, ”NATO-samarbejde på det 
sikkerheds- og efterretningsmæssige område”, 23. oktober 1952; Working Group on Co-operation 
Against Subversive Activities, AC/32-D/1, 21st October, 1952. 

121. JM, P.O.-sag: ”Møde mandag den 30. marts 1953 hos justitsministeren”, 

medlemskab. Der blev tidligt etableret en tæt kontakt til de britiske og amerikan- 
ske tjenester, og da den internationale situation forværredes i 1948, indledte REA 
et samarbejde med de nordiske tjenester. Som en følge af undersøgelserne af 
internationale kommunistiske netværk etableredes de første kontakter på kon- 
tinentet med de belgiske og nederlandske tjenester. Efter Danmarks optagelse 
i NATO fulgte nye kontakter med andre medlemslande som Frankrig, Italien 
og Vesttyskland. Den stigende internationalisering var bl.a. karakteriseret af en 
knopskydning, hvor tjenesterne formidlede nye kontakter, og af tætte personlige 
kontakter mellem tjenesternes chefer. Den danske tjeneste indtog en særlig posi- 
tion som kontaktled mellem tjenesterne i Norden og på kontinentet. 

Den danske tjeneste var en lille aktør på den internationale scene, og det på- 
virkede på flere måder dens samarbejde med udenlandske tjenester. For det før- 
ste havde REA/PET til opgave at håndhæve dansk suverænitet ved at sørge for, 
at fremmede efterretningstjenester ikke opererede på dansk område uden dansk 
godkendelse. Dette gjaldt også venligtsindede tjenester, men det viste sig hurtigt, 
at det ikke altid var muligt at få fuld indsigt i og kontrol over især den ameri- 
kanske efterretningstjeneste CIAs aktiviteter i Danmark. For det andet var den 
danske tjeneste yderst tilbageholdende med at udlevere oplysninger om danske 
statsborgere til udenlandske samarbejdspartnere. Således blev det hurtigt en re- 
gel, at anmodninger om sådanne oplysninger fra udenlandske tjenester skulle 
begrundes. Den danske efterretningstjeneste var en teknisk ressourcesvag or- 
ganisation i den første del af den kolde krig, og det var formentlig forklaringen 
på, at CIA i 1948 modtog en kopi af hovedkartoteket, og at Christian Madsen, 
formentlig med H.C. Hansens vidende, udleverede kopier af REAs indberetnin- 
ger og beretninger. Efterhånden som tjenesten blev teknisk stærkere og fik mere 
erfaring, skærpede den forsvaret af dansk suverænitet. Risikoen ved den restrik- 
tive danske kurs med hensyn til personoplysninger var imidlertid, at de store 
landes tjenester i stedet selv indsamlede og registrerede oplysninger om danske 
statsborgeres politiske tilhørsforhold. Det kunne føre til vilkårlige og fejlagtige 
afgørelser i sager, sådan som det var tilfældet i nogle vesttyske visumsager. For 
det tredje var det internationale samarbejde baseret på en byttehandel: For at få 
oplysninger måtte en tjeneste også give oplysninger. 

Det ses tydeligt i de indgåede aftaler med de franske og vesttyske tjenester 
om gensidig informationsudveksling. Det gav imidlertid den lille tjeneste det 
problem, at den ikke altid havde nok interessante oplysninger at tilbyde de store 
tjenester. Det kunne have den konsekvens, at den lille tjeneste i et vist omfang 
indrettede sin virksomhed efter de store tjenesters ønsker, eller at den lille tjene- 
ste gav køb på den restriktive praksis med hensyn til personoplysninger. For det 

fjerde var det de mindre tjenesters indtryk, at det internationale samarbejde var 
domineret af de store tjenester, der med en vesteuropæisk efterretningschefs ord 
”sugede” oplysninger til sig, men holdt dem for sig selv. Flere mindre tjenester 
forsøgte derfor at benytte NATO-samarbejdet til at frigøre sig fra den bilaterale 
dominans og oprette multilaterale fora som Special Committee til at underlægge 
de store tjenester fælles spilleregler og til at skabe egne bilaterale kontakter. 


1.2. Samarbejdet i praksis 1956-1968 
Samarbejde og konkurrence 


I løbet af 1950'erne og 1960'erne udvikledes og konsolideredes det internationale 
samarbejde, der var blevet etableret i det første årti efter krigen. Således havde 
PET kontakt til søstertjenesterne i de fleste demokratiske NATO-lande samt en 
række lande uden for alliancen. Den danske tjeneste fik også yderligere kontak- 
ter i de tidligere nævnte lande, ligesom tjenesten indgik i et nærmere regionalt 
samarbejde med de omgivende lande. Samtidig udvikledes det nordiske samar- 
bejde til at omfatte årlige kommissærmøder fra 1960.” 

Det internationale efterretningssamarbejde kan karakteriseres som et for- 
hold, der på en og samme tid var karakteriseret af samarbejde og konkurrence, 
hvor deltagerne udvekslede oplysninger og bistand, samtidig med at de konkur- 
rerede mod hinanden og forsøgte at forbedre deres egen position og indflydel- 
se.” Der fandtes flere former for efterretningssamarbejde. For det første var der 
det formaliserede samarbejde, som det såkaldte UKUSA-samarbejde mellem 
USA, Storbritannien, Canada, Australien og New Zealand. Her var der etableret 
faste regler og procedurer for samarbejdet, tjenesterne havde udstationeret for- 
bindelsesofficerer hos hinanden, der blev udført fællesoperationer og udveks- 
let oplysninger. For det andet var der efterretningsudveksling, hvor tjenesterne 


122. PET, ujournaliseret: Brev, 6. oktober 1960. PET, administrativ sag: ”Vedr.: Deltagere i tidligere af- 
holdte nordiske kommissærmøder”. Disse møder er også omtalt i Rikets såkerhet och den personliga 
integriteten, s. 258. 

123 Rasmus Mariager har benyttet historikeren David Reynolds formulering om et ”konkurrence- og 
afhængighedsforhold” til at beskrive det anglo-amerikanske forhold i begyndelsen af den kolde 
krig, jf. Rasmus Mariager, I tillid og varm sympati, s. 79, 503-504. David Reynolds' formulering 
stammer fra hans værk The Creation of the Anglo-American Alliance 1937-41. A Study in Competitive 
Co-operation (London, 1981). 

”købte” oplysninger ved hjælp af oplysninger, bistand eller indflydelse. Det cen- 
trale princip her var, at en tjeneste over tid måtte give noget for at få noget. For 
det tredje var der fællesoperationer, hvor tjenester kunne bidrage med oplysnin- 
ger, teknisk bistand eller finansiering mod at få adgang til operationens produkt. 
Den fjerde form for samarbejde bestod i, at en tjeneste ydede bistand til en anden 
tjeneste i form af økonomisk støtte, teknisk bistand, træning eller rådgivning. 
Denne form for samarbejde indebar imidlertid en risiko for, at modtageren kom 
i et ulige forhold til den ydende tjeneste.” 

PET's internationale samarbejde foregik i et komplekst samspil med forskel- 
lige udenlandske tjenester af varierende størrelse og med forskellige interesser. 
Flere temaer dominerede samarbejdet. For det første var PET en lille tjeneste 
i det internationale ”intelligence community”, og den nød godt af de tre sidst- 
nævnte former for samarbejde, efterretningsudveksling, fællesoperationer og 
bistand. Faren ved disse former for samarbejde var imidlertid, som omtalt, at 
PET kunne komme i et ulige forhold til samarbejdspartnerne, hvis man modtog 
oplysninger eller bistand uden at give noget til gengæld. Et klassisk eksempel er 
den hollandske tjeneste, hvor CIA frem til midten af 1960'erne betalte en del af de 
ansattes løn.” Således kunne de store tjenester forsøge at udnytte deres domine- 
rende position til at stille krav om flere oplysninger eller en intensiveret indsats. 

For det andet lagde PET stor vægt på at håndhæve sin suverænitet ved at 
forbyde udenlandske tjenester at operere på dansk område uden PET's godken- 
delse. PET forsøgte også at begrænse udleveringen af oplysninger om danske 
statsborgere til udenlandske tjenester. En tjeneste, der ikke for alvor håndhæver 
suveræniteten, risikerer at komme til at fungere som en anden tjenestes forlæn- 
gede arm. Den hollandske tjeneste afslog således flere gange amerikanske krav 
og fik stoppet selvstændige amerikanske aktiviteter.” Den norske tjeneste slog 
også ned på amerikanske aktiviteter, men prisen var, at nordmændene selv måtte 
påtage sig opgaverne.” Forudsætningen for at forhindre ulovlig fremmed efter- 
retningsvirksomhed var med andre ord, at den lokale tjeneste var effektiv. Der 
skulle imidlertid vise sig en tendens til, at visse store tjenester på egen hånd 


124  H. Bradford Westerfield, ”America and the World of Intelligence Liaisor”, Intelligence and National 
Security, Vol. 11, No. 3, July 1996, s. 524, 528-536. 

125. Bob de Graaff and Cees Wiebes, "Intelligence and the Cold War behind the Dikes: the Relationship 
between the American and Dutch Intelligence Communities, 1946-1994” i: Rhodri Jeffreys-Jones 
and Christopher Andrew, Eternal Vigilance? 50 Years of the CIA (London, 1997), s. 46-47. 

126 Ibid., s. 46-47. 

127 Trond Bergh og Knut Einar Eriksen, Den hemmelige krigen, bd. 1, s. 493-497. 

iværksatte operationer eller indsamlede oplysninger. Dermed mistede den dan- 
ske efterretningstjeneste også indflydelse på de iværksatte operationer og kvali- 
teten af det indsamlede materiale. 

For det tredje indebærer enhver form for efterretningssamarbejde en fare for 
at blive penetreret. Selv venligtsindede tjenester har en interesse i at hverve an- 
satte i samarbejdende tjenester, hvilket giver mulighed for at få adgang til alle 
tjenestens oplysninger, holde øje med tjenesten indefra og muligvis påvirke dens 
indsats.” Det internationale samarbejde indebærer bl.a. også en risiko for, at 
man giver modparten et indblik i ens kilder og metoder, at man mister kontrol- 
len over de oplysninger, som man udleverer, at man kan blive udsat for at blive 
manipuleret, og at man risikerer, at de oplysninger, som man selv har udleveret, 
vender tilbage i en ændret form, således at de synes at bekræfte ens oprindelige 
oplysninger (dette fænomen er kendt som ”blowback”).” PET var opmærksom 
på disse risici, for det er kendetegnende ved PET's forhold til udenlandske tje- 
nester under den kolde krig, at PET holdt et vagtsomt øje med samarbejdspart- 
nerne, og at den danske efterretningstjeneste forsøgte at kontrollere modpartens 
muligheder for at få indblik i PET's virksomhed." 

For det fjerde udelukkede det asymmetriske forhold mellem en lille tjeneste 
som PET og de større tjenester dog ikke, at den danske tjeneste havde et vist rå- 


128 Historisk set har dette vist sig at være et særligt problem i krigstid, hvor de militære alliancer fordrer 
et endnu tættere samarbejde mellem efterretningstjenesterne. Under 2. verdenskrig indledte italien- 
ske, spanske og tyske tjenester et tæt efterretningssamarbejde, der også blev udnyttet til at udspio- 
nere hinanden. Se Morten Heiberg, ”Forbrødring og bedrag i mellemkrigstiden”, Carlsbergfondets 
Årsskrift 2005, København, s. 38-43; Morten Heiberg & Manuel Ros Agudo, La trama oculta de la 
guerra civil. Los servicios secretos de Franco 1936-45 (Barcelona, Critica, 2006), kapitel 3, 6 og 10. 

129  H. Bradford Westerfield, ”America and the World of Intelligence Liaison”, s. 539-543. Fænomenet er 
også beskrevet i den europæiske litteratur. Se Giannuli Aldo, ”Il trattamento delle fonti provenienti 
dai servizi di informazione e sicurezza” I: C. Bermani et al., Voci di compagni, schede di questura. 
Considerazioni sull'uso di fonti orali e delle fonti di polizia per la storia dellanarchismo, Quaderni del 
Centro Studi Libertari Archivio Pinelli, Milano 2002, s. 52. 

130 I 1967 blev PET advaret af en udenlandsk samarbejdspartner mod en anden af PET's udenlandske 
samarbejdspartnere. Det var den første udenlandske tjenestes indtryk, at den anden tjeneste havde 
”dubiøse forbindelser” til russerne, og man var derfor tilbageholdende med at videregive sensitive 
oplysninger til den anden tjeneste. PET, aftalemappe: Arne Nielsen, notits, 9. marts 1967. I 1969 blev 
PET underrettet af en vestlig samarbejdspartner om, at en ansat, der havde arbejdet med Skandi- 
navien som ansvarsområde i den pågældende tjeneste, havde tilstået, at han tidligere havde været 
hemmeligt medlem af kommunistpartiet. Den pågældende benægtede dog, at han havde haft kon- 
takt til den sovjetiske efterretningstjeneste. PET, aftalemappe: Arne Nielsen, notits, 22. maj 1969. 

derum i forhold til de udenlandske samarbejdspartnere. En efterretningstjeneste 
som CIA har globale interesser, men begrænsede ressourcer, og den er derfor 
afhængig af de lokale tjenester til at indhente de nødvendige oplysninger om 
forholdene i udlandet.> Indtil begyndelsen af 1960'erne modtog CIA hovedpar- 
ten af sine fortrolige oplysninger fra udenlandske tjenester. Dertil kommer, 
at amerikanerne historisk set ikke har været lige så effektive til at hverve kil- 
der (såkaldt ”Humint, ”Human Intelligence”) som englænderne, hvilket ifølge 
forskningen bl.a. tilskrives amerikanernes traditionelle modvilje mod perma- 
nente efterretningsorganer og manglen på kvalificerede efterretningsofficerer 
med den nødvendige viden om fremmede kulturer og sprog.” Den danske tje- 
neste må antages at kende danske forhold bedst og at være mest velegnet til at 
penetrere og overvåge miljøer i Danmark. Denne fordel gav PET et vist råderum 
og en vis mulighed for at udøve indflydelse på de store landes efterretnings- 
tjenester. Stormagternes afhængighed af oplysninger fra det lille lands tjenester 
kunne sætte grænser for den førstnævntes handlefrihed. I 1973, da forholdet 
mellem Danmark og USA nåede et lavpunkt på grund af den danske kritik af 
Vietnamkrigen," overvejede den amerikanske administration at vise sin util- 
fredshed ved bl.a. at afbryde efterretningssamarbejdet. Den negative konsekvens 
af et sådant skridt var imidlertid, at amerikanerne ville miste værdifulde danske 
efterretningsoplysninger, såsom oplysninger om sovjetisk flådeaktivitet i Øster- 
søen. Man valgte derfor at fortsætte samarbejdet som hidtil. 


Centraliseringen af kontakterne 


Det var et grundlæggende princip for PET's samarbejde med udenlandske tje- 
nester, at det blev varetaget af ledelsen, og at det byggede på personlig kontakt 
mellem efterretningscheferne. Dette skyldtes, at det var af afgørende betydning, 
at samarbejdet blev holdt strengt hemmeligt, da de udenlandske tjenester ellers 


131 Jeffrey T. Richelson, The U.S. Intelligence Community (4" edition, Boulder, Colorado, 1999), s. 291. 

132. H. Bradford Westerfield, "America and the World of Intelligence Liaisory, s. 553 n 1. 

133 Ibid., s. 524. 

134. NAÅ,RG 59, SNF 1970-73, box 2239, POL DEN-US: Alexander M. Haig, Jr., Memorandum for Theo- 
dore L. Eliot, Jr., October 14, 1972. 

135. Ibid.: George S. Springsteen, Memorandum for the Secretary: Possible Pressure Points on Denmark, 
October 30, 1973. 

ville nægte at udlevere oplysninger, og at man sikrede sig, at danske interesser 
eller statsborgere ikke led skade.” 

I begyndelsen af 1950'erne blev rammerne for PET's udenlandske samarbejde 
fastlagt og præciseret. Opstramningen skal formentlig ses i lyset af reorganise- 
ringen af tjenesten, Brix' tiltrædelse og Christian Madsens ukontrollerede ud- 
levering af oplysninger til amerikanerne, som Brix fik stoppet i januar 1951. I 
justitsministerens instruks fra januar 1952 blev det fastslået, at henvendelser af 
efterretningsmæssig art til og fra udlandet skulle videreformidles af PET.” PET's 
Centralafdeling udsendte efterfølgende en rundskrivelse til politidirektøren i 
København og samtlige politimestre, der præciserede, at oplysninger ”der er el- 
ler kan være af efterretningsmæssig karakter” kun måtte videregives til udlandet 
efter bemyndigelse fra PET.? Samtidig blev det i justitsministerens nye instruks 
fra 1953 til chefen for PET indskærpet, at chefen havde pligt til at orientere mini- 
steriet om henvendelser til og fra udlandet, såfremt de var af væsentlig betydning 
for tjenestens virksomhed eller kunne give anledning til ”offentlig kritik eller 
besværinger”;? 


Bistand og inspiration 


PET var en lille tjeneste med få ressourcer, og den havde stor nytte af samarbej- 
det med udenlandske søstertjenester. Samtidig havde stormagternes tjenester, 
der havde verdensomspændende interesser, brug for en effektiv dansk samar- 
bejdspartner. I 1958 fik CIA til opgave at koordinere alle USA's efterretnings- 
aktiviteter i udlandet, inklusive forbindelsen til udenlandske efterretnings- og 
sikkerhedstjenester."” Det var CIA's politik at bistå og give støtte til udenlandske 


136 JM, P.O.-sag: Brix, notat, 1. december 1952. Værdien af gode personlige kontakter på chefniveau 
fremgår af den bevarede korrespondance og mødereferater i PET's aftalemapper fra midten af 
1960'erne til midten af 1970'erne. 

137. JM, P.O.-sag: Helga Pedersen, ”Fortroligt cirkulære til rigspolitichefen, chefen for Politiets Efter- 
retningstjeneste, politidirektøren i København og samtlige politimestre angående organisationen af 
politiets efterretningsvirksomhed mv”, 24. januar 1952. 

138 PET, administrativ sag: Rundskrivelse nr. 15/1953, 11. december 1953. 

139 JM: Hans Hækkerup, ”Instruks til chefen for Politiets Efterretningstjeneste”, 30. november 1953. 

140 NAÅ,RG 273, Records of the National Security Council, NSC Intelligence Directives, box 1: National 
Security Council Directive No. 5. U.S. Espionage and Counterintelligence Activities Abroad (Effec- 
tive 17 February 1972). 

sikkerhedstjenester, således at de selv var i stand til at bekæmpe undergraven- 
de aktivitet og spionage og videregive oplysninger herom til CIA. I forbindelse 
med evalueringen i slutningen af 1950'erne af Overseas Internal Security Program 
(OISP), et program der var blevet iværksat af National Security Council med det 
formål at støtte udenlandske sikkerhedstjenester fortrinsvis i Latinamerika og 
Asien, betonede CIA, at dets indsats byggede på den opfattelse, at ansvaret for at 
bekæmpe kommunisterne måtte ligge hos de lokale myndigheder. Det var derfor 
CIA's mål at bistå udenlandske myndigheder med at opbygge effektive efterret- 
ningstjenester og politistyrker: "Bekæmpelsen af undergravende kommunistisk 
aktivitet forudsætter både en efterforskningsenhed og veltrænede politifolk, som 
er uddannet til at identificere subversive organisationer og personer, såvel som 
en større styrke af veltrænede og veludrustede politifolk, som kan udføre anhol- 
delser og kontrollere militante kommunistiske aktiviteter som optøjer, strejker 
og uroligheder” 

PET-medarbejdere mødtes ofte med deres kolleger i udlandet, og her havde 
de mulighed for at få en vis indsigt i tjenesternes organisatoriske opbygning og 
registreringsmetoder, den stedlige kommunistiske virksomhed og de østlige 
efterretningstjenesters aktivitet, samt søstertjenesternes erfaringer med mod- 
foranstaltninger såsom observation og aflytning.” PET's første interne medar- 
bejderkurser og tromle-registreringssystemet var således kopieret fra søstertje- 
nesterne."3 Det generelle indtryk hos PET-medarbejderne i 1950'erne og 60'erne 
synes at have været, at de store udenlandske tjenester havde de samme opgaver 
og de samme problemer som den danske tjeneste. Det var således en fælles er- 
faring, at tjenesterne ikke havde ressourcer til at overvåge alt, hvad der forekom 
relevant, og at især aflytninger og observationer var mandskabskrævende. Et an- 
det indtryk var, at den danske tjeneste i sin defensive indsats var fuldt på højde 
med sine søstertjenester, men at flere af de udenlandske tjenester var mere of- 
fensivt indstillede, idet man i udlandet mere aktivt forsøgte at hverve fremmede 


141. ”Countering Communist subversion requires both an investigative service and highly trained police 
officers skilled in identifying subversive organizations and individuals, and in addition, a larger 
supporting force of well-trained, suitably equipped, police to carry out arrests and control militant 
Communist activities such as riots, strikes, and civil disorders” NA, RG 273, Records of the Opera- 
tions Coordinating Board (OCB), box 1: CIA — Draft Working Paper: The Overseas Internal Policy 
Program, 9 January 1959. 

142 PET, ujournaliseret: Notat [vedrørende møde 29. maj 1951]. PET, ujournaliseret: Brev, 3. maj 1966; 
notat, 25. maj 1966; notits, 28. august 1956; notits, 17. oktober 1957; notits, 1. november 1960. 

143 PET, ujournaliseret. RB: Mogens Jensen, 4. oktober 2000. 

efterretningsofficerer ved at afpresse dem eller køre dobbeltagentoperationer.+ 
Ifølge PET's daværende souschef Jørn Bro var han meget inspireret af besøgene 
hos udenlandske tjenester, hvilket bidrog til, at PET i slutningen af 1960'erne op- 
prioriterede kontraefterretningsindsatsen og blev mere operativ. 

PET fik også materiel bistand af de større udenlandske samarbejdspartnere. 
PET købte og lånte teknisk udstyr i udlandet,” og PET's tekniske medarbejdere 
blev sendt på kurser hos de store samarbejdspartnere, hvor de blev instrueret i at 
betjene udstyret. Der blev også gennemført flere fællesoperationer med søster- 
tjenester. For eksempel blev et udenlandsk kommunistmøde, der blev afholdt i 
Danmark i 1968, overvåget af PET sammen med en udenlandsk partner,” og 
det følgende år fik PET teknisk bistand af en udenlandsk tjeneste med henblik 
på at aflytte det kommunistiske partihus i Dronningens Tværgade. Operationen 
blev dog opgivet.” Der er imidlertid intet, der understøtter den påstand, at PET 
modtog så omfattende støtte udefra, at den danske tjeneste kom til at fungere 
som et redskab for de vestlige stormagters tjenester. Den danske tjeneste var i 
høj grad afhængig af viden og teknisk bistand fra udlandet for at kunne fungere 
som en effektiv tjeneste, men den opretholdt samtidig sin selvstændighed og 
begrænsede videregivelsen af oplysninger om danske statsborgere. 


Udenlandske krav til PET 


Det internationale samarbejde betød imidlertid også, at der undertiden blev lagt 
pres på PET fra de store udenlandske tjenester. I 1955 foreslog en udenlandsk 
samarbejdspartner et tættere samarbejde på kontraefterretningsområdet. Selv 
om PET gav udtryk for, at man fandt det bestående samarbejde ”fuldt ud til- 
fredsstillende” og så frem til, at det blev yderligere udviklet, så fremgår det tyde- 
ligt, at danskerne var forbeholdne over for forslaget. PET understregede således, 
at man allerede overvågede de ansatte ved den sovjetiske legation, men at den 
danske tjeneste ifølge sine principper ikke udleverede oplysninger om en igang- 


144 PET, ujournaliseret: Notits [vedrørende tidsrummet 21/ - 26/5 1962]; notat, 25. maj 1966. 

145. RB: Jørn Bro, 13. november 2000. 

146 RB: 11. juni 2002. 

147 PET, ujournaliseret: Notits, 18. maj 1965. RB: 21. maj 2002. 

148 RB: 11. oktober 2000. 

149 RB: Jørn Bro, 1. november 2005. Se også Kommissionens beretning, bind 5, om PET's overvågning 
af Danmarks Kommunistiske Parti 1945-1989. 

værende operation. Den udenlandske samarbejdspartner ville derfor først mod- 
tage oplysninger om sovjetisk legationspersonale, når det var udrejst. Derimod 
forventede PET at modtage oplysninger om de sovjetiske diplomater fra den 
udenlandske tjeneste. Det samme gjorde sig gældende for besøgende kultur- og 
pressedelegationer fra østblokken. PET gjorde det også klart, at man for længst 
havde undersøgt danskere og udlændinge, der havde siddet i sovjetisk krigsfan- 
genskab, uden at finde beviser på, at de var blevet hvervet af de sovjetiske efter- 
retningstjenester. PET fandt heller ikke, at den russiske koloni i Danmark var af 
interesse, da den primært bestod af ældre mennesker, der besøgte den russiske 
kirke i København. Endelige understregede PET over for den udenlandske tje- 
neste, at det ikke var muligt at kontrollere posten i Danmark uden en dommer- 
kendelse, hvilket krævede en konkret mistanke. PET var derfor ikke i stand til 
at videregive oplysninger om personer, der fra Danmark korresponderede med 
Sovjetunionen.” Det er således tydeligt, at PET lagde vægt på at vise, at den 
danske tjeneste havde kontrol med situationen, og man var særlig restriktiv med 
hensyn til at udlevere oplysninger. 

Den noget afvisende holdning fik åbenbart den udenlandske samarbejdspart- 
ner til at forsøge at gå udenom PET i bestræbelserne på at intensivere indsatsen 
mod sovjetisk efterretningsvirksomhed. I 1958 tog den stedlige repræsentant for 
samarbejdspartneren således kontakt til oberstløjtnant Schou fra FE for at drøfte 
en intensiveret indsats mod de østlige ambassader. Repræsentanten foreslog at 
tage noget nyudviklet teknisk udstyr i anvendelse og at nedsætte et arbejdsud- 
valg, der skulle overveje, hvorledes man kunne ”penetrere” ambassaderne. Schou 
afviste imidlertid forslagene og underrettede i stedet PET. Det resulterede i et 
trepartsmøde mellem repræsentanten, Schou og PET's chef, Mogens Jensen, 
hvor repræsentanten forklarede initiativet med, at han havde fået det indtryk, at 
det ikke var muligt for den udenlandske tjeneste at tage aktiv del i kontraefterret- 
ningsoperationer i Danmark. Mogens Jensen indskærpede imidlertid, at over- 
vågningen af østlige ambassader hørte under PET, og at samarbejdspartneren 
måtte fremlægge sine planer i detaljer, således at danskerne kunne tage stilling til 
dem. Således understregede PET's chef den danske suverænitet, samtidig med 
at han indvilligede i at overveje de udenlandske planer. Det bevarede materiale 


150. PET, ujournaliseret: ”Vedr.: Forslag til samarbejde i bestræbelserne for at afdække sovjetrussisk 
aktivitet”, 16. juni 1955. 

152 Ibid.: Notits, 29. april 1958. 


PET's virkemidler 


55 


56 


PET I DET INTERNATIONALE EFTERRETNINGSSAMARBEJDE 


viser, at parterne fortsatte deres drøftelser om mulighederne for at anvende det 
tekniske apparatur til overvågningen.” 

Ved en anden lejlighed blev PET udsat for ønsker fra en stor udenlandsk 
tjeneste om nye initiativer. På et møde, hvor parterne bl.a. drøftede de østlige ef- 
terretningstjenesters virksomhed mod Danmark, gav den udenlandske tjeneste 
udtryk for ønsker om at iværksætte overvågningsoperationer mod udvalgte mål. 
Der blev også fremlagt et forslag om penetration af det finske kommunistparti 
via Danmark. Det er imidlertid særligt interessant, at den udenlandske samar- 
bejdspartner også interesserede sig for danske politiske forhold. Således blev 
PET forespurgt om, hvilke hemmeligheder DKP gemte, såsom sovjetisk kontrol, 
kurerlinjer, finansiering osv. Dette tyder på, at den udenlandske tjeneste fore- 
stillede sig muligheden af fælles operationer mod DKP for derved at få indblik i 
den internationale kommunistiske bevægelse og den sovjetiske indflydelse. 


Suverænitetshåndhævelse 


Som det vil være fremgået, opfattede PET's ledelse det som en vigtig opgave i 
forholdet til udenlandske samarbejdspartnere at forhindre, at de opererede på 
dansk område uden PET's vidende og sanktionering. Mogens Jensen, der som 
PET's souschef i 1950'erne og chef fra 1958 til 1964 jævnligt mødtes med de stedli- 
ge repræsentanter for de største udenlandske tjenester, har således over for Kom- 
missionen forklaret, at han lagde vægt på, at PET's sikkerhedsvirksomhed var af 
et sådant omfang, ”at han kunne kræve, at de udenlandske efterretningstjenester 
afstod fra at virke i Danmark” Mogens Jensen havde oplevet, hvordan Christi- 
an Madsen havde udleveret kopier af alt efterretningsmateriale til amerikanerne, 
og det var ham, der efterfølgende overtog den amerikanske kontakt. At dømme 
ud fra det bevarede kildemateriale fra 1950'erne bestræbte Mogens Jensen sig på 
at få kontrol over samarbejdet og begrænse antallet af udleverede oplysninger 
til det absolut nødvendige. Ole Stevns, der var jurist i PET fra 1951 til 1958, har 
oplyst, at det var hans indtryk, at de store landes tjenester ikke opererede selv- 
stændigt i Danmark, og at de overholdt kravet om at involvere PET.” 


153  Ibid.: Notits, 6. november 1958. 

Der findes dog enkelte eksempler på, at udenlandske samarbejdspartnere 
opererede på egen hånd i Danmark, og at PET, når den opdagede aktiviteten, 
slog ned på den. PET tog således sin suverænitetsopgave seriøst og kan ikke 
betegnes som et instrument for de udenlandske tjenester.” 

Der er flere eksempler på, at når PET opdagede uautoriserede efterretnings- 
operationer på dansk område, greb man ind og påtalte forholdet, hvorefter ope- 
rationerne fik lov at fortsætte, somme tider mod at PET modtog kopier af det 
indsamlede materiale. I forbindelse med den generelle overvågningsindsats af 
østlig efterretningsvirksomhed i Danmark opdagede PET ved et tilfælde i 1960, 
at en allieret myndighed i nogen tid havde haft kontakt til SF's formand Aksel 
Larsen. PET protesterede over, at den allierede myndighed havde handlet i strid 
med dansk lovgivning og med de indgåede aftaler, og det blev indskærpet, at den 
allierede myndighed ikke måtte operere uden PET's godkendelse. Efterfølgende 
indgik parterne formentlig en aftale om, at den allierede myndighed kunne op- 
retholde kontakten til SF-lederen mod, at PET fik adgang til mødereferaterne.> 
Tre år senere modtog PET oplysninger om, at en udenlandsk myndighed havde 
samarbejdet med en privat antikommunistisk organisation (Firmaet), der var 
ledet af den tidligere modstandsmand Arne Sejr, om en aflytningsoperation mod 
det kommunistiske folketingsmedlem Alfred Jensen fra 1952 til 1959. Imidlertid 
kunne den udenlandske tjeneste påberåbe sig at have handlet i god tro, da ope- 
rationen var sanktioneret af centrale personer i FE og ledende danske politikere. 
Imidlertid betød afsløringen, at Arne Sejr fik frataget den tilladelse, han for- 
mentlig havde haft til at samarbejde med den udenlandske tjeneste. PET's rolle i 
sagen var dog mere kompliceret end som så. PET's ledelse havde fået kendskab til 


157 En særlig kompliceret sag drejede sig om en dansk statsborger, der indsamlede oplysninger om 
nynazistiske aktiviteter til en stedlig repræsentant for en udenlandsk efterretningstjeneste. PET var 
blevet orienteret om forholdet, men ikke om, at den stedlige repræsentant også benyttede danskeren 
til at indhente oplysninger om den polske legation i Stockholm. Da forholdet blev opdaget, prote- 
sterede PET kraftigt over for den udenlandske tjeneste og understregede, at den ikke måtte operere 
selvstændigt på dansk område, men at den i sådanne sager skulle rette henvendelse til de rette dan- 
ske myndigheder. PET, 2006-09-20 Dok. 1: Notat, 2. december 1958. Sagen er også omtalt i RB: Ole 
Stevns, 6. november 2001, s. 9. Sagen tog imidlertid en ejendommelig drejning, da det viste sig, at 
danskeren også havde givet oplysninger til endnu en udenlandsk myndighed, der ved en lejlighed 
havde sendt ham til Vesttyskland for at indhente oplysninger og fotografier af en række politikere. 
Også denne sag blev påtalt af Mogens Jensen, som imidlertid var mest til sinds at henlægge og 
glemme den penible sag. PET, ujournaliseret: Brev, 18. december 1958. 

Firmaets eksistens i 1949, og en medarbejder havde udvekslet personoplysninger 
med Niels Frommelt, der var Firmaets kontakt til en allieret myndighed. PET ac- 
cepterede efterfølgende, at Frommelt fortsatte med at arbejde for den udenland- 
ske tjeneste. Således greb PET ind over for Arne Sejr, som ikke mere spillede en 
central rolle, mens den udenlandske tjenestes danske agent fik lov at virke.” PET 
greb også ind, når det blev opdaget, at udenlandske tjenester forsøgte at hverve 
personer fra Østblokken på dansk område uden dansk godkendelse.” 

PET synes derimod ikke at have undersøgt den mere indirekte vestlige efter- 
retningsaktivitet i Danmark i form af meningspåvirkning og støtte til antikom- 
munistiske grupper. Således var Selskabet for frihed og kultur oprettet af Arne 
Sejr som en dansk afdeling af det CIA-støttede Congress for Cultural Freedom 
(CCF), der havde til opgave at tiltrække kulturpersonligheder og intellektuelle 
til den vestlige lejr. Senere udgav Jørgen Schleimann tidsskriftet Perspektiv med 
økonomisk støtte fra CCF.% Den amerikanske oplysningstjeneste, United States 
Information Agency (USIA), søgte at påvirke den danske opinion gennem bøger, 
møder og film, og dens medarbejdere ved ambassaden søgte at placere ameri- 
kansk materiale i danske aviser.” Den stærkt antikommunistiske forening De- 
mokratisk Alliance, der agiterede imod Atomkampagnen og Vietnambevægelsen 
og infiltrerede venstrefløjen, havde kontakt til den amerikanske ambassade. Den 
danske fagbevægelse under De samvirkende Fagforbund (DSF), der var domineret 
af Socialdemokratiet, havde tætte kontakter med de amerikanske fagforeningers 
antikommunistiske Free Trade Union Committee (FTUC), der modtog økono- 
misk støtte fra CIA. Den socialdemokratiske oplysnings- og propagandatjeneste, 
Arbejderbevægelsens Informations-Central (AIC), havde også tæt kontakt til ar- 
bejdsattacheen ved den amerikanske ambassade. Det socialdemokratiske forlag 
Fremad fik amerikansk støtte til flere publikationer, bl.a. Stalins Slavelejre, lige- 
som socialdemokratiske politikere og fagforeningsmedlemmer var på betalte 
studieophold i USA'S 


159. Se Kommissionens beretning, bind 5, om Stay-Behind og Firmaet. 

160 PET, ujournaliseret: Notits, 11. december 1963. 

PET synes imidlertid ikke at have anset disse aktiviteter som overtrædelser 
af dansk suverænitet eller som ulovlig efterretningsaktivitet, hvilket formentlig 
skyldtes, at skjult udenlandsk finansiering af danske publikationer og politisk 
virksomhed ikke var omfattet af den såkaldte ”femtekolonnelov.% Det fremgår 
af PET's akter, at tjenesten var opmærksom på Selskabet for Frihed og Kulturs 
oprettelse, men at den ikke foretog nogen aktiv overvågning.” Da Embeds- 
mændenes Sikkerhedsudvalg i 1967 drøftede afsløringerne af CIAs infiltration af 
internationale studenterbevægelser, hvilket kunne have danske udløbere, havde 
PET's Arne Nielsen ingen kommentarer, mens FE's chef oberstløjtnant Fournais 
understregede, at CIAs støtte til studenterorganisationer havde til formål at sikre 
deres overlevelse i kampen mod kommunistisk-støttede organisationer og ikke 
havde ”spionageformål' 6 


Den internationale ”efterretningsbørs” 


Det var som nævnt et grundlæggende princip i det internationale efterretnings- 
samarbejde, at en tjeneste måtte levere oplysninger til udlandet, hvis den ville 
have noget til gengæld.” PET beskrev i et notat fra 1964 principperne i denne 
”efterretningsbørs”, og hvilke problemer det rejste for den lille tjeneste, der ikke 
havde så mange værdifulde oplysninger at tilbyde udlandet: 


” … [E]t samarbejde mellem efterretningstjenester består i udveksling af oplysnin- 
ger, hvilket i praksis betyder, at hvis man ikke selv har noget at tilbyde, må man 
konstatere, at der så heller ikke er basis for samarbejde. Hvad en lille efterretnings- 
tjeneste som den danske har at byde på, er i almindelighed meget begrænset — og 
kan i perioder være begrænset til … bistandsydelse i visum-og ansættelsessager. 


Der er et svælg imellem omfanget af de oplysninger, der herfra meddeles til ud- 
landet, og de ønsker -— undertiden formuleret som krav — som visse fremmede 


fremgår af materiale i George Meany Memorial Library, og AIC's ambassadekontakter findes doku- 
menteret i RG 59, NA. 

efterretningstjenester har fremsat om oplysninger vedrørende danske forhold. Det 
er ofte af de udenlandske tjenester påstået og utvivlsomt med rette — at politiets 
efterretningstjeneste er langt mere tilbageholdende end andre efterretningstjene- 
ster. Alligevel har vi opretholdt den angivne linie i udlandssamarbejdet, således at 
vi har valgt at yde det minimum af bistand, der har været nødvendigt for i det hele 
taget at opretholde et samarbejde,” 


Der var således tale om en balanceakt, hvor den lille tjeneste var udsat for et pres 
udefra, men hvor de store tjenesters afhængighed af de små tjenester gav den 
lille tjeneste et vist manøvrerum, hvor den kunne begrænse udleveringen af op- 
lysninger. Beskrivelsen var uden tvivl dækkende for PET's praksis med hensyn 
til udlevering af oplysninger til udlandet på daværende tidspunkt (se nedenfor), 
men der havde som nævnt tidligere været eksempler på en anden praksis (f.eks. 
udleveringen af kopien af REAs kartotek til CIA i 1948 og Christian Madsens 
samarbejde med amerikanerne). Beskrivelsen skal nok ses i den kontekst, som 
den var udarbejdet i: PET havde brug for at dokumentere over for Justitsministe- 
riet, at den danske tjeneste var under pres fra udlandet, og at det var nødvendigt 
at udlevere nogle oplysninger for at kunne deltage i det internationale samar- 
bejde. PET advarede derfor mod yderligere begrænsninger i videregivelsen af 
oplysninger til udlandet, da dette kunne resultere i, at samarbejdet ophørte, og at 
de udenlandske tjenester selv indhentede de ønskede oplysninger, hvilket kunne 
skade danske statsborgere.” 

Fra slutningen af 1940'erne til midten af 1960'erne drejede udvekslingen af 
informationer med udlandet sig først og fremmest om østlig efterretningsvirk- 
somhed, spionagesager og den internationale kommunistiske bevægelse. Vær- 
dien for PET i samarbejdet lå i, at PET modtog oplysninger fra de store uden- 
landske tjenester om det østlige ambassadepersonale, hvilket gav PET mulighed 
for at identificere de diplomater, der var involveret i efterretningsvirksomhed. 
PET modtog også oplysninger fra udlandet om andre personer, der var mistænkt 
for at deltage i spionage.”” De vestlige tjenester havde også en fælles interesse 
i de internationale kommunistiske frontorganisationer og venskabsforeninger, 


168 JM, ujournaliseret: E. Mogens Jensen, ”Politiets efterretningstjenestes samarbejde med udenlandske 

der opererede på tværs af grænserne, og som fulgte den samme linje over alt. 
PET udarbejdede beretninger om de danske afdelinger, som blev videregivet til 
de udenlandske samarbejdspartnere, og danskerne modtog til gengæld et omfat- 
tende materiale om organisationernes udenlandske virksomhed.” Således mod- 
tog PET tryksagerne Facts about Communist ”Front” Organizations og Directory 
of International Communist Front Organizations, der indeholdt oversigter og 
fortegnelser over frontorganisationernes nationale afdelinger, fra en af de store 
samarbejdspartnere.” I 1960'erne havde PET en kilde i en frontorganisation, 
hvilket gjorde det muligt for den danske tjeneste at informere sine udenlandske 
samarbejdspartnere om internationale møder i udlandet.”: PET modtog også 
oplysninger fra udlandet om formodet kommunistisk illegal virksomhed og fi- 
nansiering.”+ Der blev også udvekslet oplysninger om konkrete sager af fælles 
interesse. Således samarbejdede flere nordeuropæiske tjenester om Wollweber- 
sagen og om Østersøugerne.”; 

I løbet af 1960'erne ændrede trusselsbilledet sig, idet Det nye Venstre, Viet- 
nambevægelsen og yderliggående protestgrupper i stigende grad optog det 
internationale efterretningssamarbejde. PET modtog således oplysninger fra 
udenlandske tjenester om SF-lederen Aksel Larsens besøg hos udenlandske 
socialistpartier.”? Fra midten af 1960'erne begyndte tjenesterne at udveksle op- 
lysninger om Vietnambevægelsen, som havde internationale kontakter, og som 
koordinerede sine demonstrationer og aktioner.”” I samme periode fik PET cen- 
tralt placerede kilder i det trotskistiske miljø, og det betød, at danskerne blev 
en hovedleverandør af oplysninger om trotskisterne til det internationale sam- 
arbejde.”? Dermed havde PET noget at bidrage med, idet trotskismen var en 


171. Der findes et stort antal af disse beretninger i de relevante emnesager vedrørende frontorganisatio- 

international bevægelse, som tjenesterne i flere lande interesserede sig for. Til 
gengæld modtog den danske tjeneste oversigter over den internationale trotski- 
stiske bevægelses udvikling fra de udenlandske tjenester.” 


Udveksling af personoplysninger 


PET havde på nogle områder stor nytte af det internationale samarbejde i for- 
bindelse med indhentningen af relevante personoplysninger. Således gjorde det 
internationale samarbejde det muligt for PET at følge ledende kommunisters 
rejser”? og danske statsborgeres deltagelse i frontorganisationsmøder i udlan- 
det.” PET modtog også oplysninger om ledende personer i de internationale 
frontorganisationer”” og om danskere og udlændinge, der deltog i forskellige 
politiske aktioner.” For at modtage disse oplysninger måtte PET imidlertid også 
udlevere personoplysninger. Et godt eksempel på denne byttehandel er de afta- 
ler, som PET indgik med flere udenlandske tjenester, ifølge hvilke tjenesterne 
udvekslede diplomatfortegnelser og oplysninger om modpartens statsborgere, 
der via det andet land rejste til østblokken. 

Generelt synes PET at have ført en restriktiv politik med hensyn til videre- 
givelse af oplysninger om danske statsborgere til udenlandske tjenester. Både 
Mogens Jensen og Jørn Bro har forklaret, at der ikke blev udvekslet personoplys- 
ninger i det internationale samarbejde.'> Ifølge en medarbejder i arkivet skulle 


179 PET, emnesag: ”Vedr.: Den i den internationale trotzkisme siden 1967 foregåede udvikling”, 10. 
april 1970; ”Den internationale Trotzkisme — et resumé”; december 1967; notitser, 30. oktober 1970, 
10. september 1970 og 20. november 1970. 

180 Se Kommissionens beretning, bind 6, om PET's overvågning af DKP 1945-1989. 

181. PET emnesag: Notits, 28. december 1960; notits, 31. januar 1966. 

182 Ibid.: Notits, 9. december 1967. 

183 PET, emnesag: Notits, 6. september 1966; notits, 20. november 1967; notits, 11. januar 1968; notits, 
27. november 1968; notits, 22. juli 1970; notitser, 12. oktober og 9. november 1970. 

184 PET, ujournaliseret: ”Referat af besøg den 27. februar til 1. marts 1957% 6. marts 1957; Notitser, 
16. august 1963 og 18. juni 1963. RB: Mogens Jensen, 4. oktober 2000. 

185. Mogens Jensen har om møderne med de nordiske tjenester oplyst: ”Hovedemnet på møderne var 
ulovlig virksomhed fra andre lande. Spørgsmål af generel karakter, f.eks. kommunistpartiets finan- 
siering, kunne drøftes, men der blev ikke talt om enkeltpersoner” RB: Mogens Jensen, 4. oktober 
2000. Jørn Bro har generelt om det internationale samarbejde oplyst: ”I det internationale samar- 
bejde var det særligt kontraspionage og subversive organisationer, der drøftedes og da på et helt 
generelt plan. Ingen personoplysninger om danskere blev udvekslet” Jørn Bro, 13. november 2000. 

PET's chef tage stilling til udlevering af personoplysninger til udlandet.” En 
anden medarbejder har beskrevet, hvordan Arne Nielsen eller Jørn Bro i flere 
tilfælde greb ind og begrænsede videregivelsen af oplysninger til en udenlandsk 
tjeneste: ”Det drejede sig hver gang om forhold, som den pågældende chef syn- 
tes, at [den udenlandske tjeneste] ikke skulle have oplysninger om?”"7 

Det bevarede arkivmateriale bekræfter, at PET var tilbageholdende med at 
udlevere oplysninger om danske statsborgere. Tre hovedtræk tegner sig i ma- 
terialet. For det første udleverede PET ofte oplysninger om udenlandske stats- 
borgere, som derved udgjorde en handelsvare for PET på ”efterretningsbørsen” 
Det kunne være udenlandske medlemmer af frontorganisationer, der besøgte 
Danmark," udenlandske talere ved demonstrationer,” udenlandske deltagere i 
Russell-tribunalet i 19677? eller militante aktivister, der besøgte Danmark.” For 
det andet var de beretninger, som PET udarbejdede til sine udenlandske sam- 
arbejdspartnere, ofte renset for navne på danskere. Det kunne være oversigter 
om venskabsforeninger,”” om planlagte Vietnamdemonstrationer,” om Studen- 
tersamfundets planlagte aktioner under en demonstration” og om trotskistiske 
aktiviteter.” 

For det tredje udleverede PET, om end kun i et begrænset og kontrolleret 
omfang, navne på danske statsborgere. PET havde således senest fra 1950'erne af- 
taler med flere udenlandske samarbejdspartnere om at udlevere navne på danske 
kommunister, der virkede internationalt. Disse oplysninger tilgik mindst fem 
udenlandske tjenester.” Ved flere lejligheder videregav PET navnene på ledende 


186 RB: 22. maj 2001. 

187 RB: 19. marts 2001. 

188 PET, emnesag: Notits, 2. oktober 1957; notits, 23. januar 1958; notits, 13. december 1967. 

189 PET, emnesag: Notits, 15. december 1967. 

190 Ibid.: Notitser 14. november 1967, 16. november 1967, 30. november 1967, 28. december 1967, 
30. december 1967, 15. december 1967, 2. januar 1968, 15. januar 1968, 29. marts 1968. 

191  Ibid.: Notits, 11. juli 1969; notits, 27. januar 1969. 

192. PET, emnesag: ”Vedr.: Dansk-ungarsk Selskab”, 4. marts 1965. PET, emnesag: Notits, 4. marts 1965. 

193 PET, emnesag: Notitser, 9. september 1965, 7. april 1970 og 20. oktober 1970. 

194 Ibid.: Notits, 1. maj 1968. 

195. PET, emnesag: ”Vedr.: Udviklingen i den internationale trotzkyisme”, 23. juni 1970; ”Vedr.: JSU's 
kongres i Bruxelles 21-22/11 1970”, 30. oktober 1970. 

196 PET, ujournaliseret: Notits, 15. juni 1955. ES: Referat af møde den 6. juni 1962. 

medlemmer af frontorganisationer og venskabsforeninger.” De udenlandske 
tjenester modtog også beretninger, der indeholdt enkelte navne på danske ledere 
og talere ved demonstrationer.”” Afholdelsen af det internationale Russell-tribu- 
nal i Danmark i 1967, der undersøgte USAs krigsførelse i Vietnam, tiltrak sig sær- 
lig opmærksomhed fra udenlandske tjenester. Flere PET-beretninger, der tilgik 
udlandet, indeholdt navne på danske initiativtagere og ledere i arrangementet,” 
og en udenlandsk samarbejdspartner modtog en fortegnelser over de journali- 
ster, deriblandt 63 danskere, der var akkrediteret tribunalets sessioner.7” 

Udleveringen af navne på danske statsborgere var således af et begrænset om- 
fang og omfattede hovedsagligt politiske ledere og aktivister, der var almindeligt 
kendt i offentligheden. Der er imidlertid fundet enkelte eksempler på, at PET 
videregav oplysninger om mindre kendte danskeres politiske tilhørsforhold. 
Det skal understreges, at der kun er bevaret få personsager fra denne periode 
(indtil 1968), hvorfor det fulde omfang af videregivelsen af personoplysninger 
er ukendt. De fleste eksempler på en sådan videregivelse synes at have drejet sig 
om danske statsborgere, der havde kontakter til østblokken og/eller østlige efter- 
retningstjenester.”” Der er dog undtagelser herfra. I 1969 modtog PET en liste 
over en kendt udenlandsk studenterpolitisk aktivists kontakter og blev anmodet 
om oplysninger om de nævnte danske statsborgere. PET svarede med at beskrive 
fire danskere som henholdsvis ”venstreorienteret studenteraktivist”, ”ungkom- 
munister” og ”velkendt maoist”.;”” PET orienterede også en udenlandsk tjeneste 
om en yngre journalists kontakter og synspunkter,” og en forfatters politiske 
virksomhed.7”" 

Generelt synes PET dog at have været yderst tilbageholdende med at udlevere 
oplysninger om danske statsborgere og deres politiske tilhørsforhold. I 1969 an- 


197 PET, emnesag: ”Vedrørende Kvindernes Internationale Liga for Fred og Frihed”, 15. december 1952. 
PET, emnesag: ”Vedr.: Selskabet for kulturel Forbindelse med Kind”, 13. januar 1961. PET, emnesag: 
Notits, 26. januar 1961. 

198 PET, emnesag: Notitser, 17. oktober, 18. oktober og 13. november 1967. 

199 Ibid.: Notitser, 20. december 1966 og 31. januar 1967. 

200 Ibid.: Notits, 1. december 1967, med vedlagte lister. 

201 PET, personsager. Der var også tale om henvendelse fra udenlandske tjenester i yderligere to per- 
sonsager. Beskrivelsen bygger på Kommissionens gennemgang af de bevarede personsager fra pe- 
rioden 1945-1989. 

202 PET, personsag: Notits, 13. oktober 1969. 

203 PET, personsag: Notits, 24. oktober 1969. 

204 PET, emnesag: Notits, 8. juni 1966. 

modede en udenlandsk tjeneste om at få oplyst identiteten på de personer, der 
var blevet anholdt i forbindelse med uroligheder under Rebildfesten. PET's le- 
delse besluttede imidlertid ikke at besvare forespørgslen.;% Det forekom også, at 
PET rettede fejlagtige oplysninger om danske statsborgere, når tjenesten modtog 
oplysninger fra udlandet.” Den gensidige udveksling af oplysninger gav PET 
mulighed for at beskytte danske statsborgere, således at de ikke blev ofre for fejl- 
agtige afgørelser fra udlandets myndigheder.” 


Visumforespørgsler 


En særlig kategori af personforespørgsler fra udlandet drejede sig om danske 
visumansøgere. Det er tidligere blevet omtalt, at PET i 1951 afviste en henven- 
delse fra de vesttyske myndigheder om at videregive oplysninger om danske 
statsborgere, der søgte om visum til Forbundsrepublikken. Anmodning om så- 
danne oplysninger kom også fra USA og enkelte andre lande. Den amerikanske 
visumpolitik havde rødder tilbage til 1. verdenskrig, hvor Kongressen vedtog 
flere immigrationslove, der indeholdt bestemmelser om, at udlændinge, som til- 
hørte anarkistiske eller andre organisationer, der opfordrede til at omvælte sta- 
ten med vold, skulle nægtes indrejse til USA. I 1940 vedtog Kongressen Voorhis 
Act, der udvidede beføjelserne til at afvise udlændinge med yderliggående syns- 
punkter, og i 1950 den såkaldte McCarran Act, der udelukkede udlændinge, som 
agiterede for ”verdenskommunismens økonomiske, internationale eller politiske 
doktriner”. Loven nævnte specifikt medlemskab af det kommunistiske parti som 
grund for afvisning. De eneste undtagelser gjaldt dem, som havde forladt partiet 
før de var 16 år, som havde været tvunget ind i partiet, eller som var hoppet af 
og havde vist sig som aktive modstandere af partiet. McCarran Act bemyndi- 
gede amerikanske ambassader og konsulaters visumpersonel til at nægte visum 
til ansøgere, som blev anset for ikke at opfylde lovens krav. Dette gav de udsta- 
tionerede embedsmænd betydelig skønsmæssig magt. Fra 1947 var det 'Truman- 


205 PET, emnesag: Notits, 1. august 1969, med påtegning. 

206 PET, emnesag: Notits, 4. oktober 1962. 

207 Der er dog også fundet et eksempel på, at en dobbeltagent, der blev anvendt af PET til at pene- 
trere en fjendtlig efterretningstjeneste, udleverede oplysninger om danske statsborgere, der dermed 
kunne blive mål for operationer fra den fjendtlige tjeneste. Se Kommissionens beretning, bind 9 om 
den antiimperialistiske venstrefløj (afsnittet om trotskisterne). 

administrationens politik systematisk at nægte visum til daværende eller tid- 
ligere kommunister, og fra 1950 blev kursen strammet, hvilket hang sammen 
med den forværrede partistrid under mccarthyismen. Truman var modstander 
af de skrappe krav i McCarran Act, og ifølge hans republikanske kritikere admi- 
nistrerede Department of Justice loven bogstaveligt og var nøjeregnende i for- 
bindelse med sikkerhedsundersøgelser, fordi det var hensigten at skabe kaos og 
få ændret loven. Resultatet var, at der ved udgangen af 1951 var en venteliste på 
9.197 visumansøgninger, og at utallige turister, journalister, fagforeningsfolk og 
videnskabsmænd blev nægtet indrejse på det tyndeste grundlag. Men visumbe- 
stemmelserne forblev i kraft under den kolde krig.” 

Spørgsmålet om de frafaldne kommunister blev et vigtigt stridspunkt i Was- 
hington under den kolde krig. State Department var af den opfattelse, at disse 
ekskommunister, der ofte tilhørte det europæiske ”Non-Communist Left” var 
de mest effektive antikommunister og USA's allierede i den kolde krigs psykolo- 
giske kamp om sjælene. Justitsministeriet, FBI og immigrationsmyndighederne 
så derimod med den største mistænksomhed på disse tidligere kommunister og 
”medløbere” ("fellow travellers”) og modsatte sig ofte at give dem indrejsetilla- 
delse. State Department klagede over, at juristerne i Department of Justice ikke 
havde forståelse for USA's overordnede nationale interesse i at knytte nærmere 
bånd til de tidligere kommunister, og at visumafslag umuliggjorde CIA's psyko- 
logiske krigsførelse og skabte grobund for antiamerikanisme blandt venstreintel- 
lektuelle.” State Department ønskede derfor at indføre en fast praksis, så man 
hurtigt kunne give tidligere kommunister indrejsetilladelse,”” men den anti- 
kommunistiske stemning i USA under mccarthyismen gavnede fortalerne for 
en restriktiv praksis. Løsningen var, at myndighederne udstedte visa på grundlag 
af en undtagelsesbestemmelse i immigrationsloven, den såkaldte ”Ninth Pro- 
viso”%, der bemyndigede justitsministeren til at give indrejsetilladelse, hvis det var 
i USAs nationale interesse.” Den restriktive visumpraksis ramte flere danske so- 


208 David Caute, The Great Fear. The Anti-Communist Purge Under Truman and Eisenhower (New York, 
1978), S. 251-263. 

209 NAÅ,RG 353, Records of Interdepartmental and Intradepartmental Committees (State Department), 
Visa Review Committee, General Records 1949-50, box 125: Memorandum for Mr. Webb, n.d., att. 
til Allen Dines, Memorandum of Conversation. Subject: Visa Review Committee, August 22, 1949. 

210 Ibid.: George F. Kennan, Memorandum for Mr. Webb, February 17, 1950. 

21. Ibid.: George V. Allen, Memorandum of Conversation. Subject: Exercise of Ninth Proviso in Visa 


Cases, November 14, 1949. 

cialdemokrater, der i en kort periode i deres ungdom havde tilhørt DKU, og som 
kun kom på studieophold i USA takket være Ninth Proviso.”” 

Ligesom det var tilfældet med personoplysninger generelt, var PET tilbage- 
holdende i forbindelse med de amerikanske visumkrav. Dette var i modsætning 
til flere andre små lande, bl.a. Norge og Holland, hvor efterretningstjenesterne 
udleverede oplysninger om alle visumansøgere. Den norske militære tjeneste 
foretog således årligt omkring 12.000 personundersøgelser for amerikanerne i 
1950'erne.” Det synes i det danske tilfælde at have været gældende praksis se- 
nest fra begyndelsen af 1950'erne, at den amerikanske ambassade kun anmodede 
om oplysninger om danske visumansøgere, når ambassaden allerede havde be- 
lastende oplysninger om de pågældende. PET lagde vægt på, at denne praksis 
gjorde det muligt for danskerne at korrigere eventuelt fejlagtige oplysninger i 
sagerne, således at man hindrede visumafslag på et forkert grundlag.”" 

PET noterede i 1960, at antallet af forespørgsler i visumsager havde været 
”stærkt dalende” de seneste år, hvilket ledelsen selv forklarede med dens drøf- 
telser med den amerikanske ambassade.”> Udsagnet støttes af en beretning fra 
Afdeling VI, der bl.a. varetog forespørgsler til og fra udlandet. Det fremgår, at 
antallet af forespørgsler fra en udenlandsk forbindelse havde været ”ligefrem 
overvældende” indtil ledelsens forhandlinger med forbindelsen i 1956.” Den 
faldende tendens bekræftes af de bevarede tal. Ifølge en amerikansk ambassade- 
indberetning fra 1952, der beskrev, hvordan ambassaden havde indstillet sine 
forespørgsler til de danske myndigheder på grund af debatten om efterretnings- 


212. Et eksempel var Henning Friis, der var statsvidenskabelig konsulent i socialministeriet og fremtræ- 
dende socialdemokrat, og som i 1931 havde været medlem af DKU. NA, RG 263, Records of the CIA, 
Raymond Murphy Collection on International Communism, box 125: Marvel, From Copenhagen 
to Secretary of State, No. 20, January 8, 1948, No. 49, January 19, 1948, og No. 59, January 20, 1948. 
Et andet var Jørgen Paldam, leder af Arbejderbevægelsens Erhvervsråd, medlem af flere udvalg 
vedrørende Marshall-hjælpen og medlem af DKU i en kort periode i 1935. NA, RG 59, Lot Files, 
Records of the Office of British Commonwealth and Northern European Affairs 1941-53, Subject 
Files 1941-53, box 12: Confidential Memorandum, August 25, 1949; John E. Peurifoy til J. Howard 
McGrath, August 29, 1949; Confidential Letter til Edward J. Sparks, September 8, 1948. 

213 "Trond Bergh og Knut Einar Eriksen, Den hemmelige krigen, bd. 1, s. 502. For den hollandske tjeneste, 
se Bob de Graff and Cees Wiebes, ”Intelligence and the Cold War behind the Dikes”, s. 46. 

214 JM, P.O.-sag: Brix, notat, 1. december 1952. PET, ujournaliseret, PET's interne referater fra de første 
møder i Embedsmændenes Sikkerhedsudvalg: Møder i koordinationsudvalget den 30. november 
1959 og 11. januar 1960. 

215. Ibid.: Møde i koordinationsudvalget den 11. januar 1960. 

216 PET, ujournaliseret: Beretning, Afdeling VI, 30. juli 1956. 

tjenesterne og de hemmelige kartoteker, udgjorde forespørgslerne 15 % af det 
samlede antal visumansøgninger.7” Det må have drejet sig om et betydeligt antal, 
men dog langt mindre end det norske antal. Ifølge en opgørelse foretaget af PET, 
havde tjenesten i andet halvår af 1963 modtaget forespørgsler fra amerikanerne 
på 91 personer. 79 af disse havde søgt om ansættelse ved de amerikanske myn- 
digheder eller skulle på studieophold, mens kun 12 af sagerne drejede sig om 
visumansøgninger.”? 

PET fulgte også en restriktiv linje i spørgsmålet om visum til sømænd. 
McCarran Act indeholdt også krav om individuelle visa for sømænd på skibe, 
der anløb amerikansk havn. I overensstemmelse med loven nægtede immigra- 
tionsmyndighederne visa til kommunistiske sømænd. Danmark havde imid- 
lertid protesteret over loven, og PET afviste henvendelser fra de amerikanske 
myndigheder om oplysninger om danske sømænd. I anledning af sagen om den 
socialdemokratiske sømand, der var blevet nægtet adgang til USA på grund af 
oplysninger, der stammede fra REAs kartotek i 1948, enedes Embedsmændenes 
Sikkerhedsudvalg i 1962 om at tilpasse fremgangsmåden i lignende sager til den 
generelle praksis i visumsager, således at amerikanerne skulle spørge PET, hvis 
de havde belastende oplysninger om ansøgerne. Hvis oplysningerne kunne be- 
kræftes af PET, skulle dette imidlertid sløres ved, at amerikanerne begrundede 
afslaget ved at henvise til offentligt kendte oplysninger.” 

Der udviklede sig en noget anden, men stadig restriktiv praksis i forbindelse 
med forespørgsler fra Canada og Australien. I disse tilfælde blev PET anmodet 
om at undersøge alle visumansøgere. Det drejede sig i 1963 om henholdsvis 933 
og 422 danske statsborgere. Det var kun i ganske få tilfælde, at PET udleverede 
oplysninger om disse visumansøgere.”? 


217 NA, RG 59, box 3783, CDF 1950-54, 759.521/11-1052: Bell, From Copenhagen to Secretary of State, 
No. 505, November 10, 1952. 

218 JM, ujournaliseret: E. Mogens Jensen, Politiets efterretningstjenestes samarbejde med udenlandske 
sikkerheds- og efterretningstjenester, 5. februar 1964. 

219  ESU: Referat af møde den 15. januar 1962. PET foretog også et mindre antal sikkerhedsundersø- 
gelser af danske statsborgere, der søgte om ansættelse ved amerikanske myndigheder. I midten af 
1950'erne drejede det sig om tre-fire pr. år. PET, ujournaliseret: Notitser, 14. januar 1956 og 27. januar 
1956. 

220 JM, ujournaliseret: E. Mogens Jensen, Politiets efterretningstjenestes samarbejde med udenlandske 
sikkerheds- og efterretningstjenester, 5. februar 1964. Desuden, PET, ujournaliseret: Notits, 14. fe- 

Kontrol med PET's videregivelse af personoplysninger 


11964 nedsatte regeringen det såkaldte Wamberg-udvalg, der skulle føre kontrol 
med PET's registrering og videregivelse af oplysninger. Udvalget drøftede flere 
gange under de første møder med PET's ledelse og embedsmænd fra de invol- 
verede ministerier, hvorvidt udvalgets kommissorium omfattede videregivelsen 
af oplysninger til udenlandske myndigheder, uden at man dog nåede frem til 
nogen afklaring.” Dette skete først i begyndelsen af 1965, da justitsministeren 
under en debat i Folketinget udtalte, at videregivelse af oplysninger i forbindelse 
med visumsager for fremtiden ville blive forelagt udvalget.” Ifølge Kommissio- 
nens afhøringer af tidligere PET-chefer og medlemmer af Wamberg-udvalget fik 
udvalget efterfølgende forelagt ”enkelte sager” om videregivelse af oplysninger 
til udlandet, bl.a. visumsager.”> I 1970 besluttede udvalget tillige, at sager om 
videregivelse af belastende oplysninger om danske statsborgere til udenlandske 
myndigheder skulle forelægges udvalget til godkendelse. Wamberg-udvalget 
synes dog først for alvor at have taget spørgsmålet op i 1978-79. Disse drøftelser 
og konsekvenserne for PET's praksis vil blive beskrevet senere i denne beret- 
ningsdel. 


Udenlandsk registrering af danske statsborgere 


Der var formentlig flere motiver til PET's afvisning af personforespørgsler fra 
udlandet. Den danske tjeneste ønskede som nævnt at håndhæve dansk suve- 
rænitet og beskytte danske statsborgeres rettigheder. Dertil kom det praktiske 
forhold, at en besvarelse af alle forespørgslerne ville lægge beslag på en betydelig 
del af tjenestens begrænsede ressourcer. Det spillede muligvis også ind i overve- 
jelserne, at udlevering af oplysninger om danskere til fremmede tjenester var et 
kontroversielt emne i den danske offentlighed, som kunne skabe vanskeligheder 
for tjenesten og regeringen, hvis et sådant samarbejde blev kendt. 


221. WU: Referat af møder den 12. juni og 6. november 1964. 

222. WU: Referat af møde den 4. marts 1965. 

223. RB: Mogens Jensen, 4. oktober 2000; Kristof Glamann, 19. december 2000 og 20. februar 2001; 
Harald Engberg-Pedersen, 31. august 2000; Jon Palle Buhl, 30. august 2000. 

224  WU: Referat af møde den 8. maj 1970. 

Set fra et dansk perspektiv havde den restriktive praksis imidlertid den nega- 
tive konsekvens, at udenlandske myndigheder i stedet på egen hånd begyndte at 
indsamle og registrere oplysninger om danskeres politiske tilhørsforhold. Som 
tidligere beskrevet medførte PET's afvisning af de vesttyske ønsker om oplys- 
ninger om visumansøgere, at tyskerne selv indhentede de nødvendige informa- 
tioner. Det samme synes at være sket i Sverige, hvor de svenske myndigheder 
efter alt at dømme ikke samarbejdede med amerikanerne med hensyn til svenske 
visumansøgere. Til gengæld begyndte den amerikanske ambassade at registrere 
svenske kommunister i slutningen af 1940'erne, og i 1953 indeholdt registeret om- 
kring 10.000 navne.” 

Den amerikanske ambassade i København begyndte også i slutningen af 
1940'erne at opbygge omfattende kartoteker over danske borgeres politiske til- 
hørsforhold. I 1949 rapporterede lederen af visumundersøgelserne på ambassa- 
den til Washington, at kartoteket omfattede otte arkivskuffer med kartotekskort, 
som for en stor dels vedkommende byggede på i øvrigt ikke nærmere beskrevne 
”raw materials”. En sag fra 1966 kaster lys over indholdet af de amerikanske 
kartoteker. I forbindelse med pressehistorier om, at forfatteren Elsa Gress havde 
vanskeligheder ved at få visum til USA, henvendte PET sig til ambassaden. Det 
viste sig, at ambassaden havde indsamlet oplysninger fra pressen og hendes eget 
forfatterskab, og at hun på dette grundlag var registreret i en kategori, der kun 
kunne få udstedt visum efter godkendelse på et højere niveau i systemet.>” Jørn 
Bro har også over for Kommissionen oplyst, at amerikanerne på grundlag af 
åbne kilder formentlig registrerede danskere.” 

PET's afvisning af de amerikanske henvendelser i forbindelse med kravene 
om visum til sømænd fik ambassaden til at finde andre kilder. Den amerikanske 
Labor Attaché Robert Caldwell fandt en kilde i den socialdemokratiske formand 
for Sømændenes Forbund, Thomas Laursen, der trods sin offentlige kritik af lo- 
ven hjalp ambassaden med at få de nødvendige oplysninger om kommunisti- 
ske sømænd: "Han var faktisk den eneste involverede blandt repræsentanterne 
for de danske redere eller sømænd, som aktivt samarbejdede med ambassaden 


225  Rikets såkerhet och den personliga integriteten, s. 260-261. 

i dens forsøg på at iværksætte programmet med at indsamle de oplysninger om 
danske søfolk, som kræves af loven” 

Det er uvist i hvilket omfang den amerikanske efterretningstjeneste CIA re- 
gistrerede oplysninger om danske statsborgeres politiske virksomhed under den 
kolde krig, da tjenesten ikke har offentliggjort noget materiale herom." Det 
kan imidlertid dokumenteres, at det amerikanske Udenrigsministerium, State 
Department, indsamlede oplysninger om danskere. Efter 2. verdenskrig, da den 
eksterne efterretningstjeneste OSS blev opløst, forsøgte State Department at få 
monopol på den udenlandske efterretningsvirksomhed og oprettede sin egen ef- 
terretningsafdeling, Bureau of Intelligence and Research, almindeligvis forkortet 
INR. Selv efter oprettelsen af CIA i 1947 fortsatte INR med at indsamle og analy- 
sere oplysninger, som indgik i State Department's vurderinger og anbefalinger.” 

INR havde to funktioner, indsamling af oplysninger og analyse. Acquisition 
& Distribution (IAD) modtog og distribuerede det indsamlede materiale. Alle- 
rede i 1947 modtog kontoret dagligt 300 indberetninger og rapporter fra ambas- 
saderne og omkring 200 af disse indeholdt egentligt efterretningsmateriale. Fra 
IAD blev materialet fordelt til CIA, de militære efterretningstjenester og til de re- 
levante kontorer i INR.””> En af de vigtigste opgaver for kontoret for indsamling 
af oplysninger, Office of Intelligence Collection & Dissemination (OCD), synes 
at have været oprettelsen af et personarkiv, hvilket blev varetaget af Biographi- 
cal Information Division (BI). Ifølge et direktiv udsendt af Director of Central 
Intelligence havde State Department ansvaret for at indsamle efterretninger om 
udlændinge af politisk, kulturel, sociologisk, økonomisk og international art. I 


229 ”In fact, he was virtually the only interested party among Danish shipowners or seafarers' repre- 
sentatives who actively cooperated with the Embassy in its endeavours to get underway the pro- 

of State, No. 776, January 26, 1954. 

den forbindelse fik de stedlige ambassadører ansvaret for at opretholde et ”bio- 
grafisk arkiv” for deres område. Samtidig forbeholdt CIA-direktøren sig retten 
til at opbevare andre former for personsager, som var nødvendige for at udføre 
hans opgaver.” 

INR blev etableret samtidig med udbruddet af den kolde krig, og lige fra star- 
ten var analyseafdelingen, Office of Intelligence Research (OIR), fokuseret på 
den kommunistiske trussel. Selv om listen over de foreslåede opgaver var lang, 
så var førsteprioriteten at holde øje med politiske bevægelser, såvel demokrati- 
ske som fascistiske og kommunistiske, og deres spredning. Højt på listen stod 
også ønsket om at holde øje med den internationale fagbevægelse, dens ledere og 
programmer.” For at kunne løse disse opgaver overvejede INR at udstationere 
særligt udvalgte og trænede specialister i ”research and intelligence” på ambas- 
saderne.”> Det er uklart om disse planer om et korps af egne agenter blev ført ud 
i livet, for kort tid efter oprettedes CIA. Det mest sandsynlige er nok, at INR ind- 
samlede og bearbejdede de løbende indberetninger fra ambassadernes normale 
State Department-personel. 

Ambassadens indberetninger til Washington om politisk aktive danskere 
synes at have haft to former: Længere såkaldte ”Biographic Data Reports” og 
navnelister. ”Biographic Data Reports” omfattede alle danskere, der indtog le- 
dende stillinger og blev brugt til State Department's baggrundsinformation, 
når amerikanske myndigheder skulle tage kontakt til eller forhandle med dem. 
Rapporterne synes at have bygget på såvel åbne kilder som ambassadepersona- 
lets egne observationer og viden om de pågældende. Ambassaden opretholdt 
sit eget arkiv med ”Biographic Data Reports”, og de arkiveredes tillige i INR's 
Biographic Information Division (BI). Selv om de fleste biografiske rapporter 
omhandlede fremtrædende danske personligheder, så interesserede ambassa- 
den sig også for en række danskere på grund af deres politiske aktivitet. Således 
blev der udarbejdet rapporter om Elin Høgsbro Appel, Grethe Forchhammer, 

Uffe Hansen, H. C. A. Lassen og Andres Søndergaard, fordi de havde tiltrukket 
sig opmærksomhed i forbindelse med deres tilknytning til fredsbevægelserne 
og ”andre kommunistiske front-aktiviteter i Danmark”>7 Anton Abildtrup og 
Andrea Hedegaard, begge fra Det radikale Venstre, fik også deres levnedsforløb 
registreret i Washington på grund af deres rolle i forbindelse med et fredsmøde i 
Odense i 1954.7? I 1967 blev Ebbe Reich biograferet på grund af sin involvering i 
Russell-tribunalet,”?” og en længere rapport blev udarbejdet om Sigurd Ømann, 
da han i 1968 efterfulgte Aksel Larsen som formand for SF. 

En lang række danskere blev tillige registreret i Washington på grundlag af 
navnelister indsendt af ambassaden i København. Mange af listerne bærer påteg- 
ninger, som viser, at de blev modtaget i IAD, hvorfra kopier tilgik CIA, MID (Mi- 
litary Intelligence Division), ONI (Office of Naval Intelligence), OCB (Operati- 
ons Coordinating Board), USIA (United States Information Agency) og EUR/X 
(State Departments kontor for international kommunisme). Flere af navnene 
har en påtegning med ”V”, hvilket tyder på, at de er indgået i et register. I State 
Department arkiveredes de fleste af listerne i ”Confidential File” og ”Secret File”. 
Ud fra de foreliggende lister tyder det på, at ambassaden opstillede fortegnel- 
ser over fire kategorier af politisk aktive danskere: Kommunister, fredsaktivister, 
østrejsende og venstreorienterede. 

De amerikanske myndigheder synes tidligt at have interesseret sig for nav- 
nelister over danske kommunister. I december 1945 indsendte Strategic Services 
Unit (SSU), OSS' efterfølger i War Department, en liste på 89 ledende kom- 
munister med kortfattede biografier. Listen byggede angiveligt på oplysninger 
fra ”troværdige kilder i Danmark'”” I 1955 opstillede ambassaden en liste på 
68 kommunister, som havde deltaget i debatten på DKP's 18. partikongres, og 

som havde været nævnt i Land og Folk.” I 1965 var en indberetning om DKP's 
kongres vedhæftet navnelister på de 39 medlemmer af centralkomiteen, 13 kan- 
didatmedlemmer, fem medlemmer af kontrolkommissionen, to revisorer og 
23 udenlandske gæster,” og i 1969 indsendtes lister over DKP's centralkomité og 
de udenlandske gæster på partiets kongres." 

Ambassaden interesserede sig også for danskere, der aktivt deltog i fredsbe- 
vægelsen, protesterede mod NATO eller underskrev fredsappeller. Underskrifts- 
indsamlingerne i Land og Folk var her en særlig værdifuld kilde. I 1951 samlede 
og indsendte ambassaden en række avisudklip, som indeholdt navnene på i alt 
221 skandinaviske lærere, læger, kunstnere og forfattere, som havde underskrevet 
appellen til støtte for den nordiske fredskonference i Stockholm. Da konferen- 
cen var kommunistisk styret, karakteriseredes alle underskriverne som ”kom- 
munister eller kommunistiske sympatisører” I begyndelsen af 1952 opstillede 
ambassaden en liste på 57 navne over tidligere og nuværende medlemmer af den 
kommunistisk styrede fredsorganisation Fredens Tilhængere. Ud fra hvert navn 
var der enten skrevet ”(C)” for kendt kommunist, ”(?)” for ukendt tilhørsfor- 
hold eller ”(P)” for kommunistisk sympatisør.”” I forbindelse med den såkaldte 
Odense fredskonference i 1954 opstillede ambassaden på grundlag af Land og 
Folk og den radikale presse tre lister på i alt g9 navne med korte biografier på 
deltagere, sponsorer og udenlandske gæster.”” 

Den tredje kategori af danskere, der tiltrak sig ambassadens interesse i denne 
periode, var deltagerne i delegationsrejser bag jerntæppet. I 1950 rapporterede 
ambassaden om 14 medlemmer af en fagforeningsdelegation, som på den rus- 
siske kulturorganisation VOKS" invitation besøgte Sovjetunionen. Året efter 

rapporteredes om ti danske ungdomspolitikere, der havde besøgt Sovjetunionen 
efter invitation fra Sovjetunionens Antifascistiske Komité. Listen indeholdt op- 
lysninger om deltagernes stilling og politiske tilhørsforhold.” I 1952 opregnedes 
de ti deltagere i en delegation udsendt af Landsforeningen til Samvirke mellem 
Danmark og Sovjetunionen. Ifølge indberetningen var de tre kendte kommuni- 
ster og flere af de andre fremtrædende pacifister og deltagere i forskellige front- 
aktiviteter.” I 1953 hed det i forbindelse med indrapporteringen af en liste på 
14 deltagere i en landbrugsstudietur til Sovjetunionen, at kun tre med sikker- 
hed kunne identificeres som kommunister, mens ambassaden ingen oplysninger 
havde om de øvrige.” 

Endelig findes der et enkelt eksempel på, at ambassaden registrerede dan- 
skere, der var politisk aktive på venstrefløjen i 1960'erne. I 1968 rapporterede 
ambassaden om afholdelsen af VS” første landsmøde og opstillede en ufuldstæn- 
dig liste på 20 medlemmer af partiets hovedbestyrelse. Ud for flere af navnene 
var der tilføjet bemærkninger om tidligere politiske aktiviteter, f.eks. om Gunver 
Auken (tidligere aktiv i Socialdemokratisk Samfund”), Søren P. Bording Peter- 
sen (”leder af blomsterbørnene”), Benito Scocozza (”tidligere kommunist”) og 
Hans Jørgen Svendsen (tidligere kommunist”).;> 


Efterretningssamarbejdet i NATO 


Danmarks NATO-medlemskab medførte, at PET blev integreret i det vestlige 
sikkerheds- og efterretningssamarbejde, og at tjenesten blev stillet overfor krav 
om en intensiveret indsats, men det indebar også muligheder for at påvirke og 
udøve indflydelse på NATO-partnerne. Det er tidligere blevet beskrevet, hvor- 
dan stormagterne på den ene side formulerede sikkerhedsmæssige krav til med- 
lemslandenes tjenester, og hvordan Danmark sammen med flere andre små lan- 
de på den anden side tog initiativet til at oprette Special Committee, for at man 

kunne få større kontrol over de store tjenester og selv skabe nye kontakter. PET 
var således ikke blot en lille tjeneste, der skærmede sig mod krav fra stormag- 
terne, men en aktiv medspiller, der havde en interesse i at benytte alliancen til at 
udøve indflydelse. 

Flere af de krav og bestemmelser, der blev vedtaget af NATO-landene i 
1950'erne, var reelt en systematisering og institutionalisering af de vestlige sik- 
kerheds- og efterretningstjenesters praksis. I 1952 rejste NATO spørgsmålet om 
beskyttelse af nøglepunkter, dvs. installationer der var vigtige for krigsførelsen, 
mod sabotage og anden fjendtlig aktivitet i en krise- eller krigssituation. En 
rapport fra Civilorganisationskomiteen i 1955 anbefalede, at medlemslandene 
iværksatte adgangskontrol, personundersøgelser af personalet og bevogtning i 
krisesituationer. FE havde imidlertid allerede iværksat et ”Key Points”-arbejde 
i 1951, men efter NATO-beslutningen blev indsatsen systematiseret. PET opret- 
tede en nøglepunktsafdeling i 1956, der skulle foretage personundersøgelser, og 
i 1959 havde Københavns Politis Efterretningsafdeling (KE) udarbejdet en plan 
for internering af ledende kommunister.” 

Et andet område, hvor PET's indsats blev systematiseret på grund af medlem- 
skabet af NATO, var personregistreringen. Som tidligere omtalt iværksatte PET 
i 1948 registreringen af kommunister på grund af skærpelsen af den kolde krig. 
Det samme skete i andre vestlige lande, inklusive de neutrale lande som Sverige 
og Schweiz. Registreringen af kommunister og andre, der var mistænkt for at 
udgøre en sikkerhedsrisiko, blev således ikke beordret af NATO. I marts 1955 
vedtog NATO-landene dokumentet C-M(55)15(Final), der indeholdt alliancens 
sikkerhedsbestemmelser. Det indeholdt bl.a. kravet om et centralt register i hvert 
medlemsland med oplysninger om ”subversion og spionage”, som skulle anven- 
des i forbindelse med sikkerhedsundersøgelser. Ifølge bestemmelserne skulle 
enhver, der skulle udnævnes til en post, hvor vedkommende havde adgang til 
oplysninger, der var klassificeret ”Confidential” (Fortroligt) eller højere, sikker- 
hedsundersøges med henblik på at fastslå, om vedkommende var loyal og påli- 
delig. Hvis personen skulle godkendes til den højeste klassifikationsgrad (Top 
Secret eller Yderst Hemmeligt), eller hvis der i øvrigt var begrundet tvivl om den 
pågældendes loyalitet, skulle der foretages en baggrundsundersøgelse.”>" 

Danmark havde mulighed for at påvirke implementeringen af sikkerhedsbe- 
stemmelserne. Et supplement til C-M(55)15(Final) præciserede kravene til per- 
sonundersøgelserne til de forskellige klassifikationsgrader, beskrev hvilke typer 
af oplysninger, der skulle indgå i baggrundsundersøgelsen, og definerede hvilke 
typer af oplysninger, der blev vurderet som belastende. I det oprindelige ud- 
kast var bl.a. medlemskab af kommunistiske organisationer eksplicit nævnt som 
en belastende oplysning. Dette blev på dansk initiativ ændret til ”nedbrydende 
virksomhed” med den begrundelse, at den specifikke omtale af visse grupper in- 
debar en risiko for, at man i for høj grad fokuserede på dem. Det kan muligvis 
også have været inde i overvejelserne, at man fra dansk side fandt det problema- 
tisk, hvis det skulle komme frem, at NATO krævede, at kommunister blev regi- 
streret udelukkende på grund af deres politiske tilhørsforhold. Det hed således 
i den endelige udgave af tillægget til C-M(55)15(Final), at det bl.a. blev anset for 
en belastende oplysning, hvis den pågældende ”anses for at indebære en sikker- 
hedsfare, f.eks. medlemmer af nedbrydende organisationer eller personer, om 
hvis loyalitet eller pålidelighed der er rimelig grund til at tvivle, bør udelukkes 
eller fjernes fra stillinger, hvor de kan svække nationens sikkerhed”? Danmark 
var således i stand til at påvirke formuleringen af NATO's krav til registrering 
og personundersøgelser, og der var i væsentlig grad tale om en kodificering og 
institutionalisering af den hidtidige praksis med at registrere kommunister og 
andre undergravende elementer. 

Danmark blev dog også påvirket af NATO-medlemskabet til at skærpe nogle 
sikkerhedsbestemmelser. Briterne ønskede således en generel beslutning om at 
nægte visum til udenlandske deltagere i kongresser arrangeret af kommunisti- 
ske frontorganisationer, og i 1954 vedtog NATO et modificeret forslag om, at 
medlemslandene skulle tage mulige foranstaltninger til at forhindre afholdelsen 
af sådanne kongresser. Danskerne understregede, at man selv ville bestemme, 
hvilke metoder man ville tage i brug, men de danske myndigheder fulgte heref- 
ter NATO-linjen og gav visumafslag med den begrundelse, at arrangementerne 
ikke var i dansk interesse. Danmark tog dog ved lejligheder forbehold overfor 
NATO's linje. Et forslag om at udvide forbuddet til at gælde såkaldte ad hoc- 
komiteer, der forberedte kongresserne, blev på dansk initiativ modificeret til, at 
medlemslandene skulle tage de initiativer, som de fandt ønskelige, og i 1960 til- 


255 Ibid., s. 9; ESU: ”Udtalelse fra embedsmandsudvalget for sikkerhedsspørgsmål vedrørende ophør af 
registreringer udelukkende på politisk grundlag”, 25. maj 1968. RB: Eigil Jørgensen, 7. marts 2001. 
256 Ibid., s. 10. 


PET's virkemidler 


77 


78 


PET I DET INTERNATIONALE EFTERRETNINGSSAMARBEJDE 


lod regeringen frontorganisationen Kvindernes Demokratiske Verdensforbund 
at mødes i København, selvom flere NATO-lande udtrykte ”bekymring” over 
beslutningen.” 

På andre områder lykkedes det danskerne helt at afværge forslag om at cen- 
tralisere sikkerheds- og efterretningsfunktioner i NATO. I perioden fra 1955 til 
1971 forhandlede PET, FE og NATO om, hvem der skulle have kontrollen over 
krigsnettet, deriblandt den koordinerede kontraspionageindsats i krigstid. Det 
lykkedes danskerne langt hen ad vejen at udhule NATO's krav om kontrol og at 
sikre dansk indflydelse på indsatsen. En del af forslaget drejede sig om oprettel- 
sen af en kontraefterretningsafdeling under SHAPE, bl.a. med henblik på nøgle- 
punktsbeskyttelse og internering af personer, der var mistænkt for at kunne ud- 
øve sabotage og undergravende aktivitet. Der skulle oprettes et centralt register 
under NATO, således at kontraefterretningstjenesten kunne skride ind over for 
mistænkte personer fra medlemslandene. Dette modsatte PET og FE sig imid- 
lertid af hensyn til dansk suverænitet, og PET lovede i stedet at ville placere en 
kopi af tjenestens arkiv på et sikkert sted i udlandet.” 

Det blev samtidig klart, at Special Committee kun delvis levede op til dan- 
skernes forhåbninger. Som tidligere beskrevet tog danskerne sammen med bel- 
gierne initiativet til at oprette komiteen med det formål, at de mindre tjenester 
kunne få indflydelse på de store tjenester og at udvikle et forum, hvor de små 
lande kunne etablere nye bilaterale kontakter. Ifølge Ole Stevns, der deltog i mø- 
derne i 1950'erne, blev der ikke udvekslet fortrolige oplysninger, men cheferne 
for tjenesterne havde mulighed for at træffe hinanden.” Jørn Bro, der begyndte 
at deltage i møderne i sidste halvdel af 1960'erne, har understreget, at komiteen 
var uden ”politisk gennemslagskraft”, men at der blev afgivet interessante beret- 
ninger og udvekslet erfaringer om østlig efterretningsaktivitet og international 
kommunisme.” 

Repræsentanter for medlemslandenes tjenester mødtes hvert halve år, hvor 
man afleverede en kort beretning om udviklingen på sikkerhedsområdet og 
drøftede fælles problemer. Frem til 1960 koncentrerede PET sig i sine halvår- 


257 Se Kommissionens beretning, bind 2, vedrørende PET's virksomhed 1945-68, og bind 6, vedrørende 
PET's overvågning af DKP 1945-89. 

258 Se Kommissionens beretning, bind 5, om Stay-Behind og Firmaet; bind 2 om PET's virksomhed 
1945-1968; og bind 3 om PET's virksomhed 1968-1989 (afsnittet om mikrofilm). Det skal bemærkes, 
at der ikke er nogen tegn på, at PET mikrofilmede sit arkiv i slutningen af 1950'erne. 

259 RB: Ole Stevns, 6. november 2001. 

260 RB: Jørn Bro, 13. november 2000 og 14. november 2000. 


PET's virkemidler 


PET I DET INTERNATIONALE EFTERRETNINGSSAMARBEJDE 


lige beretninger om DKP og frontorganisationernes stilling. I begyndelsen af 
1960'erne blev SF (under betegnelsen ”dissident communists”) og østlig spiona- 
geaktivitet inkluderet i rapporterne. Fra midten af 1960'erne blev venstreradi- 
kale grupper som trotskister, maoister og anarkister regelmæssigt omtalt i be- 
retningerne. PET's beretninger var kortfattede og holdt i generelle vendinger, og 
bortset fra nogle beretninger fra slutningen af 50'erne, der indeholdt navnene 
på DKP's ledelse og DKUfre på skolingsophold i Sovjetunionen, var de stort set 
renset for navne på danske statsborgere.” 

Der var formentlig flere årsager til, at Special Committee udviklede sig til at 
blive en tandløs organisation. For det første betød det store antal deltagere på 
møderne, at der ikke blev udleveret virkelig værdifulde oplysninger. Jørn Bro har 
understreget, at de interessante møder, hvor man gennemgik aktuelle spionsa- 
ger, kun havde få deltagere.” De mest følsomme oplysninger blev udvekslet på 
bilateral basis mellem tjenesterne. De skriftlige beretninger kunne give en nyt- 
tig baggrundsviden, men, som POT's chef formulerede det på et tidspunkt, de 
mundtlige indlæg gav primært anledning til at få en fortjent lur.” For det andet 
havde flere af de større tjenester erklæret deres forbehold overfor komiteen, idet 
de havde størst fordel af de bilaterale forbindelser. De store tjenester synes såle- 
des ikke at have bidraget særlig aktivt eller konstruktivt til Special Committee's 
virksomhed. For PET lå komiteens værdi derfor primært i, at den gav anledning 
til at møde repræsentanter for de udenlandske tjenester, at man fik en nyttig bag- 
grundsviden om international kommunisme, venstreradikale grupper og østlig 
spionageaktivitet, og at man fik mulighed for at udveksle erfaringer med mod- 
foranstaltninger. 


261. NATO Office of Security: NATO Special Committee, Information Concerning Certain Items on the 
Permanent Agenda, 1958-59, og Standing Requirements List, 1960-70, Note by the Danish Delega- 
tion. Mogens Jensen har overfor Kommissionen betonet, at der ikke blev udleveret oplysninger om 
danskere på møderne i Special Committee. RB: Mogens Jensen, 4. oktober 2000. 

1.3. Globalisering, europæisk integration og terrorbekæmpelse 
1968-1989 


Det internationale efterretningssamarbejde fra 1968 til 1989 var præget af to ten- 
denser, der var indbyrdes forbundet. For det første blev forbindelserne præget 
af den generelle udvikling hen imod et snævrere samarbejde på det politiske, 
økonomiske og kulturelle område mellem de vesteuropæiske lande. Således førte 
den stigende integration inden for EF også til et tættere samarbejde mellem de 
vesteuropæiske efterretnings- og sikkerhedstjenester. For det andet gav den sti- 
gende nationale og internationale terrorisme anledning til at intensivere samar- 
bejdet og udvekslingen af oplysninger mellem de nationale tjenester. Der blev i 
begyndelsen af 1970'erne vedtaget flere internationale konventioner imod terror, 
og i 1977 indgik Europarådet en aftale om bekæmpelse af terrorisme.” Resulta- 
tet af disse to tendenser var etableringen af en række multilaterale fora, hvor de 
nationale tjenester samarbejdede om kontraspionage, subversion og terrorisme. 
Således hvilede PET's internationale samarbejde nu på tre ”søjler”: Det nordiske 
i form af de regelmæssige chef- og kommissærmøder; det transatlantiske i form 
af NATO og de bilaterale forbindelser over Atlanten; og det europæiske i form af 
Bern-klubben, Trevi-samarbejdet og EF. 


Nye multilaterale samarbejdsorganer 


I slutningen af 1960'erne begyndte en række vesteuropæiske sikkerhedstjenester 
at mødes i den såkaldte Bern-klub. Fra omkring 1973 blev der afholdt halvårlige 
chefmøder, hvor deltagerne under uformelle former udvekslede generelle oplys- 
ninger om spionage, subversion og terrorisme og delte erfaringer med modfor- 
anstaltninger. I forbindelse med møderne fremlagde hver tjeneste en beretning 
i stil med beretningerne i NATO's Special Committee om den seneste nationale 
udvikling på de tre områder. På møderne enedes man om at udveksle oplys- 
ninger om arabiske diplomater og østlige efterretningsofficerer, drøftede fælles 
regler for visumnægtelser og udvisninger, diskuterede et tættere samarbejde 
om observation over grænserne, undersøgte mulighederne for en fælles data- 
base om spionage og terrorisme, og arbejdede for ensartethed i lovgivningen. 
Bern-klubbens medlemmer nedsatte også arbejdsgrupper, der undersøgte ud- 

valgte emner af fælles interesse, en kommunikationskomité havde til opgave at 
forbedre tjenesternes kommunikation, og der blev etableret fælles kurser, hvor 
tjenesternes mellemledere fik mulighed for at knytte personlige kontakter.” I 
forbindelse med samarbejdet blev der oprettet to kommunikationsnet, KILO- 
WATT om arabisk terrorisme og MEGATON om anden terrorisme, som blev 
benyttet af klubmedlemmerne og flere associerede tjenester." Ifølge kritikere 
havde Bern-klubben ligesom Special Committee en tendens til at bruge for me- 
gen tid på de nationale bidrag, som allerede var kendt stof,” men ifølge en PET- 
jurist var samarbejdet præget af ”en betydelig fortrolighed og samhørighed”, som 
var til stor gavn for den danske tjeneste.” 

Som en følge af Danmarks optagelse i EF i 1972/73 blev PET i stærkere grad 
integreret i EF-landenes kamp mod terrorisme. I december 1975 blev det vedta- 
get på et ministerrådsmøde, at medlemslandenes justits- eller indenrigsministre 
skulle udveksle oplysninger om terrorisme. Resultatet var det såkaldte Trevi- 
samarbejde, hvor repræsentanter for medlemslandenes sikkerhedstjenester og 
politimyndigheder mødtes i fire arbejdsgrupper om bekæmpelse af terrorisme, 
effektivisering af politistyrker, bekæmpelse af alvorlig international krimina- 
litet og problemer vedrørende immigration og grænsepassage. Arbejdsgrup- 
perne rapporterede til et forum af højtstående embedsmænd, som forelagde de 
vedtagne trusselsvurderinger og anbefalinger for ministrene.” Ifølge et PET- 
notat bestod udvekslingen af oplysninger fortrinsvis af informationer om ud- 
førte terrorangreb og om personer fra tredjelande, der var uønskede på grund 
af deres deltagelse i terrorhandlinger.” Ligesom det var tilfældet med de øvrige 
multilaterale fora, blev der ikke udvekslet virkeligt sensitive oplysninger i Trevi- 
samarbejdet,” men gennem samarbejdet fik PET oplysninger og inspiration til 
indsatsen mod terrorisme, og ifølge Henning Fode var samarbejdets styrke, at 


265 PET, juristernes kopimapper: Notits, 30. september 1988. Beskrivelsen bygger også på en gennem- 
gang af materialet i PET's arkiv vedrørende Bern-klubben. 

266 PET, administrativ sag: Notits, 6. juni 1988. Kommunikationsnetværkerne er også beskrevet i Rikets 
såkerhet och den personliga integriteten, s. 303-304. 

det var lykkedes at holde det fri fra udenrigspolitik og dermed undgå en mulig 
politisering af terrorbekæmpelsen.”” 

PET mødtes også med repræsentanterne for politimyndighederne i EF-lan- 
dene plus Norge og Sverige i The Police Working Group on Terrorism (Den euro- 
pæiske Politiarbejdsgruppe). PET tilsluttede sig arbejdsgruppen i 1982. Arbejds- 
gruppen blev etableret, idet sikkerhedstjenesten og politiet var adskilt i flere 
lande (f.eks. i Forbundsrepublikken, hvor den interne sikkerhed blev varetaget 
af BfV og den politimæssige efterforskning blev udført af BKA (Bundeskriminal 
Amt)), og der kunne være behov for et tættere samarbejde mellem de nationale 
politistyrker, der var involveret i bekæmpelse af terrorisme. Medlemslandene 
afholdt på skift halvårlige møder, hvor deltagerne udvekslede oplysninger om 
terrorsituationen og drøftede mulige metoder i terrorbekæmpelsen. Ligesom det 
var tilfældet med de øvrige multilaterale fora, gav møderne lejlighed til at skabe 
personlige kontakter.”: Samarbejdet var særlig nyttigt, idet de deltagende poli- 
timyndigheder i tillæg til sikkerhedstjenesternes rapporter kunne bidrage med 
oplysninger fra efterforskningen af terrorsager.” 

Som en følge af EF-medlemskabet fik PET også kontakt til EEC Security Of- 
fice. EF's sikkerhedskontor havde til opgave at sørge for EF's fysiske sikkerhed, 
personelsikkerhed og kontraspionage. Afdelingen havde en begrænset indfly- 
delse, idet den havde få ressourcer, delte opgaverne med EF's fire øvrige sikker- 
hedstjenester og havde et anstrengt forhold til den belgiske tjeneste. I slutningen 
af 1980'erne var der imidlertid planer om at forstærke EF's sikkerhedssystem, 
således at det kom til at svare til NATO's, og at etablere faste kontakter til de 
nationale tjenester. PET havde allerede midt i 1980'erne forbindelse med EEC Se- 
curity Office på ledelsesniveau, og den danske tjeneste synes at have haft et særlig 
tæt forhold til sikkerhedskontoret.”; 

Som et yderligere tegn på internationaliseringen af efterretningssamarbej- 
det opstod der i 1980'erne flere ad hoc-grupper, hvor en række vestlige tjenester 
udvekslede oplysninger om sagsområder af fælles interesse. Dette var også en 


272. PET, juristernes kopimapper: ”Politimesterens indlæg ved nordisk politichefmøde den 11. septem- 

reaktion på, at flere af de bevægelser, der var i tjenesternes søgelys, opererede 
på tværs af grænserne. Et sådant ad hoc-forum var det såkaldte AURAL-sam- 
arbejde, hvor en lille gruppe vestlige tjenester fra 1983 til 1988 drøftede Østblok- 
kens forsøg på at påvirke og undergrave de vestlige samfund. Deltagerne var især 
optaget af mulighederne for at identificere og følge østlige påvirkningsofficerer 
og at kortlægge deres forbindelser til kommunistpartier, frontorganisationer og 
fredsbevægelser. PET var kun i begrænset grad i stand til at bidrage til samar- 
bejdet og betegnede sig selv som en ”nydende” deltager.”f PET begyndte i 1987 
at deltage i en arbejdsgruppe om europæisk højreekstremisme. Arbejdsgruppen 
blev oprindeligt etableret i 1980, og danskerne blev inviteret til at deltage, idet le- 
deren af Danmarks Nationalsocialistiske Bevægelse (DNSB), Povl Heinrich Riis- 
Knudsen, spillede en vigtig rolle i den internationale neonazistiske bevægelse, 
og fordi dansk lovgivning gav mulighed for at trykke nazistisk propaganda, der 
kunne sendes til andre vesteuropæiske lande. På de årlige konferencer udveksle- 
de deltagerne oplysninger om de nationale højreekstremistiske bevægelser, deres 
internationale forbindelser og involvering i voldelige aktiviteter.”7 

Endelig fandtes der mere uformelle fora, hvor PET-medarbejdere havde mu- 
lighed for at knytte personlig kontakt til udenlandske samarbejdspartnere. I så- 
danne fora kunne repræsentanter for vestlige efterretningstjenester, sikkerheds- 
tjenester, politistyrker, civile myndigheder og militæret lære hinanden at kende 
under uformelle og afslappede former.77 


NATO-samarbejdet 


Samtidig med at det vesteuropæiske samarbejde blev styrket, blev det transatlan- 
tiske efterretningssamarbejde videreført i NATO Special Committee. Deltagerne 
udvekslede fortsat generelle oplysninger om spionage og undergravende aktivi- 
tet i medlemslandene, men i stigende grad fokuserede man på terrortruslen mod 


276 PET, emnesag: ”Vedr.: AURAL-samarbejdet, 13. juli 1988. Beskrivelsen bygger på en gennemgang af 

alliancen og på fredsbevægelserne og Sovjetunionens påvirkningskampagner.”? 
Et amerikansk forslag om at styrke NATO's rolle i bekæmpelsen af terrorisme 
blev dog afvist af de øvrige medlemslande.” NATO-samarbejdet gav således 
PET en nyttig baggrundsviden om den sikkerhedsmæssige situation i de øvrige 
lande, gav tjenesten adgang til de store landes erfaringer og ekspertise på det sik- 
kerhedsmæssige område,” og, måske vigtigst af alt, gav mulighed for at styrke 
de personlige kontakter til cheferne for de udenlandske samarbejdspartnere.”” 

Der tegner sig imidlertid et tydeligt billede af, at Special Committee ikke kom 
til at spille den dynamiske rolle, som danskerne havde tiltænkt den ved opret- 
telsen i 1953. For det første var antallet af deltagere i komitéens møder så stort, at 
der ikke blev udvekslet særligt fortrolige eller sensitive oplysninger.” De natio- 
nale tjenester, inklusive PET, modsatte sig således forsøg fra komitéens formand 
på at presse tjenesterne til at være mere åbne med hensyn til resultaterne af deres 
kontraspionageoperationer.” For det andet viste især et af de større medlems- 
lande, at det ikke prioriterede arbejdet i komitéen særlig højt, idet det sendte 
repræsentanter, der var dårligt kvalificerede og uforberedte.75 For det tredje var 
kommunikationsgangen mellem NATO's Office of Security og medlemslandene 
langsom, og det var kun nogle af medlemslandene, der udvekslede oplysninger 
om visumnægtelser og udvisninger af østlige diplomater.” Komitéens proble- 
mer med at nå til enighed om de mest fundamentale problemer kan illustreres 
med, at det ikke lykkedes for komitéens deltagere at enes om en fælles definition 
på begrebet subversion.7?7 


279. NATO Office of Security: Special Committee, Standing Requirements List 1968-71, Half-Year Re- 
view of Subversive and Intelligence Activities 1971-81, Annual Review of Terrorist, Espionage, Sub- 
versive, and Other Activities 1981-89. PET, emnesag: NATO Special Committee Working Papers. 

280 PET, juristernes kopimapper: Notat, 1. september 1987. 

281 RB: Arne Stevns, 7. juni 2001. 

282 PET, emnesag: Notits, 14. november 1984. 

283 PET, juristernes kopimapper: ”NATO Specialkomite”, 18. april 1988. RB: Jørgen Skat-Rørdam, 
22. november 2000; Mikael Lyngbo, 12. marts 2002; Henning Fode, 24. april 2001. 

284 PET, juristernes kopimapper: Referat, 15. oktober 1985. 

285 Ibid.: Referat, 15. oktober 1985. PET, emnesag: Referat, 3. oktober 1986. 

286 PET, emnesag: Notat, 26. september 1988. 

287 PET, juristernes kopimapper: Notits, 18. oktober 1988; Referat, 29. november 1988. 


PET's virkemidler 


PET I DET INTERNATIONALE EFTERRETNINGSSAMARBEJDE 


Videregivelse af oplysninger om lovlig politisk virksomhed 


Ligesom det var tilfældet med det bilaterale samarbejde, var PET i de multila- 
terale fora nødt til at udlevere oplysninger for at kunne modtage oplysninger. 
I NATO Special Committee aflagde hvert medlemsland en halvårlig (og senere 
årlig) beretning om udviklingen inden for spionage, subversion og terrorisme. 
Afsnittet om subversion i årsberetningen for november 1985- november 1986 
omfattede således kommunistpartier, sovjetiske aktive foranstaltninger (”active 
measures”), anti-NATO kampagner, ekstremistiske antimilitarister, ML-grup- 
per, trotskister og højrefløjsekstremisme.””? PET's beretninger om subversion var 
generelt summariske og renset for navne, og PET orienterede under denne ru- 
brik om bl.a. DKP, maoister, anarkister, BZ-bevægelsen, atomkraftmodstanden, 
frontorganisationer og fredsbevægelsen.” En lignende beretning blev givet på 
de årlige møder i Bern-klubben, hvor PET under subversion bl.a. beskrev DKP, 
fredsbevægelserne og fagbevægelsens rolle heri, BZ-bevægelsen, trotskister og 
nynazisme. Også disse beretninger var kortfattede og uden navne.” 
Tjenesterne synes at have været mere liberale i udvekslingen af oplysninger 
i de mindre og mere uformelle fora. Således holdt en PET-medarbejder et ind- 
læg i AURAL-samarbejdet om fagbevægelsens rolle i fredsbevægelserne, hvor 
det blev fremført, at socialdemokraternes nye kurs var til gavn for Sovjetunio- 
nen.” PET videregav også oversigter over venskabsforeninger, Lærere for Fred 
og Journalister for Fred, som alle havde østlige kontakter.” På konferencerne 
om højreekstremisme videregav PET beretninger om DNSB og andre nynazi- 
stiske aktiviteter.” I enkelte tilfælde indeholdt beskrivelserne navne på danske 

statsborgere. Således informerede PET AURAL-gruppen om, at en navngiven 
person i forsvaret var socialdemokrat og muligvis blev benyttet i en sovjetisk 
påvirkningsoperation,”+ og om en række ledende medlemmer af de kommuni- 
stiske frontorganisationer Samarbejdskomiteen for Fred og Sikkerhed og Lærere 
for Fred.” Det skal dog understreges, at videregivelsen af personoplysninger var 
yderst begrænset og kun omfattede de nævnte sager. 

Imidlertid var flere af de nationale tjenester bekymrede over udvekslingen af 
generelle oplysninger om lovlige politiske partier. I sidste halvdel af 1970'erne gav 
flere NATO-medlemslande, deriblandt de lande, der havde store kommunistpar- 
tier, udtryk for, at Special Committee's beretninger ikke burde omfatte kommu- 
nistpartierne, da de var udtryk for lovlig politisk virksomhed. Kritikerne argu- 
menterede for, at dette emne lå uden for komitéens mandat, at det kunne ses som 
indblanding i NATO-landenes interne forhold, og at det var et sensitivt emne i 
de enkelte lande.” Kritikken medførte, at komitéen gik over til årsberetninger 
med vægt på spionage, subversion og terrorisme, og at den tidligere beskrivelse 
af kommunistpartiernes generelle politiske virksomhed blev nedtonet.” 

Spørgsmålet dukkede dog snart op igen på grund af årsberetningernes be- 
skrivelse af fredsbevægelserne i medlemslandene. Flere lande gjorde opmærk- 
som på, at det var vigtigt at sondre mellem bevægelser, der var opstået som et re- 
sultat af befolkningernes oprigtige bekymring, og bevægelser, der var oprettet og 
styret af Sovjetunionen. Det blev igen fremført, at Special Committee ikke havde 
mandat til at beskæftige sig med lovlig politisk aktivitet i medlemslandene,” 
og flere lande holdt op med at rapportere om de nationale kommunistpartiers 
virksomhed.” Det førte til, at PET også overvejede at ophøre med at rapportere 
om DKP; og den sidste separate beskrivelse af DKP findes i det danske bidrag 

til Special Committee's årsberetning for 1984-85.” Således blev PET påvirket af 
sine NATO-partnere til at begrænse videregivelsen af oplysninger om politisk 
aktivitet i Danmark. 

Bern-klubbens medlemmer var også bekymret over muligheden for, at de 
kunne blive udsat for kritik af, at de beskæftigede sig med lovlig politisk virk- 
somhed. I 1981 drøftede medlemmerne muligheden for at udveksle lister over 
ekstremistiske grupper i hvert land, som skulle anvendes til baggrundsoriente- 
ring af medarbejderne. Flere medlemmer gav imidlertid udtryk for betænkelig- 
heder ved projektet, idet klassifikationen af nogle politiske partier eller gruppe- 
ringer som ekstremistiske måtte betragtes som ”et delikat politisk problem”. Fra 
dansk side blev det foreslået at løse problemet ved i stedet at udarbejde lister over 
alle politiske partier og grupper i medlemslandene med en kort beskrivelse. En 
sådan generel liste ville ifølge Ole Stig Andersen være ”politisk neutral” og kunne 
dermed ikke udløse kritik.” Den danske liste til Bern-klubbens medlemmer be- 
stod af en kort beskrivelse af 27 danske politiske partier og grupper og en over- 
sigt over Folketingets sammensætning.” PET-chefen foreslog samme manøvre 
i forbindelse med indberetningerne til Bern-klubben om subversive aktiviteter. 
Her havde PET bl.a. rapporteret om fagbevægelsernes involvering i fredsbevæ- 
gelsen. Dette kunne forekomme problematisk, og PET foreslog derfor at oprette 
en ny kategori i årsberetningerne under overskriften ”politisk efterretningsvirk- 
somhed”, der skulle omfatte østblokkens aktive foranstaltninger, dvs. forsøgene 
på at påvirke opinionen og den politiske beslutningsproces i de vestlige lande.;” 
Således ville PET's fremstilling af fagbevægelsens aktiviteter ikke mere være kæ- 
det sammen med undergravende aktivitet, men med et mere neutralt begreb. 
Der er dog intet, der tyder på, at dette nye begreb blev optaget af klubben. 

Det bilaterale samarbejde 


Internationaliseringen og kampen mod terror betød også, at PET efter 1968 etab- 
lerede en række nye bilaterale kontakter. Flere af disse kontakter var et resultat af 
samarbejdet inden for de multilaterale fora,;”> mens andre skyldtes det internati- 
onale samarbejde mod terrorisme. Dette samarbejde kunne indebære proble- 
mer for PET, idet flere af de udenlandske myndigheder og tjenester, der kunne 
give oplysninger om mulige terroraktiviteter, ikke altid havde samme tradition 
for demokrati og respekt for menneskerettigheder som Danmark. 

Et eksempel på en kontakt, der kunne anses som politisk kontroversiel, var 
forbindelsen til den sydafrikanske sikkerhedstjeneste, South African Security 
Service (SASS, det senere BOSS), der bl.a. havde til opgave at undertrykke op- 
positionen mod det hvide apartheidstyre. Initiativet til samarbejdet blev taget 
af den sydafrikanske tjeneste, der på et møde i januar 1968 orienterede PET om 
sin opfattelse af, at den ledende sorte befrielsesbevægelse, African National Con- 
gress (ANC), var en kommunistisk frontorganisation. Årsagen til henvendelsen 
var øjensynligt, at SASS var blevet opmærksom på danskere, der aktivt støttede 
den væbnede kamp i Sydafrika. PET's ledelse indvilligede i at etablere, som det 
blev formuleret, en ”uofficiel kontakt” med det forbehold, at samarbejdet var be- 
grænset til at vedrøre spionage og kommunisme, og at man ville være restriktiv 
med hensyn til at udlevere oplysninger om danske statsborgere.:” 

Det er det generelle indtryk, at PET's kontakt til den sydafrikanske tjeneste 
var begrænset. Der blev afholdt et - to møder om året, hvor man drøftede østlig 
efterretningsaktivitet, udviklingen i det sydlige Afrika, terrorisme og konkrete 
sager om kriminelle aktiviteter. En stor del af de rapporter, som PET modtog, 
omhandlede den generelle udvikling i det sydlige Afrika og blev videregivet til 
FE. Den sydafrikanske tjeneste var interesseret i danskere, der støttede ANC, 
men der er ikke tegn på, at PET skal have udleveret oplysninger herom. PET 
besvarede således ikke en henvendelse vedrørende et møde i Stockholm mellem 
ministrene fra de nordiske lande og frontlinjestaterne, men PET spurgte SASS 
om afrikanere, der var involveret i støtten til befrielsesbevægelser. PET's ledelse 

var klar over, at kontakten var politisk kontroversiel, det var kun et fåtal i PET, 
der kendte til forbindelsen, og man modsatte sig sydafrikanske ønsker om at in- 
tensivere kontakten. PET indstillede samarbejdet i 1985 med den begrundelse, at 
tjenesten ikke var interesseret i det sydlige Afrika, og at man af politiske årsager 
var afskåret fra at besvare de sydafrikanske forespørgsler.;”” 

Den stigende internationalisering medførte også et intensiveret regionalt 
samarbejde. Regionsafdelingen i Aalborg deltog således i landsdelskonferencer 
med den norske tjeneste,” mens regionsafdelingen i Haderslev samarbejdede 
med de vesttyske tjenester om terrorisme og østlig efterretningsaktivitet.>" 


Kontraspionage og terrorismebekæmpelse 


Det er vigtigt at understrege, at størstedelen af det internationale efterretnings- 
samarbejde drejede sig om kontraspionage og bekæmpelse af terrorisme." De 
store udenlandske tjenester foretog således registermæssige undersøgelser af 
østblokdiplomater, der kom til Danmark, således at PET kunne holde øje med 
diplomater, der var identificeret som eller mistænkt for at være efterretningsof- 
ficerer.= PET udvekslede også oplysninger om især østtysk og polsk efterret- 
ningsaktivitet og om mellemøstlige og europæiske terrorbevægelser med sine 
udenlandske samarbejdspartnere. 

PET mødtes hyppigst med de store tjenester, der havde udstationeret repræ- 
sentanter ved ambassaderne i København. Kontakten blev varetaget af ledelsen 
og juristerne.% Desuden var der fortsat et tæt nordisk samarbejde med årlige 
chef- og kommissærmøder og særlige konferencer, hvor tjenesterne udvekslede 


308 Ibid.: Forskellige notitser. RB: Jørn Bro, 1. november 2005; Mikael Lyngbo, 12. marts 2002; Hanne 
Bech Hansen, 4. april 2001. 

309 PET, administrativ sag: Walsted Hansen til politimester Rynning-Tønnesen, 23. marts 1988, og Finn 
Larsen til politimester A. Walsted Hansen, 10. maj 1988. 

310 PET, administrativ sag: Notitser, 19. november 1974, 30. december 1974, 10. december 1980 og 
16. november 1987. RB: Ole Stig Andersen, 26. marts 2003. 

311 PET, administrativ sag: Mødereferater 1977-89. 

312 PET, administrativ sag: ”Vedr.: Sikkerhedsmæssige og registermæssige undersøgelser”, 5. maj 1981; 
”Vedr.: Forespørgsler”, 3. september 1980. 

313. RB: Henning Fode, 24. april 2001; Ole Stig Andersen, 24. oktober 2000; Niels Gudmund Riskær 
Schmidt, 2. marts 2004 og 20. juni 2001; Mikael Lyngbo, 12. marts 2002; Henning Thiesen, 26. fe- 
bruar 2002; Per Appel Hougaard-Enevoldsen, 27. april 2004. 


PET's virkemidler 


89 


90 


PET I DET INTERNATIONALE EFTERRETNINGSSAMARBEJDE 


oplysninger om østlig efterretningsaktivitet, terrorisme, nynazisme og BZ-bevæ- 
gelsen." Cheferne for tjenesterne opretholdt også kontakten gennem gensidige 
besøg, og PET sendte sagsbehandlere på studierejser, hvor de havde mulighed 
for at lære af de store tjenesters erfaringer og viden, mens de store udenlandske 
tjenester sendte eksperter i kontraspionage og terrorbekæmpelse til Danmark.” 
PET var som nævnt tidligere en lille tjeneste med begrænsede ressourcer og tek- 
nologiske muligheder. Tjenesten havde derfor stor gavn af kontakten til de store 
vestlige tjenester, der lånte eller solgte teknisk udstyr til danskerne og uddan- 
nede PET's medarbejdere på kurser i udlandet.” Generelt synes den danske tje- 
neste at have fået mere ud af samarbejdet, end den var i stand til at give. Samtidig 
anvendte PET samarbejdet til at forsøge at sikre sig imod, at de udenlandske 
tjenester opererede selvstændigt på dansk territorium.” 


Fællesoperationer 


Den tætteste form for efterretningssamarbejde var fællesoperationer. I forbin- 
delse med sådanne joint operations indgik PET en aftale med en udenlandsk tje- 
neste om en fælles målsætning.” Det kunne typisk dreje sig om hvervning af en 
fremmed efterretningsofficer, overvågning og kortlægning af en målpersons el- 
ler et målobjekts aktiviteter og kontakter eller placering af oplysninger i pressen 
med det formål at påvirke opinionen. Arbejdsdelingen i en sådan fællesopera- 
tion var oftest den, at PET foretog aflytning, overvågning og identifikation af de 
involverede, mens den udenlandske tjeneste bidrog med teknisk udstyr, eksper- 
ter, tolke og eventuelt finansiering.” Det var fast praksis i en fællesoperation, at 

andre samarbejdspartnere ikke blev orienteret om operationen eller identiteten 
på den involverede udenlandske tjeneste, og at oplysninger fra en tjeneste ikke 
blev videregivet til en anden tjeneste uden den førstes godkendelse (det såkaldte 
”tredjelandsprincip”).>" 

PET havde en åbenbar interesse i sådanne fællesoperationer. For det første 
kunne de give indsigt i fjendtlige efterretningstjenesters operationer i Danmark. 
Således resulterede hvervningen af KGB-officeren Oleg Gordijevskij i et omfat- 
tende materiale om KGB-residenturets politiske og journalistiske kontakter i 
Danmark i slutningen af 1970'erne. For det andet kunne fællesoperationer have 
det formål, at PET dermed begrænsede de store udenlandske tjenesters even- 
tuelle selvstændige operationer i Danmark. For at undgå sådanne selvstændige 
operationer involverede PET sig i flere fællesoperationer, der ikke var af speciel 
interesse for danskerne, eller hvor PET ikke vurderede, at chancerne for succes 
var store.” Fællesoperationer indebar imidlertid også en risiko for PET, idet den 
samarbejdende udenlandske tjeneste kom tæt på PET og dermed fik et indblik 
i tjenestens virke. Der kunne således være en fare for penetration af PET, og at 
den udenlandske tjeneste fordrejede eller misbrugte de indhentede oplysninger. 
Et eksempel herpå er, at to tolke fra to udenlandske tjenester i en periode var 
placeret i PET's Centralafdeling, hvor de oversatte aflytningerne af udenlandske 
statsborgere i Danmark. Oplysningerne fra aflytningerne gik både til PET og de 
udenlandske tjenester. Tilstedeværelsen af de to tolke blev af PET's ledelse opfat- 
tet som et problem, og arrangementet blev efter nogen tid bragt til ophør.” 

Suverænitetshåndhævelse 


PET lagde af hensyn til dansk suverænitet overordentlig stor vægt på, at uden- 
landske tjenester ikke opererede selvstændigt på dansk område uden PET's god- 
kendelse. Udenlandske tjenesters aktiviteter i Danmark kunne kun legaliseres 
gennem godkendelse af PET, og operationer, der var rettet mod danske statsbor- 
gere, måtte kun gennemføres som fællesoperationer.>> Flere af PET's chefer har 
over for Kommissionen oplyst, at det var fast praksis, at nytilkomne repræsen- 
tanter for venligtsindede udenlandske tjenester blev orienteret af PET om, at de 
pågældende kun var forbindelsesled mellem tjenesterne, og at det var i strid med 
straffeloven, hvis de involverede sig i selvstændig efterretningsvirksomhed.; 
Det blev ved flere lejligheder indskærpet over for samarbejdspartnere, at de ikke 
måtte tage kontakt til medarbejderne i PET uden for de faste kanaler, og at de 
ikke måtte gå uden om PET og skabe deres egne forbindelser i det politiske sy- 
stem.3% 

Det var den generelle opfattelse hos PET's ledelse, at de udenlandske samar- 
bejdspartnere accepterede spillereglerne og optrådte loyalt.” Man var dog på 
vagt over for et par af de udenlandske tjenester, som erfaringsmæssigt havde 
opereret selvstændigt i andre lande, eller som det tidligere havde vist sig van- 
skeligt at kontrollere. Det lykkedes aldrig for PET at bevise, om den ene tjeneste 
opererede på egen hånd i Danmark, selv om medarbejdere i PET havde mistanke 
om, at noget sådant foregik.” Der var både i de danske tjenester og i visse uden- 
landske tjenester en udtalt utilfredshed med den anden tjeneste, som man mente 
var svær at kontrollere. I et tilfælde gjorde en repræsentant for denne tjeneste 
det klart, at man fik stillet nogle opgaver hjemmefra, der ikke kunne løses i sam- 
arbejde med de danske tjenester, og at man ville flytte sine operationer fra Dan- 
mark, hvis man blev presset.” Da PET blev opmærksom på, at en tjeneste havde 

iværksat en overvågningsoperation uden PET's vidende, stoppede PET operatio- 
nen, de danske myndigheder protesterede overfor det pågældende lands ambas- 
sadør, og en medarbejder ved den udenlandske tjeneste blev hjemkaldt i utide. 
Operationen blev senere fortsat som en fællesoperation mellem tjenesterne." 


PET under pres? 


PET havde som en lille tjeneste med begrænsede ressourcer efter alt at dømme 
stor gavn af det internationale efterretningssamarbejde. Den danske tjeneste 
modtog således oplysninger, teknisk bistand og rådgivning fra udlandet, og den 
kunne nyde godt af de store tjenesters omfattende ekspertise, viden og erfaringer. 
Til gengæld måtte PET også udlevere oplysninger og deltage i fællesoperationer 
for at forhindre, at de udenlandske tjenester handlede på egen hånd i Danmark. 
Spørgsmålet er imidlertid, om de store udenlandske samarbejdspartnere benyt- 
tede deres position til at stille krav til den danske tjeneste. 

For det første skal det understreges, at udenlandske krav til de danske myn- 
digheder ikke nødvendigvis behøvede at være en negativ omstændighed i sig 
selv, og at det ikke pr. definition indebar, at PET blev domineret udefra. Opfat- 
telsen af, at krav og pres fra udlandet var noget negativt, forudsætter, at for- 
holdene i Danmark var ideelle. Krav fra udlandet kunne være positive, hvis de 
danske myndigheder ikke selv var i stand til at rette eventuelle fejl eller mangler 
i det danske sikkerhedssystem. Da Danmark blev medlem af NATO, blev landet 
underlagt alliancens krav til dokument- og personelsikkerhed, og det fremgik af 
NATO's sikkerhedsinspektioner i 1950'erne, at Danmark rangerede lavt på NA- 
TO's liste. Krav fra udlandet kunne således bidrage til at professionalisere PET 
og styrke de danske myndigheders indsats på sikkerhedsområdet. For det an- 
det er det ikke en ukendt praksis, at myndigheder kan benytte indenlandske og 
udenlandske myndigheder, der har samme interesser, til at lægge pres på deres 
regeringer med det formål at fremme en særlig dagsorden. Der er således flere 
eksempler på, at efterretningstjenester tilbød at bistå deres udenlandske samar- 
bejdspartnere med at lægge pres på deres regeringer, således at de udenlandske 

tjenester kunne vinde gehør for deres synspunkter hos sine egne regeringer.” 
Udenlandske krav kunne således være fremført af en tjeneste, der ønskede at 
lægge pres på sin egen regering. 

Påvirkningen fra udlandet kunne tage forskellige former. Som tidligere nævnt 
kunne PET iværksætte fællesoperationer for at forhindre, at en udenlandsk tje- 
neste handlede på egen hånd. PET foretog undertiden overvågning af person- 
kredse, der var af interesse for udlandet. Således var overvågningen af trotskister 
og formodede RAF-sympatisører til en vis grad motiveret af, at udenlandske tje- 
nester var interesseret i dem.;> Nogle gange nøjedes udenlandske tjenester med 
at antyde deres holdning ved at stille spørgsmål, mens de andre gange direkte 
gav udtryk for deres opfattelser og ønsker.;;+ I enkelte tilfælde, f.eks. i forbin- 
delse med fællesoperationer med en af de store udenlandske tjenester, kunne 
den udenlandske tjeneste stille direkte krav til PET. 

Det er et centralt spørgsmål, hvordan udlandet reagerede på begrænsnin- 
gerne i PET's registreringer efter vedtagelsen af regeringserklæringen i 1968. En 
mulighed er, at der fra udlandet blev lagt pres på de danske myndigheder for at 
genoptage den tidligere brede registrering af kommunister. Frank Poulsen har 
således oplyst over for Kommissionen, at Arne Nielsen fortalte, at udenlandske 
tjenester havde protesteret til ham over erklæringen.f En anden mulighed er, at 
udenlandske tjenester begyndte at registrere danske kommunister. The Finan- 
cial Times bragte således en artikel i 1971, som gengav formodninger fremsat af 
unavngivne kritikere af regeringserklæringen om, at andre NATO-lande sand- 
synligvis havde overtaget opgaven med at registrere.>7 

Det er uvist, om udenlandske tjenester begyndte at registrere danske stats- 
borgeres politiske tilhørsforhold efter offentliggørelsen af regeringserklæringen, 
men det var en mulighed, som PET's ledelse havde overvejet." Som tidligere 
nævnt havde amerikanerne i et vist omfang registreret danske kommunister og 
andre lige siden slutningen af 1940'erne i forbindelse med administreringen af 
visumkravene. Denne registrering fortsatte formodentlig, men det er uvist, om 

den blev intensiveret efter 1968. Da det havde været praksis siden 1950'erne, at 
den amerikanske ambassade kun spurgte på de få danske visumansøgere, hvor- 
om amerikanerne havde registreret belastende oplysninger, er det mest sandsyn- 
ligt, at den amerikanske registrering fortsatte som hidtil. Kommissionen har ikke 
fundet tegn på, at udenlandske myndigheder eller tjenester protesterede over 
erklæringen. Udenrigsministeriet sendte den 30. september 1968, samme dag 
som erklæringen blev offentliggjort, en meddelelse til den danske repræsentati- 
on i NATO og til ambassaderne i Washington, London, Bonn og Paris. Det hed i 
meddelelsen, som skulle anvendes i tilfælde af forespørgsler, ”at justitsministeren 
havde forsikret udenrigsministeren om, at de registreringer, der var nødvendige 
af hensyn til Danmarks og dets allieredes sikkerhed, fortsat ville finde sted” 
Udenrigsministeriet modtog så vidt vides ingen officielle henvendelser om eller 
reaktioner på erklæringen.” Kommissionen har gennemgået de relevante akter 
i State Departments arkiv i National Achives og i Lyndon B. Johnson Library, 
men har ikke fundet spor af, at de amerikanske myndigheder overvejede at rea- 
gere på registreringsbegrænsningerne.;” PET modtog enkelte forespørgsler fra 
NATO og udenlandske samarbejdspartnere, som blev besvaret, og som ifølge 
Arne Nielsen ikke gav anledning til yderligere reaktion.” Jørn Bro har over for 
Kommissionen bekræftet, at de udenlandske samarbejdspartnere blev oriente- 
ret om erklæringen, som de respekterede, selv om Arne Nielsen var bekymret 
over at skulle fortælle udlandet, at den danske tjeneste ikke mere måtte registrere 
kommunister. Kommissionen har således ikke fundet belæg for formodnin- 
gerne om, at udenlandske tjenester eller myndigheder skulle have protesteret 


339 PET, administrativ sag: H. Toft-Nielsen, Notits, 21. oktober 1968. 

340 Ibid. WU: Referat af møde den 13. marts 1969. RB: Poul Steenberger, 19. december 2000; Eigil Jør- 
gensen, 7. marts 2001. 

341 Det skal bemærkes, at en del af det amerikanske arkivmateriale vedrørende Danmark fra 1968 stadig 
er klassificeret og således ikke er tilgængeligt. 

342 WU: Referat af møde den 13. marts 1969. Henvendelser fra udenlandske tjenester blev besvaret 
med henvisning til en oversættelse af Justitsministeriets pressemeddelelse af 30. september 1968 
om erklæringen. PET, administrativ sag: Korrespondance 4. november 1968 og 3. december 1968 
med vedlagt ”Announcement to the Press” 3oth September 1968. En udenlandsk tjeneste bad om 
en oversættelse af regeringserklæringen og udtrykte en stærk interesse for denne, idet der foregik 
en lignende diskussion i den pågældendes tjenestes land. PET, aftalemappe: Brev til Arne Nielsen, 
31. oktober 1968. 

343 RB: Jørn Bro, 13. november 2000 og 5. november 2002. 

over regeringserklæringen eller beviser på, at de skulle have intensiveret deres 
igangværende registrering af danske kommunister. 


Bilateral udveksling af oplysninger om politisk virksomhed 


PET var nødt til at videregive et minimum af oplysninger om danske forhold 
til sine udenlandske samarbejdspartnere. Kun derved kunne den danske tjene- 
ste få noget til gengæld og samtidig forhindre, at de udenlandske tjenester på 
egen hånd begyndte at overvåge politiske aktiviteter i Danmark. Flere af de store 
udenlandske tjenester var således interesseret i DKP's aktiviteter og især partiets 
forbindelser til Sovjetunionen. Det fremgår, at PET havde en aftale med en af 
de vesteuropæiske tjenester om, at denne, til gengæld for at den ikke selv interes- 
serede sig for DKP, modtog en kopi af PET's årsberetning om DKP. PET vide- 
regav også oplysninger om de danske fredsbevægelser, bl.a. om fagbevægelsens 
rolle og om dens økonomiske forhold og forskellige arrangementer. Den kom- 
munistisk dominerede Verdensfredskonference, der blev afholdt i København i 
1986, tiltrak sig flere udenlandske tjenesters interesse. Udlandet interesserede 
sig også i et vist omfang for forskellige venstreorienterede organisationer og ak- 
tiviteter, og PET videregav bl.a. oplysninger om partiet De Grønne, om DKP/ 
ml og om Internationalt Forum.” Til gengæld modtog PET bl.a. oplysninger 
om international kommunisme og trotskisme, og en udenlandsk samarbejds- 


344 PET, administrativ sag: Mødereferater 1977-89. PET, emnekartotek: ”PET - Udl. Politimyndighe- 

345 PET, administrativ sag: Mødereferater, 14. februar og 26. juni 1985. 

tek: Pro-kinesisk kommunisme, DKP/ml, oplysninger dateret 14. februar 1983 og 18. april 1988. En 
udenlandsk tjeneste forespurgte i 1983 om DKP/ml og modtog en notits om partiets virksomhed og 
ideologi. PET, aftalemapper: Referat, 24. juni 1983. 

partner tilbød oplysninger om danske trotskister, der havde forbindelse til uden- 
landske søsterorganisationer, som var infiltreret af den udenlandske tjeneste." 


Videregivelse af personoplysninger 


PET videreførte sin tidligere restriktive praksis hvad angår udlevering af oplys- 
ninger om danske statsborgere til udenlandske myndigheder og efterretnings- 
tjenester. PET's ledelse var opmærksom på, at en sådan videregivelse kunne 
få konsekvenser for de pågældende personer. Man måtte således antage, at op- 
lysningerne som et minimum førte til, at de pågældende blev registreret i den 
udenlandske tjeneste. Hvis den pågældende besøgte landet, kunne vedkom- 
mende blive udsat for overvågning og repressalier.” Selv om det var et af de 
grundlæggende principper i det internationale samarbejde, at oplysninger fra en 
tjeneste (”the originator”) ikke måtte videregives af en anden tjeneste til en tred- 
jepart uden oprindelseslandets godkendelse, måtte ledelsen være opmærksom 
på risikoen for, at PET's oplysninger kunne blive videregivet til ”en i forhold til 
Danmark mindre venligtsindet tjeneste”" Udenlandske tjenester skulle derfor 
begrunde deres forespørgsler om danske statsborgere, og udlevering af oplys- 
ninger skulle godkendes af ledelsen. 

I 1980'erne strammede PET yderligere sin praksis, hvilket formentlig var en 
følge af drøftelser i Wamberg-udvalget. På en række møder i 1978-79 diskuterede 
udvalget spørgsmålet om videregivelse af personoplysninger til udlandet og nå- 
ede frem til, at videregivelse af oplysninger i visumsager og af belastende oplys- 
ninger i forbindelse med sikkerhedsundersøgelser i udlandet skulle godkendes 
af udvalget." Udvalget var imidlertid opmærksom på, at PET også i andre sam- 
menhænge videregav oplysninger til udlandet. Det drejede sig om forespørgsler 

fra udlandet om danskere, der var mistænkt for involvering i efterretnings- eller 
terrorvirksomhed, og om den løbende udveksling af personoplysninger i fæl- 
lesoperationer.>? En statistisk undersøgelse foretaget af PET viste, at der inden 
for en tre måneders periode var tale om relativt få konkrete forespørgsler (24 sa- 
ger, som drejede sig om efterforskning af spionage og terrorisme og oplysninger 
om hvervningsemner, emigranter og sikkerhedsgodkendelser), men om et bety- 
deligt antal oplysninger i kontraefterretningssager (således omkring 40 personer 
på det sovjetiske område pr. uge og 88 på det nordkoreanske pr. måned). Flere 
af navnene optrådte dog flere gange.” Wamberg-udvalget havde således ikke 
adgang til at gennemse og godkende hovedparten af sager, hvor der blev videre- 
givet personoplysninger til udlandet. Denne praksis blev godkendt af justitsmi- 
nister Erik Ninn-Hansen i november 1982, hvor han henviste til ”de afgørende 
praktiske hensyn, som gjorde sig gældende i løbende efterforskningssager”; 
Ifølge PET ville en ændring af praksis, således at Wamberg-udvalget skulle god- 
kende videregivelse af oplysninger i efterforskningssager og fællesoperationer, 
være stærkt forsinkende og således hæmme efterforskningen af spionage og ter- 
rorsager.”? 

Drøftelserne i udvalget betød således, at den hidtidige praksis blev kodifi- 
ceret, og at tjenesten kunne fortsætte med at udlevere personoplysninger i ef- 
terforskningssager uden om udvalget. Men samtidig synes drøftelserne at have 
medført en stramning af praksis på nogle områder. Efter justitsministerens afgø- 
relse inovember 1982 blev medarbejderne orienteret om de nye retningslinjer.» 
I den følgende tid blev udenlandske tjenester orienteret om, at navne på danske- 
re blev fjernet fra de uge- og månedsoversigter, som blev udleveret. Mindst en af 
tjenesterne beklagede sig over, at oversigterne nu var blevet næsten uforståelige 
på grund af ændringerne." 


356 Ibid.: Ole Weikop, ”Notat vedrørende efterretningstjenestens videregivelse af oplysninger vedrø- 

Det generelle indtryk, der bekræftes af PET's praksis siden 1950'erne og af 
tjenestens statistiske undersøgelse, er, at PET kun videregav oplysninger i et be- 
grænset antal sager om visumansøgninger og personundersøgelser i udlandet. 
Disse sager gik alle via Wamberg-udvalget.:” Det fremgår af flere sager, at PET 
var yderst tilbageholdende med at udlevere oplysninger om danske statsborgeres 
politiske tilhørsforhold i forbindelse med disse sager.:% Til gengæld begyndte 
PET i 1980'erne at forelægge nogle udenlandske ansøgninger om visum til Dan- 
mark for en udenlandsk tjeneste. 

Spørgsmålet er, i hvilket omfang PET videregav personoplysninger i sager, 
hvor der forelå en konkret forespørgsel fra udlandet eller i forbindelse med de 
løbende efterforsknings- og operationssager. Kommissionen har i forbindelse 
med undersøgelsen foretaget en gennemgang af de bevarede personsager fra 
perioden 1945 til 1989. Af de gennemlæste 1.228 personsager blev der videre- 
givet oplysninger til udenlandske tjenester i 310 sager, hvilket er lidt over 25 %. 
Hvis sagerne opdeles efter danske og udenlandske statsborgere bliver resultatet, 
at PET videregav oplysninger i lidt over 43 % af sagerne om udenlandske stats- 
borgere, mens procentdelen for danske statsborgere var lidt over 17 %. Disse tal 
er dog næppe repræsentative for alle personsagerne, idet det må antages, at det 
er de vigtigste og mest omfangsrige sager, der er bevaret. Korrespondancen med 
udlandet om disse sager har formodentlig været mere intensiv, end hvad angår 
andre og mindre vigtige personsager. Tallene kan derfor ikke bruges til at sige, 
at udlandet fik oplysninger om 17 % af de registrerede danske statsborgere. Tal- 
lene bekræfter dog indtrykket af, at PET var mere restriktiv med at udlevere 
oplysninger om danske end udenlandske statsborgere til sine udenlandske sam- 
arbejdspartnere. Langt hovedparten af sagerne drejer sig om personer, der var 
mistænkt for at være involveret i spionage- eller terroraktiviteter.>% 

En række af sagerne drejede sig imidlertid om personer, der synes at være 
registreret på grund af involvering i forskellige former for yderliggående politisk 
virksomhed. I nogle af disse sager foregik der videregivelse af oplysninger om 
politisk aktivitet. Således blev der udleveret oplysninger om en persons delta- 

gelse i fredsarrangementet Next Stop Nevada,” om en deltager i en international 
trotskistisk kongres i udlandet,” involvering i afsløringer af udenlandsk efter- 
retningsaktivitet i Danmark," og om en danskers anarkistiske forbindelser.; 
PET modtog også i et vist omfang oplysninger om danskere, der var involve- 
ret i forskellige former for politiske aktiviteter i udlandet. Således modtog PET 
fortegnelser over de danske deltagere i et venstrefløjsmøde i en større vesteuro- 
pæisk by”? og om medlemmer af det trotskistiske Socialistisk Arbejderparti 
(SAP), der havde deltaget i sommerlejre i Sydeuropa." Der skete ikke en auto- 
matisk registrering på grund af henvendelser fra udlandet, men det kunne ske, 
hvis det blev vurderet, at oplysningerne var tilstrækkelig belastende.” Af de 156 
bevarede personsager, hvori der blev videregivet oplysninger til udlandet, var 12 
blevet registreret på grund af en forespørgsel fra en udenlandsk tjeneste. 


Konklusion 


Den kolde krig var på flere måder en periode, der var karakteriseret af en stigen- 
de internationalisering på det politiske, økonomiske, militære og kulturelle om- 
råde. Dette gjorde sig også gældende på det efterretningsmæssige område, hvor 
der udviklede sig et stadigt tættere samarbejde mellem de vestlige tjenester om 
bekæmpelsen af den internationale kommunisme, spionage- og terrorvirksom- 
hed. PET's internationale kontakter udviklede sig gradvis fra etableringen af de 
første forbindelser med Storbritannien, USA og de nordiske lande i den umid- 
delbare efterkrigstid, over samarbejdet med de fleste NATO-lande og enkelte 
neutrale magter, til den stigende organisering af det vesteuropæiske samarbejde. 
Samarbejdet foregik på tre niveauer — bilateralt, regionalt og multilateralt — hvor 
det bilaterale var det mest fortrolige og værdifulde. 

Det internationale efterretningssamarbejde var karakteriseret af en gensidig 
afhængighed. På den ene side var PET en lille aktør på den internationale scene, 


366 PET, personsag . 

367 PET, personsag. 

368 PET, personsag. 

369 PET, personsag. 

370 PET, personsag. 

371 PET, personsager. 

372. RB: Poul Mose Hansen, 19. juni 2001; Henning Fode, 24. april 2001. 
373 PET, personsager. 


PET's virkemidler 


PET I DET INTERNATIONALE EFTERRETNINGSSAMARBEJDE 


og tjenesten havde stor gavn af samarbejdet. PET modtog således oplysninger 
om personer, der var identificeret som eller mistænkt for at være efterretningsof- 
ficerer, danske statsborgeres kontakter i udlandet og om internationale forhold, 
foruden teknisk bistand, studieophold og kurser i udlandet. PET fik også del i 
de store udenlandske tjenesters erfaringer med bekæmpelse af spionage og ter- 
rorisme. På den anden side havde de store udenlandske tjenester globale interes- 
ser, men begrænsede ressourcer, og de var således til dels afhængige af effektive 
nationale tjenester, der selv var i stand til at opretholde den indre sikkerhed og 
levere oplysninger. Dette gav PET et vist råderum og mulighed for at forhandle 
over for den store tjenestes krav og ønsker. 

Dette råderum udnyttede PET til at håndhæve dansk suverænitet. Det var 
således et grundlæggende princip, at udenlandske tjenester ikke måtte operere 
selvstændigt på dansk territorium, og PET iværksatte fællesoperationer og ud- 
førte overvågning af en række mål for at hindre ulovlig efterretningsvirksom- 
hed. Således var det nødvendigt med en effektiv dansk tjeneste for at undgå, at 
der opstod et ”efterretningsvakuum” i Danmark. PET spillede også en aktiv rolle 
i NATO-samarbejdet, hvor danskerne blev udsat for sikkerhedskrav samtidig 
med, at de søgte at påvirke de andre medlemslande og få kontrol med de store 
landes tjenester. Det sidste lykkedes dog kun delvist. 

Det samme gjorde sig gældende med hensyn til udlevering af oplysninger om 
politiske forhold i Danmark og om danske statsborgere. PET videregav oplys- 
ninger for at kunne modtage oplysninger (”efterretningsbørsen”) og for at hin- 
dre, at de udenlandske tjenester selv indhentede sådanne oplysninger. Det er det 
generelle indtryk, at PET på dette område var mere restriktiv (bortset fra de før- 
ste efterkrigsår) end flere andre mindre NATO-lande (f.eks. Norge og Holland), 
men mere liberal end visse neutrale lande (f.eks. Sverige). Det var således prak- 
sis, at forespørgsler om danske statsborgere skulle begrundes, at videregivelsen 
skulle godkendes af ledelsen, og at skriftlige beretninger generelt var renset for 
danske navne. Undtaget fra disse regler var danske kommunister, der arbejdede 
internationalt, konkrete forespørgsler på danskere, der var mistænkt for spio- 
nage- eller terrorvirksomhed, og personer der indgik i en løbende efterforskning 
og fællesoperationer. PET var mere liberal med hensyn til udlevering af oplys- 
ninger om udenlandske statsborgere, som således kunne indgå i den interna- 
tionale byttehandel med oplysninger. Denne danske tilbageholdenhed synes at 
have været motiveret af et ønske om at opretholde dansk suverænitet, beskytte 
danske statsborgeres rettigheder, af ressourcemæssige årsager og af hensyn til 
opinionen og det politiske system. 

PET's restriktive kurs havde imidlertid den konsekvens, hvilket tjenesten var 
opmærksom på, at udenlandske myndigheder i et vist omfang begyndte at regi- 
strere danske statsborgeres politiske tilhørsforhold. Det er således veldokumen- 
teret, at de vesttyske og amerikanske myndigheder indhentede oplysninger om 
danske statsborgeres politiske aktiviteter som en reaktion på, at PET nægtede at 
videregive oplysninger i forbindelse med visumansøgninger. Dette medførte en 
række sager, hvor danskere blev nægtet indrejse på et ufuldstændigt eller fejlag- 
tigt grundlag. Denne form for registrering af visse grupper af danske statsbor- 
gere fortsatte formentlig også efter regeringserklæringen i 1968. 

Som anført i afsnittet ”Fællesoperationer” har to tolke fra udenlandske efter- 
retningstjenester i en periode været placeret i PET's Centralafdeling med hen- 
blik på oversættelse af aflytninger af udenlandske statsborgere. Selvom dette har 
været begrundet i PET's vanskeligheder ved at fremskaffe kvalificerede tolke i de 
to sprog, finder Kommissionen, at en sådan ordning har været forbundet med 
betænkeligheder, blandt andet fordi de indhentede oplysninger herved blev gjort 
tilgængelige for både PET og de pågældende udenlandske tjenester. Kommis- 
sionen har da også noteret, at PET's ledelse i slutningen af 1980'erne bragte disse 
tolkeordninger til ophør. 


Retlig vurdering for så vidt angår perioden 1968-1989 
Kommissionen har ikke ved sin gennemgang af PET'S virksomhed i forbindelse med 


tjenestens internationale samarbejde konstateret tilfælde, hvor PET har overtrådt 
regler og retningslinjer fastsat af Folketinget eller regeringen. 

Indledning 


Formålet med det følgende er at give en beskrivelse af PET's anvendelse af kilder 
i forbindelse med overvågningen af politiske partier, bevægelser og arbejdsmar- 
kedet under den kolde krig. Efter en indledende begrebsdefinition vil der blive 
givet en kort historisk oversigt over udviklingen vedrørende PET's anvendelse af 
kilder fra 1945 til 1989 og en redegørelse for tjenestens procedure for godkendelse 
af kilder og for de grundlæggende principper for kildeføringen. Afslutningsvis 
vil effektiviteten og troværdigheden af PET's kildearbejde blive analyseret. 

Det skal understreges, at væsentlige dele af det relevante kildemateriale i 
PET's arkiv ikke er bevaret. Journalsagerne for ”meddelere”+ er således ikke be- 
varet, og fortegnelsen over kilder samt kartotekskortene på kilderne blev destru- 
eret ved overgangen til EDB omkring 1990. I 1971 indførte PET et system med 
kildemapper for at effektivisere kildeføringen, men et antal af disse kildemapper 
er ikke bevaret.” Der findes dog en enkelt oversigt over uroafdelingens kilder 
fra anden halvdel af 1970'erne og en samling kildekort, der øjensynligt stammer 
fra 1980'erne. Arbejdet med at kortlægge PET's brug af kilder på det politiske 
område har også været besværliggjort af det forhold, at der i tjenestens indbe- 
retninger ofte blot henvises til ”en pålidelig kilde”, ”en sårbar kilde”, ”en kontakt”, 
”en forbindelse” eller lignende, hvilket begrænser muligheden for at fastslå hvor 
mange og hvilke kilder, der blev anvendt af PET.” Kildenavne kan i nogle til- 


374 PET, administrative sager. 

375. Oplyst af vpm. Vibeke Christensen, PET, 4. september 2001. 

376 PET, ujournaliseret: ”Proceduren for udfindelse af PET-kilder i forhold til politiske partier, organi- 
sationer og bevægelser”, april 1998. 

377 Ibid. Der findes et stort antal eksempler på disse formuleringer i det gennemgåede arkivmateriale. 

fælde også dække over telefonaflytninger eller oplysninger fra fællesoperationer 
med udenlandske tjenester, ligesom den samme kilde kunne være tildelt flere 
kildenavne. Den følgende beskrivelse bygger derfor på det bevarede kildemate- 
riale fra perioden 1945-89 i PET's arkiv, der blandt andet omfatter administrative 
sager inklusive mødereferater og retningslinjer for sagsbehandling, emnesager, 
personsager, kildemapper og kildekort. For at kompensere for det makulerede 
materiale har Kommissionen afhørt et stort antal tidligere og nuværende PET- 
medarbejdere, deriblandt ledelsen i Centralafdelingen, jurister, afdelingsledere 
og kildeførere, der har beskrevet tjenestens anvendelse af kilder. I forbindelse 
med undersøgelsen har Kommissionen udarbejdet oversigter over kilder, kilde- 
førere og overvågede organisationer, partier og bevægelser, som vil blive anvendt 
i den følgende redegørelse. 


PET's definition 


Historisk set har medarbejderne i PET ikke skelnet skarpt mellem forskellige 
begreber som kontakter og kilder.” Formelt synes tjenesten før vedtagelsen af 
retningslinjerne i 1983 at have sondret mellem kilder og kontakter. Ifølge PET's 
interne retningslinjer for sagsbehandling blev en kilde defineret som en person, 
”som er placeret i et område af efterretningsmæssig (læs: sikkerhedsmæssig) in- 
teresse for PET, og som fra dette område er i stand til at videregive oplysninger til 
os;”79 Kilden kunne enten være hvervet (dvs. den pågældende var allerede place- 
reti målområdet, inden han blev hvervet af PET), indplantet (dvs. at kilden blev 
placeret i målområdet af PET), eller kilden kunne fungere som ”cut-out” (dvs. 
at kilden fungerede som mellemmand til en eller flere kilder i målområdet). 
En kontakt blev defineret som en forbindelse, ”f.eks. på offentlige kontorer eller 
i en personaleafdeling, hvorfra en person (kontakten) kan give oplysninger til 


378 Jf. RB: Hanne Bech Hansen, 4. april 2001: ”Brug af ordene kilde; "kontakter" og 'agenter' har i PET 
været brugt i flæng?” Den tidligere souschef Jørn Bro har bekræftet, at de ansatte i PET ”havde lidt 
uklare begreber om "kilder; 'meddeler' og kontakter” Retsbogen: Jørn Bro, 22. februar 2005. Det 
kunne også være vanskeligt at sondre mellem de forskellige begreber i praksis, idet kilderne rea- 
gerede forskelligt på føringen. Der kan således argumenteres for, at anvendelsen af begreberne på 
fortidens praksis kan forekomme kunstig. 

379 PET, ujournaliseret: ”Retningslinjer for rutinemæssig sagsbehandling i PET” (”Den lille Grønne”), 
S. 37. 

380 Ibid., s. 37-39. 

PET”: Samme generelle skelnen mellem kilder og kontakter findes i forbindelse 
med drøftelserne om kildearbejdet på et årsmøde i 1980. Her blev en kilde defi- 
neret som en person, der enten ”er placeret” (altså hvervet) eller ”bliver placeret” 
(altså indplantet) i et målområde, og som videregav oplysninger til PET. Alle 
andre forbindelser blev benævnt kontakter.” 

Denne definition blev imidlertid ændret i de retningslinjer for PET's virk- 
somhed på det politiske område, der blev godkendt på et møde i Regeringens 
Sikkerhedsudvalg den 7. februar 1983. Her skelnede man mellem penetrering og 
kontaktnet. Penetrering blev defineret enten som ”indplantning” (dvs. kilden an- 
bringes i organisationen) eller som ”hvervning” (dvs. anvendelse af en person, 
der allerede var placeret ”normalt på en ret høj eller central post” i organisatio- 
nen). Kontaktnet blev defineret som ”en orientering gennem personer, som nor- 
malt har føling med organisationens især ydre cirkler”, og som derved skaffede 
sig og videregav oplysninger til PET.” Kontakter i form af forbindelser til pri- 
vate og offentlige institutioner er ikke nævnt i denne sammenhæng. Den eneste 
undtagelse er kontaktnet på arbejdsmarkedet. Således omfattede penetrering 
både egentlig indplantning og hvervning i inderkredsen, mens hvervede kilder i 
yderkredsen blev benævnt kontaktnet. Dette var også således, at Henning Fode, 
der var chef for PET fra 1984 til 1988, forstod retningslinjerne. 

Det fremgår ikke klart af det bevarede kildemateriale eller Kommissionens 
afhøringer, hvilke overvejelser der lå bag ændringen af definitionen. En mulig 
forklaring kunne være, at ledelsen i PET og/eller Justitsministeriet havde et ønske 
om at placere ansvaret for godkendelsen af penetranter og hvervninger i toppen 
af politiske partier og organisationer, som kunne være politisk kontroversielle, 


381 Ibid., s. 37. Forskellen på kilder og kontakter var således, at kilder blev styret af PET til at løse op- 
gaver (f.eks. infiltrere en organisation og videregive oplysninger herom), mens kontakter fandtes i 
offentlige eller private institutioner og besvarede forespørgsler fra PET. Kontakterne var ofte ansatte 
i postgirokontorer, folkeregisteret, skattemyndighederne, hoteller, erhvervsfirmaer, fagforeninger 
o.lign. Denne form for kontakter vil ikke blive yderligere behandlet i det følgende. For en analyse af 
PET's brug af kontakter se afsnittet om uformelle kontakter i dette bind (4). 

382 PET, administrativ sag: ”Resultatet af GRUPPE III's overvejelser om emnet: Kildepleje/kildebeskyt- 
telse” 30. april 1980. 


383 PET, emnesag: ”Retningslinjer vedr. efterforskning på det politiske område”, 7. februar 1983. Defi- 
nitionen i retningslinjerne er også gengivet i Politiets Efterretningstjeneste, Redegørelse vedrørende 
dele af PET'S virksomhed (marts 1998), s. 30. 

384 Ibid. 

385. RB: Henning Fode, 24. april 2001. 

på et politisk niveau i ministeriet. Det hedder nemlig i retningslinjerne i forlæn- 
gelse af definitionen af penetranter og kontaktnet: ”Penetrering må kun foreta- 
ges efter forudgående godkendelse fra Centralafdelingen, som i disse tilfælde 
altid vil forelægge spørgsmålet for den ansvarlige minister”% Antagelsen om, at 
definitionen var konstrueret til lejligheden, støttes af det forhold, at PET internt 
ikke synes at have anvendt definitionen efterfølgende. For eksempel skelnede tje- 
nesten i et notat fra februar 1984 vedrørende retsplejeudvalgets forslag om regler 
for brugen af agenter mellem penetrering (der blev defineret som ”indplacering 
på normalt højt niveau” i organisationen), hvervning (en person i en organisa- 
tion eller med forbindelse til en fjendtlig efterretningstjeneste, der overtales til at 
indgå i et samarbejde), dobbeltagent (person, der indgår i et aktivt samarbejde, 
uden det er kendt af modparten) og ”walk-ins” (der blev defineret som ”et styret 
samarbejde” mod et område, ”hvorfra en strafbar virksomhed udøves”).”7 Her 
var den grundlæggende skelnen igen mellem penetrering og hvervning, uanset 
på hvilket niveau kilden befandt sig. 

Sondringen mellem penetranter og kontaktnet betød samtidig, at kontakter 
nu omfattede kilder på et lavere niveau i de overvågede organisationer. Dette var 
ikke i overensstemmelse med PET's interne definition, der som tidligere nævnt 
beskrev kontakter som forbindelser på private og offentlige institutioner. Den 
nye distinktion fra 1983-retningslinjerne synes at være fulgt i regionsafdelinger- 
ne, hvor medarbejderne dog som hovedregel synes at have betegnet penetranter 
som kilder og kontaktnet som kontakter. En medarbejder, der var regionsafde- 
lingsleder fra midten af 1980'erne, har over for Kommissionen berettet, at man i 
afdelingen anvendte betegnelserne kilde og kontakt, men at der var ”en flydende 
overgang” mellem begreberne. Den pågældende sørgede derfor for, at ”egentlige 
kilder” blev registreret som sådan og godkendt af Centralafdelingen. Afdelings- 
lederen definerede i sit vidneudsagn ikke eksplicit kildebegrebet, men tilføje- 
de at hele ”kildeproblematikken” var svær, ”fordi hermed fulgte spørgsmål om 


386 PET, emnesag: ”Retningslinjer vedr. efterforskning på det politiske område, 7. februar 1983. 

387 Justitsministeriet, ujournalisteret: ”Notat om retsplejeudvalgets forslag til regler om brug af agen- 
ter” 2. februar 1984. Ifølge PET's retningslinjer for sagsbehandling var ”walk-ins” personer, der selv 
tilbød deres tjeneste til efterretnings- eller sikkerhedstjenesten. PET, ujournaliseret: ”Retningslinjer 
for rutinemæssig sagsbehandling i PET” (”Den lille Grønne”). Begrebet ”walk-ins” henviser til per- 
soner, der frivilligt henvender sig til f.eks. en ambassade eller en efterretningstjeneste og tilbyder 
oplysninger. I PET's ovennævnte definition er personen en falsk ”walk-ir”, der er styret af en tjeneste 
med henblik på at penetrere en fjendtlig tjeneste. 

penetrering”> Det tyder på, at afdelingslederen definerede kilder som personer, 
der var styret og fik stillet opgaver, eventuelt i form af penetrering. Afdelingen 
anvendte dog ikke udtrykket penetrant, men kilde. Ifølge medarbejderen havde 
man kun to til tre kilder i regionsafdelingen.” Afdelingslederen beskrev kontak- 
ter som personer, der oftest frivilligt ”selv havde henvendt sig med oplysninger, 
men det er forekommet, at en kontakt har henvendt sig og spurgt, om PET var 
interesseret i et referat fra et bestemt møde, og vedkommende har så fået f.eks. 
togbilletten dækket af PET”? Denne beskrivelse svarer mere til PET's interne 
definition af en hvervet kilde end en kontakt (en forbindelse i en privat eller 
offentlig institution). Ifølge afdelingslederen havde regionen 40-50 kontakter i 
hans periode.” 

Andre medarbejdere i samme regionsafdeling har også sondret mellem kilder 
og kontakter, men de har givet forskellige definitioner af kilder. Ifølge en med- 
arbejder var den vigtigste forskel på de to begreber, ”at en kilde kan ”taskes”, det 
vil sige sættes i gang med opgaver. Det kan en kontakt ikke” Den pågældende 
havde fra 1980 til 1989 tre til fire kilder og nogle kontakter.” Denne definition 
støttes af en anden tidligere medarbejder i afdelingen, der har forklaret forskel- 
len på kilder og kontakter med ”at en kontakt blot kan udspørges, hvorimod en 
kilde, der er godkendt af PET's øverste ledelse, kan stilles opgaver”; En tredje 
medarbejder, der havde en række kilder i 1970'erne, har imidlertid defineret en 
kilde som ”en person, der er hvervet til penetrering. Hvis man blot taler med en 
person, som qua sin stilling har viden om noget, er det en kontakt”% Generelt 
synes medarbejderne dog at have skelnet mellem kilder, der kunne stilles opga- 
ver og penetrere, og kontakter, som blot videregav oplysninger. 

Sammenfattende kan det således konstateres, at definitionen af kilder har æn- 
dret sig over tid, og medarbejderne har haft forskellige definitioner og har ikke 
altid skelnet skarpt mellem kilder og kontakter. Det kan også konstateres, at de 
forskellige definitioner omfatter tre aspekter af kildeføringen: 1) Igangsættelsen 
af operationen (om kilden hverves eller indsættes); 2) føringen (om kilden styres 


388 RB: 5. maj 2004. 

389 Ibid. 

eller blot kontaktes); 3) niveauet (om kilden befinder sig i ledelsen eller yder- 
kredsen af målobjektet). Endvidere må det antages, at retningslinjernes sondring 
fra 1983 mellem penetranter og kontaktnet synes at være udtryk for et ønske om 
at definere det politiske ansvar for godkendelse af indplacering og hvervning 
nær toppen af politiske partier og organisationer. I det følgende vil PET's interne 
definition af begreberne blive anvendt: 


e En kilde er en person, der enten er hvervet eller indplaceret (penetre- 
ret) i en organisation, og som i hemmelighed videregiver oplysninger til 
PET. Kilden kan både befinde sig på et højt niveau eller i ydercirklerne. 
Andre betegnelser for kilder, som er blevet anvendt i tidens løb, er med- 
delere og agenter. 

e En kontakt er en forbindelse i en privat eller offentlig institution, der 
efter aftale videregiver oplysninger til PET. 

e En dobbeltagent er en kilde, der anvendes operativt mod modparten 
uden dennes viden. 

e  En”cut-out” er en kilde, der fungerer som mellemmand til en eller flere 
kilder. 

e En agent provocateur er en kilde, der påvirker en gruppe eller organisa- 
tion til at begå ulovlige handlinger, som den ellers ikke ville udføre. 


PET har selv anvendt sagsbehandler frem for føringsofficer som betegnelse for 
den medarbejder, der har kontakten til kilden. Ifølge tjenestens interne retnings- 
linjer er dette udtryk for ”en tillempning til lokale forhold” Føringsofficer 
implicerer en militær tilknytning, ligesom begrebet bringer lignelser om Stasi. 
Sagsbehandler benyttes ofte om medarbejdere i det offentlige. I det følgende vil 
det mere neutrale begreb kildefører blive anvendt om de pågældende medarbej- 
dere. 


Historisk udvikling 


PET's anvendelse af kilder og kontakter under den kolde krig kan opdeles i fire 
perioder: 1) 1945-66, hvor det operative arbejde hovedsageligt blev udført af 


396 PET, ujournaliseret: ”Retningslinjer for rutinemæssig sagsbehandling i PET” (”Den lille Grønne”) 

Københavns Politis Efterretningsafdeling (KE), og hvor hovedmålet var Dan- 
marks Kommunistiske Parti (DKP) og dets tilknyttede frontorganisationer og 
venskabsforeninger; 2) 1966-71, hvor kildeføringen blev overtaget af PET og var 
præget af den politiske uro i forbindelse med Det ny Venstre, Vietnambevægel- 
sen, studenteroprøret og Verdensbank-demonstrationerne; 3) 1971-80, hvor PET 
fulgte en mere forsigtig kurs efter afsløringen af tjenestens forsøg på at hverve 
Kasper Neergaard, og hvor man havde relativt få kilder i de politiske miljøer; 
og 4) 1980-89, hvor PET igen prioriterede kildeføring højt, og hvor tjenesten 
anvendte et betydeligt antal kilder på den yderste venstre- og højrefløj og på 
arbejdsmarkedet. 


1945-66: Overvågningen af kommunisterne 


Frem til 1966, hvor KE blev lagt sammen med PET, synes KE at have haft et stort 
antal kilder og kontakter i København og reelt at have fungeret som PET's ope- 
rative afdeling. Det er ikke muligt at fastslå præcist, hvor mange og hvilke kilder 
og kontakter KE havde, idet KE's arkiv blev tilintetgjort ved sammenlægningen 
med PET. De bevarede genparter af notitser fra KE i PET's arkiv angiver ikke 
kildenavne og ofte fremgår det slet ikke, hvor oplysningerne stammer fra. Det 
er dog alligevel muligt på grundlag af det bevarede arkivmateriale at danne sig 
et generelt billede af KE og PET's brug af kilder og kontakter i denne periode. 

I forbindelse med den første debat om ”de hemmelige kartoteker” i 1947 af- 
viste justitsminister Aage Elmquist, at politiet (dvs. Rigspolitichefens Efterret- 
ningsafdeling, REA) benyttede ”betalte meddelere” til at indsamle oplysninger 
om ”nogen persons lovlige politiske virksomhed” efter krigen.” Den systema- 
tiske anvendelse af kilder og kontakter på det politiske område blev formentlig 
iværksat i forbindelse med beslutningen i 1948 om at registrere kommunister. 
I 1952 rapporterede PET's første chef, Ernst Brix, at han ved sin tiltrædelse året 
før havde besøgt flere udenlandske tjenester for at studere deres arbejdsmetoder. 
Han havde fundet, at principperne for tjenesternes arbejde var de samme, idet de 
gennem ”systematisk indsamling” af oplysninger fra ”åbne” og ”lukkede” kilder 


397 JM, P.O.-sag: Justitsminister Elmquists redegørelse i Folketinget den 5. marts 1947. Rigsdagstidende 
1946/47, Folketinget sp. 3187 ff. 

398 Se Kommissionens beretning, bind 6, om PET's overvågning af Danmarks Kommunistiske Parti 
1945-1989. 

søgte at danne sig et billede om ”de forhold og de personer” der kunne komme til 
at udgøre en fare. Brix understregede over for ministeriet, at PET nøje vurderede 
holdbarheden af de indhentede oplysninger, ”eventuelt ved en direkte afhøring 
af pågældende kilde med henblik på vurdering af kilden selv og af holdbarheden 
og grundlaget for pågældende udsagn?” Det kan således antages, at såvel PET 
som KE benyttede kilder og kontakter til at indsamle oplysninger i 1950'erne. 
Det fremgår af en undersøgelse af PET fra omkring 1957, at Afdeling II havde 
som opgave at registrere kommunister, og at afdelingen anvendte såvel ”åbne 
kilder” (aviser, tidsskrifter, stillerlister m.m.) som ”hemmelige kilder”, der bl.a. 
blev beskrevet som: ”Medlemmer af Socialdemokratiet og fagorganisationerne, 
… meddelere, agenter, medlemmer af kommunist-partiet … ” Citatet illustre- 
rer den noget upræcise definition af kildebegrebet på dette tidspunkt. 
Hovedmålet for PET's overvågning i denne periode var DKP og dets fron- 
torganisationer.”” På et studieophold i London i 1951 lærte repræsentanter for 
tjenesten, at den mest effektive, men også mest langvarige og ressourcekrævende 
metode til indhentning af oplysninger om kommunisterne var anvendelsen af 
meddelere. Der blev her skelnet mellem hvervede meddelere, der var motiveret 
af utilfredshed med partiets politik eller som kunne afpresses, og penetranter, 
der blev placeret i partiet. PET synes især at have været på udkig efter kommu- 
nister, der havde forladt partiet i utilfredshed eller var blevet ekskluderet, og som 
var villige til at dele deres erfaringer og viden med myndighederne. Der findes 
da også flere eksempler på tidligere kommunister, der blev benyttet som kilder. 
PET havde også et ukendt antal kilder og kontakter i DKP's lokalafdelinger, som 
kunne berette om afdelingernes diskussioner og økonomiske forhold. Det frem- 
går ikke af det bevarede materiale, om disse kilder var hvervede eller penetran- 
ter.” Situationen i lokalafdelingerne var formentlig identisk med situationen i 
venskabsforeningerne, der var nemme at penetrere, da de altid manglede med- 
lemmer. PET havde således et betydeligt antal kilder i venskabsforeningerne, 
mens tjenesten ikke synes at have prioriteret overvågningen af frontorganisatio- 


399 JM, P.O.-sag: Brix, notat, 1. december 1952. 

400 JM, ujournaliseret: ”Redegørelse for PET-udvalgets undersøgelser og overvejelser”, 1957. Stillerlister 
var så vidt det vides ikke offentligt tilgængelige. 

401 Det følgende bygger på Kommissionens beretning, bind 6, om PET's overvågning af Danmarks 
Kommunistiske Parti 1945-1989. 

402 En tidligere medarbejder, der var politifuldmægtig i PET i 1950'erne, har over for Kommissionen 
oplyst, at han ikke erindrer, om tjenesten anvendte penetranter mod kommunisterne. RB: 6. no- 
vember 2001. 

nerne højt. PET synes at have haft en effektiv dækning af DKP's ydercirkler og 
venskabsforeningerne ved hjælp af kilder. Derimod synes tjenesten ikke, trods 
opfordringer fra ledelsen, at have haft kilder i partitoppen, selv om flere kilder 
kunne gengive diskussioner i partiets inderkreds. Disse kilder må have befundet 
sig i miljøet omkring DKP's ledelse. Nogle af disse kildeoplysninger kan også 
dække over den aflytningsoperation mod folketingsmedlem Alfred Jensen, som 
foregik fra 1952 til 1959, og som blev udført af den private antikommunistiske or- 
ganisation Firmaet. PET modtog gennem en kriminalassistent oplysninger om 
diskussioner i DKP's ledelse, der blev arkiveret som kildeoplysninger.”> Da DKP 
blev sprængt i 1958 og SF dannet, fulgte PET det nye parti gennem en række kil- 
der og kontakter, der formentlig befandt sig i miljøet omkring partiet. 

Det var en vigtig opgave for PET at overvåge kommunisternes indflydelse 
i fagforeningerne og på arbejdsmarkedet, og til dette formål etablerede KE en 
række kontakter til ledelserne på de største virksomheder i København og til 
den socialdemokratiske del af fagbevægelsen.» I en periode i begyndelsen af 
1950'erne udleverede KE på eget initiativ oplysninger til virksomhedskontak- 
terne som modydelse for de modtagne oplysninger, men det blev bragt til ophør 
af PET. Den vigtigste kontakt var antagelig den socialdemokratiske Arbejderbe- 
vægelsens Informations-central (AIC), der havde et netværk på 5-6.000 arbejds- 
pladskontakter i 1960'erne, og som videregav oplysninger om stillingen i fagfor- 
eningsafdelingerne og om kommunister, der stillede op til faglige tillidsposter. 
Kontakten til AIC havde den fordel for parterne, at AIC's netværk af kontakter 
var langt større og rummede en mere omfattende viden om kommunistiske akti- 
viteter, end KE og PET selv havde mulighed for at erhverve, og at AIC opretholdt 
Socialdemokratiets suverænitet over fagbevægelsen, idet organisationen selv 
kontrollerede, hvilke oplysninger, der blev videregivet til efterretningstjenesten. 


1966-71: PET's kilder i venstrefløjens urogrupper 


I 1966 blev KE sammenlagt med PET, og PET overtog den fulde opgave med at 
føre kilder i de politiske miljøer.” For at effektivisere kildearbejdet blev der ind- 


403 Se Kommissionens beretning, bind 5, om Stay-Behind og Firmaet. 

404 Den følgende beskrivelse bygger på Kommissionens beretning, bind 8, vedrørende PET's overvåg- 
ning af arbejdsmarkedet 1945-1989. 

405 RB: Jørn Bro, 13. november 2000. 

ført såkaldte kildemapper, der indeholdt oplysninger om kilderne og en oversigt 
over møderne med kildeførerne. Det nye system mødte ifølge souschefen Jørn 
Bro modstand fra nogle af de ældre kriminalfolk, der anså kilderne som deres 
”personlige ejendom, og frygtede konsekvenserne, hvis materialet hurtigt skulle 
destrueres” Ifølge Bro blev systemet med kildemapper efterhånden indarbej- 
det blandt tjenestens medarbejdere.” En central person i kildearbejdet var en 
kriminaloverbetjent, senere kriminalassistent, som i 1965 kom til PET fra KE. 
Ifølge en senere medarbejder blev kriminaloverbetjenten ansat i PET på grund 
af, at han havde en kilde i det trotskistiske miljø, som han tog med sig over i 
PET. Kriminaloverbetjenten var den vigtigste kildefører i PET, og han blev be- 
skrevet som ”den daglige leder af afdelingens mest sensitive sektion … >" Han 
havde blandt medarbejderne ry for at have kontakten til kilderne og at holde 
denne kontakt for sig selv.+” 

Samtidig med at PET overtog kildearbejdet, kulminerede uroen på venstre- 
fløjen. Slutningen af 1960'erne og begyndelsen af 1970'erne var præget af Det ny 
Venstres fremvækst, yderliggående grupper der greb til direkte aktioner mod det 
bestående samfund og amerikanske interesser, Vietnambevægelsen, studenter- 
oprøret og Verdensbank-demonstrationerne. Disse to forhold —- sammenlægnin- 
gen af efterretningstjenesterne og den politiske uro, betød, at PET intensiverede 
kildearbejdet. 

PET synes at have haft et betragteligt antal kilder i yderliggående politiske 
miljøer i denne periode, selv om det ikke er muligt at fastslå det præcise antal på 
grund af, at en stor del af kildematerialet er blevet makuleret, og at den samme 
kilde kunne have flere kildenavne. PET havde fortsat en række kilder i eller i 
nærheden af DKP og dets affilierede organisationer (DKU, Land og Folk, ven- 
skabsforeninger og frontorganisationer). En eller flere synes at have haft deres 
daglige gang i partihuset, men det lykkedes ikke for tjenesten at hverve nogen i 
partiets ledelse. Imidlertid tiltrak mere yderliggående grupper på venstrefløjen 
sig i stigende grad tjenestens opmærksomhed, idet man havde behov for for- 
håndsoplysninger om planlagte aktioner og uroligheder. Den føromtalte krimi- 


406 Ibid.: Jørn Bro, 22. februar 2005. 

407 Ibid.: Jørn Bro, 22. februar 2005. 

408 Ibid.: 23. april 2001. 

409 PET, ujournaliseret: Brev til Rigspolitichefen, 12. juli 1968 [med påskriften: ”Aldrig afsendt/AN”]. 

410 RB: 19. marts 2001. Jørn Bro har også beskrevet den pågældende kriminalmands evne til at tale med 
alle slags mennesker: ”Hans hovedforce var at finde og hverve kilder” RB: Jørn Bro, 8. juni 2005. 

naloverbetjent etablerede i begyndelsen af 1960'erne en kontakt til den antikom- 
munistiske organisation Demokratisk Alliance. Hermed fik tjenesten forbindelse 
til personer, der havde infiltreret den trotskistiske bevægelse (den danske sektion 
af IV. Internationale). Disse infiltranter blev benyttet som kilder af PET, og de 
var i nogle tilfælde tæt på trotskisternes inderkreds og kunne advare tjenesten 
om planlagte aktioner. Omkring 1968 etablerede PET endvidere kontakt til den 
højreorienterede Frihedsalliancen, der var en udbrydergruppe fra Demokratisk 
Alliance, og nogle af dens medlemmer blev benyttet som kilder i bl.a. DKP og 
trotskistiske kredse. Samtidig blev kilderne fra højrefløjen sammen med andre 
kilder anvendt til at indhente oplysninger om den yderste højrefløj. 

I slutningen af 1960'erne og begyndelsen af 1970'erne havde PET en række 
kilder blandt trotskisterne, ligesom tjenesten hvervede flere kilder i det studen- 
terpolitiske miljø omkring Københavns Universitet.” Ifølge den daværende 
souschef i PET, Jørn Bro, var de fleste kilder unge mænd, ”der var kritisk ind- 
stillet overfor de yderliggående bevægelser”+3 Disse kilder deltog i aktiviteter- 
ne på venstrefløjen, og derved fik PET bl.a. kilder i Socialistisk Ungdoms Fo- 
rum (SUF), Venstresocialisterne, Kommunistisk Forbund marxister-leninister 
(KFml), De Danske Vietnamkomiteer (DDV), Den Antiimperialistiske Aktions- 
komité og Verdensbankgruppens arbejdsudvalg. Hvervningen af et antal kilder, 
der var strategisk placeret i, hvad PET vurderede som de mest aktive urogrupper, 
betød således, at PET havde kilder i de fleste venstrefløjsmiljøer og var velorien- 
teret om interne diskussioner og om planlagte aktioner. Kilder, der var kommet 
ind i en organisation, deltog undertiden i aktiviteterne i diverse undergrupper 
og aktionsudvalg. Således kunne flere kilder i DDV holde PET orienteret om 
aktiviteterne i Forskergrupperne og International Information Center. Nogle af 
kilderne kom via det venstreorienterede miljø i forbindelse med Folkebevægel- 
sen mod EF og det palæstinensiske solidaritetsarbejde. PET havde også enkelte 
kilder i de borgerlige ungdomspolitiske organisationer, der berettede om tilnær- 
melsesforsøg fra sovjetiske efterretningsofficerer. 


41. Det følgende bygger bl.a. på Kommissionens beretning, bind 9, vedrørende PET's overvågning af 
den antiimperialistiske venstrefløj (afsnittet om trotskisterne). 

412. Foruden de tidligere nævnte henvisninger bygger det følgende på Kommissionens beretning, bind 
7, om PET's overvågning af politiske partier 1945-1989 (afsnittet om VS), bind 10 om PET's overvåg- 
ning af protestbevægelser 1945-1989 (afsnittet omVietnambevægelsen) og bind 9 om PET's overvåg- 
ning af den antiimperialistiske venstrefløj. Beskrivelsen bygger også på Kommissionens fortegnelse 
over kilder i de politiske miljøer for perioden 1967-1989. 

413 RB: Jørn Bro, 13. november 2000. 

Endelig betød sammenlægningen af KE og PET, at PET overtog KE's kontak- 
ter på arbejdsmarkedet.”" PET videreførte således en håndfuld kontakter på de 
største virksomheder i København og i de faglige organisationer. Kontakterne til 
fagbevægelsen ophørte imidlertid i december 1968, enten fordi PET ikke mere 
havde brug for personoplysninger om kommunister efter vedtagelsen af rege- 
ringserklæringen i september 1968, eller fordi Socialdemokratiet af politiske år- 
sager ikke mere ønskede at have forbindelse til efterretningstjenesten. AIC, der 
siden 1940'erne havde holdt kontrol med kommunisterne i fagforeningerne, blev 
nedprioriteret af socialdemokraterne i slutningen af 1960'erne for at blive ende- 
ligt nedlagt i 1973. 


1971-80: En bølgedal 


Jørn Bro har overfor Kommissionen berettet om, at PET's kilder i begyndelsen 
af 1970'erne var ”slidt ned”. Årsagen var den intensive periode, der kulminerede 
i Verdensbank-demonstrationerne i 1970. Dertil kom, at flere venstrefløjsgrup- 
per var sikkerhedsbevidste og forsøgte at afsløre eventuelle kilder. Samtidig faldt 
aktiviteten på den yderste venstrefløj, hvilket betød, at PET kun havde få kilder 
i de politiske miljøer. En yderligere faktor var, at en stor del af offentligheden og 
pressen i samtiden var kritisk over for PET's overvågning af politiske miljøer, 
hvilket gjorde det sværere for tjenesten at operere og hverve personer, der havde 
forståelse for tjenestens virke. Ifølge Bro meddelte Justitsministeriets departe- 
mentschef imidlertid, ”at man ikke måtte have en ringere dækning end under 
Verdensbanken” Det førte til, at tjenestens medarbejdere i sommeren 1971 tog 
kontakt til trotskisten Kasper Neergaard.” Hvervningsforsøget slog imidlertid 
fejl, da Neergaard afslørede det, og sagen blev omtalt i pressen, hvor PET blev 
fremstillet i et lidet flatterende lys.” Sagen hæmmede PET's muligheder for at 
operere og førte bl.a. til, at den tidligere omtalte kriminalassistents identitet blev 
afsløret. 


414 Det følgende bygger på Kommissionens beretning, bind 8, vedrørende PET's overvågning af ar- 
bejdsmarkedet 1945-1989. 

415. RB: Jørn Bro, 27. november 2000. Endvidere RB: Jørn Bro, 14. november 2000. 

416 For Kasper Neergaard-sagen se Kommissionens beretning, bind 9, vedrørende PET's overvågning 
af den imperialistiske venstrefløj (afsnittet om den danske sektion af IV. Internationale). 

Kasper Neergaard-sagen fik derfor den konsekvens, at PET reorganiserede 
kildearbejdet. Ved et møde i december 1971 blev kriminalassistentens fem tilba- 
geværende kilder overdraget til en anden kildefører, og uro-afdelingen udskif- 
tede dæklejligheden, der blev benyttet til at debriefe kilder, og ændrede postkas- 
sen, der blev anvendt til at kommunikere med kilderne. Afdelingen blev pålagt 
at udarbejde oversigter over de aktive kilder og deres placering, hvilke gruppe- 
ringer der burde overvåges og penetreres, og forslag til materiel og budget. Med- 
arbejderne blev også indskærpet ”de hidtidige regler vedrørende kildemapper”. 
Der skulle oprettes en kildemappe for hver enkelt kilde, der bl.a. skulle indehol- 
de oplysninger om kilden og kontaktsteder, således at en anden kildefører kunne 
afløse den oprindelige kildefører, hvis han blev forhindret i at møde kilden. Kil- 
demappen skulle endvidere indeholde fortløbende oplysninger om alle møder 
og kontakter med kilden, beskrivelser af kilden og regnskabsoversigt. Endelig 
blev medarbejderne i lyset af erfaringerne fra Kasper Neergaard-sagen indskær- 
pet nødvendigheden af at optræde med ”omtanke og sikkerhed” for at undgå 
gentagelser, og det blev understreget, at de overvågede organisationer var meget 
sikkerhedsbevidste, og at de ville forsøge at kompromittere PET ved at køre dob- 
beltagentoperationer. Formålet med sikkerhedsforanstaltningerne var imidler- 
tid at gøre det muligt at genoptage kildearbejdet: ”Behovet for konstante nyre- 
krutteringer til afløsning og forbedring af eksisterende kildenet blev påpeget.”+” 
Det samme budskab blev gentaget af Jørn Bro på et regionsafdelingsmøde i 1973, 
hvor han betonede, at det var af ”stor betydning” at have kilder i de overvågede 
organisationer, men han indrømmede, at kildearbejdet var inde i ”en bølgedal”: 
”Man må derfor igen til over en bred front at forsøge at få foden inden for på 
steder, hvor man kan hente informationer til brug i arbejdet”+? 

Alt tyder imidlertid på, at PET kun havde få kilder i de politiske miljøer i 
1970'erne. I begyndelsen af årtiet havde tjenesten dog fortsat en række kilder, 
der bl.a. var aktive hos trotskisterne, i De Danske Vietnamkomitéer (DDV), i 
studentermiljøet, i fagbevægelsen og i Folkebevægelsen mod EF. 

Der er bevaret en oversigt over Afdeling C's (uro-afdelingens) kilder fra 1974 
til 1979. Den indeholder oplysninger om kildernes placering (men ikke deres 
identitet), deres udførte opgaver hver måned og deres betaling. Oversigten vi- 
ser, at Afdeling C i denne periode havde en halv snes kilder. Imidlertid var to 
af disse klassificeret som ”hvilende” kilder (sandsynligvis tidligere kilder, der 


417 PET, ujournaliseret: Kildearbejde, 22. december 1971. 
418 PET, administrativ sag: Mødereferat af regionsafdelingsmøde 1. november 1973. 

eventuelt kunne reaktiveres), og tre havde ”special opgaver” (formentlig kilder, 
der løste konkrete ad hoc-opgaver), men det fremgår ikke, om de blev benyttet 
og aflønnet i denne periode. Dertil kom, at en enkelt kilde kun var noteret med 
en tilknytning til det trotskistiske Revolutionære Socialisters Forbund (RSF). 
Således havde afdelingen ifølge oversigten reelt kun fem kilder på det politiske 
område fra 1974 til 1979. Disse kilder videregav oplysninger om et bredt udsnit 
af venstrefløjens aktiviteter, såsom demonstrationer og offentlige møder, stu- 
denteroprøret, solidaritetskomitéer, flere af samtidens venstrefløjsgrupperinger 
(KFml, KAP, RSF, De Danske Vietnamkomiteer, DKP og KAml) samt European 
Labor Committee (ELC)."” De bevarede emnesager i PET's arkiv viser dog, at 
PET havde enkelte andre kilder ud over de nævnte. De rapporterede bl.a. om 
DKP, venskabsforeninger, kontakter til østambassader, Sømændenes Forbund, 
Danske Studerendes Fællesråd, Dansk Ungdoms Fællesråd, Dansk Journalistfor- 
bund og Sakharov-høringen i 1975. 


1980-89: Intensiveret kildearbejde 


Efter alt at dømme intensiverede PET anvendelsen af kilder i de politiske mil- 
jøer og på arbejdsmarkedet i 1980'erne.”” En årsag var formentlig, at PET siden 
1960'erne i stigende grad havde fungeret som varslingstjeneste for ordenspolitiet 
i forbindelse med uroligheder. Det var i 1980'erne en af PET's vigtigste opgaver 
at vurdere, om planlagte demonstrationer og faglige konflikter kunne udvikle sig 
til ulovlige aktioner. 1980'erne var således præget af en lang række uroligheder i 
form af BZ-aktioner, faglige blokader, Shell-aktioner m.m. Samtidig kulminere- 
de fredsbevægelsen i årtiets første halvdel, og den antiimperialistiske venstrefløj 
intensiverede sit solidaritetsarbejde. 

Der var hos ledelsen et ønske om, at PET skulle intensivere kildearbejdet. 
På regionsafdelingsledermødet i 1980 kritiserede politimester Ole Stig Andersen 
tjenesten for at være for ”stereotyp” i sine arbejdsmetoder og for ikke at lægge nok 


419. PET, ujournaliseret: ”Kildeoversigt — Afdeling C-Uro”. ELC var en højreekstremistisk bevægelse le- 
det af Lyndon LaRouche, som gennem en venstreorienteret retorik og frontorganisationer forsøgte 
at udsprede sit budskab. 

420 I det følgende belyses folketingsspørgsmål nr. 261 (”Havde PET andre agenter, overvågere mv. end 
Anders Nørgaard på Nørrebro, og hvad var deres status og funktion i PET?”). 

vægt på kildearbejdet.”” Kritikken fik i hvert fald en af regionsafdelingerne til at 
prioritere kildearbejdet højere.”> Som tidligere nævnt godkendte Regeringens 
Sikkerhedsudvalg i begyndelsen af 1983 retningslinjerne for PET's virksomhed 
på det politiske område, der bl.a. indeholdt regler for anvendelsen af ”penetre- 
ring” (indplacering og hvervning på et højt niveau) og ”kontaktnet” (hvervning 
i ydercirklerne). Ifølge retningslinjerne var det tilladt at anvende ”kontaktnet” 
i politisk yderliggående grupper, frontorganisationer, grupper der udfoldede 
ulovlige aktiviteter og arbejdsmarkedets organisationer.”> 

Kommissionens gennemgang af de bevarede emnesager viser, at antallet af 
kildenavne på det politiske område steg betydeligt i 1980'erne. Det skal bemær- 
kes, at det store antal kildenavne til dels kan skyldes, at der er bevaret mere ma- 
teriale fra denne periode end fra de tidligere perioder, og at den samme kilde 
kunne have flere kildenavne. Således var det i denne periode, at PET havde 
den måske mest produktive kilde under hele den kolde krig. Denne kilde hav- 
de et stort antal forskellige kildenavne, og den pågældende synes i en periode 
i 1980'erne at have produceret mellem halvdelen og en tredjedel af tjenestens 
samlede kildeoplysninger. Alligevel tegner der sig et billede af en mere intensiv 
anvendelse af kilder i PET's arbejde på det politiske område end tidligere. 

Målområderne for PET's kildearbejde i 1980'erne kan overordnet opdeles i 
seks kategorier. Den første var det, der kunne benævnes DKP-komplekset, som 
foruden partiet omfattede ungdomsafdelingen, partiavisen, venskabsforeninger, 
østambassader og østrejser.”+ Den vigtigste kilde vedrørende DKP's aktiviteter 
var den ovennævnte kilde, der befandt sig på et lokalt niveau, men havde kon- 
takter til ledelsen. PET havde stor succes med at penetrere venskabsforenin- 
gerne og havde i perioden 1979-89 omkring en snes kilder her, hvoraf enkelte 
var lokalafdelingsformænd og kassererer, mens andre befandt sig tæt på lands- 
ledelsen. PET havde også en række kilder, der videregav oplysninger om danske 
statsborgeres kontakter med østambassader og rejser til kommunistiske lande. 
Den anden kategori bestod af venstrefløjens organisationer.”> PET havde således 


421 PET, administrativ sag: ”Referat af regionsafdelingsledermødet den 8. januar 1980” 11. marts 1980. 

422 Ibid.: "Referat. Regionsledermødet den 6. og 7. januar 1981, 30. januar 1981. 

423 PET, emnesag: ”Retningslinjer vedr. efterforskning på det politiske område, 7. februar 1983. 

424 Det følgende bygger på Kommissionens beretning, bind 6, vedrørende PET's overvågning af Dan- 
marks Kommunistiske Parti 1945-1989, foruden en række supplerende emnesager i PET's arkiv. 

425 Det følgende bygger på Kommissionens beretning, bind 9, vedrørende PET's overvågning af den 
antiimperialistiske venstrefløj, og bind 7, om PET's overvågning af politiske partier 1945-1989 (Af- 
snittet om VS 1967-89) foruden flere supplerende emnesager. 

enkelte kilder i eller i nærheden af Socialistisk Arbejderparti (SAP), VSU, DKP/ 
ml, Fælles Kurs Klubben, Tvind og flere solidaritetskomitéer. Flere af kilderne 
var gengangere, der gennem deres position i det venstreorienterede miljø kom i 
kontakt med flere af grupperingerne, og også her var den tidligere omtalte pro- 
duktive kilde aktiv. Den tredje kategori var bevægelser som Folkebevægelsen 
mod EF og fredsbevægelsen.” Alene sagsmaterialet for fredsbevægelsen, der 
omfattede både den prosovjetiske Samarbejdskomitéen for Fred og Sikkerhed 
og de tilknyttede lokale fredskomitéer, og mere neutrale organisationer som 
Nej til Atomvåben, indeholder mere end 30 kildenavne. Flere af disse kom ind i 
fredsbevægelserne gennem deres tilknytning til venstrefløjsgrupper, og igen var 
den tidligere omtalte kilde særdeles produktiv. Den fjerde kategori omfattede 
forskellige former for ”uro”, såsom BZ-bevægelsen og visse faglige konflikter.” 
PET's interesse for arbejdsmarkedet i 1980'erne skyldtes, at yderliggående grup- 
per forsøgte at udnytte faglige konflikter til at gennemføre ulovlige aktioner, og 
at store dele af fagbevægelsen blev involveret i fredsbevægelserne. PET blev især 
påvirket af erfaringerne fra overenskomstkonflikten i 1985, hvor tjenesten havde 
været uforberedt på de omfattende uroligheder, hvilket førte til, at Centralaf- 
delingen prioriterede kildearbejdet højere. Der optræder således mindst 39 kil- 
denavne i materialet vedrørende arbejdsmarkedet i 1980'erne, hvoraf omkring 
40 % dækker over den tidligere omtalte kilde. PET havde en intensiv dækning 
af Sømændenes Forbund, Tillidsmandsringen, Det frække Udvalg og SiD, der 
var involveret i en række af de faglige konflikter. Da dele af fagbevægelsen var 
aktiv i fredsbevægelsen, kunne flere kilder videregive oplysninger om begge 
spørgsmål. Den femte kategori omfattede nynazistiske og højreekstremistiske 
grupperinger,” og den sjette bestod af en række øvrige organisationer og insti- 
tutioner som Dansk Ungdoms Fællesråd, Dansk Journalistforbund, Journalist- 
højskolen og Dansk Udenrigspolitisk Selskab.”? 


426 Det følgende bygger på Kommissionens beretning, bind 10, vedrørende PET's overvågning af pro- 
testbevægelser 1945-1989. 

427 Det følgende bygger på Kommissionens beretning, bind 8, vedrørende PET's overvågning af ar- 
bejdsmarkedet 1945-1989. 

428 Der henvises til Kommissionens beretning, bind 11, vedrørende PET's overvågning af den yderste 
højrefløj. 

429 Dette bygger på en gennemgang af de bevarede emnesager i PET's arkiv. 

Hvervning 


Hvervningsprocessen omfattede identificeringen af mulige emner og deres 
”ansættelse”.2" Kildeførerne arbejdede forskelligt, og der var flere måder, hvorpå 
de kunne identificere mulige kildeemner. Hvervningen indebar et sikkerheds- 
mæssigt problem, idet det var afgørende at sikre sig, at det pågældende emne 
ikke ville afsløre kildeføreren eller spille et dobbeltspil. Nogle henvendte sig selv 
med oplysninger til PET og blev efterfølgende hvervet som kilder. En tidligere 
medarbejder, der var kildefører i 1970-80'erne, har oplyst, at han ikke havde no- 
gen særlig metode til at finde kilder, og at hovedparten af kilderne var perso- 
ner, der selv havde opsøgt PET.” Den ovenfor omtalte meget produktive kilde 
i 1980'erne var således et eksempel på en person, der selv tog kontakt til PET, 
da han mente at have relevante oplysninger.” PET var i starten forsigtig, da 
man ikke var sikker på den pågældendes motiver, men efterhånden begyndte 
tjenestens medarbejdere at tro på kilden, bl.a. fordi man kunne kontrollere de 
modtagne oplysninger med andre kilder.” Et problem med personer, der selv 
henvendte sig med tilbud om oplysninger, var, at tjenesten måtte bruge tid på at 
afvise uinteressante eller useriøse henvendelser. 

Andre kildeførere fandt frem til egnede emner ved at tale med deres kontak- 
ter i miljøerne. En tidligere kildefører har således fremhævet, at det krævede en 
vis portion held at finde kilder. Det forudsatte, at man færdedes i ”usædvanlige 
sammenhænge”, og at man hele tiden var opmærksom på mulige emner, eller at 
man fik henledt opmærksomheden på bestemte personer.” En kildefører lærte 
således en senere kilde at kende gennem en bekendt,” mens kriminalpolitiet 
ved en anden lejlighed gjorde PET opmærksom på en person, der havde givet 
oplysninger til politiet, og som også var i stand til at videregive relevante oplys- 


430. I det følgende belyses folketingsspørgsmål nr. 305 (”Er det normalt, at PET rekrutterer sine agenter 
blandt personer, som i forvejen er kendt af politiet, f.eks. som tidligere kriminelle?”). 

431 RB: 1. oktober 2002. 

432. Ibid.: 26. februar 2003. 

433. Ibid.: 20. maj 2003. Der findes i de bevarede kildesager flere eksempler på kilder, der selv henvendte 
sig til PET, hvorefter de blev hvervet. PET, kilde- og operationssager. Se også Kommissionens beret- 
ning, bind 12, om Anders Nørgaard-sagen. 

434 F.eks. PET, emnesag: Notits, 20. november 1970. PET, personsag: Notits, 25. marts 1976. 

435. RB: 12. juni 2002. 

436 PET, operationssag: Notits, 28. november 1977. 

ninger til PET.” En anden tidligere kildefører har fortalt, at han omhyggeligt 
interviewede personer, der var referencer for personer, der skulle sikkerheds- 
godkendes. Derved kunne han identificere mulige kildeemner.” I andre tilfælde 
blev PET gennem aflytninger opmærksomme på personer, der udtalte sig kritisk 
på politiske møder. Derefter tog tjenesten kontakt til de pågældende, hvis det 
skønnedes forsvarligt, og forbindelsen kunne udvikle sig til en egentlig kilde- 
føring.” Endelig kunne kildeførerne gennem læsning af pressen og andre åbne 
kilder blive opmærksomme på personer, der befandt sig i de politiske miljøer, og 
som kunne være egnede som kilder. 

Inden PET foretog en tilnærmelse til det mulige emne, iværksatte kildeføre- 
ren en sikkerhedsundersøgelse af den pågældende. Dette foregik ved at indhente 
relevante oplysninger i offentlige registre og tale med bekendte. Ifølge tjenestens 
interne retningslinjer burde kildeføreren bl.a. tage den pågældendes udseende, 
påklædning, helbred, karaktertræk, vaner, arbejde og ideologiske overbevis- 
ning med i vurderingen af emnets egnethed som kilde." I forbindelse med et 
gruppearbejde om kildearbejdet på årsmødet i PET i 1981 blev vigtigheden af 
baggrundsundersøgelsen betonet. For at kunne vurdere kildeemnet skulle man 
således kortlægge den pågældendes omgangskreds, økonomiske forhold, tro- 
værdighed, loyalitet og karakter, og det blev understreget: ”Det er ikke nogen 
betingelse, at kildens baggrund er ren og uplettet, men hans baggrund skal vur- 
deres i forhold til den opgave og det målområde han sættes ind i.” Flere tid- 
ligere medarbejdere i PET har overfor Kommissionen beskrevet, at det var en 
fast procedure at kontrollere kildeemnerne ved at indhente oplysninger og udar- 
bejde en udførlig beskrivelse til ledelsen.++ 


437 PET, kildesag: Notits, 22. januar 1985. 

438 RB: 13. januar 2004 og 27. april 2004. 

439 Ibid.: 21. maj 2002. Samme i ibid.: 30. november 2004. 

440 Ibid.: 3. december 2002. 

441. PET, ujournaliseret: ”Retningslinjer for rutinemæssig sagsbehandling i PET” (”Den lille Grønne”), 
S. 43-45. 

442 PET, administrativ sag: Gruppe IV, ”Vedr.: Besvarelse til gruppeopgave ved PETs årsmøde 1981; 
19. maj 1981. 

443 RB: 22. maj 2002; 12. juni 2002; 18. september 2002; 27. april 2004; 22. februar 2005. Der findes en 
række beskrivelser af kildeemner i de bevarede kildesager i PET's arkiv. 

Godkendelse 


Der synes generelt at være sket en stramning af ledelsens kontrol med kilderne i 
løbet af den kolde krig. PET's ledelse var fra starten klar over, at det var vigtigt, at 
den var underrettet om og godkendte hvervning af nye kildeemner. Tre medar- 
bejdere rapporterede således efter en tjenesterejse til London i 1951: ”Principielt 
må ingen agent hverves, før efterretningstjenestens ledelse har haft lejlighed til 
at tage stilling til spørgsmålet” PET-ledelsens muligheder for at få indsigt i 
kildearbejdet blev imidlertid vanskeliggjort af opgavefordelingen mellem PET 
og KE, hvor KE i praksis fungerede som PET's operative afdeling og dermed 
stod for kildeføringen i hovedstaden. PET's ønske om at få oplyst identiteten på 
kilderne for at kunne vurdere oplysningernes pålidelighed blev således afvist af 
Københavns Politi med den begrundelse, at ”en generel pligt til at opgive sine 
kilder … vil møde stor modstand hos personalet og vanskeliggøre det fortsatte 
arbejde med meddelere”++ Efter forhandlinger mellem PET og KE enedes par- 
terne om, at politimestrene eller PET's ledelse kunne forlange identiteten på kil- 
derne oplyst i særlige tilfælde. Der var således ikke tale om, at PET's ledelse 
skulle godkende hvervningen af kilder, eller at den blev holdt underrettet om 
kildearbejdet. Det fremgår ikke af dette materiale, om KE's ledelse var orienteret 
om og godkendte hvervningen af kilderne. Det er derfor et åbent spørgsmål, om 
PET's chef var i stand til at holde Justitsministeriet underrettet om anvendelsen 
af kilder, hvis aktiviteter kunne udløse ”offentlig kritik eller besværinger”, sådan 
som det blev ham pålagt i justitsministerens instruks til chefen for PET i 1953.” 


444 PET, administrativ sag: ”En efterretningstjenestes tilrettelæggelse af det interne arbejde, observati- 
onstjeneste, agentarbejde samt oversigt over kommunistiske organisationers, russisk efterretnings- 
tjenestes og russiske repræsentationers opbygning og arbejdsmetoder” (ultimo november 1951). 

445. JM, P.O.-sag: Politidirektøren i København, notat, 7. maj 1951. 

446 Ibid.: E. Brix, notat, 17. maj 1951. JM, P.O.-sag: Justitsminister Helga Pedersen, ”Fortroligt cirkulære 
til rigspolitichefen, chefen for Politiets Efterretningstjeneste, politidirektøren i København og samt- 
lige politimestre angående organisationen af politiets efterretningsvirksomhed”, 24. januar 1952. 
PET, administrativ sag: Rundskrivelse nr. 3/1952, Kodebetegnelser, 7. april 1952; Haslund til chefen 
for Politiets Efterretningstjeneste, 19. juli og 25. august 1952. PET, ujournaliseret: ”Bestemmelser 
vedrørende politiets efterretningsvirksomhed” (”Den Røde”), s. 6,11. 

447. Justitsminister Hans Hækkerup, Instruks til chefen for Politiets Efterretningstjeneste, 30. november 
1953. Wamberg-udvalget anmodede ved flere lejligheder om en orientering om PET's kilder for at 
kunne vurdere de indhentede oplysningers troværdighed. WU: Referater af udvalgets møder den 
22. juni 1964 og 16. oktober 1969. Det fremgår ikke, om udvalget modtog en sådan orientering, men 
det fremgår, at PET ikke mente, at det var et spørgsmål, der faldt inden for udvalgets kompetence. 


PET's virkemidler 


121 


122 


PET's KILDEFØRING 


De fleste kildeførere anså på dette tidspunkt formentlig kontakten til kilderne 
som et personligt forhold og holdt kildernes identitet for sig selv. En tidligere an- 
sat, der begyndte som kildefører i 1960'erne, har således over for Kommissionen 
oplyst, at der ikke fandtes nogen fast godkendelsesprocedure for nye kilder, men 
at politimesteren efterfølgende blev orienteret.” 

11966 blev KE som nævnt sammenlagt med PET, og PET overtog nu kildear- 
bejdet i København. Jørn Bro har over for Kommissionen oplyst, at der på dette 
tidspunkt ikke fandtes krav om, at Justitsministeriet skulle godkende hvervnin- 
ger eller indplantning af kilder: ”Vidnet kunne iværksætte eller godkende hverv- 
ning, hvad han i en vis udstrækning gjorde og derefter orienterede chefen. Mere 
sensitive hvervninger (penetreringer) blev altid forelagt for chefen”+% Jørgen 
Skat-Rørdam, der tiltrådte som chef for PET i 1970, har bekræftet, at han skulle 
orienteres af Bro om operative skridt." 

Efter Kasper Neergaard-sagen i 1971 blev det indskærpet medarbejderne, at 
forslag til hvervning af nye kilder altid skulle forelægges Bro til godkendelse.” 
Flere tidligere medarbejdere, der fungerede som kildeførere i denne periode, 
har oplyst, at de forelagde nye kildeemner for den tidligere omtalte kriminal- 
overbetjent. En kildefører formoder, at kriminaloverbetjenten gik videre med 
forslaget,> men en anden mener, at også afdelingslederen blev inddraget, og 
at sagen blev forelagt chefen: ”Vidnet har aldrig fået afslag på et kildeemne”+ 
En kildefører, der var tilknyttet en regionsafdeling, og som havde et stort antal 
kilder i 1970'erne, har oplyst, at alle kilderne skulle godkendes i Centralafdelin- 
gen.” Der er bevaret nogle få kildesager fra denne periode, og de bekræfter, at 
ledelsen var underrettet om hvervninger. I et tilfælde anbefalede afdelingslede- 
ren, og Bro og Skat-Rørdam godkendte, at tjenesten genoptog kontakten til en 


448 RB: 22. februar 2005. 

449 Ibid.: Jørn Bro, 13. november 2000. Desuden 8. juni 2005 og 24. august 2005. Jørn Bro har også 
formuleret det på følgende måde: ”I vidnets tid havde de frihed, men de tog øretæverne, hvis det gik 
galt” Retsbogen: Jørn Bro, 22. februar 2005. 

450 Ibid.: Jørgen Skat-Rørdam, 22. november 2000. 

451. PET, kildesag: ”Vedr.: Kildearbejde”, 22. december 1971. 

452. RB: 8. maj 2002. 

453. Ibid.: 12. juni 2002. 

454 Ibid.: 13. januar 2004. 

tidligere kilde,” mens i et andet tilfælde blev en nyhvervning godkendt af Bro og 
formentlig Skat-Rørdam.”' 

I forbindelse med at PET overvejede at opprioritere kildearbejdet i slutnin- 
gen af 1970'erne, blev kravet om godkendelse af kilder yderligere indskærpet. Da 
politimester Ole Stig Andersen på et møde for regionsafdelingslederne i 1978 un- 
derstregede behovet for ”penetrering” af visse grupperinger, tilføjede han, at ”en 
egentlig hvervning må kræve en forelæggelse for ledelsen i Centralafdelingen”+7 
På årsmødet i 1981 blev det påpeget i flere indlæg vedrørende kildearbejdet, at 
afdelingslederen og ledelsen skulle holdes underrettet om kildeføringen, og at 
ledelsen skulle godkende de økonomiske udgifter.» Det fremgik også tydeligt 
af PET's interne retningslinjer, at afdelingslederen skulle godkende hvervninger, 
indplantninger, registreringer af kilder og eventuelle udgifter i forbindelse med 
operationerne.” Flere kildeførere fra denne periode har over for Kommissionen 
oplyst, at nye kilder via afdelingslederen blev godkendt af PET's ledelse.” En af 
disse har beskrevet godkendelsesproceduren nærmere: 


”Kildegodkendelsen kunne ske af forskellige jurister i centralafdelingen. Normalt 
var en eller to bestemte jurister tilknyttet til et sagsområde, og de varetog kilde- 
godkendelse til disse. 


Godkendelse af kilder sker ved, at der udarbejdes en analyse af vedkommende 
potentielle kilde, og herunder gennemgås pågældendes styrke, svaghed og risici, 
og når analysen er godkendt i afdelingen, videresendes den til en jurist i centralaf- 
delingen. Den endelige godkendelse sker af politimesteren i PET” 


455. PET, kildesag: Notits, 17. januar 1972. 

456 PET, administrativ sag: Notits, 15. juli 1974. Notitsen indeholder en påtegning, der viser, at den hav- 
de været forelagt chefen. 

457 PET, administrativ sag: ”Vedr.: Referat af regionsafdelingsledermødet i centralafdelingen den 
10. januar 1978 kl. 1300 — 1515”. 

458 PET, administrativ sag: ”Vedr.: Gruppearbejdet v. årsmødet 1981. Emne: Kilder — Hovedafsnit — An- 
svar”, 21. maj 1981; ”Vedr.: Gruppearbejdet ved Årsmødet 1981” 22. maj 1981. 

459 PET, ujournaliseret (”Den lille Grønne”): ”Retningslinjer for rutinemæssig sagsbehandling i PET”, 
S. 38-39, 41. 

460 RB: 3. december 2002; 21. oktober 2003; 22. maj 2002; 20. maj 2003. 

461 Ibid.: 20. april 2004. 

Der er bevaret flere eksempler i PET's arkiv på, at kildeførere fra slutningen af 
1970'erne anmodede Centralafdelingen om at godkende kildeemner.”” Det er 
tydeligt, at PET's ledelse var klar over, at kilder i de politiske miljøer var et sen- 
sitivt emne. Per Larsen, der var kriminalinspektør i PET fra 1983, har over for 
Kommissionen oplyst, at hvis en afdeling fremlagde et nyt kildeemne, ”drøftede 
politimesteren og vidnet med afdelingslederen, om det var hensigtsmæssigt, 
herunder om det var politisk klogt?”"% Politimester Ole Stig Andersen, der var 
PET-chef fra 1975 til 1984, har derimod forklaret, at det var den operative leder, 
der vurderede det nye kildeemne, og at han selv kun var involveret, hvis kilden 
skulle godkendes i ministeriet.” PET's chef fra 1984 til 1988, Henning Fode, blev 
ved sin tiltrædelse briefet om PET's kilder: ”Nye kilder skulle i vidnets tid god- 
kendes af ham”+%5 

Den skærpede kontrol med kilderne havde øjensynligt den negative konse- 
kvens, at det kunne være en langvarig proces at få godkendt en kilde. På årsmø- 
det i 1982 kritiserede en gruppe af medarbejdere, at det var ”urimeligt svært og 
langsommeligt” at få Centralafdelingen til at godkende nye kilder.” En af delta- 
gerne på årsmødet har over for Kommissionen bekræftet, at det var en langsom- 
melig proces fra udarbejdelsen af rapporten om det mulige kildeemne til den 
endelige godkendelse: 


”Rapporten gik først til en sagsbehandler i centralafdelingen, hvorefter lederen af 
afdelingen gik til den juridiske ledelse. Dette var en langsommelig affære, især hvis 
man havde en aktuel efterforskningssag. Oplægget til kildegodkendelse kunne 
ligge hos politimesteren, og kunne ligge der længe. Det blev bedre med tiden. De 
efterfølgende politimestre havde ikke så store stakke liggende, som Ole Stig An- 
dersen havde haft.”+7 


Ole Stig Andersen har over for Kommissionen erklæret, at han var enig i kritik- 
ken, der blev formuleret på årsmødet, men at han ikke husker det nærmere: 
”Vidnet har ikke erindring om, at centralafdelingen ikke ville godkende kilder”+ 


462 F.eks. PET, kilde- og operationssager. PET, emnesag. 

463 RB: Per Larsen, 3. september 2002. 

464 Ibid.: Ole Stig Andersen, 10. juni 2003. 

465. Ibid.: Henning Fode, 24. april 2001. 

466 PET, administrativ sag: ”Referat af gruppearbejdet på årsmødet den 20.4.1982”, 28. april 1982. 
467 RB: 5. maj 2004. 

468 Ibid.: Ole Stig Andersen, 26. marts 2003. 

Justitsministeriets rolle 


Det var formentlig Kasper Neergaard-sagen, der medførte, at PET's chef be- 
gyndte at orientere Justitsministeriet om planlagte kildeoperationer for derved 
at sikre sig den fornødne politiske opbakning.” PET's chef fra 1970 til 1975, 
Jørgen Skat-Rørdam, har oplyst over for Kommissionen, at han blev oriente- 
ret af Bro om de operative tiltag: ”Det skete, at vidnet efter et skøn orienterede 
Niels Madsen om disse spørgsmål. Og det var et skøn, om vidnet ville orientere 
departementschefen”” Skat-Rørdams efterfølger, Ole Stig Andersen, har fortalt, 
at han ved sin tiltræden fik indskærpet af Niels Madsen, at det var ”livsvigtigt, at 
der ikke gik noget galt i PET: ”Der måtte ikke være nogen sager, der kunne blive 
politisk sprængstof, uden at ministeren vidste det” Ifølge den tidligere PET- 
chef var det derfor praksis, at han underrettede ministeriet om indplantning af 
kilder i en organisation: ”Vidnet ville være gået til Justitsministeriet med et så- 
dant spørgsmål. Forelæggelsen kunne ske for departementschefen, og så ville 
sidstnævnte alene eller sammen med vidnet forelægge sagen for ministeren” 
Også spørgsmålet om hvervning mod betaling af kilder, der allerede befandt sig 
i en organisation, ”skulle … naturligvis nævnes for ministeren” Niels Madsen, 
der var departementschef fra 1968 til 1986, har bekræftet, at der ikke fandtes faste 
retningslinjer for godkendelse af ”agenter/penetranter”: ”Spørgsmål herom kan 
være nævnt for vidnet, der tog stilling til, om ministeren skulle informeres””+ 
Det synes således at have været den generelle praksis i perioden fra 1970 til 1984, 
at PET-chefen efter skøn orienterede departementschefen om kildeoperationer, 
der blev vurderet til at være politisk kontroversielle, og at departementschefen 
efter skøn underrettede ministeren.”;5 


469 I det følgende besvares folketingsspørgsmål nr. 215 (”Krævede anvendelsen af penetratorer også før 
februar 1983 udtrykkelig tilladelse fra justitsministeren i hvert enkelt tilfælde?”). 

470 RB: Jørgen Skat-Rørdam, 22. november 2000. 

471 Ibid.: Ole Stig Andersen, 7. februar 2001. 

472 Ibid.: Ole Stig Andersen, 25. marts 2003. Jf. 9. september 2003: ”Kun hvis skjulte kilder, der skulle 
ind i en organisation, skulle anvendes, blev det en ministersag. Departementschefen var altid med 
ved nævnelser for ministeren” 

473. Ibid.: Ole Stig Andersen, 30. september 2003. 

474. Ibid.: Niels Madsen, 4. december 2001. 

475. Om sagen vedrørende Anders Nørgaard (”Zeus”) og justitsministerens/Justitsministeriets godken- 
delse af denne, se Kommissionens beretning, bind 12. Det skal bemærkes, at Anders Nørgaards 
kildenavn har været offentliggjort. 

I februar 1983 blev den gældende praksis endeligt kodificeret i forbindelse 
med regeringens vedtagelse af retningslinjerne for PET's virksomhed på det po- 
litiske område. Som tidligere nævnt blev ”penetrering” defineret som indplant- 
ning eller hvervning af en kilde på en ”ret høj eller central post”; der forinden 
skulle godkendes af Centralafdelingen, ”som i disse tilfælde altid vil forelægge 
spørgsmålet for den politisk ansvarlige minister” I et notat fra det følgende år 
uddybede PET sin opfattelse af forelæggelsespligten for ministeren. Notatet hen- 
viste til justitsministerens instruks fra 1953, som ”i langt de fleste tilfælde” forud- 
satte, at ministeren godkendte anvendelsen af ”specielle efterforskningsmetoder” 
i form af hvervede og indplantede kilder: ”Brugen af offensive efterforsknings- 
midler i efterretningssager bør fortsat ske under den til enhver tid siddende re- 
gerings ansvar i kraft af den for efterretningstjenesten ansvarlige justitsminister, 
til hvem der gælder en klar forudgående forelæggelsespligt”7 Notatet skal ses i 
sammenhæng med Strafferetsplejeudvalgets forslag om politiets brug af agenter, 
hvor PET argumenterede for, at tjenesten ikke burde være omfattet af forslaget. 
Et af argumenterne var således, at PET's brug af kilder allerede blev kontrolleret 
af justitsministeren.”? 

Der synes at have hersket nogen usikkerhed i PET om reglerne for mini- 
stergodkendelse af ”penetrering”. På den ene side har Henning Thiesen, der var 
politiassessor i PET i slutningen af 1980'erne, forklaret, at i det omfang, at der 
blev benyttet penetranter, ”blev det forelagt for departementet”? En daværende 
regionsafdelingsleder har også oplyst, at nogle kilder skulle godkendes i det po- 
litiske system, og ”hvis det var en kilde i en politisk organisation, blev departe- 
mentet eller ministeren informeret” På den anden side har Per Larsen, der 
tiltrådte som kriminalinspektør i PET samtidig med vedtagelsen af retningslin- 
jerne, givet udtryk for den opfattelse, at der ikke fandtes ”faste retningslinjer” 
for, hvornår kildesager skulle forelægges ministeren: ”Det var nok nærmest en 
fornemmelsessag. Man var meget påpasselig med, at der ikke kom overraskelser 


476 PET, ujournaliseret: ”Retningslinier vedr. efterforskning på det politiske område” 7. februar 1983. 

477 JM, ujournaliseret: ”Notat om retsplejeudvalgets forslag til regler om brug af agenter” 2. februar 
1984. 

478 Ifølge departementschef Niels Madsen gav Strafferetsudvalgets betænkning vedrørende brug af 
agenter ikke anledning til, at Justitsministeriet indskærpede ”noget” over for PET. RB: Niels Mad- 
sen, 24. februar 2000. 

479 RB: Henning Thiesen, 26. februar 2002. 

480 Ibid.: 5. maj 2004. 

for ministeriet. Det var politimesterens opgave at vurdere, hvad der skulle fore- 
lægges for ministeren?" 

De implicerede politimestre, embedsmænd og ministre har også forskelli- 
ge erindringer om godkendelse af kilder i slutningen af 1980'erne. Hanne Bech 
Hansen, der tiltrådte som PET-chef i 1988, har beskrevet, hvordan ministeriet fik 
forelagt spørgsmål om hvervninger af ”fastere karakter”: 


”Det er vidnets opfattelse, at [departementschef] Lundbæk Andersen orienterede 
justitsministeren om disse spørgsmål. Det kunne forekomme, at Lundbæk An- 
dersen ville tale med ministeren om spørgsmålet eller tænke over det og derpå 
vende tilbage til sagen. … Der er eksempler på, at Justitsministeriet ikke fandt, at 
penetrering var en god ide” 


Poul Lundbæk Andersen, der afløste Niels Madsen som departementschef i 1986, 
erindrer derimod ikke tilfælde, hvor PET anmodede om tilladelse til at ”pene- 
trere eller infiltrere politiske organisationer eller bevægelser, men det må være 
temaer, som skulle drøftes med ministeren”+% Lundbæk Andersen understreger 
dog, at PET's ledelse var ”meget nøjeregnende” med at overholde reglerne og 
indhente de nødvendige tilladelser.” Ingen af justitsministrene fra slutningen af 
1980'erne, der har været afhørt af Kommissionen, erindrer at have fået forelagt 
sager om PET's brug af kilder.”% Det er således det generelle indtryk fra denne 
periode, at PET's chef tydeligt husker forelæggelsen af spørgsmålet om kilder for 
Justitsministeriet, mens departementschefen og ministrene ikke erindrer nogen 
konkrete tilfælde, selv om de ikke kan afvise, at noget sådant har fundet sted. 


481 Ibid.: Per Larsen, 18. september 2002. 

482 Ibid.: Hanne Bech Hansen, 4. april 2001. 

483. Ibid.: Poul Lundbæk Andersen, 16. januar 2001. 

484 Ibid. 

485 RB: Erik Ninn-Hansen, 6. december 2000; Hans Engell, 13. marts 2002. Ninn-Hansen har dog til- 

Anonymitet 


Det var af afgørende betydning for PET at beskytte kildernes identitet. Et even- 
tuelt brud på denne ”uindskrænkede og ubetingede beskyttelse” ville få even- 
tuelle kilder til at holde sig tilbage med oplysninger, og dermed ville tjenesten 
lide alvorlig skade. PET understregede derfor gentagne gange, at tjenesten ikke 
kunne oplyse nærmere om, hvorfra dens oplysninger stammede. I forbindelse 
med udarbejdelsen af Justitsministeriets cirkulære for PET's virksomhed i 1951- 
52 blev spørgsmålet om kildernes anonymitet et vigtigt stridspunkt. PET's le- 
delse insisterede på, at den havde ret til at kende identiteten på de kilder, som 
blev ført af KE, for at kunne bedømme deres troværdighed, mens Politidirektø- 
ren i København betonede vigtigheden af, at kun den enkelte politimand kendte 
identiteten, og at denne kun undtagelsesvis blev pålagt at opgive identiteten på 
kilden.” Som et slags kompromis blev det vedtaget, at kilderne blev angivet i 
KEss rapporter med et tal i forbindelse med polititjenestemandens talkode un- 
der den forudsætning, at PET ikke på nogen måde registrerede de anvendte kil- 
der. Samtidig kunne PET's ledelse pålægge den pågældende polititjenestemand 
mundtligt at oplyse kildens identitet, hvilket ifølge forhandlingerne mellem PET 
og KE's ledelser kun måtte ske undtagelsesvis.” Senere indførte PET et system, 
hvor kilden blev tildelt to dæknavne, et, som kilden kunne benytte, når han skul- 
le i kontakt med tjenesten, og et, som blev anvendt i rapporterne. Kilden måtte 
ikke kende det andet dæknavn, og hans identitet måtte aldrig omtales i rappor- 
terne.” Flere tidligere medarbejdere i PET har over for Kommissionen beskre- 
vet, hvordan ”need-to-know”-princippet blev strengt håndhævet, at det kun var 
et fåtal (kildeføreren, afdelingslederen og politimesteren), der havde kendskab 


486 JM, P.O.-sag: Mogens Jensen til departementschef V. Boas, 26. november 1963. JM, ujournaliseret: 
Arne Nielsen, ”Spm. 1: I hvilken udstrækning indføres folk i kartoteket ud fra politiske synspunkter, 
medlemskab af organisationer og sammenslutninger, eksempelvis atombevægelsen og "Aldrig mere 
krig?” 26. januar 1964, vedlagt Arne Nielsen til justitsministeren, 27. januar 1964. 

487 JM, P.O.-sag: Politidirektøren i København, notat, 7. maj 1951; E. Brix, notat, 17. maj 1951. 

488 PET, administrativ sag: Rundskrivelse nr. 3/1952, 7. april 1952; Haslund, breve til chefen for Politiets 
Efterretningstjeneste, 19. juli og 25. august 1952. PET, ujournaliseret: ”Bestemmelser vedrørende Po- 
litiets Efterretningstjeneste” (”Den Røde”), s. 6, 10-11. 

489 PET, ujournaliseret: ”Retningslinjer for rutinemæssig sagsbehandling i PET” (”Den lille Grønne”), 
s. 39. PET, administrativ sag: ”Resultatet af Gruppe III's overvejelser om emnet: Kildepleje/kildebe- 
skyttelse” 30. april 1980; Gruppe IV, ”Vedr.: Besvarelse til gruppeopgave ved PETs årsmøde 1981, 

til kildernes identitet, og at kun kildeføreren og afdelingslederen havde adgang 
til kildemapperne.”" 

Hensynet til kildens anonymitet kunne i øvrigt være et problem i sager, hvor 
PET samarbejdede med det øvrige politi. Mens efterretningstjenesten havde en 
interesse i at beholde kilderne i de politiske miljøer for at kunne følge udviklin- 
gen og eventuelt forebygge alvorlige tilfælde af anslag mod statens sikkerhed, 
var det kriminalpolitiets opgave at indsamle beviser og rejse straffesager i de 
tilfælde, hvor myndighederne mente, at loven var overtrådt. Dette indebar, at 
kriminalpolitiet eventuelt kunne være indstillet på at ofre kilder for at kunne 
vinde en straffesag, mens PET ville foretrække at undgå en straffesag. Det var 
således to forskellige måder at tænke på, og som det blev formuleret i et indlæg 
på årsmødet i 1981: ”Det har vist sig meget vanskeligt, at forklare den politiske 
side af en kriminel sag til politifolk, der arbejder udenfor Pet.” Da det ofte var 
en besværlig og langvarig proces at hverve eller indplacere kilder i de politiske 
miljøer, vejede hensynet til kildernes anonymitet undertiden højere end mulig- 
hederne for at retsforfølge mindre lovovertrædelser under den kolde krig. Det 
er ikke ukendt i en international kontekst, at efterretningstjenester har undladt 
at gøre politimyndighederne opmærksomme på oplysninger om ulovlige for- 
hold, der stammede fra kilder eller andre sensitive virkemidler, hvis afsløring 
ville skade tjenesternes muligheder for at operere. 


Kildeføring 


Et af de grundlæggende principper i arbejdet med kilder er kildepleje. Det er 
vigtigt at opbygge et gensidigt tillidsforhold, således at kilden føler loyalitet over- 
for kildeføreren. Efter et besøg i London i 1951 udarbejdede tre medarbejdere i 
PET en redegørelse, hvoraf det fremgik, at kildeføreren aldrig måtte behandle 
kilden som et nummer eller et laverestående menneske. I stedet burde kildefø- 
reren vinde kildens venskab ved at tilbringe den nødvendige tid med ham og 
høre på hans personlige problemer og overvejelser.” PET lagde da også i sine 


490 RB: 13. januar 2004; 21. oktober 2003; 21. maj 2002; 3. december 2002. 

491 PET, administrativ sag: Gruppe IV, ”Vedr.: Besvarelse til gruppeopgave ved PETs årsmøde i 1981; 
den 19. maj 1981. 

interne overvejelser og retningslinjer stor vægt på den rette kildepleje, og det 
blev anbefalet, at kildeføreren motiverede kilden ved at vise begejstring og rose 
dennes indsats, at alle aftaler blev overholdt præcist, og at kildeføreren udviste 
”fasthed og et klart sigte” i føringen.” På PET's årsmøde i 1980 blev vigtigheden 
af det personlige forhold mellem kildeføreren og kilden understreget, og kildefø- 
reren burde være ”en god og forstående tilhører” og udvise interesse for kildens 
personlige problemer: ”Sagsbehandleren kan således i et vist omfang komme til 
at virke som en slags ”socialrådgiver” for kilden”++ Flere tidligere kildeførere 
har over for Kommissionen beskrevet, hvordan man som kildefører måtte stå til 
rådighed hele døgnet og ofte lytte til kildernes personlige problemer.” I nogle 
tilfælde blev der opbygget et så nært forhold, at kildeførerne opretholdt kontak- 
ten til kilderne, efter de var blevet afviklet.” Det skal understreges, at det anførte 
var et tilstræbt ideal, og at det ikke altid lykkedes at opbygge et fortroligt forhold 
til kilden. 

Kildeførerne opretholdt kontakten med kilderne ved at anvende klassiske ef- 
terretningsmæssige metoder for at undgå afsløring og sikre kildens og PET's sik- 
kerhed. Møderne blev således aftalt fra gang til gang, eventuelt med alternative 
mødesteder og -tidspunkter. Man undgik så vidt muligt at bruge telefonen, men 
kilden kunne i nogle tilfælde ringe direkte til kildeføreren udenom politiets om- 
stillingsbord, der ikke blev anset for sikkert. Parterne kunne eventuelt også kom- 
munikere ved hjælp af postkort og breve, der for tjenestens vedkommende blev 
sendt fra og til en dækadresse. I forbindelse med møderne kunne PET anvende 
kontraskygning for at sikre sig mod overvågning fra andre. Mødestedet afhang 
af hensynet til kildens sikkerhed. Hvis der ikke var noget i vejen for, at andre 
observerede mødet, kunne det finde sted på et offentligt sted som en restaurant, 
cafe, en park eller lignende. I så fald forberedte kildeføreren en dækhistorie, hvis 
de blev iagttaget af bekendte. Hvis det var afgørende, at mødet ikke blev iagt- 
taget af udenforstående, kunne mødet finde sted i en bil eller en dæklejlighed. 
Under møderne redegjorde kilden for, hvad han havde erfaret ved møder og 


ningstjenestes og russiske repræsentationers opbygning og arbejdsmetoder” (ultimo november 
1951). 

493 PET, ujournaliseret: ”Retningslinjer for rutinemæssig sagsbehandling i PET” (”Den lille Grønne”), 

under aktioner, og han overgav eventuelt skriftligt materiale fra den overvågede 
organisation. I ekstreme tilfælde kunne kontakten foregå via ”døde postkasser”; 
”brush contacts” (to forbipasserende skifter f.eks. identiske aviser, hvori der er 
lagt oplysninger og betaling) og lignende. De fleste af PET's kildemøder synes at 
have foregået åbent på restauranter og andre offentlige steder.” 

Et af de vigtigste principper for kildeføringen var, at kilden blev styret stramt, 
og at det var kildeføreren, der bestemte hvilke opgaver, der skulle udføres. Det 
fremgik således af PET's interne retningslinjer, at en kildeførers professionalisme 
ville gøre et positivt indtryk på kilden, og at instruktionen i form af briefing og 
debriefing ”bør altid være så grundig som mulig” Dette var en forudsætning 
for, at PET kunne udnytte kilden effektivt og indhente relevante oplysninger. 
Flere tidligere medarbejdere i PET har over for Kommissionen oplyst, at kil- 
derne altid blev ført ”meget tæt” og fik stillet faste opgaver om at gå til møder,” 
at det var en ”klar aftale”, at de ikke gjorde noget på egen hånd, selv om det kunne 
forekomme, at de selv kom med oplysninger,” og at alle opgaver blev stillet me- 
get præcist.” En tidligere kildefører har således beskrevet, hvordan han skolede 
kilderne: ”Det var væsentligt både for vidnet og for kilden, at kilden blev klædt 
så godt på som overhovedet muligt”>” En anden kildefører har understreget, at 
han havde ”snoren i kilden”, og det var ham, som afgjorde, hvilke møder, kilden 
skulle overvåge: ”Kilderne lod sig føre, og der var fuld styring over det”>% En 
tredje kildefører har bekræftet, at det var ham, der stillede opgaverne: ”Vidnet 
har aldrig været ude for, at kilder på egen hånd har ”kørt” en sag”5% I nogle 
tilfælde blev kilderne udstyret med en båndoptager, således at de kunne optage 
særligt vigtige møder.” 


497 PET, ujournaliseret: ”Retningslinjer for rutinemæssig sagsbehandling i PET” (”Den lille Grønne”), 

Selv om det er det generelle indtryk, at hovedparten af PET's kilder i de po- 
litiske miljøer blev styret af kildeførerne, er der flere eksempler på, at kilderne 
overtog styringen og bestemte hvilke oplysninger, PET modtog. Problemet med 
den manglende kontrol var, at kilderne drev overvågningen, og at PET modtog 
uvæsentlige oplysninger, som lagde beslag på tjenestens ressourcer og tidsfor- 
brug. Det kunne føre til, at tjenestens bearbejdnings- og analysearbejde mang- 
lede prioritering og fokus. Når PET i nogle tilfælde overlod kontrollen til kilden, 
skyldtes det ofte, at kildeførerne var af den opfattelse, at kilden var dygtig og 
i stand til selv at prioritere. En tidligere kildefører har således oplyst, at en af 
PET's tidligste kilder i det trotskistiske miljø ikke fik nogen instruktioner, men 
at den pågældende selv tog kontakt med tjenesten, når kilden havde oplysninger: 
”[Kilden] var meget dygtig og kunne selv finde ud af, hvad der var af interesse 
for PET”5% I et andet tilfælde havde en regionsafdeling en kilde, som begyndte 
at holde afdelingen orienteret om den lokale socialdemokratiske byrådsgruppe. 
Den daværende regionsafdelingsleder har over for Kommissionen oplyst, at af- 
delingen ved at videresende oplysningerne til Centralafdelingen ville vise, at kil- 
den var aktiv: ”Kilderne stod ikke på nakken af hinanden, og PET måtte have at 
vide, hvad de sidst havde fået af oplysninger fra en kilde. Det, som en kilde kom 
med, noterede man ned, og man overlod det til Centralafdelingen at vurdere, om 
det overhovedet var noget, der kunne bruges eller var af interesse”>7 Således var 
det kilden, der bestemte, hvilke oplysninger, som havnede i Centralafdelingen. 
I et tredje tilfælde havde en regionsafdeling en kilde, som kildeførerne havde 
svært ved at styre. Kilden indsamlede et stort materiale, som tjenesten ikke var 
interesseret i og måtte makulere.;” Et sidste eksempel var den tidligere omtalte 
produktive kilde i 1980'erne. Kilden blev undertiden stillet konkrete opgaver, 
men ifølge den pågældende regionsafdelings senere beskrivelse var det ”i vid 
udstrækning” kilden selv, der opsøgte møder og aktiviteter, og som efterfølgende 
indberettede om det passerede ”uden egentlig at have fået opgaver i forbindelse 
med disse møder”; Den daværende regionsafdelingsleder har oplyst, at afdelin- 
gen videregav de indhentede oplysninger til Centralafdelingen, som derpå måtte 

afgøre, om indhentningen skulle fortsætte.” Således kunne dygtige og produk- 
tive kilder tage kontrollen fra deres kildeførere og i et vist omfang styre PET's 
indhentning af oplysninger. 

Da forholdet mellem kildeføreren og kilden byggede på et fortroligt per- 
sonligt forhold, rejste en eventuel overdragelse eller afvikling af kilden særlige 
problemer. Det var et princip i kildearbejdet, at efterretningstjenesten så vidt 
muligt skulle undgå at udskifte kildeføreren, da den nye kildefører ikke kendte 
kilden så godt, og kilden ikke havde samme tillidsforhold til den nye kildefører. 
Der var derfor altid en fare for, at kildearbejdet ikke ville være lige så effektivt 
som tidligere, eller at kilden ville holde op.” Beslutningen om at afvikle en kilde 
kunne skyldes, at kilden ikke mere var i stand til at levere relevante oplysninger, 
havde mistet motivationen, eller der var rejst tvivl om kildens troværdighed. I 
alle tilfælde var det vigtigt, at samarbejdet blev afviklet således, at kilden ikke 
følte bitterhed mod PET og eventuelt afslørede kontakten. I tjenestens interne 
retningslinjer blev medarbejderne derfor opfordret til at forklare situationen for 
kilden, sørge for at kilden følte sig ordentligt behandlet og afvikle alle økono- 
miske mellemværender. I tilfælde af, at der var mistanke om, at kilden optrådte 
illoyalt, kunne kildeføreren undgå et åbent brud ved at placere kilden i ”hvilestil- 
ling” og aktivere vedkommende til enkelte opgaver.” Som det blev understreget 
i et indlæg på årsmødet i 1981, så var det svært at fastlægge faste retningslinjer 
for afviklingen af en kilde, ”men husk at man måske atter en dag kan få brug for 
kilden, så vis al mulig hensyn, så kilden står tilbage med det bedste indtryk af 

PET”; Tidligere kildeførere har da også fortalt, at det var ”lige så væsentligt at 
afvikle som at hverve en kilde” 

PET's kildeføring i de politiske miljøer under den kolde krig byggede på na- 
tionale og internationale erfaringer og bestod i hovedtrækkene af seks grund- 
principper: Sikkerhedskontrol af det identificerede kildeemne, garanteret ano- 
nymitet, kildepleje i form af et personligt tillidsforhold, beskyttelse af kildens 
sikkerhed ved møder, styring af kildens arbejde og omhyggelig overdragelse og 
afvikling. Det er det generelle indtryk, at PET i sine interne retningslinjer, over- 
vejelser og det praktiske kildearbejde stræbte efter at overholde disse principper, 
men at tjenesten i nogle tilfælde havde vanskeligheder med at styre kilderne, 
hvilket betød, at PET i et vist omfang modtog oplysninger, der ikke var relevante 
for tjenestens arbejde. 


Hvervede kilder 


Som tidligere beskrevet kunne man skelne mellem hvervede og indplacerede 
kilder. Fordelen ved hvervede kilder var, at iværksættelsen af operationen var 
en relativ hurtig proces, da kilden allerede befandt sig i eller i nærheden af mål- 
organisationen, var kendt i miljøet og på forhånd havde en viden om aktivite- 
terne og de interessante personer. Som tidligere nævnt var der forskellige måder 
at identificere mulige kildeemner på: Nogle henvendte sig af egen drift til PET, 
mens tjenestens medarbejdere blev opmærksomme på andre emner gennem de- 
res overvågning af miljøerne. Især i den tidlige fase af den kolde krig synes PET 
at have interesseret sig for kommunister, der var utilfredse og i færd med at for- 
lade partiet, og som kunne overtales til at forblive og holde tjenesten orienteret 
om DKP's virksomhed. 

Der er flere eksempler i det bevarede arkivmateriale på, at PET ikke altid 
tilkendegav sin rigtige identitet over for kilderne, som således ikke var klar over, 
hvem han eller hun i virkeligheden arbejdede for. Således videregav en af tje- 
nestens kilder i 1950 oplysninger om DKP til en mellemmand (en form for ”cut 
out”-system), og kilden var uvidende om, at de blev videregivet til PET. Kasper 

Neergaard blev forsøgt hvervet i 1971 under ”falsk flag” (kildeførerne hævdede 
de repræsenterede et tekst- og billedmagasin) med den hensigt at indhente op- 
lysninger om trotskistiske aktiviteter.” Der synes også at være eksempler på, at 
personer, der talte med PET, uden at vide det blev klassificeret som kilde med 
kodenavn.” 

Hvervningen af kilder i en organisation indebar som nævnt sikkerhedsmæs- 
sige risici. Den hvervede kilde kunne være en person, der spillede et dobbeltspil, 
der havde til formål at kompromittere tjenesten, eller kilden kunne få betæn- 
keligheder over samarbejdet og afsløre det over for organisationen. En efterret- 
ningstjeneste kan således aldrig være fuldstændig sikker på loyaliteten af hver- 
vede kilder. Det kendteste eksempel herpå er Kasper Neergaard, der efter flere 
møder med PET-medarbejdere lokkede dem i en fælde, hvor de blev fotograferet 
og afsløret, hvilket gav anledning til en større presseomtale og spørgsmål til ju- 
stitsministeren.”" 


Penetranter 


Efter Kasper Neergaard-sagen prioriterede PET penetranter (i betydningen ind- 
placerede kilder) højere.” På et regionsafdelingsmøde i november 1973 opfor- 
drede Jørn Bro de tilstedeværende til at finde egnede kilder til indsættelse i de 
politiske miljøer: ”Kilder skaffes bedst ved indplantning i en organisation eller 
gruppe. At skabe kontakt til værende medlemmer er som regel både vanskeli- 
gere og farligere. Udfindelsen af et egnet emne og indplantning som kilde vil 

penetratorer fra regeringserklæringen i september 1968 til februar 1983?”); nr. 212 (”Over for hvilke 
organisationer har der efter februar 1983 været anvendt penetratorer — og i hvilke perioder?”). 

altid være det sikreste, men også det, der tager den længste tid” Fordelen ved 
penetranter var således, at tjenesten havde større sikkerhed for kildens loyalitet. 
I 1978 understregede politimester Ole Stig Andersen, at ”PET i højere grad skal 
beskæftige sig med penetrering for at få bedre orientering om de grupper, der 
har afdelingens interesse”>” Det var et udtryk for samme prioritering, at en ar- 
bejdsgruppe på PET's årsmøde i 1980 blandt andre forslag nævnte muligheden af 
”[p]lantning med langsigtet formål”>> På flere møder for sagsbehandlere på uro- 
området i sidste halvdel af 1980'erne drøftede deltagerne således mulighederne 
for penetrering af fredsbevægelsen og fagbevægelsen.” 

Der var imidlertid flere vanskeligheder forbundet med anvendelsen af pe- 
netranter i de politiske miljøer. For det første skulle kildeføreren finde et egnet 
emne, der derpå skulle oplæres om målorganisationen. Det bedste var, hvis kil- 
deføreren kunne finde en person, der på grund af sin baggrund eller uddannelse 
kunne færdes i miljøet uden at vække opsigt.” En tidligere kildefører har over 
for Kommissionen beskrevet forarbejdet til en vellykket penetrering: ”Det gjaldt 
om at finde et godt egnet emne, der var troværdig, og som havde politisk forstå- 
else og kunne tale det sprog, der blev talt i bevægelsen. … Da vidnet havde fun- 
det kilderne, skulle han skole dem til de opgaver, som de skulle udføre for PET. 
Det var væsentligt både for vidnet og for kilden, at kilden blev klædt så godt på 
som overhovedet muligt”>%> Der findes flere eksempler i det bevarede materiale 
på kilder, der blev briefet om målorganisationen og deres kommende opgaver, 
inden de blev sendt ind i miljøet.” 

For det andet krævede det undertiden lang tids hårdt arbejde at vinde indpas 
i en politisk organisation på yderfløjene. Nogle grupperinger havde en egent- 


520 PET, administrativ sag: ”Referat af regionsafdelingsmøde 1.-2. november 1973”. Jørn Bro har over for 
Kommissionen givet udtryk for samme opfattelse: ”Det var for risikofyldt at hverve personer, der 
allerede var medlemmer af en forening eller organisation, med henblik på at omvende den pågæl- 
dende” RB: Jørn Bro, 13. november 2000. 

521 PET, administrativ sag: ”Vedr.: Referat af regionsafdelingsledermødet i Centralafdelingen tirsdag 
den 10. januar 1978 kl. 1300 — 1515”. 

522 PET, administrativ sag: ”Resultatet af gruppe V's overvejelser om emnet: Nye/andre indhentnings- 
og/eller arbejdsmetoder” 30. april 1980. 

523 Ibid.: ”Vedr.: Referat af møde i Århus den 8. oktober 1985 for sagsbehandlere af uro-stof i regio- 
nerne” 10. oktober 1985; ”Vedr.: Referat af møde i Århus den 22. januar 1987 for sagsbehandlere af 
uro-stof i regionerne” 13. februar 1987. 

524 For et eksempel herpå: PET, kildesag: Notits, 24. januar 1980. 

525. RB: 27. april 2004. 

526 PET, kildesag: Oversigt over kildemøder. PET, operationssag: Notits, 10. november 1980. 

lig optagelsesprøve for nye medlemmer, hvilket gjorde det svært at penetrere.5>7 
Andre partier krævede, at medlemmerne deltog i obligatoriske skolingskurser, 
plakatopklæbning og avissalg og i øvrigt fulgte en hård disciplin, hvilket fik en 
regionsafdeling til at bemærke i forbindelse med en længerevarende penetre- 
ringsoperation mod det maoistiske Kommunistisk Arbejderparti (KAP): ”Alt i 
alt forhold, der gør, at det er meget vanskeligt for en ”ikke socialist” at klare 
denne langtidsopgave, der er tale om, hvis man skal gennemføre en penetrering 
fra sympatisørstatus til medlemsniveau”>> 

For det tredje var flere af de mere militante organisationer sikkerhedsbevidste 
og foretog en vis baggrundsundersøgelse af nye medlemmer. Både DKP og den 
danske sektion af IV Internationale havde kontrolkommissioner, hvis formål var 
at forhindre infiltration, hvilket fik PET til at bemærke i forbindelse med trotski- 
sterne: ”Vanskelighederne ved at placere og bevare en person i sektionens kerne 
er således uhyre store” Det lykkedes heller aldrig PET at penetrere Appel- 
gruppen på grund af medlemmernes sikkerhedsbevidsthed.2" 

For det fjerde har flere tidligere medarbejdere i PET fremhævet, at tjenesten 
var tilbageholdende med at sende penetranter ind i politiske miljøer, da det var 
et politisk kontroversielt emne, hvis det blev afsløret. Kriminalinspektør Per Lar- 
sen har således oplyst over for Kommissionen, at han ikke helt havde opgivet 
tanken om anvendelsen af penetranter, ”men PET var yderst forsigtig, specielt 
på det subversive område, og man skulle hele tiden have for øje ikke at blande 
sig i lovlig politisk virksomhed” Det vakte da også stor opsigt, da Anders Nør- 
gaard i 1998 fortalte til pressen, at han havde penetreret Socialistisk Arbejder- 
parti (SAP) på vegne af PET.” 


527 RB: 8. maj 2002. 

528 PET, administrativ sag: ”Årsberetning for regionsafdeling II for tiden 1. januar 1979 til 31. december 
1979 vedrørende de i regionsafdelingen behandlede sagsområder”, 29. februar 1980. 

529 PET, emnesag: Notat, 18. maj 1971. 

530 RB: Per Larsen, 18. september 2002. 

531 Ibid. En jurist i PET har på lignende måde omtalt tjenestens tilbageholdenhed vedrørende ”egentlig 
indplantet penetrant”: ”Man var meget forsigtig efter Kasper Neergaard-sagen. En del af de mil- 
jøer, der var interessante, var uhyre lukkede” RB: Niels Gudmund Riskær Schmidt, 20. juni 2001. I 
Sverige skal frygten for afsløring og efterfølgende skade af efterretningstjenesten helt have afholdt 
Såpo fra at anvende penetranter mod venstrefløjen efter midten af 1960'erne. Rikets såkerhet och den 
personliga integriteten, s. 293. 

532. Se Kommissionens beretning, bind 12, om Anders Nørgaard. Sagen er også beskrevet i Redegørelse 
vedrørende dele af PET'S virksomhed, s. 46-51; Søren Steen Jespersen og Miki Mistrati, Den hemme- 
lige tjeneste. Da PET blev afsløret (Aschehoug, 1999); Rie Holdum, ”Hver en sten vil blive vendt”. En 

Det er uvist, hvor stor en del af PET's kilder, der var penetranter. Det skyldes, 
at de fleste kilderapporter blot angiver kildens kodenavn og ikke, om denne var 
en hvervet eller indplaceret kilde. Kommissionen har imidlertid i forbindelse 
med sine undersøgelser fundet en række henvisninger til penetranter, som gør 
det muligt at illustrere PET's anvendelse af denne form for overvågning i de po- 
litiske miljøer under den kolde krig. Det viser, at Anders Nørgaard ikke var en 
exceptionel kilde, men blot var den seneste i en lang række af indsatte kilder i de 
politiske partier, bevægelser og på arbejdsmarkedet. 

Der er kun få henvisninger til penetranter i de første årtier af den kolde krig, 
hvilket dels kan hænge sammen med, at kun en mindre del af arkivmaterialet er 
bevaret, dels at anvendelsen af penetranter først blev prioriteret højere af PET's 
ledelse efter Kasper Neergaard-sagen i 1971. Et eksempel findes i en indberet- 
ning om Dansk-rumænsk Selskab fra 1962, hvor det fremgår, at ”en kontakt har 
indmeldt sig”, og at tjenesten forventede at modtage yderligere oplysninger fra 
denne. Citatet illustrerer også, at tjenestens medarbejdere ikke skelnede nøje 
mellem kilder og kontakter. 

PET havde flere kilder i den danske sektion af IV Internationale i 1960'erne, 
som havde penetreret organisationen.+ Det fremgår af en oversigt fra 1971, at 
størstedelen af tjenestens oplysninger om trotskisternes forskellige aktioner 
stammede fra ”kilder indsluset i sektionens kerne”>> Det fremgik, at tjenesten 
hovedsagligt havde benyttet ”yngre personer”, som af hensyn til deres anden 
beskæftigelse og personlige sikkerhed kun havde været i stand til at virke i en 
begrænset periode. Flere tidligere kildeførere har over for Kommissionen be- 
kræftet, at kilderne blev indplaceret og arbejdede sig op blandt trotskisterne.57 
Jørn Bro har også oplyst, at tjenesten ”havde systematisk indplantet meddelere” 
i forbindelse med den store Vietnamdemonstration i april 1968, hvor bl.a. trots- 
kisterne deltog.;> 


bog om Politiets Efterretningstjeneste (Tiderne Skifter, 1999); Preben Wilhjelm, Demokratiets vogtere. 
50 års bestræbelser på kontrol med efterretningstjenesten (Centrum, 1999), s. 14-72. 

533. PET, emnesag: ”Vedr.: Dansk-rumænsk Selskab, København”, 30. marts 1962. 

534. Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om den danske sektion af IV Internationale). 

535. PET, emnesag: Notat, 18. maj 1971. 

536 Ibid. 

537. RB: 21. maj 2002; 22. februar 2005. 

538  Ibid.: Jørn Bro, 13. november 2000. 

I årene efter Kasper Neergaard-sagen havde uro-afdelingen i PET som nævnt 
et begrænset antal kilder i de politiske miljøer, men flere af disse var penetran- 
ter. Centralafdelingen indplacerede således kilder i Revolutionære Socialisters 
Forbund (RSF), De Danske Vietnamkomiteer, Chilekomiteen og Samarbejdsko- 
miteen for Fred og Sikkerhed.” En daværende kildefører har over for Kommis- 
sionen beskrevet, hvordan kilderne blev indsluset i RSF: ”Alle kilder blev startet i 
yderkredsen. De blev instrueret om, at de skulle være ordentlige og give en hånd 
med, såsom at hjælpe med fotokopiering, hæftning af materiale mv. Det blev de 
populære på.” Det synes især at have været Region II, der prioriterede pene- 
tranter højt i 1970'erne. Afdelingen havde således penetranter i de anarkistiske og 
trotskistiske miljøer, ligesom man forsøgte at placere kilder i KAP." En tidligere 
kildefører i regionsafdelingen har oplyst, at han forberedte en kilde, inden den 
pågældende blev sendt til sit første møde: ”[Kilden] deltog i mødet og stillede så 
gode spørgsmål dér, at han blev inviteret til et privatmøde efterfølgende, og han 
blev af den vej sluset ind i bevægelsen”;” 

PET havde et stort antal kilder i 1980'erne, især i fredsbevægelsen, blandt 
BZ'erne og på arbejdsmarkedet, men det er uvist hvor mange, der var pene- 
tranter.% Der er dog fundet eksempler på, at tjenesten indplacerede kilder i 
Tvind, Organisationen til Oplysning om Atomkraft (OOA), fredsbevægelser- 


539  Ibid.: 12. juni 2002; 22. maj 2002. PET, kildesager. 

540 RB: 12. juni 2002. 

541 PET, administrativ sag: Notits, 15. juli 1974. PET, administrativ sag: ”Årsberetning for regionsafde- 
ling I for tiden 1. januar 1979 til 31. december 1979 vedrørende de i regionsafdelingen behandlede 
sagsområder”, 29. februar 1980. RB: 13. januar 2004 og 27. april 2004. 

542. Ibid.: 27. april 2004. 

543. Henning Fode, der var chef for PET fra 1984 til 1988, har over for Kommissionen oplyst: ”Ved pe- 
netrant kan som nævnt forstås, at nogen trænger ind i en organisation. Vidnet mener ikke, at der 
på denne måde blev anbragt penetranter i hans tid.” RB: Henning Fode, 24. april 2001. Hanne Bech 
Hansen, der var chef fra 1988 til 1993, har givet en lignende fremstilling: ”PET har anvendt penetran- 
ter. Vidnet husker ikke eksempler på, at personer er blevet plantet i miljøet, men der er eksempler på 
personer i yderkanten af miljøet, der er blevet hvervet. Penetranter har på denne måde været brugt 
angående terror, kontraspionage, BZ'erne og de autonome. … Vidnet kan ikke sige noget om kvanti- 
teten af penetreringer. Der har nok været 4-5 penetreringer angående BZ'erne og de autonome” RB: 
Hanne Bech Hansen, 4. april 2001. Ifølge de to tidligere chefer blev der således ikke sendt kilder ind 
i organisationerne udefra, men tjenesten hvervede sine kilder i toppen eller i yderkredsen af miljøet, 
hvorefter de blev aktiveret. 

ne, Venskabsforeningen Danmark-DDR og anti-apartheidbevægelsen. En af 
penetranterne er dokumenteret særligt godt, og det er derfor muligt at beskrive, 
hvordan kilden langsomt blev sluset ind i de politiske miljøer. PET kom i kontakt 
med kilden, da denne henvendte sig med oplysninger om en person på den yder- 
ste venstrefløj, og efter at oplysningernes pålidelighed var blevet kontrolleret, 
blev den pågældende hvervet som kilde og fik tildelt et kildenavn. Kilden star- 
tede med at skaffe aviser og tidsskrifter fra de venstreorienterede miljøer. Efter 
nogle måneder deltog kilden i sit første venstreorienterede møde. Derved kom 
kilden i kontakt med en organisation på venstrefløjen, og den følgende måned 
deltog kilden i organisationens landsmøde. Her fik kilden kontakt til flere mili- 
tante miljøer, hvilket gav den pågældende mulighed for at deltage i deres arran- 
gementer. På dette tidspunkt havde kilden også meldt sig ind i et politisk partis 
ungdomsafdeling, som ifølge PET fungerede som penetrantens ”platform”: ”Kil- 
den var nu accepteret og ”godkendt” i miljøet …. Dette gav således mulighed for, 
at benytte kilden andre steder i landet”>% De næste toethalvt år holdt kilden PET 
orienteret om møder og aktiviteter på den yderste venstrefløj, hvorefter kildens 
indsats blev langsomt ”droslet ned” 


Dobbeltagenter 


En dobbeltagent er en person, der på samme tid arbejder for to eller flere efter- 
retningstjenester. Dobbeltagenten kan enten være hvervet af den ene tjeneste og 
arbejde for denne mod den anden tjeneste, eller han kan arbejde for begge tjene- 
ster, uden at de har kendskab til dobbeltspillet. Dobbeltagenten kan være bevidst 
om sin status, eller han kan være manipuleret af tjenesterne.” Et eksempel på 
en succesfuld dobbeltagentoperation under den kolde krig var KGB-officeren 
Oleg Gordijevskij, der blev hvervet og kørt som dobbeltagent af en udenlandsk 
søstertjeneste i samarbejde med PET fra 1975 indtil 1985, hvor han hoppede af 
til Vesten. 


544 PET, operationssag; kildesag: ”Vedr.: Muligt kildeemne”, 24. januar 1980. PET, operationssag. PET, 
operationssag: Notits, 30. juni 1993. RB: 3. december 2002. 

545. PET, operationssag: Notits, 30. juni 1993. 

546 Ibid. 

547. Norman Polmar and Thomas B. Allen, The Encyclopedia of Espionage, s. 173. 

PET anvendte kilder inden for de politiske miljøer som dobbeltagenter først 
og fremmest med det formål at afdække fjendtlige efterretningstjenesters virk- 
somhed mod danske partier og bevægelser under den kolde krig. Hensigten med 
dobbeltagentoperationerne var, at kilder, der opererede under PET's kontrol, 
foregav at være interesserede i kontakt med eller at lade sig hverve som agent 
af modparten. Gennem dobbeltagenten fik PET indblik i modpartens modus 
operandi og hvilke oplysninger, han var interesseret i, og kunne identificere de 
involverede efterretningsofficerer. Flere af PET's dobbeltagentoperationer under 
den kolde krig gav den danske tjeneste en omfattende viden om bl.a. KGB, GRU, 
MfS/HVA og den polske militære efterretningstjenestes virksomhed mod Dan- 
mark.” PET gennemførte også en række dobbeltagentoperationer i samarbejde 
med udenlandske tjenester, der havde til formål at forsøge at hverve modpar- 
tens efterretningsofficerer. I dette komplicerede spil forsøgte dobbeltagenten at 
”vende” modpartens føringsofficer og gøre denne til dobbeltagent.;” 

Dobbeltagentoperationerne var imidlertid forbundet med en række vanske- 
ligheder. For det første var de relativt ressourcekrævende, idet PET's kildeførere 
skulle planlægge operationen og nøje instruere dobbeltagenten og følge dennes 
arbejde. Operationerne omfattede tillige ofte et samarbejde med udenlandske 
tjenester. PET's kontraspionageafdeling, der havde ansvaret for disse operatio- 
ner, klagede ofte over mangelen på ressourcer og mandskab.” 

For det andet udgjorde enhver dobbeltagentoperation en potentiel sikker- 
hedsrisiko for PET, der aldrig kunne være fuldstændig sikker på kildens loyali- 
tet. Hvis dobbeltagenten afslørede sin status eller lod sig hverve af modparten, 
kunne den fjendtlige efterretningstjeneste få indblik i PET's arbejdsmetoder og 
viden. Der kunne også være en risiko for, at dobbeltagenten var en ”falsk” agent, 
der var anbragt af modparten med henblik på at penetrere PET. 

For det tredje krævede en succesfuld operation, at kildeførerne var i stand 
til at styre dobbeltagenten. Da PET opprioriterede dobbeltagentoperationerne i 
slutningen af 1960'erne, havde tjenesten få erfaringer på området og et begræn- 
set antal egnede kilder. Det betød, at flere af operationerne havde et begrænset 


548 JM, ujournaliseret: ”Eksempler fra de seneste år på sager, der formentlig ville have været omfattet af 
forslaget til regler om brug af agenter”, 16. januar 1984. 

549 Der findes flere eksempler på hvervningsforsøg af østlige efterretningsofficerer i de bevarede opera- 
tionssager i PET's arkiv. 

550. Se Kommissionens beretning, bind 6, vedrørende PET's overvågning af DKP 1945-1989. 


PET's virkemidler 


141 


142 


PET's KILDEFØRING 


udbytte, eller at dobbeltagenterne var svære at kontrollere. Det er imidlertid 
det generelle indtryk, at disse tidlige operationer gav PET værdifuld erfaring, og 
at tjenestens dobbeltagentoperationer blev mere professionelle og effektive med 
tiden. 

For det fjerde indebar dobbeltagentoperationerne, at PET i realiteten medvir- 
kede til ulovlige handlinger, idet dobbeltagenten nødvendigvis i et vist omfang 
måtte ”spille med” for at fremstå som en troværdig agent. Således må en dobbelt- 
agent videregive ”kyllingefoder” (”chicken feed”), oplysninger, der er af en vis 
troværdighed og vigtighed, men som samtidig ikke skader agentens egen side, 
for at kunne fortsætte som dobbeltagent.5> Som PET formulerede det i et notat 
i 1984, var det af afgørende betydning, at dobbeltagenter i et vist omfang havde 
muligheder for at overtræde loven, for at tjenesten kunne afdække alvorlige trus- 
ler mod danske interesser: 


”Denne føring, samt benyttelse af agenter, hvor de pågældende aktivt/passivt over- 
træder lovgivningen ved medvirken, må betegnes som absolut nødvendig i vor 
efterforskning, idet en dybtgående undersøgelse til konstatering af omfang/dybde 
af USSR's ulovlige angreb på danske/udenlandske samfundsinteresser ellers må 
betegnes som værende stærkt begrænset”: 


Der var således tale om en balancegang, hvor PET lod dobbeltagenten deltage i 
ulovlige aktiviteter (bistand til en fremmed efterretningstjeneste) for at kunne 
følge og eventuelt standse denne aktivitet, samtidig med at tjenesten forsøgte 
gennem en stram styring og kontrol at begrænse omfanget af skaderne. 

Der er kun fundet få eksempler på kilder i de politiske miljøer, der blev kørt 
som dobbeltagenter i den tidlige fase af den kolde krig, men det kan skyldes, 
at der kun er bevaret få operationssager fra denne periode. Således kørte PET 
to dobbeltagenter i forbindelse med efterforskningen af den såkaldte Runa-sag 
i 1950'erne, hvor bl.a. flere kommunister blev dømt for spionage til fordel for 
østblokken. Jørn Bro har over for Kommissionen oplyst, at PET i 1967-68 be- 


551. Det fremgår af flere operationssager i PET's arkiv. 

552. Norman Polmar and Thomas B. Allen, The Encyclopedia of Espionage, s. 109. Se også Kommissio- 
nens beretning, bind 9, om PET's overvågning af den antiimperialistiske venstrefløj (afsnittet om 
den danske sektion af IV Internationale). 

553. JM, ujournaliseret: ”Eksempler fra de seneste år på sager, der formentlig ville have været omfattet af 
forslaget til regler om brug af agenter”, 16. januar 1984. 

554. Se Kommissionens beretning, bind 6, vedrørende PET's overvågning af DKP 1945-1989. 

gyndte at iværksætte et stigende antal dobbeltagentoperationer, og han har un- 
derstreget vanskelighederne ved operationerne: ”Når russerne havde kontaktet 
en ung f.eks. student eller journalist, forsøgte PET at tage kontakt og følge perso- 
nen. Nogle af disse personer afviste at samarbejde, nogle klagede til ministeren 
over anslag mod den frie meningsudveksling, og andre var rede til at bevare kon- 
takten med den pågældende KGB-mand og arbejde for PET” Disse tidligste 
dobbeltagentoperationer omfattede dels medlemmer af politiske ungdomsorga- 
nisationer, fortrinsvis af borgerlig observans, som var blevet kontaktet af KGB- 
officerer, og dels kilder i de venstreorienterede miljøer, hovedsagelig blandt 
kommunisterne og trotskisterne, der blev sendt til Østersøugerne i DDR, hvor 
de blev kontaktet og forsøgt hvervet af MfS/HVA.5”7 I den mest ambitiøse ope- 
ration fra denne periode hvervede PET otte unge mennesker, der blev sendt til 
Østersøugerne i 1970. Imidlertid blev de fleste af de unge på grund af deres ufor- 
sigtighed kompromitteret, og PET måtte opgive at køre dem som dobbeltagen- 
ter, selv om flere blev udsat for østtyske kontaktforsøg. Den fejlslagne operation 
fik PET's ledelse til at indskærpe, at fremtidige operationer skulle planlægges i 
bedre tid og dobbeltagenterne skulle udvælges med større omhu. Øjensynligt 
bidrog operationen til, at PET's arbejde på området blev professionaliseret. 

I 1970'erne og 1980'erne synes PET fortrinsvis at have anvendt politikere og 
journalister i dobbeltagentoperationer. Det var oftest PET, der henvendte sig til 
de pågældende, efter at tjenesten havde konstateret, at de var blevet kontaktet af 
KGB-officerer, der opererede under diplomatisk dække, men i enkelte tilfælde 
var det de pågældende, der på eget initiativ opsøgte PET. Generelt synes disse 
dobbeltagentoperationer at have været omhyggeligt planlagt, dobbeltagenterne 
blev nøje instrueret og debriefet efter hvert møde med KGB-officererne, og ope- 
rationerne gav et værdifuldt indblik i KGB's metoder og interesser i Danmark.5? 


555. RB: Jørn Bro, 14. november 2000. 

556 Se Kommissionens beretning, bind 7, vedrørende PET's overvågning af politiske partier 1945-1989. 
557. Se Kommissionens beretning, bind 6, vedrørende PET's overvågning af DKP 1945-1989 og bind 9 
om den antiimperialistiske venstrefløj (afsnittet om den danske sektion af IV Internationale). 

558 PET, operationssag. 
559. Se Kommissionens beretning, bind 7, om PET's overvågning af de politiske partier 1945-1989. 

Agent Provocateur 


En Agent Provocateur er en kilde, der enten deltager i allerede planlagte ulovlige 
aktioner, eller som selv provokerer en eller flere personer til at udføre ulovlige 
handlinger, som de ellers ikke selv ville have iværksat. I det første tilfælde delta- 
ger kilden for at bevare sin position i gruppen, og i det andet tilfælde vil formålet 
være at benytte beviserne fra den ulovlige handling til at retsforfølge deltager- 
ne" 

PET havde ved starten af den kolde krig ikke bemyndigelse til at anvende den 
sidstnævnte metode. Det blev således understreget i justitsministerens cirkulære 
fra maj 1947 om politiets efterretningsvirksomhed, at det var ”en selvfølge, at der 
ligesom hidtil heller ikke fremtidig ved tilvejebringelse af … oplysninger af poli- 
tiet må anvendes provokatører … ”>" Dette eksplicitte forbud er imidlertid ikke 
gentaget i de efterfølgende instrukser og retningslinjer for PET's virksomhed, 
hvilket dog ikke indebærer, at det var tilladt at benytte egentlige provokatører til 
at inspirere til ulovligheder. 

Som tidligere omtalt havde PET i begyndelsen af 1980'erne overvejelser om 
at opprioritere kildearbejdet, og i den forbindelse blev spørgsmålet om kilders 
involvering i ulovlige handlinger og agent provocateur-virksomhed rejst. Flere af 
deltagerne på årsmødet i 1981 gav således udtryk for den opfattelse, at de ulovlige 
handlinger skulle ses i sammenhæng med ”kildens mission”, og at det måtte være 
tilladt for kilden at deltage i mindre lovovertrædelser som ulovlig plakatopklæb- 
ning eller gadeuorden. Spørgsmålet var imidlertid, hvor langt det var tilladt en 
kilde at gå, hvis den overvågede gruppe f.eks. var involveret i overtrædelse af 
våbenloven eller forberedelse af terrorhandlinger. Deltagerne anmodede derfor 
om ledelsens stillingtagen til spørgsmålet,” men det er uklart på grundlag af det 
gennemgåede materiale, om dette skete. 

Det synes som om, at det har været PET's generelle praksis at tillade kilder 
i de politiske miljøer at deltage i mindre lovovertrædelser som ulovlig plakat- 


560 For den klassiske definition af ”agent provocateur”, se Norman Polmar and Thomas B. Allen, The 
Encyclopedia of Espionage, s. 7. Se også Kommissionens retlige vurdering af agent provocateur-be- 
grebet i beretningens bind 15. I det følgende besvares folketingsspørgsmål nr. 264 (”Har PET ellers 
benyttet sig af agent provocateur-virksomhed? I bekræftende fald hvor og hvornår?”). 

561 ”Cirkulære til politidirektøren i København og politimestrene vedrørende politiets særlige efter- 
retningsvirksomhed”, 31. maj 1947. 

562 PET, administrativ sag: ”Vedr.: Gruppearbejde ved Årsmødet 1981” 22. maj 1981; ”Vedr.: Gruppear- 
bejde v. årsmødet 1981. Emne: Kilder — Hovedafsnit — Ansvar”, 21. maj 1981. 

opklæbning,;”? men at advare dem mod at deltage i mere alvorlige overtrædelser 
af straffeloven. Således har flere tidligere PET-medarbejdere over for Kommis- 
sionen oplyst, at de advarede deres kilder mod at deltage i ulovlige handlinger, 
og at PET ikke kunne hjælpe dem, hvis de kom i vanskeligheder.;+ Der findes 
enkelte eksempler i det bevarede materiale på, at kildeførere skal have advaret 
kilder mod at blive involveret i ulovligheder,;% og at de ikke forsøgte at beskytte 
kilder, der blev involveret i ulovlige handlinger. 

Ved flere lejligheder i 1960'erne og begyndelsen af 1970'erne befandt PET's 
kilder sig i politiske miljøer, som planlagde ulovlige handlinger. Det drejede sig 
bl.a. om trotskisterne og De Danske Vietnamkomiteer, der var involveret i for- 
skellige hærværksaktioner i form af rudeknusninger, røg- og brandbomber og 
bemalingsaktioner.;” Kilderne synes generelt at have holdt PET underrettet om 
planlægningen, men ikke selv at have deltaget i udførelsen af denne type ak- 
tioner. Et andet eksempel er fra en demonstration, hvor en kilde afleverede en 
portion partisansøm, der var beregnet til angreb mod politiet, til PET og såle- 
des undgik at deltage i aktionen.” Påstande om, at PET's kilder med tjenestens 
vidende skulle have fremkaldt forbrydelser som agents provocateur f.eks. ved at 
fremskaffe sprængstoffer, er der ikke fundet belæg for i det bevarede materiale.” 
En undtagelse herfra drejede sig om en kilde, der transporterede bombemateri- 
ale fra København til Rebild til brug i nogle kombinerede røg- og brandbomber. 

Det skal tilføjes, at PET's kilder bl.a. befandt sig i forskellige yderliggående 
grupper. For at være et troværdigt medlem måtte kilderne aktivt tage del i det 


563 JM, ujournaliseret: ”Eksempler fra de seneste år på sager, der formentlig ville have været omfattet af 
forslaget til regler om brug af agenter”, 16. januar 1984. 

564 RB: Jørn Bro, 13. november 2000; 30. november 2004. 

565 F.eks. PET, kildesag: Notits, 9. september 1977. 

566 F.eks. PET, administrativ sag: Notits, 4. maj 1983. 

567 Se Kommissionens beretning, bind 9, vedrørende PET's overvågning af den antiimperialistiske ven- 
strefløj (afsnittet om den danske sektion af IV Internationale) og bind 10 om protestbevægelser 
1945-1989 (afsnittet om Vietnambevægelsen). Desuden, JM, ujournaliseret: ”Eksempler fra de sene- 
ste år på sager, der formentlig ville have været omfattet af forslaget til regler om brug af agenter”, 16. 
januar 1984. 

568 PET, kildesag: Notits, 5. januar 1972. 

569 De bedst dokumenterede sager drejer sig om den såkaldte ”trotyl-bande” i 1969 og Anders Nørga- 
ard-sagen fra 1981. Se Kommissionens beretning, bind 9, om PET's overvågning af den antiimpe- 
rialistiske venstrefløj (afsnittet om den danske sektion af IV Internationale) og bind 12 om Anders 
Nørgaard-sagen. I den sidstnævnte sag skal PET have afvist overvejelser om at lade kilden overgive 
sprængstof til medlemmer af den såkaldte anarkist-gruppe i Århus. 

politiske arbejde. Det kunne indebære, at kilderne var med til at udsprede grup- 
pens budskaber,” og i den sammenhæng kunne kilderne være med til at skærpe 
gruppens linje. Således kan det ikke afvises, at nogle kilder optrådte som en form 
for ”ideologiske agents provocateur”, der bidrog til at radikalisere de pågældende 


grupper. 


Vurdering af PET's kildearbejde i de politiske miljøer 1945-1989 


Det er vanskeligt at vurdere effektiviteten af PET's anvendelse af kilder i poli- 
tiske partier, bevægelser og på arbejdsmarkedet under den kolde krig. For det 
første var formålet med PET's virksomhed ikke nødvendigvis at rejse sager for 
overtrædelse af straffeloven, men at overvåge og forebygge, at aktiviteterne ud- 
viklede sig til forbrydelser mod statens sikkerhed. Det er derfor ofte svært at 
vurdere de konkrete resultater af kildearbejdet. For det andet er en vurdering af 
kildeoplysningernes troværdighed ofte behæftet med stor usikkerhed, da de ikke 
altid kan kontrolleres med andre oplysninger. Kildeoplysninger om drøftelserne 
iinderkredsen i en politisk gruppering om eventuelle ulovlige aktioner lader sig 
sjældent verificere eller falsificere af andre kilder, da deltagerne vil benægte, at 
sådanne drøftelser har fundet sted, hvad enten de har gjort det eller ej. 

I det følgende vil der imidlertid blive gjort et forsøg på en overordnet vurde- 
ring af PET's kildearbejde i de politiske miljøer fra 1945 til 1989. Kildearbejdet vil 
blive vurderet ud fra to parametre, effektivitet og troværdighed. Effektiviteten af 
kildearbejdet vil blive vurderet i forhold til tre forhold: 


e Placering: Var kilderne placeret i inderkredsen eller yderkredsen? Det 
må antages, at en kilde i inderkredsen havde adgang til mere værdifulde 
og troværdige oplysninger. Dermed er kvaliteten af oplysningerne ofte 
en funktion af kildernes placering. 

e Kvalitet: Havde kildernes oplysninger en høj eller lav kvalitet (dvs. 
hvilken karakter og relevans havde oplysningerne)? Kvaliteten af op- 
lysningerne skal ses i forhold til den overvågede organisations mål og 
aktivitet: Når det drejede sig om ”uro-grupper” eller terrororganisatio- 
ner, var PET interesseret i forhåndsoplysninger om planlagte aktioner, 


570 Et eksempel på det var en kilde, der i forskellige sammenhænge udformede politiske gruppers 
skriftlige materiale. For eksempel: PET, emnesag: Notits, 15. juli 1987. 

men når det drejede sig om grupper med udenlandske kontakter, var 
PET interesseret i kontraefterretningsmæssige oplysninger (instruk- 
ser, økonomisk støtte, spionage og undergravende virksomhed). Indtil 
regeringserklæringen i 1968 var det en af PET's hovedopgaver at regi- 
strere personer med tilknytning til visse politiske grupperinger (først 
og fremmest kommunister), og oplysninger om navne havde derfor en 
stor værdi for tjenesten. Efter 1968 fungerede PET i stigende grad som 
en varslingstjeneste for ordenspolitiet, og forhåndsoplysninger om uro- 
ligheder blev derfor prioriteret højt. Det kunne også være udtryk for, 
at kildeoplysningerne havde høj kvalitet, hvis de blev vurderet som så 
værdifulde, at de af PET blev videregivet til Justitsministeriet eller sik- 
kerhedsudvalgene. Det er imidlertid vanskeligt at fastslå, i hvilket om- 
fang dette er sket, da orienteringen af ministeriet ofte foregik mundtligt 
og dermed ikke har sat sig mange skriftlige spor. Endelig kunne det være 
udtryk for, at kildeoplysningerne var af høj kvalitet, hvis de førte til retli- 
ge skridt mod overvågede personer. Imidlertid er efterretningstjenester 
ofte ikke indstillet på at rejse straffesager, da dette vil afsløre kildernes 
identitet under retssagerne. 

e  Kvantitet: Producerede kilderne få eller mange oplysninger, der var rele- 
vante for PET's arbejde? Undertiden kunne kilder, der reelt befandt sig 
i yderkredsen af en gruppe, være så produktive, at de fik stor værdi for 
PET's arbejde. 


Troværdigheden af kildeoplysningerne vil i det følgende blive vurderet ud fra 
følgende kriterier: 


e Kontrol: I hvilket omfang kontrollerede PET kildeoplysningerne med 
oplysninger fra andre kilder? 

e Økonomisk motiv: I hvilket omfang modtog PET's kilder betaling for 
oplysningerne? Det antages almindeligvis, at betaling pr. oplysning kan 
friste kilder til at fabrikere oplysninger. 

e Politisk motiv: I hvilket omfang har PET anvendt kilder, der havde en 
politisk interesse i at miskreditere den overvågede gruppe? Enhver kilde 
vil per definition være i opposition til den gruppe, som kilden videregi- 
ver oplysninger til myndighederne om, men det kan svække troværdig- 
heden af oplysningerne, hvis kilden har sin egen politiske dagsorden. 

e  Persontype: Var det en særlig persontype, der blev tiltrukket af ”den 
hemmelige verden”? Var kilderne motiveret af en søgen efter spænding 
eller indhold i tilværelsen? 

e  Pression: I hvilket omfang blev kilderne presset eller truet af PET til at 
arbejde for sig? Dette kunne have som konsekvens, at kilden afslørede 
PET's aktivitet, eller at kilden fabrikerede oplysninger for at slippe så 
nemt som muligt. 


Effektivitet 


Et betydeligt antal af PET's kilder befandt sig i, hvad der må betegnes som yder- 
kredsen af de overvågede politiske miljøer. De kunne generelt videregive oplys- 
ninger om organisationernes ”åbne” politiske aktiviteter i form af møder, diskus- 
sioner, underskriftsindsamlinger, demonstrationer m.m. De var også i stand til 
at videregive navne på sympatisører, menige medlemmer og ledere, og under- 
tiden kunne de orientere tjenesten om magt- og fraktionskampe i organisatio- 
nerne og om de økonomiske forhold på det lokale plan. Derimod var de ikke så 
nær inderkredsen, at de havde adgang til førstehåndsoplysninger om ledelsens 
overvejelser eller om organisationernes eventuelle ”lukkede” aktiviteter i form 
af hemmelige udenlandske kontakter, illegale apparater eller planer om ulovlige 
handlinger. 

Det drejede sig bl.a. om DKP, der må betegnes som ”hovedfjenden” for PET 
under den kolde krig på grund af partiets tætte forhold til Sovjetunionen.” PET 
havde et ukendt antal kilder i og omkring partiet, men flertallet befandt sig for- 
mentlig på medlemsniveau. Disse kilder var således i stand til at holde PET ori- 
enteret om medlemmerne, de politiske diskussioner og de økonomiske forhold 
i en række lokalafdelinger. Efter alt at dømme lykkedes det aldrig PET at få en 
kilde i partiets ledelse, selvom flere kilder kunne gengive diskussioner herfra. 
Nogle af disse dækkede formentlig over oplysninger fra Firmaets aflytning af Al- 
fred Jensen. PET modtog derfor kun få sikre kildeoplysninger om instrukser fra 
Moskva (en undtagelse var instrukserne i forbindelse med storstrejken i 1956), 
den hemmelige økonomiske støtte og eventuelle illegale aktiviteter. Årsagen til 
den manglende effektivitet var formentlig, at DKP var yderst sikkerhedsbevidst 


571. Se Kommissionens beretning, bind 6, vedrørende PET's overvågning af DKP 1945-1989. 

og på vagt over for forsøg på infiltration, og at det ville være en langvarig og res- 
sourcekrævende proces for en indplantet kilde at arbejde sig op til partiets top. 

På lignende vis befandt de fleste af PET's kilder i frontorganisationerne, ven- 
strefløjspartierne, solidaritetsgrupperne og de folkelige bevægelser sig for stør- 
stedelens vedkommende i yderkredsen. Det synes at have været et gennemgåen- 
de træk, at flere af disse kilder oprindeligt befandt sig i andre venstreorienterede 
organisationer, og via disse kom ind i bevægelserne. I 1970-80'erne lagde PET 
større vægt på at indplacere kilder i de overvågede miljøer, og de befandt sig for 
størstedelens vedkommende i yderkredsen.” Et eksempel er fredsbevægelsen: 
Flere af PET's kilder synes at være kommet ind via deres medlemskab af ven- 
skabsforeninger, mens andre blev indplantet af PET i bl.a. Samarbejdskomiteen 
for Fred og Sikkerhed. 

Et antal af PET's kilder må betegnes som særdeles effektive, idet de befandt 
sig i eller nær de overvågede organisationers inderkreds eller ledelse, og de var 
således i stand til at videregive oplysninger om interne drøftelser, skjulte kontak- 
ter til udlandet og planlagte aktioner. Det drejede sig bl.a. om den danske sektion 
af IV Internationale, hvor PET i 1960'erne var i stand til at følge trotskisternes 
virksomhed takket være ”kilder indsluset i sektionens kerne”” Disse kilder gav 
i et vist omfang PET forhåndsoplysninger om nogle at trotskisternes Vietnam- 
demonstrationer samt om deres planlagte aktioner mod bl.a. NATO-øvelser, 
Rebildfestligheder, amerikansk ejede firmaer og Københavns Universitet.” 
En tidligere kildefører har over for Kommissionen oplyst, at han ”havde styr 
på visse organisationer, fordi de havde en kilde, der havde arbejdet sig op hos 
trotskisterne””> Årsagen til, at det var muligt for PET at indplante kilder i trots- 
kisternes inderkreds trods sektionens sikkerhedsforanstaltninger, var forment- 
lig, at tjenesten kunne benytte aktivister fra højreorienterede grupper, der på 
eget initiativ infiltrerede venstreorienterede organisationer, og at det trotskistiske 
miljø var så lille, at aktivister allerede ved indmeldelsen var tæt på inderkredsen. 


572. Flere tidligere kildeførere har over for Kommissionen beskrevet kilder, der befandt sig i yderkred- 
sene. RB: 12. juni 2002; 22. maj 2002; 27. april 2004. Der er også bevaret flere sager på kilder, der blev 
indplantet af PET i organisationernes yderkredse. PET, kildesager. 

573. PET, emnesag: Notat, 18. maj 1971. Se endvidere Kommissionens beretning, bind 9, vedrørende 
PET's overvågning af den antiimperialistiske venstrefløj (afsnittet om den danske sektion af 
IV Internationale). 

574. PET, emnesag: ”Revolutionære Socialister, den danske sektion af IV Internationale, hovedkvarter 
Guldborgsvej 28 kld”, 18. maj 1971. 

575. RB: 21. maj 2002. 

PET havde i visse perioder også kilder i inderkredsen af flere venskabsforeninger 
(hvor de var placeret både i lokalbestyrelserne og i landsledelserne),” VS (i en 
kort periode efter dannelsen i 1967), anarkistmiljøer i Århus i 1970-80'erne,78 
De Danske Vietnamkomiteer i begyndelsen af 1970'erne” og visse faglige orga- 
nisationer i 1980'erne." 

Disse effektive kilder, der var placeret nær inderkredsen af miljøerne, og som 
videregav nøjagtige oplysninger, havde alle visse fællestræk. For det første var de, 
så vidt det kan fastslås, indplantede kilder. Det indebar, at PET med større sik- 
kerhed kunne stole på dem, end hvis de havde været hvervede kilder, der allerede 
fandtes i miljøet. For det andet var flere af miljøerne ”åbne” og var interesseret 
i nye medlemmer, især hvis de var villige til at udføre praktiske aktiviteter. For 
det tredje fremgår det, at kildens personlighed og virkelyst var afgørende for, om 
han udviklede sig til en effektiv kilde. 

Enkelte af PET's kilder kan betegnes som effektive, selv om de befandt sig i 
de overvågede organisationers yderkreds. Det skyldtes, at de havde en stor viden 
og erfaring om miljøet, og/eller at de var særligt produktive og videregav et stort 
antal oplysninger. Samtidig kunne en kildes produktivitet indebære en risiko for, 
at den pågældende dominerede og styrede kildeføringen, hvilket kunne have det 
resultat, at PET modtog diffuse og ufokuserede oplysninger. 


Troværdighed 


En kilde kunne være motiveret af en række faktorer — økonomisk vinding, poli- 
tiske modsætninger eller ønsket om spænding — der kunne have en indvirkning 
på den pågældendes troværdighed. PET har derfor altid lagt vægt på vigtigheden 
af at kontrollere troværdigheden af kilderne. Ifølge en redegørelse fra Justitsmi- 
nisteriet i 1952 om PET's virksomhed blev enhver oplysning, der blev videre- 
givet i forbindelse med personundersøgelser, kontrolleret af embedets ledelse, 
”eventuelt ved en direkte afhøring af pågældende kilde med henblik på vurdering 


576 Se Kommissionens beretning, bind 6, vedrørende PET's overvågning af DKP 1945-1989. Desuden 
PET, kilde-og operationssager. 

577 Se Kommissionens beretning, bind 7, vedrørende PET's overvågning af politiske partier 1945-1989. 

578 RB: 27. april 2004. 

579. Se Kommissionens beretning, bind 10, vedrørende PET's overvågning af protestbevægelser 1945- 
1989. 

580 Se Kommissionens beretning, bind 8, vedrørende PET's overvågning af arbejdsmarkedet 1945-1989. 

af kilden selv og af holdbarheden og grundlaget for pågældende udsagn” I 
en rundskrivelse, der beskrev, hvilke oplysninger vedrørende organisationer af 
”efterretningsmæssig interesse” der skulle indberettes til PET, blev det ligeledes 
understreget, at hvad angik kildeoplysninger ”bør indberetningen indeholde en 
bedømmelse af meddelerens pålidelighed samt oplysning om, hvorvidt udsagnet 
støtter sig på meddelerens egne direkte erfaringer” På PET's kurser i efterret- 
ningsarbejde blev det også betonet, at ”kildernes pålidelighed og oplysningernes 
nøjagtighed” ofte kunne efterprøves ved hjælp af andre kilder.;% På årsmøderne 
i begyndelsen af 1980'erne, hvor deltagerne bl.a. beskæftigede sig med kildear- 
bejdet, blev det flere gange nævnt, at kildernes troværdighed kunne kontrolleres 
ved at sammenholde oplysningerne med oplysninger indhentet fra telefonaflyt- 
ninger og andre kilder. 

Det er vanskeligt i dag at fastslå, i hvilket omfang PET i praksis efterprøvede 
kildernes troværdighed. Flere tidligere kildeførere har over for Kommissionen 
oplyst, at de kontrollerede kildeoplysningerne ved hjælp af aflytninger, oplys- 
ninger fra udenlandske samarbejdspartnere og andre kilder i de samme organi- 
sationer.;% Det fremgår også af flere bevarede kildesager, at kildeførerne havde 
fået bekræftet kildernes troværdighed ved at sammenholde deres oplysninger 
med andre informationer. Det forekom også, at PET testede nye kildeemners 
troværdighed ved at holde dem under observation.” Der er i det gennemgåede 
materiale nævnt enkelte eksempler på, at PET afviklede kilder, der var upålide- 
lige og selv konstruerede oplysninger." Jørn Bro har over for Kommissionen be- 
skrevet, hvordan en utroværdig kilde blev afsløret: ”PET fik meget fine referater 
fra en kilde, men én gang fik de et referat fra et møde, hvor en anden kilde havde 


581. JM, P.O.-sag: Udateret redegørelse [ca. 1952]. 

582 PET, administrativ sag: Rundskrivelse nr. 14/1953, 11. december 1953. 

583 PET, ujournaliseret: ”Efterretninger — en nødvendighed (Til brug på 4-ugers kursus)”. 

584 PET, administrativ sag: ”Resultatet af gruppe IITs overvejelser om emnet: Kildepleje/kildebeskyt- 
telse” 30. april 1980; Gruppe IV, ”Vedr.: Besvarelse til gruppeopgave ved PETs årsmøde 1981, 
19. maj 1981. 

585. RB: 8. maj 2002; 21. maj 2002; 1. oktober 2002; 20. maj 2003; 27. april 2004; 30. november 2004; 
22. februar 2005; 24. august 2005. 

586 PET, administrativ sag: Notits, 15. juli 1974. PET, operationssag: Notits, 20. december 1985. PET, 
operationssag: Notits, 5. marts 1985. 

587 Se Kommissionens beretning, bind 12, om Anders Nørgaard-sagen. 

588 PET, emnesag: Notits, 6. marts 1996; notits, 10. februar 1987. 

konstateret, at den første ikke havde været til stede. PET sørgede herefter for, at 
kilden gradvist blev ”tørret ud” 

Imidlertid kunne det i praksis være svært at efterprøve en kildes troværdig- 
hed. Dette kunne være tilfældet, hvis kilden var placeret i inderkredsen i en or- 
ganisation, og der ikke fandtes andre oplysninger herom. En tidligere kildefører 
har således oplyst over for Kommissionen, at PET i begyndelsen kun havde én 
kilde blandt trotskisterne: ”Det var svært at kontrollere de oplysninger, der kom 
fra den enlige kilde, men de måtte jo stole på vedkommende. Det blev meget 
nemmere, da de fik endnu en kilde”? En anden tidligere kildefører har bekræf- 
tet, at PET i et vist omfang var nødt til at stole på, at kilderne var troværdige: 
”Kildens arbejde kunne i nogen udstrækning kontrolleres, f.eks. gennem senere 
oplysninger, men de stolede på kilderne. Kildens oplysninger er blot en af de 
brikker, der forefindes.”>% Det fremgår da også af en tredje kildeførers vidneud- 
sagn, at kildeførerne ikke altid kontrollerede kildernes troværdighed: ”Vidnet 
går ud fra, at Centralafdelingen havde mulighed for at krydstjekke oplysningerne 
fra kilderne. I [regionsafdelingen] foretog man ikke en troværdighedsvurdering 
af kildens oplysninger”>” Der er da også flere eksempler i det bevarede arkivma- 
teriale på, at medarbejdere i PET synes at have indhentet kildeoplysninger uden 
at have foretaget en kritisk efterprøvning af deres troværdighed og holdbarhed. 

En kildes troværdighed kunne påvirkes negativt af økonomiske motiver. 
Ifølge justitsministerens cirkulære fra 1947 var det tilladt for politiets efterret- 
ningstjeneste at yde ”vederlag for meddelte oplysninger … 75% Myndighederne 
var imidlertid bevidste om, at der var en risiko forbundet med, at kilderne kunne 
have en økonomisk interesse i at videregive oplysninger. Det hedder således i en 
samling af interne regler for tjenestens virksomhed fra slutningen af 1940'erne, at 
faste, betalte kilder ”er dog i Almindelighed af det onde, navnlig naar Betalingen 


589 RB: Jørn Bro, 22. februar 2005. Det er muligvis den samme begivenhed, som en anden tidligere 
PET-medarbejder har beskrevet. RB: 21. maj 2002. 

590 RB: 23. april 2001. 

591. Ibid.: 8. maj 2002. 

592 Ibid.: 22. oktober 2002. 

593 Se f.eks. Kommissionens beretning, bind 10, vedrørende PET's overvågning af protestbevægelser 
1945-89 (afsnittet omVietnambevægelsen). 

594 ”Cirkulære til politidirektøren i København og politimestrene vedrørende politiets særlige efter- 
retningsvirksomhed”, 31. maj 1947. 

er af erhvervsmæssig Betydning for den paagældende”% Det kunne dog være 
nødvendigt at betale for oplysninger i ”konkrete Sager”. Hvis kilden modtog 
betaling for oplysninger, kunne den pågældende være fristet til at dele sin viden 
op i mindre portioner eller helt at fabrikere oplysninger for at tjene så meget 
som muligt. Tre medarbejdere i PET, der i 1951 var på tjenesterejse til London, 
anbefalede derfor i deres redegørelse ved hjemkomsten, at tjenesten udbetalte 
honorar til kilder, men at man generelt undgik at betale efter resultater, undtagen 
i tilfælde af kortvarige operationer eller særlige opgaver.” Begge betalingsfor- 
mer indeholdt et risikoelement: Den fastlønnede kilde kunne blive fristet til at 
”sløje lidt af med tiden”, mens den resultatlønnede kunne have en interesse i at 
konstruere oplysninger eller overdrive deres betydning.”" Det fremgår af PET's 
interne retningslinjer for sagsbehandling, at tjenesten altid skulle betale for kil- 
dens udgifter i forbindelse med de stillede opgaver, men at kildeføreren i forbin- 
delse med en egentlig aflønning bl.a. burde være opmærksom på risikoen for, ”at 
kilden lader sig diktere af mammon”»9 

Det er uvist, hvor store PET's udgifter til kilder var under den kolde krig. 
Midlerne til betaling af kilder stammede fra ”den særlige kasse” eller ”den hem- 
melige kasse” i PET, som blev tilført fra Rigspolitiets hovedkasse. Kassen blev 
revideret kvartalsvis af en kontorchef i Justitsministeriet, som med tiden blev 
assisteret af en medarbejder fra Rigsrevisionen.” En oversigt over udviklingen i 
størrelsen af PET's beløb til ”særlige formål” fra 1963/64 til 1990 viser, at beløbet 
havde en langsomt stigende tendens fra 152.000 kr. i 1964/65 til 562.000 kr. i 
1980. Herefter blev beløbet mere end fordoblet, til 1.362.000 kr. i 1981, hvorefter 


595 PET, ujournaliseret: ”Erindringsliste for Kriminalpolitiet vedrørende Efterretningsvirksomheden i 
Politikredsene” [udateret men efter juni 1948]. 

596 Ibid. 

597 PET, administrativ sag: ”En efterretningstjenestes tilrettelæggelse af det interne arbejde, observati- 
onstjeneste, agentarbejde samt oversigt over kommunistiske organisationers, russisk efterretnings- 
tjenestes og russiske repræsentationers opbygning og arbejdsmetoder” [1951]. 

598 PET, administrativ sag: ”Gruppearbejde v/ planlægningsgruppe. Emne: Drift”. 

599 PET, ujournaliseret (”Den lille Grønne”): ”Retningslinjer for rutinemæssig sagsbehandling i PET% 
S. 41. 

600 RB: Niels Madsen, 24. oktober 2001; Ole Stevns, 6. november 2001; Frank Poulsen, 25. januar 2001; 
Poul Lundbæk Andersen, 16. januar 2001; Henning Fode, 24. april 2001; Hanne Bech Hansen, 
4. april 2001; Erik Justesen, 23. oktober 2001. Det lykkedes i et tilfælde for PET at få den sovjetiske 
efterretningstjeneste KGB til at bidrage til ”den hemmelige kasse”, En PET-kilde, der blev ført som 
dobbeltagent over for KGB, modtog penge af KGB-officeren Leonid Makarov. Kilden videregav 
beløbet til kildeføreren, der anbragte det i ”kassen”. PET, kildesag: Indtægtsbilag, 13. marts 1973. 

det faldt igen til 600.000 kr. i 1983-84, for at stige igen til 1.970.000 kr. i 1985. 
Herefter faldt beløbet igen, men det holdt sig dog over 1.000.000 kr. i resten af 
1980'erne, med 1.500.000 kr. i 1989 som det højeste.” 

Udviklingen er interessant, for det var i 1980'erne, hvor PET's udgifter til ”sær- 
lige formål” toppede, at tjenesten prioriterede kildearbejdet højt. Det er imidler- 
tid uklart, i hvilket omfang stigningen i beløbet afspejlede en stigning i betalin- 
gen af kilder. Det skyldes, at ”den hemmelige kasse” også blev brugt til at betale 
for udgifterne i forbindelse med møder med udenlandske samarbejdspartnere, 
restaurationsbesøg m.m.” En tidligere ”kasseinspektør” har over for Kommis- 
sionen oplyst, at betalingen af kilder udgjorde mindre end en tredjedel af kassens 
størrelse, og at de udbetalte beløb var ”relativt beskedne”.% Det bekræftes af en 
bevaret oversigt over forbruget af midlerne i ”den særlige kasse”. Det fremgår af 
oversigten, der omfatter perioden fra 1. september 1956 til 31. januar 1957, at de 
samlede udgifter beløb sig til 49.983 kr., hvoraf 3.737 kr. var brugt på ”vederlag 
til meddelere og agenter” og 7.120 kr. på beværtning af ”forbindelser og med- 
delere”. 2.925 kr. af dette beløb var blevet benyttet til betaling af julegaver, og den 
”øgennemsnitlige udbetaling” var anslået til at udgøre ”ca. 50 kr”%% Ifølge denne 
oversigt, hvis repræsentativitet er uvis, udgjorde udgifterne til kilderne i form af 
udgifter og honorar lidt over en femtedel af beløbet i ”den særlige kasse” og de 
udbetalte beløb til kilderne var beskedne.” 

PET synes generelt at have benyttet to typer af betaling til sine kilder. En tidli- 
gere kildefører har således oplyst over for Kommissionen: ”Adspurgt om betaling 
af kilder forklarede vidnet, at der var forskel på om kilden havde en fast tilknyt- 
ning til en organisation, eller om PET bad kilden om at gå til møder og referere 
derfra. Hvis der ikke var fast tilknytning, blev kilden betalt efter forbrugt tid. 
Pengene blev udbetalt kontant fra afdelingens kasse” I de fleste tilfælde synes 
PET at have betalt for kildernes timeforbrug og udgifter i form af kontingenter, 
blade, rejser og møder. Timebetalingen synes at have været af en begrænset stør- 


601 Vicerigspolitichef Erik Justesen til Justitsministeriet, 24. juni 2002. 

602 RB: Frank Poulsen, 25. januar 2001; Poul Lundbæk Andersen, 16. januar 2001; Henning Fode, 
24. april 2001; Hanne Bech Hansen, 4. april 2001. 

603 RB: Erik Justesen, 23. oktober 2001. 

604 JM, ujournaliseret: ”Redegørelse for PET-udvalgets undersøgelser og overvejelser” [1957]. 

605 Det var angiveligt en nedgang fra 1950, hvor der var bevilget 80.000 kr. om året til betaling af kilder. 
RA, FE's arkiv, Mørchs embedspapirer, kasse 2, læg 20: Budgetoversigt vedlagt Haslund og Lundings 
fælles redegørelse, 21. juni 1950. 

606 RB: 22. maj 2002. 

relse (50 til 100 kr. pr. time) og afhængig af opgavernes vigtighed.'” I enkelte 
tilfælde androg kildebetalingen dog betydelige beløb.” Det synes kun at være 
forekommet i relativt få tilfælde, at kilderne modtog en fast månedsløn for deres 
indsats.? Det er umuligt på baggrund af det bevarede materiale at vurdere, i 
hvilket omfang kilderne var motiveret af økonomiske interesser, og om det på- 
virkede deres troværdighed. Der er kun fundet et enkelt eksempel på en kilde, 
der primært synes at have været drevet af ønsket om at tjene penge.”” 

PET synes at have foretrukket kilder, der var motiveret af deres overbevis- 
ning. Det fremgår således af et indlæg på årsmødet i 1981, at kilder, der var drevet 
af en bestemt ”grundholdning” i form af patriotisme eller modvilje mod den 
overvågede organisation, blev vurderet som de ”mest pålidelige i sikkerheds- 
mæssig henseende”? Jørn Bro har også understreget, at kilder burde hverves 
på et ”ideologisk grundlag”: ”Man fandt unge, der ”hørte til” på PET's side” 
Sådanne kilder var loyale overfor PET, delte tjenestens trusselsbillede, og der var 
mindre risiko for, at de blev ”vendt” eller købt af modparten. Der er flere eksem- 
pler i de bevarede kildesager på kilder, der af deres kildeførere blev vurderet til 
at være placeret i midten af det politiske spektrum eller af borgerlig observans. 
Enkelte af disse havde også en baggrund i forsvaret og/eller Hjemmeværnet.” 
Som det hedder om en af de mest værdifulde af PET's kilder i det trotskistiske 
miljø: ”Hans politiske tilhørsforhold er så absolut til højre, og han føler det som 
en pligt at række firmaet her 'en hjælpende hånd”?+ 


607 RB: 8. maj 2002; 12. juni 2002; 3. december 2002; 21. maj 2002; 13. november 2000; 22. februar 2005; 
20. maj 2003; 8. maj 2002; 12. marts 2002. PET, operationssag: Kildeoversigt. PET, kildesager. 

608 En kilde, der fungerede i fire år, tjente således i alt ca. 100.000 kr.. PET, operationssag: Notits, 
30. juni 1993. En anden kilde, der fungerede i 1 år, modtog i alt lidt over 500.000 kr. JM, depar- 
tementschefens pengeskab: Faktagruppen, Briefingmappe til vicepolitichef Birgitte Stampe, bilag 
A-2, 1998. 

609 En kilde modtog 34.000 kr. for at deltage i et kursus og efterfølgende rejse på flere måneder. PET, 
operationssag: Notits, 22. juli 1980. 

610 PET, kildesag: Notits, 19. september 1975. En anden kilde var utilfreds med den betaling, den pågæl- 
dende modtog. PET, operationssag: Notitser, 14. og 28. marts 1988. 

kritisk indstillet overfor de yderliggående bevægelser.” RB: Jørn Bro, 13. november 2000. 

Der var imidlertid også en risiko forbundet med ideologisk motiverede kilder, 
der kunne have en interesse i at videregive et fortegnet billede af deres politiske 
modstandere og udlevere dem til efterretningstjenesten. En tidligere kildefører 
har antydet dette aspekt i sit vidneudsagn over for Kommissionen: ”De ideolo- 
giske kilder var de bedste kilder, men det kunne også være de farligste”% PET 
har således i flere tilfælde under den kolde krig anvendt kilder med forbindelser 
til yderliggående højreorienterede miljøer, men det ses ikke i det bevarede mate- 
riale, at ledelsen eller de ansatte i PET skulle have gjort sig systematiske overve- 
jelser om det eventuelt problematiske heri. I slutningen af 1940'erne havde REA 
kontakt til tidligere tyske efterretningsofficerer og politifolk, der havde været in- 
volveret i kommunistbekæmpelsen frem til 1945, og som videregav oplysninger 
om angiveligt illegale kommunistiske netværk i bl.a. Danmark. REAs ledelse og 
Justitsministeriet skal have været orienteret og godkendt kontakten, men ingen 
synes at have sat spørgsmålstegn ved samarbejdet. Meget tyder på, at de tidligere 
tyske officerer og politifolk overdrev oplysningernes betydning.”' 

I 1960'erne benyttede KE og PET kilder, der var tilknyttet den antikom- 
munistiske Demokratisk Alliance og den yderliggående højreorienterede Fri- 
hedsalliancen. Disse kilder blev bl.a. benyttet mod DKP, den danske sektion af 
IV Internationale, SUF og De Danske Vietnamkomiteer, og enkelte blev sendt 
på dobbeltagentoperationer i Østtyskland.” Når PET valgte at benytte kilder- 
ne, skyldtes det sandsynligvis, at de blev anset for at være værdifulde, idet de 
kunne videregive oplysninger om miljøer, der var vanskelige at overvåge, og at 
deres oplysninger blev anset for at være troværdige. En tidligere kildefører har 
således oplyst, at det ikke gav anledning til betænkeligheder, at en af kilderne 
angiveligt havde nazistiske forbindelser, idet oplysningerne kunne kontrolleres 
gennem telefonaflytninger, og kildeføreren havde ingen grund til at mistænke 
kilden for at være en ”nazistisk provokatør” der forsøgte at skade trotskister- 


615 RB: 1. oktober 2002. 

616 Se Kommissionens beretning, bind 6, vedrørende PET's overvågning af DKP 1945-1989. Det skal 
bemærkes, at det bevarede kildemateriale fra den tidlige periode er fragmentarisk, og det er derfor 
behæftet med stor usikkerhed at forsøge at fastslå, hvilke overvejelser personalet og ledelsen i REA/ 
PET gjorde sig. Materialet fra 1970-80'erne er betydeligt bedre, idet der er bevaret en række kilde- og 
operationssager. 

617 Se Kommissionens beretning, bind 9, vedrørende PET's overvågning af den antiimperialistiske ven- 
strefløj (afsnittet om den danske sektion af IV Internationale); bind 6 om DKP 1945-1989; bind 10 
om protestbevægelserne 1945-1989 (afsnittet om Vietnambevægelsen); og bind 7 om politiske par- 
tier 1945-1989. 

ne.”? Den pågældende kildefører fik ingen instruktioner fra ledelsen vedrørende 
”spørgsmålet om at hverve folk med en bestemt ideologisk baggrund” men kil- 
deføreren orienterede heller ikke ledelsen om kildens mulige nazistiske fortid.” 
Kildeføreren tog dog afstand fra en af de ledende figurer i Demokratisk Alliance, 
Henning Jensen, der forekom kildeføreren ”for ”højreorienteret” i sin fremto- 
ning … 7% Jørn Bro, der skulle godkende anvendelsen af kilderne, har over 
for Kommissionen understreget, at tjenesten var opmærksom på kildernes bag- 
grund og motiver, men at det afgørende var værdien af kildernes oplysninger: 
”Den omstændighed, at vedkommende muligt havde nazistiske sympatier, var 
ikke nødvendigvis afgørende. Afgørende var, om den pågældende gav pålidelige 
informationer, om han havde første klasses adgang til materialet. Motivet var 
således ikke afgørende, men det måtte inddrages i vurderingen af kilden, om der 
var tegn på at vvdkommende var labil, og der således kunne være fare for, at han 
svingede tilbage” 

Et lignende problem gjorde sig gældende for PET's socialdemokratiske kon- 
takter og kilder. Frem til midten af 1960'erne synes PET i betydelig grad at have 
været afhængig af Arbejderbevægelsens Informationscentral (AIC) og diverse 
socialdemokratiske kontakter for at kunne indsamle oplysninger om kommu- 
nisterne på arbejdspladserne og i fagforeningerne. Der er også fundet flere 
eksempler på kilder af socialdemokratisk observans, der primært videregav 
oplysninger om østlig efterretnings- og påvirkningsaktivitet rettet mod danske 
statsborgere.” I et enkelt tilfælde var en venstreorienteret aktivist villig til at 
videregive oplysninger til PET, idet han ville undgå, at yderliggående ”ballade- 
magere” skadede den øvrige venstrefløjs omdømme på grund af deres involve- 
ring i uroligheder.”+ Kommunisterne og andre venstrefløjsgrupper udgjorde en 
udfordring for Socialdemokratiet, idet de kæmpede om de samme vælgere, og 
foruden et oprigtigt ønske om at bistå myndighederne med at bekæmpe trusler 
mod demokratiet kunne socialdemokraterne have en interesse i at miskreditere 


618 RB: 22. februar 2005 og 11. maj 2005. 

619 Ibid.: 11. maj 2005. 

620 Ibid. 

621 RB: Jørn Bro, 8. juni 2005. Endvidere 24. august 2005. 

622 Se Kommissionens beretning, bind 8, vedrørende PET's overvågning af arbejdsmarkedet fra 1945 til 
1989. 

623 PET, kildesag: Telex, 3. juli 1986. PET, operationssag: Notitser, 10. juli 1970, 29. juni 1970 og 23. juni 

deres politiske modstandere over for PET. Samtidig havde socialdemokraterne 
dog også en interesse i ikke at overdrive den kommunistiske fare og således risi- 
kere en intensiveret overvågning af arbejdsmarkedet og fagforeningerne. 

De stærkt ideologisk- motiverede kilder rejser spørgsmålet om hvilke person- 
typer, der blev benyttet som kilder, og om de påvirkede oplysningernes trovær- 
dighed. Det er selvfølgelig umuligt at sige noget endegyldigt om dette spørgs- 
mål, men der kan måske argumenteres for, at kildearbejdet tiltrak en særlig slags 
mennesker, som fandt spænding og personlig tilfredshed i den konspirative ver- 
den. Arbejdet som kilde fordrede personer, der kunne færdes naturligt i ofte 
hemmelighedsfulde og sikkerhedsbevidste miljøer, som var i stand til at leve en 
dobbelttilværelse, og som nøgternt og afbalanceret kunne videregive oplysnin- 
ger om de personer, som kilden dagligt færdedes iblandt. Dertil kom, at nogle 
yderliggående politiske miljøer var involveret i kriminalitet, og at PET kunne 
være tvunget til at anvende personer fra miljøet, der havde begået lovovertræ- 
delser, som kilder.””> Som det hedder i den redegørelse, som tre medarbejdere 
udarbejdede efter en tjenesterejse til London i 1951: ”Gode mennesker er ofte 
dårlige agenter, fordi de ikke er klartseende og kyniske nok. Omvendt er dår- 
lige mennesker ofte gode agenter” Jørn Bro er den tidligere PET-medarbejder, 
der under Kommissionens afhøringer tydeligst har beskrevet hvilke personer, 
der blev tiltrukket af arbejdet: ”At leve som meddeler i et stærkt yderliggående 
revolutionært miljø er ikke for enhver, og det var tit pudsige personer, der var 
meddelere i disse miljøer. Dybt kriminelle miljøer kan ligeledes kun penetreres 
af kriminelle”? Ifølge Bro kunne nogle kilder i perioder være ustabile, hvilket 
kunne medføre, ”at de gerne ville gøre sig mere interessante, end de var, og der- 
ved overfortolkede omstændighederne”é Ifølge Bro var PET dog opmærksom 
på risikoen for, at ustabile kilder overdrev betydningen af deres videregivne op- 
lysninger.” Ole Stig Andersen har også rejst spørgsmålet om hvilke typer, der 
blev tiltrukket af den hemmelige verden: ”Nogle af de mennesker, der drages ind 


625 For et eksempel herpå: PET, emnesag: Notits, 21. juni 1983. 

626 PET, administrativ sag: ”En efterretningstjenestes tilrettelæggelse af det interne arbejde, observati- 
onstjeneste, agentarbejde samt oversigt over kommunistiske organisationers, russisk efterretnings- 
tjenestes og russiske repræsentationers opbygning og arbejdsmetoder” (ultimo november 1951). 

627 RB: Jørn Bro, 24. august 2005. 

628 Ibid.: Jørn Bro, 8. juni 2005. 

i dette miljø for at virke som agent, kan have psykiske problemer. Der skal en 
særlig psyke til for at leve det dobbeltliv som kræves”%&? 

Det kan heller ikke afvises, at nogle kilder var drevet af ønsket om spænding 
eller indhold i tilværelsen. Det hedder således i vurderingen af en person, der se- 
nere blev hvervet som kilde, at den pågældende ”må betegnes som stabil og tro- 
værdig, og absolut loyal overfor politiet som helhed. Det er mit indtryk, at [den 
pågældende] ved sin henvendelse til politiet, søgte lidt spænding i tilværelsen i 
form af ”hemmelig meddeler til politiet”. Det skyldes nok [den pågældendes] lidt 
naive syn på politiets arbejde”%" At nogle kilder søgte spænding eller indhold i 
tilværelsen bekræftes af, at flere kilder havde svært ved at opgive dobbeltlivet og 
forsøgte at blive hvervet igen efter en pause. 

Endelig kunne troværdigheden af kildernes oplysninger være påvirket af, at 
kilderne stod i et modsætningsforhold til PET. Dette kunne være tilfældet, hvis 
kilden var blevet presset af PET til at arbejde for sig. PET lærte tidligt, at man 
kunne true udlændinge (med hjemsendelse) og kommunister (med mistænke- 
liggørelse over for partiet) til at videregive oplysninger. Det blev dog ikke anset 
for en holdbar metode i længden: ”Man kan undertiden få fat på en mand ved 
en trussel, men man må snarest søge at få ham til at arbejde for sig på en anden 
basis”% Ifølge et indlæg på årsmødet i 1981 var afpresning kombineret med an- 
dre former for motivation først og fremmest velegnet overfor østeuropæere, der 
opholdt sig i Danmark. Risikoen ved sådanne operationer var imidlertid, at den 
pågældende kunne blive anvendt som dobbeltagent overfor PET, og at den pres- 
sede kilde ville forsøge at slippe så nemt af sted som muligt.'””> Kommissionen har 
i sin gennemgang af det bevarede arkivmateriale ikke fundet eksempler på dan- 
ske statsborgere, der blev afpresset af PET til at fungere som kilder i de politiske 
miljøer. Derimod findes der flere eksempler på forsøg på at afpresse eller lokke 
fremmede efterretningsofficerer i fælder, således at de kunne hverves af PET. 


630 RB: Ole Stig Andersen, 26. marts 2003. 

631 PET, operationssag: Notits, 23. december 1988. 

632 PET, administrativ sag: ”En efterretningstjenestes tilrettelæggelse af det interne arbejde, observati- 
onstjeneste, agentarbejde samt oversigt over kommunistiske organisationers, russisk efterretnings- 
tjenestes og russiske repræsentationers opbygning og arbejdsmetoder” (ultimo november 1951). 

633 PET, administrativ sag: ”Gruppearbejde v/ planlægningsgruppe. Emne: Drift” [1981]. 

Konklusion 


Kilder er ofte blevet betegnet som efterretningstjenesternes ”hjerteblod” og som 
den vigtigste metode til indhentning af oplysninger. Velplacerede og troværdige 
kilder kan videregive oplysninger om de overvågede organisationers medlem- 
mer, aktiviteter og fremtidige aktioner, og de bidrager derved til, at tjenesterne 
kan opfylde deres opgave med at forebygge og forhindre spionage, sabotage og 
anden undergravende aktivitet. Særligt værdifulde kilder kan udfra deres erfa- 
ring og viden bidrage til tjenesternes forståelse af de overvågede organisationers 
mål og hensigter. Efterretningstjenester er i betydelig grad afhængige af borgere, 
der er villige til at udføre opgaver for tjenesterne, og det er derfor et grundlæg- 
gende princip for enhver tjeneste at beskytte kildernes anonymitet. 

Det er det generelle indtryk, at PET's kildearbejde blev professionaliseret og 
centraliseret i løbet af den kolde krig. I den tidligste fase blev en betydelig del af 
kilderne ført af KE, PET's ledelse havde en begrænset kontrol med kilderne, og 
den egentlige kildeføring blev foretaget af de enkelte kriminalfolk, der hver hav- 
de sin egen procedure, og som holdt kildernes identitet for sig selv. Som en følge 
af KE's sammenlægning med PET i 1966 og Kasper Neergaard-sagen i 1971 blev 
kontrollen med kilderne gradvist skærpet, ledelsen skulle godkende kilderne, 
Justitsministeriet blev underrettet om særligt følsomme operationer, og der blev 
udarbejdet interne retningslinjer for kildearbejdet. Det er Kommissionens ind- 
tryk, at PET overholdt kravene om godkendelse, selv om det i en periode synes 
at have medført en langvarig godkendelsesproces. 

PET benyttede sig af flere typer af kilder, som alle havde deres fordele og 
ulemper. Før Kasper Neergaard-sagen i 1971 synes tjenesten hovedsagligt at have 
benyttet sig af hvervede kilder, dvs. personer, der allerede fandtes i de overvå- 
gede miljøer. Aktiveringen af en sådan kilde kunne foregå relativt hurtigt, da den 
pågældende allerede var på plads og havde forhåndsviden om organisationen og 
dens medlemmer. Til gengæld viste Neergaard-sagen, at tjenesten ikke kunne 
være helt sikker på en sådan kildes loyalitet og troværdighed. Efter Neergaard- 
sagen prioriterede PET indplacerede kilder, dvs. kilder, der blev hvervet og sendt 
ind i organisationerne, højere. En sådan kilde udgjorde en mindre sikkerhedsri- 
siko, men til gengæld kunne det være en langvarig proces at iværksætte en sådan 
operation, da kilden først skulle oplæres og derpå vinde indpas i organisationen. 
Dertil kom, at flere yderliggående organisationer var yderst sikkerhedsbevid- 
ste og krævede, at medlemmerne deltog i det praktiske arbejde. Dobbeltagenter 
blev fortrinsvis benyttet mod fremmede efterretningsofficerer og gav PET en 
værdifuld viden om deres metoder og interesser. Til gengæld var operationerne 

ofte langvarige og ressourcekrævende, og tjenesten havde i starten svært ved at 
styre kilderne. Der er ikke fundet nogen eksempler på, at PET benyttede Agents 
Provocateurs, og PET synes i et tilfælde (Anders Nørgaard-sagen) at have afvist 
overvejelser herom. PET accepterede, at kilderne kunne deltage i mindre lov- 
overtrædelser såsom ulovlig plakatopklæbning, og kilderne kunne rapportere 
om, men ikke selv deltage i mere alvorlige ulovligheder. 

I vurderingen af PET's kildearbejde i de politiske miljøer under den kolde 
krig er der især tre forhold, der falder i øjnene. For det første er det et grundlæg- 
gende princip, at kildeføreren skal styre kilden og stille opgaverne, således at 
overvågningen fokuserer på de spørgsmål, der har efterretningstjenestens inte- 
resse. Dette synes da også at have gjort sig gældende i de fleste kildeoperationer, 
men der er flere eksempler på, at kilderne overtog styringen og dermed drev 
PET's overvågning. Det medførte, at PET i en række tilfælde modtog oplysnin- 
ger, som ikke var relevante for tjenestens arbejde, men som lagde beslag på dens 
ressourcer og tid. 

For det andet var der store forskelle på effektiviteten af PET's kildeoperatio- 
ner. I en række tilfælde lykkedes det kun tjenesten at hverve eller placere kilder 
i de overvågede organisationers yderkredse. Disse kilder var således kun i stand 
til at rapportere om organisationernes generelle aktiviteter, åbne diskussioner, 
medlemmer og aktivister. Det synes bl.a. at have gjort sig gældende for DKP, 
frontorganisationerne, venstrefløjspartierne og en række bevægelser. I andre til- 
fælde lykkedes det PET at hverve eller plante kilder i eller nær inderkredsen 
af politiske organisationer. Disse kilder var derfor i stand til at videregive op- 
lysninger om inderkredsens sammensætning, interne drøftelser, udenlandske 
kontakter og planlagte aktioner. Det drejede sig bl.a. om trotskisterne, venskabs- 
foreninger, Vietnambevægelsen og nogle faglige organisationer. PET's effektivi- 
tet afhang generelt af de overvågede organisationers sikkerhedsbevidsthed og 
åbenhed over for nye medlemmer, muligheden for at bevæge sig fra yderkredsen 
til inderkredsen på relativt kort tid og kravene om aktiv deltagelse og politisk 
skoling. I flere tilfælde var PET i stand til at benytte penetranter fra andre poli- 
tiske miljøer, som på eget initiativ infiltrerede deres politiske modstandere. En- 
delig kunne kilder, der var placeret i yderkredsen, også være effektive på grund 
af deres store viden eller høje produktivitet. Det er det generelle indtryk, at ef- 
fektiviteten af kildeoperationerne i høj grad afhang af kildeførerens og kildens 
evner, motivation og virkelyst. 

For det tredje er det almindeligt kendt, at troværdigheden af de indhentede 
oplysninger kan være påvirket af kildernes motiver, såsom økonomisk vinding, 
ideologisk overbevisning, jagten på spænding eller afpresning. Det fremgår af 

forskellige interne drøftelser, at medarbejderne i PET var bevidste om disse usik- 
kerhedsfaktorer, og at man forsøgte at kontrollere oplysningernes troværdighed 
ved at sammenholde dem med oplysninger indhentet ad andre kanaler. PET sy- 
nes også at have bestræbt sig på at begrænse størrelsen af de udbetalte beløb til 
kilder, for derved at sikre sig mod, at kilderne havde et økonomisk incitament 
til at fabrikere oplysninger. Imidlertid var det i praksis vanskeligt at kontrol- 
lere pålideligheden af oplysninger, der stammede fra kilder, der befandt sig i 
inderkredsen af lukkede miljøer, og undertiden var kildeførerne nødt til at stole 
på kilderne. Det synes at have været almindelig praksis, at tjenesten vurderede 
kildernes eventuelle økonomiske, ideologiske eller psykologiske bevæggrunde, 
men at det afgørende var oplysningernes værdi og troværdighed. 


Retlig vurdering for så vidt angår perioden 1968-1989 vedrørende 
PET's anvendelse af kilder (meddelere) 


For så vidt angår den fortsatte anvendelse af Anders Nørgaard som kilde ved ind- 
plantning i SAP i København henvises til den retlige vurdering heraf i bind 12. 

Med hensyn til operation Samson henvises til beretningens bind 9. 

Endvidere henvises der med hensyn til PET'S anvendelse af Frede Farmand som 
kilde, specielt i forbindelse med en indhentningsoperation mod Nordland Forlag, til 
beretningens bind 11. 

Som det fremgår af den foran anførte gennemgang, fandtes der indtil ”Retnings- 
linjerne vedrørende efterforskning på det politiske område” — der i februar 1983 blev 
godkendt af og dermed fastsat af regeringen — ikke eksternt fastsatte specifikke ret- 
ningslinjer for PET'S anvendelse af personer som kilder, og Kommissionen har ikke 
fundet grundlag for at fastslå, at PET — idet der bortses fra henvisningen til bind 
12 - har overtrådt andre, eksisterende regler fastsat af Folketinget eller regeringen i 
perioden forud for de nævnte retningslinjer. 

Kommissionen har endvidere ikke — bortset fra det i bind 9 og 11 omhandlede - i 
det gennemgåede materiale fundet tegn på, at PET i forbindelse med anvendelse af 
personlige kilder i perioden 1983-1989 har overtrådt retningslinierne fra 1983 eller 
andre regler og retningslinjer fastsat af Folketinget eller regeringen. 

3. PET'S TEKNISKE OG ANDRE VIRKEMIDLER 


Indledning 


Politiets Efterretningstjeneste anvendte ud over kilder forskellige metoder eller 
virkemidler til indhentning af oplysninger i forbindelse med tjenestens virksom- 
hed på det politiske område. Ifølge Justitsministeriets instruks fra 1953 havde PET 
til opgave at ”overvåge, forebygge og modvirke foretagender, som må antages at 
rumme en fare for rigets selvstændighed og sikkerhed og den lovlige samfunds- 
orden, herunder i første række de i straffelovens kapitler 12 og 13 omhandlede 
forbrydelser”%+ De nævnte kapitler omfattede de såkaldte spionageparagraffer 
($ 107 og 108) og andre forbrydelser mod statens sikkerhed og forfatningen. 

PET's metoder bestod af de almindelige politimæssige metoder, der anvendes 
til opklaring af forbrydelser. Virkemidlerne kan overordnet inddeles i straffepro- 
cesuelle tvangsindgreb, hvor der var lovhjemmel, og hvor der krævedes godken- 
delse fra en domstol i form af en kendelse, og lovuregulerede virkemidler, som 
ikke krævede en sådan godkendelse. De straffeprocesuelle tvangsindgreb omfat- 
tede indgreb i meddelelseshemmeligheden, dvs. telefonaflytning, indhentning af 
teleoplysninger, rumaflytning, brevåbning og brevstandsning, og andre indgreb 
som ransagning og beslaglæggelse (de to sidstnævnte indgreb kunne dog foregå 
uden retskendelse, hvis den pågældende gav sit samtykke). De lovuregulerede 
virkemidler omfattede bl.a. anvendelsen af kilder (meddelere), observation og 
fotografering. Anvendelsen af disse metoder var underlagt en indre kontrol i 
form af godkendelse fra afdelingsledere, PET's ledelse eller Justitsministeriet. 
PET's anvendelse af kilder, der var den vigtigste og mest sensitive overvågnings- 
metode over for de politiske og faglige miljøer under den kolde krig, er behand- 
let i det foregående. 


634 Hans Hækkerup, Instruks til chefen for Politiets Efterretningstjeneste, 30. november 1953. 

I det følgende vil udviklingen, anvendelsen og omfanget af PET's øvrige vir- 
kemidler blive beskrevet. Beskrivelsen vil skitsere tjenestens generelle virksom- 
hed, men hovedvægten vil ligge på PET's indhentningsmetoder i forbindelse 
med overvågningen af politiske partier, politisk-ideologisk prægede bevægelser 
og faglige konflikter fra 1945 til 1989. Følgende spørgsmål vil blive forsøgt besva- 
ret: Hvem var overvågningens målgrupper? Det vil især blive forsøgt fastslået, i 
hvilket omfang danske statsborgere og grupperinger, der var politisk eller fagligt 
aktive, blev overvåget. I hvilket omfang blev overvågningen anvendt mod lov- 
lig politisk aktivitet, i hvilket omfang producerede overvågningen overskudsin- 
formation om lovlig politisk virksomhed, og hvorledes blev denne information 
anvendt? I hvilket omfang blev kravene om domstolsgodkendelse overholdt, og 
er der tegn på, at PET anvendte ulovlige metoder som aflytning uden kendelse, 
indbrud og tyveri? 

Den følgende beskrivelse bygger på Kommissionens gennemgang af det be- 
varede materiale fra perioden 1945 til 1989 i PET's arkiv. Kommissionen har i 
den sammenhæng oprettet en database over de eksisterende personsager fra pe- 
rioden, som er omfattet af kommissoriet, og som bl.a. indeholder oplysninger 
om de anvendte virkemidler. Beskrivelsen bygger desuden på Kommissionens 
delberetninger om PET's overvågning af politiske partier, ideologisk prægede 
bevægelser og arbejdsmarkedet, og afhøringer af nuværende og tidligere ansatte 
i PET. Kommissionen har også gennemgået retsbøgerne fra Københavns Byret 
og flere byretter i provinsen og har oprettet en database over PET's retskendelser 
fra 1950 til 1989. 


Intern og ekstern efterforskning 


PET skelnede selv mellem intern og ekstern efterforskning i beskrivelsen af tjene- 
stens indhentningsmetoder. I juni 1984 udarbejdede PET interne retningslinjer 
for sagsbehandling, der kan ses som en kodificering af tjenestens praksis. Intern 
efterforskning blev her defineret som brugen af diverse registre og åbne kilder. 
Registrene omfattede politiets egne registre og registre hos andre offentlige myn- 
digheder, som PET havde adgang til. Det drejede sig om PET's Centralkartotek 
(”tromlen”), CPR-registret, Kriminalregistret, Direktoratet for Udlændinge, Den 
centrale Politiafdeling og PET's egne specialregistre. I denne sammenhæng kun- 
ne også nævnes PET's forskellige arbejdskartoteker. PET havde også mulighed 
for at konsultere registrene hos bl.a. Forsvarets Efterretningstjeneste (vedrøren- 
de baggrundsundersøgelser af kilder og sikkerhedsofficerer i industrien), Han- 

delsministeriets Licenskontor (vedrørende embargosager) og Aktieselskabsregi- 
steret.% PET anvendte nogle ”uformelle kontakter” hos offentlige myndigheder 
og private institutioner til at indhente registeroplysninger.”” PET indhentede på 
denne måde oplysninger vedrørende flypassagerer, selvangivelser, post giro-ind- 
betalinger, stillere og anmeldere af politiske partier og kandidater, abonnenter på 
Land og Folk og bankkonti. 

Den interne efterforskning omfattede også brugen af åbne kilder som aviser, 
tidsskrifter, politiske skrifter, faglitteratur og opslagsværker.” Det er velkendt 
fra den internationale forskning, at op mod 80 % af efterretningstjenesternes 
oplysninger stammer fra åbne kilder.” Foruden de landsdækkende danske dag- 
blade abonnerede PET bl.a. på Neue Zurcher Zeitung (der ansås for at være vel- 
informeret om udviklingen i den internationale kommunistiske bevægelse), Le 
Monde, Aftenposten og Dagens Nyheter. Populær teknik og Populær radio og tv 
blev læst af den tekniske afdeling.” Regionsafdelingerne læste foruden Land og 
Folk lokalaviserne. En betydelig del af PET's person- og emnesager bestod af 
udklip fra diverse aviser og de politiske organisationers egne skrifter og blade. 

Ekstern efterforskning omfattede indhentning af oplysninger fra forskel- 
lige former for ydre kilder, såsom udenlandske samarbejdspartnere og kilder 
(meddelere).” Her kan også nævnes PET's andre former for indhentning af 
oplysninger udefra: 'Telefon- og rumaflytning, observation, fotografering, brev- 
åbning, brevstandsning, ransagning, beslaglæggelse osv. Disse virkemidler i den 
eksterne efterforskning vil blive behandlet i det følgende." 


635 PET, ujournaliseret (”Den lille Grønne”): ”Retningslinjer for rutinemæssig sagsbehandling i PET” 
[juni 1984], s. 3. 

636 Se Kommissionens beretning, bind 4, om PET's virkemidler (afsnittet om uformelle kontakter). 

637 PET, ujournaliseret (”Den lille Grønne”): ”Retningslinjer for rutinemæssig sagsbehandling i PET% 
S. 3. 

638 Jeffrey T. Richelson, The U.S. Intelligence Community, s. 274. 

639 PET, administrativ sag: Politiets Efterretningstjeneste, Notits, 5. november 1976. 

640 PET, (”Den lille Grønne”): ”Retningslinjer for rutinemæssig sagsbehandling i PET”, s. 3. Den sven- 
ske SåkerhetstjånstKommissionen skelner på lignende vis mellem ”inre spaning” (indre efterforsk- 
ning) og ”yttre spaning” (ydre efterforskning), men definerer det sidste begreb som observation. 
Rikets såkerhet och den personliga integriteten, s. 243-244. Ekstern efterforskning kan imidlertid også 
defineres bredere, dvs. alle former for indhentning af oplysninger fra ydre kilder (meddelere, aflyt- 
ning, observation, brevåbning, ransagning, beslaglæggelse, pasfotografering, udenlandske tjenester 
osv.). 

641 For overvejelser om sagsbehandlingen i forbindelse med operationssager: PET, administrativ sag: 
”Vedr.: Arbejdet i strukturudvalget af 1976”, 30. marts 1976. 

Fordeling af virkemidler 


Kommissionen har ikke fundet nogen statistik i det gennemgåede materiale 
over den samlede anvendelse af virkemidler over for politiske partier, ideolo- 
gisk prægede bevægelser og faglige konflikter. Kommissionens gennemgang af 
de relativt få bevarede personsager fra perioden og retskendelser kan dog give 
en indikation af, i hvilket omfang de forskellige virkemidler blev anvendt af PET 
i overvågningen. Det skal understreges, at det benyttede materiale enten ikke er 
fuldstændigt eller kun omfatter nogle af virkemidlerne, hvorfor oplysningerne 
er behæftet med en vis usikkerhed. Den følgende analyse kan derfor kun give 
et fingerpeg om, hvilke virkemidler, der hyppigst blev anvendt i overvågningen. 

Langt hovedparten af personsagerne fra perioden 1945 til 1989 er løbende 
blevet makuleret indtil 1998 i overensstemmelse med PET's regler og retnings- 
linjer. Personsagerne kan ikke vise, i hvilket omfang de forskellige metoder er 
blevet anvendt, men de kan give et indtryk af det relative omfang af sager, hvori 
der forekommer oplysninger, der stammer fra de forskellige indhentningsmeto- 
der. Kommissionens gennemgang af sagerne viser således, at der i omkring to 
tredjedele af sagerne fandtes oplysninger, der stammede fra telefonaflytninger, 
og omkring en tredjedel indeholdt oplysninger fra kilder og observation. Det 
skal bemærkes, at disse tal formentlig er for store, idet det netop var de vigtig- 
ste personsager, hvor disse efterforskningsskridt blev anvendt, der blev bevaret. 
Åbne kilder som pressen var anvendt i en tiendedel af sagerne, mens oplysnin- 
ger fra rumaflytning, brevåbning og ransagning kun forekom i få sager. Endelig 
indeholdt omkring en tiendedel af sagerne oplysninger fra andre virkemidler, 
såsom anholdelser og afhøringer. 

Disse tal betyder ikke, at en betydelig del af de overvågede var udsat for mål- 
rettet telefonaflytning, holdt under observation eller overvåget af meddelere. 
Langt hovedparten af oplysningerne fra telefonaflytninger var overskudsin- 
formation, der stammede fra andre aflytningsoperationer. Det var således kun 
få af de registrerede personer, der selv blev telefonaflyttet. Det samme gør sig 
gældende for oplysningerne fra kilder og observationer, der ofte var overskuds- 
information fra overvågningen af politiske miljøer, møder, demonstrationer og 
lignende. Imidlertid giver tallene en indikation af, at telefonaflytning, kilder og 
observation var de mest anvendte indhentningsmetoder, mens tjenesten i min- 
dre grad benyttede sig af rumaflytning, brevåbning og ransagning. 

Dette generelle indtryk bekræftes i store træk af Kommissionens database 
over indhentede retskendelser. Det skal understreges, at denne i sagens natur 
kun omfatter de straffeprocesuelle tvangsindgreb, som forudsatte kendelser, dvs. 

telefonaflytning, indhentning af teleoplysninger, rumaflytning (fra 1972), brev- 
åbning, brevstandsning og ransagning. Denne viser, at telefonaflytning udgjorde 
omkring to tredjedele af de indhentede kendelser, mens rumaflytning og post- 
tilbageholdelse hver tegnede sig for omkring en tiendedel. Ransagning udgjorde 
kun en lille del af de indhentede kendelser. For så vidt angår de straffeprocesu- 
elle tvangsindgreb, bekræfter disse tal, at telefonaflytning var det mest anvendte 
virkemiddel, mens rumaflytning, posttilbageholdelse og ransagning spillede en 
mindre rolle. Samlet viser de to opgørelser, at telefonaflytning, kilder og obser- 
vation var de mest anvendte metoder. 

Kommissionen har foretaget en nærmere analyse af de afsagte kendelser om 
indgreb i meddelelseshemmeligheden for perioden fra 1985 til og med 1989.” 
I denne periode blev der i alt afsagt 508 kendelser. Heraf omfattede 341 alene 
telefonaflytning, 74 rumaflytning, 35 posttilbageholdelse og 46 omfattede alene 
ransagning. Der til kom 12 kendelser, der omfattede to eller flere kategorier af 
indgreb i meddelelseshemmeligheden (f.eks. omfattede seks kendelser både te- 
lefonaflytning og posttilbageholdelse). 58 af indgrebene blev iværksat af PET og 
blev efterfølgende godkendt af retten (det drejede sig om 41 tilfælde af telefonaf- 
lytning, ti vedrørende rumaflytning, fire vedrørende posttilbageholdelse og tre 
vedrørende ransagning). 

Det var en almindelig praksis, at PET ved afslutningen af et indgreb i medde- 
lelseshemmeligheden anmodede retten om, at der ikke blev givet underretning 
om indgrebet.'” Ifølge retsplejelovens $ 788 skal der gives underretning om ind- 
grebet, men samme paragrafs stk. 4 giver politiet mulighed for at anmode retten 
om, at der ikke gives underretning, hvis det vil skade efterforskningen, eller hvis 
omstændighederne i øvrigt taler herfor. Kommissionens analyse af kendelserne 
fra 1985 til 1989 viser, at der i 46 tilfælde blev givet underretning om indgrebet. 
Det drejede sig om 41 tilfælde af telefonaflytning og fem tilfælde af rumaflytning. 


642 Hermed besvares folketingsspørgsmål nr. 135 (”Ministeren bedes sende udvalget en statistik over 
afsagte kendelser om indgreb i meddelelseshemmeligheder, som PET har ansøgt om siden 1985”). 
Statistikken bygger på kopier af retsbøger fra TDC (tidligere KTAS), bevarede retsbøger i PET's 
arkiv og person- og emnesager fra samme sted med oplysninger vedrørende indgreb i meddelel- 
seshemmeligheden. Der kan derfor være sager, som ikke er kommet til Kommissionens kendskab, 
men materialet vurderes at være stort nok til at være repræsentativt. 

643 Hermed besvares folketingsspørgsmål nr. 136 (”Ministeren bedes sende udvalget en statistik over, 
hvor mange underretninger om indgreb i meddelelseshemmeligheder retten har udsat eller givet 
tilladelse til at undlade”). 

Telefonaflytning 


Politiet havde længe før den kolde krig anvendt telefonaflytning såvel til at ind- 
samle beviser i forbindelse med overtrædelser af straffeloven som til at overvåge 
aktiviteter, der blev anset for at udgøre en fare for rigets selvstændighed eller 
statens sikkerhed. Under besættelsen foretog danske myndigheder, den tyske 
besættelsesmagt og modstandsbevægelsen omfattende aflytninger af telefoner. 
Således aflyttede telegrafcensuren visse politiske partier og grupperinger, deri- 
blandt nazisterne, og rigstelefonen aflyttede regelmæssigt linjerne, når der var 
kapacitet til overs. Alle udenlandssamtaler blev også aflyttet. I hvert fald nogle af 
politiets aflytninger blev foretaget uden retskendelse. 

Efterretningstjenestens telefonaflytninger blev efter alt at dømme iværksat 
relativt sent og synes længe at have haft et begrænset omfang. Der er ikke fundet 
spor af aflytninger foretaget af Rigspolitichefens Efterretningsafdeling (REA) fra 
dens oprettelse i 1945 til reorganiseringen af efterretningstjenesterne ved årsskif- 
tet 1950/51. Indtil 1954 var adgangen til telefonaflytning og udlevering af teleop- 
lysninger reguleret af en instruks af 1938 fra Ministeriet for Offentlige Arbejder. 
Instruksen forudsatte, at aflytning krævede en retskendelse, men samtidig be- 
myndigedes de øverste politiofficerer — rigspolitichefen eller dennes stedfortræ- 
der, politidirektøren i København og chefen for Københavns Ordenspoliti — til 
at iværksætte aflytninger og udlevering af teleoplysninger uden retskendelse. 
Ifølge PET's chef, vicepolitichef Ernst Brix, havde hverken PET eller Københavns 
Politis Efterretningsafdeling (KE) indtil december 1952 benyttet denne admini- 
strative beføjelse. Ifølge en indberetning fra Brix til justitsministeren havde 
han indhentet en retskendelse i hvert tilfælde, hvor der var blevet iværksat tele- 
fonaflytning. Det fremgår af en påtegning på indberetningen, at det drejede sig 
om tre eller fire telefonaflytninger.%” Dette tal bekræftes af Kommissionens gen- 
nemgang af retskendelser, der viser, at der i perioden fra juli 1950 til december 
1952 blev indhentet kendelser til aflytning af tre personer." 


644 Palle Roslyng-Jensen, ”Når fjenden lytter med" 'Telefonaflytning under besættelsen”, Siden Saxo, 
nr. 1, 22. årg. 2005, S. 30-43. 

645 Se Kommissionens beretning, bind 15, om indgreb i meddelelseshemmeligheden. 

646 JM, P.O.-sag: E. Brix til Justitsministeriet, 3. december 1952. 

647 Ibid.: Brix, notat, 1. december 1952. 

648 Kommissionens database over retskendelser. 

Disse få tidlige aflytninger blev i praksis formentlig udført af KE, idet hver- 
ken REA eller PET havde det nødvendige tekniske udstyr til opgaven. Under 
besættelsen havde der været opstillet tre lytteborde på tredje sal på Politigården 
i København, men de var efterfølgende blevet nedtaget. Til gengæld fandtes der 
hos KE fire aflytningsledninger, hvoraf to blev benyttet til almindelige kriminal- 
sager, mens de øvrige to ledninger stod til KE's disposition. Det var formentlig 
disse, der blev benyttet til PET's første aflytninger. I begyndelsen af 1952 anmo- 
dede PET derfor Københavns Telefonaktieselskab (KTAS) om at få genopstillet 
de tidligere aflytningsborde, således at tjenesten kunne få etableret to aflytnings- 
ledninger.” Således havde efterretningstjenesten kun fire ledninger til rådighed 
i hovedstadsområdet i begyndelsen af 1950'erne. Kommissionens gennemgang 
af retsbøgerne bekræfter, at antallet af aflytninger i begyndelsen af 1950'erne var 
yderst begrænset. 

PET's aflytningskapacitet udviklede sig kun langsomt i de første årtier af den 
kolde krig. I 1954 gik PET over til automatisk optagelse på båndoptager af de 
aflyttede samtaler.” PET og KE havde imidlertid fortsat kun fire ledninger til rå- 
dighed, hvorfor tjenesten det følgende år anmodede om at få udvidet kapaciteten 
til seks ledninger.” I 1956 blev PET's aflytningskapacitet udvidet til 12 ledninger 
og 17 ”Eltra” båndoptagere.” PET's aflytningsmuligheder var imidlertid stadig 
begrænsede: I 1958 foreslog tjenesten at udvide antallet af ledninger fra 16 til 
55,953 

Den begrænsede kapacitet kom også til udtryk i de relativt få udførte tele- 
fonaflytninger i 1950'erne og 1960'erne. I 1956 havde PET otte telefonaflytninger 
i København.” Da et udvalg i 1957 undersøgte PET's virksomhed, noterede det, 


649 PET, administrativ sag: Telefon-arrangementer. Indholdfortegnelse, 2. december 1952. Næsten alle 
dokumenter i sagen vedrørende PET's telefon-arrangementer fra 1952 til 1967 blev makuleret i 1985. 
Imidlertid er indholdsfortegnelsen, der indeholder et kort referat af dokumenterne, bevaret. 

650 Ibid.: Indholdsfortegnelse, 12. oktober, 21. oktober, 17. december og 21. december 1954. 

651 Ibid.: Indholdsfortegnelse, 3. januar 1955. 

652 Ibid.: Indholdsfortegnelse, 20. marts, 21. april og 25. april 1956. PET skulle ansøge Justitsministe- 
riet om tilladelse til indkøb af nyt aflytningsapparatur, men dette skete ikke altid. Da PET i 1956 
anmodede om tilladelse til nyindkøb, ”tilstod” (ministeriets formulering) Arne Nielsen over for 
ministeriet, at PET ”på eget ansvar” havde oprettet en aflytningsledning. JM, P.O.-sag: Påtegning på 
sagsomslaget, 6. april 1956. 

653 PET, administrativ sag: 'Telefon-arrangementer, indholdsfortegnelse, 7. november 1958. 

654 JM, P.O.-sag: Brix til Justitsministeriet, 20. marts 1956. 

at Centralafdelingen kun havde fem faste aflytninger.”> Det fremgik ikke, hvor 
mange tidsbegrænsede aflytninger, der var iværksat, men ifølge Kommissionens 
gennemgang af retskendelser fandtes der i 1957 kendelser på aflytninger af seks 
personer. Flere af kendelserne omfattede flere personer og telefonnumre, og det 
drejede sig antagelig i samtlige tilfælde om østeuropæere, der var mistænkt for 
at være involveret i ulovlig efterretningsaktivitet.f En oversigt fra maj 1959 viser, 
at Københavns Byret havde afsagt kendelser om aflytning af 22 telefonnumre. 
Seks af disse var installeret hos Østblokrepræsentanter, fem var telefonbokse, 
fem drejede sig om de mistænkte i en større spionagesag (Runa-sagen), mens de 
øvrige seks var fordelt på forskellige andre adresser.” Dette tal steg kun svagt i 
løbet af 1960'erne. I 1967 skal Centralafdelingen ifølge egne oplysninger have af- 
lyttet 30 telefonnumre, hvoraf langt hovedparten drejede sig om Østblokrepræ- 
sentanter, der var mistænkt for overtrædelse af straffelovens $ 107 og $ 108. Kun 
to af aflytningerne drejede sig om yderliggående danske politiske aktivister.” 
PET's aflytningskapacitet voksede markant i de sidste tiår af den kolde krig. 
Ifølge Jørn Bro havde PET 30 ledninger til disposition på Politigården i slut- 
ningen af tresserne. Da tjenesten flyttede til Hørhusvej i 1970, blev aflytnings- 
kapaciteten udvidet til 40 ledninger. Ifølge en intern oversigt havde Central- 
afdelingen i andet kvartal af 1975 20 retskendelser, der omfattede 42 telefoner. 
Forskellen på tallene skyldtes først og fremmest, at flere af de aflyttede var om- 
fattet af flere numre. Langt hovedparten af de aflyttede var mistænkte eller iden- 
tificerede østlige efterretningsfolk (16 personer), mens kun to af aflytningerne 
omfattede danske statsborgere." I slutningen af 1970'erne blev antallet af aflyt- 
ningsledninger i Centralafdelingen yderligere udvidet fra 40 til 60.8” Samtidig 


655 JM, ujournaliseret: ”Redegørelse for PET-udvalgets undersøgelser og overvejelser” [ultimo marts 
1957]. 

656 Kommissionens database vedrørende retskendelser. 

657 PET, Gamle retskendelser: Notits til chefen for Københavns opdagelsespoliti, 25. maj 1959. 

658 PET, ujournaliseret: Politiets Efterretningstjeneste, Notits, 15. november 1967. Den oprindelig notits 
opregnede 38 numre, men 1 af disse var slettet med påtegnelsen ”udgået”;, mens der i hånden var 
tilføjet tre yderligere aflytninger. 

659 RB: Jørn Bro, 14. november 2000. 

660 PET, administrativ sag: Notits, 3. oktober 1969, fortsat 13. december 1969 og 9. april 1970. 

661 PET, emnesag: ”Kendelser” 20. marts 1975. 

662 PET, administrativ sag: ”Vedr. betaling af særobservationer (telefonaflytninger) under K.T.A.S. i 
perioden 1/10.1977 -— 24/10.1979”, 29. november 1979. Ifølge en medarbejder, der havde opsyn med 
Centralafdelingens telefonaflytninger, fandtes der i begyndelsen af 1980'erne omkring 50 ledninger. 
RB: 21. maj 2002. PET's chef fra 1984 til 1988, Henning Fode, har over for Kommissionen oplyst, at 

skete der en ekspansion af aflytningerne i regionsafdelingerne. Før 1970 var an- 
tallet af aflytninger i politikredsene begrænset. Afdelingen i Odense, der foretog 
aflytninger vest for Storebælt, udvidede aflytningskapaciteten fra tre ledninger i 
1976 til 20 i 1979. Året efter var den samlede kapacitet for aflytninger vest for 
Storebælt på 40 ledninger.” Regionsafdelingen i Århus udvidede også sin kapa- 
citet i begyndelsen af 1980'erne fra 10 til 20 ledninger./& 

Stigningen i aflytningskapacitet skyldes dels, at PET selv i højere grad an- 
vendte telefonaflytninger i sin efterforskning, dels at tjenesten fik til opgave at 
yde teknisk assistance til det øvrige politi. PET blev fra slutningen af 1960'erne 
mere operationelt indstillet i sin overvågning. Det betød, at tjenesten i højere 
grad målrettede indsatsen på kontraefterretnings-, kontraterror- og uroområdet, 
og at man i stigende grad anvendte tekniske metoder til indhentning af oplys- 
ninger. Fra 1970 ydede PET i stigende grad teknisk assistance i politiets efter- 
forskning af kriminelle sager, hvoraf hovedparten var narkosager.'” Antallet af 
sådanne assistancer steg fra én i 1970 til 27 i 1978.” Denne udvikling afspejlede 
sig i antallet af PET's aflytninger. I 1982 foretog den tekniske afdeling i Central- 
afdelingen, Afdeling E, etablering af 324 telefonaflytninger i KTAS's koncessi- 
onsområde. Heraf blev 160 udført for Københavns Politis Afdeling N (narko) og 
112 for politikredsene, mens 52 blev udført for PET. Antallet af aflytninger steg 


der fandtes 50-60 aflytningsledninger på Bellahøj. RB: Henning Fode, 24. april 2001. PET flyttede 
Centralafdelingen fra Hørhusvej til Bellahøj i 1977. 

663 PET, administrativ sag: ”Vedr.: Redegørelse for den fra regionsafdelingen i Odense ydede tekniske 
assistance ved telefonaflytninger i politikredsene vest for Storebælt” 31. januar 1979. PET, admini- 
strativ sag: ”Vedr. Referat fra regionsafdelingsmødet i Centralafdelingen torsdag den 25. januar 1979 
fra kl. 0930 — 1500”. 

664 PET, administrativ sag: ”Resultatet af gruppe I's overvejelser om emnet: Indhentning via teknik. 
Årsmødet 1980, Hanstholm 30. april 1980”. Formulering må forstås sådan, at tallet omfattede samt- 
lige aflytningsledninger i regionsafdelingerne på Fyn og i Jylland (Region I-IV). 

665 RB: 21. oktober 2003. Tallet på 20 ledninger bekræftes af en anden medarbejder ved afdelingen. RB: 
27. april 2004. En tredje medarbejder har over for Kommissionen anslået afdelingens aflytningska- 
pacitet til 10-15 ledninger. RB: 19. november 2003. 

666 En medarbejder i PET har således påpeget, at tjenesten i slutningen af 1960'erne blev mere aktiv på 
kontraefterretningsområdet: ”Vidnet tror, at den mere opsøgende, udadvendte og aktive indsats 
medførte flere observationer og telefon- og rumaflytninger” RB: 23. april 2001. 

667 PET, administrativ sag: Notat, 13. februar 1975, kontinueret 12. maj 1975. PET, administrativ sag: 
”Referat fra årsmødet på ”Pejsegårder” 19-21. april 1982”. 

668 PET, administrativ sag: Notat, 12. januar 1979. 

669 PET, administrativ sag: ”Beretning om tjenesten i Afdeling E 1982”, 22. februar 1983. 

frem til 1986, hvor den tekniske afdeling iværksatte 374 aflytninger, hvoraf 196 
blev udført for det øvrige politi og 178 for PET.” Derefter skete der et fald i 1987 
til 189 aflytninger, hvoraf 103 blev udført for det øvrige politi og 86 for PET.” 
Samme udvikling gjorde sig gældende i regionsafdelingerne, hvor flertallet af 
ledninger blev benyttet i narko- og andre kriminelle sager.” 

PET's muligheder for at foretage telefonaflytninger var således relativt be- 
grænset under den kolde krig. PET's Centralafdeling startede med blot to led- 
ninger i 1952 og endte med 60 i 1980'erne. Dertil kom et næsten lige så stort 
antal ledninger vest for Storebælt. Selv om antallet af Centralafdelingens egne 
aflytninger steg igennem perioden, fra en håndfuld i begyndelsen af 1950'erne 
til 178 i 1986, så blev den største del af kapaciteten anvendt på at bistå det øvrige 
politi med opklaring af kriminalsager. 


De aflyttede 


PET havde således et relativt begrænset antal aflytningsaggregater til rådighed 
under den kolde krig. Tjenesten led også under, at dens materiel ofte var foræl- 
det eller nedslidt.” Dertil kom, at telefonaflytninger var ressourcekrævende. Det 
var flere udenlandske tjenesters erfaring, at en times aflytning krævede seks-syv 
timers arbejde i form af aflytning af bånd, nedskrivning af relevante oplysninger 
og bearbejdning.” Der er flere eksempler i det bevarede arkivmateriale på, at 
PET af ressourcemæssige årsager ikke var i stand til at gennemføre en aflytning 


670 Ibid.: ”Beretning om tjenesten i Afdeling 4 (obs og teknik) 19867, 6. april 1987. 

671 Ibid.: ”Beretning om tjenesten i Afdeling 4 1987”. 

672 PET, administrativ sag: ”Vedr.: Redegørelse over den fra regionsafdelingen i Odense ydede tekniske 
assistance ved telefonaflytninger i politikredsene vest for Storebælt”, 31. januar 1978, kontinueret 
31. januar 1979. RB: Ole Stig Andersen, 26. marts 2003; 20. maj 2003. 

673 PET, administrativ sag: ”Fortegnelse/fordeling af PET's nuværende båndoptagermateriel”; 14. no- 
vember 1984. 

674. PET, ujournaliseret: ”Notits vedrørende studierejse 21/5 — 26/5 1962”. 

trods indhentningen af en retskendelse,” at man måtte stoppe aflytninger,?? el- 
ler at tjenesten ikke havde mandskab nok til at bearbejde aflytningsmaterialet.”7 

Disse forhold betød, at PET var nødt til at prioritere anvendelsen af telefon- 
aflytning. Tjenesten var således ikke i stand til at iværksætte kontinuerlige aflyt- 
ninger af en lang række personer og organisationer på venstrefløjen, sådan som 
det skete i Sverige og Norge.7? Årsagen var nok først og fremmest, at PET var en 
mindre tjeneste i sammenligning med de andre nordiske tjenester. Det svenske 
sikkerhedspoliti Såpo havde allerede i begyndelsen af 1960'erne 75 aflytnings- 
linjer til rådighed?” (på samme tidspunkt havde PET 22 aflytninger), og i 1966 
havde det norske POT 42 aflytninger i Oslo”? (mod PET's 30 aflytninger i hele 
Danmark i 1967). Forskellene i ressourcer og villigheden til at anvende telefonaf- 
lytninger hang formentlig sammen med forskellene i de politiske styrkeforhold 
og de politiske kulturer i de tre lande. De svenske og norske socialdemokrater 
havde i store dele af den kolde krig en langt mere dominerende stilling end de 
danske partifæller. De nordiske socialdemokrater havde en fælles tradition for 
at bekæmpe kommunisterne i arbejderbevægelsen, men hvor de danske social- 
demokrater aldrig opnåede absolut flertal og i stedet måtte tage hensyn til sine 
støttepartier — først og fremmest De Radikale, der lagde vægt på retssikkerhed, 
og som ofte var kritisk indstillet over for PET — så dannede socialdemokraterne i 
Sverige og Norge i flere perioder regering alene og behøvede ikke at tage samme 
hensyn til støttepartier. Det er således blevet fremført, at der skete en sammen- 
smeltning af partiets og statens interesser i kampen mod kommunisterne i de 
to lande. I Danmark var aflytning af politiske og faglige miljøers telefoner en 
kontroversiel sag, hvilket bl.a. viste sig i forbindelse med afsløringen i 1983 af 


675 PET, emnesag: Notitser fremlagt i Københavns byrets Grundlovsafdeling 12. juli, 8. august og 
5. september 1989. 

676 Se Kommissionens beretning, bind 9, vedrørende PET's overvågning af den antiimperialistiske ven- 
strefløj (afsnittet vedrørende Appel-gruppen). 

677 Ibid. (afsnittet vedrørende Tvind). 

678 For de svenske aflytninger se Rikets såkerhet och den personliga integriteten, s. 247-252, 295-300, 
340-342. For de norske aflytninger se Dokument nr. 15. Rapport til Stortinget fra kommisjonen som 
ble nedsatt av Stortinget for å granske påstander om ulovlig overvåkning av norske borgere (Lund- 
rapporten) (Oslo, 1996), s. 180-182, 189-190, 193-195, 220-222, 239-242; Trond Bergh og Knut Einar 
Eriksen, Den hemmelige krigen, bd. 1, 392-398, og bd. 2, s. 364-376. 

679 Rikets såkerhet och den personliga integriteten, s. 248. 

680 Trond Bergh og Knut Einar Eriksen, Den hemmelige krigen, bd. 2, s. 366. 

681 Se for eksempel Dokument nr. 15 (1995-96), S. 520-523. 

PET's aflytning af 'Tvind, hvilket fik den konservative justitsminister til at beor- 
dre aflytningsmaterialet destrueret.” 

Ledende politikere, fagforeningsfolk og venstrefløjsaktivister hævdede ofte 
under den kolde krig, at de blev aflyttet af PET. Disse påstande byggede for det 
meste på, at de pågældende havde hørt mærkelige lyde (”klik”) i telefonen, havde 
oplevet, at telefonen blev afbrudt, eller endda havde hørt politifolk tale i telefo- 
nen. Faglige aktivister hævdede, at de havde afsløret aflytningen ved at udsende 
falske blokadevarsler, hvorefter politiet var mødt op på det omtalte sted. Andre 
påstod, at de var blevet advaret om aflytningen af centralt placerede personer. 
Kommissionen har undersøgt en række af disse påstande, men har ikke fundet 
dokumentation for dem.” I praksis betød den tekniske indretning af aflytnin- 
gen, at det ikke var muligt at opdage aflytningen.+ Nogle af historierne om af- 
lytning kan forklares med, at politiet reagerede på oplysninger fra andre kilder 
(meddelere). Andre blev faktisk aflyttet, men det skete kun i tidsbegrænsede pe- 
rioder og på grund af konkrete mistanker om ulovlige handlinger. Jørn Bro har 
over for Kommissionen beskrevet, hvordan PET levede i ”en sky af myter” og 
det var ”uden bund i virkeligheden”, at tjenesten skulle have aflyttet personer fra 
venstrefløjen alene på grund af deres politiske tilhørsforhold: ”Noget sådant lå 
helt uden for PET's begrebsverden?”é: 

De aflyttede kan opdeles i tre hovedgrupper efter begrundelsen i retsken- 
delserne. Den første gruppe omfattede personer og organisationer, der var mis- 
tænkt for ulovlig efterretningsvirksomhed, og som fortrinsvis blev aflyttet på 
grundlag af straffelovens $ 107 og 108. Langt hovedparten af de aflyttede i denne 


682 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om Tvind). 

683 For en mere detaljeret diskussion henvises til Kommissionens beretning, bind 6, om PET's overvåg- 
ning af Danmarks Kommunistiske Parti 1945-1989; bind 7 om politiske partier 1945-1989; bind 8 om 
arbejdsmarkedet 1945-1989; bind 10 om protestbevægelser 1945-1989; og bind 9 om den antiimpe- 
rialistiske venstrefløj. 

684 Ib S. Norgaard, Spionjæger i Danmark. En dansk spionjægers liv og oplevelser i PET (Borgen, 2003), 
s. 57. Kommissionen har fundet et eksempel på, at telefonselskabet ved en fejl lukkede telefonen i 
en uge, da aflytningen blev iværksat. Det vakte angiveligt den aflyttedes mistanke, hvorfor han var 
forsigtig med, hvad han sagde over telefonen. Se Kommissionens beretning, bind 8, om PET's over- 
vågning af arbejdsmarkedet 1945-1989. 

685 RB: Jørn Bro, 14. november 2000. Ib S. Norgaard har i Spionjæger i Danmark, s. 54-55, hævdet, at 
Aksel Larsen efter egen anmodning blev aflyttet, efter han var undsluppet fra Moskva og frygtede, 
at han ville blive likvideret. Historien forekommer usandsynlig, og Kommissionen har ikke fundet 
spor af en sådan aflytning. 

kategori var personer fra de kommunistiske regimer, der var identificeret som 
eller mistænkt for at være efterretningsofficerer. De opererede i Danmark under 
dække som diplomater, handelsrepræsentanter, luftfartsmedarbejdere og jour- 
nalister. Nogle af disse aflytninger var langvarige og kunne strække sig over flere 
år. Formålet var at kortlægge officerernes modus operandi og afdække deres dan- 
ske kontakter. Aflytningerne blev også benyttet i forbindelse med operationer, 
der havde til formål at hverve de udenlandske officerer som dobbeltagent.' 

En relativ beskeden del af de aflyttede var danske statsborgere, der var mis- 
tænkt for at have kontakt med fjendtlige efterretningstjenester. Det drejede sig 
om nogle få DKP'ere og SF'ere, en enkelt trotskist, samt en række formodede 
”påvirkningsagenter”.” De fleste af disse aflytninger var kortvarige og havde til 
formål at af- eller bekræfte en konkret mistanke om spionage eller holdnings- 
påvirkning. I et enkelt tilfælde blev en dansk statsborger aflyttet på grund af sin 
kontakt til en vestlig efterretningstjeneste. Der er kun fundet få eksempler på, at 
ideologisk prægede organisationer blev telefonaflyttet. I 1976 blev personer med 
tilknytning til ”Støt Christania” aflyttet. Det skyldtes, at den tidligere CIA-agent 
Philip Agee, der var mistænkt for at have kontakt til fjendtlige tjenester, opholdt 
sig i Danmark. I 1983-84 blev telefonen i Odense-afdelingen af Landsforenin- 
gen Danmark-Sovjetunionen aflyttet på grund af afdelingens kontakt til identifi- 
cerede sovjetiske efterretningsofficerer.”%” I 1986 blev medlemmer af den såkaldte 
Appel-gruppe (Blekingegadebanden) og dens forlag Manifest aflyttet i forbin- 
delse med efterforskningen mod gruppen, der bl.a. var under mistanke for støtte 
til fordel for den palæstinensiske terrorgruppe PFLP. Samme år afholdtes den 
kommunistisk dominerede Verdensfredskongres i København, og i den forbin- 
delse blev Venskabsforeningen Danmark-DDR, Landskomiteen mod Berufsverbot 
og selve kongressen aflyttet på grundlag af spionageparagrafferne.'” PET havde 
bl.a. oplysninger om, at en mistænkt MfS-medarbejder, der havde til opgave at 
udøve holdningspåvirkning i Danmark, ville bruge Venskabsforeningen som en 


686 Se Kommissionens beretning, bind 6, om PET's overvågning af DKP 1945-1989. PET, ujournaliseret: 
Notits, 15. november 1967. PET, administrativ sag: ”Resultatet af gruppe I's overvejelser om emnet: 
Indhentning via teknik. Årsmødet 1980, Hanstholm 30. april 1980”. RB: 11. oktober 2000; Niels Gud- 
mund Riskær Schmidt, 2. marts 2004. Kommissionens database over indhentede retskendelser. 

687 PET, emnesag: Rapporter og retskendelser, 1984-85. 

688 Kommissionens database over retskendelser. 

689 Se Kommissionens beretning, bind 6, om PET's overvågning af DKP 1945-1989. 

690 Kommissionens database over retskendelser. 

”fast station” under kongressen.” Venskabsforeningen blev aflyttet igen i en kort 
periode i 1987 på grund af et besøg af en østtysker, der var mistænkt for at være 
involveret i efterretningsvirksomhed.” 

Den anden kategori omfattede personer og organisationer, der var mistænkt 
for at deltage i eller støtte terror. Den hyppigst anvendte paragraf var i denne 
sammenhæng straffelovens $ 114, som omhandlede deltagelse i eller støtte til 
grupper, der havde til hensigt med magt at påvirke offentlige anliggender el- 
ler forstyrre samfundsordenen.” Flertallet af aflyttede inden for denne kategori 
var udlændinge, fortrinsvis af mellemøstlig oprindelse, der var mistænkt for at 
være involveret i terroraktivitet i Danmark eller i udlandet. Det drejede sig bl.a. 
om fastboende palæstinensere med kontakt til Mellemøsten, Palestinian Workers 
Union (PWU), der havde forbindelse til PFLP, og udenlandske efterretningsof- 
ficerer.% Også personer med tilknytning til IRA og det kurdiske PKK blev aflyt- 
tet; 

Flere politiske grupperinger blev aflyttet på grund af mistanke om støtte til 
terrorgrupper. I 1975 blev to personer med tilknytning til den trotskistiske Re- 
volutionære Socialisters Forbund (RSF) aflyttet af regionsafdelingen i Århus på 
grund af deres kontakter til Rote Hilfe og Rote Arme Fraktion (RAF) i Vest- 
tyskland.” Fra 1978 og frem blev flere medlemmer af en anarkistgruppe i Århus 
aflyttet. De pågældende var under mistanke for at være aktive i eller have kontakt 
med Danmarks Socialistiske Befrielsesbevægelse (DSB), Statsfjenderne, Anarki- 
stisk Føderation i Danmark (AFID) og Verteidigerkomiteen. De var bl.a. mistænkt 
for at skaffe pas til vesttyske terrorister, bistand til fængslede terrorister, kontakt 
til IRA og involvering i ildspåsættelser mod private firmaer og Det britiske Kon- 


691 PET, emnesag: Rapporter og retskendelser 1986-87. 

692 Ibid.: Rapporter og retskendelse, 1987. 

693 Anvendelsen af $ 114 var omstridt. Ifølge kritikere blev den anvendt af PET i et forsøg på at miskre- 
ditere og bekæmpe venstrefløjen. Erik Jensen, De hemmelige tjenester. PET og FE gennem 40 år. En 
oversigt (Demos Dokumentationsgruppe, 1998), s. 58-59. Ifølge PET var $ 114 beregnet på aktiviteter, 
”der har til formål at øve indflydelse på danske offentlige anliggender eller forvolde forstyrrelse 


af danske samfundsforhold” PET anvendte paragraffen til at indhente retskendelser bl.a. over for 
”medlemmer af egentlige terrorgrupper — hovedsagligt af mellemøstlig oprindelse og overfor per- 
soner, der mistænkes for at yde støtte til sådanne grupper” PET, emnesag (omslag: Vedr. tfls $ 114): 
”PET's anvendelse af straffelovens $ 114” 22. juni 1989. 

694 RB: Niels Gudmund Riskær Schmidt, 8. maj 2001 og 2. marts 2004. 

695 Om PKK: PET, emnesag: Rapporter og retskendelser, 1985-86. 

696 PET, ujournaliseret: ”Nedenstående oversigt dækker retsskridt imod ekstremistisk aktivitet foreta- 
get af afdelingen i Århus i perioden 1.1.1975 til dags dato” 5. marts 1998. 

sulat.” Fra 1979 til 1981 blev flere telefoner på uddannelsesinstitutionen Tvind 
aflyttet på grund af mistanke om, at personer på skolen havde kontakt til grup- 
per, der arrangerede terrortræningslejre, hvor der blev undervist i våbenbrug og 
guerillataktik. Tvind blev desuden aflyttet på grund af spionageparagraffen ($ 
108).”? Medlemmer af Appel-gruppen blev fra 1979 og frem til deres anholdelse i 
1989 i perioder telefonaflyttet på grund af mistanke om involvering i bankrøve- 
rier og andre ulovlige aktiviteter til støtte af PFLP. I flere tilfælde foregik aflytnin- 
gerne tillige på grundlag af straffelovens $ 108, idet PFLP blev ligestillet med en 
efterretningstjeneste. I 1985 blev personer i Odense med tilknytning til Kritisk 
Oplysningsforbund aflyttet på grund af oplysninger om, at vesttyske terrorister 
opholdt sig på adressen.7” 

Den tredje kategori af aflyttede omfattede personer og grupperinger, der var 
mistænkt for at være involveret i eller planlægge uroligheder. De hyppigst an- 
vendte paragraffer var foruden straffelovens $ 114, $ 133 stk. 3 (anstiftelse af for- 
brydelse under opløb), $ 180-183 (almenfarlige forbrydelser som ildspåsættelse, 
ødelæggelse af ejendom eller sprængning), $ 193 (forstyrrelse af almen samfærd- 
sel m.m.) og $ 266 (trusler på liv, helbred mv.). Denne kategori udgjorde en sta- 
dig stigende del af de aflyttede fra slutningen af 1960'erne, og den omfattede for- 
trinsvis danske aktivister og yderliggående grupperinger.7” De fleste aflytninger 
var kortvarige og havde til formål at forhindre planlagte ulovlige aktioner, selv 
om enkelte grupperinger og enkeltpersoner blev aflyttet i længere perioder. 


697 Kommissionens database over retskendelser. Se også Kommissionens beretning, bind 12, vedrø- 
rende Anders Nørgaard-sagen. 

698 Se Kommissionens beretning, bind 9, om den antiimperialistiske venstrefløj (Tvind-afsnittet). 

699 Kommissionens database over retskendelser. Se desuden Kommissionens beretning, bind 9, om den 
antiimperialistiske venstrefløj. 

700 PET, ujournaliseret: ”Vedr: Oversigt over kendelser afsagt på ”subversions- ekstremisme- og uro- 
området indhentet ved afd. Odenses foranstaltning i tidsrummet fra 1975 til d.d”, 3. marts 1998. 

701 PET begrundede anvendelsen af $ 114 over for uro-grupper med, at ifølge forarbejderne til bestem- 
melsen omfattede den grupper, ”som har til hensigt ved voldelige midler at skabe almindelig uro og 
økonomisk kaos, selv om det ikke kan godtgøres, at der hermed forfølges et videregående politisk 
formål” Ifølge PET udviklede BZ-bevægelsen sig i løbet af 1980'erne i en stadigt mere radikalise- 
ret retning med vægt på konfrontation med myndighederne og sabotageaktioner mod multinatio- 
nale selskaber: ”Når hertil lægges den tiltagende militarisering af grupperne, de nære kontakter til 
anarkistiske grupper i udlandet, opdelingen i cellestrukturer med konspirative elementer og den 
generelle optrapning af de voldelige midler, må disse grupper i dag anses for omfattet af $ 114” PET, 
emnesag (omslag: Vedr. strfls $ 114): ”PET's anvendelse af straffelovens $ 114”, 22. juni 1989. 

Danske trotskister indtog en ledende rolle i den militante venstrefløjs aktio- 
ner i 1960'erne og 1970'erne, og flere fremtrædende aktivister samt bevægelsens 
forlag Tema blev aflyttet på grund af mistanke om planlagte ulovlige aktioner. En 
enkelt af aflytningerne strakte sig over to år. En af de ledende aktivister blandt 
maoisterne blev også aflyttet i denne periode.7” I maj 1971 blev Studenterrådet 
ved Århus Universitet telefonaflyttet, efter at medlemmer af den venstreoriente- 
rede Studenterfronten havde besat administrationskontorerne og fjernet mindst 
én stemmeseddel til rektorvalget.7” Trotskistiske organisationer blev også aflyttet 
i perioder. I 1972 og 1973 blev Revolutionære Socialisters Forbund (RSF) sammen 
med De Danske Vietnamkomiteer (DDV) aflyttet på grund af mistanke om ulov- 
lige aktioner i forbindelse med NATO-møder i København.7% I 1976 blev RSF's 
landssommerlejr i Hallund”% og Socialistisk Ungdoms Forum (SUF) aflyttet, og i 
1980 blev RSF og en person med tilknytning til organisationen telefonaflyttet i 
forbindelse med urolighederne omkring rydningen af ”Byggeren” på Nørrebro, 
i alle tilfælde på grundlag af straffelovens $ 133 stk. 3.7 PET indhentede en rets- 
kendelse til at aflytte Den danske Palæstinakomité i nogle måneder i 1975,77 men 
en sådan aflytning har ikke sat sig spor i kildematerialet.” I forbindelse med de 
omfattende uroligheder under Berlingske Tidende-konflikten i 1977 blev telefo- 
ner, der tilhørte RSF, Kommunistisk Arbejderparti (KAP) og ”Det gule Værtshus” 
på Christania, som tjenesten mente blev benyttet af aktivisterne, aflyttet.7” 

Aflytningen af militante grupperinger steg markant i 1980'erne. Det hang 
sandsynligvis sammen med en kombination af det stigende antal ulovlige ak- 


702. Kommissionens database over retskendelser. Se også Kommissionens beretning, bind 9, om PET's 
overvågning af den antiimperialistiske venstrefløj (trotskist-afsnittet). 

703 PET, emnesag: Politimesteren i Århus til Århus by- og herredsret, 29. april 1971; Udskrift af retsbo- 
gen for straffesager for Århus by- og herredsret 7. afdeling, 29. april 1971; notitser, 30. april, 11. maj og 
3. juni 1971. 

704 Kommissionens database over retskendelser. Se Kommissionens beretning, bind 10, om PET's over- 
vågning af protestbevægelser (Vietnam-afsnittet). PET, emnesag: Telefonkendelser på RSF og DDV, 
maj-juli 1973. 

705 PET, ujournaliseret: ”Vedr.: Retskendelser indhentet lokalt på højre- og venstreekstremisme i Re- 
gion I — i perioden 1975 til 01.03.98”, 4. marts 1998. 

706 Kommissionens database over retskendelser. Om RSF: PET, emnesag: Journalhenvisning 30. april 
1980. 

707 Kommissionens database over retskendelser. 

708 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om solidaritetsgrupper). 

709 Se Kommissionens beretning, bind 8, vedrørende PET's overvågning af arbejdsmarkedet 1945-1989. 

tioner, der blev udført af kredse med tilknytning til BZ-bevægelsen og antiraci- 
stiske grupper, og at PET fik tilført flere ressourcer. Dertil kom, at regeringens 
godkendelse af de nye retningslinjer for tjenestens virksomhed i 1983 fastlagde 
PET's indsats over for yderliggående grupperinger. 

Den mest intensive anvendelse af telefonaflytning foregik over for miljøet 
omkring BZ-bevægelsen (der senere blev til de autonome). Fra 1983 blev flere 
adresser, telefonbokse og mønttelefoner i perioder aflyttet på grund af beboernes 
involvering i ulovlige aktioner i form af husbesættelser, blokader, hærværk og 
”ta' selv-aktioner”, der ifølge PET havde til formål at forstyrre samfundsorde- 
nen. Dette skete med henvisning til flere af ”uro-paragrafferne” (foruden $ 114, 
$ 119, $ 133 stk 3, $ 180 og $ 193). Flere venstrefløjsgrupperinger med forbindelse 
til bevægelsen blev også aflyttet i perioder. Det drejede sig bl.a. om Anarkistisk 
Bogcafé, Revolutionære Autonome, Vesttysklandskomitéen, Socialistisk Ungdoms- 
træf ”Oprør i 90'erne”, Medie og Fotogruppen ”Modlys” og Demos. Det skete med 
henvisning til deres nære samarbejde med BZere og anarkister, involvering i 
ulovlige aktioner og kontakt til udenlandske uro- eller terrorgrupper.”"? 

En anden del af dette miljø bestod af militante antiracistiske og antiimpe- 
rialistiske grupper. Flere aktivister blev i 1987 aflyttet på grund af mistanke om 
deltagelse i sabotageaktioner og hærværk rettet imod Shell, der havde interesser 
i apartheidstyret i Sydafrika.7” Organisationen Unge mod Apartheid (UMA) blev 
ligeledes aflyttet fra 1989 på grund af mistanke om gruppens involvering i mili- 
tante aktioner mod Shell og Sydafrikas konsulat.” Personer med tilknytning til 
Tidsskriftcenteret og 3. Verdens Stemme blev aflyttet på grund af deres kontakt til 
UMA og Sydafrika-oppositionen.7: Palæstina-kampagnen blev aflyttet i 1988 på 
grund af mistanke om bevægelsens involvering i militante antiisraelske aktio- 


710 Kommissionens database over retskendelser. PET, emnesag: Forskellige retskendelser; notitser, 
28. marts 1983 og 30. marts 1983. PET, emnesag: Forskellige retskendelser. Det viste sig, at de af- 
lyttede telefoner i Ungdomshuset ikke fungerede, og at beboerne benyttede andre telefoner. PET, 
emnesag: Notits, 23. marts 1983. PET, emnesag: Notitser, 8. juni, 19. september, 10. oktober og 
6. november 1989. Se også Kommissionens beretning, bind 10, om PET's overvågning af protestbe- 
vægelser (afsnittet om BZ-bevægelsen). 

71u1. PET, emnesag: Notitser, 14. maj 1987, 23. juni 1987 og 27. 10. 1987; Anmodninger om aflytningsken- 
delser, 21. maj og 22. juni 1987. 

712: Kommissionens database over retskendelser. PET, emnesag: Retskendelser. 

713. Kommissionens database over retskendelser. PET, emnesag: Retskendelser. 

ner.74 Enkelte ledende aktivister, der færdedes i disse miljøer, blev også aflyttet 
i perioder.7; 

Et andet tegn på den stigende anvendelse af telefonaflytning i 1980'erne var 
aflytningen af faglige organisationer. Baggrunden var faglige aktivisters brug af 
blokader og andre ulovlige aktionsformer under de ofte omfattende faglige kon- 
flikter i første halvdel af 1980'erne og politiets indsats herimod. Dertil kom, at 
PET ifølge de nye retningslinjer, som blev godkendt af regeringen i februar 1983, 
blev bemyndiget til at overvåge yderliggående gruppers involvering i faglig uro. 
Under havnearbejderkonflikten i 1983 blev en anarkist, der var mistænkt for at 
stå bag voldshandlinger, aflyttet i Århus. De første dokumenterede tilfælde af af- 
lytning af faglige grupperinger fandt sted i 1985. Under overenskomstkonflikten i 
påsken 1985, hvor der bl.a. blev etableret blokader af Christiansborg, blev Tillids- 
mandsringen og Medborgerhuset på Blågårds Plads aflyttet. Det skete med den 
begrundelse, at de ulovlige blokader blev koordineret her, og at der deltog per- 
soner fra de militante miljøer. I Århus aflyttedes Sømændenes Forbund og Radio 
Århus, og i Odense aflyttedes den lokale leder af Fælles Kurs Klubben. Derimod 
blev en retskendelse om aflytning af Pædagogernes Hus i Odense, der husede en 
række faglige organisationer, der var under mistanke for at have planer om en 
ulovlig aktion mod statsministeren, ikke iværksat.” 

Telefonaflytningen af faglige miljøer kulminerede i midten af 1980'erne. For 
at undgå en gentagelse af blokaden af Christiansborg i forbindelse med Folke- 
tingets åbning den 1. oktober 1985, indhentede PET kendelser til at aflytte Til- 
lidsmandsringens og Jord- og Betonarbejdernes Forbunds telefoner. Det skete med 
den begrundelse, at faglige aktivister havde planer om nye aktioner, og at nogle 
af aktivisterne havde kontakt til sovjetiske ambassadefolk. PET frygtede også nye 
aktioner i forbindelse med protesterne mod regeringens økonomiske indgreb i 
1986, den såkaldte ”Påskepakke”% og tjenesten indhentede derfor kendelser til 
at aflytte seks faglige organisationer: Tillidsmandsringen, Tillidsmandsringen for 
Storkøbenhavn, Jord- og Betonarbejdernes Forbund, Lager- og Handelsarbejdernes 
Forbund, Byggefagenes Samvirke og Stilladsarbejdernes Klub. Dertil kom Med- 
borgerhuset på Blågårds Plads, der blev benyttet af aktivisterne, og to faglige ak- 


714. Kommissionens database over retskendelser. PET, emnesag: Retskendelser. Retskendelsen omfat- 
tede telefonerne hos Internationalt Forum, som også blev benyttet af Palæstina-kampagnen. 

715. PET, emnesag: Rapporter og retskendelser, 1985-90. 

716 Se Kommissionens beretning, bind 8, om PET's overvågning af arbejdsmarkedet 1945-1989. 

tivister. Det kom imidlertid ikke til større ulovlige aktioner, og der er ikke fundet 
tegn på, at PET iværksatte yderligere aflytninger af faglige miljøer i 1980'erne.7” 

En række politisk-ideologisk prægede grupperinger blev også aflyttet i korte- 
re perioder på grund af mistanke om involvering i planlagte uroligheder. Den år- 
lige Rebildfest tiltrak antiamerikanske aktivister og var således anledning til flere 
aflytninger. I 1981 var venstreorienterede fraktioner og elever fra Store Restrup 
Højskole mistænkt for at planlægge uroligheder under festlighederne sammen 
med ”Solvognen” fra Christiania. To år senere blev højskolen sammen med El 
Salvador Komiteen i Aalborg, Stop Atomraketternes afdeling i Aalborg, DKPS lo- 
kalafdeling sammesteds, en ledende DKUFr og Danmarks Kommunistiske Ung- 
dom (DKU) i Odense aflyttet på grund af mistanke om planlagte uroligheder i 
forbindelse med vicepræsident George Bush's besøg. Revolutionær Fagopposition 
(RFO), der var en fraktion af det proalbanske Danmarks Kommunistiske Parti/ 
marxister-leninister (DKP/ml), blev aflyttet i samme periode, idet PET havde op- 
lysninger om, at medlemmer af RFO planlagde aktioner under Busk's ophold 
i København.7” I 1986 var det Byens Rødder, ifølge PET en ”dækorganisation” 
for El Salvador-grupperinger, der var mistænkt for at ville udføre aktioner mod 
årets gæstetaler, præsidentdatteren Maureen Reagan.7” 

Enkelte andre politiske grupperinger blev aflyttet i forbindelse med planlagte 
aktioner. I 1984 blev Fælles Kurs Klubben (FKK) aflyttet på grund af mistanke 
om involvering i aktioner mod NATO-øvelsen ”Bold Gannet”. Det følgende år 
blev FKKS telefoner og den faglige sekretærs privattelefon aflyttet på grund af 
mistanke om aktioner under den israelske vicepremierministers besøg.” I 1985 
blev telefonen på DKP' kontor i Silkeborg og hos den stedlige partiformand af- 
lyttet, idet PET havde oplysninger om, at man planlagde opløb i forbindelse med 
statsministerens deltagelse i Grundlovsmødet på Himmelbjerget den 5. juni.” 
Det følgende år blev to personer med tilknytning til DKP/ml og en med tilknyt- 
ning til Socialistisk Arbejderparti (SAP) aflyttet, idet PET frygtede, at de ville 


717 Ibid. 

718 PET, emnesag: ”Vedr.: Planlagte aktioner mod USAs vicepræsident George BUSH under dennes 
besøg i Danmark d. 3.-4. juli 1984”, 24. juni 1983; ”Vedr.: Resumé af uroligheder under USAs vice- 
præsident George BUSHs besøg i København 3.-4.7.1983”, 6. juli 1983. 

719. Kommissionens database over retskendelser. PET, ujournaliseret: ”Vedr.: Retskendelser indhentet 
lokalt på højre- og venstreekstremisme i Region I — i perioden 1975 til 01.03.98”, 4. marts 1998. PET, 
emnesag: Emnekort, 15. juli 1983. 

720 Se Kommissionens beretning, bind 9, om PET's overvågning af den antiimperialistiske venstrefløj. 

721. Kommissionens database over retskendelser. 

iværksætte ulovlige aktioner i forbindelse med et NATO-møde, der blev afholdt 
i Odense.7> Dansk Libysk-Arabisk Venskabsforening og andre aktivister blev også 
aflyttet på grund af mistanke om uroligheder i forbindelse med den amerikanske 
forsvarsminister Caspar Weinbergers besøg i Danmark.” 

Endelig blev en række enkeltpersoner, der var mistænkt for forbindelse til 
nynazistiske kredse både i ind- og udland og for at opbevare ulovlige våben, 
telefonaflyttet med henvisning til straffelovens $ 114. Således blev nogle personer 
med tilknytning til Danmarks Nationalsocialistiske Bevægelse (DNSB) og den ra- 
cistiske organisation Frit Danmark aflyttet i en periode i 1985 og 1986.7+ 

Der tegner sig således følgende billede af PET's telefonaflytning af politisk- 
ideologisk prægede miljøer og faglige organisationer under den kolde krig. For 
det første omfattede flertallet af aflytninger udenlandske statsborgere, der var 
mistænkt for ulovlig efterretningsaktivitet og støtte til terror. En gennemgang 
af samtlige retskendelser (dvs. inklusive andre former for indgreb i meddelelses- 
hemmeligheden samt ransagning og beslaglæggelse) viser, at omkring en fjerde- 
del af kendelserne angik danske statsborgere og under en tiendedel danske or- 
ganisationer eller grupper. Disse tal bekræfter, at PET var mere tilbageholdende 
med at aflytte danske statsborgere end udlændinge.” For det andet var antallet 
af telefonaflytninger stærkt begrænset i 1950-60'erne, men i 1980'erne steg antal- 
let drastisk. Det skyldtes sandsynligvis en kombination af den stigende aktivitet 
på terror- og uroområdet og PET's øgede beføjelser efter vedtagelsen af retnings- 
linjerne om overvågningen på det politiske område i 1983. For det tredje skete 
der en udvikling i begrundelserne for aflytning. Frem til 1966 blev aflytningerne 
næsten udelukkende begrundet med mistanke om ulovlig efterretningsaktivitet. 
Fra slutningen af 1960'erne blev et stadigt stigende antal af aflytningerne imidler- 
tid foretaget med henvisning til terror- og uroparagrafferne. 


722. PET, emnesag: Notits, 15. juli 1987. Jf. Folketingsspørgsmål nr. 316 (”Ministeren bedes oplyse, i hvil- 
ket omfang PET har aflyttet telefoner tilhørende DKP/ml og Dagbladet Arbejderen”). Der er ikke 
fundet tegn på, at DKP/ml som organisation eller Dagbladet Arbejderen blev telefonaflyttet. 

723 PET, emnesag: Rapporter og kendelser 1986. 

724. Kommissionens database over retskendelser. PET, emnesag: Rapporter og retskendelser 1985-86. Se 
også Kommissionens beretning, bind 11, om PET's overvågning af den yderste højrefløj. 

725. Daværende kriminalinspektør Per Larsen har over for Kommissionen udtalt: ”Det var meget beske- 
dent, hvad der var af telefonaflytninger på det subversive område, og så snart der var tale om danske 
statsborgere, var de meget forsigtige?” RB: Per Larsen, 3. september 2002. 

Illegale aflytninger? 


Som tidligere nævnt var der indtil 1954 ingen lovregulering af telefonaflytning.”? 
Området var reguleret af en instruks fra Ministeriet for Offentlige Arbejder fra 
1938, der som hovedregel forudsatte, at der krævedes en retskendelse. Imidlertid 
var de øverste politiembedsmænd bemyndiget til at iværksætte aflytning uden 
kendelse. I 1954 indførtes i retsplejeloven krav om retskendelse ved telefonaflyt- 
ning. Det skete efter vedtagelsen af den nye grundlov i 1953, som i $ 72 udvidede 
beskyttelsen af borgerne til at omfatte brud på post-, telegraf- og telefonhem- 
meligheden.7> Loven gav også politiet mulighed for at iværksætte en aflytning 
uden retskendelse for ikke at forspilde øjemedet (den såkaldte periculum in mo- 
ra-bestemmelse). Hvis der var tale om en akut opstået situation, og PET ikke 
kunne afvente rettens stillingtagen, skulle tjenesten ved aflytningens start an- 
mode retten om dens tilladelse. Hvis ikke der forelå en kendelse inden for 24 
timer, skulle aflytningen nedtages. Det blev endvidere bestemt, at den aflyttede 
skulle underrettes om aflytningen, når den var afsluttet, hvis ikke det var til ska- 
de for undersøgelsen, eller andre forhold ikke talte imod.”>” Ministeriet for Of- 
fentlige Arbejder udsendte en ny instruks den 22. december 1954, der indeholdt 
retningslinjerne for telefonaflytninger. Den indeholdt bl.a. krav om, at en an- 
modning om aflytning uden retskendelse (periculum in mora) skulle fremsættes 
skriftligt og af en polititjenestemand med højere charge over for telefonselska- 
bets administration.” Disse bestemmelser blev udsendt til politiet i et cirkulære 
fra Justitsministeriet i oktober 1956.77” Reglen om periculum in mora blev ændret 
i 1985 således, at politiet snarest muligt og senest inden 24 timer efter indgrebets 
iværksættelse skal forelægge sagen for retten.” 


726 I det følgende besvares folketingsspørgsmål nr. 405 (”Kan ministeren bekræfte, at der er forekom- 
met eksempler på, at PET har telefonaflyttet danske statsborgere, uden at der har foreligget en dom- 
merkendelse?”). 

727 JM, P.O.-sag: ”Vedrørende telefonaflytning og brevcensur”, 13. marts 1964. 

728 Ibid. 

729 JM, P.O.-sag: ”Instruks vedrørende telefonhemmelighedern”, Ministeriet for Offentlige Arbejder, 
22. december 1954. Se også Kommissionens beretning, bind 15, om indgreb i meddelelseshemme- 
ligheden. 

730. JM, P.O.-sag: Justitsministeriet, Cirkulæreskrivelse til rigspolitichefen, chefen for politiets efterret- 
ningstjeneste, politidirektøren i København og politimestrene, 13. oktober 1956. 


731. Lov nr. 227 af 6. juni 1985, Lov om ændring af retsplejeloven. 

Det har altid været PET's holdning, at tjenesten kun har foretaget telefonaf- 
lytninger med hjemmel i retskendelser. I 1952 oplyste PET's chef Ernst Brix over 
for Justitsministeriet, at han ved sin tiltrædelse i 1951 havde indskærpet perso- 
nalet i politikredsene om det nødvendige af, at man overholdt bestemmelserne 
i retsplejeloven, og han understregede, at PET i hans embedsperiode ikke havde 
benyttet sig af ulovlige aflytninger: ”De telefonaflytninger, som jeg har foranstal- 
tet, har altid fundet sted efter forud indhentet dommerkendelse.”> Det skulle 
også have gjort sig gældende for REAss virksomhed frem til 1951. PET og KE 
synes således ikke at have udnyttet den mulighed, der fandtes indtil 1954, for at 
iværksætte aflytninger uden kendelse.” Både politiet og domstolene synes at 
have fulgt reglen i instruksen fra 1938 om, at der i princippet krævedes retsken- 
delse til telefonaflytninger. 

Kommissionen har afhørt en række jurister og øvrige medarbejdere i PET, 
der alle har givet udtryk for den opfattelse, at tjenesten kun foretog telefonaflyt- 
ninger med retskendelse.7;+ Den enkelte medarbejder kunne ikke selv tage initia- 
tiv til en aflytning.7> Anmodningen herom skulle gå via juristerne, der fremlagde 
den i retten. Det synes at have været almindelig praksis, at ledelsen var orienteret 
om og godkendte nye anmodninger og forlængelser af igangværende kendelser. 
Hvis der var tale om aflytning af særligt ”interessante” personer kunne chefen 


732. JM, P.O.-sag: Brix, notat, 1. december 1952. 

733. Ibid.: E. Brix til Justitsministeriet, 3. december 1952. 

734 RB: Mogens Jensen, 4. oktober 2000; Jørn Bro, 14. november 2000; 21. februar 2001; Ole Stig An- 
dersen, 24. oktober 2000; 20. marts 2001; 28. januar 2004; Ole Stevns, 6. november 2001; Niels Gud- 
mund Riskær Schmidt, 2. marts 2004. PET, administrativ sag: ”Referat af 99. møde den 5. oktober 
1978 kl. 13.30 i mødesal 1109, Slotsholmsgade 10, 1. sal" 

735. PET foreslog i 1956, at kriminalpolitifolk fik mulighed for mundtligt at anmode telefonselskaberne 
om at iværksætte aflytninger uden forudgående kendelse. Årsagen var, at de sovjetiske efterret- 
ningsofficerer benyttede en lang række tilfældige telefonbokse i København til at foretage opkald 
og aftale møder med deres kontakter. Der fandtes på daværende tidspunkt 375 telefonbokse i ho- 
vedstadsområdet, og det var ikke praktisk muligt for PET at aflytte dem alle. Tjenesten ønskede 
derfor en ordning, hvor den kriminalpolitimand, der holdt officeren under observation, pr. radio 
kunne anmode telefonselskabet om at starte en aflytning af telefonboksen. Retskendelse skulle så 
tilvejebringes efterfølgende, jf. retsplejelovens $ 750 a, stk. 2. Det ville imidlertid forudsætte en æn- 
dring af Ministeriet for Offentlige Arbejders instruks af 22. december 1954 vedrørende telefonhem- 
meligheden. JM, P.O.-sag: E. Brix til Justitsministeriet, 9. maj 1956. Forslaget blev imidlertid ikke 
gennemført, idet Ministeriet for Offentlig Arbejder afviste at ændre instruksen. Ibid.: Påtegning på 
sagsomslaget dateret 7. september 1956. 

orientere departementschefen om operationen.” Flere vidner har udtalt, at det 
var en del af opdragelsen og kulturen i PET, at medarbejderne overholdt regler- 
ne.7357 

I praksis foregik telefonaflytningerne ved, at den tekniske afdeling fik at vide, 
at det pågældende nummer skulle aflyttes, og at der var indhentet kendelse. 
Etableringen af aflytningen blev ikke foretaget af PET, men af telefonselskaberne, 
der opsatte aflytningen og stillede den om til Central- eller regionsafdelingen.7 
Afdelingen havde faste kontakter i telefonselskaberne, som blev orienteret om 
anmodningen, og som modtog retskendelsen.7> I januar 1964 indgik PET og 
KTAS en samarbejdsaftale, hvor de to parter enedes om, at en telefonmontør 
blev fast tilknyttet politigården, hvor han skulle være beskæftiget med ”løben- 


736 RB: Jørgen Skat-Rørdam, 22. november 2000. For eksempler på PET's interne retningslinjer for te- 
lefon- og rumaflytninger: PET, juristernes kopimapper: Henning Fode, ”Meddelelse. Vedr.: Telefon- 
og rumaflytninger”, 12. november 1986. PET, emnesag: ”Vedr.: Retningslinjer for telefon-, telex- og 
rumaflytningskendelser, samt fremsendelse af disse”, 21. september 1988. 

737 ”Adspurgt af [ - ] forklarede vidnet på ny, at der aldrig har fundet en telefonaflytning sted, uden at 
man havde en kendelse. Vidnet har heller aldrig haft mistanke til, at nogen ”nede på gulvet” i PET 
har gjort det. Det var meget pligtopfyldende ansatte, og det er utænkeligt, at nogen kunne have 
fundet på det” RB: Jørn Bro, 14. november 2000. ”[ - ] blev bestilt af sagsbehandlerne til de tekniske 
operationer, og vidnet er ikke i tvivl om, at [ - ] har set kendelserne forud for de tekniske operationer 
som telefon- og rumaflytning. Det ligger i hele opdragelsen i PET, at man laver ikke noget, uden 
man er sikker på, at tingene er i orden” RB: 13. januar 2004. 

738 Ifølge en medarbejder i PET's tekniske afdeling skulle PET, hvis tjenesten ønskede at foretage af- 
lytning uden telefonselskabets viden, koble sig på ledningerne i en gadefordeler. Den pågældende 
medarbejder har over for Kommissionen oplyst, at han ikke havde kendskab til, at PET skulle have 
gjort noget sådant. RB: 21. februar 2001. Ifølge oplysninger i PET's arkiv var det teknisk muligt at 
koble sig på ledningerne for at aflytte samtaler. Dette kunne foretages relativt nemt, og uden at det 
efterlod spor. PET, juristernes kopimapper: ”Udkast til svar på spørgsmål S 153”, 5. november 1986. 
Det skal understreges, at Kommissionen ikke har fundet beviser på, at PET skulle have foretaget 
sådanne ulovlige aflytninger uden om telefonselskaberne. Kommissionen har bl.a. gennemgået det 
bevarede arkivmateriale vedrørende indkøb af teknisk udstyr, men har ikke fundet eksempler på et 
sådant udstyr. Kommissionen har fundet et enkelt eksempel på, at PET anvendte KTAS" ledninger, 
uden at selskabet kendte til det. Det drejede sig om en uautoriseret telefonforbindelse mellem to 
observationsposter: ”Det må bemærkes, at den ”røde” linie mellem [ - ] og [ - ] er oprettet delvis 
uden KTAS viden: I ”gamle dage” lånte vi en ledig linie mellem husfordeleren i [ - ] og husfordeleren 
i[-]” PET, administrativ sag: Notits, 30. januar 1974. Det skal understreges, at der ikke var tale om 
en telefonaflytning, og at arrangementet senere blev bragt i orden med KTAS bistand. Ibid.: Fortsat, 
24. juni 1974. 

739 RB: 21. februar 2001. Jf, RB: 21. maj 2002. KTAS insisterede på at opbevare retskendelser fra såvel 
igangværende som afsluttede aflytninger. PET, emnesag: Notits, 19. juni 1975, fortsat 10. juli 1975. 

de installationsarbejder, dvs. udførelsen af de telefoninstallationer, som politiet 
ønsker oprettet eller flyttet, og desuden vil det blive pålagt ham at tage sig af 
fejlretningen af efterretningstjenestens telefoner og lignende installationer”? 
Samarbejdet mellem PET og KTAS omfattede foruden telefonaflytninger også 
det særlige telefonsystem, der skulle anvendes i forbindelse med totalforsvaret, 
PET's sikrede telefoner og sikkerhedsinspektioner i KTAS.7% 

'Teledanmark (det tidligere KTAS og det nuværende TDC) har over for Kom- 
missionen bekræftet, at alle telefonselskaberne fulgte en instruks om, at de kun 
måtte udlevere oplysninger eller foretage aflytninger, når der forelå retskendelser. 
Samarbejdet med politiet blev varetaget af en særlig gruppe af sikkerhedsgod- 
kendte teknikere.7” Når selskabet modtog kendelsen, blev oplysningerne om det 
pågældende nummer, central, start- og slutdato og kontaktpersonen ved politiet 
registreret, således at selskabet havde kontrol med de igangværende aflytninger. 
Aflytningsudstyr, der ikke var i brug, blev opbevaret i et sikret pengeskab, og 
hvert kvartal foretog personalet en optælling af udstyret. Derved sikrede sel- 
skaberne sig, at der ikke foregik uautoriserede aflytninger. Hvis teknikerne var i 
tvivl om fortolkningen af kendelsens ordlyd, blev den forelagt telefonselskabets 
juridiske afdeling. Ifølge Teledanmark anmodede PET aldrig KTAS om at fore- 
tage en aflytning uden kendelse, og i de tilfælde hvor aflytningen var iværksat for 
ikke at fortabe øjemedet, blev den nedtaget igen, hvis der ikke forelå en kendelse 
inden for 24 timer.7% En tidligere medarbejder i KTAS, der i en årrække samar- 
bejdede med politiet om aflytninger, har over for Kommissionen oplyst, at han 
ikke har nogen erindring om aflytninger uden kendelse.7+ 


740. PET, administrativ sag: Kjøbenhavns Telefon Aktieselskab til Hr. politiinspektør Mogens Jensen, 30. 
januar 1964. 

741. Ibid.: ”P.E.T.s samarbejde med K.T.A.S”, 6. januar 1982. 

742  Teledanmark til Undersøgelseskommissionen vedrørende PET, 19. september 2000. 

743 Teledanmark til Undersøgelseskommissionen vedrørende PET, 19. september 2000. Ifølge en med- 
arbejder fra den tekniske afdeling i PET skete det, at telefonselskaberne på eget initiativ afbrød 
en aflytning, når en kendelse udløb. RB: 21. februar 2001. Ifølge retsplejelovens $ 783 stk. 3 skulle 
Justitsministeriet underrettes, hvis politiet uretmæssigt havde foretaget aflytning uden kendelse for 
ikke at forspilde øjemedet. For et eksempel på, at PET underrettede Justitsministeriet om et tilfælde, 
hvor en forkert person var blevet aflyttet: JM, ujournaliseret: Henning Fode til departementschef P. 
Lundbæk Andersen, udateret [juni 1987]. 

744. Kommissionens arkiv: Notits om telefonsamtale, 10. marts 2008. 

Alt tyder således på, at samarbejdet generelt forløb problemfrit, og at aflyt- 
ningerne blev udført i overensstemmelse med de gældende love og regler.” 
Kommissionen har imidlertid fundet nogle oplysninger i PET's arkiv, der vi- 
ser, at samarbejdet ikke altid forløb gnidningsfrit. Ifølge en samtidig PET-notits 
nægtede en fuldmægtig i KTAS den 6. oktober 1967 at iværksætte en ”særforan- 
staltning”, dvs. en telefonaflytning, med den begrundelse, at han savnede ”nær- 
mere direktiver” fra ledelsen i KTAS. Det førte til et møde fem dage senere om 
”de opståede samarbejdsvanskeligheder” med deltagelse af en kriminalkommis- 
sær fra PET og en afdelingsingeniør, en kontorchef og den pågældende fuld- 
mægtig fra KTAS. Deltagerne enedes om, at samarbejdsaftalen fra 1964 mellem 
PET og KTAS fortsat stod ved magt, og at vanskelighederne først og fremmest 
skyldtes en anden fuldmægtigs langvarige sygdom. Deltagerne enedes desuden 
om at gøre ”den interne samarbejdskreds” så lille som muligt, hvilket formentlig 
havde til formål at begrænse antallet af personer, der havde kendskab til PET's 
telefonaflytninger. Der blev udpeget tre repræsentanter fra hver side, og det blev 
fastslået, at alle ”assistancehenvendelser” skulle ske personligt til den pågælden- 
de fuldmægtig i KTAS.” Hele sagen drejede sig formentlig om, at sygdom og 
udskiftninger i personalet havde medført, at noget af det implicerede personale 
ikke var orienteret om forretningsgangen for telefonaflytninger. 

Der er imidlertid en del, der tyder på, at PET i en periode benyttede en af 
sine andre kontakter i KTAS til at udføre visse opgaver uden KTAS-ledelsens 
vidende. Da den pågældende kontakt døde, ønskede PET en ny kontakt, og i 
den anledning havde en medarbejder fra PET en samtale med en af de tre ”of- 
ficielle” kontakter i KTAS. Denne betegnede PET's samarbejde med den tidligere 
kontakt som ”uheldig”, idet den pågældende tilhørte den tekniske afdeling, der 
kun udførte ”de rent tekniske sider” af samarbejdet. KTAS-repræsentanten for- 
klarede derpå, hvorfor samarbejdet havde været problematisk: ”Således havde 
man efter [ - ] død overtaget en del sager hidrørende bl.a. fra P.E.T. — enkelte som 


745. Et notat i PET's arkiv betegnede tjenestens samarbejde med det kontor i KTAS, der foretog telefon- 
aflytninger og opbevarede klassificerede sager, som ”perfekt” og ”normalt ingen problemer”. PET, 
administrativ sag: ”P.E.T.s samarbejde med K.T.A.S”, 6. januar 1982. 

746 PET, administrativ sag: ”Vedr.: Genoprettelse af den mellem KTAS og PET bestående samarbejdsaf- 
tale af 30. januar 19647 11. oktober 1967. Kommissionen har forsøgt at identificere hvilken aflytning, 
der kunne være tale om, men der er ikke fundet nogen retskendelser omkring den 6. oktober 1967. 
De nye aflytninger, der ligger tættest på, er tre aflytninger, der blev iværksat den 7. november 1967, 
og som drejede sig om to sovjetiske efterretningsfolk og en dansk maoist. Kommissionens database 
over retskendelser. 

endog telefondirektøren ikke havde været vidende om?” KTAS-repræsentanten 
indskærpede derfor den ”rigtige fremgangsmåde” i aflytningssager og gjorde det 
klart, at den korrekte sagsgang gik via de to øvrige KTAS-medarbejdere i Drifts- 
afdelingen, der var nævnt i 11. oktober-aftalen. Driftsafdelingen behandlede bl.a. 
alle sager fra forsvaret, politiet og Sekretariatet for civilt Beredskab. PET-medar- 
bejderen tilføjede den kommentar, at det var ”åbenlyst” at KTAS-repræsentanten 
”her fik forærende en lejlighed til at give udtryk for, hvordan K.T.A.S. i fremtiden 
ønskede P.E.T.s sager ekspederet?” 

Det kan således konstateres, at PET i en periode havde haft en kontakt i KTAS, 
der ikke var identisk med den telefonmontør, som parterne var blevet enige om i 
1964 skulle udføre opgaverne for PET; at denne kontakt kom fra teknisk afdeling 
og ikke Driftsafdelingen; og at han havde behandlet sager fra PET, som ledelsen 
var uvidende om. Det er på det foreliggende grundlag ikke muligt at fastslå, om 
kontakten blev anvendt til at gå uden om KTAS's ledelse, eller hvorfor ledelsen 
ikke var orienteret om den pågældendes opgaver. Det er heller ikke klart, hvad 
de nævnte sager handlede om, men der er intet, der tyder på, at der var tale 
om aflytninger uden kendelse. Den mest sandsynlige forklaring er, at kontakten 
havde udført opgaver for PET, som ifølge den oprindelige samarbejdsaftale fra 
1964 skulle være udført af den særligt udpegede telefonmontør. 

Der er imidlertid også oplysninger i PET's arkiv, der rejser det spørgsmål, 
om KTAS udførte ulovlige aflytninger for PET. Den 12. juli 1968 udarbejdede 
en medarbejder i PET's tekniske afdeling en notits vedrørende KTAS. Notitsen 
indeholdt en fortegnelse over en række medarbejdere i KTAS" Driftsafdeling og 
Teknisk Afdeling. Der var nævnt 15 personer, der formentlig var PET's kontak- 
ter i telefonselskabet. Notitsen redegjorde også for proceduren ved bestilling af 
henholdsvis ”legale aflytninger” og ”illegale aflytninger”. Der var nævnt hvilke 
personer, som modtog bestillingerne, hvem der tildelte de nødvendige lednin- 
ger, og hvem der udførte de videre tekniske opgaver. Det fremgik, at de ”illegale 
aflytninger” blev bestilt hos den tidligere omtalte fuldmægtig i KTAS, som lod 
bestillingerne gå videre til en kontorchef, der tildelte de nødvendige ledninger, 
og som lod arbejdet udføre af en telefonmester og en telefonovermontør.7” 


747 PET, administrativ sag: ”Vedrørende P.E.T.s kontaktmand i K.T.A.S?, 13. februar 1968. 
748 Ibid. 
749 PET, administrativ sag: ”K.T.A.S%, 12. juli 1968. 

Det har ikke været muligt for Kommissionen at finde yderligere skriftlige kil- 
der, der kan kaste lys over spørgsmålet.7>” Der kan dog opstilles flere mulige for- 
klaringer på formuleringen ”illegale aflytninger”. For det første kunne der være 
tale om ulovlige aflytninger, dvs. aflytninger uden retskendelse. Det forekommer 
imidlertid usandsynligt, at en PET-medarbejder ville beskrive fremgangsmåden 
ved ulovlige operationer og de involverede personer med navn i et dokument, 
der blev opbevaret i PET's arkiv, hvor andre medarbejdere kunne få adgang til 
det. At PET skulle være involveret i ulovlige aflytninger strider også imod, hvad 
en række PET-medarbejdere og telefonselskabet har oplyst over for Kommis- 
sionen. Dertil kommer, at der ikke er fundet spor efter sådanne aflytninger i det 
gennemgåede materiale.” På den anden side er det kendt fra udlandet, at oplys- 
ninger indhentet gennem telefonaflytninger kunne skjules under fiktive kilde- 
navne.7> Hvis PET var involveret i ulovlige aflytninger, kan det have drejet sig 
om nogle få, særligt sensitive operationer, hvor der ikke var grundlag for at ind- 
hente retskendelser. Det kunne for eksempel dreje sig om aflytninger af politi- 
kere og lignende, hvor der ikke forelå mistanke om konkrete lovovertrædelser.” 


750. Kommissionen har søgt i de relevante registre (emnekartoteket) og emnesager, men uden resultat. 
PET har på Kommissionens anmodning foretaget en yderligere søgning i tjenestens stikordsregi- 
ster, men har ikke fundet yderligere oplysninger af relevans for sagen. PET har på Kommissionens 
forespørgsel oplyst, at flere relevante emnesager er blevet makuleret. PET har også forespurgt per- 
sonalet om dets eventuelle kendskab til ”illegale aflytninger”. Brev fra Politiets Efterretningstjeneste 
til Undersøgelseskommissionen vedrørende PET, 16. juli 2007. 

751. Kommissionen har kun fundet et enkelt eksempel på en mulig ulovlig telefonaflytning. En sam- 
menskrivning om storkonflikten i 1956 indeholder en henvisning til en telefonsamtale mellem Sø- 
mændenes Forbund og en strejkevagt. Kommissionen har ikke fundet en retskendelse, der kunne 
passe på den omtalte hændelse. Se Kommissionens beretning, bind 8, om PET's overvågning af 
arbejdsmarkedet 1945-1989 (afsnittet om storkonflikten 1956). Det kan dog ikke afvises, at der har 
eksisteret en sådan kendelse. 

752. Lars Oluf Lampers, ”Overskottsinformation från telefonavlyssning”, Forskarrapporter till Såkerhets- 
kommissionen (Stockholm, 2002), s. 267-351; Rikets Såkerhet och den personliga integriteten, s. 249. 

753 Der fandtes tidligere et dokument i PET's arkiv fra 1966, der beskrev ”forretningsgangen i KTAS 
ved etabl. af legale aflytninger” Dokumentet blev makuleret i 1985 og kendes kun fra en indholds- 
fortegnelse i sagen. PET, administrativ sag: Telefon-Arrangementer. Indholdsfortegnelse. Bilag 59, 
17. november 1966. Omtalen af ”legale aflytninger” antyder, at der også fandtes ”illegale aflytninger”. 
Formuleringen ”illegale aflytninger” optræder også i en anden sammenhæng. I 1989 drøftede Fol- 
ketingets udvalg angående efterretningstjenesterne ”såvel de legale som de 'illegale” telefonaflytnin- 
ger. Det sidste drejede sig om påstande om, at det fra udlandet var muligt at aflytte danske telefoner. 
Folketinget, Udvalget angående Efterretningstjenesterne: Referater af møder 21. februar, 26. april og 
9. juni 1989. 

En anden mulig forklaring er, at ”illegale aflytninger” dækkede over rum- 
aflytninger. Det skal her bemærkes, at den pågældende medarbejder, der skrev 
notitsen, tilhørte den tekniske afdeling, og at vedkommende ikke var jurist. 
Indtil 1972 fandtes der ingen regler i lovgivningen om rumaflytning som ef- 
terforskningsskridt, og den pågældende medarbejder kan derfor have opfattet 
rumaflytning som ulovlig. PET modtog i nogle rumaflytningsoperationer assi- 
stance fra telefonselskaberne.7>+ PET har på Kommissionens forespørgsel oplyst, 
at medarbejdere, der var ansat i PET omkring 1980, i dag er af den opfattelse, 
at det kontor i KTAS, der er nævnt i forbindelse med de ”illegale aflytninger”; 
udførte rumaflytninger for PET.” Det bekræftes delvis af en notits vedrørende 
en rumaflytningsoperation i 1983. Den person, der opstillede aflytningsudstyret, 
var identisk med den telefonovermontør, der var nævnt i forbindelse med de ”il- 
legale aflytninger” i 1968.75% 

En tredje mulig forklaring kunne være, at det drejede sig om telefonaflytnin- 
ger, hvor det på grund af sagens hastende karakter ikke var muligt at afvente en 
retskendelse. Som tidligere nævnt giver retsplejeloven mulighed for at iværk- 
sætte aflytninger uden forudgående retskendelse for ikke at forspilde øjemedet 
(periculum in mora). En mangeårig medarbejder i PET har givet udtryk for den 
opfattelse, at ”legale aflytninger” dækkede over de aflytninger, hvor der på for- 
hånd forelå retskendelser, mens ”illegale aflytninger” dækkede over ”øjemeds- 
aflytninger” 77 

For det fjerde er der en mulighed for, at de to begreber sondrer mellem KTAS' 
aflytninger for henholdsvis det almindelige politi og PET. En tidligere medarbej- 
der i KTAS, der havde kontakt til PET, har oplyst, at han administrerede alle for- 
mer for telefon- og rumaflytninger, og at begreberne kunne dreje sig om KTAS" 
aflytninger fra henholdsvis kriminalpolitiet og PET.7>” En PET-medarbejder, der 
arbejdede sammen med tjenestens tekniske leder i 1971-1972, har givet udtryk 
for den opfattelse, at de ”legale aflytninger” må dreje sig om ”uklassificerede af- 


754 For et eksempel: PET, emnesag: Bilag 126, notits, 6. maj 1983, fortsat 9. maj, 13. maj, 24. maj, 1. juni, 
16. juni, 23. juni, 28. juni 1983 og 6. februar 1984. 

755. Brev fra PET til Undersøgelseskommissionen vedrørende PET, 6. september 2007, med vedlagt 
døgnrapport dateret 16. juli 2007. 

756 PET, emnesag: Notits, 6. maj 1983, fortsat 24. maj 1983. 

757 Brev fra PET til Undersøgelseskommissionen vedrørende PET, 6. september 2007, med vedlagt e- 
mail dateret 19. juli 2007. 

758. Kommissionens arkiv, j.nr. 2008-0001: Notits om telefonsamtale, 10. marts 2008. 

lytninger” for ”det åbne politi”; mens ”illegale aflytninger” må være PET's ”hem- 
meligt stemplede” aflytninger inden for spionage og på det politiske område.” 

Det er på det foreliggende grundlag ikke muligt at komme sagens opklaring 
nærmere, og ingen af de fire forklaringer kan umiddelbart afvises, selvom hypo- 
tesen om, at der var tale om ulovlige aflytninger uden retskendelse, forekommer 
mindst sandsynlig.” Det forekommer også ejendommeligt, at PET's medarbej- 
der i 1968 skulle have benævnt ”øjemeds-aflytninger” eller PET's aflytninger ge- 
nerelt som ”illegale”, da de begge var fuldt lovlige. Den mest sandsynlige forkla- 
ring synes at være, at der var tale om rumaflytninger, som først blev legaliseret 
i 1972. Dette underbygges af, at det kontor i KTAS, som er omtalt i forbindelse 
med de ”illegale aflytninger”, udførte rumaflytninger for PET.7% 


Domstolenes rolle 


Det er Kommissionens generelle indtryk, at PET næsten altid fik medhold, når 
tjenestens jurister anmodede retten om aflytningskendelser. Dette indtryk er 
blevet bekræftet af flere PET-jurister, som Kommissionen har afhørt.” Da PET 
indsamlede en række data om tjenestens telefon- og rumaflytninger i perioden 
1980 til 1982, viste det sig, at byretterne kun i to tilfælde (om henholdsvis telefon- 


759 Brev fra PET til Undersøgelseskommissionen vedrørende PET, 6. september 2007, med vedlagt e- 
mail dateret 1. august 2007. 

760 TDC, der er efterfølgeren for KTAS og TeleDanmark, har oplyst over for Kommissionen, at selska- 
bet ikke har skriftligt materiale i form af mødereferater eller lignende vedrørende KTAS aflytnings- 
arrangementer for PET i perioden fra 1945 til 1989. TDC har ikke kendskab til generelle drøftelser 
mellem KTAS og PET om telefonaflytninger. Brev fra TDC til Undersøgelseskommissionen vedrø- 
rende PET, 9. juli 2007. 

761 I november 1986 udsendte politimester Henning Fode nye retningslinjer for ”oprettelse, forlængelse 
og afslutning” af telefon- og rumaflytninger. De nye retningslinjer indeholdt bl.a. kontrolprocedu- 
rer, der skulle sikre, at aflytningerne foregik i overensstemmelse med rettens kendelser, og at de 
blev afbrudt på den angivne dato. PET, juristernes kopimapper: Henning Fode, ”Meddelelse. Vedr.: 
Telefon- og rumaflytninger” 12. november 1986. Anledningen til opstramningen af kontrolproce- 
durerne var, at en aflytning var fortsat, efter at PET over for retten havde begæret den afsluttet. 
Københavns Byret og Justitsministeriet blev efterfølgende orienteret om overtrædelsen. JM, de- 
partementschefens pengeskab: Notitser 6. og 10. november 1986; Henning Fode til Præsidenten 
for Københavns Byret, 10. november 1986; Præsidenten for Københavns Byret til Justitsministeriet, 
18. november 1986. 

762 For eksempel RB: 7. juni 2001; 20. juni 2001. 

og rumaflytning) havde afvist PET's anmodninger. I begge tilfælde havde lands- 
retten efterfølgende givet tilladelse til aflytning.” Ændringerne i retsplejeloven 
i 1985, der bl.a. betød, at den aflyttede var repræsenteret af en beskikket advokat, 
betød angiveligt ikke, at det blev vanskeligere at indhente retskendelser.7% Det 
rejser spørgsmålet, om domstolene effektivt varetog deres kontrolfunktion over 
for efterretningstjenesten, eller om der var andre forklaringer på denne praksis. 

Det skal bemærkes, at der kun findes få oplysninger om, hvilken rolle dom- 
stolene spillede i forbindelse med PET's begæringer om retskendelser. Det er 
således uklart, om domstolene indtog en passiv eller aktiv rolle, og i hvilket om- 
fang PET's jurister blev udspurgt eller anmodet om yderligere oplysninger. Flere 
dommere i Norge har således hævdet, at de indtog en aktiv rolle over for den 
norske efterretningstjeneste,”% og den svenske undersøgelseskommission har 
fremsat den teori, at domstolene i nogle tilfælde underhånden kan have advaret 
anklageren om, at anmodningen ikke ville blive imødekommet, hvorfor ankla- 
geren selv tilbagekaldte anmodningen.” Det kan således ikke afvises, at danske 
dommere på lignende vis har indtaget en aktiv rolle og i nogle tilfælde har advi- 
seret PET's jurister, når en begæring ikke ville blive imødekommet.”” En jurist 
i PET, der bl.a. havde til opgave at møde i retten og anmode om retskendelser i 
1990'erne, har bekræftet, at denne fremgangsmåde forekom: 


”Det var vidnets opgave at sørge for, at grundlaget var i orden før retsmøderne, 
og hvis dommeren ikke var enig, fik man typisk en tilkendegivelse om at overveje 
sagen på ny, hvorefter man hjemme overvejede, om grundlaget kunne udbygges, 
eller om sagen skulle droppes.”% 


763 PET, administrativ sag: ”Oversigt over antallet af PET's telefonaflytnings- og mikrofoneringsken- 
delser i 1980-81 mv”; 27. august 1981; ”Vedr.: Omfanget af indhentede aflytningskendelser i 1982”, 
12. juli 1983. Det underliggende materiale findes i samme sag. 

764 PET, administrativ sag: ”Vedr.: Referat af møde i Århus den 8. oktober 1985 for sagsbehandlere af 
uro-stof i regionerne”. For PET's tolkning af de nye regler: PET, emnesag: ”Nye regler for telefonaf- 
lytning mv», 13. juni 1985. 

765 Trond Bergh og Knut Einar Eriksen, Den hemmelige krigen, bd. 2, s. 370-372. 

766 Rikets såkerhet och den personliga integriteten, s. 252, 300. 

767 Kommissionen har i det bevarede aktmateriale fundet et enkelt eksempel på en skriftlig besvarelse 
fra PET på en forespørgsel fra Østre Landsret om en konkret sag. Spørgsmålene drejede sig om 
grundlaget for mistanken og om bevarelsen af de indhentede oplysninger. PET, emnesag: ”Besva- 
relse af Østre Landsrets forespørgsel af 13. januar 1986”, 24. januar 1986. 

768 RB: Ole Andersen, 25. september 2007. 

En anden PET-jurist, som Kommissionen har afhørt, har dog oplyst, at han al- 
drig blev bedt om yderligere oplysninger af retten.” 

En anden forklaring på, at PET som regel fik medhold i begæringerne om 
retskendelse, kunne være, at kravet om domstolsgodkendelse i sig selv bidrog til 
at sortere de mindre velbegrundede begæringer fra, således at PET kun mødte 
frem med velunderbyggede sådanne.” En jurist i PET har over for Kommissio- 
nen understreget, at PET kun mødte op i retten, når den havde velbegrundede 
begæringer: 


”Vidnet har aldrig fået afslag på en aflytningsbegæring. Man ville ikke i PET spilde 
tid med at prøve at få tilladelse til en aflytning, hvis grundlaget ikke var sikkert. 
Der var således ikke tale om, at dommerne var følgagtige. [ |] Ved førstegangs- 
sager var der en temmelig kraftig dokumentation og der blev afgivet mundtligt 
indlæg?”7 


Det er Kommissionens generelle indtryk, at PET's aflytningsbegæringer for stør- 
steparten var velbegrundede med henvisning til detaljerede oplysninger. De 
skriftlige begæringer om nye aflytninger indeholdt oftest henvisninger til kon- 
krete personer, begivenheder og datoer. De skriftlige begæringer om forlængel- 
ser af kendelser indeholdt ofte detaljerede referater på flere sider af de hidtidige 
aflytninger.7”7 Det forekom dog, at PET i særligt sensitive sager ikke oplyste om 
oplysningernes oprindelse, f.eks. hvis der var tale om sårbare kilder. 


769 RB: Niels Gudmund Riskær Schmidt, 2. marts 2004. 

770 Flere af de PET-medarbejdere, som Kommissionen har afhørt, har givet udtryk for den opfattelse, at 
begæringerne var veldokumenterede og velbegrundede. RB: 23. april 2001; 19. juni 2001; 28. januar 
2004. 

771. RB: 2. marts 2004. 

772. Kommissionen har gennemgået to omfattende samlinger i PET's arkiv af retskendelser og rapport- 
materiale, der blev afgivet af PET til domstolene, fra perioden 1950 til 1989. Ifølge en samtidig iagt- 
tager anvendte Afdeling II (kommunistkontrol mm.) i 1964 halvanden arbejdsdag hver 6. uge på 
at udarbejde ”skrivelser og redegørelser”, som blev benyttet til at orientere retten om baggrunden 
for aflytningsbegæringer. JM, P.O.-sag: ”Ad PET”, udateret men stemplet 7. december 1964. PET's 
interne retningslinjer for udarbejdelse af rapporter til retten understregede vigtigheden af, at be- 
gæringerne var begrundede: ”Generelt skal alle oplysninger i rapporten være begrundede. I modsat 
fald skal det fremgå af rapporten, at oplysningen ikke nærmere kan begrundes. Rapporten skal 
altid være ledsaget af relevant materiale, der belyser de enkelte punkter i rapporten som f.eks. ud- 
skrifter af kladdebøger, observationsrapporter, meddelelser fra udlandet mv., herunder kildeop- 
lysninger” PET, emnesag: ”Udfærdigelse af rapporter mv. til brug for retskendelser”, 12. april 1984. 

Kommissionen har fundet enkelte eksempler på, at PET's jurister ikke kunne 
godkende udkast til aflytningsbegæringer, fordi grundlaget var for spinkelt. I 
juni 1968 skrev en jurist på et udkast til en anmodning om aflytning af en frem- 
trædende aktivist i Vietnambevægelsen: ”Beklager den kan desværre ikke bære 
en telefonkendelse.7””7 I et andet tilfælde ønskede en medarbejder at iværksætte 
en aflytning af en studenteraktivist, der havde kontakt til en talentspejder for 
den østtyske efterretningstjeneste: ”Retur [ - ]. Grundlag skønnes for spinkelt” 

En tredje forklaring på, at retten næsten altid imødekom PET's aflytnings- 
begæringer, kunne være, at PET overdrev betydningen af tjenestens oplysnin- 
ger. Dermed kunne retten få det indtryk, at PET's beviser var mere sikre, end 
de i virkeligheden var. Domstolenes kontrol var begrænset af, at der ikke var 
krav til bevisførelse, og at det var PET, der havde oplysningerne, mens retten 
kunne stille spørgsmål til begæringen. Det er ikke et ukendt fænomen i den 
internationale efterretningsforskning, at usikkerheder og forbehold ofte nedto- 
nes eller forsvinder i takt med, at oplysningerne bliver analyseret og nedskrevet 
i sammenskrivninger eller trusselsvurderinger (dvs. ”the intelligence cycle” fra 
”raw intelligence” til ”final intelligence product”).7”> Dette kan ske, når en efter- 
retningstjeneste ønsker at opnå forskellige ydelser (bevillinger eller retskendel- 
ser) eller påvirke den politiske beslutningsproces. Der er et par eksempler på, at 
PET synes at have ”strammet” anmodninger om aflytninger. Under Berlingske 
Tidende-konflikten i 1977 fik PET afslag på en anmodning om forlængelse af 
aflytningen af Revolutionære Socialisters Forbund (RSF). PET hævdede, at RSF 
spillede ”en ledende rolle” i konflikten, men det overbeviste ikke dommeren.” I 
forbindelse med Folketingets åbning i 1985 anmodede PET om tilladelse til at af- 
lytte Tillidsmandsringens telefoner på grund af mistanke om planlagte ulovlige 
aktioner. Anmodningen udelod imidlertid kildeoplysninger, der satte spørgs- 
målstegn ved seriøsiteten af de planlagte aktioner.”” 


PET forudså, at en konsekvens af ændringerne i retsplejeloven i 1985, der bl.a. indeholdt bestem- 
melser om beskikkede forsvarerer, var, ”at der af retterne vil blive stillet større krav til det mate- 
riale politiet fremlægger som grundlag for kendelserne” Ibid.: ”Nye regler for telefonaflytning mv”, 
13. juni 1985. 

773 PET, personsag: Notits, 17. juni 1968, med påtegning dateret 25. juni 1968. 

774 PET, personsag: Notits, 17. juni 1969. 

775. Jeffrey T. Richelson, The U.S. Intelligence Community, s. 3-4. 

776 Se Kommissionens beretning, bind 8, om PET's overvågning af arbejdsmarkedet 1945-1989 (afsnit- 
tet om Berlingske Tidende-konflikten i 1977). 

777 Ibid. (afsnittet om Folketingets åbning 1. oktober 1985). 

Der kan således være flere forklaringer på, at PET næsten altid fik medhold, 
når tjenesten anmodede om aflytningskendelser. Alene det forhold, at anmod- 
ningerne skulle prøves af retten, synes at have betydet, at PET kun anmodede 
om kendelser, når tjenestens begæring var velbegrundet. I forvejen foretog PET 
en prioritering af anmodningerne på grund af tjenestens begrænsede ressour- 
cer. I andre tilfælde synes PET at have ”strammet” begæringerne ved at udelade 
eventuelle usikkerheder i oplysningerne. Endelig er det uvist, i hvilket omfang 
domstolene indtog en aktiv rolle og måske advarede PET mod begæringer, der 
ikke ville blive imødekommet. 

Der har været rejst spørgsmål om, i hvilket omfang domstolene har givet 
meddelelse til de aflyttede om, at indgrebet har fundet sted, sådan som det for- 
udsættes i retsplejeloven ($ 788).77? Ifølge samme bestemmelse (stk. 4 og 5) gives 
der imidlertid mulighed for at undlade at give meddelelse om indgrebet, hvis det 
vurderes at ville skade efterforskningen, eller hvis omstændighederne i øvrigt 
taler herfor. Det synes at have været almindelig praksis, at PET ved afslutningen 
på et indgreb anmodede retten om, at der ikke blev givet meddelelse. Forklarin- 
gen på denne praksis er, at PET som sikkerhedstjeneste i de fleste tilfælde fortsat 
var interesseret i de pågældende personer og organisationer, og at retten ved at 
give meddelelse ville gøre de pågældende opmærksomme på overvågningen og 
afsløre tjenestens metoder. Dette kunne alvorligt svække PET's muligheder for 
at forebygge og forhindre ulovlig efterretningsvirksomhed, terror eller planlagte 
uroligheder. Kommissionens undersøgelse af det bevarede retsbogsmateriale 
viser, at PET i perioden fra 1968 til og med 1989 indhentede 755 kendelser på 
telefonaflytning. Heraf fik 49 underretning om indgrebene. 

Så vidt det er Kommissionen bekendt, blev der rejst tiltale mod ti af de aflyt- 
tede personer. Dette tal kan forklares med, at det er PET's opgave at overvåge og 
forhindre overtrædelser af straffeloven, fortrinsvis spionage-, terror- og uropa- 
ragrafferne. Størstedelen af PET's virksomhed består således af at identificere og 
følge aktiviteter, der erfaringsmæssigt kan føre til lovovertrædelser. I visse tilfæl- 
de, når aktiviteterne skønnes at nærme sig ulovlige handlinger, griber tjenesten 
ind og foretager såkaldte sikkerhedssamtaler, hvor den pågældende oplyses om 


778 I det følgende besvares folketingsspørgsmål nr. 403 (”Kan ministeren oplyse, hvor mange danske 
statsborgere PET har fået tilladelse til at telefonaflytte i perioden 1968-98, hvor mange af disse der 
senere er blevet rejst tiltale imod, samt hvor mange som efterfølgende har fået oplyst, at de er blevet 
telefonaflyttet (som retsplejeloven åbner mulighed for)?”). Besvarelsen er afgrænset til perioden 
1968-1989. 

tjenestens vurdering af den sikkerhedsmæssige og strafferetlige situation. PET 
vil undertiden vurdere, at de negative konsekvenser af en retssag vil veje tungere 
end muligheden for at få den pågældende kendt skyldig. Det skyldes bl.a., at en 
retssag vil afsløre tjenestens kilder, metoder og samarbejdspartnere. Det skal i 
øvrigt tilføjes, at ud over de ti personer, om hvem det med sikkerhed vides, at 
der blev rejst tiltale, findes et ukendt antal personer, der havde adgang til en 
række af de aflyttede telefoner, og som kan være blevet tiltalt for overtrædelse af 
urobestemmelserne. 


Værdien af telefonaflytningerne 


Det er forbundet med visse vanskeligheder at fastslå, hvilken nytte PET havde 
af sine telefonaflytninger.7”? Det er imidlertid muligt at angive en række aspekter 
ved udførelsen og anvendelsen af aflytningerne, som kan bidrage til at tegne et 
billede af værdien af aflytningerne. 

Det blev undertiden anført, at telefonaflytninger var en relativ nem efter- 
forskningsmetode i forhold til hvervning og føring af kilder. Der kunne derfor 
være en tendens til, at aflytninger kom til at fungere som en ”sovepude”, der blev 
benyttet i stedet for mere krævende efterforskningsskridt. På et regionsafdelings- 
ledermøde i 1980 kritiserede PET's chef Ole Stig Andersen således tjenestens 
medarbejdere for at være for ”stereotype” i valg af metoder, og han tilføjede med 
henvisning til afdelingen, der foretog aflytningerne: ”Vi har ikke kilder nok, og 
vi er tilbøjelige til at falde tilbage på [aflytninger] og de nemme løsninger, som 
kommer derfra. Det er for ensidigt et spor. Vi mangler professionalisme i vor 
indhentning?” Samme holdning kom til udtryk på et efterfølgende årsmøde, 
hvor der i forbindelse med efterforskningen af terrorsager blev argumenteret for, 
at PET burde være mindre afhængig af ”tekniske installationer” til fordel for en 
øget anvendelse af kilder.” 


779. Jf. situationen i Norge, hvor meningerne i POT var delte om kvaliteten af de oplysninger, som tjene- 
sten indhentede ved hjælp af telefonaflytning. Trond Bergh og Knut Einar Eriksen, Den hemmelige 
krigen, bd. 2, s. 372. 

780 PET, administrativ sag: ”Referat fra regionsafdelingsledermødet den 8. januar 1980 i PET% 
10. marts 1980. 

781. Ibid.: ”Vedr.: Gruppe 3.s indlæg om gruppearbejdet ved årsmødet 1982, der handlede om terror- 
stof”, 27. april 1982. 

Samtidig med at der kunne være en tendens til at gribe til telefonaflytninger 
som en ”nem” løsning, medførte aflytningerne ofte ressourcemæssige proble- 
mer. Som tidligere beskrevet var erfaringerne fra udlandet, at én times aflytning 
krævede seks-syv timers bearbejdning. Da PET var en relativt lille tjeneste med 
et begrænset personale, indebar det, at PET ikke altid havde ressourcer nok til 
at analysere det indhentede materiale. PET havde således problemer med at af- 
lytte og nedskrive de mange timers optagelser fra aflytningen af Tvind fra 1979 
til 1981.7” Derfor kunne udbyttet af aflytningerne være begrænset. Et eksempel 
er SF-folketingsmedlemmet Holger Vivike, der blev aflyttet, da han kontaktede 
sin sovjetiske føringsofficer. En efterfølgende analyse af hændelsen og af de tid- 
ligere oplysninger om Vivikes tidligere aktiviteter kunne muligvis have ført PET 
på sporet af Vivikes arbejde for den sovjetiske efterretningstjeneste.7% Dette var 
formentlig et eksempel på, at udskrifterne fra aflytninger ofte blev lagt på de 
relevante sager uden en egentlig bearbejdning. PET var øjensynlig klar over pro- 
blemet. I tjenestens interne retningslinjer for sagsbehandling fra 1984 blev det 
således indskærpet, at sådanne telefonrapporter sædvanligvis skulle bearbejdes 
og sammenskrives idet: ”Det er ved gennemgang af sagskomplekser konstateret, 
at disse kan indeholde en større mængde — ubehandlede — telefonrapporter?7% 
Dette er også Kommissionens indtryk efter en gennemgang af et stort antal per- 
son- og emnesager fra perioden 1945 til 1989. 

Et yderligere forhold, der kunne svække aflytningernes værdi, var, at flere af 
de aflyttede miljøer var klar over faren for aflytning. Det var PET's erfaring, at de 
var meget sikkerhedsbevidste, og at resultaterne af aflytningerne var begrænse- 
de. I 1971 konstaterede PET i forbindelse med, at tjenesten i flere perioder havde 
aflyttet personer fra det trotskistiske miljø: ”Disse telefonaflytningers værdi har 
imidlertid været ringe, fordi samtlige trotzkyister er yderst påpasselige i deres 
indbyrdes telefonsamtaler?””% Samme år gav aflytningen af århusianske studen- 
teraktivister kun få værdifulde oplysninger, idet ”de talende føler sig overbeviste 
om, at en aflytning finder sted, hvorfor de gennemgående er varsomme i deres 


782 RB: 22. maj 2002. 

783 Se Kommissionens beretning, bind 7, om PET's overvågning af de politiske partier 1945-1989 (afsnit- 
tet om SF). 

784 PET, ujournaliseret (”Den lille Grønne”): ”Retningslinier for rutinemæssig sagsbehandling i PET” 
[juni 1984], s. 5. 

785 PET, emnesag: Notat, 18. maj 1971. Se også Kommissionens beretning, bind 9, om den antiimperia- 


listiske venstrefløj (afsnittet om trotskisterne). 

udtalelser over telefonerne?” Resultaterne af aflytningerne af Tvind og Appel- 
gruppen var også begrænsede, da de aflyttede optrådte særdeles sikkerhedsbe- 
vidst.” Efter overenskomstkonflikten i 1985 anbefalede en medarbejder, at tjene- 
sten i fremtiden skulle forsøge at holde sig orienteret om udviklingen ved hjælp 
af penetrering af fagbevægelsen: ”Han fandt samtidigt, at telefonaflytninger kun 
var en nødløsning, da en voldsom sikkerhedsbevidsthed var konstateret på rele- 
vante steder?” Der var også flere eksempler på, at de aflyttede bevidst videregav 
falske meldinger om planlagte aktioner i et forsøg på at udløse en reaktion fra 
politiets side og derved afsløre, at de pågældende blev aflyttet.7% Den udbredte, 
men fejlagtige opfattelse af, at PET aflyttede et bredt udsnit af den danske ven- 
strefløj kan have betydet, at mange var forsigtige med at benytte telefonen, og at 
aflytningerne derfor ikke havde stor værdi for tjenestens overvågning. 

På den anden side viser Kommissionens undersøgelse, at PET i en række 
sager havde stor gavn af de iværksatte telefonaflytninger. Dette kunne til dels 
hænge sammen med, at selv sikkerhedsbevidste personer kunne glemme faren 
for aflytning i løbet af en samtale og dermed afsløre mere, end de ønskede.” En 
PET-medarbejder noterede således i en analyse af en aflytningsoperation: 


”Samtalerne til og fra [ - ] bærer præg af, at man så vidt muligt undgår at bruge 
navne — i hvert fald de rigtige. Mange har øgenavne og nogle bruger et opdigtet 
navn. Men nøgle personerne kan nu alligevel hurtigt identificeres. Ofte giver folk 
udtryk for, at telefonen aflyttes. Derfor prøver folk på at være sikkerhedsminded. 
Men det er svært for dem at overholde det. Hvis de har svært ved at forstå hinan- 
den, så blæser de højt og flot på det. Det samme gælder, når de er berusede eller 
høje?» 


786 PET, emnesag: Notits, 3. juni 1971. 

787 RB: Per Larsen, 18. september 2002. Kommissionens beretning, bind 9, om den antiimperialistiske 
venstrefløj (afsnittet om Appel-gruppen). 

788 PET, administrativ sag: ”Vedr.: Referat af møde i Århus den 8. oktober 1985 for sagsbehandlere af 
uro-stof i regionerne”, 10. oktober 1985. En deltager i mødet har over for Kommissionen oplyst, at 
formuleringen dækkede over, ”at man i den pågældende personkreds var yderst forsigtig med at 
udtale sig i telefonen” RB: 11. juni 2002. 

789 PET, personsag: Notits, 7. august 1967. PET, emnesag: Notits, 13. marts 1968. PET, administrativ sag: 
”Vedr.: Referat af møde i Århus den 22. januar 1987 for sagsbehandlere af uro-stof i regionerne” 
13. februar 1987. Se også Kommissionens beretning, bind 8, om PET's overvågning af arbejdsmar- 
kedet 1945-1989. 

790 RB: 11. maj 2005. Dette forhold bemærkes også i den svenske kommissionsundersøgelse, se Rikets 
såkerhet och den personliga integriteten, s. 295. 

791 PET, emnesag: Bilag 66, analyse, maj 1989, vedlagt notits, 12. juni 1989. 

Selv om aflytningerne sjældent afslørede indholdet af konspirative aktiviteter, 
bidrog de til at afdække udenlandske efterretningsofficerers danske kontakter 
og modus operandi. Disse oplysninger indgik i PET's analyse af officerernes akti- 
viteter i Danmark. I en række tilfælde bidrog aflytningerne sammen med andre 
oplysninger til, at danske statsborgere gennem sikkerhedssamtaler blev adva- 
ret mod kontakten, eller at tjenesten iværksatte operationer med henblik på at 
hverve eller kompromittere officeren.” 

Aflytningerne på uro- og terrorområdet gav også PET værdifulde oplysnin- 
ger om de involverede og deres aktiviteter. Det var således en tidlig telefonaflyt- 
ning af en person med tilknytning til det trotskistiske miljø, der afslørede, at den 
pågældende var involveret i finansiering af eksport af våbendele og maskiner til 
oprørerne i Algeriet under befrielseskrigen mod Frankrig.7” Aflytningerne gav 
ifølge PET værdifulde oplysninger om trotskistiske og maoistiske aktivister, de- 
res planlagte aktioner og forbindelser til udenlandske militante kredse. PET var 
selv af den opfattelse, at aflytningerne i flere tilfælde havde bidraget til, at politiet 
kunne afværge voldelige aktioner under Vietnamdemonstrationer og Rebildfest- 
ligheder.” PET kunne takket være telefonaflytninger og kildeoplysninger følge 
planerne om ulovlige aktioner under Verdensbank-mødet i 1970.7% Aflytninger- 
ne ledte også PET på sporet af kontakterne mellem Appel-gruppen og PFLP, og 
trods gruppens forholdsregler gav aflytningerne flere antydninger af gruppens 
aktiviteter.” Det samme gjorde sig gældende for de faglige miljøers vedkom- 
mende, hvor PET i hvert fald i et vist omfang var i stand til at følge konflikternes 
udvikling, selv om de aktionerende lagde fælder og udsendte falske blokadevars- 
linger.7” Andre aflytninger i slutningen af 1980'erne af militante miljøer gjorde 


792 RB: 21. marts 2001; 8. maj 2002; 23. oktober 2003. En jurist i PET har understreget, at telefonaflyt- 
ninger i sig selv ofte var af begrænset værdi, men at de kunne udgøre en vigtig brik blandt flere. RB: 
8. maj 2001. 

793 PET, personsag: Rapport, 27. februar 1963. 

794 PET, emnesag: Notitser, 6. juni og 6. juli 1966. Se også Kommissionens beretning, bind 10, om PET's 
overvågning af protestbevægelser (afsnittet om Vietnambevægelsen) og bind 9 om PET's overvåg- 
ning af den antiimperialistiske venstrefløj. 

795. Se Kommissionens beretning, bind 10, om PET's overvågning af protestbevægelser (afsnittet om 
Verdensbank-demonstrationerne). 

796 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om Appel-gruppen). 

797 Se Kommissionens beretning, bind 8, om PET's overvågning af arbejdsmarkedet 1945-1989. 

det muligt for PET at få indsigt i koordineringen af BZ-bevægelsens aktioner og 
venstrefløjsgruppers overvågning af den yderste højrefløj.” 

Værdien af telefonaflytninger som overvågningsmetode afhang således af 
omstændighederne. Nogle personer og grupper var yderst sikkerhedsbevidste 
og var forsigtige med brugen af telefon, hvorfor udbyttet ofte blev begrænset. 
Dertil kom, at PET undertiden ikke havde ressourcer nok til at bearbejde og an- 
vende det indhentede materiale. Dette kunne føre til, at oplysningerne blot blev 
lagt på sagen uden nogen form for analyse. Til gengæld gav aflytningerne værdi- 
fulde oplysninger om fjendtlige efterretningsofficerers danske kontakter og me- 
toder og om danske aktivisters planer om ulovlige aktioner. Disse oplysninger 
bidrog i en række tilfælde til, at PET kunne afværge, at de overvågede aktiviteter 
udviklede sig til spionage eller voldelige uroligheder. 


Overskudsinformation 


PET's telefonaflytninger var også værdifulde, idet de kastede en vis mængde af 
overskudsinformation af sig. Begrebet overskudsinformation kan defineres som 
oplysninger, der uden at være eftersøgt eller efterspurgt indhentes typisk ved 
hjælp af indgreb i meddelelseshemmeligheden.7” Denne praksis synes at have 
været udbredt blandt de vestlige efterretningstjenester under den kolde krig. De 
norske og svenske undersøgelseskommissioner har begge dokumenteret, at de 
nationale tjenester iværksatte langvarige aflytninger af en række personer og 
organisationer på venstrefløjen på grund af mistanke om spionage eller andre 
ulovlige aktiviteter. Aflytningerne producerede en omfattende mængde over- 
skudsinformation om lovlige politiske aktiviteter, som indgik i tjenesternes over- 
vågningssager. Den svenske efterretningstjeneste skjulte overskudsinformation 
fra aflytningerne under fiktive kildenavne.?? Spørgsmålet er, om denne praksis 
også fandtes i PET's overvågning af politiske partier, ideologisk-prægede bevæ- 
gelser og faglige konflikter. 


798 Se Kommissionens beretning, bind 10, om PET's overvågning af protestbevægelser (afsnittet om 
Vietnambevægelsen). 

799 Denne definition bygger på Lars Olof Lampers, ”Overskottsinformation från telefonavlyssning”% 
s. 269. I forhold til Lampers har Kommissionen indføjet ”typisk”, idet overskudsinformation også 
kan stamme fra andre metoder såsom kilder og observation. 

800 Dokument nr. 15 (1995-96), s. 182, 220, 240-242; Lars Olof Lampers, ”Overskottsinformation från 
telefonavlyssning”, s. 267-351; Rikets såkerhet och den personliga integriteten, s. 248-249, 295-297. 

Der kan nævnes en række eksempler på, at telefonaflytninger, der var iværk- 
sat mod udvalgte målgrupper og -personer, der var mistænkt for at forberede el- 
ler være involveret i konkrete ulovlige handlinger, kastede overskudsinformation 
af sig, som indgik i andre person- og emnesager. Den vigtigste kilde til overskud- 
sinformation var formentlig de ofte langvarige aflytninger af udenlandske di- 
plomater og efterretningsofficerer. Kommissionens gennemgang af et stort antal 
bevarede person- og emnesager fra perioden 1945 til 1989 viser, at der ofte indgår 
udskrifter af telefonsamtaler mellem de pågældende og udenlandske repræsen- 
tanter. Dette materiale kan foruden oplysninger om de pågældendes forhold til 
udlandet indeholde informationer om de pågældendes politiske tilhørsforhold 
og aktiviteter og om andre personer. Aflytninger af telefonbokse, der blev be- 
nyttet af efterretningsofficerer, kunne også kaste overskudsinformation af sig. 
Da PET i begyndelsen af 1980'erne aflyttede en sådan telefonboks, viste det sig, 
at den også blev benyttet af BZ'ere, hvorved tjenesten fik kendskab til planlagte 
husbesættelser.:” Aflytninger af udlændinge, der var mistænkt for terrorvirk- 
somhed, gav også oplysninger om danske sympatisører, deres kontakter og ak- 
tiviteter. 

Aflytningen af danske statsborgere kunne også kaste overskudsinformation 
af sig. I begyndelsen af 1960'erne blev en dansk kvinde aflyttet, idet PET efterfor- 
skede hendes kontakt til en østeuropæisk ambassade. Aflytningen viste imidler- 
tid, at den pågældende kvinde og hendes familie havde flere interessante politi- 
ske kontakter: 


”Fru [ - ] sympatiserer med Socialistisk Folkeparti, datteren [ - ] har forbindelser 
med folk derfra, og [ - ] datter [ - ] er aktiv i SUF og ”Gruppe 61". Især gennem de 
af sidstnævnte førte telefonsamtaler har man i øvrigt fået værdifulde oplysninger 


”802 


om de nævnte organisationers aktivitet. 


Kommissionens undersøgelser har vist, at overskudsinformation fra aflytningen 
om bl.a. SF blev sammenfattet i særlige notitser, der blev lagt på ledende SF'eres 


801 PET, emnesag: Rapport, 20. juni 1983. 

802 PET, personsag, Gamle retskendelser: Notits, 22. oktober 1962. Da PET rapporterede om aflytnin- 
gen seks uger senere hed det: ”Også i den nu forløbne periode er der fremkommet mange oplysnin- 
ger ikke alene om [ - ]-familiens politiske sympatier og forbindelser, men også om aktiviteten inden 


for Socialistisk Folkeparti og yderliggående kredse som "Gruppe 61” Ibid.: Notits, 12. december 
1962. 

personsager.?% I sidste halvdel af 1960'erne og begyndelsen af 1970'erne blev en- 
kelte ledende trotskister aflyttet på grund af deres involvering i ulovlige aktioner. 
Da trotskisterne deltog i et bredt udsnit af venstrefløjens aktioner, producerede 
aflytningerne overskudsinformationer om andre dele af venstrefløjen. Materiale 
fra trotskist-aflytningerne findes således i sagerne vedrørende Vietnambevægel- 
sen, VS og maoisterne. 

11971 blev Studenterrådet ved Århus Universitet telefonaflyttet, idet aktivister 
fra Studenterfronten havde deltaget i en ulovlig besættelse af administrations- 
kontorerne. Aflytningerne af et stort antal samtaler gav dog ikke nye beviser i 
sagen.% Til gengæld gav aflytningerne ”et væld af oplysninger om studenternes 
indbyrdes forhold, rivalisering, forbindelser lokalt og til ligesindede i de andre 
universitetsbyer, pressioner, intriger osv., [der] synes at åbne gode muligheder 
for til sin tid at danne sig et samlet realistisk overblik over den revolutionære stu- 
denterpolitik, der udfoldes fra ”Studenterfronten” i Århus” Der blev foretaget 
lange og ordrette afskrifter af samtalerne med henvisning til en ”yderst sårbar 
kilde”, som blev lagt på de pågældendes personsager.:” 

Under Berlingske Tidende-konflikten i 1977 blev det trotskistiske RSF's tele- 
foner aflyttet på grund af trotskisternes formodede ledende rolle i konflikten. Af- 
lytningen producerede imidlertid også oplysninger om RSF's stilling i Aalborg, 
om en kommende sømandsstrejke, om tyske sympatisører og om RSF's med- 
lemsopdeling. Disse oplysninger blev registreret under emnesagen vedrørende 
Den danske Sektion af IV Internationale. I 1980'erne blev journalisten Jørgen 
Dragsdahl aflyttet på grund af hans kontakt til KGB-officerer. Dragsdahl havde 
også kontakt til ledende politikere i oppositionen, og aflytningerne gav således 
også oplysninger om bl.a. socialdemokraten Lasse Budtz og SF'eren Margrethe 


803 PET, personsag: Notits, 15. november 1962. 

804 Se Kommissionens beretning, bind 10, om PET's overvågning af protestbevægelser (afsnittet om 
Vietnam); bind 7 om PET's overvågning af de politiske partier (afsnittet om VS); og bind 9 om PET's 
overvågning af den antiimperialistiske venstrefløj (afsnittet om maoister). 

805 PET, emnesag: Notits, 3. juni 1971. 

806 Ibid.: Notits, 11. maj 1971. 

807 Ibid.: Indberetning, 5. maj 1971, og mange flere. Fordelingen af overskudsinformationen på de rele- 
vante personsager fremgår af sagshenvisningerne på indberetningerne. Oplysninger fra aflytningen 
findes bl.a. i personsagen på Rudi Dutschke, der på det tidspunkt underviste på universitetet. PET, 
personsag: Notits, 13. maj 1971. 

808 Se Kommissionens beretning, bind 8, om PET's overvågning af arbejdsmarkedet 1945-1989 (afsnit- 
tet om Berlingske Tidende-konflikten 1977). 

Aukens sikkerhedspolitiske holdninger. I mindst ét tilfælde gik disse oplysnin- 
ger videre til medlemmer af regeringen.” Der kan således argumenteres for, 
at enkelte ”strategiske” aflytninger af ledende aktivister på venstrefløjen kunne 
give overskudsinformation om større dele af miljøet.”” Der er ikke fundet hol- 
depunkter for, at PET bevidst udvalgte særlige målpersoner for sådanne ”strate- 
giske” aflytninger. 


Rumaflytning 


Rumaflytning, eller mikrofonering, dvs. aflytning af samtaler og møder ved hjælp 
af mikrofoner, der sendte via ledninger, telefonnettet eller trådløse sendere," 
var vanskelig af flere grunde. Det krævede teknisk udstyr i form af sendere og 
modtageudstyr, hvilket lagde kraftigt beslag på PET's få ressourcer. Den even- 
tuelle værdi af en rumaflytning måtte altid vurderes i forhold til den fare, der 
var for, at operationen kunne afsløres. Rumaflytning var således ikke en lige så 
sikker metode som for eksempel telefonaflytning. Endelig var udbyttet af en så- 
dan aflytningsoperation ofte begrænset. Disse forhold gjorde, at der var store 


809 Se Kommissionens beretning, bind 13, om KGB's kontakter i Danmark (afsnittet om Jørgen Drags- 
dahl). De fleste personsager på ledende politikere blev makuleret i 1990'erne, og det er derfor ikke 
muligt at fastslå, i hvilket omfang disse overskudsinformationer blev lagt på de relevante sagsakter. 

810 Dette kan illustreres med emnesagen vedrørende Nicaragua-komiteen. I sagen findes flere udskrif- 
ter af aflytninger og notitser, der refererer oplysninger herfra. Der er i alle tilfælde tale om overskud- 
sinformation fra telefonaflytninger af personer, der havde kontakt med eller var aktive i komiteens 
arbejde. PET, emnesag: Notitser, 20. januar 1984, 15. marts 1984, 6. april 1984, 27. februar 1985, 6. maj 
1985, 30. juni 1987 og 21. juni 1989. PET's øvrige aflytninger gav således tjenesten nyttige oplysninger 
om komiteens aktivitet, uden at komiteens telefoner selv blev aflyttet. 

81. Se også Ib Norgaard, Spionjæger i Danmark, s. 80-101. PET anvendte også bærbare sendere og bånd- 
optagere, der blev medbragt af en kilde, til at aflytte møder. Det rejser det spørgsmål, om PET 
kunne undgå kravet om en retskendelse til en rumaflytning ved at benytte bærbare sendere eller 
båndoptagere. Således synes PET omkring 1979 at have overvejet mulighederne for at rumaflytte 
Landsforeningen til Samvirke mellem Danmark og Sovjetunionens bygning. Det blev aldrig rea- 
liseret; i stedet modtog PET optagelser af møder fra en FE-kilde. Se Kommissionens beretning, 
bind 6, om PET's overvågning af DKP 1945-1989. PET aflyttede bl.a. møder i trotskisternes inder- 
kreds i 1960'erne og hos Verdensbank-aktivister i 1970 med bærbare sendere og båndoptagere. Se 
Kommissionens beretninger, bind 9, om PET's overvågning af den antiimperialistiske venstrefløj 
(afsnittet om trotskisterne); og bind 10 om PET's overvågning af protestbevægelser (afsnittet om 
Verdensbank-urolighederne). Brugen af båndoptager under offentlige møder vil blive behandlet i 
forbindelse med PET's anvendelse af observation. 

forskelle på de vestlige efterretningstjenesters anvendelse af rumaflytning under 
den kolde krig. I Norge, hvor rumaflytning var forbudt, var anvendelsen af den 
udbredt frem til 1970'erne, mens den i Sverige var yderst begrænset. Efter 1975, 
da ulovlig aflytning blev kriminaliseret, benyttede Såpo slet ikke rumaflytning.”” 

Det er uvist, i hvilket omfang PET benyttede sig af rumaflytning før 1972, 
hvor et sådant indgreb blev lovreguleret, idet store dele af det ældste arkivmate- 
riale er blevet destrueret. Det er derfor vanskeligt at dokumentere PET's anven- 
delse af denne overvågningsmetode. Efter alt at dømme foretog tjenesten dog 
kun få rumaflytninger frem til midten af 1960'erne, hvilket formentlig skyldtes, 
at PET havde få tekniske ressourcer. Mogens Jensen, der var chef for PET fra 
1958 til 1964, har oplyst, at der ikke fandtes egentlige teknikere i PET, men at man 
benyttede sig af ”almindelige kriminalfolk, der var dygtige til fotografering og 
radiotransmission mv.” Ole Stevns, der var jurist i PET fra 1951 til 1958, har også 
givet udtryk for, at tjenestens tekniske udrustning ikke var særlig omfattende.”" 
Ifølge PET-udvalget, der undersøgte PET i forbindelse med den såkaldte Brix- 
affære i 1957, benyttede PET sig kun ”ganske undtagelsesvis” af rumaflytninger 
til at indhente oplysninger. Det drejede sig blandt andet om aflytning af møder, 
hvor PET samarbejdede med ejeren af mødesalen.”%> Det er betegnende, at den 
mest kendte rumaflytning på det politiske område i 1950'erne, aflytningen af det 
kommunistiske folketingsmedlem Alfred Jensen fra 1952 til 1959, foregik uden 
PET's medvirken og ved hjælp af udenlandsk materiel. 

Et par aflytningsoperationer fra denne tidlige periode er imidlertid kendt. I 
begyndelsen af 1950'erne etablerede KE mod en mindre betaling et samarbejde 
med den tekniker, der satte højttalere op ved kommunistiske møder i Køben- 
havn. Han tilsluttede afdelingens stålbåndoptagere med det resultat, at ”bortset 
fra Land & Folks bygning, var der faktisk ikke et sted i København, hvor man 
ikke havde indpas og kunne aflytte de kommunistiske møder”% I et andet til- 
fælde foretog PET en rumaflytning af en russisk ambassademedarbejder. Ope- 


812 Dokument nr. 15, S. 174-180, 189, 219, 242, 537-562; Trond Bergh og Knut Einar Eriksen, Den hemme- 
lige krigen, bd. 1, s. 398-416, og bd. 2, s. 245-246, 345-364, 394-399; Rikets såkerhet och den personliga 
integriteten, S. 252-254, 300-302, 342-343. 

813 RB: Mogens Jensen, 4. oktober 2000. 

814 ”Den tekniske side af PET's arbejde blev ikke særlig optrappet i vidnets tid. Udrustningen af PET 
var ikke et større emne, men man havde vel fotografiapparater.” RB: Ole Stevns, 6. november 2001. 

815. JM, ujournaliseret: ”Redegørelse for PET-udvalgets undersøgelser og overvejelser” [marts 1957]. 

816 PET, emnesag: Beretning, signeret ”IV-2”. Se også Kommissionens beretning, bind 6, om PET's 
overvågning af DKP 1945-1989. 

rationen blev imidlertid opdaget, og PET's chef underrettede Justitsministeriets 
departementschef. PET forsøgte også at skaffe sig adgang til en ambassade fra et 
østland, men man mørklagde nabolaget, da PET's medarbejdere kom til at bore 
ind i nogle elkabler.”” Der findes også tegn på mulige aflytningsoperationer. Der 
findes i PET's arkiv detaljerede stenografiske referater af tre møder, der blev af- 
holdt i forbindelse med Philips-strejken i 1954. Referaterne må enten stamme fra 
kontakter, der tog stenografiske notater under møderne eller var udstyret med 
en sender eller fra aflytning af møderne.”" 

PET's tekniske formåen var stadig begrænset i begyndelsen af 1960'erne.” På 
grund af de sparsomme økonomiske ressourcer var tjenestens tekniske afdeling 
lille, men dens medarbejdere gjorde deres bedste inden for de givne rammer. Den 
tekniske afdeling bestod af et par fingernemme og selvlærte kriminalpolitifolk. 
En af dem, der blev ”teknikeren” i PET, kom fra en stilling som kriminalbetjent 
i KE's observationstjeneste. Her havde han vist sig at have evner som fotograf, 
og da han blev ansat i PET i 1960, fik han til opgave at foretage fotografering, 
telefonaflytning, rumaflytning, sweepning og sikring af lokaler. Den pågældende 
havde ikke modtaget nogen egentlig teknisk uddannelse, men han deltog i tek- 
niske kurser i udlandet. Den tekniske afdeling modtog ikke særlige bevillinger 
til udstyr, og man var derfor nødt til at låne udstyr hos sine udenlandske samar- 
bejdspartnere.”” Flere PET-medarbejdere har over for Kommissionen beskrevet 
den tekniske indsats som ”gammeldags”:” og ”lidt Georg Gearløs-agtig”.”>> Den 
tekniske leder skal internt i PET have gået under betegnelsen ”Populær Mekanik 
195275 

Der findes modstridende opfattelser af omfanget af PET's rumaflytninger 
mellem 1960 og 1984, hvor den tekniske leder fratrådte. Ifølge den pågældende 
blev rumaflytninger anvendt ”ret hyppigt, og det drejede sig bl.a. om KGB-of- 
ficerer, DDR's handelsafdeling, Land og Folks hus og Verdensfredsrådet (World 
Peace Council, WPC).+ Denne beskrivelse er imidlertid blevet imødegået af 


817 RB: Mogens Jensen, 4. oktober 2000. 

818 Se Kommissionens beretning, bind 8, om PET's overvågning af arbejdsmarkedet 1945-1989 (afsnit- 
tet om Philips-strejken 1954). 

819 Se også Ib Norgaard, Spionjæger i Danmark, s. 39, 45-46. 

820 RB: 21. februar 2001. 

821 RB: Jørn Bro, 14. november 2000. 

822 RB: 21. oktober 2003. 

823 RB: 2. marts 2004. 

824 RB: 21. februar 2001. 

flere andre PET-medarbejdere fra denne periode, der har betegnet PET's an- 
vendelse af rumaflytninger som begrænset.” Ifølge Jørn Bro, der som souschef 
godkendte aflytningerne og informerede chefen, var der flere årsager til PET's 
tilbageholdenhed: 


”Når man kun meget sjældent anvendte mikrofonering (aflytning) skyldtes det føl- 
gende: Der savnedes hjemmelsgrundlag. Først i 1978 [1972] kom der et lovgrund- 
lag. Inden da var det på nødretsgrundlag. Endvidere var mikrofonering ofte meget 
vanskelig. Det forudsatte, at man foretog indbrud i en lokalitet, og dette måtte der 
være meget stærke grunde til at gøre. Dernæst er rumaflytninger ikke så gode, som 
man kunne antage, da der sjældent fremstår en egentlig ”tilståelse” eller sammen- 
hængende udtalelser, samtidig med at det hele ofte foregår på et fremmed sprog. 
En rumaflytning er endelig ikke meget værd uden en telefonaflytning samt obser- 


vation, hvilket indebar, at der skulle indsættes 15-20 mand til en sådan operation. 


Det lå som regel uden for deres kapacitet””f 


Det er Kommissionens indtryk, at der frem til lovreguleringen i 1972 kun blev 
foretaget et begrænset antal rumaflytninger. De fleste synes at have forekom- 
met på kontraefterretningsområdet. I mindst ét tilfælde blev oplysningerne 
fra rumaflytningen ”skjult” under et fiktivt kildenavn.:” Det kan således ikke 
udelukkes, at rumaflytninger på det politiske område kan være blevet skjult på 
samme måde. I et par enkelte tilfælde forsøgte tjenesten at rumaflytte politisk- 
ideologiske miljøer. Det trotskistiske Revolutionære Socialisters forretningsud- 
valgsmøder blev angiveligt aflyttet i 1965.” En international trotskistkonference 
i Gladsaxe i slutningen af 1960'erne og trotskisternes mødelokale under Verdens- 
bank-urolighederne i 1970 blev formentlig også aflyttet.: Imidlertid måtte PET 
i flere tilfælde opgive planer om at iværksætte rumaflytning. Det gjorde sig såle- 
des gældende for planerne om at aflytte lokaler i Århus, der angiveligt blev be- 


825 ”Der var i øvrigt ikke ret mange rumaflytninger i vidnets tid?” [til 1967] RB: 20. marts 2001. ”Rum- 
aflytninger var der ikke ret mange af. Det var noget, man meget nødigt ville etablere, da det var 
vanskeligt at få noget ud af en rumaflytning, og det krævede mange ressourcer” [1976-81] RB: 7. juni 
2001. ”Rumaflytninger var der ikke mange af. Vidnet erindrer kun 3-4 i sin tid i PET” [1974-83] RB: 
Niels Gudmund Riskær Schmidt, 2. marts 2004. 

826 RB: Jørn Bro, 14. november 2000. 

827 PET, personsag: Notitser, 12. august og 8. oktober 1968. 

828 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om trotskisterne). 

829 RB: Jørn Bro, 14. november 2000 og 22. februar 2005. 

nyttet til at planlægge ulovlige aktioner mod Rebildfesten i 1969," planerne om 
at aflytte Land og Folks hus i 1969%" og forslaget om at iværksætte rumaflytning 
af trotskisternes mødelokaler i 1971.” Således tyder alt på, at PET's anvendelse 
af rumaflytning mod politisk-ideologisk prægede miljøer og grupperinger var 
begrænset før 1972. 

Efter lovreguleringen i 1972 indhentede PET retskendelser til rumaflytnin- 
ger.% Den tidligste kendelse, som Kommissionen har fundet, stammer fra maj 
1973. Der var efter alt at dømme kun tale om et fåtal af kendelser i resten af 
1970'erne, og de synes alle at have drejet sig om udlændinge, der var mistænkt 
for ulovlig efterretningsvirksomhed eller støtte til terror.>+ Den eneste danske 
statsborger, der er omtalt i kendelsesmaterialet i denne periode, er Arne Herløv 
Petersen, der var mistænkt for at udføre påvirkningsarbejde for KGB, og som 
blev rumaflyttet i en periode i 1980-81. 

Lovreguleringen af rumaflytning fjernede umiddelbart ikke al tvivl om legali- 
teten af indgrebet. Retsplejelovens $ 750 c om adgang til rumaflytning indeholdt 
efter sin ordlyd ikke noget om, hvorvidt tilladelse til rumaflytning indebar ad- 
gang til indtrængen i de aflyttede lokaler.” På årsmødet i 1980 noterede en ar- 
bejdsgruppe, der behandlede tjenestens anvendelse af tekniske metoder: ”Rets- 
plejeloven tager ikke stilling til placering af mikrofoneringsudstyret, der dog i 
mange tilfælde sker ved indtrængen (lovlig?)[.]”%7 Spørgsmålet er blevet afgjort 
ved Vestre Landsrets kendelse af 23. oktober 1997 (U.1998.135/1V). Landsretten 
anfører i denne afgørelse, der tillod politiet at skaffe sig adgang til et tredjemand 
tilhørende loftsrum over den pågældende lejlighed med henblik på anbringel- 
se af aflytningsudstyr, indledningsvis følgende: ”Det tiltrædes, at tilladelsen til 


830 PET, emnesag: ”Referat af møde 1/7-1969 vedrørende Rebild”; ”Notits vedr. forsøg på teknisk opera- 
tion i Århus” 2. juli 1969. 

831 Se Kommissionens beretning, bind 6, om PET's overvågning af DKP 1945-1989. 

832 RB: 22. februar 2005; Jørn Bro, 8. juni 2005. 

833. KTAS anmodede i september 1973 om, at der blev skaffet hjemmel til telefonselskabernes medvir- 
ken i sager om rumaflytning. JM, P.O.-sag: J. Skat-Rørdam til Justitsministeriet, 16. september 1973. 

834 Kommissionens database over retskendelser. 

835. Se Kommissionens beretning, bind 13, om KGB's kontakter og agentnet i Danmark. 

836 Se Kommissionens beretning, bind 15, om indgreb i meddelelseshemmeligheden. 

837 PET, administrativ sag: ”Resultatet af Gruppe I's overvejelser om emnet: Indhentning via teknik. 
Årsmødet 1980, Hanstholm, 30. april 1980”. 

rumaflytning må indebære, at politiet i fornødent omfang kan skaffe sig adgang 
til lejligheden - - - med henblik på anbringelsen af aflytningsudstyr”" 

Lovliggørelsen i 1972 gav anledning til, at ledelsen i PET tog spørgsmålet om 
PET's begrænsede tekniske ressourcer op til overvejelse. På regionsmødet i no- 
vember 1976 gjorde politimester Ole Stig Andersen tilhørerne opmærksom på 
det foruroligende forhold, at PET ikke mere var i stand til at udføre ”et gam- 
melt håndværk som mikrofonering”, hvilket skyldtes mangelen på nyt materielt. 
Ifølge PET's chef havde det forekommet ”chokerende” for de ansvarlige, at der 
ikke var nogen i det danske kriminalpoliti, der kunne udføre rumaflytning, og 
PET's ledelse havde derfor besluttet, ”at vi skal have uddannet nogen til at kunne 
foretage en mikrofonering”%? PET's ønsker om at opruste på det tekniske om- 
råde skal således ses som et resultat af både PET's og kriminalpolitiets behov for 
rumaflytning i deres efterforskning. De viser også, at PET's brug af rumaflytnin- 
ger havde været stærkt begrænset indtil dette tidspunkt. 

Selv om PET havde et klart behov for uddannelse og teknisk udstyr, hvis tje- 
nesten skulle kunne opfylde sine opgaver med at bekæmpe spionage og terror, 
var der ikke umiddelbart vilje hos de ansvarlige til at opfylde ønskerne. I første 
omgang nedsatte politimesteren et udvalg, der skulle undersøge, hvilke tekniske 
opgaver PET selv kunne løse, og hvilke tjenesten kunne løse i samarbejde med 
Rigspolitichefens tekniske afdeling. Der var også planer om at give et antal med- 
arbejdere en teknisk uddannelse.” Arbejdet gik imidlertid langsomt, og tre år 
senere kunne tjenesten konstatere, at der stadig foregik et ”teknisk udviklingsar- 
bejde” og at uddannelsesprogrammet endnu ikke var færdigt. Det fik deltagerne 
på årsmødet i 1980 til at bemærke, at PET endnu ikke var i stand til at udnytte 
mulighederne for at udføre rumaflytning.:” Ifølge Ole Stig Andersen var for- 
klaringen, at det på det tidspunkt var urealistisk at forestille sig en væsentlig 
større efterretningstjeneste i Danmark. Den tidligere PET-chef har oplyst over 
for Kommissionen, at det ville have været ”helt udsigtsløst” at foreslå en ansæt- 
telse af ingeniører eller andre eksperter: ”Hvis PET havde skullet beherske alle 


838 UfR.1998.135/1V. 

839 PET, administrativ sag: ”Referat fra regionsmødet på ”Fjordgårder” i dagene 9. og 10. november 
1976”. 

840 PET, administrativ sag: ”Kvartalsmødet for regionsafdelingslederne i centralafdelingen den 24. maj 
1976”; ”Vedr.: Kvartalsmødet for regionsafdelingslederne i centralafdelingen onsdag den 16. marts 
1977". 

841 Ibid.: ”Resultatet af Gruppe I's overvejelser om emnet: Indhentning via teknik. Årsmødet 1980, 
Hanstholm 30. april 1980”. 

discipliner, skulle tjenesten være på flere hundrede personer, og der ville være 
tale om en helt anden tjeneste, men det lå ikke i kortene”? 

I tiden omkring PET's årsmøde, der blev afholdt i april 1980, optræder beteg- 
nelsen ”blikkenslagerbander” i flere interne PET-dokumenter. Det hed således 
i et papir udarbejdet af en gruppe PET-medarbejdere, der skulle overveje tjene- 
stens anvendelse af teknik: 


”Vi ser med fortrøstning frem til oprettelse af en såkaldt ”blikkenslagerbande” un- 
der forudsætning af, at de enkelte medlemmer får den tilstrækkelige uddannelse, 
der vel at mærke skal vedligeholdes, således at ”banden” er motiveret og egnet til 
at følge den tekniske udvikling samt have forudsætning for at vurdere, hvad der 
måtte være brugbart for PET”: 


Betegnelsen leder umiddelbart tankerne hen på ”the plumbers” — blikkensla- 
gerbanden — der blev oprettet af Det hvide Hus under Richard Nixon. Gruppen 
bestod bl.a. af tidligere FBI- og CIA-agenter, og den havde til opgave at stoppe 
lækager til pressen og udføre ”dirty tricks” mod politiske modstandere. ”Banden” 
opererede uden for loven og begik indbrud og aflytninger, og anholdelsen af flere 
medlemmer under et indbrud i Demokraternes hovedkvarter i juni 1972 førte til 
Watergate-skandalen og Nixons afgang i august 1974. Betegnelsen blev også 
anvendt af pressen i forbindelse med afsløringen i 1975-76 af aflytningen af det 
kommunistiske folketingsmedlem Alfred Jensen i 1950'erne. 

Kommissionen har imidlertid ikke fundet tegn på, at der skulle være tale 
om en lignende ulovlig gruppe i PET. Flere forhold tyder i stedet på, at der var 
tale om den gruppe af medarbejdere, der skulle gennemføre en teknisk uddan- 
nelse, og som skulle udføre tekniske opgaver som rumaflytning. For det første 
blev ”blikkenslagerbanden” omtalt ved flere møder og i en række dokumenter, 
og planerne må have været kendt af et større antal medarbejdere i PET. Hvis 
der havde været tale om en ulovlig gruppe, ville ledelsen utvivlsomt have holdt 
planerne inden for en snæver kreds. For det andet var det ledelsens hensigt at 


842 RB: Ole Stig Andersen, 25. marts 2003. I 1980 fik PET afslag på en anmodning om ansættelse af end- 
nu en tekniker, der skulle deltage i tekniske operationer. PET, emnekartotek: ”PET-kontorpersonale. 
Normativ og lønforhold”, oplysning dateret 23. januar 1980. 

843 PET, administrativ sag: ”Resultatet af Gruppe I's overvejelser om emnet: Indhentning via teknik. 
Årsmødet 1980, Hanstholm 30. april 1980”. 

844 Stanley I. Kutler, The Wars of Watergate. The Last Crisis of Richard Nixon (New York, 1992). 

845 Se Kommissionens beretning, bind 5, om Stay-behind og Firmaet. 


PET's virkemidler 


209 


210 


PET's TEKNISKE OG ANDRE VIRKEMIDLER 


underrette Rigspolitichefen om planerne," hvilket også indikerer, at der var tale 
om en lovlig operation. For det tredje fremgår det af en beskrivelse af gruppen, at 
der var tale om at lægge flere opgaver over til Afdeling E (observation og teknik), 
”eller som det også er udtrykt: at lave en ”Blikkenslagerbande”% der skal udføre 
forskellige opgaver i samarbejde med vore teknikere”7 Alt tyder således på, at 
der var tale om en intern betegnelse for den gruppe af medarbejdere, der skulle 
uddannes og udføre tekniske operationer. 

Kommissionen har undersøgt andre tegn på, at PET kan have haft en ”blik- 
kenslagerbande”. Det fremgår af en indføring i PET's emnekort, at tjenesten i 
1988 anskaffede en KTAS-uniform og et originalt legitimationskort til brug for 
tekniske operationer.” Spørgsmålet kunne være, om uniformen skulle bruges 
til ulovlige aflytningsoperationer, f.eks. i forbindelse med eventuel indtrængen 
og installering af mikrofoner. Den originale sag findes ikke i PET's arkiv og er 
formentlig blevet makuleret. Hanne Bech Hansen, der var chef for PET på det 
pågældende tidspunkt, har over for Kommissionen afvist ethvert kendskab til 
sagen: ”Vidnet vil på det bestemteste afvise, at PET uden retskendelse skulle 
have foretaget indgreb i meddelelseshemmeligheden under dække af at komme 
fra KTAS?” Andre højtstående PET-folk har også benægtet at have kendskab til 
den konkrete sag, men de er af den opfattelse, at uniformen skulle bruges som 
forklædning under PET's opgaver. Per Larsen har således foreslået, at uniformen 
skulle bruges til observationsopgaver,%> mens Henning Thiesen har forklaret, at 
uniformen skulle bruges i forbindelse med en rumaflytning til at komme ind og 
ud af en lokalitet uden at vække opsigt.” Kommissionen har ikke fundet nogen 


846 ”Vicepolitimesteren omtalte derefter den såkaldte blikkenslagerbande og gav en redegørelse for den 
øjeblikkelige situation og om et forventet møde med Rpch. i januar [1981] om problemerne” PET, 
administrativ sag: ”Referat af regionsledermødet den 6. og 7. januar 1981” 30. januar 1981. 

847 PET, administrativ sag: ”Beretning om tjenesten i afdeling E 1980”. 

848 ”Blikkenslagerbanden” er nævnt i forbindelse med en hemmelig ransagning i en kontraterrorsag. 
PET, operationssag: Udateret operationsplan. 

849 PET, emnekartotek: ”OBS-holdene” oplysning dateret 31. august 1988. 

850 RB: Hanne Bech Hansen, 4. april 2001. 

851 ”Vedrørende anskaffelse af en KTAS-uniform forklarede vidnet, at kreativiteten i observationsafde- 
lingen var grænseløs, når det gik ud på at skjule sig. Vidnet mener ikke, at der var noget kritisabelt i 
dette. Brug af uniform eller lignende var jo blot en rekvisit for at skjule sin tilstedeværelse” RB: Per 
Larsen, 7. maj 2003. Desuden RB: Per Larsen, 12. februar 2003. 

852. RB: Henning Thiesen, 26. februar 2002. 

grund til at antage, at KTAS-uniformen skulle anvendes i forbindelse med ulov- 
lige operationer. 

I 1980'erne øgedes presset på PET's begrænsede tekniske ressourcer. Det 
skyldtes, at PET i stigende grad anvendte rumaflytning i forbindelse med over- 
vågningsopgaver. Dertil kom, at PET's tekniske afdeling blev anmodet om at 
assistere politikredsene, som også i stigende grad anvendte rumaflytning i ef- 
terforskningen mod rockergrupper, der bl.a. var mistænkt for involvering i ind- 
smugling og handel med narko.” Samtidig blev rumaflytningssagerne mere 
komplicerede og ressourcekrævende.%" Endelig blev det besluttet, at PET's tek- 
niske afdeling skulle assistere det øvrige politi i forbindelse med gidsel- og ter- 
roraktioner.” For at kunne udføre det stigende antal opgaver var PET derfor 
nødt til at låne rumaflytningsudstyr hos andre politiafdelinger til politikredsas- 
sistancen og hos udenlandske samarbejdspartnere til sine egne sager. Det var 
derfor et gennemgående tema i observations- og teknikafdelingens årsrapporter 
frem i 1980'erne, at afdelingen ikke var i stand til at udføre alle opgaver, og at 
tjenesten havde behov for anskaffelse af nyt materiel og uddannelse af perso- 
nalet.”f Selv om både PET's ledelse og Rigspolitichefen var velvilligt indstillet, 
viste det sig i praksis vanskeligt at skaffe PET øgede ressourcer. Rigspolitichefen 
gjorde således opmærksom på, at PET's bevillinger til indkøb af teknisk udstyr 
var steget fra 2-300.000 kr. årligt i 1970'erne til 1,5 millioner kr. i 1983, og at PET 
ikke var de eneste inden for politiet, der ønskede mere teknik. Dertil kom, at 
politiet skulle investere betydelige beløb i computerudstyr,%” hvilket antydede, 
at tjenesten ikke kunne se frem til en drastisk forøgelse af det tekniske budget. 


»» 


853 PET, administrativ sag: ”Angående manglende båndoptagere for anvendelse af ”rumaflytninger”, 
19. februar 1987. 

854 Ibid. :”Vedr.: ansøgning om rumaflytningsudstyr” 22. oktober 1985. 

855  Ibid.: ”PET — teknik. Budget 1982”, 13. oktober 1982. 

856 PET, administrativ sag: Årsrapporter for Afdeling E (-1984) og Afdeling 4 (1985-87). 

857 Ibid.: ”Referat af PET's årskursus afholdt på 'Arresøhøj, 3200 Helsinge, i dagene 25.-27. april 1983” 
1. august 1983. Det var dog ikke alle medarbejdere i PET, der så kritisk på tjenestens tekniske niveau. 
Ejgil Dalsgaard, der var konstitueret kriminalinspektør fra 1981 til 1982, har over for Kommissionen 
beskrevet den tekniske afdeling som ”tilfredsstillende”, selv om den ikke kunne sammenlignes med 
de store udenlandske tjenester: ”Det var en lille afdeling, og de kunne trække på Rigspolitichefens 
tekniske afdeling, når det var nødvendigt” RB: Ejgil Martin Dalsgaard, 9. april 2002. En gruppe af 
medarbejdere, der på årsmødet i 1982 skulle overveje Afdeling C's (uro-afdelingens) anvendelse af 
sine ressourcer, vurderede, at ”der ikke var nogen problemer med teknik i C-regiZ PET, administra- 
tiv sag: ”Referat af gruppearbejdet på årsmødet den 20.4.1982”, 28. april 1982. 

PET's egne opgørelser illustrerer stigningen i PET's rumaflytninger i 
1980'erne. I 1982 iværksatte den tekniske afdeling 24 rumaflytninger, hvoraf 20 
blev udført for andre politiafdelinger og i forbindelse med øvelser, mens fire blev 
foretaget for PET. Regionsafdelingerne indhentede retskendelser til yderligere 
to aflytninger.”” Disse tal steg frem til 1985, hvor der i alt blev iværksat 35 aflyt- 
ninger, hvoraf 33 var i forbindelse med PET's egne efterforskningssager.””" Antal- 
let af aflytninger faldt igen til 1987, som er det sidste år, hvor der findes en op- 
gørelse, og hvor den tekniske afdeling oprettede 16 rumaflytninger, hvoraf de 13 
blev foretaget for PET. Ifølge den tekniske afdeling skyldtes faldet delvis, at PET 
manglede det nødvendige udstyr.;”"' Det fremgår således, at antallet af PET's egne 
rumaflytninger steg markant frem til 1985, og at de udgjorde en stadig større 
del af de samlede aflytninger. Derpå skete der en afmatning i de sidste år af den 
kolde krig.?? 

Langt hovedparten af de rumaflyttede var udlændinge, der enten var mistænkt 
for ulovlig efterretningsvirksomhed eller støtte til terror. Foruden de pågælden- 
des lejligheder blev hotelrum, sommerhuse, et skib og en tunnel, hvor de pågæl- 
dende mødtes, aflyttet. I flere tilfælde, hvor PET havde indhentet retskendelse, 
måtte tjenesten opgive at iværksætte aflytningen af tekniske årsager.:% Blandt 
de politisk-ideologisk prægede grupperinger, der blev udsat for rumaflytning i 
1980'erne, var, foruden den spionmistænkte Arne Herløv Petersen, medlemmer 
af en anarkistgruppe i Århus, der var mistænkt for ildspåsættelser, sprængstofat- 
tentater og kontakter til vesttyske terrorister. I en periode var Bogcafeen Regn- 
buen i Århus, hvor gruppen holdt til, rumaflyttet.% I januar 1982 blev fem rum 
og mødelokalet på Hotel Tre Falke på Falkoner Allé aflyttet. Anledningen var, at 
den kommunistisk dominerede World Peace Council (Verdensfredsrådet) afholdt 


858 Ibid.: ”Beretning om tjenesten i afdeling E 1982”, 22. februar 1983. 

859 PET, administrativ sag: ”Vedr.: Omfanget af indhentede aflytningskendelser i 19827, 12. juli 1983. 

860 PET, administrativ sag: ”Beretning om tjenesten i afdeling 4 (obs. og teknik) 1985”, 10. marts 1986. 

861 Ibid.: ”Beretning om tjenesten i afdeling 4 1987”. 

862 Henning Fode, der var chef for PET fra 1984 til 1988, har over for Kommissionen oplyst, at der kun 
blev iværksat ”meget få” rumaflytninger i hans tid: ”Det var et vanskeligt efterforskningsmiddel at 
anvende, og kapaciteten var i øvrigt begrænset” RB: Henning Fode, 24. april 2001. 

863 For eksempler på dette, PET, emnesager: Rapporter og retskendelser 1986. 

864 Kommissionens database over retskendelser. Se også Kommissionens beretning, bind 12, om An- 
ders Nørgaard-sagen. 

bureaumøde på hotellet med WPC's præsident Romesh Chandra i spidsen. 
For at kunne følge Appel-gruppens møder indhentede PET retskendelser til ru- 
maflytning af flere af medlemmerne, deres forlag Manifest og Café Liberation. 
Flere af aflytningerne blev dog aldrig iværksat på grund af ressourcemangel.?? I 
1985 blev to møder afholdt af Danmarks Nationalsocialistiske Bevægelse (DNSB) 
i Odense og Aalborg aflyttet på grund af mistanke om involvering i to bombe- 
sprængninger mod jødisk ejendom i København.” Under overenskomstkon- 
flikten i 1985 indhentede PET en retskendelse til at rumaflytte Pædagogernes Hus 
i Odense, idet der forelå oplysninger om, at aktivister ville planlægge en aktion 
mod statsministeren under hans besøg i Odense. Da statsministeren aflyste sit 
besøg, blev indgrebet afblæst.” I slutningen af 1980'erne blev enkelte venstre- 
fløjsaktivister, der var mistænkt for involvering i ulovlige aktioner og kontakt til 
udenlandske terrorkredse, også rumaflyttet.: 

En sag fra denne periode viser, hvor følsom en rumaflytning på det poli- 
tiske område kunne være. I marts 1983 anmodede PET om retskendelse til at 
foretage en rumaflytning i forbindelse med overvågningen af igangværende 
uroligheder.”? PET havde imidlertid problemer med at etablere aflytningen 


865 Kommissionens database over retskendelser. Sagen vedrørende Verdensfredsrådet blev revideret i 
1997 og de fleste dokumenter makuleret. Aflytningsoperationen har imidlertid sat sig spor i emne- 
kartoteket. Her findes således et referat af bureaumødet og oplysninger om, at en sovjetisk deltager 
dirigerede mødets forløb fra sit hotelværelse. PET, emnekartotek: ”Int. komm. — org. Fredsbevæ- 
gelser”, oplysninger dateret 14. januar og 9. marts 1982. Ib Norgaard har i Spionjæger i Danmark, s. 
145-148, berettet, at han efterfølgende blev skældt ud af PET's chef Ole Stig Andersen for at have 
gennemført operationen. Norgaard spekulerer over, om PET-chefens reaktion skyldtes, at der ikke 
forelå en retskendelse på operationen. Kommissionens gennemgang af de relevante retsbøger viser 
imidlertid, at der var indhentet de nødvendige kendelser. 

866 Kommissionens database over retskendelser. Se også Kommissionens beretning, bind 9, om PET's 
overvågning af den antiimperialistiske venstrefløj (afsnittet om Appel-gruppen). 

867 PET, ujournaliseret: ”Vedr.: Oversigt over kendelser afsagt på subversions- ekstremisme- og uroom- 
rådet indhentet ved afd. Odenses foranstaltning i tidsrummet fra 1975 til d.d?, 3. marts 1998. PET, 
ujournaliseret: ”Vedr.: Retskendelser indhentet lokalt på højre- og venstreekstremisme i Region I — i 
perioden 1975 til 01.03.98”, 4. marts 1998. PET, emnesag: Notitser, udateret. 

868 PET, ujournaliseret: ”Vedr.: Oversigt over kendelser afsagt på subversions- ekstremisme og uroom- 
rådet indhentet ved afd. Odenses foranstaltning i tidsrummet fra 1975 til d.d”, 3. marts 1998. 

869 Kommissionens database over retskendelser. PET, emnesag: Notits, 31. oktober 1985 med kontinua- 
tion. PET, emnesag: Rapporter og retskendelse 1986. Jf. Folketingsspørgsmål nr. 313 (”Ministeren 
bedes oplyse, i hvilket omfang PET har foretaget rumaflytning af partiets [DKP/ml's] kontorer og 
kontrolleret post sendt til partiet”). Der er ikke fundet tegn på en sådan rumaflytning. 

870 PET, emnesag: Henvisning, 4. marts 1983. PET, emnesag: Notits, 19. maj 1983. 

på grund af ”tekniske og operationelle vanskeligheder”: Det lykkedes først at 
iværksætte operationen i maj 1983, men i samme øjeblik blev det meddelt den 
tekniske afdeling, ”at Pm efter konsultation hos ministeren havde besluttet at 
afblæse aktionen!” Dagen efter fik teknikerne imidlertid ordre til at genoptage 
operationen, hvilket blev efterfulgt af endnu en kontraordre: ”Det skulle være di- 
rekte fra justitsministeren”, som den tekniske leder noget opgivende noterede.” 
I midten af juni blev der igen givet grønt lys for operationen, og aflytningen blev 
iværksat. Den løb dog kun i to uger, hvorefter det blev besluttet ikke at anmode 
om forlængelse af kendelsen. Efter PET-chefens ordre forblev aflytningsudsty- 
ret på sin plads, således at operationen hurtigt kunne genoptages. Udstyret blev 
først endeligt nedtaget i begyndelsen af 1984. Ifølge den tekniske leder havde af- 
lytningen ”intet givet af betydning” i den korte tid, den kørte.” Forløbet skyldtes 
formentlig, at den konservative justitsminister Erik Ninn Hansen frygtede, at 
aflytningen ville blive afsløret og blive en belastning for regeringen, ligesom det 
skete på samme tid for så vidt angik telefonaflytningen af Tvind. Sagen illustre- 
rer, at PET's overvågning af politiske miljøer i høj grad var influeret af politiske 
hensyn. 

Det fremgår således, at PET's anvendelse af rumaflytning under den kolde 
krig var hæmmet af tjenestens begrænsede ressourcer. Metoden synes kun at 
have været anvendt yderst sporadisk i 1950'erne og 1960'erne, hvilket skyldtes, at 
der ikke fandtes nogen lovregulering, at det tekniske niveau i PET ikke var ud- 
præget højt, og at værdien af aflytningerne ofte var tvivlsom. Lovreguleringen i 
1972 udløste bestræbelser på at udvikle tjenestens tekniske afdeling, og i 1980'erne 
steg antallet af aflytningsoperationer. Langt hovedparten af operationerne var 
dog rettet mod udenlandsk efterretnings- og terroraktivitet i Danmark, og det 
var relativt få politisk prægede miljøer og personer, der blev rumaflyttet. 


Brevåbning og brevstandsning 


PET's adgang til brevåbning og brevstandsning var ligesom andre indgreb i med- 
delelseshemmeligheden reguleret af retsplejeloven og krævede retskendelse, 


871 PET, emnesag: Notits, 20. april 1983. 

872 Ibid.: Bilag 126, notits, 24. maj 1983. 

873 Ibid., 1. juni 1983. 

874 Ibid., 16., 23. og 28. juni 1983 og 6. februar 1984. 

som pålagde postvæsenet at tilbageholde post og udlevere den til retten. I prak- 
sis foregik dette ved, at posten blev udleveret til retten via PET,%> I tilfælde af, 
at forsendelsen indeholdt oplysninger, der kunne bidrage til at hindre sagens 
opklaring eller lignende, for eksempel i form af advarsler til medsammensvorne, 
kunne politiet begære beslaglæggelse af materialet.” En tredje form for brev- 
kontrol, der kendes fra udlandet, notering af afsendere og modtagere, er ikke 
nævnt i retsplejeloven. Formålet med noteringen, som er en parallel til teleop- 
lysninger, er at kortlægge kommunikationsmønstre, således at man kan identifi- 
cere kontakter, som bør efterforskes yderligere. Kommissionen har ikke fundet 
eksempler på denne form for indhentningsmetode. 

De tidligste retskendelser, som Kommissionen har fundet, stammer fra 1950. 
I 1950-70'erne var der tale om relativt få brevåbningsoperationer, og der findes 
i gennemsnit en-fire retskendelser pr. år. Fra midten af 1980'erne steg antallet 
til mellem syv og 13 retskendelser om året.” Der findes nogle opgørelser over 
antallet af åbnede breve i slutningen af 1980'erne, og de bekræfter, at PET i sti- 
gende grad benyttede sig af brevåbning. I 1985 åbnede den tekniske afdeling 30 
breve for PET,”? i 1986 var tallet 360,7” og det følgende år var det vokset til 582 
breve.? PET's anvendelse af brevåbning var således begrænset indtil slutningen 
af den kolde krig.?” Ifølge PET blev dette virkemiddel anvendt ”sjældent” og kun 
i forbindelse med konkrete efterforskningssager.” 

Tilladelser til brevåbning forekom ofte i sammenhæng med telefonaflytning 
og — fra 1972 — undertiden også i kombination med rumaflytning. Der synes 
altid at have foreligget en konkret mistanke om ulovlig aktivitet, og i de fleste 
tilfælde drejede det sig om mistanke om involvering i ulovlig efterretningsvirk- 
somhed, støtte til terror eller ulovlige aktioner. Det var både danske og uden- 


875 Ved ændringerne af retsplejelovens regler om indgreb i meddelelseshemmeligheden i 1985 blev det 
bestemt, at det er politiet, der efter kendelse skal have udleveret den pågældende korrespondance. 

876 Se Kommissionens beretning, bind 15, om indgreb i meddelelseshemmeligheden. 

877 Kommissionens database over retskendelser. 

878 PET, administrativ sag: ”Beretning om tjenesten i afdeling 4 (OBS og teknik) 1985”, 10. marts 1986. 

879 Ibid.: ”Beretning om tjenesten i afdeling 4 (OBS og teknik) 19867, 6. april 1987. 

880 Ibid.: ”Beretning om tjenesten i afdeling 4 1987”. 

881 I en række sager i PET's arkiv findes der fotokopier af breve (se Kommissionens beretning, bind 8, 
om PET's overvågning af arbejdsmarkedet 1945-1989 (afsnittet om Philips-strejken 1954) og bind 7 
om de politiske partier (afsnittet om SF)). Det fremgår imidlertid ikke, om disse stammer fra (ulov- 
lige) brevåbninger eller om de er modtaget fra en kilde med adgang til korrespondancen. 

882 PET, emnesag: Korrespondance, 16. juni 1977. 

landske statsborgere, der var mål for operationerne, men det er iøjnefaldende, 
at metoden relativt sjældent blev anvendt mod KGB- og GRU-officerer.% Det 
kunne hænge sammen med, at PET måtte formode, at de var trænet i at opdage 
tegn på brevåbning. De mest omfattende brevåbningsoperationer drejede sig om 
udlændinge, der var mistænkt for støtte til terroraktiviteter.+ 

Brevåbning blev anvendt mod en række politisk-ideologiske miljøer under 
den kolde krig. Det drejede sig for det første om en række enkeltpersoner fra 
venstrefløjen, der var mistænkt for at arbejde til fordel for fjendtlige efterret- 
ningstjenester. Brevåbning blev således anvendt i forbindelse med efterforsknin- 
gen af Runa-sagen i slutningen af 1950'erne, hvor nogle DKP-medlemmer var 
involveret.” To personer med tilknytning til henholdsvis SF og trotskisterne fik 
også åbnet deres post i 1960'erne på grund af deres forbindelser til MfS/HVA.:6 
Enkelte andre venstrefløjsaktivister blev også udsat for brevåbning i 1980'erne på 
grundlag af spionageparagrafferne.””7 

Den anden gruppe af overvågede bestod af personer og grupperinger, der 
var mistænkt for planer om at iværksætte uroligheder og — i nogle tilfælde — til- 
lige have kontakter til terrorkredse. I slutningen af 1960'erne fik et par ledende 
trotskister deres post åbnet, og det samme skete fra slutningen af 1970'erne for 
medlemmer af Appel-gruppen og anarkistgruppen i Århus. Enkelte nazister, 
deriblandt DNSB's leder Povl Heinrich Riis-Knudsen, fik åbnet deres post på 
grund af mistanker om forbindelser til udenlandske nynazister, besiddelse af 
sprængstoffer og distribuering af materiale. Endelig fik PET i sidste halvdel af 
1980'erne kendelser til at læse breve til og fra en række grupperinger i det antiim- 
perialistiske og autonome miljø. Det skete på grund af deres involvering i ulov- 
lige aktioner og kontakter til udenlandske aktivister og terrorsympatisører.'% 


883 Kommissionens database over retskendelser. 

884 RB: 11. juni 2002; 2. marts 2004. 

885 Se Kommissionens beretning, bind 6, om PET's overvågning af DKP 1945-1989. 

886 Kommissionens database over retskendelser. Se også Kommissionens beretning, bind 7, om PET's 
overvågning af de politiske partier (afsnittet om SF). 

887 Kommissionens database over retskendelser. 

888 Kommissionens database over retskendelser. Se også Kommissionens beretning, bind 11, om PET's 
overvågning af den yderste højrefløj. En PET-medarbejder har over for Kommissionen oplyst, at 
brevåbningen mod Riis-Knudsen ”gav et klart billede af nynazisternes aktiviteter” RB: 13. januar 
2004. 

889 Kommissionens database over retskendelser. PET, emnesag: Notat, 4. september 1986. PET fik også 
retskendelse til posttilbageholdelse af forsendelser til og fra adresser med tilknytning til BZ-bevæ- 

Det forekom også, at PET fik viden om indholdet af breve, uden at PET ind- 
hentede retskendelse. PET etablerede på et tidspunkt kontakt til en person, der 
færdedes på en adresse, hvor der boede venstrefløjsaktivister.”” Denne kontakt 
forsynede PET med forskelligt skriftligt materiale, deriblandt breve og telegram- 
mer til beboerne, som var blevet fundet blandt beboernes affald.” Denne ind- 
hentningsmetode krævede ikke en retskendelse. Et andet eksempel angår en 
organisation, der havde lejet en privat postboks, hvor den modtog sine breve. 
PET fik enten selv eller via en kontakt adgang til brevene og noterede afsen- 
dernes navne, adresser og telefonnumre: ”Med hensynet til brevenes formodede 
indhold er denne oplysning skaffet ved at holde brevene op mod en kraftig el- 
pære. [… ] Ved gennemlysning af de øvrige kuverter kunne ses, at de indeholdt 
lignende skemaer, uden at det var muligt at læse indholdet. Der har ikke været 
tale om åbning af brevene” Der foreligger ikke oplysninger om, at sagen er 
forelagt retten. Den pågældende PET-medarbejder, der udarbejdede rapporten, 
har over for Kommissionen oplyst, at han ikke erindrer den konkrete sag. Han 
kan derfor ikke oplyse, om det var PET eller eventuelt en kilde, der gennemlyste 
brevene. Han erindrer dog, at PET i denne periode havde kendelser om posttil- 
bageholdelse på tre bokse på den pågældende adresse: ”Oplysningerne om [ - ] 
som nævnt i rapporterne var en sidegevinst, og der er således tale om en fidus- 
rapport, da PET ikke havde kendelse på [ - ]. Der var heller ikke overvejelser om 
en kendelse, for ingen breve blev åbnet ved det passerede”% 

Forklaringen på, at PET kun iværksatte relativt få brevåbningsoperationer 
under den kolde krig, var formentlig, at tjenesten — ligesom det var tilfældet 
med de øvrige indgreb i meddelelseshemmeligheden — havde begrænsede res- 
sourcer til at læse og behandle det indhentede materiale. Der kan også have 
indgået overvejelser over værdien af operationerne. Personer og grupper, der 


gelsen og Vesttysklandskomiteen med henblik på ”nærmere undersøgelse og evt. beslaglæggelse” 
Begrundelsen var, at personer med tilknytning til disse grupper havde kontakt til RAF-kredse i 
Vesttyskland. PET, emnesag: Bilag 78, ”Vedr.: Anmodning om etablering af posttilbageholdelse på 
adresserne [ - ] , 22. august 1986. Jf. Folketingsspørgsmål nr. 313 ("Ministeren bedes oplyse, i hvilket 
omfang PET har foretaget rumaflytning af partiets [DKP/mlI's] kontorer og kontrolleret post sendt 
til partiet”). Der er ikke fundet spor af postkontrol overfor DKP/ml. 

890 PET, emnesag: Notits, 19. februar 1970. 

891 PET, personsag : Notitser, 15. marts 1971; 17. november 1971, 10. januar 1972, 6. januar 1972 og 
27. marts 1972. Kommissionens arkiv: Notits, 7. april 2008. 

892 PET, emnesag: Notits, 19. juni 1985. 

893 RB: 2. juli 2008. 

var involveret i konspirative og ulovlige aktiviteter, var ofte sikkerhedsbevidste 
og anvendte ikke post til at kommunikere. Det blev almindeligvis antaget i den 
vestlige efterretningsverden, at kommunisterne benyttede sig af kurerer til at vi- 
derebringe sensitive oplysninger. Det var også velkendt, at professionelle efter- 
retningsofficerer anvendte forskellige former for skjult kommunikation i form 
af ”levende” og ”døde” postkasser og kodede radiotransmissioner til at sende og 
modtage oplysninger. Værdien af brevåbningsoperationer var formentlig relativt 
begrænset, hvilket kan have bidraget til, at PET ikke prioriterede denne form for 
indhentningsmetode højt.” 


Ransagning og beslaglæggelse 


Ransagning blev benyttet relativt sjældent af PET under den kolde krig, hvilket 
formentlig skyldtes, at domstolene ville være tilbageholdende med at give tilla- 
delse, hvis ikke der var sikre indicier på lovovertrædelser. Dertil kom, at ransag- 
ninger (med vidner) ville afsløre efterretningstjenestens interesse for de pågæl- 
dende og derfor ikke var velegnede som metode til indhentning af oplysninger 
til den løbende overvågning. Først ved en ændring af retsplejeloven i 1997 blev 
der fastsat nærmere regler om såkaldt ”hemmelige” ransagninger, dvs. ransag- 
ninger, hvor den, hvis lokalitet ransages, ikke gøres bekendt med ransagningen. 
Hemmelige ransagninger (på grundlag af retskendelse) blev dog forud for dette 
tidspunkt anvendt af PET (og det øvrige politi) i efterforskningen, men dette 
virkemiddel var ressourcekrævende, idet det forudsatte planlægning og obser- 
vation af de mistænkte for at sikre, at de ikke kom til stede under operationen. 
Hemmelige ransagninger var desuden risikable, fordi der altid var en risiko for, 
at de ville efterlade sig spor og blive opdaget af de pågældende. Det er således 
velkendt, at professionelle efterretningsofficerer og personer, der var sikkerheds- 
bevidste, efterlod ”fælder”, der ville afsløre en eventuel indtrængen i de pågæl- 
dende lokaliteter. 

PET's ransagninger kan opdeles efter deres formål. For det første kan for- 
målet have været at indsamle beviser til brug i en eventuel straffesag. En række 


894 I Norge anvendte POT i 1940-50'erne i et betydeligt omfang brevåbning mod de norske kommuni- 
ster, hvilket bidrog til at kortlægge deres aktiviteter. Trond Bergh og Knut Einar Eriksen, Den hem- 
melige krigen, bd. 1, s. 387-392. En sådan omfattende brevkontrol synes altså ikke at have eksisteret i 
Danmark. 

politisk-ideologiske grupper og personer var genstand for sådanne ransagnin- 
ger. Det drejede sig bl.a. om Runa-sagen i 1959, hvor seks personer, hvoraf nogle 
var kommunister, var sigtet for spionage til fordel for en fremmed magt. I 1969 
blev medlemmer af den såkaldte trotyl-bande, der havde forbindelse med det 
trotskistiske miljø, sigtet for planer om sprængstofattentater i Århus. I 1981 
blev Arne Herløv Petersen sigtet for at have bistået en fjendtlig efterretningstje- 
neste med at virke i Danmark.” I alle disse tilfælde blev der foretaget ransagnin- 
ger i forbindelse med anholdelsen af de pågældende. I 1987 blev to personer med 
tilknytning til BZ-bevægelsen mistænkt for at planlægge brandattentater, da de 
blev fundet i besiddelse af molotovcocktails. I forbindelse med efterforskningen 
blev flere adresser ransaget og en række personer anholdt.'””” Samme år blev der 
foretaget anholdelse af og ransagning hos fire personer, der var mistænkt for at 
stå bag et hærværk mod en Shell-servicestation. Ved ransagningen blev der fun- 
det beviser, der styrkede mistanken, og de fire anholdte tilstod under afhøringen 
at have udført aktionen.” I 1989 blev medlemmer af Appel-gruppen sigtet bl.a. 
for en række bankrøverier og bistand til PELP, og i den forbindelse blev der fore- 
taget ransagninger af deres bopæle.”” Samme år blev en række personer med 
tilknytning til Sydafrika-komiteen anholdt i forbindelse med hærværksaktioner, 
der blev udført i protest mod apartheid-systemet. Politiet ransagede efterføl- 
gende komiteens lokaler (der også blev benyttet af Landsforeningen Sydafrika- 
Aktion), hvor der ifølge politiet blev fundet skriftligt materiale om de planlagte 
aktioner. Disse fund førte til, at flere personer med forbindelse til antiapartheid- 
miljøet blev sigtet for hærværket.?” 


895 Se Kommissionens beretning, bind 6, om PET's overvågning af DKP 1945-1989 (afsnittet om spio- 
nage fra østtysk område). 

896 Se Kommissionen beretning, bind 9, om PET's overvågning af den antiimperialistiske venstrefløj 
(afsnittet om trotskisterne). 

897 Se Kommissionens beretning, bind 13, om KGB's kontakter i Danmark (afsnittet om Arne Herløv 
Petersen). 

898 PET, emnesag: Udskrifter af retsbogen, rapporter og notitser. 

899 PET, emnesag: Notits, 30. juni 1987. 

900 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om Appel-gruppen). 

901 PET, emnesag: ”Vedr.: Ransagning af Sydafrikakomiteens lokaler i København 150189”, 8. juni 1990. 
I denne kasse findes også redegørelser, politirapporter, kosterrapporter, udskrifter af retsbogen, 
kæreskrifter m.m. i anledning af sagen. Jf. folketingsspørgsmål nr. 275 (”Blev oplysninger om men- 
nesker, begivenheder i forbindelse med antiapartheid-aktioner mv., som PET fik indsamlet, videre- 
givet til andre efterretningsvæsener, og kan nogle af disse oplysninger være tilgået Sydafrikas efter- 

Dernæst kan en ransagning som sit umiddelbare formål have haft at afværge 
alvorlige forbrydelser. Sådanne ransagninger blev ofte udløst af modtagelsen 
af oplysninger om planlagte aktioner eller handlinger, der var af en sådan art, 
at PET ikke kunne vente med at gribe ind. Hvis der blev fundet beviser for de 
planlagte lovovertrædelser, kunne det efterfølgende føre til strafforfølgning. I 
1965 modtog politiet oplysninger om, at en trotskist skulle være i besiddelse af 
sprængstof, der skulle anvendes til et attentat mod den amerikanske ambassade. 
Under den efterfølgende ransagning fandt politiet sprængstoffet og en opskrift 
på fremstilling af sprængstof.” I november 1969 fik politiet tilladelse af retten til 
at ransage og beslaglægge Politisk Revy og Vietnam-Solidaritet, idet PET havde 
forhåndsoplysninger om, at bladene ville offentliggøre oplysninger om ikke-al- 
ment kendte militære installationers beliggenhed og anvendelse.?”> Under Ver- 
densbank-urolighederne modtog PET oplysninger, der ledte til en ransagning af 
maoisten Gotfred Appels forlag Futura, hvor der blev fundet molotovcocktails, 
ståltråd med bolte, sten og granstokke.?% I slutningen af 1980 fik PET rettens til- 


retningsvæsen?”), nr. 276 (”Hvad var baggrunden for, at politiet i 1989 ransagede Landskomiteen 
Sydafrika-Aktions kontor og beslaglagde medlemskartoteket, og hvad blev de oplysninger, som PET 
i den forbindelse fik adgang til, anvendt til? Er nogle af disse oplysninger givet videre til andre efter- 
retningsvæsener, og kan nogle af disse oplysninger være tilgået Sydafrikas efterretningstjeneste?”) 
og nr. 278 (”Ministeren bedes kommentere Gorm Gunnarsens opfattelse af, hvad PET's interesse for 
Landskomiteen Sydafrika-Aktion kan skyldes, herunder ikke mindst en evt. sammenhæng mellem 
USAS politik på området på dette tidspunkt og udveksling af informationer fra PET til Sydafrikas 
efterretningsvæsen?”). Ransagningen hang sammen med en mistanke om involvering i en konkret 
hærværksaktion, og der er ikke belæg i sagsmaterialet for antagelsen om, at indgrebet skyldtes USAs 
politik over for Sydafrika på daværende tidspunkt. I sagens bilag 3 findes et omslag, der indeholder 
de beslaglagte medlemslister. Det fremgår af påtegnelsen på omslaget, at materialet blev brugt til at 
identificere personer med tilknytning til Sydafrikakomiteen og Unge mod Apartheid. Der forelig- 
ger ingen oplysninger i sagen om, at oplysninger fra ransagningen skulle være videregivet til den 
sydafrikanske efterretningstjeneste. Som det fremgår af afsnittet om det internationale samarbejde, 
ophørte kontakten mellem PET og den sydafrikanske tjeneste i 1985, og det er derfor Kommis- 
sionens vurdering, at PET sandsynligvis ikke har videregivet oplysninger fra ransagningen til den 
sydafrikanske tjeneste. 

902 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om trotskisterne). 

903 Se Kommissionens beretning, bind 10, om PET's overvågning af protestbevægelser (afsnittet om 
Vietnambevægelsen). 

904 Se Kommissionens beretning, bind 10, om PET's overvågning af protestbevægelser (afsnittet om 
Verdensbank-demonstrationerne); og bind 9 om PET's overvågning af den antiimperialistiske ven- 
strefløj (afsnittet om KUF). 

ladelse til at ransage en person med tilknytning til det anarkistiske miljø i Århus. 
Den pågældende var mistænkt for at have forbindelse til Danmarks Socialistiske 
Befrielsesbevægelse (DSB), der mentes at stå bag flere ildspåsættelser i byen, og 
for at være i besiddelse af sprængstof.”% 

Endelig kan ransagninger have haft til formål at indhente oplysninger til en 
igangværende overvågningsoperation. En ransagning af denne karakter måtte 
normalt være hemmelig, hvis operationen ikke skulle afsløres. Hemmelige ran- 
sagninger synes primært at være foregået i kontraefterretnings- og kontrater- 
rorsager.?% Selv om hemmelige ransagninger først blev lovreguleret i 1997, synes 
det at have været praksis, at PET udførte dem på grundlag af indhentede rets- 
kendelser. Birgitte Stampe, der var chef for PET 1993-2002, har oplyst overfor 
Kommissionen, at hemmelige ransagninger før 1997 blev foretaget i henhold til 
retskendelser, ”og de bad udtrykkeligt retten om tilladelse til at foretage hem- 
melig ransagning?””” Det er Birgitte Stampes opfattelse, at de første kendelser til 
hemmelige ransagninger blev indhentet af hendes forgængere.” Ole Andersen, 
der var jurist i PET i 1990-94 og 1995-96, og som bl.a. havde til opgave at ind- 
hente retskendelser, har bekræftet, at PET kun foretog hemmelige ransagninger 
på grundlag af retskendelser: ”Foreholdt, at hemmelige ransagninger først bliver 
lovreguleret i 1997, forklarer vidnet, at PET også fik mastekendelser på aflytning 
af mobiltelefoner, før dette blev reguleret i retsplejeloven??? 

En anden måde, hvorpå PET udførte hemmelig ransagning før 1997, var i 
forbindelse med installering af rumaflytningsudstyr.”? De tidligste eksempler på 
sådanne operationer synes ikke altid at være foregået i henhold til retskendelser. 
Ib Norgaard har i sine erindringer berettet om, at han syv gange, efter at han 
havde installeret rumaflytning af Oleg Gordijevskijs lejlighed, trængte ind i lej- 
ligheden for at finde tegn på KGB-officerens aktiviteter.” Der synes ikke at være 
indhentet retskendelser på hverken ransagning eller (efter 1972) rumaflytning af 


905 Kommissionens database over retskendelser. Se også Kommissionens beretning, bind 12, om An- 
ders Nørgaard-sagen. 

906 RB: Ole Andersen, 25. september 2007. 

907 RB: Birgitte Stampe, 24. oktober 2007. 

908 Ibid. 

909 RB: Ole Andersen, 25. september 2007. 

910 For eksempler på dette: PET, operationssager. 

91 Ib Norgaard, Spionjæger i Danmark, s. 94-95. 

Gordijevskij.?” I 1980 fik PET i forbindelse med en kontraterrorsag rettens god- 
kendelse af en hemmelig ransagning, der var blevet foretaget som forberedelse af 
installeringen af rumaflytningsudstyret.”> Birgitte Stampe har over for Kommis- 
sionen understreget, at i hendes tid som chef foregik ransagninger i forbindelse 
med rumaflytning kun efter retskendelse: ”Det var ikke en fast procedure, men 
der var intet til hinder for, at man i retskendelsen til rumaflytning samtidig fik 
tilladelse til ransagning. Hvis man ville foretage en egentlig ransagning, skulle 
der selvfølgelig foreligge en kendelse” Ifølge Ole Andersen var det imidlertid 
opfattelsen i PET, ”at hvis man havde tilladelse til rumaflytning, havde man der- 
med også tilladelse til at foretage ransagning som det mindre i det mere. Det var 
ikke noget, de normalt brugte, men det var jo naturligt, at man så sig omkring, 
når man nu var inde.””% I praksis synes PET altså at have benyttet retskendelser 
til rumaflytning til samtidig i et vist omfang at udføre hemmelige ransagninger. 
Kommissionen har også fundet et eksempel på, at PET selv medbragte vidner, 
der godkendte en ransagning uden den pågældende var til stede. I dette tilfælde 
var det to officerer fra forsvaret.” 

Disse former for hemmelige ransagninger skal vurderes i forhold til den ydre 
trussel mod Danmark under den kolde krig. De hemmelige ransagninger foregik 
som et led i PET's overvågning af fjendtlig efterretningsvirksomhed i Danmark 
under den kolde krig, og det ville i betydelig grad have skadet danske sikker- 
hedsinteresser, hvis det ikke havde været muligt for PET at anvende dette virke- 
middel. Hemmelige ransagninger var også et vigtigt virkemiddel i bekæmpelsen 
af den stigende terroraktivitet fra 1970'erne. Der var også en risiko for, at alliere- 
de udenlandske tjenester ville have foretaget disse operationer, hvis den danske 


912. Kommissionens database over retskendelser. Operationen mod Gordijevskij foregik i 1968 og er 
dokumenteret i: PET, personsag: Notitser, 23. april, 11. juni og 12. august 1968. Der er ikke fundet 
retskendelser på ransagning mod Gordijevskij i 1968. Ifølge retsbogsmaterialet fandtes der kun en 
kendelse på telefonaflytning af Gordijevskij, der løb fra den 22. august 1967 til den 18. februar 1970. 
Ib Norgaard beretter også om en anden hændelse, hvor han i forbindelse med en aflytning af en sov- 
jetisk statsborger på et hotel blev beordret til igen at trænge ind i værelset for at affotografere nogle 
papirer. Ib Norgaard, Spionjæger i Danmark, s. 98-101. Der synes heller ikke at have foreligget en 
ransagningskendelse i dette tilfælde. Kommissionen har ikke foretaget en retlig vurdering af disse 
sager, da de foregik på kontraefterretningsområdet og dermed falder uden for kommissoriet. 

913 PET, operationssag: Rapport, 20. februar 1980; Udskrift af retsbogen for Københavns Byrets afde- 
ling for Grundlovsforhør, 21. februar 1981. 

914 RB: Birgitte Stampe, 24. oktober 2007. 

915. RB: Ole Andersen, 25. september 2007. 

916 PET, emnesag: Rapport, 24. oktober 1985 (underskrevet 4. november 1985). 

tjeneste ikke havde udfyldt denne opgave. Det grundlæggende problem var, at 
lovgivningen ikke havde fulgt udviklingen, og at PET på kontraefterretnings- og 
kontraterrorområdet undertiden var et skridt foran udviklingen. Det skal under- 
streges, ax Kommissionen ikke har fundet eksempler på hemmelige ransagnin- 
ger mod politisk-ideologisk prægede miljøer i den undersøgte periode.” 

Det kan dog ikke afvises, at PET i et enkelt tilfælde har haft overvejelser om 
at foretage hemmelige ransagninger mod en sådan gruppering. Det synes at have 
været almindelig praksis ved hemmelige ransagninger (og i forbindelse med in- 
stallering af rumaflytning), at man anvendte PET's egen låsesmed til at få adgang 
til de aflåste lokaliteter. Låsesmedens arbejde er beskrevet i årsberetningen for 


1985: 
”P.E.T.s låsesmed har heller ikke ligget på den lade side: 


Han har i 1985 ydet i alt 40 assistancer til egen samt andre afdelinger. Heraf er i 
alt 20 assistancer ydet for P.E.T. Det samlede antal assistancer repræsenterer 142 
timer, som er anvendt til opdirkning samt fremstilling af nøgler til brug for op- 
gaveløsningerne. Der blev i alt fremstillet 34 nøgler fordelt mellem såvel normal- 
som systemprofiler”» 


PET kunne også skaffe sig adgang ved at kopiere den pågældendes nøgler.” 
Kommissionen har under sin gennemgang af PET's arkiv fundet en personsag, 
der illustrerer fremgangsmåden.” En person, der var aktiv på venstrefløjen, blev 
i1996 anholdt under en demonstration. Ved den lejlighed blev hans nøgler ko- 
pieret af Afdeling 4, som opbevarede kopierne. Næsten tre måneder senere fore- 
tog PET en hemmelig ransagning af den pågældendes lejlighed, hvor tjenesten 
anvendte nøglekopierne. Under ransagningen blev indholdet af den pågælden- 
des computer kopieret.” Birgitte Stampe har oplyst, at det ikke var almindeligt, 


917 Jf. folketingsspørgsmål nr. 312 (”Ministeren bedes oplyse, om PET har ransaget eller foretaget ind- 
brud i DKP/mls partikontor. I bekræftende fald ønskes oplyst hvornår”). Der er ikke fundet tegn på 
indtrængen eller ransagning hos DKP/ml. 

918 PET, administrativ sag: ”Beretning om tjenesten i afdeling 4 (obs og teknik) 1985”, 10. marts 1986. 

919 For et eksempel på kopiering af nøgle i en antiterrorsag: RB: 20. juni 2001. 

920 Personsagen falder tidsmæssigt uden for kommissoriet, men Kommissionen har valgt at inddrage 
den i undersøgelsen, da den rejser spørgsmålet, om dette også foregik på det politiske område før 
1990. 

921 Det skal bemærkes, at der som anført ovenfor på det pågældende tidspunkt ikke var lovhjemmel 
til hemmelig ransagning. Det fremgår ikke af sagen, om der blev indhentet retskendelse til ransag- 

at PET foretog nøglekopiering, at det kun skete i forbindelse med ransagning, 
og at hun ikke kan forestille sig, at PET har opbevaret nøglekopierne.?”> Det skal 
understreges, at der ikke er fundet sådanne eksempler fra perioden før 1990. 
Det vides, at PET i hvert fald i et tilfælde udleverede et kitsæt til en kilde, så- 
ledes at denne kunne kopiere nøglerne til et politisk parti. Det foregik i 1983, og 
kilden var Anders Nørgaard, der skulle skaffe PET adgang til Socialistisk Arbej- 
derpartis (SAP) lokaler. Den pågældende PET-medarbejder, der var involveret i 
sagen, har over for Kommissionen oplyst, at hensigten var, at PET skulle indhen- 
te en retskendelse til at få adgang til lokalerne. Der blev imidlertid aldrig lavet en 
kopi, idet Nørgaard selv fik en nøgle, og PET fik aldrig adgang til SAP's lokaler.” 
PET kunne efter reglerne om periculum in mora ransage uden den mistænk- 
tes godkendelse eller forudgående retskendelse, hvis ”øjemedet ville forspildes”. 
Hvis den mistænkte anmodede om det, skulle PET efterfølgende indhente ret- 
tens godkendelse. Dette skete da også flere gange under den kolde krig.” Imid- 
lertid synes PET ved flere lejligheder at have handlet i strid med reglerne for 
ransagning. I maj 1962 blev en ung aktivist anholdt ved Svanemøllens kaserne 
for at have uddelt løbesedler, som ifølge politiet opfordrede til lydighedsnæg- 
telse. Efterfølgende blev den yderliggående organisation Gruppe 61's sekretariat 
ransaget, idet politiet mente, at løbesedlerne var blevet fremstillet her. Ransag- 
ningen foregik uden kendelse for ikke at forspilde øjemedet, og politiet beslag- 
lagde gruppens medlemskartotek og andre effekter.?> Politiets fremgangsmåde 
blev den følgende dag godkendt af Københavns Byret, men sagen blev kæret 
til Østre Landsret, der udtalte sin kritik af, at politiet ikke fuldt ud havde over- 
holdt Retsplejelovens regler for ransagning. Retten pegede på, at ransagningen 
var foretaget uden indkaldelse af vidner, og at det ikke var blevet oplyst, ”at det 
ikke havde været muligt at tilkalde vidner”? Retten fandt imidlertid, at disse 


ningen. Det er et spørgsmål, om kopieringen af nøglen var lovlig. Kommissionen har valgt ikke at 
undersøge disse spørgsmål nærmere, da sagen tidsmæssigt falder uden for kommissoriet. 

922 RB: Birgitte Stampe, 24. oktober 2007. 

923 RB: 29. januar 2003. 

924 Se Kommissionens beretning, bind 10, om PET's overvågning af protestbevægelser (afsnittet om 
Verdensbank-demonstrationerne i 1970) og bind 9 om den antiimperialistiske venstrefløj (afsnittet 
om Appel-gruppen); Kommissionens database over retskendelser (7. august 1984 og 6. marts 1987). 

925 PET, emnesag: ”Forretningsudvalget for Gruppe 61 til pressen: Åbent brev til folketinget, domsto- 
lene og politiet”, 16. maj 1962. Sagen er også omtalt i Mads Nissen Styrk, De hemmelige kartoteker 
(Forlaget Aros, 1964), s. 92-93. 

926 PET, emnesag: Udskrift af Østre Landsrets dombog for III. Afdeling, 8. juni 1962. 

overtrædelser ikke var af en sådan karakter, at ransagningen var ugyldig, hvorfor 
domstolen stadfæstede den tidligere beslutning. 

Dette var øjensynlig ikke en enlig svale. I januar 1970 udsendte politiinspek- 
tør Arne Nielsen en dagsbefaling, hvori han på ”given foranledning” gjorde po- 
litipersonalet opmærksom på reglerne om ransagning og beslaglæggelse. PET's 
chef understregede især bestemmelserne om, at i tilfælde, hvor den mistænkte 
godkendte ransagningen eller ikke ønskede vidner eller ikke selv ønskede at 
overvære ransagningen, skulle dette sikres skriftligt. Arne Nielsen gjorde også 
opmærksom på, at politifolkene skulle oplæse retskendelsen eller oplyse om 
betydningen af ”øjemedet” inden ransagningen blev iværksat.” Det forhold, at 
PET's chef i 1970 så sig nødsaget til på ”given foranledning” at erindre om reg- 
lerne, tyder på, at der havde været et eller flere tilfælde, hvor medarbejdere i 
PET har været i tvivl om eller har overtrådt de omtalte regler i forbindelse med 
ransagning. Der kan være tale om ransagningerne og beslaglæggelserne i for- 
bindelse med Kejsergadesagen i slutningen af 1969. PET har efter anmodning 
fra Kommissionen undersøgt sagen, men har ikke fundet oplysninger, der kan 
belyse baggrunden for dagsbefalingen.””” Der findes endvidere et par eksempler 
fra tiden efter dagbefalingen på, at retten udtalte kritik af, at der ikke var tilkaldt 
vidner til ransagninger.?”” 


Overskudsinformation fra ransagninger 


Der er flere eksempler i det bevarede arkivmateriale på, at politiets ransagnin- 
ger kastede overskudsinformation af sig i form af oplysninger om politisk virk- 
somhed. I 1953 gjorde KE PET opmærksom på, at en navngiven kommunist var 
kendt i tjenesten på grund af, at den pågældende havde søgt om radiosendertil- 
ladelse, og fordi ”man under en ransagning hos en kommunist har fundet en del 
korrespondance, hvori [ - ] opfordrer til oprettelse af en kommunistafdeling i 
[ - ]7% Som tidligere nævnt gennemførte politiet den 11. maj 1962 en ransagning 


927 PET, administrativ sag: Arne Nielsen, Dagsbefaling nr. 98, 14. januar 1970. Befalingen var vedhæftet 
Rigsadvokatens meddelelsesblad nr. 12 fra april 1959 vedrørende reglerne for ransagning. 

928 Kommissionens arkiv: Politiets Efterretningstjeneste til Undersøgelseskommissionen vedrørende 
PET, 1. oktober 2007. 

929 Et aftilfældene angik et medlem af Appel-gruppen. Kommissionens database over retskendelser (17. 
januar 1989; endvidere 2. december 1983). 

930 PET, emnesag: Notits, 1. oktober 1953. 

af Gruppe 61's lokaler og beslaglagde en række effekter, deriblandt medlemskar- 
toteket og forhandlingsprotokoller. Den 11. juli afsluttede en medarbejder i KE 
udarbejdelsen af en notits på 40 sider om Gruppe 61, som efter alt at dømme i 
væsentlig grad byggede på materialet fra ransagningen. Notitsen indeholdt bl.a. 
en gengivelse af gruppens mødereferater, korrespondance og fortegnelser over 
gruppens 128 medlemmer og 16 ”revolutionære medlemmer”. Det fremgår af no- 
titsen, at den blev udarbejdet, inden Landsretten havde taget stilling til kæremå- 
let om beslaglæggelsen.”> I forbindelse med ransagningen på forfatteren Arne 
Herløv Petersens bopæl i 1981 fandt politiet et omfattende materiale vedrørende 
forfatterens politiske virksomhed. Foruden korrespondance, mødereferater og 
regnskaber omfattede materialet medlemsfortegnelser for DKP's distriktsafde- 
linger på Fyn, Dansk-Libysk Arabisk Venskabsforening og Dansk-Cubansk For- 
ening.?” 

Der er enkelte andre eksempler på, at PET har fået adgang til politisk-ide- 
ologiske gruppers medlemskartoteker og -fortegnelser gennem ransagninger. I 
februar 1989 blev en herboende udlænding anholdt for ”politisk hærværk” idet 
den pågældende havde påklistret ”BOYKOT ISRAEL”-klæbemærker på israel- 
ske frugter i en butik i Odense. Efterfølgende rapporterede regionsafdelingen i 
Odense til Centralafdelingen: ”Han nægtede sig skyldig, og ved den efterfølgen- 
de ransagning på hans bopæl blev der fundet en del materiale fra Palæstinakam- 
pagnen, heriblandt et person-kartotek pr. 29/9 1988 for Palæstinakampagnen i 
Danmark”% Regionsafdelingen vedlagde en udskrift af Palæstinakampagnens 
personkartotek, som indeholdt navnene på 93 medlemmer og støttemedlem- 
mer.” Senere samme år foretog politiet ransagning i lokaler, der tilhørte medie- 
gruppen Modlys, der havde forbindelser til BZ-miljøet. I den forbindelse kom 
PET i besiddelse af gruppens medlemsliste, der omfattede 15 personer, hvoraf tre 
i forvejen var registreret, og fem andre var ”kendt'” I forbindelse med ransag- 
ninger i 1989 mod to aktivister med tilknytning til Sydafrika-komiteen i Odense, 
som var mistænkt for at være involveret i hærværksaktioner i protest mod apart- 


931 PET, emnesag: ”Gruppe 61” mv., 11. juli 1962. 

932 PET, operationssag, kasse 18: Bilag 2, 3, 4 0g 7. 

933 PET, emnesag: Notits, 22. marts 1989. 

934 Ibid.: Udskrift, ”Palæstina-kampagnen, Personkartotek pr. 29/9-88”. 

935. PET, emnesag: ”Vedr.: Redegørelse om mediegruppen MODLYS og personer tilknyttet grupper”, 14. 
august 1989. 

heid-systemet, fandt PET adresselister på komitéens medlemmer. På grundlag af 
materialet kunne tjenesten identificere 31 antiapartheid aktivister. 


Indbrud 


Kommissionen har undersøgt en række sager, hvor det er blevet påstået, at PET 
under den kolde krig begik indbrud mod politisk-ideologiske grupperinger og 
personer.?” I april 1962 blev der begået et indbrud mod Kampagnen mod Atom- 
våben (KmA), hvor der blev stjålet 2.000 spørgeskemaer med navne og adres- 
ser på deltagere i påskemarchen i 1962, 200 kartotekskort med oplysninger på 
personer, der uddelte Km As materiale, og en privat korrespondance. Da der ikke 
blev stjålet penge eller andet let omsætteligt løsøre fra kontoret, er det nærlig- 
gende at antage, at indbruddet var politisk motiveret. En række omstændighe- 
der tyder på, at det var personer fra den yderste højrefløj, der stod bag, men 
politiet valgte at henlægge sagen af mangel på beviser. Kommissionen har ikke 
fundet holdepunkter for, at PET skulle have været involveret i indbruddet. 
I 1976 hævdede Ekstra Bladet, at Henning Jensen fra den antikommunistiske 
Demokratisk Alliance skulle have skaffet PET adgang til Socialistisk Folkepartis 
partikontor, hvorfra tjenesten skulle have affotograferet partiets medlemslister, 
abonnementslister, korrespondance og andet materiale. Kommissionen har ikke 
fundet holdepunkter for, at PET skulle have været involveret i et sådant indbrud, 
selv om det skal understreges, at der kun er bevaret få dokumenter fra overvåg- 
ningen af SF fra tiden før begyndelsen af 1970'erne. Imidlertid forekommer flere 
aspekter af historien usandsynlig, og flere PET-medarbejdere, som Kommissio- 
nen har afhørt, har afvist ethvert kendskab til et sådant indbrud.” 


936 PET, emnesag: ”Vedr.: Adresselister over personer med tilknytning til Syd-Afrikakomiteen i Oden- 
se”, 29. januar 1990. 

937 I det følgende besvares folketingsspørgsmål nr. 286 (”Har PET eller PET-agenter medvirket ved 
indbrud eller lignende hos politiske partier, ungdomsorganisationer eller bevægelser?”) og nr. 287 
(”Har PET eller PET-agenter medvirket ved indbrud hos politiske partier, ungdomsorganisationer 
eller bevægelser, hvor disses medlemsarkiver er blevet fjernet og/eller kopieret?”). 

938 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om trotskisterne) og bind 10 om protestbevægelser (afsnittet om Kampagnen mod Atom- 
våben). 

939 Se Kommissionens beretning, bind 7, om PET's overvågning af de politiske partier (afsnittet om SF). 

I maj 1969 blev VS' afdelingskontor i Esbjerg udsat for et indbrud. Partiet 
hævdede senere, at en liste over partiets kontaktfolk var forsvundet, og at en 
efterretningstjeneste måtte stå bag. Kommissionen har ikke i det bevarede ar- 
kivmateriale fundet noget, der tyder på, at PET skulle have været involveret i 
indbruddet.” I 1971 hævdede Kasper Neergaard, at to PET-medarbejdere, der 
havde forsøgt at hverve ham som meddeler, havde forsøgt at overtale ham til 
at stjæle trotskisternes arkiv mod 1.500 kr. Ifølge de pågældende medarbejdere 
havde Neergaard selv tilbudt at fremskaffe materialet. Det er ikke muligt for 
Kommissionen på det foreliggende grundlag at fastslå, hvilken påstand der er 
korrekt.” 

Der findes imidlertid et eksempel fra denne periode, der kunne tyde på, at 
PET har benyttet sig af indtrængen uden kendelse.» Under de voldsomme uro- 
ligheder i forbindelse med Verdensbank-mødet i København i september 1970 
benyttede aktivisterne sig af radiokommunikation for at kunne følge politiets 
bevægelser. Operationerne blev styret fra Huset i Magstræde, men som politiin- 
spektør Arne Nielsen oplyste over for Embedsmændenes Sikkerhedsudvalg den 
23. september, ”ville det måske være vanskeligt at få en kendelse til en razzia mod 
denne ejendom, som formentlig ville blive nødvendig; der var i så fald tale om en 
stor operation”? Der var således både tale om, at PET savnede det nødvendige 
grundlag til en retskendelse, og at en eventuel ransagningsoperation ville blive 
ressourcekrævende. 

Et dokument i PET's arkiv kunne tyde på, at tjenesten i stedet valgte at trænge 
ind og undersøge det ”operationsrum” i Huset, der var blevet benyttet til radio- 
kommunikation. Mellem den 8. og 14. oktober foretog to PET-medarbejdere 
”observationer/undersøgelser” i Huset, og de udarbejdede flere notitser om de- 
res indtryk. Den 16. oktober rapporterede de, at de på overvågningsoperatio- 
nens sidste dag, den 14. oktober, havde lokaliseret aktivisternes ”operationsrum”. 
Medarbejderne noterede i deres rapport indledningsvis, at lokalet ”var aflåst 


eo) 


med Ruko-hængelås”, og der fulgte en beskrivelse af lokalets placering og indret- 


940 Se Kommissionens beretning, bind 7, om PET's overvågning af de politiske partier (afsnittet om 
VS). 

941 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om trotskisterne). 

942 Jørn Bro har over for Kommissionen benægtet, at PET begik ulovlige indbrud: ”Tjenesten foran- 
staltede ikke indbrud. Det ville forudsætte et lovbrud, som PET ikke har foretaget” RB: Jørn Bro, 13. 
november 2000. 

943 ESU: Referat af møde 23. september 1970. 

ning. Derpå hedder det: ”I lokalet fandtes blandt andet følgende effekter”, og der 
fulgte en liste på 14 effekter, der var blevet beslaglagt under den tidligere aktion 
mod Hjardemål kirke, og en beskrivelse af lokalets telefonkabel. Beskrivelsen 
kunne således tyde på, at de to medarbejdere fik adgang til et aflåst lokale inde i 
Huset, som de derpå undersøgte for dets indretning og indhold. Materialet viser, 
at det ikke kan udelukkes, at PET i stedet for en lovlig ransagning skaffede sig 
adgang uden at iagttage retsplejelovens regler herom, men Kommissionen har 
ikke kunnet afgøre spørgsmålet. Det vides ikke, om det foregik på medarbejder- 
nes eget initiativ, men PET's ledelse må i det mindste være blevet orienteret om 
det passerede på det tidspunkt, da medarbejderne aflagde rapport. En af de to 
pågældende PET-medarbejdere har over for Kommissionen oplyst, at han ikke 
erindrer den omtalte situation. Han antager, at det ville have fremgået af rappor- 
ten, hvis PET-medarbejderne havde brudt låsen op, eller hvis en aktivist skaffede 
dem adgang, og han kan ikke udelukke, at observationen af lokalet foregik ude- 
fra. Den pågældende PET-medarbejder har understreget, at han ikke har kend- 
skab til, at PET ulovligt skaffede sig adgang til lokaliteter.” 

I 1998 bragte Danmarks Radios program 1 en udsendelse med titlen ”Når 
staten bryder ind” Udsendelsen bragte udsagn fra, hvad der hævdedes at være 
fire anonyme politifolk, der fortalte, at politiet i flere tilfælde havde brudt ind 
hos mistænkte for at foretage ransagning uden retskendelse. En af de påståede 
politifolk beskrev, hvordan han i midten af 1980'erne på ordre af en tidligere ope- 
rativ chefi PET sammen med en kollega var brudt ind i en lejlighed i København 
hos en aktivist fra venstrefløjen. Ifølge udsendelsen affotograferede politifolkene 
forskellige breve, skrivelser og manifester, og oplysningerne blev angiveligt vide- 
regivet til PET. 

Påstandene i udsendelsen blev efterfølgende undersøgt af statsadvokaten for 
København, der vurderede, at ”der ikke ved den foretagne undersøgelse er frem- 
kommet noget som helst, der kan danne grundlag for en formodning om, at 
der af tidligere eller nuværende ansatte i PET eller af politifolk uden for PET 
på PETs anmodning har været foretaget ulovlige ransagninger som påstået i 


944 PET, emnesag: ”Vedr.: ”Huset i Rådhusstræde 13/Magstræde 12”, 16. oktober 1970. 

945 RB: 2. juli 2008. 

946 Udsendelsens indhold er gengivet i Statsadvokaten for København, Frederiksberg og Tårnby til Ju- 
stitsministeriet, Politikontoret, 15. oktober 1998, SÅ 1-98-6205-12. 

radioudsendelsen”%7” Kommissionen har gennemgået statsadvokatens undersø- 
gelse og finder ikke grundlag for at kritisere afgørelsen eller at foretage yderli- 
gere undersøgelse.” Statsadvokatens bemærkning om, at den ledende polititje- 
nestemand, som formodedes at være identisk med den person, der hævdedes 
at have beordret indbruddet på vegne af PET, havde begrundet sin afvisning af 
påstandene med at henvise til, ”at personale uden for PET ikke ville vide, hvad 
der kunne være interessant, samt ved at henvise til, at eventuelle fund ikke ville 
kunne benyttes efterfølgende”; bør imidlertid sammenholdes med Jørn Bros 
forklaring til Kommissionen om, at PET anvendte sine kontaktfolk i politiet til 
at finde oplysninger, der var af interesse for tjenesten, i forbindelse med ger- 
ningsstedsundersøgelser: ”Der var nogle kriminalfolk, der havde bedre blik end 
andre for, om materiale kunne have efterretningstjenestens interesse”%" Det er 
Kommissionens vurdering, at der ikke er ført bevis for de fremsatte påstande om 
ulovlig indtrængen og ransagning. Det skal bemærkes, at Kommissionen ikke 
har undersøgt, om PET anvendte politifolk til at foretage ulovlige ransagninger 
i forbindelse med kontraefterretnings- eller kontraterrorsager, da disse forhold 
ligger uden for kommissoriet. Spørgsmålet om gerningsstedsundersøgelser vil 
blive nærmere behandlet nedenfor. 


947 Statsadvokatens afgørelse er citeret i Politiklagenævnet for København, Frederiksberg og Tårnby 
til Statsadvokaten for København m.fl., 11. november 1999, SA j.nr. SA1-99-321-0707. I første om- 
gang besluttede statsadvokaten ikke at undersøge udsendelsens påstande med den begrundelse, at 
et eventuelt strafansvar ville være forældet, og at en undersøgelse i øvrigt måtte antages at være van- 
skelig at gennemføre. Justitsministeriet anmodede imidlertid statsadvokaten om at overveje sagen 
på ny bl.a. på grund af ”sagens karakter”, og den 18. november 1999 afleverede statsadvokaten sin 
afgørelse, der blev tiltrådt af Politiklagenævnet for København, Frederiksberg og Tårnby. Frank Jen- 
sen og Lars J. Findsen til PET-Kommissionen, 10. december 1999, j.nr. 1998-945-0908. I forbindelse 
med undersøgelsen indhentede statsadvokaten forskellige oplysninger fra PET og lod rejseholdet 
afhøre 12 polititjenestemænd. 

948 De afhørte politifolk, der omfattede de mest sandsynlige ophavsmænd til påstandene, afviste alle 
ethvert kendskab til ulovlige ransagninger foretaget på vegne af PET og nægtede at have udtalt sig 
herom. Flere gav udtryk for, at påstandene, hvis de var ægte, måtte stamme fra uerfarne politifolk 
med et ringe kendskab til politiets efterforskningsmetoder. Arentoft til statsadvokaten for Køben- 
havn m.fl., 1. november 1999, SÅ j.nr. SÅ 1-99-321-0707. 

949 Ibid. 

950 RB: Jørn Bro, 13. november 2000. 

Gerningsstedsundersøgelser og tilfældighedsfund 


PET benyttede sig også af såkaldte gerningsstedsundersøgelser til at indhente 
oplysninger om politiske aktiviteter. Det foregik ved, at kriminalpolitiet i for- 
bindelse med efterforskningen af for eksempel et indbrud benyttede lejligheden 
til at lede efter materiale, der kunne være af interesse for efterretningstjenesten. 
Jørn Bro har oplyst over for Kommissionen, at ”hvis tyve havde smidt rundt med 
effekter, kunne PET's kontaktfolk sætte sig ind i materialet i forbindelse med ger- 
ningssteds-undersøgelsen?”?% Som tidligere nævnt har Bro oplyst, at nogle krimi- 
nalfolk ”havde bedre blik end andre” for hvilke oplysninger, der kunne være af 
interesse for PET.” Ifølge Bro blev gerningsstedsundersøgelser bl.a. benyttet til 
at få adgang til kommunisternes medlemskartoteker: 


”Af og til fik PET fat i et medlemskartotek f.eks. i forbindelse med politimæssig 
efterforskning af brand eller indbrud. Ved kontrol-check viste det sig, at kommu- 
nister med en medlemsalder på over 1 år og 3 måneder typisk var kendt i PET” 


Det er uvist, i hvilket omfang PET har benyttet sig af denne form for informati- 
onsindsamling. Den har ikke sat sig mange spor i det bevarede arkivmateriale, 
hvilket kan skyldes, at PET's sagsbehandlere ikke altid oplyste i deres rapporter, 
hvordan oplysningerne var indhentet. Et eksempel på en gerningsstedsundersø- 
gelse drejer sig om en ansat ved Dansk Industri Syndikat, der i juli 1961 anmeldte 
et indbrud. Under optagelsen af rapporten undersøgte politifolkene lokaliteter- 
ne og fandt i en skuffe i soveværelset et medlemsbevis til DKP. Disse oplysninger 
blev videregivet til PET.” Et andet eksempel drejede sig om Unge mod Apartheid 
(UMA), hvis lokaler i november 1989 blev udsat for hærværk. I forbindelse med 
gerningsstedsundersøgelsen affotograferede politiet en telefonliste, som gjorde 
det muligt for PET at identificere 11 personer, der fungerede som UMASs kontak- 
ter rundt om i landet. 

PET modtog også i andre sammenhænge oplysninger fra politiets efterforsk- 
ning af lovovertrædelser. Generelt synes der at være tale om, at det åbne politi på 


951 Ibid. 

952 Ibid. 

953 Ibid. 

954 PET, emnesag: Notits, 29. juli 1961. 

955. PET, emnesag: Notitser, 30. november 1989 og 29. januar 1990. 

eget initiativ videregav oplysninger til PET. Det skete for eksempel i forbindelse 
med anholdelser. I 1982 blev en person anholdt på grund af ”mistænkelig adfærd” 
i nærheden af en jernbaneviadukt. Det viste sig, at den pågældende var medlem 
af DKU, og at han havde et skriftligt materiale om partiet i sin bagage. Det blev 
kopieret af politiet og videregivet til PET.%f Den pågældende PET-medarbejder, 
der modtog materialet, har over for Kommissionen oplyst, at han ikke erindrer 
den konkrete sag, men at det forekom, at kolleger fra det åbne politi af egen drift 
henvendte sig til PET med oplysninger, som de mente kunne have efterretnings- 
tjenestens interesse.” Det forekom også, at personlige effekter, der var blevet 
stjålet eller glemt, og som senere blev indleveret til politiet, indeholdt oplysnin- 
ger af efterretningsmæssig interesse. Således registrerede PET, at en indleveret 
tegnebog indeholdt oplysninger om ejermandens involvering i støttearbejdet til 
fordel for El Salvador foruden flere telefonnumre.” En venstrefløjsaktivist, der 
blev overvåget af PET, var på et tidspunkt involveret i et alvorligt trafikuheld. 
Efterfølgende indsendte den relevante regionsafdeling en fotokopi af den pågæl- 
dendes notesbog, som ”tilfældigvis har været afdelingen i hænde”% Det frem- 
går ikke, om materialet stammede fra politiets undersøgelse af uheldsstedet, fra 
en forbipasserende eller fra en af tjenestens kontakter på stedet." I 1987 var to 
yngre kvinder involveret i et færdselsuheld. Da ordenspolitiet undersøgte deres 
personlige ejendele og bagage, fandt de forskelligt skriftligt materiale, der angi- 
veligt stammede fra BZ-bevægelsen. Politiet tog kopier af materialet og PET's 
regionsafdeling underrettede Centralafdelingen om, at ”kvinderne er ikke ori- 
enteret om, at der er taget kopier af det trykte materiale, som lå frit tilgængeligt 
i bilen?% I 1985 modtog PET et farvebånd fra Københavns Politi. Det stammede 
fra en skrivemaskine, der havde tilhørt Organisationen til Oplysning om Atom- 


956 PET, emnesag: Notits, 13. august 1982. 

957 RB: 2. juli 2008. 

958 PET, emnesag: Notits, 11. september 1981 med fotokopier. 

959 PET, personsag: Notits, 14. juli 1971. 

960 Det fremgår af regionsafdelingens indberetninger, at der blev stjålet materiale af en forbipasserende. 
Ibid.: Notitser, 14. og 23. juli 1971. PET havde endvidere en kilde, der havde adgang til den pågælden- 
des papirer. Den pågældende PET-medarbejder, der udfærdigede notitsen, har over for Kommis- 
sionen oplyst, at han ingen erindring har om den konkrete sag. RB: 12. august 2008. 

961 PET, emnesag: Notits, 5. januar 1988. 

kraft (OOA), og som ”har været leveret for evt. salg > Det fremgår ikke, hvor- 
dan politiet var kommet i besiddelse af skrivemaskinen.” 


Observation 


PET's observationstjeneste blev oprettet i 1952 som et led i reorganiseringen af ef- 
terretningstjenesterne. Københavns Politis Efterretningsafdeling (KE) blev i den 
anledning udvidet med en observationsafdeling (KE-2), der bestod af 15 krimi- 
nalpolitifolk. Det drejede sig om en afdelingsleder, to teknikere og tre hold a fire 
mand. KE-2 blev overført til PET's Centralafdeling, da KE blev nedlagt i 1966, og 
fik betegnelsen Afdeling V (senere Afdeling E og Afdeling 4). Der blev desuden 
oprettet observationshold i Odense, Kolding, Århus, Aalborg, Vejle og Esbjerg. I 
1962 etablerede de små sønderjyske politikredse et fælles observationshold. 

Observationstjenestens vigtigste opgave var at følge østblokdiplomaternes 
færden i København og i provinsen og dermed kortlægge deres modus operandi 
og identificere eventuelle danske kontakter. Diplomaterne, der for et stort an- 
tals vedkommende var officerer fra de sovjetiske og polske civile og militære 
efterretningstjenester, interesserede sig på deres udflugter især for militære in- 
stallationer, civile nøglepunkter og militære øvelser. For at kunne følge diplo- 
matvognenes færden uddelte PET fortegnelser over vognene til kontakter ved 
færgeoverfarter og andre, der dagligt færdedes på vejene, og tjenesten indledte 
et tæt samarbejde med FE. I midten af 1960'erne konstateredes en ”stagnation” i 
observationsarbejdet, men med oprettelsen af regionsafdelingerne i 1969 fulgte 
en udvidelse og professionalisering af regionernes observationshold.”" 


962 PET, emnesag: Københavns politi, til underretning, 5. maj 1985. 

963 Den pågældende PET-medarbejder, der udfærdigede rapporten, har over for Kommissionen oplyst, 
at han ikke husker den pågældende eller lignende sager. RB: 2. juli 2008. 

964 PET, administrativ sag: ”Kriminalkommissær Hans Christensens beretning til regionsafdelingsmø- 
det den 4. og 5. november 1975 i centralafdelingen”. Observationstjenesten i regionsafdelingerne”, 
3. november 1975. Jørn Bro har oplyst over for Kommissionen, at et af formålene med oprettel- 
sen af regionsafdelingerne var at styrke observationsholdene i provinsen. Det er Bros vurdering, at 
denne reorganisering effektiviserede observationsholdene, idet PET kunne foretage observation i 
hele landet, og regionsafdelingernes hold kunne reagere hurtigt. RB: Jørn Bro, 13. november 2000. 
Kommissionen har afhørt flere PET-medarbejdere om observationsarbejdet i regionerne. RB: 
5. maj 2004; 26. februar 2003; 11. juni 2002. 

PET's observationstjeneste havde en relativ beskeden størrelse. I 1957 bestod 
KE-2 af 23 kriminalpolitifolk, der blev bistået af ni kvindelige observatører i Kø- 
benhavn. Til sammenligning bestod observationstjenesten i Stockholm af ca. 
100 mand og i Oslo af ca. 50 mand.?% PET's styrke på dette område var således 
en fjerdedel af Såpo's og halvdelen af POT's. Det er også et spørgsmål, hvor kvali- 
ficerede observatørerne var på dette tidspunkt. En iagttager vurderede i 1964, at 
alle observatørerne ”mangler den nødvendige specialistuddannelse i dette sær- 
deles vigtige arbejde” og beskrev KE-2's indsats som ”yderst dårligt"'”" Observa- 
tionstjenesten voksede kun langsomt i løbet af den kolde krig: I 1971 omfattede 
Centralafdelingens Afdeling E (observation) 28 politifolk,?” i 1981 var personalet 
vokset til 38 medarbejdere,” og ved starten af 1988 var observationstjenesten i 
Afdeling 4 på 41 medarbejdere.” Det var gennemgående temaer i afdelingens 
årsberetninger i 1970'erne og 1980'erne, at det ikke var muligt at opfylde perso- 
nalenormeringen, og at der hyppigt skete udskiftninger blandt de ansatte. Det 
betød, at der var mangel på erfarne og trænede observatører.”? I begyndelsen af 
1970'erne klagede observationstjenesten også over samarbejdet med PET's sags- 
behandlere, men det blev øjensynligt bedre med tiden.” 

Ud over den almindelige skjulte observation eller ”skygning”, hvor observa- 
tørerne søgte at følge målobjektets færden uden selv at blive opdaget, fandtes 
der forskellige former for observation. Punktobservation foregik ved, at observa- 
tørerne havde en fast placering og blot rapporterede om målobjektets passage. 
Det kunne for eksempel være kontakter ved færgeoverfarter. Ved rekognoscering 
ledte observatørerne efter målobjektet eller mistænkelig aktivitet i et område. 
Kontraobservation havde til formål at afdække, om et målobjekt, for eksempel 


965 JM, ujournaliseret: ”Redegørelse for PET-udvalgets undersøgelser og overvejelser” [marts 1957]. 

966 JM, P.O.-sag: ”Ad P.E.T”, udateret men stemplet 7. december 1964. Det fremgår af skrivelsen, at ved- 
kommende bl.a. havde arbejdet 14 dage med personundersøgelser i afdeling I. 

967 PET, administrativ sag: Afdeling E, Årsberetning 1971, 24. januar 1972. 

968 Ibid.: ”Beretning om tjenesten i afdeling E 1981". 

969 Ibid.: ”Beretning om tjenesten i afdeling 4 1987”. 

970 En jurist i PET har peget på, at fordelen ved at benytte politifolk, der var på en to-årig turnus fra 
det almindelige politi, var, at observatørerne ikke nåede at blive et kendt ansigt hos modparten. RB: 
12, marts 2002. 

971 PET, administrativ sag: Afdeling E, Årsberetning 1970, 19. januar 1971; Afdeling E, Årsberetning 
1971, 24. januar 1972. Ifølge Jørn Bro fungerede observationstjenesten også som PET's ”kyllinge- 
farm”, hvorfra man kunne hente politifolk med særlige evner for efterretningsarbejdet. RB: Jørn Bro, 


14. november 2000. 

et kildeemne eller en dobbeltagent, blev skygget af modparten. I begyndelsen af 
1970'erne begyndte PET tillige at anvende klodsholdsobservation, der havde til 
formål at tvinge modparten til at opgive sin aktivitet ved at gøre observationen 
åbenlys. Denne teknik blev fortrinsvis anvendt over for østlige efterretningsof- 
ficerer, der udspionerede militære installationer og lignende.” 
Observationstjenesten benyttede sig af en række hjælpemidler i sit arbejde. 
Holdene havde et antal civile tjenestevogne til at følge efter diplomatbilerne. I 
begyndelsen af 1970'erne fik tjenesten desuden mulighed for at rekvirere fly fra 
flyvestation Vandel, der kunne benyttes til observation fra luften.” Efter flere 
forsøg fik PET i 1980'erne mulighed for at benytte små radiosendere, så tjenesten 
på afstand kunne følge diplomatbilernes færden.” Til at foretage skjult fotogra- 
fering havde PET en fotovogn,”> og observatørerne kunne desuden uset tage 
billeder med fotografiapparater indbygget i bærbare tasker.”f Observationstje- 
nesten benyttede også tv-overvågningskameraer og videoudstyr til at optage 
aktiviteter ved interessante målobjekter.”” I begyndelsen benyttede PET sig af 
miniatureradiosendere, der kunne være skjult på en person, til at optage sam- 


972 For klodsholdsobservation se PET, administrativ sag: ”Referat vedr. kvartalsmøde onsdag den 
5. april 1972 i centralafdelingen med regionsafdelingslederne”. RB: Jørn Bro, 14. november 2000. Der 
var uenighed i PET om betydningen af denne teknik, se PET, administrativ sag: ”Kriminalkommis- 
sær Hans Christensens beretning til regionsafdelingsmødet den 4. og 5. november 1975 i centralaf- 
delingen”. Observationstjenesten i regionsafdelingerne” 3. november 1975. En negativ konsekvens af 
klodsholdsobservation kunne være, at observatørernes udseende dermed blev afsløret. Det fremgår 
imidlertid af materiale overdraget af en dobbeltagent i en østlig militær efterretningstjeneste, at 
PET's aggressive teknik hæmmede dens indsats i Danmark. Se Kommissionens beretning, bind 6, 
om PET's overvågning af DKP 1945-1989. 

973 PET, emnesag: ”Kriminalkommissær Hans Christensens beretning til regionsafdelingsmødet den 
4. og 5. november 1975 i centralafdelingen”. Observationstjenesten i regionsafdelingerne” 3. novem- 
ber 1975. Observationstjenestens bilpark var længe ret begrænset. I 1957 rådede KE-2 blot over tre 
vogne. JM, ujournaliseret: ”Redegørelse for PET-udvalgets undersøgelser og overvejelser” [1957]. 

974 PET, administrativ sag: Notitser, 5. november 1977, 13. december 1976, 7. januar 1977, 24. januar 1977, 
1. februar 1977, 17. februar 1984, 4. februar 1986 og 28. februar 1989. PET, emnesag: Notits, udateret. 
PET, administrativ sag: Skrivelse, 20. august 1987. Se også Ib S. Norgaard, Spionjæger i Danmark, 
S. 31-32. 

975 PET, administrativ sag: ”Resultatet af Gruppe T's overvejelser om emnet: Indhentning via teknik. 
Årsmødet 1980, Hanstholm, 30. april 1980”. 

976 PET, administrativ sag: Notitser, 7. marts 1974 og 11. april 1979. Se også Ib Norgaard, Spionjæger i 
Danmark, s. 26-31. 

977 PET, administrativ sag: Notitser, 5. november 1975, 29. september 1976, 1. september 1981, 19. juli 
1984 og 13. juni 1988. 

taler, men på grund af risiko for, at samtalerne blev aflyttet og dermed opdaget, 
gik tjenesten i begyndelsen af 1970'erne over til at anvende minibåndoptagere af 
mærket NAGRA.? De blev fortrinsvis anvendt af kilder og dobbeltagenter til 
optagelse af samtaler, men de kunne også benyttes af PET's observatører til at 
optage taler under demonstrationer eller samtaler under frokostmøder.”? 

Ifølge et notat, der blev udarbejdet af en jurist i PET til juristerne og afde- 
lingslederne i 1979, indebar reglerne i retsplejeloven og straffeloven fra 1972, at 
aflytning af en samtale mellem andre, end den der aflytter, under brug af bånd- 
optager forudsætter en forudgående retskendelse. Det anføres således: ”Det kan 
herefter konkluderes, at anvendelse af båndoptagere under observationer, f.eks. i 
restauranter, ikke er lovlige uden retskendelse”? Som nærmere anført nedenfor 
kan Kommissionen tilslutte sig denne vurdering. Der er fundet et enkelt eksem- 
pel efter udarbejdelsen af dette dokument på et møde i en restaurant, som efter 
alt at dømme blev aflyttet af PET's observatører ved hjælp af en skjult båndop- 
tager. 

Observationsarbejdet var ganske ressourcekrævende.?” Flere tidligere med- 
arbejdere i observationstjenesten har over for Kommissionen oplyst, at en ob- 
servationsopgave kunne omfatte op til seks-otte mand.?% Da KE-2 i 1960 skulle 
observere SF's formand Aksel Larsen under hans hemmelige møder med en re- 
præsentant for en udenlandsk efterretningstjeneste, blev der indsat seks politi- 
folk fordelt i tre biler.% Observationstjenesten bestod længe af tre hold a seks- 
otte mand (de blev senere udvidet til ti mand?%), og PET var således kun i stand 
til at foretage få opgaver af denne størrelsesorden på samme tid. Andre obser- 
vationsopgaver kunne dog løses af et mindre antal medarbejdere. Således blev 


978 PET, administrativ sag: Notitser, 16. marts 1972 med kontinuering og 7. juni 1972 med kontinuering. 

979 ”Det forekom vist, at PET medbragte båndoptagere til demonstrationer for at optage de mere op- 
gejlede taler” RB: Jørn Bro, 27. november 2000. PET's observatører anvendte under tiden også mi- 
nibåndoptagere til at optage politikeres frokostmøder med østlige efterretningsofficerer. Se Kom- 
missionens beretning, bind 7, om PET's overvågning af de politiske partier (afsnittet om SF). 

980 PET, emnesag: Notat, 19. marts 1979. 

981 PET, operationssag: Observationsrapport, 25. august 1979. 

982 Jf. RB: Henning Fode, 24. april 2001. 

983 ”Så vidt det var muligt, var man 2 mand i en bil, men der kunne være helt op til 8 mand involveret 
i en skygning” RB: 21. maj 2002. ”Et observationshold bestod som regel af 6 personer, og de kørte 
typisk i flere biler. [...] Så vidst han husker, var de 6-8 mand på hvert hold” RB: 8. maj 2002. 

984 Se Kommissionens beretning, bind 7, om PET's overvågning af de politiske partier (afsnittet om SF). 

985 RB: 22. oktober 2002; 22. maj 2002. 

der gerne anvendt to observatører til at overvåge politikeres frokostmøder med 
østlige efterretningsfolk. Under alle omstændigheder lagde observationsopga- 
verne beslag på PET's begrænsede ressourcer, og det var derfor nødvendigt for 
tjenesten at prioritere sin indsats. Dette var også erfaringen hos en af de større 
udenlandske samarbejdspartnere, der hovedsagligt begrænsede anvendelsen af 
observationstjenesten til konkrete opgaver.” 

Det er det generelle indtryk, at PET's observationsarbejde blev mere mål- 
rettet i løbet af den kolde krig, og at tjenesten i stigende grad prioriterede sin 
indsats. I de første årtier synes observationstjenesten kun i et vist omfang at 
være blevet indsat til konkrete efterforskningsopgaver, og tjenesten bestemte så- 
ledes ofte selv, hvordan dens ressourcer skulle anvendes. Det fremgår således 
af Afdeling E's egne opgørelser i 1972, at 50 % af opgaverne blev udført efter 
rekvisition fra sagsbehandlerne, mens de resterende 50 % blev udført på eget 
initiativ. Afdelingen iværksatte således selv observationsopgaver efter læsning 
af aflytningsrapporter og analyser af for eksempel fjendtlige efterretningsoffice- 
rers handlemønstre.?” Tidligere havde afdelingen anvendt op til en tredjedel af 
sine ressourcer på ”spontane patruljeobservationer”% hvilket formentlig dæk- 
kede over, at observatørerne på egen hånd ledte efter efterretningsofficerer, der 
færdedes uden for ambassaden, eller andre mistænkelige aktiviteter (også kaldet 
”frit rov”). Afdelingen blev imidlertid efterhånden opmærksom på, at de bedste 
resultater blev opnået ved opgaver, der var veldefinerede, som blev udført i et tæt 
samarbejde med sagsbehandlerne, og som blev anvendt sammen med andre vir- 
kemidler.?”” Der blev indført en fast procedure, hvor sagsbehandlerne ved hjælp 
af et skema kunne bestille observationer (ved hastende opgaver kunne det ske 
mundtligt), og i 1976 var andelen af observationsopgaver efter rekvisition steget 
til 70 %, mens afdelingens egne opgaver udgjorde 30 %.” 

Hovedparten af observationsopgaverne under den kolde krig var rettet mod 
personalet ved østblokambassaderne, fortrinsvis russere, polakker og østtyskere, 
hvoraf en del var mistænkt for at være efterretningsofficerer, der opererede un- 
der diplomatisk dække. Ifølge Afdeling E's første opgørelse over fordelingen af 


986 PET, ujournaliseret: ”Notits vedrørende studierejse 21/5 — 26/5 1962”. 

987 PET, administrativ sag: Afdeling E, Årsberetning 1972, 16. marts 1973. 

988 Ibid.: Afdeling E, Årsberetning 1971, 24. januar 1972. 

989 Ibid.: Afdeling E, Årsberetning 1977, 26. januar 1978. PET, administrativ sag: ”Udkast. Observations- 
tjenestens formål”, 3. november 1976. 

990 PET, administrativ sag: Afdeling E, Årsberetning 1976, 7. juli 1977. 

opgaver i 1979 omhandlede 56 % af rekvisitionerne østlig efterretningsaktivitet.” 
Det var observatørernes opgave at rapportere om personalets aktiviteter og at 
identificere deres danske kontakter.” Tjenesten fotograferede medlemmerne af 
det sovjetiske ambassadepersonale og i et vist omfang deres danske kontakter, 
som blev samlet i et fototek.” 

Observationen af østlige efterretningsfolk medførte således også, at tjenesten 
overvågede deres danske kontakter i de politiske miljøer. KE-2 var således invol- 
veret i optrevlingen af Runa-sagen i 1959, hvor flere kommunister havde udført 
spionage for østlige tjenester.”+ PET synes også i et vist omfang at have holdt 
Kampagnen mod Atomvåben (KmA) under overvågning i 1963, og tjenesten no- 
terede sig en TASS-korrespondents tilstedeværelse.” En person med tilknyt- 
ning til SF, der var bosiddende i DDR, blev under sine hyppige besøg i Danmark 
mellem 1962 og 1964 holdt under observation. Den pågældende var mistænkt 
for at fungere som kurer for den østtyske efterretningstjeneste MfS/HVA.? Fra 
1966 til 1968 blev en række af SF-folketingsmedlemmet Gert Petersens frokost- 
og middagsmøder med polske og sovjetiske diplomater holdt under observa- 
tion. Det samme skete for partifællen Pelle Voigt i 1983, da han ved to lejligheder 
mødtes med en GRU-officer.” Flere radikale og socialdemokratiske politikere, 
der havde kontakt med KGB-officerer, blev også holdt under observation.” En- 
delig blev en sovjetisk fagforeningsdelegation, der havde besøgt Arbejdernes Fæl- 
lesorganisation i 1971, holdt under observation,” ligesom et møde i 1980 mellem 
folk fra Fælles Kurs Klubben og den sovjetiske ambassade. 


991 PET, administrativ sag: ”Vedr.: Beretning om tjenesten i Afdeling E 1979”, februar 1980. 

992 Kommissionen har afhørt en række medarbejdere i observationstjenesten. RB: 21. maj 2001; 
22. oktober 2002; 21. februar 2001; 22. maj 2002; 13. januar 2004. 

993 PET, administrativ sag: Afdeling E, Årsberetninger 1971 og 1974. Ifølge denne kilde havde PET's 
fotosamling på det sovjetiske ambassadepersonale en dækningsgrad på 95-100%. 

994 Se Kommissionens beretning, bind 6, om PET's overvågning af DKP 1945-1989 (afsnittet om spio- 
nage fra østtysk område). 

995 Se Kommissionens beretning, bind 10, om PET's overvågning af protestbevægelser (afsnittet om 
Atomkampagnen). 

996 Se Kommissionens beretning, bind 7, om PET's overvågning af de politiske partier (afsnittet om SF). 

997 Ibid. (afsnittet om SF). 

998 Ibid. (afsnittene om Det radikale Venstre og Socialdemokratiet). 

999 Se Kommissionens beretning, bind 8, om PET's overvågning af arbejdsmarkedet 1945-1989. 

1000 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om FKK). 

Fra midten af 1970'erne ændredes PET's prioriteringer, og observationstjene- 
sten beskæftigede sig i stigende grad med opgaver i forbindelse med forskellige 
uroligheder og ulovlige aktioner. ”Urofronten” er første gang nævnt som et ar- 
bejdsfelt i afdelingens årsberetninger i 1976,” og det følgende år konstateredes 
en ”stigende tendens” i uro-afdelingens rekvireringer.”” Afdelingens egne op- 
gørelser viste, at andelen af de rekvirerede opgaver, der omfattede uroområdet, 
voksede fra 9,8 % i 1979?% til 13 % det følgende år.?% Denne udvikling hang også 
sammen med, at PET i stigende grad fik til opgave at fungere som en varslings- 
tjeneste for det øvrige politi. PET skulle således indhente forhåndsoplysninger 
om planlagte uroligheder og ulovlige aktioner i forbindelse med demonstratio- 
ner, aktioner og faglige konflikter. I 1981 begyndte observationstjenesten tillige at 
yde assistance til det øvrige politi. 

PET holdt øje med flere forskellige former for politisk-ideologisk prægede 
aktiviteter, som tjenesten havde erfaring for kunne udvikle sig til uroligheder 
eller ulovlige aktioner. PET's overvågning af demonstrationer vil blive beskre- 
vet i det følgende afsnit. En anden form for ”uro” omfattede ulovlige aktioner 
som blokader i forbindelse med faglige konflikter. Fra midten af 1970'erne blev 
politiet i stigende grad sat ind for at bryde ulovlige blokader, og PET's observa- 
tionstjeneste deltog således i konflikterne mod Berlingske Tidende i 1977 og Cen- 
tral Tryk i Taulov i 1981, havnearbejderkonflikten i 1983, La Cabana-konflikten i 
1984, protestaktionerne ved Folketingets åbning i 1985 og demonstrationer mod 
overenskomstforhandlinger i 1989. Endelig holdt PET i stigende grad øje med 
planer om ulovlige aktioner. Det kunne være forsøg på at forstyrre offentlige mø- 
der, politisk motiveret hærværk, besættelser, tå -selv aktioner, ildspåsættelse eller 
sprængstofattentater. Fra slutningen af 1960'erne holdt PET's observatører såle- 
des øje med venstrefløjsaktivister, der planlagde uroligheder under de årlige Re- 
bildfestligheder, og i 1980'erne måtte observationstjenesten i stigende grad sætte 
ressourcer ind på overvågningen af BZ-bevægelsen. I 1983 oprettede tjenesten et 
særligt ”Nørrebro-hold”, der havde til opgave at observere BZernes aktiviteter 
og holde Afdeling C (uro og subversion) og Københavns Politi underrettet om 


1001 PET, administrativ sag: Afdeling E, Årsberetning 1976, 7. juli 1977. 

1002 Ibid.: ”Vedr.: Beretning om tjenesten i afdeling E i 1977”, 26. januar 1978. 

1003 PET, administrativ sag: ”Vedr.: Beretning om tjenesten i afdeling E 1979”, februar 1980. 
1004 Ibid.: ”Beretning om tjenesten i afdeling E 1980”. 

1005 Ibid.: ”Beretning om tjenesten i afdeling E 1981". 

1006 Se Kommissionens beretning, bind 8, om PET's overvågning af arbejdsmarkedet 1945-1989. 

udviklingen. Indsatsen på Nørrebro udgjorde alene 20,9 % af observationstjene- 
stens rekvisitioner.””7 Det betød, at en femtedel af observatørholdenes bundne 
opgaver omfattede overvågning af BZ-bevægelsen. 

Opgaver på terrorområdet optog også observationstjenesten i 1970'erne og 
1980'erne, selv om der synes at have været tale om en faldende tendens i det 
sidste årti. I 1977 rapporterede afdelingen om ”tiltagende, mangeartede opgaver 
for terror-afdelingern”;% og i 1979 udgjorde terroropgaver 34,1 % af observati- 
onsrekvisitionerne.”” Dette tal faldt dog til 7,8 % i 1983.” PET interesserede sig 
først og fremmest for at følge repræsentanter for palæstinensiske organisationer 
som PLO og PFLP, der var mistænkt for at være involveret i terroraktiviteter. 
I den forbindelse observerede tjenesten også møder med danske politikere og 
aktivister.” Således observerede og fotograferede PET flere møder i slutningen 
af 1970'erne mellem VSere og PFLP-folk.” Tjenesten observerede også møder 
arrangeret af forskellige Palæstina-grupper og delegationsgrupper, der besøgte 
Mellemøsten.'”+ Danske aktivisters møder med folk fra Provisional Sinn Fein, det 
irske politiske parti, der sammen med Provisional Irish Republican Army (PIRA) 
dominerede den irske uafhængighedsbevægelse, og andre organisationer, der 
var mistænkt for terror, blev også i et vist omfang overvåget.”% Den politisk- 
ideologisk prægede gruppe, der tiltrak sig størst opmærksomhed fra PET's ob- 
servationstjeneste, var dog formentlig Appel-gruppen, hvis medlemmer i flere 
perioder blev holdt under observation..”? 


1007 PET, administrativ sag: ”Beretning om tjenesten i afdeling E 1983”, 28. februar 1984. 

1008 PET måtte ansøge om øgede ressourcer for at kunne udføre BZ-overvågningen. PET, emnesag: Ole 
Stig Andersen til Rigspolitichefen, 17. marts 1983. For problemerne i forbindelse med den intensive- 
rede BZ-overvågning: PET, administrativ sag: ”Notat. Vedr. særlige observationer mod BZ-objekter 
mv), 13. april 1988. 

1009 PET, administrativ sag: ”Vedr.: Beretning om tjenesten i afdeling E i 1977”, 26. januar 1978. 

1010 PET, administrativ sag: ”Vedr.: Beretning om tjenesten i afdeling E 1979”, februar 1980. 

101 Ibid.: ”Beretning om tjenesten i afdeling E 1983”, 28. februar 1984. 

1012 Se Kommissionens beretning, bind 9, om PET's overvågning af den antiimperialistiske venstrefløj. 

1013 Se Kommissionens beretning, bind 7, om PET's overvågning af de politiske partier (afsnittet om 
VS). 

1014 Se Kommissionens beretning, bind 9, om PET's overvågning af den antiimperialistiske venstrefløj. 

1015 PET, emnesag: Notits, 20. juli 1987. 

1016 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om Appel-gruppen). Observationstjenesten nævnte i 1986 Appel-gruppen som en af de 
mest ressourcekrævende opgaver. PET, administrativ sag: ”Beretning om tjenesten i afdeling 4 (OBS 
og teknik) 19867, 6. april 1987. 

Det fremgår således, at observationstjenestens arbejde blev mere målrettet 
fra begyndelsen af 1970'erne, og at den i højere grad blev koordineret med Cen- 
tralafdelingens efterforskning. Efter alt at dømme betød den en mere effektiv 
udnyttelse af ressourcerne og en højere kvalitet af de indhentede oplysninger. 
Selv om kontraefterretningsområdet fortsat udgjorde den væsentligste del af 
indsatsen, fik uro- og terrorområderne en stadig større betydning i slutningen 
af perioden. Dette hang sammen med, at den internationale terrorisme i sti- 
gende grad udgjorde en del af det samlede trusselsbillede, og at PET i højere 
grad kom til at fungere som en varslingstjeneste for det øvrige politi i forbindelse 
med planlagte uroligheder og ulovlige aktioner. I 1980'erne benyttede obser- 
vationstjenesten betydelige ressourcer på at overvåge demonstrationer, faglige 
konflikter og BZ-bevægelsen. Det kunne indebære en fare for, at indsatsen mod 
fjendtlig efterretningsvirksomhed blev nedprioriteret, hvilket blev bemærket af 
Afdeling 4 i begyndelsen af 1986: ”Denne tendens afspejler formentlig ændrin- 
ger i den politiske situation mere end et ønske fra P.E.T.s side om at nedprioritere 
vore oprindelige opgaver: bekæmpelse af spionage, og det er afdelingens håb, at 
fremtiden vil vise en tilbagevenden til mere ”normale” tilstande” 


Observation af demonstrationer 


PET havde lige siden reorganiseringen af efterretningstjenesterne i begyndelsen 
af 1950'erne haft til opgave at følge nogle former for demonstrationer.” Ifølge 
tjenestens rundskrivelse nr. 14 fra december 1953 skulle personalet og kontakt- 


1017 PET, administrativ sag: ”Beretning om tjenesten i afdeling 4 (Obs og teknik) 1985” 10. marts 1986. 

1018 PET's overvågning havde hjemmel i Grundlovens $ 79 om forsamlingsfrihed: ”Offentlige forsam- 
linger har politiet ret til at overvære” Jf. Henning Koch, Demokrati — slå til! Statslig nødret, ordenspo- 
liti og frihedsrettigheder 1932-1945 (Gyldendal, 1994), s. 63-65. De nærmere retningslinjer for politiets 
opgaver i forbindelse med demonstrationer og offentlige møder var fastlagt i politilovene fra 1863 
og 1871. For Københavns politis praksis i forbindelse med demonstrationer: PET, ujournaliseret: 
Udtalelse fra Politidirektøren i København til Justitsministeriet, 30. april 1969. I det følgende besva- 
res folketingsspørgsmål nr. 143 (”Overvåger PET systematisk alle demonstrationer? Hvis ja, er dette 
så foreneligt med PET's opgaver som beskrevet i PET-redegørelsen kapitel 2?”); nr. 144 (”Hvordan 
adskilles PET's opgaver fra de almindelige politiopgaver i forbindelse med en demonstration?”); 
nr. 145 (”Kan personer, der har deltaget i en lovlig demonstration, blive registreret i PET på dette 
grundlag?”). 

mændene i politikredsene indberette demonstrationer, der var ”foranstaltet el- 
ler udnyttet” af de organisationer, der var af efterretningsmæssig interesse.”” 
Det ville på daværende tidspunkt fortrinsvis dreje sig om kommunistiske ar- 
rangementer. PET var særligt interesseret i oplysninger om demonstrationernes 
”formål, forløb, ledere og særlige aktive deltagere?” I takt med at mere mili- 
tante grupper på venstrefløjen voksede frem i 1960'erne, ændrede PET's trus- 
selsbillede sig, og i 1969 blev de organisationer, der var af efterretningsmæssig 
interesse i forbindelse med demonstrationer, defineret som ”aktionsgrupper og 
lignende, der bruger udenomsparlamentariske metoder såsom vold eller hær- 
værk til fremme af deres formål … ?” Centralafdelingen indskærpede behovet 
for, at indberetningerne indeholdt ”fyldige oplysninger” Det blev dog samti- 
dig understreget, at mens medlemmer af ”urogrupper” var registreringsværdige, 
så var grupper, ”som anmelder eller deltager i demonstrationer eller foretager 
ulovlige plakatopklæbninger” ikke emner for registrering.” Det betød i praksis, 
at demonstranter, der blev anholdt i forbindelse med ulovlige aktioner, kunne 
registreres, mens demonstrationsanmeldere og deltagere blev noteret i arbejds- 
kartotekerne. 

PET modtog et stort antal indberetninger om kommunistisk arrangerede 
møder og demonstrationer.” Tjenesten overvågede også de store Vietnam- 
demonstrationer og demonstrationerne i forbindelse med Verdensbankmødet 
i København i 1970.” Der er i PET's arkiv bevaret et betydeligt antal sager fra 
slutningen af 1960'erne og frem til 1989 om et bredt spektrum af demonstra- 
tioner.” Materialet omfatter således demonstrationer arrangeret af forskellige 


1019 PET, administrativ sag: Rundskrivelse nr. 14/1953, 11. december 1953. 

1020 Ibid. 

1021 PET, ujournaliseret (”Den Røde”): ”Bestemmelser vedrørende Politiets Efterretningstjeneste” 
(1969), Del II, Indberetninger, s. 3. 

1022 Ibid.: Del IV, Registrering, s. 4. 

1023 PET, Emnekartotek: ”DKP — møder”. 

1024 Se Kommissionens beretning, bind 10, om PET's overvågning af protestbevægelser (afsnittene om 
Vietnambevægelsen og Verdensbankmødet). 

1025 Den følgende beskrivelse bygger på Kommissionens gennemgang af de bevarede demonstrationssa- 
ger 1968-1989. Sagerne om demonstrationer udgør en underkategori af emnet ”illegal virksomhed”. 
Det skal forstås sådan, at PET var interesseret i demonstrationer, der var arrangeret af organisatio- 
ner af efterretningsmæssig interesse (f.eks. kommunisterne), som blev udnyttet af disse organisa- 
tioner, eller demonstrationer, der kunne forventes at udvikle sig til uroligheder. PET var således 
ikke interesseret i demonstrationerne i sig selv og kan således ikke siges at have overvåget dem alle 
systematisk. Det var da også et mindretal, der kan siges at være blevet aktivt overvåget. 

venstrefløjsgrupper, solidaritetsgrupper, uddannelsessøgendes organisationer, 
faglige organisationer, fredsgrupper, kvindebevægelser, miljøorganisationer osv. 
I praksis foregik sagsbehandlingen således, at PET modtog kopier af demonstra- 
tionsanmeldelserne fra Færdselspoliti- og Beredskabsafdelingen. Undertiden 
modtog tjenesten også forhåndsoplysninger om demonstrationerne fra kilder 
i de involverede grupper eller fra pressen. Hovedparten af demonstrationerne 
synes ikke at have været holdt under observation, og sagerne består ofte blot af 
anmeldelsen, eventuelle avisudklip og uddelt materiale samt en kort notits om 
demonstrationen. I mange tilfælde har sagsbehandleren blot noteret deltageran- 
tallet, og at demonstrationen forløb roligt og uden nogen form for uroligheder. 
Disse oplysninger synes i de fleste tilfælde at være indhentet fra politiet, pressen 
eller tjenestens kilder. 

Det var som sagt kun et mindretal af demonstrationerne, der blev holdt un- 
der observation af PET's medarbejdere. Årsagerne synes i de fleste tilfælde at 
have været, at tjenesten havde forhåndsoplysninger om ulovlige aktioner, eller 
at man frygtede, at medlemmer af ”urogrupper” kunne tænkes at foranstalte 
uroligheder. Tjenesten var særligt opmærksom på faren for uroligheder foran 
eller angreb på udenlandske ambassader. Det var ofte medarbejdere fra uro- el- 
ler terrorområdet, der overværede demonstrationerne, men undertiden blev 
hold fra observationstjenesten indsat. Observatørerne fulgte udviklingen og for- 
søgte at identificere talere og deltagere. Det skete derimod relativt sjældent, at 
demonstrationsdeltagerne blev fotograferet.” De indhentede oplysninger om 
demonstrationer blev bl.a. benyttet af uro-afdelingen til at udarbejde månedlige 
oversigter over ”demonstrationer og anden politisk uroaktivitet””7 Afdelingen 
udarbejdede også årlige oversigter, der indeholdt fortegnelser over demonstra- 
tionernes arrangører, formål, sted og deltagerantal, samt en analyse af udviklin- 
pens? 


1026 Jørn Bro har oplyst over for Kommissionen, at spørgsmålet om fotografering af demonstrationer 
blev debatteret i 1970'erne: ”Generelt fandt der ikke fotografering sted, men det kunne forekomme, 
at der var enkelte personer, man prøvede at fotografere i bestemte situationer. PET havde ikke et 
billedkartotek. Man tog ikke billeder af demonstranter generelt, og man benyttede ikke et billede- 
kartotek. Oplysninger herom er myter. Man overvejede at opbygge et sådant kartotek, men undlod 
det.” RB: Jørn Bro, 27. november 2000. 

1027 PET, administrativ sag: Oversigter over demonstrationer og anden politisk uroaktivitet, 1969-1980. 

1028 For et eksempel: PET, emnesag: ”Vedr.: Oversigt over større demonstrationer og aktioner i 1978”, 


17. januar 1979. 

Observation af politiske og faglige møder 


Spørgsmålet om efterretningstjenestens observation af politiske og faglige mø- 
der må anses for at være et kontroversielt emne. Selv om sådanne møder var of- 
fentlige, og tjenestens medarbejdere således havde adgang til at overvære dem på 
lige fod med andre borgere, kunne overvågning af sådanne arrangementer anses 
for at være et indgreb i den frie politiske og faglige debat. Hvis borgerne fik mis- 
tanke om eller kendskab til en sådan overvågning, kunne det lægge en dæmper 
på deres lyst til at deltage i den politiske og faglige debat og dermed indskrænke 
ytringsfriheden. På den anden side havde PET til opgave at forhindre og afværge 
anslag mod statens sikkerhed og den indre samfundsorden, og tjenesten havde 
derfor en interesse i at følge udviklingen blandt yderliggående aktivister og grup- 
peringer. 

Principperne for efterretningstjenestens overvågning af politiske møder 
stammer fra et møde i Justitsministeriet i maj 1947 med deltagelse af bl.a. ju- 
stitsminister Aage Elmquist, departementschef Eivind Larsen, Rigspolitichefen, 
REAS chef statsadvokat Troels Hoff og Politidirektøren for Københavns Politi. 
I forbindelse med en drøftelse af ministerens cirkulære for efterretningstjene- 
stens virksomhed redegjorde de tilstedeværende politifolk for politiets praksis 
med overvågning af politiske møder. Det fremgik, at politiet havde overvåget 
offentlige møder arrangeret af det tyske mindretal i Sønderjylland samt visse 
yderliggående grupper som D.N.S.A.P og 6. Maj-foreningen. Politiets ledelse 
understregede nødvendigheden af at kunne følge ”saadanne Bevægelser af sær- 
lig Karakter” men tilføjede, at man ”ikke havde nogen særlig Interesse i at mod- 
tage Indberetninger om Forløbet af større politiske Møder” Ministeren gav sin 
tilslutning til politiets ønsker, idet han understregede, at overvågningen skulle 
begrænses til møder, ”hvor der forelaa Mistanke om at ulovlig Virksomhed fandt 
sted”, mens politiet ”som en almindelig Regel” i øvrigt skulle afholde sig fra at 
overvåge offentlige politiske møder. Ministeren mente, at det kunne være af in- 
teresse for politiet at indhente viden om tilslutningen og reaktionen på visse 
gruppers møder.” Der var således tale om, at efterretningstjenesten kun måtte 
overvåge yderliggående gruppers møder og/eller møder, hvor der var mistanke 
om ulovlige aktiviteter. 


1029 JM, P.O.-sag: ”Møde hos Justitsministeren den 7. maj 1947 angaaende Politiets Efterretningsvirk- 
somhed”. 


PET's virkemidler 


PET's TEKNISKE OG ANDRE VIRKEMIDLER 


PET-personalets og kontaktmændenes pligt til at indberette offentlige mø- 
der, der blev afholdt af visse grupperinger, blev fastlagt i den tidligere omtalte 
rundskrivelse fra december 1953. Det hed her, at Centralafdelingen bl.a. ønskede 
indberetninger om offentlige møder afholdt af ”organisationer og sammenslut- 
ninger, der som følge af formål eller arbejdsmetoder kan være af efterretnings- 
mæssig interesse” Tjenesten var således interesseret i oplysninger om offentlige 
og lukkede møder ”med angivelse af tid og sted for mødets afholdelse, talere og 
deltagerantal og så vidt muligt med referat af det passerede””%>" Det fremgår som 
nævnt ikke klart, hvilke organisationer, der var tale om, men på dette tidspunkt 
var PET primært optaget af at følge DKP, kommunistiske frontorganisationer og 
kommunistisk infiltration i fagbevægelsen og andre bevægelser og statsinstitu- 
tioner. Senere blev tjenestens overvågning udvidet til at omfatte andre grupper 
og partier på venstrefløjen. 

I 1950'erne holdt observationstjenesten KE-2, observationsholdene i provin- 
sen og kontaktfolkene i politikredsene i et vist omfang kommunistiske møder 
under observation. Observatørerne indberettede indholdet af talerne og forsøg- 
te at identificere tilhørerne.” Efter oprettelsen af Socialistisk Folkeparti i 1959 
blev dets møder også overvåget i forsøget på at fastslå, om partiet var en kom- 
munistisk dækorganisation eller et demokratisk parti. I nogle tilfælde noteredes 
deltagernes bilnumre, og partiformand Aksel Larsens valgmøder synes at være 
blevet systematisk indberettet i 1964.” Derimod synes Venstresocialisterne ikke 
at have været udsat for en systematisk observation af partiets offentlige møder, 
hvilket kan hænge sammen med, at partiet blev oprettet få måneder før rege- 
ringserklæringen i 1968, der forbød registrering alene på grundlag af lovlig poli- 
tisk aktivitet.% Fra slutningen af 1960'erne og frem til den kolde krigs afslutning 
blev en række møder arrangeret af Vietnambevægelsen, venstrefløjsgrupper, 
solidaritetsgrupper, BZ-bevægelsen, antiracister, venskabsforeninger og miljø- 
grupper holdt under observation.'%+ 

"To andre kategorier af politisk-faglige møder blev i perioder holdt under ob- 
servation. I 1970'erne blev nogle 1. maj-møder i Fælledparken i København og i 
nogle provinsbyer holdt under observation, og i et enkelt tilfælde blev talerne fra 


1030 PET, administrativ sag: Rundskrivelse nr. 14/1953, 11. december 1953. 

1031 Se Kommissionens beretning, bind 6, om PET's overvågning af DKP 1945-1989. 

1032 Se Kommissionens beretning, bind 7, om PET's overvågning af de politiske partier (afsnittet om SF). 
1033 Ibid. (afsnittet om VS). 

1034 PET, forskellige emnesager. 

yderliggående grupper fotograferet. Den umiddelbare årsag til overvågningen 
synes at have været, at efterretningstjenesten frygtede, at militante grupper ville 
anvende arrangementerne til at foranstalte uroligheder eller ulovlige aktioner. 
Overvågningen gav imidlertid også PET oplysninger om de forskellige venstre- 
fløjspartier og gruppers standpunkter, styrke og ledende aktivister.% I slutnin- 
gen af 1980'erne blev flere offentlige møder arrangeret af Tillidsmandsringen, et 
netværk af faglige tillidsmænd på venstrefløjen, holdt under observation. Årsa- 
gen var, at netværket tidligere havde organiseret blokader og andre ulovlige ak- 
tioner i forbindelse med faglige konflikter. I et tilfælde blev deltagerne i et møde 
i Metalhuset i København videofilmet og identificeret, og i et andet tilfælde blev 
mødedeltagernes bilnumre noteret og indberettet.” 

Kommissionen har ikke fundet oplysninger, der kan bekræfte en formodning 
om, at observatører fra PET skulle have benyttet ægte eller falske pressekort til at 
overvære et pressemøde arrangeret af BZ-bevægelsen.'”7 


Pasfotografering 


Som et led i PET's kontrol med personer, der havde kontakt til østblokken, af- 
fotograferede PET under den kolde krig i et vist omfang østrejsendes pas ved 
ind- og udrejse.% Den ene målgruppe omfattede personalet ved østblokkens 
repræsentationer i Danmark. PET havde desuden en aftale med Udenrigsmini- 
steriet om, at nyankomne ambassadefolks pas blev videregivet til tjenesten, som 


1035 Se Kommissionens beretning, bind 8, om PET's overvågning af arbejdsmarkedet 1945-1989 (afsnit- 
tet om 1. maj-møder). 

1036 Ibid. (afsnittet om overvågningen af Tillidsmandsringen). 

1037 I 1987 bad Dansk Journalistforbund om Rigspolitichefens kommentarer til forlydender om, at ”et 
medlem af politikorpset” ved hjælp af et pressekort overværede et pressemøde med en gruppe 
BZere i forbindelsen med husbesættelsen i Ryesgade i 1986. PET, administrativ sag: Tove Hygum 
Jakobsen til Rigspolitichef Ivar Boye, 16. november 1987. PET's chef Henning Fode oplyste over for 
Rigspolitichefen, at PET ikke havde noget kendskab til hændelsen, og at personalet havde bekræftet, 
”at man ikke kunne drømme om at optræde under foregivende af at være journalist.” Ibid.: Henning 
Fode til rigspolitichef Ivar Boye, 22. december 1987. Kommissionen har ikke fundet nogen oplysnin- 
ger i PET's arkiv, der giver anledning til at betvivle denne forklaring. 

1038 I det følgende besvares folketingsspørgsmål nr. 289 (”Blev alle pas ved udrejse af Danmark til lande 
i Østeuropa med kommunistisk styre rutinemæssigt affotograferet i et tidsrum cirka fra 50'erne til 
1990? I bekræftende fald: Hvorfor? Blev oplysningerne arkiverede? Er de blevet slettet og i givet fald 
hvornår?”). 

affotograferede dem og sendte dem tilbage. Således havde PET konstant kontrol 
med det østlige ambassadepersonale.”” Den anden målgruppe var danske stats- 
borgere, der havde tætte kontakter til de kommunistiske regimer i Østeuropa. 
Det var tjenestens erfaring, at de østlige efterretningstjenester søgte at hverve 
besøgende fra Vesten på sit eget territorium, hvor de vestlige tjenester ikke havde 
mulighed for at overvåge dem. Østrejser var en af begrundelserne for personre- 
gistreringen i PET. Affotografering af pas kunne også give tjenesten et indblik i 
de pågældendes øvrige rejseaktivitet.” Endelig affotograferede PET også stats- 
borgere fra flere lande efter aftale med de respektive landes efterretningstjene- 
ster.” Pasfotograferingen gav således også PET materiale, som det kunne bruge 
til at ”bytte” mod oplysninger fra udlandet. 

I 1948 anskaffede REA det første kamera til pasfotografering, som blev pla- 
ceret i Fremmedafdelingen. Senere samme år blev der opstillet seks kameraer 
ved de seks vigtigste grænsekontrolstationer. I 1951 blev det første kamera opstil- 
let ved paskontrollen i Kastrup Lufthavn, og med tiden blev antallet udvidet til 
20 kameraer.”Affotograferingen foregik ved hjælp af et elektriskdrevet Robot- 
kamera, der var placeret i et lydisoleret skab over paskontrollørens bord, og som 
blev udløst ved hjælp af en fodpedal. Samtidig med at kontrolløren gennembla- 
dede passet og stemplede det, blev det fotograferet uden at den pågældende rej- 
sende opdagede det.”% Effektiviteten af fotograferingen var imidlertid afhængig 
af paskontrollørernes motivation. Nogle kontrollører var ivrige og fotograferede 


1039 RB: 20. marts 2001; 21. marts 2001. PET, ujournaliseret: ”Vedr.: Fotografering af Østdiplomaters pas 
ved indrejse over Kastrup lufthavn”, 4. januar 1965. 

1040 Rejsekontrollen blev bl.a. benyttet til at identificere deltagerne i kommunistiske møder og skolings- 
kurser i østlandene. PET, ujournaliseret: Notits, 29. december 1964; ”Udfindelse af deltagere i kom- 
munistisk skolingsvirksomhed i Sovjetunionen og Østtyskland ved hjælp af rejsekontroller”, 28. 
december 1964. PET kunne også via rejsekontrollen følge mistænkte agenter og egne dobbeltagen- 
ters kontakt med østblokken. Ibid.: Notitser vedlagt ”Vedr.: Pasfotografering i Gedser” udateret; 
Politiets Efterretningstjeneste, ”Affotografering af danske statsborgeres pas ved ind- og udrejse fra 
og til et Østblokland via paskontrollen i Kastrup lufthavn og i Gedser”, 6. januar 1965. 

1041 Ibid.: ”Vedr.: Affotografering af pas”, 29. december 1964; ”Affotografering af udlændinges pas ved 
ind- og udrejse fra og til et Østblokland via paskontrollen i Kastrup lufthavn og i Gedser”, 6. januar 
1965. 

1042 PET, administrativ sag: ”Vedr. pasfotografering”, 27. september 1973. I fremmedafdelingen foregik 
der fotografering af pas i forbindelse med kontrollen med udrejser til østblokken. RB: 11. oktober 
2000. 

1043 PET, administrativ sag: ”Beskrivelse af kameraanlæg til brug ved pasfotografering”, 13. juni 1961. Ib 
Norgaard har beskrevet systemet i Spionjæger i Danmark, s. 121-125. 

mere, end PET havde bedt om, mens andre var modvillige og foretog utallige op- 
tagelser af dagens kalender, hvorved der var mindre film til pasfotografierne.+ 

Rejsende til Østtyskland tiltrak sig særligt efterretningstjenestens interesse, 
idet det var velkendt, at den østtyske efterretningstjenestes udlandsafdeling 
MfS/HVA forsøgte at hverve sympatisører blandt de besøgende vesterlændinge. 
Mellem 1958 og 1975 afholdt DDR de årlige Østersøuger, der havde til formål at 
tiltrække udlændinge og påvirke dem til at støtte ønsket om Vestens diploma- 
tiske anerkendelse af DDR. De årlige Leipzig-messer blev også benyttet af MfS/ 
HVA til at forsøge at hverve vestlige borgere. Der var udstationeret en dansk 
kriminalbetjent på færgen på overfarten Gedser-Warnemiinde, som stemple- 
de og affotograferede de rejsendes pas.” I 1963 blev den danske færge afløst i 
sommermånederne af en østtysk færge. Det medførte, at PET opsatte fotogra- 
fisk udstyr i paskontrolboksene i Gedser. Her blev skandinaviske statsborgere, 
vesttyskere og østblokdiplomaters pas affotograferet. Ifølge Arne Nielsen var det 
dog kun de danske statsborgere, hvis rejser ”skønnes at stå i forbindelse med 
et kommunistisk arrangement i et østblokland, eller der knytter sig en særlig 
sikkerhedsmæssig interesse til den person, som er rejst”, der blev registreret." 
Pasfotograferingen blev imidlertid afsløret i slutningen af 1964,” hvilket fik ju- 
stitsministeren til at fastslå, at politiet ”indtil videre” skulle ophøre med at foto- 
grafere danske statsborgeres pas. Ministeren tilføjede dog, at det ikke betød, der 
ikke i fremtiden ville blive ført kontrol med de rejsende." Det medførte, at den 
hidtidige systematiske affotografering af alle danske statsborgere, der rejste til 
og fra østblokken, blev stoppet.” Efter alt at dømme blev pasfotograferingen 
efterfølgende begrænset til diplomatisk personale fra Sovjetunionen, Polen, Øst- 


1044 PET, administrativ sag: ”Vedr. fotografering i Kastrup lufthavn”, 8. februar 1971. 

1045 PET, administrativ sag: ”Vedr.: Kameraudstyr til brug på Gedser-Warnemiinde-overfarter”, 
30. august 1961. JM, ujournaliseret: ”Redegørelse for PET-udvalgets undersøgelser og overvejelser” 
[marts 1957]. RB: Jørn Bro, 24. august 2005; 22. maj 2001. 

1046 PET, ujournaliseret: Arne Nielsen, ”Vedr.: Pasfotografering ved paskontrollen i Gedser” 14. decem- 
ber 1964. 

1047 ”Pas-oplysninger til de hemmelige kartoteker”, Politiken, 16. december 1964; ”Pasfotografering 
havner i de hemmelige kartoteker” Information, 16. december 1964. PET, ujournaliseret: Notits, 
14. december 1964. 

1048 Folketingstidende 1964/65, spalte 1920. Justitsministerens ordre til PET findes i: PET, ujournaliseret: 
Arne Nielsen, notat, 8. januar 1965. 

1049 PET, ujournaliseret: Arne Nielsen, ”Redegørelse vedrørende Politiets Efterretningstjenestes regi- 
streringer”, 5. januar 1970, vedlagt Arne Nielsen til departementschef Niels Madsen, 6. januar 1970. . 

tyskland, Kina og Den forenede arabiske Republik. I en periode omkring 1970 
blev desuden alle statsborgere af arabisk herkomst affotograferet,;”%” hvilket for- 
mentlig skyldtes frygten for terroranslag fra Mellemøsten efter seksdageskrigen 
i 1967. Ifølge en notits fra 1971 blev danske statsborgeres pas ”principielt” ikke 
længere fotograferet.” 

Kommissionen har ikke fundet nogen holdepunkter for en antagelse om, at 
PET skulle have genoptaget den systematiske affotografering af danske statsbor- 
gere pas efter 1965.” Per Larsen, der var kriminalinspektør fra 1983, har oplyst 
over for Kommissionen, at den rutinemæssige fotografering af østrejsende efter- 
hånden ebbede ud, ”og affotografering af pas skete mest efter anmodning?” I 
1982 klagede en regionsafdelingsleder over, at han ved en tilfældighed havde op- 
daget, at PET havde genoptaget pasfotograferingen i Rødby. Det viste sig imid- 
lertid, at PET kun havde bistået med opstillingen af udstyret, der var til brug 
for narko-afdelingerne. Det blev fra PET's ledelse understreget, at kun ”uden- 
landske statsborgeres indrejse skal fotograferes i forbindelse med mistanke om 
narkokriminalitet”79%4 

Da sagen om pasfotografering kom frem i 1964, henviste justitsminister 
K. Axel Nielsen om hjemmelsgrundlaget til paslovens $ 11, hvorefter enhver 
dansk statsborger har pligt til at ”forevise” sit pas i paskontrollen, og til dagæl- 
dende fremmedlovs $ 11 hvad angik udlændinge. Ifølge ministeren kunne rej- 
sekontrollen kun fungere, når politiet, ”når det skønner det påkrævet”; kunne 
notere oplysningerne i passet: ”Det må være ligegyldigt, om politiet sikrer sig 
oplysningerne ved fotografering af en side i passet eller på anden måde. Om 
hjemmelen til politiets fremgangsmåde kan der således ikke herske tvivl.””%5 


1050 PET, administrativ sag: ”Vedr. fotografering i Kastrup lufthavn”, 8. februar 1971. 

1051 Ibid. 

1052 Mads Nissen Styrk har i De mange kartoteker (Forlaget Aros, 1967), s. 17, beskrevet pasfotografe- 
ringen af østrejsende som ”diskriminering” og har med henvisning til justitsministerens udtalelser 
tilføjet, at ministerens ”holdning åbner mulighed for, at dette stadig kan ske” 

1053 RB: Per Larsen, 2. oktober 2002. 

1054 PET, administrativ sag: ”Referat fra regionsledermødet torsdag den 16. september 1982”, 20. oktober 
1982. 

1055 Folketingstidende 1964/65, spalte 1919-1920. Samme opfattelse havde Rigspolitichefen: ”Man er her 
af den opfattelse, at nogen udtrykkelig hjemmel ikke er nødvendig for afstempling af danske eller 
udenlandske pas. Såfremt det af kontrolmæssige hensyn er praktisk at forsyne pas med ind- og 
udrejsekontrolstempler, bør dette, som jo ikke på nogen måde griber ind i borgernes friheder og 
rettigheder, kunne ske uden særlig hjemmel” PET, ujournaliseret: O. Stevns, notat, udateret. Der 
var dog ikke fuld enighed om spørgsmålet. Politimesteren i Nykøbing Falster mente således, at 

Andre metoder 


PET anvendte en række andre metoder til indhentning af oplysninger på det 
politisk-ideologiske område. PET indhentede teleoplysninger, dvs. oplysninger 
om hvilke numre, som overvågede personer ringede til og fra. Indhentning af 
teleoplysninger krævede en retskendelse, og det synes i de fleste tilfælde at være 
sket i forbindelse med tilladelser til telefonaflytning. Indhentning af oplysninger 
fra banker, postvæsen og sparekasser forudsatte ligeledes retskendelse.” Denne 
metode blev formentlig benyttet relativt sjældent, men bl.a. en trotskist og et 
medlem af Appel-gruppen var mål for en sådan overvågning. PET fik også i nogle 
tilfælde rettens tilladelse til aflytning af telefaxer. Det synes dog primært at have 
drejet sig om efterforskningssager på kontraefterretnings- og kontraterrorområ- 
det.%7 PET aflyttede ved flere lejligheder aktivisters radiokommunikation. Det 
skete bl.a. under Verdensbank-urolighederne i 1970, fiskeriblokaderne i 1978 og 
muligvis i et vist omfang under HT-konflikten i 1984.%? PET fik også personer, 
der var under efterforskning, til at sætte deres fingeraftryk på velegnede overfla- 
der som plasticomslag, ølflasker og skilte. Det skete for to medlemmer af Appel- 
gruppen.% I 1991 fik PET adgang til lokaler i Nykøbing Falster, der havde været 
udlejet til Unge mod Apartheid. Gruppen havde forladt lokalerne uden at betale 
den aftalte leje, og tjenesten fandt nogle papirer fra 1989 med navne på medlem- 
mer og sympatisører, der blev affotograferet. 


pasloven måtte forstås sådan, at borgerne kun havde pligt til at ”forevise pas”, og at ”ingen pligt til at 
tåle afstempling er fastsat”. Politimesteren foreslog derfor Rigspolitichefen, at myndighederne skulle 
søge ”at gøre den nugældende praksis lovhjemlet” PET, ujournaliseret: M. Fugl til Rigspolitichefen 
og Tilsynet med Udlændinge, 8. december 1964. Kommissionen har ikke foretaget en nærmere prø- 
velse af spørgsmålet, idet den systematiske pasfotografering af danske statsborgere foregik før 1968. 

1056 Vedrørende PET's indhentning af oplysninger fra offentlige myndigheder uden retskendelse, se 
dette bind (afsnittet om uformelle kontakter). 

1057 For et eksempel på dette: PET, administrativ sag: Udskrift af retsbogen og rapporter. 

1058 Se Kommissionens beretning, bind 10, om PET's overvågning af protestbevægelser (afsnittet om 
Verdensbank-demonstrationerne) og bind 8 om PET's overvågning af arbejdsmarkedet 1945-1989 
(afsnittene om fiskeriblokaderne og HT-konflikten 1984). RB: 11. juni 2002. Aflytning af radiokom- 
munikation kunne ske uden domstolsgodkendelse. 

1059 Se Kommissionens beretning, bind 9, om PET's overvågning af den antiimperialistiske venstrefløj 
(afsnittet om Appel-gruppen). 

1060 PET, emnesag: Notits, 23. januar 1991. 

Konklusion 


Politiets Efterretningstjeneste var i perioden 1945 til 1989 en relativ lille tjene- 
ste med begrænsede ressourcer. Sammenlignet med de nordiske søstertjenester 
havde PET betydeligt færre ansatte og færre muligheder for at overvåge personer 
og organisationer af efterretningsmæssig interesse. PET's telefonaflytningskapa- 
citet var indtil slutningen af 1970'erne begrænset, og igennem hele perioden ud- 
førte tjenesten kun et fåtal rumaflytninger, brevåbninger og ransagninger. Per- 
sonalets begrænsede størrelse betød også, at tjenesten ofte ikke havde kapacitet 
til at bearbejde de indsamlede oplysninger. Det var derfor nødvendigt for PET 
at prioritere anvendelsen af indhentningsmetoder og begrænse sin brug til kon- 
krete sager. 

Kommissionens undersøgelse har vist, at størstedelen af de personer, der 
aktivt blev overvåget ved hjælp af indgreb i meddelelseshemmeligheden eller 
andre virkemidler, enten var mistænkte efterretningsofficerer fra østblokken el- 
ler udenlandske statsborgere fortrinsvis fra Mellemøsten, der var mistænkt for 
støtte til eller involvering i terroraktiviteter. Indtil 1980'erne var antallet af over- 
vågede danske statsborgere og organisationer begrænset. Det er det generelle 
indtryk, at dette altid skete på grund af mistanker om konkrete lovovertrædel- 
ser — først og fremmest ulovlig efterretningsvirksomhed, støtte til terror eller 
uro — og at danske statsborgere i praksis ikke blev udsat for indgreb i medde- 
lelseshemmeligheden alene på grund af lovlig politisk virksomhed. Kravet om 
retskendelser i forbindelse med straffeprocesuelle tvangsindgreb indebar også, at 
PET skulle begrunde nødvendigheden af indgrebet over for retten. Det er Kom- 
missionens generelle indtryk, at begæringerne om retskendelser var velbegrun- 
dede og dokumenterede. PET var på grund af sine begrænsede ressourcer nødt 
til at prioritere sin indsats, og det var kun de vigtigste sager, som mundede ud i 
anmodninger om retskendelser. 

Overvågningen af personer og organisationer, der var mistænkt for konkrete 
lovovertrædelser, producerede imidlertid også overskudsinformation om lovlig 
politisk virksomhed. Det synes især at have været telefonaflytninger, observation 
og ransagninger, der gav PET adgang til disse oplysninger. Det bevarede arkiv- 
materiale viser, at tjenestens medarbejdere i flere sager var bevidste om værdien 
af overskudsinformation, men der synes ikke at have været nogen overvejelser i 
tjenesten om målrettet at søge at indhente overskudsinformation gennem ”stra- 
tegiske” aflytninger og lignende. Overskudsinformationen blev i en række til- 
fælde noteret i separate notitser, der blev lagt på de relevante person- og emne- 


PET's virkemidler 


251 


252 


PET's TEKNISKE OG ANDRE VIRKEMIDLER 


sager. I mindst ét tilfælde blev oplysningerne fra en telefonaflytning noteret med 
henvisning til en ”yderst sårbar kilde”. 

I det sidste tiår af den kolde krig skete der en betydelig stigning i PET's an- 
vendelse af tekniske virkemidler. Det skyldtes formentlig, at trusselsbilledet æn- 
drede sig, at vedtagelsen af retningslinjerne i 1983 endelig kodificerede tjenestens 
indsats på det politiske område, og at PET fik tilført flere ressourcer. Det betød, 
at PET's anvendelse af f.eks. telefonaflytning, rumaflytning og brevåbning vok- 
sede, og at terror- og uro-områderne blev opprioriteret i forhold til kontraefter- 
retningsområdet. Det medførte, at et større antal danske statsborgere, politisk- 
ideologiske miljøer og faglige organisationer blev overvåget ved afslutningen 
af den kolde krig. Hvor de danske statsborgere og grupperinger, der var blevet 
overvåget i 1950-60'erne, hovedsagligt havde været mistænkt for involvering i 
ulovlig efterretningsvirksomhed til fordel for fjendtlige magter, så voksede an- 
tallet af danskere, der var mistænkt for støtte til terror eller involvering i uro og 
ulovlige aktioner. 


Retlig vurdering af PET's tekniske og andre virkemidler 


I det følgende har Kommissionen fremdraget nogle af de eksempler på PET'S me- 
toder, der nærmere har været omtalt i nærværende bind. Hensigten hermed er 
på baggrund af repræsentative eksempler på PET' arbejdsform at analysere og 
vurdere forholdet til de regler, der har været gældende eller på et givet tidspunkt 
ansås for gældende for PET's virke. Det er værd at bemærke, at der kan bestå en vis 
usikkerhed om reglernes forståelse over tid. Det er i særlig grad forholdet til retsple- 
jelovens regler om straffeprocessuelle tvangsindgreb, der påkalder sig interesse og i 
den sammenhæng tillige generelle betragtninger om strafbarheden af en handling 
eller undladelse samt overordnede spørgsmål om hjemmel. 

De følgende afsnit har en mere teknisk juridisk karakter, der tager udgangs- 
punkt i den udførlige fremstilling, der fremgår af de foregående afsnit. Den beskri- 
velse af PET's metoder, der anføres i de følgende afsnit er således ikke udtømmende, 
men skal alene skitsere rammen for Kommissionens overvejelser. 

Af eksemplerne i de foregående afsnit ses, at PET har bevaret overskudsinfor- 
mation, der er kommet til veje gennem indgreb i meddelelseshemmeligheden. At 
der i forbindelse med efterforskning af ét forhold fremkommer oplysninger af be- 
tydning for andre forhold, evt. med kun ringe eller ingen tilknytning til den efter- 

forskning, der tilvejebragte oplysningen, er ikke ukendt i straffeprocessen. Sådanne 
oplysninger betegnes ofte i den processuelle litteratur som tilfældighedsfund. 

Det har gennem en længere årrække stået klart, at politiet kan anvende sådan- 
ne tilfældighedsfund i en efterforskning, således som tilfældighedsfundene tilsiger, 
jf. f.eks. U 1979.970 H, der tillod tilfældighedsfund anvendt som bevis i retten.” 
Kommissionen har derfor ikke bemærkninger til den omstændighed, at PET - lige- 
som politiet i øvrigt - anvender tilfældighedsfund i sin efterforskning eller til PET's 
opbevaring af tilfældighedsfund. 

Særlige spørgsmål rejser sig vedrørende den tidsmæssige udstrækning heraf, 
når fundene er fremkommet gennem et indgreb i meddelelseshemmeligheden. De 
bestemmelser, der har reguleret spørgsmålet, har omhandlet aflyttede samtaler ge- 
nerelt og har ikke været begrænset til tilfældighedsfund. De følgende betragtninger 
omhandler derfor såvel PET'S tilfældighedsfund som de informationer, der angår 
den efterforskning, der gav anledning til tvangsindgrebet. Ved en lovændring i 1985, 
der omtales straks nedenfor, indførtes dog en bestemmelse, der særlig har betydning 
for tilfældighedsfund. 

I perioden 1954 - 1978 var spørgsmålet om opbevaring af materiale, der hid- 
rørte fra tvangsindgreb, som medførte aflytning, reguleret af retsplejelovens $ 750 
a, stk. 5, hvorefter ”Optegnelser om eller anden gengivelse af aflyttede samtalers 
indhold skal tilintetgøres, så snart det er fastslået, at de ikke er af betydning for 
efterforskningen.” Denne bestemmelse fandt fra den 1. april 1972 tillige anvendelse 
på materiale indhentet ved rumaflytning, jf. $ 750 c, der blev indsat ved lov nr. 89 
af 29. marts 1972. Ved lov nr. 243 af 8. juni 1978 blev bestemmelsen videreført som 
$ 787 stk. 5, uden at indholdet af bestemmelsen blev ændret.”” Ved lov nr. 227 af 
6. juni 1985 blev reglerne om telefonaflytning revideret, og reglerne om destruktion 
blev reguleret i $ 791, der fortsat er gældende i stort set uændret form.” 

Retsplejelovens $ 791 bestemmer i stk. 1 bl.a., at båndoptagelser, fotokopier eller 
anden gengivelse af det, der ved et indgreb i meddelelseshemmeligheden er kommet 
til politiets kendskab, skal tilintetgøres, hvis der ikke rejses sigtelse mod nogen for 
den lovovertrædelse, der dannede grundlag for indgrebet, eller hvis påtale senere 


1061 Ved lovændringer i 1985 og 1997 er der gjort begrænsninger i adgangen til at anvende tilfældig- 
hedsfund som bevis i retten, jf. $$ 789 og 800. Tilfældighedsfundene kan derimod fortsat benyttes 
af politiet under efterforskning. Se endvidere bet. 1023/1984 s. 11o0ff. og s. 116 og Koktvedgaard og 
Gammeltoft-Hansen: Lærebog i strafferetspleje (Juristforbundets Forlag, 1978) s. 202. 

1062 Reglen i $ 750 c om rumaflytning blev samtidig videreført som $ 789. 

1063 $ 791 gælder også for rumaflytning. 

opgives. Denne pligt til at tilintetgøre materiale modificeres af $ 791, stk. 2, hvor- 
efter tilintetgørelse kan undlades eller udsættes i et nærmere fastsat tidsrum, hvis 
materialet fortsat er af efterforskningsmæssig betydning. Spørgsmålet om undla- 
delse eller udsættelse af tilintetgørelsen skal normalt indbringes for retten af poli- 
tiet, men i hovedparten af de sager, der efterforskes af PET, har retten imidlertid 
ikke kompetence, jf. $ 791, stk. 2, 3. pkt. Baggrunden herfor har navnlig været, at 
domstolene blev fundet mindre egnede til at foretage denne vurdering under hen- 
syn til de udenrigs- og sikkerhedspolitiske aspekter som disse sager medfører.” 
Foruden pligten til tilintetgørelse af materiale efter reglen i $ 791, stk. 1, påhviler 
der efter $ 791, stk. 4, politiet en pligt til at tilintetgøre materiale, som tilvejebringes 
ved indgreb i meddelelseshemmeligheden, og som viser sig ikke at have efterforsk- 
ningsmæssig betydning. Denne bestemmelse er en opsamlingsbestemmelse, der skal 
sikre, at alt i øvrigt irrelevant materiale tilintetgøres.?% Bestemmelsen finder an- 
vendelse på materiale, der erhverves som tilfældighedsfund. Østre Landsret har en 
i en kendelse af 28. februar 1986 fastslået, at domstolene ikke kunne tage stilling til, 
om materiale, hvorom det ikke kunne antages, at det ikke var tilvejebragt som led 
i efterforskning efter straffelovens $ 114, skulle tilintetgøres, jf. $ 791, stk. 2, 3. pkt. 
Retten tog ikke stilling til anvendelsen af $ 791, stk. 4, antagelig, fordi materialet 
ikke kunne anses for tilfældighedsfund. 

I forbindelse med behandlingen af ovennævnte sag i Østre Landsret udtalte PET 
sig i et notat af 24. januar 1986 om varigheden af sin efterforskning og opbevaring 
materiale, der erhverves gennem tvangsindgreb, som indebærer aflytning. I notatet 
anføres bl.a. følgende: 


”I sager af nærværende karakter foretages af Politiets efterretningstjeneste en langsig- 
tet efterforskning, der har til formål dels at opklare forbrydelser, dels - og navnlig - at 
hindre forbrydelser. Der fremkommer under denne efterforskning ofte oplysninger, 
som ikke umiddelbart har direkte betydning for sagen, men som senere viser sig at 
få betydning for efterforskningen. Således kan der under samtaler, der aflyttes, frem- 
komme navne på personer, adresser, grupper og lignende, som er politiet ukendte, 
men som under den senere efterforskning atter fremkommer, og giver anledning til 
særlig efterforskning. Såfremt retten i sådanne tilfælde træffer afgørelse om tilintet- 
gørelse efter rpl. $ 791, stk. 2, fordi politiet ikke umiddelbart kan påvise nogen efter- 


1064 Jf. Strafferetsplejeudvalgets flertal bemærkninger i bet. 1023/1984 s. 122. Flertallet fremhævede 
S. 123, at Justitsministeriet i de omhandlede sager fører en særlig direkte kontrol med PET's virk- 
somhed, og at denne kontrol vedrørende destruktion af materiale bør træde i stedet for domstolenes 
kompetence. 

1065 Jf. bet. 1023/1984 s. 221. 

forskningsmæssig betydning af materiale, vil mulighederne for senere at etablere det 
fornødne grundlag for en sigtelse mod alle implicerede ofte være forskertset?” 


Kommissionen er opmærksom på, at de særlige opgaver, der er pålagt PET, hvoref- 
ter PET'S efterforskning særligt har et præventivt sigte, indebærer, at en efterforsk- 
ning hos PET kan pågå i længere tid. Kommissionen skal i den forbindelse særligt 
bemærke, at PET'S efterforskning ikke umiddelbart kan anskues og bedømmes på 
samme måde som den efterforskning, der gennemføres ved det øvrige politi. Dette 
er ikke i strid med, at PET i øvrigt som hovedregel er underkastet samme regler 
som det øvrige politi. PET er en specialenhed inden for politiet med specielle efter- 
forskningsopgaver, der skal udføres efter de almindelige regler. Der vil således sæd- 
vanligvis ikke foreligge en dom, tiltalefrafald eller påtaleopgivelse, der kan markere 
afslutningen på en efterforskning. 

Kommissionen kan som udgangspunkt tilslutte sig det synspunkt, at det ikke 
kan anses for uberettiget at benytte materiale, der fremkommer som tilfældigheds- 
fund gennem indgreb i meddelelseshemmeligheden, med henvisning til, at oplys- 
ningerne er uden betydning for PET's efterforskning, alene fordi der ikke umiddel- 
bart kan påvises en direkte betydning for en igangværende sag. En efterforskning 
på det efterretningsmæssige område har et videregående sigte end anden politief- 
terforskning, og betydningen af en oplysning kan ikke altid straks erkendes. 

Det er imidlertid også Kommissionens opfattelse, at en efterforskning på et eller 
andet tidspunkt må anses for ophørt. Hvornår dette er tilfældet, afhænger af sa- 
gens konkrete omstændigheder, og det kan vel være, at der består tidsmæssige sam- 
menfald med reglerne om makulation, skønt det ikke behøver at være tilfældet.” 
Kommissionen finder således ikke, at alle PET's sager kan anses for igangværende 
sager, hvori der pågår en efterforskning. Dette betyder, at der består en pligt til at 
tilintetgøre materiale fra indgreb i meddelelseshemmeligheden, når efterforsknin- 
gen, hvori materialet indgår, må anses for afsluttet. 

Det er ligeledes Kommissionens opfattelse, at en oplysning, der er opnået gen- 
nem indgreb i meddelelseshemmeligheden kan miste sin efterforskningsmæssige 
betydning uafhængigt af, om der fortsat består en efterforskning. Uanset, at PET 
er berettiget til at opbevare og i sin efterforskning anvende materiale, der er opnået 
gennem indgreb i meddelelseshemmeligheden, påhviler der PET en særskilt pligt til 
at vurdere, om oplysningen har betydning for efterforskningen (enten i den sag, der 
gav anledning til tvangsindgrebet eller i andre sager). Denne vurdering må gøres 


1066 Se om reglerne for makulation i Kommissionens beretning, bind 3. 

konkret og under hensyn til de særlige forhold, der karakteriserer PET; efterforsk- 
ning. ”?7 

Af de foregående afsnit fremgår endvidere, at PET i perioden forud for 1972 i 
et vist omfang har gennemført rumaflytninger som led i sin efterforskning. Det er 
imidlertid meget usikkert, i hvilket omfang dette efterforskningsskridt har været 
anvendt på det politiske område. 

Først ved lov nr. 89 af 29. marts 1972, der trådte i kraft den 1. april 1972, blev 
anvendelsen af rumaflytninger som straffeprocessuelt tvangsindgreb udtrykkeligt 
reguleret i retsplejeloven. Reguleringen var i særlig grad nødvendig, fordi straffe- 
lovens regler om fredskrænkelser samtidig ændredes, således at det i lovens $ 263 
anførtes, at ”Med bøde, hæfte eller fængsel indtil 6 måneder straffes den, som ube- 
rettiget… ved hjælp af et apparat hemmeligt aflytter eller optager udtalelser frem- 
sat i enrum, telefonsamtaler eller anden samtale mellem andre eller forhandlinger 
i lukket møde, som han ikke selv deltager i, eller hvortil han uberettiget har skaf- 
fet sig adgang” Uanset at forbeholdsklausulen i bestemmelsen (ordet ”uberettiget”) 
efter Justitsministeriets opfattelse nok kunne hjemle adgang for politiet til at gen- 
nemføre en rumaflytning til brug for en efterforskning på trods af bestemmelsen, 
fandt ministeriet af retssikkerhedsmæssige grunde, at der burde skabes et særligt 
lovgrundlag for at anvende rumaflytninger i efterforskningen. Ved lovændringen i 
1972 indsattes derfor i retsplejeloven den ovenfor omtalte $ 750 c.”F 

Forud for lovændringen i 1972 havde den tilsvarende bestemmelse i straffeloven 
følgende affattelse: 


Med bøde eller hæfte straffes den, som krænker nogens fred 


1) ved at bryde brev eller i øvrigt skaffe sig nogen til en anden rettet lukket 
meddelelse eller unddrage nogen en sådan, 

2) ved uden rimelig grund at skaffe sig adgang til en andens gemmer, 

3) ved offentlig meddelelse om nogens rent private hjemlige forhold, 

4) ved offentlig meddelelse om andre privatlivet tilhørende forhold, som med 
rimelig grund kan forlanges unddraget offentligheden. 


1067 Justitsministeriet har i overensstemmelse hermed i en cirkulæreskrivelse af 19. januar 1955 til bl.a. 
PET henledt opmærksomheden på dagældende $ 750 a, stk. 5. 
1068 Jf. FT 1971-1972, tillæg A, sp. 561. 

Disse regler tog således ikke klart højde for den tekniske udvikling, der muliggjorde 
rumaflytninger, enten ved hjælp af en mikrofon, anbragt i den lokalitet, der aflyt- 
tes, eller ved hjælp af laserstråler og paraboler.?? Mangelen på adækvate bestem- 
melser vedrørende aflytning af borgerne blev opfattet som et hul i straffelovgiv- 
ningen om beskyttelse af den enkeltes uforstyrrede privatliv.” Imidlertid blev det 
på baggrund af en afgørelse i U 1940.156 Ø i samtiden antaget, at bestemmelsen i 
$ 263, nr. 1, om brevhemmeligheden kunne anvendes analogt i forbindelse med af- 
lytning.” I overensstemmelse hermed var også PET i 19606rne af den opfattelse, at 
rumaflytninger var en krænkelse af en beskyttet interesse. Således vurderede PET i 
en beretning om aflytningen af tidligere MF Alfred Jensens lejlighed””, at aflytnin- 
gen ville kunne henføres til dagældende strfl. $ 263 eller dennes analogi.” 

I en periode forud for lovændringen i 1972 har den strafferetlige beskyttelse af 
borgerne mod bl.a. rumaflytninger næppe været helt sikker. Således anførte Straf- 
felovrådet i et notat af 15. marts 1967 bl.a.: ”Ved selve anbringelsen af apparatur 
på fremmed ejendom kan der efter omstændighederne være sket overtrædelse af 
straffelovens $ 264 om husfredskrænkelse. Hvis lydoptagerne er anbragt i en pri- 
vat lokalitet under et almindeligt besøg eller i øvrigt uden forbindelse med nogen 
husfredskrænkelse, er der ingen straffebestemmelse, der direkte eller udtrykkeligt 
omfatter forholdet. Den norske straffelovs $ 145a omfatter ”den som … ved hjelp av 
hemmelig lytteapparat avlytter (telefonsamtale eller) annen samtale mellom andre, 
eller forhandlinger i lukket møte som han ikke selv deltar i, eller som han har skaf- 


1069 Den sidstnævnte teknik, der gør det unødvendigt at komme ind i den aflyttede lokalitet for at etab- 
lere aflytningen, var på tidspunktet for gennemførelsen af de nye regler om rumaflytning ikke gen- 
nemprøvet, og det var på dette tidspunkt uklart, hvorvidt det ville være praktisk muligt at gennem- 
føre en aflytning på denne måde, jf. Straffelovrådets bet. 601/71 s. 13. 

1070 Jf. Straffelovrådets bet. 601/71 s. 48. 

1071 Jf. Vagn Greve, Asbjørn Jensen, Poul Dahl jensen og Gorm Toftegaard Nielsen, Kommenteret Straf- 
felov, Speciel del, (Jurist- og Økonomforbundets Forlag, 2008), s. 416f.. Smst. anføres, at den analoge 
anvendelse af nr. 1 havde tvivlsom føje. Tilsvarende Straffelovrådets notat af 15. marts 1967, der om- 
tales ndf., og rådets bet. 601/1971 s. 27. Behovet for en retlig beskyttelse mod rumaflytninger kunne 
måske have sit udspring i den vidtgående beskyttelse af boligen, der er udtrykt i Grl. $ 72. 

1072 Jf. PET, ujournaliseret sag: Beretning fra 1964 vedrørende en af politiets efterretningstjeneste fore- 
taget undersøgelse af en i årene 1952-1959 af en kreds af privatpersoner foretaget mikrofonaflytning 
af den af næstformanden i Danmarks kommunistiske parti, tidligere folketingsmand Alfred Jensen 
beboede lejlighed Vester Søgade nr. 78, 2. sal, København. Se om aflytningen af Alfred Jensen, Kom- 
missionens beretning, bind 5. 

1073 PET vurderede samtidig, at strafansvaret var forældet, jf. den ovenfor nævnte beretning fra 1964, 

fet seg adgang til ved falske foregivender eller ved å snike seg inn” .… Her i landet 
er det et tvivlsomt spørgsmål, om forhold som de nævnte er strafbare. Spørgsmålet 
beror på, om det bør anses for forsvarligt at analogisere fra reglerne i $ 263, stk. 
1, nr. 1 og 2, og $ 264. Også på dette punkt kan det altså siges, at straffeloven bør 
præciseres, for så vidt man vil betragte de pågældende krænkelser som et praktisk 
problem.” 

Det er Kommissionens vurdering, at den almindelige retsopfattelse i en periode 
fra 1940 til lovændringen i 1972 var, at aflytning af samtale ved hjælp af rumaflyt- 
ning under anvendelse af en mikrofon, anbragt i rummet, var en krænkelse af de 
aflyttedes fred, i hvert fald, når den der aflytter ikke selv var deltager i samtalen. 
Det er videre Kommissionens vurdering, at PET i hvert fald for en del af perioden 
har tilsluttet sig denne retsopfattelse, der har fundet udtryk i den ovennævnte be- 
retning. Kommissionen har ikke fundet materiale, hvorefter PET skulle have taget 
afstand fra beretningens vurderinger. 

Konsekvensen af den anførte retsopfattelse er, at rumaflytning kun kunne iværk- 
sættes efter reglerne om straffeprocessuelle tvangsindgreb. I de — formentlig ret få — 
tilfælde af rumaflytning på det politiske område i perioden før lovændringen i 1972 
synes disse regler imidlertid ikke at være blevet iagttaget, idet der ikke ses at være 
indhentet retskendelse i nogen af de eksempler på rumaflytning, som Kommissio- 
nen har fundet fra denne periode. Allerede som følge heraf har rumaflytningen i 
disse tilfælde været i strid datidig retsopfattelse, uanset om der måtte have været i 
og for sig forståelige efterretningsmæssige hensyn bag disse operationer. 

Hertil kommer, at et så vidtgående indgreb i borgernes privatsfære, som hem- 
melig rumaflytning udgør, måtte kræve sikker hjemmel i lovgivningen, jf. herved 
også Grundlovens $ 72 om boligens ukrænkelighed. Selv om der måtte have bestået 
usikkerhed om den ovenfor omtalte analogi fra Straffelovens $ 263, nr. 1, må Kom- 
missionen således konstatere, at de foretagne rumaflytninger i perioden indtil lov- 
ændringen i 1972 har savnet det fornødne hjemmelsgrundlag. 

Kommissionen har ikke fundet eksempler på, at rumaflytning er gennemført 
uden retskendelse efter lovændringen i 1972. Det bemærkes i den forbindelse, at det 
ved UfR 1998.135 V er fastslået, at en kendelse, der tillader rumaflytning, indebæ- 
rer, at politiet i fornødent omfang kan skaffe sig adgang til den lokalitet, der skal 
aflyttes med henblik på anbringelse af aflytningsudstyr. 

Det ovenfor beskrevne eksempel fra 1970'erne på en PET-kontakt, der fra en 
adresse forsynede PET med kopier af skriftligt materiale, er et af flere eksempler, 
hvor der i PET'S akter forefindes skrivelser i form af kopier af breve, notater eller lig- 
nende hidrørende fra overvågede personer eller grupperinger. Ofte fremgår det ikke 
af akterne, hvorledes det skriftlige materiale nærmere er tilvejebragt. Det ovenfor 

beskrevne eksempel er et mere detaljeret, men langt fra udtømmende billede af, 
hvorledes materiale er kommet i PET'S besiddelse. 

En PET-medarbejder har over for Kommissionen nærmere forklaret om, hvor- 
ledes materialet fra adressen, hvor der boede venstrefløjsaktivister, blev bragt til 
veje. Kommissionen lægger dennes forklaring om, at der var tale om bortkastet ma- 
teriale, til grund og har på denne baggrund ikke bemærkninger til det passerede. 

Ovenfor er endvidere beskrevet en situation, hvor PET i 1980'erne fra indeha- 
veren af en postboksforretning fik adgang til en organisations postforsendelser, der 
blev sendt til en postboks. I den forbindelse fik PET oplysninger om afsenderne, 
ligesom man gennemlyste kuverter ved at holde dem mod en kraftig elpære med det 
formål at læse indholdet, om end uden andet held, end at man kunne konstatere, 
at kuverterne indeholdt skemaer. 

Situationen giver anledning til at overveje to spørgsmål; dels om PET har eller 
har medvirket til overtrædelse af regler ved at blive gjort bekendt med forsendel- 
serne, dels om PET har overtrådt regler ved gennemlysningen af forsendelserne. 
Ovenfor er gengivet straffelovens $ 263 om meddelelseshemmeligheden i den før 
1972 gældende affattelse. Ved ændringslov nr. 89 af 29. marts 1972 fik $ 263, stk. 1, 
nr. 1 den affattelse, der er gældende i dag. Således kan efter bestemmelsen den straf- 
fes, der ”bryder eller unddrager nogen et brev, telegram eller anden lukket medde- 
lelse eller optegnelse eller gør sig bekendt med indholdet” 

Efter det for Kommissionen oplyste adviserede postboksforretningens indehaver 
PET, når den overvågede organisation modtog forsendelser til postboksen, ligesom 
det var indehaveren, der gjorde forsendelserne tilgængelige for PET. Det kan endvi- 
dere lægges til grund, at, at forsendelserne ikke har været standset efter retsplejelo- 
vens regler om brevstandsning, og der har ikke i materialet været kendelser herom 
eller henvisninger til sådanne. Der foreligger efter det anførte ikke oplysninger om 
det passerede, der kan begrunde en formodning om, at straffelovens $ 263, stk. 1, 
nr. 2 om at krænke nogens gemmer er overtrådt. Det er centralt, at der har væ- 
ret tale om en privat postboksvirksomhed, og at oplysningerne til PET om forsen- 
delserne til postboksen efter det foreliggende ikke kan anses for videregivet af en 
person, der har virket i postvæsenets tjeneste. Dagældende postlovs'” $ 12, der 
forbyder den, der virker i postvæsenets tjeneste, at give uvedkommende underret- 
ning om andres benyttelse af postvæsenet eller lejlighed til selv at skaffe sig sådan 
oplysning, finder derfor ikke anvendelse på forholdet. 


1074 Lov nr. 318 af 10. juni 1976. 

PET - eller muligvis postboksindehaveren på PET's vegne — forsøgte i forbindel- 
se med, at PET fik oplysninger om de omhandlede forsendelser at gøre sig bekendt 
med indholdet af disse ved gennemlysning. Det er udtrykkeligt anført, at forsen- 
delserne ikke blev åbnet. Den del af straffelovens $ 263, stk. 1, nr. 1, der omhandler 
den, der bryder et brev eller anden lukket meddelelse, er derfor ikke realiseret, men 
forholdet må anses for omfattet af bestemmelses sidste led om at gøre sig bekendt 
med indholdet af en lukket meddelelse.” Den udviste adfærd er derfor efter Kom- 
missionens opfattelse som udgangspunkt retsstridig efter $ 263, stk. 1, nr. 1, evt. som 
forsøg herpå. Det bemærkes i den forbindelse, at der ikke for realisation af $ 263, 
stk. 1, nr. 1 kræves forsæt til at læse indholdet af forsendelsen, og det derfor heller 
ikke er afgørende for vurderingen, at PET ved det passerede ikke kunne læse ske- 
maerne, der angiveligt lå i brevene. 

Den udviste adfærd er efter Kommissionens opfattelse en omgåelse af retsple- 
jelovens bestemmelser om straffeprocessuelle tvangsindgreb. Den ovenfor omtalte 
bestemmelse i straffelovens $ 263 er udtryk for en beskyttelse af meddelelseshem- 
meligheden, jf. herved også Grundlovens $ 72. Denne beskyttelse er imidlertid ikke 
absolut. Politiet — og herunder PET - kan uanset beskyttelsen få indsigt i bl.a. 
lukkede forsendelser, men en forudsætning herfor er, at retsplejelovens bestemmel- 
ser om straffeprocessuelle tvangsindgreb iagttages. Man kunne i den forbindelse 
særligt overveje reglerne om brevåbning og brevstandsning,”f men også andre 
tvangsindgreb kunne komme på tale. Centralt i disse bestemmelser er imidlertid, 
at tvangsindgrebet forudsætter en godkendelse af retten, og at denne godkendelse 
normalt skal foreligge forud for indgrebet. Der foreligger ingen oplysninger om, at 
den omhandlede adfærd er prøvet og godkendt af en domstol. Kommissionen har 
ikke taget stilling til, om en kendelse, der tillader adfærden, ville kunne være blevet 
opnået. 

Det gør i bedømmelsen af lovligheden af foranstaltningen ingen forskel, om det 
var en person uden ansættelse i PET, der gennemlyste forsendelserne, idet PET ikke 
kan undgå reglerne om domstolsprøvelse af straffeprocessuelle tvangsindgreb ved at 
indskyde en privat person til at udføre indgrebet. 

Der er i det foregående anført eksempler på, hvorledes PET har anvendt det 
efterforskningsskridt, der i retsplejeloven betegnes som ransagning. Ransagning er 
et straffeprocessuelt tvangsindgreb, der kun kan iværksættes med godkendelse af 


1075 Jf. Waaben, Strafferettens specielle del (GEC, GAD, 1994), s. 195. 
1076 Se hertil Eva Smith, Jørgen Jochimsen, Michael Kistrup og Jakob Lund Poulsen, Straffeprocessen 
(Forlaget Thomson, 2008), s. 429. 

domstolene, hvis et samtykke ikke foreligger fra den, hos hvem ransagningen skal 
foregå. Et centralt element i anvendelsen af ransagning som efterforskningsskridt 
er, at indgrebet normalt ikke kan gennemføres hemmeligt, dvs. uden at det kom- 
mer til den ransagede til kundskab.”” Regler i retsplejeloven medfører og medførte, 
at den, der råder over lokaliteten, kan få kendskab til ransagningen - umiddelbart 
hvis den pågældende træffes - og ellers på anden hånd gennem ransagningsvid- 
ner. Hemmelig ransagning, dvs. ransagning, hvor den, hvis lokalitet ransages, ikke 
gøres bekendt med indgrebet, blev først reguleret ved en ændring af retsplejeloven 
i 1997, jf. lov nr. 411 af 10. juni 19977? Uanset at hemmelig ransagning ikke var 
reguleret i retsplejeloven, har retspraksis i en periode før 1997 godkendt brugen af 
ransagninger uden tilkaldelse af vidner og uden den anførte underretning, om end 
landsretterne i årene op mod 1997 fandt, at der ikke var hjemmel for ransagning 
på denne måde.” 

Kommissionen kan lægge til grund, at PET i perioden, der omfattes af Kommis- 
sionens undersøgelse, har benyttet sig af hemmelige ransagninger. Det er endvidere 
oplyst, at disse ransagninger er foretaget efter indhentet retskendelse og med god- 
kendelse af, at ransagningen skete uden vidner og uden underretning.” I de ken- 
delser om ransagning, der har foreligget for Kommissionen, ses der i overensstem- 
melse hermed eksempler på, at retten har godkendt, at ransagningen blev foretaget 
uden tilkaldelse af vidner og uden underretning. Der er i det foreliggende materiale 
om det politiske område ikke oplysninger, der kan begrunde en antagelse om, at 
ransagninger - bortset fra de straks nedenfor omtalte forhold - er sket uden retsken- 
delse. Når herefter henses til, at det det må lægges til grund, at de af PET foretagne 
hemmelige ransagninger er sket efter indhentet retskendelse, har Kommissionen 


1077 Jf. Strafferetsplejeudvalgets bet. 1023/1987 s. 55. Denne principielle opfattelse af, at ransagning ikke 
kan fortages hemmeligt, er nuanceret i Strafferetsplejeudvalgets bet. 1159/1989 s. 100. 

1078 Jf. Eva Smith m.fl.: Straffeprocessen s. 473. 

1079 Jf. Lovforslaget til lov nr. 411 af 10. juni 1997: FT 1996-97, tillæg A, særtryk s. 13, Eva Smith m.fl.: 
Straffeprocessen s. 440 og bet. 1159/89 s. 100. Såvel lovforslaget som den anførte litteratur oplyser, 
at der i sager om alvorlig narkokriminalitet og manddrab forekom hemmelige ransagninger uden 
lovregulering. Som anført ovenfor har PET også opnået kendelser til sådanne ransagninger. Der 
kan muligvis også i ældre teori findes støtte for, at indgrebet kunne foretages uden særlig hjemmel. 
I Koktvedgaard og Gammeltoft-Hansen: Lærebog i strafferetspleje, s.193 anføres således: ”Langt fra 
alle de straffeprocessuelle tvangsindgreb er reguleret i loven (rpl. og særlovgivningen)” og s. 199 om 
den form, hvori retten skal træffe afgørelse om et tvangsindgreb, at ”Ved de ulovbestemte indgreb 
må afgørelsesformen bero på analogiovervejelser” 

1080 Jf. Ole Andersens forklaring, RB: den 21. september 2007. 

ikke bemærkninger til PET's brug af dette efterforskningsskridt (tvangsindgreb). 
Det ændrer ikke ved denne vurdering, at domstolene på et senere tidspunkt har 
fundet dette tvangsindgreb uhjemlet, når retskendelse dog forelå på tidspunktet for 
ransagningens foretagelse. I det for Kommissionen foreliggende materiale er der 
som ovenfor beskrevet et eksempel på, at reglerne for ransagning ikke har været 
iagttaget, og at dette var blevet påtalt af Østre Landsret. Endvidere er beskrevet, at 
PET'S chef ”på given foranledning” har henledt medarbejdernes opmærksomhed 
på reglerne om bl.a. ransagning. Kommissionen har ikke bemærkninger til den 
konkrete sag, der er fra perioden før 1968 og i øvrigt er påtalt af landsretten. Kom- 
missionen har ikke nærmere kunnet identificere de forhold, der har begrundet ind- 
skærpelsen af bl.a. reglerne om ransagning, men Kommissionen finder det tilfreds- 
stillende, at PET'S ledelse er skredet ind, når man tilsyneladende har konstateret, at 
reglerne ikke — eller ikke fuldt ud — har været iagttaget. 

Kommissionen har som anført ovenfor om en undersøgelse i 1970 af Huset i 
Magstræde fundet et eksempel, hvor omstændighederne peger på, at PET muligt 
uden forudgående eller efterfølgende godkendelse i retten har skaffet sig adgang til 
et lokale under omstændigheder, hvor retsplejelovens regler om ransagning skulle 
have været iagttaget. Kommissionen har imidlertid ikke ud fra det for Kommis- 
sionen foreliggende tilstrækkeligt grundlag til afgøre, hvorledes denne adgang er 
kommet til veje, og om retsplejelovens regler herved blev tilsidesat. 

Ovenfor er beskrevet, hvorledes PET i 1983 udleverede udstyr til en kilde med 
henblik på at skaffe sig en kopi af en nøgle til SAP's lokaliteter, men at kopiering 
ikke skete, fordi kilden i stedet selv modtog en nøgle fra SAP. Kommissionen har 
som følge af det ovenfor anførte ikke bemærkninger til, at PET overvejede en hem- 
melig ransagning, forudsat at dette ville ske efter indhentet retskendelse. Som be- 
skrevet ovenfor er det forklaret for Kommissionen, at dette var hensigten, selv om 
det ikke kan udelukkes, at forholdet kunne øge risikoen for et misbrug,. Under 
forudsætning af, at den hemmelige ransagning ville være blevet gennemført efter 
retskendelse, har Kommissionen ikke bemærkninger til, at PET i den sammenhæng 
har forsøgt at skaffe sig nøgle til indgrebet, da PET lovligt ville kunne have skaffet 
sig adgang til lokalerne f.eks. ved hjælp af en låsesmed. 

Det er ovenfor beskrevet, hvorledes PET modtog informationer fra det ”almin- 
delige” politi, hvor informationerne er kommet politiet i hænde i forbindelse med 
en almindelig politimæssig efterforskning, f.eks. gerningsstedsundersøgelser. I vur- 
deringen af PET's rolle i disse forhold gør det efter Kommissionens opfattelse ingen 
forskel, at PET blot er modtager af oplysninger, medens indhentningen af infor- 
mation foretages af politi uden for PET. I den her omhandlede situation bør der 
efter Kommissionens opfattelse ske identifikation mellem PET og politiet i øvrigt. 

Det tilføjes, at PET ville have kunnet bringe denne informationsindhentningsform 
til ophør, hvis man havde fundet den problematisk. Der er ikke fastsat nærmere 
regler for, hvad politiet må undersøge og gøre sig bekendt med i forbindelse med en 
politimæssig efterforskning. Objektivitetskravet i retsplejelovens $ 96, stk. 2 (tidli- 
gere $ 711) giver ingen vejledning for den konkrete efterforskning.”% Politiet vil af 
naturlige grunde normalt kun undersøge forhold, der under iagttagelse af objekti- 
vitetskravet skønnes relevante for efterforskningen. Hvornår forhold er af relevans 
for efterforskningen, må afgøres konkret fra sag til sag. Endvidere må det antages, 
at også overvejelser om intensiteten af undersøgelsens mulige indgriben i private 
forhold må indgå i overvejelserne. 

Politiets efterforskningsmidler er af dele af den juridiske teori søgt grupperet 
efter de enkelte midlers karakteristika. Af særlig interesse for den her omhandlede 
problemstilling er sondringen mellem straffeprocessuelle tvangsindgreb og andre ef- 
terforskningsmidler.”” Som eksempler på andre efterforskningsmidler, dvs. midler, 
der ikke udgør straffeprocessuelle indgreb, nævnes overvågning, afhøring og regi- 
strering.”% Hvorledes en gerningsstedsundersøgelse skal karakteriseres, afhænger 
af de konkrete omstændigheder ved undersøgelsen. Er der f.eks. tale om en forbry- 
delse, der er begået på offentlig vej, vil indsamling af tekniske spor, fotografering 
mv. uden videre kunne iværksættes, da der herved ikke gøres indgreb over for no- 
gen. Er forbrydelsen imidlertid begået under omstændigheder, hvor politiets under- 
søgelser gør det nødvendigt at få adgang til nogens bolig eller lignende, må der som 
udgangspunkt gås frem efter retsplejelovens regler om ransagning. I formentligt 
langt de fleste tilfælde er dette forhold uden praktisk betydning for politiets arbejde, 
idet den der råder over lokaliteten vel normalt giver sin tilladelse til politiets under- 
søgelse, med den følge, at retsplejelovens regler om ransagning ikke skal iagttages, 
jf. de nugældende regler i retsplejelovens $ 795, stk. 1. Offeret for en forbrydelse har 
typisk en med politiet sammenfaldende interesse i, at gerningsstedet undersøges til 
brug for den videre efterforskning. 


1081 Uanset at reglen efter sit indhold angår anklagemyndigheden, antages den utvivlsomt også at gælde 
for politiets efterforskning, jf. Eva Smith m.fl., Straffeprocessen, s. 101 og Gammeltoft-Hansen, Straf- 
feretspleje II, s. 62. 

1082 Se Henricson, Politiret, (Jurist- og Økonomforbundets Forlag, 2007), s. 255. Som eksempler på an- 
dre sondringer kan nævnes almindelige i forhold til utraditionelle efterforskningsmidler og opdelin- 
gen af almindelige efterforskningsmidler i henholdsvis tekniske og personelle midler, jf. Henricson 
lc. 

1083 Jf. Henricson, Politiret, s. 142 f. 

Det er nærliggende at antage, at et samtykke til at politiet undersøger en bolig 
eller lignende, må forstås således, at samtykket stiltiende er begrænset til undersø- 
gelser, der har relevans for den forbrydelse, der efterforskes. Det er forbrydelsen, 
der begrunder politiets ønske om en undersøgelse, der derfor imødekommes, og det 
kan kun vanskeligt antages, at samtykket skulle indebære, at politiet herefter skulle 
have adgang til alt i lokaliteten uanset karakteren heraf og uden hensyn til formålet 
med undersøgelsen. Hvis det på forhånd havde stået klart, at politiet ville gøre sig 
bekendt med alle forhold hos den undersøgte uden hensyn til den forbrydelse, der 
var baggrunden for undersøgelsen, ville samtykke formentligt i et vist omfang blive 
nægtet. Det må videre antages, at en ikke-sigtet lovligt kan begrænse sit samtykke 
til ransagning, når henses til, at den pågældende i det hele kunne modsætte sig 
ransagningen (gerningsstedsundersøgelsen). Hvor grænsen for politiets undersø- 
gelse går, kan ikke generelt angives. Som anført ovenfor afhænger relevansen af en 
undersøgelse af den konkrete sag, og i vurderingen må indgå bl.a. de konkrete for- 
hold såvel vedrørende forbrydelsen som hos offeret. Der kan ikke af et relevanskrav, 
som vanskeligt kan afgrænses abstrakt, udledes, at visse typer oplysninger skulle 
være unddraget politiet i efterforskningen. Det kan således ikke generelt anses for 
udelukket, at oplysninger om offerets politiske forhold kan tilgå politiet. Er der om- 
stændigheder, der tyder på, at forbrydelsen har sin baggrund i offerets politiske 
arbejde, er oplysninger herom jo overordentlig relevante for efterforskningen. 

Straffelovens regler om fredskrænkelser beskytter ikke mod, at uvedkommende, 
der i øvrigt har lovlig adgang til lokaliteten, hvor et dokument forefindes, gør sig 
bekendt med og evt. videregiver indholdet af dokumentet, hvis dokumentet er frit 
tilgængeligt. Det er i teorien antaget, at det kan være en strafbar handling at fjerne 
et dokument midlertidigt fra et bord, ligesom en meddelelse kan bevare sin karak- 
ter af at være ”lukket” efter at være åbnet og lagt uden for kuverten af adressaten, 
når det dog er kendeligt, at den har foreligget i tillukket tilstand, men at man dog 
kan antage et område for straffrihed, hvis adressaten kan siges at have udvist en 
letsindighed i forhold til personer, der har deres gang på stedet.” 

Er en sådan oprindelig lukket meddelelse gjort tilgængelig for andre derved, at 
gerningsmanden, f.eks. en hærværksmand, har fjernet meddelelsen fra kuverten 
eller fjernet meddelelse fra et gemme, f.eks. en skuffe, og smidt meddelelsen på gul- 
vet, kan det efter omstændighederne være en fredskrænkelse efter $ 263 at gøre sig 
bekendt med indholdet af meddelelsen, således at politiet kun kan gøre dette efter 
reglerne om straffeprocessuelle tvangsindgreb. 


1084 Jf. Waaben: Strafferettens specielle del, s. 195. 

Kommissionen har ikke på baggrund af oplysningerne i de konkrete sager med 
sikkerhed kunnet konstatere, om politiet (og dermed PET) ved gerningsstedsunder- 
søgelser har sikret sig oplysninger om offeret for forbrydelsen (eller personer knyttet 
til offeret) på en måde, der er i strid med retsplejelovens regler om straffeproces- 
suelle tvangsindgreb. På baggrund af den ovenfor citerede forklaring for Kommis- 
sionen er det imidlertid Kommissionens vurdering, at politiet i nogle tilfælde kan 
have bevæget sig til grænsen, efter hvilken reglerne om tvangsindgreb skal iagtta- 
ges. I de beskrevne eksempler, hvor politiet har sikret sig skriftligt materiale — i et 
af tilfældene en notesbog -— under den politimæssige håndtering af færdselsuheld, 
burde reglerne om straffeprocessuelle tvangsindgreb antageligvis have været iagt- 
taget. Når henses til den uklarhed, der består ved fastlæggelsen af grænserne for 
politiets virksomhed i forbindelse med gerningsstedsundersøgelser og særligt, at 
personer, der har været udsat for en forbrydelse, ikke bør afskrækkes fra at melde 
dette til politiet pga. frygt for registreringer i PET af deres politiske virke, finder 
Kommissionen, at politiet bør udvise betydelig tilbageholdenhed med hensyn til at 
viderebringe oplysninger til PET om lovlig politisk virksomhed, og Kommissionen 
konstaterer, at PET tilsyneladende ukritisk løbende har modtaget materiale, uden 
hensyntagen til hvorledes materialet tilvejebringes. 

Ovenfor er beskrevet, hvorledes PET har anvendt teknisk udstyr til at optage 
samtaler, f.eks. mellem overvågede personer til frokostmøder eller lignende. Det 
fremgår, at PET's medarbejdere — naturligt nok — ikke deltog i samtalerne, men blot 
aflyttede og optog disse. 

Denne praksis giver anledning til overvejelser om forholdet til retsplejelovens 
regler om indgreb i meddelelseshemmeligheden, da straffeloven i nogen grad be- 
skytter aflytning af samtaler, også selv om samtalen føres på et offentligt tilgænge- 
ligt sted. Efter straffelovens $ 263, stk. 1, nr. 3, straffes den, der bl.a. uberettiget ved 
hjælp af et apparat hemmeligt aflytter eller optager samtale mellem andre, som 
den pågældende ikke er deltager i. Bestemmelsen blev indsat i straffeloven i 1972. 
Bestemmelsen kriminaliserer, at nogen hemmeligt - dvs. uden de berørte parters 
vidende — ved hjælp af et apparat, der overfører, forstærker eller optager lyd, aflyt- 
ter eller optager en samtale, som den lyttende ikke er deltager i.”% En sådan tek- 
nisk aflytning af en samtale er derfor en handling, som politiet, og herunder PET, 
kun kan foretage under iagttagelse af bestemmelserne i retsplejeloven om indgreb i 


1085 Jf. Vagn Greve, m.fl., Kommenteret Straffelov, Speciel del, s. 417 og Waaben, Straffelovens Specielle del, 
S. 197. 

meddelelseshemmeligheden. Denne opfattelse er som anført tillige kommet til ud- 
tryk i et notat til PET'S jurister og afdelingsledere fra 19. marts 1979. 

Kommissionen har ikke set eksempler på, at PET har indhentet retskendelse 
til de beskrevne aflytninger af frokostmøder eller lignende. Kommissionen har for 
tiden efter notatet fra 1979 konstateret et muligt tilfælde af aflytning af den her 
omhandlede karakter. 

En udtrykkelig strafferetlig beskyttelse mod hemmelig rumaflytning blev som 
ovenfor anført først indført ved en lovændring i 1972. Som ligeledes anført synes det 
i en periode indtil 1972 at have været den almindelige retsopfattelse, at Straffelovens 
$ 263, nr. 1 om brevhemmeligheden kunne anvendes analogt i forhold til rumaflyt- 
ning i private, aflukkede lokaliteter, en opfattelse som PET tilsluttede sig. Denne 
straffelovsanalogi havde imidlertid baggrund i en dom (U 1940.156 Ø) vedrørende 
et tilfælde af telefonaflytning. I betragtning heraf er det særdeles tvivlsomt, om ana- 
logien ville kunne udstrækkes til de her behandlede aflytninger, der har fundet sted 
i lokaliteter, hvortil der var almindelig adgang, og hvor der derfor var mulighed for 
at andre — uden anvendelse af teknisk udstyr — kunne overhøre samtalerne, selvom 
disse var tilsigtet fortrolige. 


Konklusion 


PET's overvågning på det politiske område kan i perioden 1945 til 1989 siges i 
praksis at have bestået af samarbejdet med udenlandske tjenester, hvilket i væ- 
sentlig grad udgjorde rammerne for PET's indsats, anvendelsen af menneske- 
lige kilder og tekniske virkemidler til at indhente efterretninger, samt brugen 
af registreringer, arbejdskartoteker og emnesager til at opbevare og fremfinde 
de indsamlede oplysninger. PET's overvågning i praksis var kendetegnet af tre 
tendenser eller karakteristika. 

For det første var PET en lille tjeneste med begrænsede ressourcer og få an- 
satte. Tjenesten havde ikke noget særligt højt niveau på det tekniske område, 
og den havde langt op i den kolde krig kun få muligheder for at udføre mere 
komplicerede operationer som for eksempel rumaflytning. Det var imidlertid et 
generelt træk, at PET ekspanderede i løbet af perioden, og at tjenestens overvåg- 
ning voksede i omfang. PET fik tilført flere ressourcer, og indsatsen blev profes- 
sionaliseret og formaliseret gennem uddannelse, kurser og faste regler for sags- 
behandling og gennemførelse af operationer. Samtidig blev PET i stigende grad 
integreret i det internationale efterretningssamarbejde, såvel bilateralt som re- 
gionalt og multilateralt, og tjenestens politiske overvågning fik den nødvendige 

politiske opbakning med vedtagelsen af retningslinjerne i 1983. Således skete der 
en markant stigning i antallet af komplicerede dobbeltagent- og fællesoperatio- 
ner, indsættelsen af penetranter og anvendelsen af telefon- og rumaflytninger og 
brevåbningsoperationer. 

For det andet skete der en væsentlig ændring i løbet af perioden i sammen- 
sætningen af de persongrupper og miljøer, der var mål for overvågningen. I 
1940-50'erne var det i al væsentlighed østeuropæiske efterretningsofficerer og 
danske kommunister, der blev overvåget. I 1960'erne ændredes trusselsbilledet, 
og PET fokuserede i stigende grad på forskellige militante grupper på den yder- 
ste venstrefløj. I de sidste årtier af perioden var det især kredse med formodet 
tilknytning til internationale terrorgrupper, såkaldte urogrupper og den yderste 
højrefløj, der tiltrak sig PET's opmærksomhed. Siden PET var nødt til at prio- 
ritere anvendelsen af virkemidler, var flertallet af dem, som blev udsat for aktiv 
overvågning, udenlandske statsborgere af enten østeuropæisk eller mellemøstlig 
oprindelse. Det kan også konstateres, at størstedelen af de indhentede oplysnin- 
ger stammede fra åbne kilder, såsom pressen. 

For det tredje betød udviklingen hen imod en intensiveret overvågning af 
uro- og terrorgrupper ved hjælp af penetranter, aflytning, observation og brev- 
åbning, at et stigende antal danske statsborgere og politisk-prægede miljøer og 
grupperinger blev genstand for en målrettet indhentning af oplysninger. Således 
kan det konstateres, at samtidig med at registreringen af danske statsborgere blev 
begrænset, voksede antallet af danskere, der blev udsat for indgreb i meddelel- 
seshemmeligheden og andre former for aktiv overvågning. Dette understreger, 
at det er vigtigt at skelne mellem registrering (”arkivering” af de indhentede efter- 
retninger) og overvågning (anvendelsen af menneskelige og tekniske virkemidler 
til indhentning af oplysninger). 

4. PET's UFORMELLE KONTAKTER I SKATTE- 
VÆSEN, POSTGIROKONTOR MV. 


1. PET's anvendelse af uformelle kontakter 


Kommissionen er under sit arbejde stødt på et antal eksempler på, at PET har 
indhentet fortrolige oplysninger om personers girokontooplysninger og skattefor- 
hold fra uformelle kontakter' i den pågældende offentlige administration. Det 
spørgsmål, der skal søges belyst i det følgende er, om myndighederne har været 
berettigede til at udlevere disse oplysninger, og om PET omvendt har været be- 
rettiget til at indhente og modtage oplysningerne, uden at der forinden forelå en 
tilladelse fra retten (retskendelse). 

Det skal i den forbindelse for en god ordens skyld tilføjes, at Kommissionen 
også har fundet eksempler på, at PET har haft kontakter i f.eks. folkeregisteret 
eller har forespurgt i CRM på identiteten af en bestemt personvogns bruger mv. 
I disse tilfælde opstår der ikke umiddelbart problemer i forhold til legitimiteten 
af udleveringen af de pågældende oplysninger, enten fordi lovgivningen som for 
folkeregisterets vedkommende udtrykkeligt har gjort op med spørgsmålet og til- 
lader en forholdsvis omfattende udlevering af oplysninger, eller fordi forespørgs- 
len sker hos en myndighed, der ligesom PET er en del af Rigspolitiet. 


1086 Med begrebet ”uformelle kontakter” sigtes der til de unavngivne informanter, som PET benyttede 
sig af hos offentlige myndigheder (til forskel fra mere formelle henvendelser til den pågældende 
myndighed eller myndighedspersoner). Begrebet er i sig selv neutralt og tilsigter ikke at fælde no- 
gen værdidom over, hvorvidt sådanne kontakter var berettigede eller ej — det har de formentlig væ- 
ret i langt de fleste tilfælde. Det er derimod i analysen af de enkelte problematiske kontakter blandt 
disse, at en eventuel kritik skal findes. 

Som eksempel på en sag, hvor legitimiteten af udleveringen derimod ikke 
umiddelbart er givet, kan nævnes en indberetning af 12. august 1968, hvor en 
PET-medarbejder har noteret, at ”pålidelig kilde indenfor postgirokontoret” har 
givet PET oplysninger om forskellige forhold omkring oprettelsen af en postgi- 
rokonto for et politisk tidsskrift, herunder hvem der havde oprettet kontoen samt 
de ansvarlige kontoindehaveres identitet.” I en anden notits, der også bygger 
på oplysninger fra en ”pålidelig kilde” inden for Postgirokontoret, er angivet en 
række detaljerede forhold om De Danske Vietnamkomiteer, herunder en samlet 
oversigt over deres disponible girokonti samt de bevægelser, man gennem tiden 


har kunnet observere til og fra de pågældende konti. Til sidst noteres: 


”Det har ikke været muligt at konstatere om den i vedlagte notits nævnte [ ] har 
foretaget giroindbetaling/indbetalinger af mindre beløb til DDV, idet postgirokon- 
toret kun opbevarer girotallonerne i tre måneder. Efter dette tidsrum arkiveres tal- 


”1088 


lonerne og er utilgængelige for C-85's kontakt i girokontoret. 


En tredje notits af 14. juni 1968 indeholder oplysninger fra ”særdeles pålidelig 
kilde indenfor postgirokontoret” om en konto oprettet af Vietnamindsamlin- 
gen, herunder kontoens opretter og underskriftberettigede samt bevægelserne 
på kontoen over en nærmere angivet periode.” I et fjerde tilfælde er det angivet 
i en notits fra PET, at tjenesten har lånt samtlige indbetalingskort til Russell- 
tribunalets girokonto og på baggrund af disse har udarbejdet en liste over de 791 
personer, der havde givet bidrag til tribunalets aktiviteter.'” 

PET havde også kilder hos skattevæsenet. I samme notits som nævnt ovenfor 
af 14. juni 1968 er der redegjort forholdsvis detaljeret for en navngiven persons 
skatteforhold på baggrund af vedkommendes selvangivelse. Oplysningerne er 
tilgået PET ”gennem pålidelig kilde inden for Københavns skattevæsen”, PET 
nøjedes dog ikke med at forespørge om den pågældende persons skatteforhold, 
men fik ved samme lejlighed oplysninger om den skattepligtige indkomst for 
indehaveren af en virksomhed, som den egentlige hovedperson havde opgivet 


1087 PET, emnesag: Bilag 105, dateret 12. august 1968. 

1088 Fremhævet her. PET, emnesag: ”Vedr.: En giroindbetaling på kr. 25.000 til DE DANSKE VIET- 
NAMKOMITEER,, dateret 20. august 1971. 

1089 PET, emnesag: Bilag 107, dateret 14. juni 1968. 

1ogo Om Vietnambevægelserne, herunder om Russell-tribunalet, ss Kommissionens beretning bind 10. 

1091 PET, emnesag: Bilag 107, dateret 14. juni 1968. 

at have været beskæftiget i i en del af den undersøgte periode. Det bemærkes i 
notitsen, at hverken virksomhedsejeren eller dennes hustru var kendt, dvs. re- 
gistreret, hos PET. Det anføres til sidst, at den pågældende virksomhedsejer er 
”ukendt hos politiske kontakter i Gentofte” Det fremgår ikke af notitsen, hvad 
der har foranlediget undersøgelsen af virksomhedsejeren.'” 

Eksemplerne er adskillige og findes ikke kun inden for efterforskningen af 
Vietnambevægelsen. Kontakterne er skabt uformelt, eventuelt efter forudgående 
godkendelse fra den pågældende kontakts ledelse,” og oplysningerne er videre- 
givet til PET, uden at tjenesten forinden har indhentet en retskendelse. Der kan 
sættes spørgsmål ved, om sådanne aktiviteter altid har været i overensstemmelse 
med reglerne om bl.a. tavshedspligt for offentligt ansatte generelt og særlige tavs- 
hedsforskrifter for hhv. skattevæsenets og postvæsenets ansatte, indgreb i med- 
delelseshemmeligheden mv. 


2. Offentligt ansattes tavshedspligt i henhold til straffelovens regler 


I de foreliggende eksempler har alle uformelle kontakter været offentligt ansatte 
og som sådan omfattet af de almindelige regler om tavshedspligt i straffeloven, 
der indeholder generelle påbud om tavshedspligt for personer, der virker i of- 
fentlig tjeneste eller hverv mfl..% om fortrolige oplysninger, som de måtte få 
kendskab til under udførelse af deres tjeneste vedrørende både tjenstlige forhold 
og forhold, der omhandler privatlivets fred. Hovedbestemmelsen er $ 152, der 
forbyder den uberettigede videregivelse eller udnyttelse af fortrolige oplysninger 
for offentligt ansatte og personer, der virker eller har virket ved offentligt hverv 
om forhold, de erfarer under tjenesten eller hvervet. 


1092 Virksomhedsejeren havde bopæl i Gentofte. Det fremgår ikke af notitsen, hvis eller hvilke "politiske 
kontakter" der er tale om. 

1093 En nærliggende forklaring på, at denne som den eneste af de anførte arbejdsgivere er blevet udvalgt 
til nærmere undersøgelse kunne være, at det var det eneste relativt ”ukendte” firma, som optrådte 
blandt den egentlige hovedpersons arbejdsgivere i den undersøgte periode. 

1094 RB: 2. november 2005, Jørn Bro, s. 24. 

1095 Straffeloven indeholder også tavshedspligtsregler for personer, der er beskæftiget med opgaver, der 
udføres efter aftale med en offentlig myndighed, f.eks. medarbejdere i it-servicebureauer og perso- 
ner, der virker ved offentligt anerkendte telefonanlæg ($ 152 a), personer, der udøver en virksomhed 
eller erhverv i medfør af offentlig beskikkelse, f.eks. læger, advokater og apotekere ($ 152 b) og alle 
de nævntes medhjælpere ($ 152 c). 

Oprindeligt skelnede straffelovens tavshedspligtsbestemmelser mellem for- 
skellige typer af fortrolige oplysninger. Indtil 1985 omfattede $ 152 kun ”tjenstlige 
forhold, mens tavshedspligten for offentligt ansatte om private forhold var sær- 
skilt reguleret. Fra 1930 til 1972 var tavshedspligt om private forhold reguleret i 
straffelovens $ 263, stk. 2. I 1939 blev formuleringen af $ 263, stk. 2 strammet med 
en fremhævelse af, at den almene interesse, der kunne modificere tavshedsplig- 
ten, skulle være åbenbar.” Herefter lød bestemmelsen som følger: 


”Stk. 1. Med Bøde eller Hæfte indtil 6 måneder straffes den, som (...) 


Stk. 2. Paa samme Maade straffes Personer, som virker eller har virket i offentlig 
Tjeneste eller Hverv, eller som i Medfør af offentlig Beskikkelse eller Anerkendelse 
udøver eller har udøvet et Erhverv, saavel som saadanne Personers Medhjælpere, 
naar de røber Privatlivet tilhørende Hemmeligheder, der er kommet til deres Kund- 
skab ved Udøvelsen af deres Virksomhed, medmindre de har været forpligtet til at 
udtale sig eller har handlet i berettiget varetagelse af åbenbar almen Interesse eller 
af eget eller andres tarv.” (fremhævet her) 


”Privatlivet tilhørende hemmeligheder” var f.eks. oplysninger om interne fami- 
lieforhold, seksuelle forbindelser, private stridigheder, skilsmisse, sygdomme, 
selvmordsforsøg og erhvervs- og formueforhold.”” 

I 1972 gennemførte man en mere omfattende revision af tavshedsforskrifter- 
ne i straffeloven i forbindelse med en ændring af reglerne om privatlivets fred, 
der forbedrede beskyttelsen af privatlivet. Tavshedsforskrifterne i straffelovens 
$$ 152 og 263, stk. 2 blev udbygget ved, at ”røbelse” fremover også omfattede 
uberettiget udnyttelse af kundskab om tavshedsbelagte oplysninger.” $ 263, 
stk. 2 blev udskilt til en selvstændig bestemmelse, $ 264 b, om krænkelse af ”pri- 
vatlivet tilhørende hemmeligheder” begået af personer, der er ”undergivet en 
særlig tavshedspligt”? 

Afgrænsningen mellem $$ 152 og 264 b (tidligere $ 263, stk. 2) bestod således 
i, om den tavshedspligt, der påhvilede tjenestemanden, var i det offentliges eller 


1096 Lov nr. 87 af 15. marts 1939. Se RT 1938/39, Tillæg A, sp. 3739 ff. og Tillæg B, sp. 737 ff. 
1097 Vagn Greve m.fl., Kommenteret straffelov - Speciel del, 2008, s. 138. 

1098 Lov nr. 89 af 29. marts 1972. Se også bet. 998/84, S. 37. 

1099 Straffelovrådets betænkning nr. 601/1971 om privatlivets fred. 

en andens interesse.””? Det centrale element i begge bestemmelsers gerningsind- 
hold var ”røbelse” af en hemmelighed erfaret i tjenestens eller hvervets medfør. 
Med udtrykket ”røber” mentes videregivelsen af oplysninger, der var undergivet 
tavshedspligt, til uvedkommende."”” Bestemmelserne indeholdt imidlertid ikke 
nogen angivelse af, efter hvilke kriterier man skulle afgrænse kredsen af ”uved- 
kommende”. 

Bestemmelsen blev igen ændret i 1985, hvor reglerne om brud på tavsheds- 
pligten begået af personer, der virker i offentlig tjeneste eller anden tjeneste, der 
kan sidestilles hermed,"” blev samlet i straffelovens kapitel 16 om forbrydelser 
i offentlig tjeneste eller hverv mv. i forbindelse med vedtagelse af forvaltnings- 
loven og efter de anbefalinger, som et udvalg under Justitsministeriet fremkom 
med i en betænkning om tavshedspligtbestemmelserne.”” Ved den lejlighed 
adskilte man egentlige offentligt ansatte fra andre personer, hvis professionelle 
forhold til det offentlige er af en sådan karakter, at de mere eller mindre må side- 
stilles med de offentligt ansatte.” Til gengæld samlede man offentligt ansattes 
røbelse af både tjeneste- og private forhold i én bestemmelse: 


”$ 152. Den, som virker eller har virket i offentlig tjeneste eller hverv, og som ube- 
rettiget videregiver eller udnytter fortrolige oplysninger, hvortil den pågældende i 
den forbindelse har fået kendskab, straffes med bøde eller fængsel indtil 6 måne- 
der. 


Stk. 2. Straffen kan stige til fængsel indtil 2 år, hvis forholdet er begået med forsæt 
til at skaffe sig eller andre uberettiget vinding eller der i øvrigt foreligger særligt 
skærpende omstændigheder. 


1100 Straffelovrådets udtalelse om straffelovens regler om krænkelse af tavshedspligt, FT 1985/86, Tillæg 
A, sp. 288-89. 

1101 Oluf H. Krabbe, Borgerlig Straffelov med Kommentarer II, (4. udg. 1947), s. 404, Stephan Hurwitz, 
Kriminalret — Speciel Del, (1955), s. 65 og Vagn Greve m.fl.: Straffeloven — Speciel Del, (1975), s. 92. 

1102 Dvs. personer, der udøver virksomhed eller hverv i medfør af offentlig beskikkelse eller anerken- 
delse, f.eks. læger, advokater, revisorer. 

1103 Betænkning nr. 998 om tavshedspligt, afgivet den af 25. oktober 1983 af et udvalg, som justitsmini- 
steriet nedsatte den 18. juli 1979, København, 1984, herefter "Bet. 998/84'. 

1104 Aftalebaseret virksomhed samt offentligt beskikkede blev indsat i de stadig gældende bestemmelser 
i$ 152 a og $ 152 b. 

Stk. 3. En oplysning er fortrolig, når den ved lov eller anden gyldig bestemmelse er 
betegnet som sådan, eller når det i øvrigt er nødvendigt at hemmeligholde den for 
at varetage væsentlige hensyn til offentlige eller private interesser” "% 


Den første del af bestemmelsens stk. 3 tager sigte på de tilfælde, hvor det fremgår 
af særlige lovbestemmelser, at en oplysning eller bestemte typer af oplysninger er 
af fortrolig karakter. Det kan f.eks. være særlige lovbestemmelser, der foreskriver 
de ansatte tavshedspligt med hensyn til enhver oplysning, som den pågældende 
bliver bekendt med gennem sin virksomhed, se til eksempel nedenfor om kilde- 
skattelovens og postlovens tavshedspligtsbestemmelser. 

Ordet ”uberettiget” i $ 152, stk. 1 sigter ifølge den kommenterede straffelov 
navnlig til situationer, hvor en videregivelse i en snævrere kreds under særlige 
omstændigheder vil være legitimeret, som f.eks. en adgang for tillidsrepræsen- 
tanter og medlemmer af råd og nævn til under fortrolige former at blive bekendt 
med og drøfte tavshedsbelagte informationer med deres foresatte og kolleger og 
begrænsede kredse inden for deres organisation.” Videregivelse til andre an- 
satte inden for samme organisation kan således efter omstændighederne være 
uberettiget. Omvendt kan videregivelse til andre forvaltningsmyndigheder være 
tilladt, hvis betingelserne i forvaltningslovens $ 28 er opfyldt. 

Der er ikke tale om overtrædelse af tavshedspligtsbestemmelserne, hvis den 
pågældende har været forpligtet til at videregive oplysningen eller har handlet i 
berettiget varetagelse af åbenbar almeninteresse (dvs. en samfundsmæssig inte- 
resse) eller af eget eller andres tarv, jf. $ 152 e."7 

For fuldstændighedens skyld skal endelig kort nævnes tjenestemandslovens 
daværende $ 10, stk. 2, som pålagde tjenestemanden tavshed med hensyn til de 
forhold, som denne i medfør af sin stilling blev bekendt med, og hvis hemmelig- 
holdelse i sagens natur var påkrævet eller var blevet ham/hende foreskrevet.” 
Da denne bestemmelse ikke udvider området for tavshedspligten efter straffelo- 
vens bestemmelser, vil den ikke blive nærmere behandlet her. 


1105 Fremhævet her. Lov nr. 573 af 19. december 1985. 

1106 Vagn Greve m.fl.: Kommenteret straffelov — Speciel Del, s. 133 f., samt bet. 998/84, s. 156. 

1107 En tilsvarende regel gjaldt tidligere udtrykkeligt kun i forbindelse med tavshedspligt efter dagæl- 
dende $ 264 b (nu $ 152 b), men efter 1985 omfatter ordlyden nu tavshedspligtkrænkelser efter straf- 
felovens kapitel 16 som helhed. Kommenteret straffelov - Speciel del, s. 142. 'Teorien antog dog, at 
denne regel også gjaldt for andre tavshedspligtsbestemmelser, se bet. 1023/84, s. 101, der citerer Ste- 
phan Hurwitz og Vagn Greve for dette synspunkt. 

1108 Bet. 998/84, s. 232. 

Sammenfattende kan det anføres, at det ikke er tilladt for offentligt ansatte 
eller personer, der virker ved offentligt hverv mv., at videregive oplysninger om 
personlige forhold, herunder privatøkonomiske forhold, medmindre den på- 
gældende har været forpligtet til at videregive oplysningerne eller har handlet i 
berettiget varetagelse af åbenbar almeninteresse eller af eget eller andres tarv, jf. 
den ovenfor omtalte $ 152 e. "? 

De pågældende offentligt ansatte i postvæsenet og skattevæsenet ses ikke 
umiddelbart at have været underlagt nogen særskilt retlig forpligtelse til at vide- 
regive oplysningerne til PET. Hvad den berettigede varetagelse af offentlige eller 
private interesser angår, skal denne undtagelse fortolkes snævert, jf. bl.a. ordene 
”åbenbar almeninteresse”. Hvorvidt en sådan åbenbar almeninteresse har fore- 
ligget i nogen af de ovenstående eksempler er vanskeligt at sige uden yderligere 
oplysninger om de konkrete formål med indhentningen af de pågældende op- 
lysninger mv. — interessen synes dog ikke mere ”åbenbar”, end at den må kunne 
diskuteres. 

Af betydning for, om videregivelsen til PET trods tavshedspligtsforskrifterne 
har været tilladt, er dog først og fremmest nogle forvaltningsretlige principper, 
som vil blive gennemgået nærmere nedenfor efter en redegørelse for nogle sær- 
lige tavshedspligtsbestemmelser, som er relevante for hhv. skattevæsenets og 
postvæsenets virksomhed. 


3. Særlige tavshedspligtsbestemmelser 


Ud over de almindelige tavshedspligtsforskrifter i straffeloven (og forvaltnings- 
loven fra 1987), findes der også en række specielle — og i nogle tilfælde mere 
restriktive — tavshedspligtsforskrifter i lovgivningen. Relevante i denne sam- 
menhæng er navnlig kildeskattelovens $ 87, der foreskriver tavshedspligt for alle 
ansatte i skattevæsenet, og postlovens $ 12, der indeholder lignende restriktioner 


1109 Ud over de i nærværende fremstilling omhandlede uformelle kontakter har Kommissionen kon- 
stateret et tilfælde af overtrædelse af straffelovens bestemmelser om tavshedspligt, hvor en PET- 
medarbejder i forbindelse med godkendelse af en kilde rettede henvendelse til en bekendt på et 
sygehus, som fremskaffede journaloplysninger vedrørende kilden. Det fremgår af en notits fra den 
pågældende PET-medarbejder, at de involverede var ganske klar over, at fremgangsmåden var re- 
gelstridig. 

for ansatte i post- og telegrafvæsenet. Af relaterede tavshedspligtsforskrifter kan 
endvidere eksempelvis nævnes bestemmelsen i lov om telegrafer og telefoner, 
N 1272 


Kildeskattelovens $ 87 


Kildeskatteloven”” indeholdt oprindeligt særregler om tavshedspligt for skatte- 
væsenets ansatte: 


”$ 87. Skattemyndighederne skal under ansvar efter $ 152 i borgerlig straffelov 
iagttage ubetinget tavshed over for uvedkommende med hensyn til de oplysnin- 
ger vedrørende de skattepligtiges eller de indeholdelsespligtiges økonomiske, er- 
hvervsmæssige eller privatlivet tilhørende forhold, som de under varetagelsen af 
deres funktioner efter denne lov kommer til kundskab om. Det samme gælder de 
hos skattemyndighederne ansatte eller af dem antagne medarbejdere samt i øvrigt 
enhver, der som følge af et i henhold til aftale med det offentlige påtaget arbejde 
kommer til kundskab om sådanne forhold. Er aftalen indgået med en virksomhed, 
omfatter tavshedspligten alle, der under deres arbejde i virksomheden får kund- 
skab om sådanne forhold” (fremhævet her) 


Den særlige tavshedspligt angik embedsmænd og ansatte i skatteadministra- 
tionen, dvs. såvel statslige som kommunale skattemyndigheder mfl. Tavsheds- 
pligten efter kildeskatteloven omfattede den del af skattemyndighedernes ar- 
bejde, der vedrører indkomstbeskatningen, mens moms og told faldt udenfor. 
De oplysninger, der var omfattet af $ 87, var alle oplysninger om indkomst- og 
formueforhold mv., som man fik kendskab til under administration af kilde- 


1110 Lov nr. 84 af 11. maj 1897 om telegrafer og telefoner. I henhold til lovens $ 17 er det under statstele- 
grafen ansatte personale forpligtet til for alle uvedkommende at hemmeligholde såvel de indleve- 
rede telegrammers indhold og tilstedeværelse som navnene på afsendere og modtagere af telegram- 
mer. På samme måde er de forpligtede til at hemmeligholde telefonsamtaler såvel som navnene 
på de telefonerende. Se i øvrigt FT 1969/70, Tillæg B, sp. 2128 ff. for en oversigt over dagældende 
specielle tavshedspligtsforskrifter i lovgivningen, samt bilag 1 til bet. 998/84. 

11 Lov nr. 100 af 31. marts 1967 med senere ændringer. Reglerne om tavshedspligt i kildeskatteloven ($ 
87) og statsskatteloven ($ 44) blev i 1997 samlet i skattestyrelseslovens $ 37. Lov nr. 238 af 2. april 1997. 

skatteloven.”” Overtrædelser af tavshedspligten kunne straffes efter reglerne i 
straffelovens $ 152. 

Tavshedspligten synes skærpet i forhold til den almindelige tavshedspligt ef- 
ter straffeloven ved, at de pågældende som anført skal iagttage ubetinget tavshed 
over for uvedkommende. Det fremgår ikke nærmere af bestemmelsen, hvem der 
skulle betragtes som ”uvedkommende”. Bestemmelsen indeholder i forhold til 
den almindelige tavshedspligt en nærmere angivelse af genstanden for tavsheds- 
pligten, som ifølge $ 87 er ”de oplysninger vedrørende de skattepligtiges eller de 
indeholdelsespligtiges økonomiske, erhvervsmæssige eller privatlivet tilhørende 
forhold,” som de ansatte under deres virke får kendskab til. 

”Uvedkommende” var efter praksis først og fremmest private, men ind- 
til 1987 blev også andre forvaltningsmyndigheder tilsyneladende opfattet som 
”uvedkommende”. Det fremgår af et cirkulære om skattemyndighedernes 
tavshedspligt,” der indeholder en nærmere uddybning af de nævnte tavsheds- 
pligtforskrifter og deres forhold til bl.a. forvaltningsloven. Af cirkulæret fremgår 
det, at kildeskattelovens mfl. tavshedspligtsbestemmelser indtil 1987 blev fortol- 
ket ret restriktivt, således at man bl.a. havde anset andre myndigheder for ”uved- 
kommende” i relation til modtagelsen af tavshedsbelagte oplysninger, medmindre 
de pågældende myndigheder havde haft en særlig lovhjemmel til at indhente 
oplysningerne fra skattemyndighederne.”" 

Det angives herefter i cirkulæret, at der på baggrund af de vedtagne regler i 
forvaltningsloven om videregivelse af oplysninger efter begæring til andre for- 
valtningsmyndigheder ikke længere er ”grundlag for at opretholde den (…) re- 
striktive praksis”, hvorefter begrebet ”uvedkommende” i bl.a. kildeskattelovens 
$ 87 fremover skal fortolkes i overensstemmelse med kriteriet i forvaltningslo- 
vens $ 28, stk. 3. Denne bestemmelse tillader, at ”andre fortrolige oplysninger” 
hvortil bl.a. hører økonomiske og erhvervsmæssige interesser, kan udleveres til 
en anden myndighed, hvis skattemyndighederne skønner, at den rekvirerende 
myndighed har væsentligt behov for oplysningerne. 


1112. Skattestyrelseslovens $ 37 udvidede området for tavshedspligten, idet den nu omfatter samtlige for- 
hold, der kan henføres til en bestemt fysisk eller juridisk person, og som vedrører den pågældendes 
økonomiske, erhvervsmæssige eller privatlivet tilhørende forhold. 

113 CIR nr. 51 af 6. marts 1987. Cirkulæret blev i 1995 afløst af CIR nr. 39 af 26. marts 1995 om skatte- og 
vurderingsmyndighedernes særlige tavshedspligt mv. 

1114 CIR 51/1987, pkt. 2. 

Postlovens $ 12 


Også postvæsenets medarbejdere er underlagt en særlig tavshedspligt, som tid- 
ligere var indeholdt i den dagældende postlov fra 1963, $ 12: 


”Den, der virker i postvæsenets tjeneste, må ikke give uvedkommende nogen un- 
derretning om andres benyttelse af postvæsenet eller lejlighed til selv at skaffe sig 
sådan oplysning. 


Stk. 2. Hemmeligholdelsespligten vedvarer, efter at den pågældendes virke ved 
postvæsenet er ophørt.” 


Tavshedspligten rækker her videre end den almindelige tavshedspligtsbestem- 
melse for offentlige ansatte i straffelovens $ 152. Heller ikke for postlovens ved- 
kommende er det angivet, hvem der nærmere skal betragtes som ”uvedkom- 
mende”, men ud over at være underlagt denne tavshedspligtsbestemmelse, er 
videregivelse af oplysninger til en vis grad begrænset af den såkaldte ”posthem- 
melighed”, da breve og andre postforsendelser er særskilt beskyttet mod indgreb 
af grundlovens $ 72. Hvad det konkret betyder for muligheden for at videregive 
oplysninger til myndigheder uden for postvæsenet, redegøres der nærmere for 
nedenfor i afsnit 6. 


4. Udveksling af fortrolige oplysninger mellem forvaltningsmyndig- 
heder før forvaltningsloven (op til 1987) 


PET er en del af den offentlige forvaltning og som sådan omfattet af bl.a. forvalt- 
ningsloven, der trådte i kraft den 1. januar 1987, og som bl.a. indeholder regler 
om tavshedspligt og udveksling af oplysninger mellem offentlige myndigheder. 


115 Lovbekg. nr. 312 af 14. august 1963 med senere ændringer. I 1995 blev loven ophævet og erstattet af 
lov nr. 89 af 8. februar 1995 om postvirksomhed. Reglerne om posthemmelighed undergik kun få 
sproglige ændringer, idet ”postvæsenets tjeneste blev ændret til ”postvirksomhed". Posthemmelighe- 
den er i dag reguleret i lov om postbefordring, lov nr. 472 af 9. juni 2004, $ 9, som er nogenlunde 
enslydende med den tidligere bestemmelse: ”Den, der virker i en postvirksomhed, må ikke give 
uvedkommende nogen underretning om andres benyttelse af postbefordring eller lejlighed til selv 
at skaffe sig sådan oplysning. Stk. 2. 'Tavshedspligten vedvarer, efter at den pågældendes virke i post- 
virksomheden er ophørt.” 

De eksempler på uformelle kontakter, som er omtalt ovenfor, stammer imid- 
lertid alle fra før forvaltningslovens vedtagelse og ikrafttræden, og for denne tid 
er retstilstanden delvist uafklaret. Oprindeligt synes reglerne på en række punk- 
ter at have været mindre præcise, og forvaltningsloven har således skabt større 
klarhed i retstilstanden.”" 

Videregivelse af fortrolige oplysninger til en anden forvaltningsmyndighed 
før forvaltningslovens fremkomst er ikke ofret megen plads i de almindelige 
forvaltningsretsfremstillinger.”” Spørgsmålet har dog været behandlet i et par 
lovforberedende udvalg under Justitsministeriet samt i nogle artikler i bl.a. tids- 
skriftet ”Juristen og Økonomenv” i 1970'erne. Mogens Koktvedgaard har i et par 
artikler fra 1968 og 1970 om retlige problemer i forbindelse med elektronisk da- 
tabehandling mv. som en af de første gjort rede for sin opfattelse af, i hvilken 
omfang det var tilladt for offentlige myndigheder at udveksle oplysninger: 


”Henvendelse … til andre offentlige myndigheder kan formentlig ske uden sær- 
skilt lovhjemmel, og henvendelsen skal normalt besvares, i hvert fald inden for 
rimelige grænser. Dette sker enten i kraft af det administrative over- og underord- 
nelsesprincip eller i medfør af det almindelige forvaltningsretlige princip, hvoref- 
ter de forskellige myndigheder skal være hinanden behjælpelige med administra- 
tionen. De skal — som man siger — række hinanden hånden.” … 


…Den almindelige regel kan formentlig siges at være, at en offentlig myndighed 
normalt har fri acces til de data, der indehaves af en anden offentlig myndighed. … 
Der gælder imidlertid talrige undtagelser fra dette princip.” 


Som eksempel på sådanne undtagelser nævnes bl.a. strafferegisteret, rigsregi- 
straturen og PET's ”hemmelige kartoteker”. Ifølge Koktvedgaard var det altså i 


1116 Jon Andersen, ”Ændringer i retsgrundlaget for tavshedspligt i den offentlige forvaltning”, Juristen 
nr. 1/1991, S. 2. 

1117 Se f.eks. Poul Andersen, Dansk Forvaltningsret, (Gyldendal, 1963), og Carl Aage Nørgaard, For- 
valtningsret, Sagsbehandling, 2. udg. ved Jens Garde, (Juristforbundets forlag, 1981). Poul Andersen 
behandler reglerne for tjenestemænds tavshedspligt, men i relation til videregivelse af oplysninger 
til en anden forvaltningsmyndighed nævner han kun reglerne for hhv. fakultativ og obligatorisk 
høring af andre myndigheder i relation til officialmaksimen, se s. 337 ff. Carl Aage Nørgaard henvi- 
ser blot til Justitsministeriets svar til Folketingets Retsudvalg i forbindelse med opklaring af nogle 
spørgsmål om reglerne om tavshedspligt, se nærmere nedenfor. 

1118 Mogens Koktvedgaard, ”Retlige problemer i forbindelse med adgang til datalagre” Juristen, 1970, 
8295 ff. 

1119 Ibid., s. 225. 

vidt omfang tilladt offentlige myndigheder at udveksle de oplysninger, som de 
hver især måtte ligge inde med. Han forudsatte herved, at videregivelsen almin- 
deligvis ikke indebar noget brud på den tjenstlige tavshedspligt, hvilket i en an- 
den artikel af samme forfatter blev afgrænset på følgende måde: 

”Normalt er man kun beføjet til at videregive embedshemmeligheder til an- 
dre personer/organer inden for den offentlige sektor (egne medhjælpere, andre 
kontorer inden for forvaltningen, særligt tilkaldte sagkyndige 0.s.v.), og garan- 
tien mod misbrug ligger da navnlig i, at disse modtagere selv er underkastet det 
samme pligtforhold og de samme straffebestemmelser””? 

Det fremgår ikke af artiklen, om der med ”andre kontorer inden for forvalt- 
ningen” refereres til kontorer inden for den pågældende forvaltningsmyndighed, 
eller om der tænkes på andre kontorer i den offentlige forvaltning generelt. 


Registerudvalget (1976) 


Registerudvalget, der afgav sin delbetænkning om offentlige registre i 1976, fast- 
slår i sin gennemgang af gældende ret, at de almindelige tavshedsforskrifter (det 
vil sige de forskrifter, der er indeholdt i straffeloven og tjenestemandsloven) i den 
forvaltningsretlige praksis ikke antages at være til hinder for, at én myndighed 
videregiver oplysninger omfattet af tavshedspligten til en anden offentlig myn- 
dighed til brug i dennes virksomhed. Det begrundes i det ”almindelige forvalt- 
ningsretlige princip, hvorefter de forskellige myndigheder skal være hinanden 
behjælpelige med administrationen””” 

Registerudvalget skelner mellem de almindelige tavshedspligtsforskrifter i 
straffeloven og tjenestemandsloven på den ene side og de specielle tavshedsfor- 
skrifter på den anden side.” Som eksempel på en sådan speciel tavshedspligts- 


11220 Mogens Koktvedgaard, ”Bidrag til elektronrettens almindelige del (Elektronisk databehandling)”, 
Juristen, 1968, s. 166. 

1121 Delbetænkning nr. 767 om offentlige registre afgivet af det af justitsministeriet den 9. september 
1970 nedsatte registerudvalg (i det følgende Bet. 767/76), s. 50, med henvisninger til ovennævnte 
artikel af Mogens Koktvedgaard fra 1970, s. 225. 

1122 Sondringen kendes også fra den gamle offentlighedslovs $ 7 (lov nr. 280 af 10. juni 1970), hvorefter 
adgangen til at give aktindsigt var begrænset af specielle tavshedsforskrifter, men ikke af de almin- 
delige tavshedsforskrifter. Registerudvalget henviste bl.a. til dette system i offentlighedsloven som 
argument for at almindelige tavshedspligtforskrifter ikke er til hinder for udlevering af oplysninger 
til andre offentlige myndigheder, se bet. 767/76, s. 50 ff. 

forskrift nævnes bl.a. kildeskattelovens $ 87. Hvad de specielle tavshedsforskrif- 
ter angår konkluderer registerudvalget, at 


”det i dansk ret næppe er endeligt afklaret, i hvilket omfang de specielle tavsheds- 
forskrifter medfører en fravigelse af det ovennævnte princip om, at de forskellige 
myndigheder skal række hinanden hånden. Spørgsmålet kan næppe besvares ge- 
nerelt, men må bero på en afvejning af de modstridende interesser?” 


Registerudvalget antager den holdning i betænkningen, at oplysninger omfat- 
tet af tavshedspligtsforskrifter må ”kunne videregives til andre myndigheder, 
såfremt oplysningerne har væsentlig betydning i vedkommende myndigheds 
virksomhed”,””+ F.eks. vurderer udvalget, at den særlige tavshedspligt på skat- 
teområdet (kildeskattelovens $ 87) ikke er til hinder for, at bestemte oplysninger, 
der indberettes til skattevæsenet, også kan anvendes af en række andre myndig- 
heder, som har en rolle i skatteligningen — det er simpelthen en forudsætning for 
den almindelige struktur på skatteområdet.”” Dette indebar i forhold til register- 
udvalgets lovforslag (se nærmere nedenfor), at det måtte indrettes på en sådan 
måde, at man fortsat kunne videregive f.eks. kildeskatteoplysninger — afgrænset 
til de myndigheder, der var medaktører i kildeskatteordningen og altså ikke til 
forvaltningsmæssige myndigheder generelt.” Derfor bemærker registerudval- 
get samtidig, at der ikke ses at være grund til at lade de fremtidige registerregler 
få den virkning, at de ”ophæver” de særlige tavshedspligtsbestemmelser. Disse 
bør ifølge udvalget fortsat slå igennem med den virkning, at spørgsmålet om 
videregivelse af sådanne oplysninger må bedømmes efter de enkelte tavsheds- 
pligtsreglers nærmere udformning, altså efter en konkret vurdering.”” 
Registerudvalgets synspunkter udmøntede sig i følgende forslag til en be- 
stemmelse om udveksling af oplysninger mellem offentlige myndigheder: 


”$ 22, stk. 2. Endvidere må oplysningerne videregives til andre myndigheder, så- 
fremt oplysningerne har væsentlig betydning i vedkommende myndigheds virk- 
somhed eller har væsentlig betydning for en afgørelse, som myndigheden skal 


1123 Fremhævet her. Bet. 767/1976, s. 52. 
1124 Bet. 767/1976, s. 185. 

1125 Bet. 767/1976, s. 84. 

1126 Bet. 767/1976, s. 185. 

1127 Bet. 767/1976, s. 185-86. 

træffe. Dette gælder dog ikke oplysninger, om hvilke der ved lov er fastsat særlige 
tavshedsforskrifter, .” 


Registerudvalgets opfattelse blev kritiseret af Oluf Jørgensen i en artikel i Juri- 
sten og Økonomen (1977), hvor han anførte, at der efter lovens gennemførelse 
efter hans opfattelse reelt ikke længere eksisterede nogen tavshedspligt i disse 
relationer, samt at forslaget suspenderede afvejningen af de reale hensyn, som 
tavshedsforskrifterne ellers skulle tilgodese.”” Med udgangspunkt i en række ek- 
sempler fra domspraksis og en afgørelse fra Folketingets ombudsmand påviste 
han, at reglen om den fri videregivelsesadgang i forvaltningen ikke var undta- 
gelsesfri, da man i alle nævnte sager fastslog, at tavshedspligten gik forud for 
oplysningspligten”” efter en konkret afvejning af de modstående interesser og 
uafhængigt af sondringen mellem almindelige og specielle tavshedsforskrifter.";" 

Oluf Jørgensens hovedpointe var, at sondringen mellem almindelige og spe- 
cielle tavshedsforskrifter som afgørende for, om der må videregives oplysninger 
til andre offentlige myndigheder, ikke er holdbar, bl.a. med henvisning til de om- 
talte sager, hvor afgørelsen om videregivelse har hvilet på en konkret afvejning 
af forskellige modstående interesser. Han advarede endelig om, at en fjernelse 
af tavshedspligten mellem offentlige myndigheder for så vidt angår elektronisk 
registrerede personoplysninger ”formentlig også får virkning for de manuelt re- 
gistrerede personoplysninger”"> 

Oluf Jørgensens kritik fik den konsekvens for den endelige lov om offentlige 
registre, at betydningen af specielle tavshedspligtsforskrifter som hindring for vi- 
deregivelsen af fortrolige oplysninger fra en offentlig myndighed til en anden 
blev snævret yderligere ind. Hvor der i det oprindelige forslag var formuleret en 
undtagelse til videregivelsesadgangen, hvorefter der ikke måtte ”videregives op- 
lysninger, for hvilke der ved lov er fastsat særlige tavshedsforskrifter,””> blev be- 


1128 Oluf Jørgensen, ”Om udveksling af personoplysninger mellem offentlige myndigheder — en kritisk 
vurdering af $ 20 i forslaget til lov om offentlige myndigheders registre” Juristen og Økonomen, 1977, 
s. 291. $ 20 blev i den endelige lov til $ 22. 

11229 Undertiden er det foreskrevet i loven, at en forvaltningsmyndighed har pligt til at stille oplysninger 
til rådighed for en anden forvaltningsmyndighed til brug for denne anden myndigheds sagsbe- 
handling — det kaldes for ”oplysningspligten”. 

1130 Det ville føre for vidt at referere de forskellige citerede afgørelser her — alle eksempler er dog fra det 
sociale område. Der henvises til ovenstående artikel af Oluf Jørgensen. 

1131 Oluf Jørgensen, ”Om udveksling af personoplysninger mellem offentlige myndigheder”, s. 300. 

1132 FT 1977/78, Tillæg A, sp. 660. 

stemmelsens sidste del ændret under udvalgsbehandlingen, så den fik følgende 
affattelse (ændringen er fremhævet med kursiv): 


”$ 21, stk. 2. I øvrigt må videregivelse kun finde sted til en anden offentlig myndig- 
hed, såfremt oplysningerne har væsentlig betydning for vedkommende myndig- 
heds virksomhed eller har væsentlig betydning for en afgørelse, som myndigheden 
skal træffe, jf. dog $ 9, stk. 1. 2. pkt.” Der må dog ikke videregives oplysninger i strid 
med særlige tavshedsforskrifter, der er fastsat ved lov” (fremhævet her) 


Justitsministeriet ønskede hermed at tydeliggøre, at henvisningen til særlige 
tavshedsforskrifter alene sigtede til sådanne bestemmelser, der måtte antages at 
indeholde en regulering af spørgsmålet om adgangen til at videregive oplysninger 
til en anden offentlig myndighed.” 

I sit svar til Retsudvalget på et spørgsmål om ministeriets kommentarer til 
Oluf Jørgensens ovennævnte artikel konstaterer ministeriet, at særlovgivningens 
bestemmelser om tavshedspligt ”typisk” er ”begrundet i et ønske om at præcisere 
genstanden for tavshedspligten efter straffelovens $ 152; og derfor primært skal 
anses som regler, der udfylder straffelovens $ 152 ved at angive, hvilke typer af 
oplysninger, der er undergivet tavshedspligt efter den pågældende bestemmelse 
i særlovgivningen.”> Andre specielle tavshedspligtsforskrifter vedrører i stedet 
”visse nærmere angivne forhold” f.eks. en skærpet regulering af adgangen til 
at udveksle oplysninger mellem forskellige forvaltningsmyndigheder indbyrdes. 
Det er alene sidstnævnte type af tavshedspligtsforskrifter, der ifølge Justitsmi- 
nisteriet skulle omfattes af undtagelsen fra reglen om udveksling af oplysnin- 
ger i den nye offentlige registerlov. Den nærmere natur af de enkelte tavsheds- 
pligtsforskrifter i særlovgivningen måtte afklares ved en konkret fortolkning, og 
Justitsministeriet forudsatte i den forbindelse, at særlige beskyttelseshensyn på 
specielle forvaltningsområder snarere skulle varetages ved at fastsætte individu- 
elle forskrifter for det enkelte register end ved et generelt forbud mod videregi- 


1133 Bestemmelsen vedrører registrering af oplysninger, der ”klart er af betydning for varetagelsen af en 
anden myndigheds opgaver, såfremt registeret indrettes således, at oplysningerne kun kan benyttes 
af den anden myndighed?” 

1134 FT 1977/78, Tillæg B, sp. 1000. 

1135. FT 1977/78. Tillæg B, sp. 1021. 

velse af oplysninger på områder, hvor der mere eller mindre tilfældigt var indsat 
en speciel tavshedspligtsforskrift.” 

Justitsministeriets konklusion stemmer i øvrigt med registerudvalgets op- 
fattelse af rækkevidden af de specielle tavshedspligtsbestemmelser, som ifølge 
udvalget ”bør slå igennem med den virkning, at spørgsmålet om videregivelse 
af sådanne oplysninger … må bedømmes efter tavshedspligtsbestemmelsens 
udformning”. Som det ses i gennemgangen af posthemmeligheden, kan andre 
forhold end den enkelte tavshedspligts udformning dog også få betydning for, i 
hvilket omfang (eller måske rettere: under hvilke betingelser) en videregivelse af 
oplysninger kan tillades. 


Tavshedspligtsudvalget (1984) 


Spørgsmålet om adgangen til videregivelse af fortrolige oplysninger blev igen 
behandlet nogle år senere af et udvalg under Justitsministeriet, der skulle under- 
søge reglerne om tavshedspligt.” Udvalgets flertal nåede i betænkningen frem 
til samme konklusion som registerudvalget: De grundlæggende bestemmelser 
i straffelovens dagældende bestemmelser ($ 152 og 264 b, tidligere $ 263, stk. 2) 
måtte som udgangspunkt vige for den forvaltningsmæssige undersøgelsespligt, 
og offentlige myndigheder kunne ikke betragtes som ”uvedkommende” i rela- 
tion til disse almindelige tavshedspligtsbestemmelser.";? 

Udvalget støttede sin konklusion på Justitsministeriets besvarelse af et spørgs- 
mål fra Folketingets Retsudvalg i forbindelse med Folketingets behandling af 
registerlovforslaget. I spørgsmålet udbad Retsudvalget sig Justitsministeriets 
kommentarer til den ovennævnte artikel af Oluf Jørgensen. Justitsministeriets 
opfattelse var, at: 


”Udgangspunktet for en stillingtagen til spørgsmålet om anvendeligheden af de 
almindelige tavshedsforskrifter i forhold til tilfælde, hvor en myndighed videregiver 


1136 FT 1977/78. Tillæg B, sp. 1022 ff. 

1137 Bet. 767/76, s. 186. 

1138 Bet. 998/84. 

1139 Bet. 998/84, s. 126 ff. Omvendt tilkendegiver udvalget, at den omstændighed, at en person virker i 
offentlig tjeneste eller hverv og derfor bl.a. har tavshedspligt, ikke i sig selv bevirker, at andre per- 
soner i offentlig tjeneste eller hverv uden videre kan udlevere fortrolige oplysninger til den pågæl- 
dende. 

oplysninger, der er af betydning for en anden myndigheds virksomhed, til denne 
anden myndighed, må være den tradition, der her i landet har udviklet sig med 
hensyn til gennemførelsen af den administrative sagsforberedelse. … [P]raksis må 
siges at bygge på en forudsætning om, at en forvaltningsmyndighed som udgangs- 
punkt må anses for berettiget til at imødekomme begæringer om udlevering af 
oplysninger, som er af betydning for varetagelsen af den rekvirerende myndigheds 
funktioner”, 


Justitsministeriet bruger dermed den såkaldte offentlige undersøgelsespligt"” 
som argument for, at der kan ske videregivelse af fortrolige oplysninger mel- 
lem offentlige myndigheder i det omfang, det er relevant for den rekvirerende 
myndigheds varetagelse af sine funktioner. Videre anførtes det i Justitsministe- 
riets svar, at fortolkningen af lovgivningens almindelige regler om tavshedspligt 
for den, der virker i offentlig tjeneste eller hverv, ikke kunne ske ”uafhængigt af 
denne faste tradition” Andre forvaltningsmyndigheder kunne ved udveksling af 
oplysninger mellem forvaltningsmyndigheder indbyrdes i almindelighed ikke 
anses som ”uvedkommende”, når oplysningen blev indhentet som led i vareta- 
gelsen af den rekvirerende myndigheds funktioner. 

Samtidig blev det dog bemærket, at en forvaltningsmyndighed efter omstæn- 
dighederne kunne anses for beføjet til at nægte at udlevere oplysninger, der var 
af betydning for en anden myndigheds behandling af en verserende sag, når sær- 
lige hensyn talte herfor — de havde med andre ord en tavshedsret. Ifølge Justits- 
ministeriet blev bistand i praksis bl.a. nægtet i tilfælde, hvor en myndighed hav- 
de behov for at etablere et særligt fortrolighedsforhold mellem myndighedens 
personale og den personkreds, man betjente (patient- og klientbehandlingssi- 
tuationer) samt i tilfælde, hvor den ”oplysningsindehavende” forvaltningsmyn- 
dighed efter lovgivningen rådede over særlige tvangsmidler efter lovgivningen 
til at gennemtvinge privates oplysningspligt over for myndigheden, som den 
forespørgende myndighed ikke havde."”” Justitsministeriet anførte endelig, at en 


1140 Fremhævet her. FT 1977/78, Tillæg B, sp. 1013 ff., som gengivet i bet. 998/84, s. 134. 

1141 Undersøgelsespligten eller -princippet kendes også under betegnelsen ”officialmaksimen” og går ud 
på, at det påhviler en forvaltningsmyndighed at fremskaffe de nødvendige oplysninger til løsning 
af de foreliggende sager. I begrebet ligger der også en forudsætning om, at de fornødne oplysninger 
skaffes til veje på den mest hensigtsmæssige og mindst tidskrævende måde. Se f.eks. Poul Andersen: 
Dansk Forvaltningsret, s. 336. 

1142 Her tænkes der ikke kun på fysiske tvangsmidler som f.eks. adgang til at foretage ransagning, men 
også på f.eks. oplysningspligten efter skattelovgivningen. FT 1985/86, Tillæg B, sp. 106. 

forvaltningsmyndighed også måtte anses for beføjet til at afslå at stille oplysnin- 
ger til rådighed for en anden myndighed ud fra mere almindelige rimeligheds- 
vurderinger af, ”om oplysninger om privates forhold, der er tilvejebragt i anden 
anledning, bør udnyttes i den nu foreliggende sammenhæng?” "$ 
Justitsministeriets konklusion i besvarelsen af Retsudvalgets spørgsmål var, at 


”en forvaltningsmyndigheds udlevering … til en anden forvaltningsmyndighed af 
oplysninger, som må skønnes at have betydning for den anden myndigheds virk- 
somhed, herunder for en afgørelse, som den anden myndighed skal træffe, i hvert 
fald som hovedregel ikke vil kunne anses for stridende mod den almindelige tavs- 
hedspligt efter straffelovens $ 152 og $ 264 b”14+ 


Udvalget tager derimod ikke stilling til virkningen af specielle tavshedspligts- 
forskrifter. For en gengivelse af Justitsministeriets opfattelse af, i hvilket omfang 
lovgivningens specielle tavshedsforskrifter slår igennem i videregivelsessituatio- 
nen, henvises der til gennemgangen ovenfor under redegørelsen for registerud- 
valgets overvejelser. Der kan dog her kort erindres om, at Justitsministeriet ikke 
generelt tillagde sondringen mellem de almindelige og de specielle tavshedsfor- 
skrifter nogen betydning, men at man kun i det omfang, at de specielle tavsheds- 
forskrifter tilsigtede at regulere andet end genstanden for tavshedspligten, ville 
lade disse slå igennem over for den generelle regel om videregivelse. 
Tavshedspligtsudvalgets flertal tiltrådte i betænkningen Justitsministeriets 
opfattelse, og retstilstanden syntes herefter umiddelbart klar. Det var imidlertid 
ikke alle, der var enige i udvalgets konklusioner. Betænkningen indeholder så- 
ledes en dissens på dette punkt af udvalgsmedlemmet Aage Hulgaard, der ikke 
mente, at undersøgelsespligten kunne bruges som argument for en så vidtgå- 
ende adgang til udveksling af oplysninger mellem myndigheder, og den tidligere 
ombudsmand, Lars Nordskov Nielsen, blandede sig efterfølgende i debatten."» 
Sidstnævnte mente bl.a., at det måtte forekomme ”tvivlsomt, om justitsministe- 


1143 FT 1977/78, tillæg B, sp. 1020. Justitsministeriet overvejede også, om der inden for det område, der 
var dækket af en myndigheds ”tavshedsret, tillige gælder en tavshedspligt. Spørgsmålet blev besva- 
ret bekræftende, men med det forbehold, at et egentligt strafansvar efter straffelovens $$ 152 eller 
264 b måtte forudsætte en handlemåde i så åbenbar modstrid med ”god forvaltningsskik”; at den 
myndighed, til hvilken oplysningen blev videregivet, klart måtte anses som ”uvedkommende”. 

1144 Fremhævet her. FT 1977/78, Tillæg B, sp. 1021. 

1145 Lars Nordskov Nielsen, ”Tavshedspligt over for andre myndigheder. Nogle generelle synspunkter”, 
Social Revy nr. 1, 3. årgang, februar 1985, s. 23 ff. 

riets redegørelse er en dækkende beskrivelse af gældende ret” særligt fordi den 
ikke hvilede på nogen empiri, idet det aldrig var blevet undersøgt, hvorledes 
myndighedernes praksis i relation til videregivelse af oplysninger var, og hvil- 
ken retsopfattelse den byggede på." Endvidere afviste også han, at der ud fra 
undersøgelsesprincippet kunne drages nogen slutning til spørgsmålet om det 
tilladelige i en videregivelse af oplysninger fra en forvaltningsmyndighed til en 
anden. Formålet med undersøgelsesprincippet var ifølge Nordskov Nielsen at 
fastslå myndighedernes ansvar for sagernes oplysning som et modstykke til den 
ordning der gælder i civilprocessen, hvor parterne selv skal sørge herfor, mens 
den ”aldrig er formuleret med henblik på at give svar på spørgsmålet om, i hvil- 
ket omfang myndighederne har oplysningspligt og/eller oplysningsret i forhold 
til hinanden”, 


5. PET's samarbejde med skattemyndighederne 


Som nævnt ovenfor under gennemgangen af tavshedspligten i kildeskattelovens 
$ 87 giver et cirkulære fra skattedepartementet fra 1987 det indtryk, at praksis for 
udlevering af oplysninger til andre forvaltningsmyndigheder, der ikke havde no- 
gen rolle i skatteligningen, var mere restriktiv end det almindelige udgangspunkt 
om, at man ”rakte hinanden hånden”. 

Kommissionen har dog fundet indikationer på, at retstilstanden ikke har 
været helt så klar som angivet i det ovennævnte cirkulære. I en sag hos PET 
vedrørende samarbejdsvanskeligheder med bl.a. skattemyndighederne i forbin- 
delse med indhentning af økonomiske oplysninger til brug for sikkerhedsun- 
dersøgelser findes bl.a. et responsum fra Ligningsdirektoratets Retssagsafdeling 
af 15. november 1972 (resp. 236/1972), hvor det meddeles en kommunes skatte- 
forvaltning, at politiet i relation til kildeskattelovens $ 87 ikke kan betragtes som 
”uvedkommende”,"+ 

I sagen findes endvidere en kopi af en notits fra en politiassessor hos det 
almindelige politi, som et par år senere (den 29. oktober 1974) mødtes med den 
kontorchef hos Ligningsdirektoratet, der havde truffet den nævnte afgørelse i 
1972, for at få uddybet afgørelsens rækkevidde. Den pågældende kontorchef op- 


1146 L. Nordskov Nielsen, ”Tavshedspligt over for andre myndigheder, s. 25. 
1147 Ibid. 
1148 PET, administrativ sag. 

lyste ifølge politiassessorens notits, at politiet som konsekvens af responsummet 
havde adgang til at se samtlige dokumenter vedrørende en bestemt person eller 
firma, som måtte forefindes hos skattevæsenet og desuden kunne få udleveret 
de dokumenter, man ønskede fra skattevæsenets sag, eventuelt i fotokopi. De 
udleverede dokumenter kunne benyttes direkte i politiets straffesager, og politiet 
var ifølge den pågældende kontorchef ikke nødsaget til at indhente retskendelse 
for at få udleveret dokumenter fra skattemyndighederne. Derved synes retstil- 
standen at være fastlagt, selvom responsummet og konklusionerne fra mødet 
vedrørte politiet generelt og ikke nævnte PET særskilt. 

Af samme sag fremgår det imidlertid, at der i oktober 1977 skete et akut sam- 
menbrud i samarbejdet med PET's regionskontors kontakter ved Århus skat- 
tekontor, da medarbejderne der havde fået øjeblikkeligt forbud mod at give op- 
lysninger til ordens- og kriminalpolitiet og i særdeleshed til PET. Baggrunden 
for dette forbud var presseomtalen og den iværksatte undersøgelse af Hetler-sa- 
gen." Samarbejdet blev dog genoptaget allerede en måned senere, hvorefter op- 
lysninger til brug for sikkerhedsgodkendelser blev udleveret underhånden af en 
overordnet i Århus Skattevæsen på den betingelse, at kontakten blev begrænset 
til én bestemt PET-medarbejder. Da denne PET-medarbejder blev afskediget, og 
PET forsøgte at indsætte en ny kontaktperson, havde kontakten i Århus Skatte- 
væsen påpeget, at aftalen var tidsbegrænset og indgået under den forudsætning, 
at forholdet ville blive legaliseret inden længe, f.eks. ved at indføje en samtykke- 
erklæring i det oplysningsskema, som den pågældende medarbejder, der skulle 
sikkerhedsgodkendes, forinden skulle udfylde til brug for PET's sikkerhedsun- 
dersøgelse. I samme notits spurgte den pågældende PET-medarbejder fra region 
II til fortolkningen af Ligningsdirektoratets responsum fra 1972, idet den pågæl- 
dende var i tvivl om, hvorvidt den kun gjaldt i straffesager, eller om PET også var 
omfattet af begrebet ”politiet” i den forbindelse. 

I første omgang lader det dog ikke til, at PET gjorde noget videre ved regi- 
onskontorets henvendelse, og i december 1980 har regionskontorets kontakt ved 
Århus Skattevæsen åbenbart henvendt sig igen og bl.a. gjort gældende, at det 
ovennævnte responsum fra Ligningsdirektoratet (resp. 236/1972) slet ikke omfat- 
tede PET, men kun vedrørte straffesager. Udleveringen af oplysninger fra skat- 


1149 Ibid., ”Vedr.: Indhentning af oplysninger om økonomiske forhold på personer som ønskes sikker- 
hedsgodkendt. Ref.: 'Telefonsamtale med B 83 den 3.10.1977%, dateret den 3. oktober 1977. 

1150 PET, administrativ sag: ”Vedr. indhentning af økonomiske oplysninger i forbindelse med sikker- 
hedsgodkendelsessager” Dateret den 14. februar 1980. 

tevæsenet til PET måtte ifølge denne derfor legaliseres ad anden vej, f.eks. ved 
den tidligere foreslåede samtykkeerklæring, eller ved et responsum fra Justits- 
ministeriet, hvor der blev taget stilling til, om bl.a. sikkerhedsgodkendelsessager 
kunne sidestilles med straffesager, når det gjaldt skattemyndighedernes ansvar i 
forhold til tavshedspligten.” 

Det næste dokument i sagen er dateret den 21. maj 1985, hvor region II ryk- 
kede for en løsning på problemet.” I en notits af 9. oktober 1985 tog PET en- 
delig stilling til henvendelsen fra skattevæsenet. Her frarådede en jurist hos 
PET indførelsen af den foreslåede samtykkeerklæring, da en eventuel nægtelse 
omvendt ville forhindre PET i at få de relevante oplysninger. Desuden noterede 
den pågældende PET-jurist, at man samtidig risikerede at få problemer med at 
få skatteoplysninger i andre sager end sikkerhedsgodkendelsessager, hvis man 
vænnede skattevæsenet til, at der skulle foreligge et samtykke.” 

Det ser ud til, at samfundsudviklingen i mellemtiden overhalede PET med 
vedtagelsen af forvaltningsloven i 1986 — i hvert fald førte lovens vedtagelse til, at 
der i forbindelse med sikkerhedsundersøgelser blev indføjet en samtykkeerklæ- 
ring i oplysningsskemaet vedrørende indhentelsen af en række oplysninger om 
den pågældende person, herunder også økonomiske oplysninger, når der søgtes 
om godkendelse til ”yderst hemmeligt” og eventuelt til ”hemmeligt” "54 

Der synes at være en umiddelbar uforenelighed mellem Ligningsdirektoratets 
responsum fra 1972 og det senere pres fra Århus skatteforvaltning fra ca. 1980 på 
at få forholdet ”legaliseret” samt skattedepartements fastslåen i sit cirkulære fra 
1987 af, at praksis ”hidtil havde været restriktiv”. Denne kan dog skyldes en vær- 
dibevægelse og stigende bevidsthed om de forvaltningsretlige betænkeligheder 
ved en fri udveksling af oplysninger fra skatteforvaltningerne til andre myndig- 
heder, herunder politiet, frem mod vedtagelsen af forvaltningsloven i 1986. Det 
er i hvert fald bemærkelsesværdigt, at forvaltningsloven (formentlig) var årsag 
til, at man i sidste ende valgte at lade de økonomiske oplysninger omfatte af den 
nye samtykkeerklæring i oplysningsskemaet til brug for sikkerhedsundersøgel- 


1151 PET, administrativ sag: ”Vedr. indhentning af økonomiske oplysninger hos skattevæsenet. Ref.: tid- 
ligere korrespondance og samt. med 812” Dateret den 12. november 1980. 

1152 PET, administrativ sag:”Notits”, dateret den 21.maj 1985. 

1153 PET, administrativ sag:”Notits. Ref.: Notits af 21/5-1985 vedr. skatteoplysninger i sikkerhedsgodken- 
delsessager”, stemplet den 9. oktober 1985. 

1154 Der henvises til beretningens afsnit om sikkerhedsundersøgelser. 

ser, selvom retstilstanden efter forvaltningslovens ikrafttræden på andre områ- 
der blev lempet ifølge Skattedepartementets cirkulære fra 1987. 

I det foreliggende eksempel, anført i afsnit 1, er det imidlertid ikke kun den 
person, som var genstand for PET's interesse, der indhentes oplysninger om, 
men også en tilfældig virksomhedsejer, hvis eneste rolle synes at have været at 
have haft den egentlige hovedperson ansat i en kortere periode. PET's notat in- 
deholder som nævnt detaljerede oplysninger om virksomhedsejerens skattefor- 
hold for året 1968/69, herunder en forklaring på hans relativt lave skattepligtige 
indkomst, der angives at være begrundet i et stort underskud på en tredje virk- 
somhed. 

Uanset om videregivelsen af disse oplysninger umiddelbart måtte være i strid 
med skattemyndighedernes tavshedspligt efter kildeskattelovens $ 87, synes for- 
holdet kritisabelt, idet den pågældende ikke var mistænkt af PET for noget for- 
hold, der faldt under denne tjenestes kompetence. Der er endvidere ikke noget, 
der ud fra det oplyste tyder på, at skattemyndighederne har haft grund til af egen 
drift at gøre PET opmærksom på hans forhold.” Tjenesten kunne have nøjedes 
med at konstatere, at virksomhedsejeren ikke var kendt af PET. I Skattedepar- 
tementets føromtalte cirkulære er det endvidere udtrykkeligt fastsat, at oplys- 
ninger om tredjemand, der ikke er relevante for den rekvirerende myndighed, 
uanset den foreskrevne lempelse af praksis efter forvaltningslovens ikrafttræden 
(fortsat) ikke kan udleveres. 


En sådan indskærpelse fra skattemyndighederne ligger også på PET's ovenfor om- 
talte sag om ”samarbejdsvanskeligheder” i forhold til skattemyndighederne i sik- 
kerhedsoplysningssager. Påhæftet en notits af 21. maj 1985 om en kontakt i Århus 
kommunes skatteforvaltning, der undtagelsesvist er gået med til at give skatteop- 
lysninger til en bestemt kontaktperson i PET, er en meddelelse af 22. maj 1984 til 
skattemyndighederne fra Skattedepartementet om udlevering af selvangivelser til 
andre myndigheder. Her indskærpes det, at man skal være særlig varsom med at 
udlevere tredjemandsoplysninger og oplysninger om skatteydernes privatliv, samt 


1155 Ifølge cirk. 51/1987, pkt. 7, kan skattemyndighederne i særlige tilfælde uopfordret give andre myn- 
digheder fortrolige oplysninger om formodede lovovertrædelser, som skattemyndighederne er ble- 
vet opmærksomme på ved gennemgangen af selvangivelser mv. Videregivelse bør dog kun ske i 
tilfælde, hvor overtrædelsen skønnes at være af en vis grovere karakter. Ud fra de oplysninger om 
virksomhedsejerens skatteforhold, som PET medtog i sin notits, er der imidlertid intet der tyder på, 


at han selv var mistænkt for nogen lovovertrædelser af relevans for PET. 

at personalet må sikre sig, at det udleverede materiale enten ikke indeholder så- 
danne oplysninger eller at de gøres ulæselige. 


Sammenfattende må det konstateres, at retstilstanden i forhold til skattemyndig- 
hedernes tavshedspligt som følge af kildeskattelovens $ 87 før forvaltningslovens 
ikrafttræden ikke er entydig. På den ene side ser det ud til, at opfattelsen i depar- 
tementet har været, at man har været meget restriktiv over for andre myndighe- 
der. På den anden side foreligger Ligningsdirektoratets responsum fra 1972, hvis 
rækkevidde der dog senere er sået tvivl om (omfatter den kun straffesager eller 
også PET's virksomhed — og må der da skelnes mellem sikkerhedsundersøgelse 
og PET's efterforskning i øvrigt?). 

Endvidere må det forhold tages i betragtning, at skattevæsenet i praksis i 
hvert fald visse steder lokalt tilsyneladende har haft et udstrakt samarbejde med 
PET både hvad angår sikkerhedsundersøgelser og efterforskning i øvrigt, dog 
med visse mislyde i 1977 og op til forvaltningslovens vedtagelse i 1986, hvor År- 
hus skattekontor pressede på for at få videregivelsen af skatteoplysninger i sik- 
kerhedsundersøgelsessager ”legaliseret” ved hjælp af en samtykkeerklæring eller 
lignende. Dele af skatteforvaltningen har dermed formentlig været i tvivl om 
forholdets lovlighed. 

Kildeskattelovens $ 87 er — sammen med bl.a. postlovens $ 9 a (senere $ 12) 
og lov om telegrafer og telefoner $ 17 — anført i en oversigt over specielle tavs- 
hedsforskrifter for den offentlige forvaltning, der ville udelukke adgangen til 
aktindsigt som følge af den dagældende bestemmelse i offentlighedslovens $ 7,7 
men det siger ikke nødvendigvis noget om rækkevidden af tavshedspligten i en 
videregivelsessituation — den måtte ifølge Justitsministeriets svar til Retsudvalget 
i forbindelse med behandlingen af lovforslaget om offentlige registre bero på en 
konkret fortolkning af bestemmelsen. 


1156 PET, administrativ sag: Tillæg til notits dateret 21. maj 1985: "Meddelelse af 22. maj 1984 til skatte- 
myndighederne om udlevering af selvangivelser til andre myndigheder; sign. Jens Rosman/Thorv. 
Lund-Larsen. 

1157 FT 1969/70, tillæg B, sp. 2131 ff. 

6. Posthemmeligheden 


Ifølge grundlovens $ 72 kan indgreb i meddelelseshemmeligheden — herunder 
også posthemmeligheden — som udgangspunkt kun ske efter retskendelse: 

”$ 72. Boligen er ukrænkelig. Husundersøgelse, beslaglæggelse og undersø- 
gelse af breve og andre papirer samt brud på post-, telegraf- og telefonhemmelig- 
heden må, hvor ingen lov hjemler en særegen undtagelse, alene ske efter retsken- 
delse”. (fremhævet her) 

Politiet har under visse betingelser adgang til at foretage indgreb i posthem- 
meligheden mv., som det er forudsat i grundlovens $ 72's krav om retskendelse 
som hovedregel. Indtil 1978 var indgreb i posthemmeligheden reguleret i retsple- 
jelovens $ 750 (fra 1978: $ 786): 


”$ 750. Breve og andre forsendelser, som er rettede til eller antages at være bestem- 
te for eller hidrøre fra sigtede, kan det ved rettens kendelse pålægges postvæsenet 
at tilbageholde og udlevere til retten, når sigtelsen angår en forbrydelse, som det 
efter lovens almindelige regel tilkommer statsadvokaten at forfølge, og omstæn- 
dighederne gør det sandsynligt, at indholdet bør beslaglægges. Undtagne fra sådan 
beslaglæggelse er breve, som veksles mellem den sigtede og hans forsvarer, for så 
vidt det følger af reglerne i $ 738."5? 


Stk. 2. I påtrængende tilfælde kan politiet pålægge postvæsenets embedsmænd 
at tilbageholde sådanne forsendelser, indtil rettens afgørelse fås, dog ikke for et 
længere tidsrum end 3 dage. 


Stk. 3. Under betingelser svarende til dem, som oven for angives, kan det pålægges 
telegrafvæsenets funktionærer henholdsvis at tilbageholde og meddele retten eller 
foreløbig at tilbageholde telegrammer.”"59 


Bestemmelsen gav mulighed for, at breve og andre forsendelser (stk. 1) samt tele- 
grammer (stk. 3), som var rettet til eller antoges at være bestemte for eller hidrøre 


1158 Efter ordlyden omfatter reglen kun breve mellem en forsvarer og hans klient, der er arrestant. Det 
antages imidlertid, at undtagelsesreglen omfatter al korrespondance mellem forsvareren og klien- 
ten. Bestemmelsen omfatter kun breve, der er udvekslet efter strafforfølgningens begyndelse, og 
efter at den pågældende advokat er blevet beskikket som forsvarer. Betænkning nr. 1023 af 4. ok- 
tober 1984 om politiets indgreb i meddelelseshemmeligheden og anvendelse af agenter, afgivet af 
justitsministeriets strafferetsplejeudvalg (herefter Bet. 1023/84), s. 29. 

1159 Som gengivet i Karnov (1938), sp. 1236. 

fra en sigtet,””? kunne tilbageholdes og udleveres til andre end den oprindelige 
adressat, hvilket ellers ville være i modstrid både med straffelovens regler om 
krænkelse af privatlivets fred og den almindelige hemmeligholdelsespligt i post- 
loven gengivet ovenfor.”” Indtil postgiro blev privatiseret i 1991 og senere lagt 
sammen med Bikuben til BG Bank, omfattede retsplejelovens $ 786 (tidligere $ 
750, jf. ovenfor) efter praksis også postgirokonti (og postbokse), der blev betrag- 
tet som postbefordring.”” 

I Justitsministeriets strafferetsplejeudvalgs betænkning om politiets indgreb 
i meddelelseshemmeligheden mv. anføres der under redegørelsen for, hvad ud- 
valget forstår ved begrebet ”brevåbning” følgende om indeståender mv. på post- 
girokonti: 


”Oplysninger om indestående på postgirokonti bør - på samme måde som oplys- 
ninger om indestående på bank- og sparekassekonti — tilvejebringes ved hjælp af 
editionsreglerne, jfr. den gældende retsplejelovs $ 785. I retspraksis har man dog 
anvendt $ 786. (...)”"S 


1160 Ordet ”sigtet” skulle ikke tages helt bogstaveligt — man krævede blot, at vedkommende skulle være 
mistænkt i en sådan grad, at den pågældende måtte anses som sigtet, hvorimod det ikke var en 
betingelse, at den pågældende formelt også var sigtet. Bet. 1023/84, s. 28. Det var endvidere tilstræk- 
keligt, at politiet med en vis rimelighed havde mistanke mod en bestemt person, uanset at politiet 
efter de foreliggende oplysninger ikke var i stand til at navngive den pågældende, se U 1966.776 Ø. 

1161 Lov nr. 318 af 10. juni 1976, $ 12. 

1162 Bet. 1023/84, s. 29 med henvisning til afgørelserne i U 1970.873 Ø og U 1976.242 Ø, som omhand- 
lede postbokse, men hvor det i den førstnævnte afgørelse, hvor anklagemyndigheden bl.a. fremsatte 
begæring om, at postmesteren skulle oplyse politiet om indehaveren af en bestemt postboks, bl.a. 
fremhæves, at posthemmeligheden ikke blot omfatter brevenes og forsendelsernes indhold, men 
tillige navnene på afsender og adressat, hvilket altså ifølge afgørelsen også gælder for postbokse. Se 
endvidere Østre Landsrets kendelse af 14. september 1961 (U 1961.1087) (i Karnov angives henvis- 
ningen fejlagtigt som U 1961.1088) samt U 1956.450 H, som omtales nærmere nedenfor. Afgørelsen 
i U 1961.1087 er i bet. 1023/84, side 65 blevet opfattet således, at den fastslår, at retsplejelovens $ 750 
(om indgreb i brevhemmeligheden) også finder anvendelse ved pålæg om udskrifter fra postgiro- 
konti — med andre ord betragtes postgirokonti som ”andre forsendelser”, Dette er måske ikke ganske 
utvivlsomt. Det er uklart, om der fsv. angår udlevering af oplysninger vedr. de omhandlede post- 
girokonti henvises til $ 750, der var relevant (allerede) på grund af forlængelse af tilladelse til udle- 
vering af breve, eller til editionsbestemmelsen i $ 748, efter hvilken det (også) pålagdes banker og 
sparekasser at give oplysninger. Imidlertid havde afgørelsen i U 1956.450 H (som der ikke henvises 
til i noten til afgørelsen) fastslået, at adgang for politiet til at gennemgå nogle postgiroforsendelser 
skulle bedømmes efter reglerne i retsplejelovens $ 750, jf. nedenfor. 

1163 Fremhævet her. Bet. 1023/84, s. 65. 

Det var således udvalgets opfattelse, at videregivelse af oplysninger om indestå- 
ende på postgirokonti til politiet krævede en retskendelse,””” om end det ville 
foretrække, at man anvendte editionsreglerne i retsplejelovens $ 785 frem for, som 
man hidtil havde gjort i retspraksis, at henvise til reglerne om indgreb i brev- 
hemmeligheden i retsplejelovens $ 786. Udvalget synes derved at foretrække at 
lade forholdet falde ind under bankhemmeligheden. 

Tidligere souschef i PET, Jørn Bro, har over for Kommissionen forklaret, at 
man — når man indhentede oplysninger om postgiro hos PET's uformelle kon- 
takter i postvæsenet — opfattede sig som værende på lovens grund og inden for et 
acceptabelt indhentningsområde, om end man var meget diskret. PET oplevede 
endvidere i henhold til Bros forklaring sig som ”havende lidt videre beføjelser 
end det almindelige politi”; hvilket kan læses som en forklaring på, hvorfor man 
ikke indhentede retskendelse.”” De ”videre beføjelser” gjaldt dog ifølge Bro kun 
for så vidt angik oplysninger om, hvem der stod bag oprettelsen af en bestemt 
postgirokonto, mens indhentning af oplysninger om indbetalere efter Bro's opfat- 
telse krævede en editionskendelse. Dette skel er dog i så fald ikke altid overholdt 
i praksis, hvilket fremgår af de to eksempler gengivet ovenfor i afsnit 1, hvor 
PET af sin kontakt havde lånt samtlige indbetalingskort til Russell-tribunalets 
girokonto, henholdsvis bemærker, at man efter tre måneder ikke kan få adgang 
til girotallonerne, hvorfor man ikke har kunnet konstatere, om en navngiven 
person har foretaget giroindbetalinger af mindre beløb til DDV. 

I 1976 afviste Bernhard Gomard imidlertid i ”Studier i den danske straffe- 
proces” på baggrund af en konkret afgørelse, U 1956.450 H, at tavshedspligten 
og udleveringsforbudet efter postloven kunne gennembrydes af hensyn til efter- 
forskningen eller oplysningen af en straffesag på grundlag af editionsreglerne i 
retsplejelovens dagældende $ 748." 


I sagen U 1956.450 H havde politimesteren i Esbjerg begæret rettens kendelse for, 
at politiet fik tilladelse til bl.a. at gennemgå nogle postgiroforsendelser til en mis- 
tænkt i forbindelse med en kædebrevsag efter retsplejelovens regler om edition. 
Politimesteren fik medhold i byretten, men afgørelsen blev omgjort i landsretten, 
hvilket blev stadfæstet af Højesteret. Begge instanser mente, at et sådant indgreb 
skulle bedømmes efter reglerne i retsplejelovens $ 750, altså som et indgreb i med- 


1164 Udvalget tager derimod ikke stilling til status for andre oplysninger vedrørende postgirokonti. 

1165 RB: 2. november 2005, Jørn Bro, s. 24. Berettigelsen af PET's opfattelse af at have haft længere line 
end det almindelige politi på dette område drøftes nærmere nedenfor under konklusionen. 

1166 Bernhard Gomard, Studier i Den danske Straffeproces, (Juristforbundets forlag, 1976), s. 257 f. 

delelseshemmeligheden, som opstiller strengere betingelser for at tillade et indgreb, 
end editionsreglerne gør. Disse betingelser var i den konkrete sag ikke opfyldt, og 
retten afviste derfor at tage politimesterens begæring til følge. 


På baggrund af denne kendelse og en anden afgørelse fra 1970"” konkluderede 
Gomard: 


”Kommunikationsmidlernes normale fortrolighed kan kun tilsidesættes af hensyn 
til en straffeprocessuel undersøgelse eller proces, såfremt de betingelser, som er 
opstillet i Retsplejelovens specialbestemmelser herom, er opfyldt. Disse specialbe- 
stemmelser findes i $ 750 om postforsendelser og telegrammer”. 


Strafferetsplejeudvalget har tilsyneladende ikke været opmærksom på hverken 
højesteretsafgørelsen fra 1956, der fastslår, at postgiroforsendelser er omfattet af 
brevhemmeligheden, eller Gomards kommentar fra 1976, der udelukker anven- 
delsen af de lempeligere editionsregler i hvert fald hvad angår adgangen til at 
gennemgå postgiroforsendelser — de citeres i al fald ikke i udvalgets bet. 1023/84. 

Indgreb i meddelelseshemmeligheden hører til de straffeprocessuelle tvangs- 
indgreb. Man kunne anføre det synspunkt, om ikke det forhold, at postkontoret 
tilsyneladende frivilligt har videregivet de pågældende girokontooplysninger til 
PET kunne karakteriseres som et samtykke, der ville bringe foranstaltningen 
helt uden for tvangsindgrebenes område. Spørgsmålet har både betydning for, 
om man derved suspenderer de materielle betingelser, der efter retsplejelovens 
bestemmelser ellers skal være opfyldt, før et sådant indgreb kan gennemføres, 
og for kompetencefordelingen mellem retten og politiet — altså spørgsmålet om, 
hvorvidt politiet kan foretage et indgreb uden den beslutning fra retten, der el- 
lers er foreskrevet i retsplejeloven. 

Samtykkeproblematikken opstår imidlertid ikke i forhold til indgreb i med- 
delelseshemmeligheden, da de foretages uden den berørtes vidende og tvangs- 
momentet derfor ikke blot ligger i, at foranstaltningen foretages mod men også 


1167 U 1970.873 Ø. 
1168 Bernhard Gomard: Studier i Den danske Straffeproces, s. 258. 

uden den pågældendes vilje.” Om kompetencespørgsmålet skriver Hans Gam- 
meltoft-Hansen bl.a.: 


”Også ved skjulte indgreb (især indgreb i meddelelseshemmeligheden) må reg- 
lerne om rettens kompetence være undtagelsesfri (bortset fra periculum in mora), 
idet samtykke ifølge sagens natur overhovedet ikke kan gives i disse tilfælde””9 


Netop muligheden for periculum in mora (se nedenfor) må siges at gøre udtøm- 
mende op med muligheden for undtagelser vedrørende kompetencespørgsmå- 


let. 


Både i den tidligere bestemmelse om indgreb i posthemmeligheden ($ 750/786) og 
ide nugældende bestemmelser er der under visse omstændigheder givet mulighed 
for at foretage indgreb i posthemmeligheden i påtrængende tilfælde, uden først 
at skulle afvente retskendelse (periculum in mora)."” Politiet skulle/skal i så fald 
snarest muligt og senest efter henholdsvis 3 døgn efter den gamle bestemmelse - si- 
den 1985, inden 24 timer fra indgrebets iværksættelse — forelægge sagen for retten, 
der så afgjorde/afgør, om indgrebet kunne/kan godkendes og om det i givet fald 
kunne/kan opretholdes og for hvilket tidsrum.”” I de eksempler der er beskrevet 
ovenfor, hvor PET har fået oplysninger fra uformelle kontakter om girokonti mv., 
ses der dog ikke at have været tale om ”påtrængende tilfælde”, og PET har da heller 
ikke efterfølgende indhentet en retskendelse, som er forudsætningen for, at man 
kan påberåbe sig, at der har været tale om påtrængende tilfælde, hvor indgrebets 
øjemed ellers ville have været forspildt. 


Det må på baggrund af ovenstående lægges til grund, at oplysninger om post- 
girokonti har været anset for omfattet af posthemmeligheden, og at udlevering 
af oplysninger herom derfor kun lovligt kunne gennemføres ved at iagttage kra- 
vene i retsplejelovens regler om indgreb i meddelelseshemmeligheden, hvorefter 


1169 


1170 
1171 


1172 


Hans Gammeltoft-Hansen: Straffeprocessuelle tvangsindgreb — Retspolitiske studier, 1981, s. 40, og 
samme: Strafferetspleje II. Sigtede — Forsvaret - Efterforskningen — Tvangsindgreb, (Jurist- og Øko- 
nomforbundets Forlag, 1989), s. 80. 

Hans Gammeltoft-Hansen: Straffeprocessuelle tvangsindgreb, s. 118 (fremhævet her). 

Se hhv. retsplejelovens $ 750, stk. 2 (indtil 1978), $ 786, stk. 2 (indtil 1985), og $ 783, stk. 3 (1985 -). De 
nævnte bestemmelser gældende op til 1985 gav dog kun politiet mulighed for at pålægge postvæse- 
net midlertidigt at tilbageholde postforsendelser, ikke at udlevere disse (til retten). 

Hvis retten derimod måtte nå frem til, at indgrebet ikke skulle være foretaget, skulle/skal retten 


indberette sagen til Justitsministeriet. 

det bl.a. alene tilkommer retten at beslutte, at sådanne oplysninger kan gives til 
PET; 

Reglerne om indgreb i meddelelseshemmeligheden blev ændret i 1985, hvor 
der blev indsat et nyt kapitel i retsplejeloven herom.”: Om de nærmere betingel- 
ser for indgreb i meddelelseshemmeligheden efter 1985 henvises der til beretnin- 
gens bind 15. Det har således heller ikke efter 1985 været tilladt at gøre indgreb i 
posthemmeligheden — herunder at gøre indgreb i postbokse og få oplysninger 
om postgirokonti — uden retskendelse. 

Efter det foreliggende synes videregivelsen af oplysninger om bestemte for- 
eningers og personers postgirokonti, herunder bevægelser, underskriftberetti- 
gede mv., til PET at have været i strid med både reglerne om indgreb i med- 
delelseshemmeligheden, der kræver en retskendelse for sådanne indgreb, og 
tavshedspligten efter postlovens $ 12. 


7. Konklusion 


Som det er påvist ovenfor, findes der bestemmelser om tavshedspligt for offent- 
ligt ansatte både i straffeloven og lovgivningen i øvrigt, f.eks. på post- og skat- 
teområderne samt, efter 1987, forvaltningsloven. 

De eksempler på ”uformelle kontakter”, som har dannet udgangspunkt for 
denne gennemgang, stammer som nævnt alle fra før forvaltningslovens vedta- 
gelse, hvor retstilstanden som påvist var noget uklar. Ganske vist nåede både re- 
gisterudvalget, tavshedspligtsudvalget og Justitsministeriet frem til, at der gjaldt 
en ganske omfattende adgang til udveksling af fortrolige oplysninger mellem 
forvaltningsmyndigheder, der gennembrød lovgivningens almindelige tavsheds- 
pligtsbestemmelser, men denne regel var langt fra undtagelsesfri, om end om- 
fanget af henholdsvis hovedregel og undtagelser aldrig er blevet klargjort. 

Mens forholdet vedrørende skattevæsenets videregivelse af oplysninger til 
PET er noget uklart, synes PET's udnyttelse af uformelle kontakter i postgiro- 
kontoret før forvaltningslovens ikrafttræden i 1987 at have været i strid med den 
tavshedspligt, som de pågældende kontakter har haft efter postloven. PET har 
efter retsplejelovens regler om indgreb i meddelelseshemmeligheden endvidere 
ikke haft beføjelse til at indhente sådanne oplysninger uden en retskendelse, 


1173 Kapitel 71. Se lov nr. 227 af 6. juni 1985. 

uanset om postgirokontorerne har været indstillet på at udlevere oplysningerne 
frivilligt. 

Det fremgår ikke helt klart af de forskellige PET-notitser, som er angivet 
som eksempler på oplysninger, der stammer fra uformelle kontakter, hvem der 
har taget initiativet til videregivelsen — om det er den pågældende kontakt, der 
(formentlig efter et praj fra PET om, hvad han/hun skulle kigge efter) på eget 
initiativ har kontaktet PET, når vedkommende mente at have nogle relevante 
oplysninger, eller om PET har rekvireret særlige oplysninger hos kontakterne 
— formentlig er der tale om en blanding. Under alle omstændigheder påhviler 
ansvaret PET i det omfang, tjenesten har modtaget oplysninger i strid med fore- 
liggende regler. 

Jørn Bro har over for Kommissionen bl.a. forklaret, at man forud for rekrut- 
tering af de uformelle kontakter søgte forvaltningsmyndighedens ledelses god- 
kendelse af, at man etablerede den pågældende kontakt.” Hans opfattelse var 
endvidere, at PET nok stod lidt friere end det almindelige politi. Denne opfat- 
telse synes ikke ganske i overensstemmelse med den omstændighed, at PET ikke 
opererer efter et særskilt regelsæt, men med ganske få undtagelser'”> er under- 
lagt samme begrænsninger som det almindelige politi i sin efterforskning, som 
er reguleret i retsplejeloven, herunder reglerne om indgreb i meddelelseshem- 
meligheden. 


Retlig vurdering for så vidt angår perioden 1968-1989 


Som anført foran må det lægges til grund, at PET'S indhentelse af oplysninger om 
nogle foreningers og personers postgirokonti gennem uformelle kontakter i postvæ- 
senet har været i strid med reglerne i retsplejeloven om indgreb i meddelelseshem- 
meligheden - hvorefter indgreb kræver retskendelse - samt med postlovens $ 12. 
Endvidere har Kommissionen som anført i note 1084 konstateret overtrædelse af 
straffelovens bestemmelser om tavshedspligt i forbindelse med indhentelse af jour- 
naloplysninger fra et sygehus. 


1174 RB: 2. november 2005, Jørn Bro, s. 24. 

1175 F.eks. gælder reglerne om anvendelse af agenter ikke for efterforskning af forbrydelser efter straf- 
felovens kapitler 12 og 13, dvs. PET's arbejdsområde, mens reglerne om indgreb i meddelelseshem- 
meligheden i retsplejelovens kapitel 71 er de samme for PET som for det øvrige politi. 

KOMMISSIONENS OVERVEJELSER OM PET's 
BRUG AF PENETRANTER, MEDDELERE MV. 


Indledning 


Kommissionen har overvejet retlige spørgsmål i forbindelse med PET's anven- 
delse af meddelere (kontakter, penetranter mv.). Baggrunden for disse overvejel- 
ser er, at de informationer, som PET på denne måde erhverver sig, ofte vil være 
oplysninger, som PET ellers kun ville have kunnet opnå gennem et straffeproces- 
suelt tvangsindgreb, som PET i mange tilfælde antageligt ikke ville have kunnet 
opnå tilladelse til hos domstolene. Hertil kommer, at PET's meddeler må antages 
ikke at ville have kunnet få adgang til de informationer, som videregives til PET, 
hvis det overvågede miljø, hvori meddeleren færdedes, havde haft viden om den 
pågældendes virke som meddeler for PET. 

Disse spørgsmål rejser flere problemstillinger. Det kan overordnet overve- 
jes, om PET ved brug af meddelere, som under falske foregivender opnår en vis 
grad af tillid hos enkeltpersoner, grupperinger, foreninger eller lignende, der har 
PET's interesse, kan udnytte dette tillidsforhold til at skaffe sig oplysninger om 
disse personer, grupperinger mv. Det kan endvidere overvejes, om der er retlige 
problemer for PET forbundet med meddelerens måde at indhente information 
på, særligt hvis meddelere begår kriminalitet eller anden retsstridig adfærd i 
forbindelse med indsamlingen af informationen. Det kan endelig overvejes, om 
PET's brug af meddelere på den anførte måde kan være en retsstridig omgåelse 
af retsplejelovens regler om straffeprocessuelle tvangsindgreb. 

De juridiske overvejelser i det følgende har en generel karakter og er ikke 
nødvendigvis en dækkende beskrivelse af retstilstanden i den periode, som 
Kommissionens undersøgelse dækker. 

Generelle overvejelser om at handle under dække 


Brugen af meddelere er — som agent provocateurvirksomhed - ikke et straffepro- 
cessuelt tvangsindgreb, men en ”aktivt” efterforskningsskridt. At det begrebs- 
mæssigt er kvalificeret således skyldes bl.a., at der ved en sådan foranstaltning 
ikke nødvendigvis sker indgreb i en beskyttelsesværdig interesse.” 

Retsplejeloven indeholder - og indeholdt i den for Kommissionen relevante 
periode - ikke bestemmelser, der nærmere regulerer politiets brug af meddelere 
(bortset fra reglerne om agents provocateurs).'”” Der er imidlertid ikke tvivl om, 
at brug af meddelere er og har været et almindeligt redskab i politiets efterforsk- 
ning.”? Justitsministeriets Strafferetsplejeudvalg udtalte f.eks. i 1984, at 


”Politiet kan endvidere anvende meddelere, ofte anonyme, der videregiver oplys- 
ninger om påtænkte forbrydelser, og man har i beskedent omfang mulighed for at 
yde sådanne personer dusør for deres indsats””? 


Der er fastsat nærmere regler om PET's meddelere i retningslinjerne fra 1983, 
men herudover er der ikke fra den relevante periode fastsat regler om politiets 
brug af sådanne aktive efterforskningsskridt. Rigsadvokaten har i marts 2005 ud- 
sendt ”Retningslinjer vedrørende meddelere”, men disse har selvsagt ikke været 
gældende i den periode, som Kommissionens undersøgelse angår.” 


1176 Jf. Koktvedgaard og Gammeltoft-Hansen, Lærebog i strafferetspleje, s. 198 og betænkning 1023/1984 
S. 151 om agents provocateurs med henvisning til Gammeltoft-Hansen i U 1979 B15-16. 

1177 Retsplejelovens $ 752, stk. 3, 2. pkt., som også var gældende i den for Kommissionen relevante pe- 
riode, bestemmer om afhøringer af sigtede, at ”Løfter, urigtige foregivender eller trusler må ikke 
anvendes” Denne bestemmelse finder udtrykkeligt kun anvendelse på afhøringer af sigtede og kan 
ikke antages at være til hinder for brugen af meddelere. Bestemmelsen kan ikke anses for et udtryk 
for et overordnet princip om forbud mod brug af urigtige foregivender i politiefterforskning. Som 
det nærmere omtales nedenfor har retsordenen i et vist omfang accepteret brug af meddelere og 
agents provocateurs, og forbuddet i $ 752, stk. 2, 2. pkt. er udtryk for, at sigtede — i modsætning til 
f.eks. mistænkte - har krav på, at visse retsgarantier iagttages. Det er således f.eks. også kun sigtede, 
der i medfør af retsplejelovens $ 752, stk. 1, har krav på af politiet at få oplyst, at de ikke har pligt til 
at udtale sig. 

1178 Se om begrebet ”meddeler” Eva Smith mfl., Straffeprocessen s. 410-413 og ”infiltration” s. 413. Ib 
Henricson, Politiret behandler begrebet ”meddelere” bl.a. s. 274 ff. 

1179 Justitsministeriets Strafferetsplejeudvalgs betænkning 1023/1984 s. 127. 

1180 Rigsadvokatens meddelelser 2/2005 af 9. marts 2005. Forud herfor fandtes alene Rigsadvokatens 
meddelelse 3/96 om udformning af politirapporter i situationer, hvor politiet modtager oplysninger 

Retsordenen har således accepteret, at politiet i sin efterforskning i et vist 
omfang handler under dække og således pga. vildfarelser hos den eller de efter- 
forskede om forholdenes rette sammenhæng kan erhverve evt. belastende oplys- 
ninger om de pågældende. Dette har blandt andet fundet udtryk i retsplejelovens 
regler om agents provocateurs. I disse tilfælde er brugen af en agent provocateur, 
der efter sin natur er en person, der handler under dække, nærmere reguleret.”” 
Såfremt en meddeler, f.eks. en penetrant, deltager i de aktiviteter, som penetran- 
ten er sat til at overvåge, kan den pågældende blive omfattet af retsplejelovens 
regler om agents provocateurs. Der er dog ikke tvivl om, at politiet uden særlig 
hjemmel og uden ekstern prøvelse har kunnet anvende det efterforskningsskridt, 
som brugen af meddelere er, når aktiviteten fra meddelerens side ikke overskri- 
der grænsen til agent provocateurvirksomhed”” og heller ikke rummer indgreb 
i nogen beskyttet interesse. Såfremt meddeleren har handlet på PET'S vegne (i 
modsætning til det øvrige politi), kan forholdet evt. omfattes af retsplejelovens 
$ 754 e, således at retsplejelovens regler om agents provocateurs (i det væsentlig- 
ste) ikke finder anvendelse.” 

PET er således ikke generelt afskåret fra at anvende meddelere på grund af 
karakteren af dette efterforskningsskridt. 


Særligt om forholdet til straffeprocessuelle tvangsindgreb og reglerne 
om Agents Provocateurs 


Situationen kompliceres, når meddelerens adfærd og PET's forhold hertil skal 
bedømmes. Det kan anføres, at PET ikke ved at indskyde en privat mellem sig og 


fra personer, der ønsker at være anonyme, og Rigspolitichefens kundgørelse II nr. 34 af 14. juni 1995 
om dusører. 

1181 Dette spørgsmål behandles nærmere nedenfor. 

1182 Brugen af en penetrant kan i visse situationer naturligvis opleves alvorligere end brugen af en agent 
provocateur. Brugen af meddelere og penetranter er dog ikke af lovgiver oplevet så indgribende, at 
der har være behov for en særskilt lovgivning herom. 

1183 Retsplejelovens $ 754 e undtager fra reglerne om agents provocateurs efterforskning af visse op- 
regnede lovovertrædelser. Bestemmelsen undtager således ikke generelt PET's efterforskning fra 
reglerne om agents provocateurs, men de i bestemmelsen opregnede lovovertrædelser er i kerne- 
området for PET's virksomhed. Såfremt andre politienheder end PET måtte efterforske de opreg- 
nede lovovertrædelser, ville agent provocateurreglerne heller ikke gælde ved denne efterforskning, 
jf. tillige nedenfor. $ 754 e er omtalt nærmere nedenfor. 

en evt. strafbar eller retsstridig aktivitet kan frigøre sig for ansvar eller unddrage 
sig retsplejelovens regler om straffeprocessuelle tvangsindgreb. Det må således 
påhvile PET gennem sine kildeførere at foretage den fornødne instruktion af 
meddelere og i forbindelse hermed løbende at føre kontrol med disses virksom- 
hed. Selv om dette synspunkt som udgangspunkt er korrekt, er det ikke i alle 
situationer til hinder for anvendelse af meddelere. 


Ved ”straffeprocessuelle tvangsindgreb” forstås indgreb i den personlige frihed, 
integritet eller ejendomsret, der iværksættes af politiet, anklagemyndigheden eller 
retten i forbindelse med efterforskning af kriminalitet samt pågribelse og domfæl- 
delse. Indgreb betegner den omstændighed, at der er tale om forhold, der normalt 
er beskyttet af den lovgivning, der vedrører borgernes personlige frihed og inte- 
gritet."% 

Det er karakteristisk for straffeprocessuelle tvangsindgreb, at de foretages med 
lovhjemmel og er underkastet en domstolskontrol, der som oftest skal udøves 
forud for indgrebets iværksættelse, ligesom det er en betingelse for at iværksætte 
et tvangsindgreb, at der foreligger en mistanke af en vis styrke om en i nogen grad 
konkretiseret kriminalitet. 


I overensstemmelse med det ovenfor anførte udgangspunkt kan der ikke herske 
tvivl om, at PET må være afskåret fra at lade en meddeler på sine vegne anvende 
ulovlige indhentningsmetoder, hvorved meddeleren pådrager sig et strafan- 
svar.”% PET kan således ikke aftale med meddeleren, at denne skal begå indbrud 
for derigennem at skaffe PET nogle ønskede oplysninger, også selv om PET ville 
kunne have opnået ransagningskendelse og derved opnå den ønskede informa- 
tion. Hvis PET eller politiet i øvrigt lovligt og uanset retsplejelovens regler om 


1184 Jf. således Eva Smith mfl., Straffeprocessen s. 417. Hans Gammeltoft-Hansen har i Straffeproces- 
suelle tvangsindgreb (1981) s. 29 f. foreslået følgende (foreløbige) definition: ”Et straffeprocessuelt 


tvangsindgreb er en foranstaltning, der udføres som led i en strafforfølgning, og som i mangel af 
særlig hjemmel ville indeholde en strafbar krænkelse af private beskyttelsesinteresser. I Koktvedga- 


ard og Gammeltoft-Hansen, Lærebog i strafferetspleje, s. 189 anføres om straffeprocessuelle tvangs- 
indgreb: ”Karakteristisk for disse indgreb er ikke blot tvangsmomentet, men også at de indeholder 
et angreb på en individuel beskyttelsesinteresse (legeme, frihed, husfred, meddelelseshemmeligheden 
etc.)? 

1185 Visse mindre lovovertrædelser er blevet accepteret, f.eks. ulovlig plakatophængning. Meddeleren 
kan dog herved skifte karakter og omfattes af definitionen af en agent provocateur i retsplejelovens 
$ 754 a. En betydelig del af PET's efterforskning angår imidlertid forhold, der indebærer, at bl.a. krav 
om domstolskontrol og forbud mod civile agenter ikke finder anvendelse, jf. $ 754 e. 

straffeprocessuelle tvangsindgreb kunne aftale med private, at de på politiets 
vegne skulle udføre indgreb vendt mod den personlige frihed, integritet eller 
ejendomsret med henblik på at indhente information eller beviser i en straffe- 
retlig efterforskning, ville dette indebære omfattende muligheder for omgåelse 
af den beskyttelse, som retsplejeloven skal yde borgerne i forhold til statsmagten. 

Det kan imidlertid næppe antages, at PET ved brug af private mellemled i 
alle tilfælde er afskåret fra gennem disse at indhente information, som ellers 
kun kunne opnås ved straffeprocessuelle tvangsindgreb og dermed - normalt - 
domstolsprøvelse. En adfærd, hvorved meddeleren begår lovbrud, rejser tillige 
spørgsmål, om meddeleren herved omfattes af begrebet agent provocateur, der 
nærmere er fastlagt i retsplejelovens $ 754 a. I det omfang, dette er tilfældet, kan 
PET tænkes at have adgang til at modtage oplysninger fra den pågældende ud fra 
tilsvarende principper som dem, der for det øvrige politi følger af retsplejelovens 
bestemmelser. 


De nedenfor omtalte situationer, hvor en meddeler videregiver oplysninger til po- 
litiet, herunder PET, under omstændigheder, hvor oplysningerne ellers kun ville 
kunne være tilvejebragt gennem et tvangsindgreb — f.eks. ved en rumaflytning i 
stedet for meddelerens referat fra et lukket møde — eller hvor meddeleren selv- 
stændigt eller med den eller de overvågede begår kriminalitet for derigennem at 
fremskaffe oplysninger til politiet, har mange lighedspunkter med de aktiviteter, 
som udøves af agents provocateurs, ligesom der kan være afgrænsningsproblemer 
mellem meddelere og agents provocateurs. Det kan derfor være hensigtsmæssigt 
at fremhæve visse centrale bestemmelser om agents provocateurs, hvis brug — i 
modsætning til meddelere — er reguleret i retsplejeloven. 

En agent provocateur er — til forskel fra den blotte meddeler — en person, der på 
forskellig vis indlader sig med kriminalitet med det formål at få gerningsmanden 
til kriminaliteten straffet.” Ved en ændring af retsplejeloven i 1986"” er der nui 
$ 754 a fastsat en definition af de aktiviteter, som efter retsplejeloven skal anses for 
agent provocateurvirksomhed, og som kræver en nøjere regulering. 

Ved en agent provocateurvirksomhed forstås efter $ 754 a, at politiet som led i 
efterforskningen af en lovovertrædelse foranlediger, at der tilbydes bistand til el- 
ler træffes foranstaltninger med henblik på at tilskynde nogen til at udføre eller 


1186 Forud for indførelsen reglerne i retsplejeloven om agents provocateurs var definitionen af en agent 
provocateur ikke ganske klar, og det ovenfor anførte er næppe fuldstændig dækkende. Se om de 
forskellige beskrivelser af en agent provocateur i Betænkning 1023/1984 om politiets indgreb i med- 
delelseshemmeligheden og anvendelse af agenter s. 128 med henvisninger til ældre litteratur. 

1187 Jf. Ændringslov til retsplejeloven nr. 319 af 4. juni 1986. De her citerede bestemmelser er fra bekendt- 
gørelse nr. 567 af 1. september 1986 af retsplejeloven. 

fortsætte lovovertrædelsen. En sådan adfærd er efter retsplejeloven forbudt, med 
mindre nogle betingelser er opfyldt samtidig (kumulative betingelser): 


e der foreligger en særlig bestyrke mistanke om, at en lovovertrædelse er 
ved at blive begået eller forsøgt, 

e andre efterforskningsskridt ikke vil være egnede til at sikre bevis i 
sagen, og 

e efterforskningen angår en lovovertrædelse, som efter loven kan straffes 
med fængsel i 6 år eller derover (dvs. straframmen er mindst 6 år — 
ikke den konkret forskyldte straf), eller en overtrædelse af straffelovens 
$ 289, 2. pkt. 


Herudover gælder, at rettens forudgående godkendelse som regel er en forudsæt- 
ning for at iværksætte et efterforskningsskridt med en agent provocateur, jf. $ 754 
c, ligesom agenten skal være polititjenestemand, jf. $ 754 b. I samme bestemmelse 
er der regler om, at agent provocateurvirksomheden ikke må bevirke en forøgelse 
af lovovertrædelsens omfang eller grovhed (provokationsforbuddet). 

Af særlig interesse for PET er i denne forbindelse, at retsplejelovens $ 754 e be- 
stemmer, at reglerne i $$ 754 a — 754 d, der regulerer brugen af agents provocateurs, 
ikke finder anvendelse ved efterforskning af lovovertrædelser, for hvilke påtale i 
medfør af straffelovens $$ 110 f og 118 a sker efter justitsministerens påbud. De her 
omtalte lovovertrædelser er overtrædelser af straffelovens kapitel 12 om forbry- 
delser mod statens selvstændighed og sikkerhed og hovedparten af straffelovens 
kapitel 13 om forbrydelser mod statsforfatningen og de øverste statsmyndigheder. 
Efterforskningen af disse straffelovsovertrædelser er netop et af kerneområderne 
i PET's virksomhed. 


Såfremt der anvendes en agent provocateur efter retsplejelovens $$ 754 a-d, må 
det antages, at rettens tilladelse til denne brug indbefatter, at agenten meddeler 
politiet en række oplysninger, som ellers ville kræve særskilt tilladelse. F.eks. må 
agenten kunne referere en samtale, som den pågældende har deltaget i og vel 
også overhørt, selv om denne information ellers skulle opnås gennem telefon- 
eller rumaflytning og da efter retskendelse. Ligeledes må oplysninger i tilgænge- 
lige papirer, der ligger fremme, kunne refereres for politiet, selv om politiet ikke 
uden ransagningskendelse kunne have skaffet sig oplysninger herom. 

Brugen af en meddeler kræver ikke godkendelse af retten, men overvejelser 
i lighed med overvejelserne om adgangen til at indhente oplysninger i forbin- 
delse med agent provocateurvirksomhed må gøres. Det er derfor nærliggende at 
antage, at en meddeler til politiet f.eks. kan referere samtaler, udlevere en effekt 
uden værdi (f.eks. et stykke papir) til politiet mhp. fingeraftryksbestemmelse, 
referere fra tilgængelige dokumenter mv., selv om det herved tilvejebragte el- 

lers kun kunne erhverves gennem et straffeprocessuelt tvangsindgreb. Der kan 
dog opstå vanskelige spørgsmål f.eks. ved afgørelsen af, om dokumenter er kom- 
met til meddelerens kundskab i strid med reglerne om brevhemmeligheden. En 
meddelers påvirkning af aktører i det overvågede miljø kan muligvis — også selv 
om der ikke er tale om kriminelle aktiviteter — antage en karakter, der indebæ- 
rer, at indhentelsen af informationer hos de overvågede kan komme i strid med 
beskyttelsen af disse mod selvinkriminering. 

Som anført ovenfor og som illustreret ved de nævnte eksempler indebærer 
brugen af meddelere ikke uden videre, at der foretages indgreb i en beskyttel- 
sesværdig interesse. Det gør der derimod, hvis der sker undersøgelse af nogens 
gemmer mv.. Det gør ingen forskel, at pågældende måske med føje er mistænkt 
for en forbrydelse. Dette følger direkte af, at et sådant indgreb er et straffepro- 
cessuelt tvangsindgreb, hvis foretagelse er reguleret i retsplejelovens regler om 
ransagning. Adfærden vil typisk være ulovlig, hvis den ikke var særskilt hjemlet i 
retsplejeloven under iagttagelse af forskellige retsgarantier. Det er derfor nærlig- 
gende at antage, at en meddeler ikke over for den, der efterforskes ved foranstalt- 
ningen, må krænke en beskyttet interesse ved aktiviteter, der ville være ulovlige, 
hvis de ikke var særskilt hjemlede i retsplejeloven. Brugen af en meddeler på 
denne måde kan efter omstændighederne være en omgåelse af retsplejelovens 
regler om straffeprocessuelle tvangsindgreb. 

Ved afgrænsningen af meddelerens lovlige undersøgelser i forhold til un- 
dersøgelser, der måtte kræve retskendelse, kan der typisk tages udgangspunkt i 
overvejelser om, hvorvidt aktiviteten ville være strafbar eller udgøre en integri- 
tetskrænkelse, hvis forholdet mellem meddeleren og den efterforskede var reelt. 
Dette beror på en konkret vurdering, som i relation til PET's overvågningsakti- 
viteter kan give anledning til særlige vanskeligheder, jf. nedenfor under 4. Som 
mere generelt synspunkt kan det dog formentlig ofte indgå i vurderingen, hvil- 
ken placering den pågældende meddeler har haft i den overvågede organisation. 
Dette vil kunne have betydning for, hvilken grad af fortrolighed der vil præge 
de oplysninger, meddeleren har fremskaffet, og for den intensitet hvormed der 
gennem meddelerens virksomhed er foretaget indgreb i organisationens og dens 
medlemmers forhold. 

I Rigsadvokatens retningslinjer vedrørende meddelere fra marts 2005 anføres 
i pkt. 5, at politiet, før der gøres brug af en meddeler, skal tilkendegive med- 
deleren, at kriminalitet, som meddeleren begår eller har begået, vil blive påtalt 
på samme måde som andres tilsvarende kriminalitet. I de uddybende bemærk- 
ninger anføres bl.a., at meddeleren, der formodes at færdes i et kriminelt miljø, 
må formodes at deltage i den kriminalitet, der begås i miljøet, og at meddeleren 

kan have en forventning om, at der vil blive set gennem fingre med kriminalitet 
eller reageres mindre strengt end sædvanligt, samt at politiet ikke kan medvirke 
hertil. 

Selv om retningslinjerne vedrører tiden efter den for Kommissionen rele- 
vante periode, udtrykker de ganske præcist en problemstilling, der også var gæl- 
dende for politiet og PET indtil 1990, nemlig at meddeleren kan være eller føle 
sig nødsaget til at være deltager i kriminelle aktiviteter for at passe ind i miljøet, 
og at disse aktiviteter således i en vis forstand bliver forudsætningen for at kunne 
give politiet information. Deltagelse i den kriminalitet, som den eller de perso- 
ner, der er under efterforskning eller overvågning, udøver, kan bringe aktiviteten 
under retsplejelovens regler for agents provocateurs. Sådan aktivitet kan kun ske 
i de nærmere regulerede situationer, jf. retsplejelovens $ 754 a, og normalt kun 
efter forudgående retskendelse. 


Særligt om PET's forhold 


I det omfang det ”åbne” politi har adgang til at benytte sig af meddelere efter det 
ovenfor beskrevne, står denne mulighed også åben for PET. For den særlige si- 
tuation, hvor meddeleren deltager i den eller de overvågedes kriminalitet, og det 
dermed kan antage karakter af agent provocateurvirksomhed, gælder - og gjaldt 
— dog for PET's vedkommende, at reglerne om agent provocateur, herunder for- 
buddet mod brug af civile agenter, ved efterforskning af overtrædelser af straf- 
felovens kapitel 12 og $$ 111-115 ikke finder anvendelse, jf. retsplejelovens $ 754 e. 

Det er Kommissionens opfattelse, at de for PET gældende regler ikke gene- 
relt var til hinder for anvendelse af meddelere, herunder penetranter, og at PET 
herved - ved hjælp af private mellemled — under dække har kunnet indsamle in- 
formation som led i sin efterforskning. Det er videre Kommissionens opfattelse, 
at der ved denne brug kan tænkes situationer, hvor anvendelsen klart vil være 
lovstridig (f.eks. tyveri), og andre situationer, hvor anvendelsen er klart lovmed- 
holdelig (f.eks. medtagelse af et stykke blankt papir fra et møde). Mellem disse 
yderpunkter vil der kunne opstå en række situationer, hvor det kan være mere 
tvivlsomt, i hvilket omfang meddelerens aktiviteter på PET's vegne vil kunne 
anses for en retsstridig omgåelse af de for PET gældende regler. 

Kommissionen har ikke fundet det muligt på et abstrakt grundlag nærmere 
at fastlægge den lovlige handlemåde over for den retsstridige. For de meddelere, 
som PET anvender, kompliceres vurderingen af meddelerens adfærd i øvrigt af, 
at det ofte ikke fremgår af sagsakterne, hvorledes meddeleren har opnået sine 

oplysninger, således at der ikke findes tilstrækkeligt bevismæssigt grundlag for 
at tage stilling til, om grænserne for lovlig anvendelse af meddelere er blevet 
iagttaget. 

Det kunne i øvrigt overvejes, om bedømmelsen af betingelserne for at iværk- 
sætte straffeprocessuelle tvangsindgreb nødvendigvis bør være den samme, når 
indgrebet iværksættes efter begæring fra en efterretningstjeneste i forhold til til- 
svarende indgreb, der iværksættes efter ønske fra det ”åbne” eller ”almindelige” 
politi. Navnlig den præventive efterforskning, som karakteriserer en efterret- 
ningstjenestes arbejde, betyder, at betydelige mistankekrav kun vanskeligt (for- 
udgående) kan opfyldes af efterretningstjenesten, når tilladelser til tvangsind- 
greb søges indhentet. Såfremt der består en forskel i vurderingen af det til grund 
for et indgreb liggende materiale mellem en efterretningstjeneste og andre po- 
litienheder, kan det formentlig antages, at forskellen minimeres eller udlignes, i 
takt med at intensiteten af indgrebet øges. 

Statslige arkiver 


Politiets Efterretningstjeneste: 
Emnesager 
Personsager 
Operationssager 
Kildesager 
Administative sager 
Ujournaliserede sager 
Emnekartotek 
Plankartotek 
Gamle retskendelser 
Aftalemapper 
Juristernes kopimapper 
Wamberg-udvalgets mødereferater [WU] 


Statsministeriet 
Regeringens Sikkerhedsudvalg [RSU] 


Justitsministeriet [JM] 
P.O.-sager 
Ujournaliserede sager 
Departementschefens pengeskab 


Udenrigsministeriet [UM] 
Embedsmændenes Sikkerhedsudvalg [ESU] 


Rigspolitichefens embede 
Ujournaliserede sager 

Rigsarkivet [RA] 
Forsvarets Efterretningstjenestes arkiv: 
P.A. Mørchs embedspapirer 
Forsvarets arkiv: 
P.A. Mørchs privatarkiv 


Kommissionens arkiv 
Retsbøger [RB] 
Korrespondance 


Københavns Byrets Grundlovsafdeling 
Retsbøger 


TDC's arkiv 
Retskendelser 


Udenlandske arkiver 


National Archives II, College Park, Maryland 
Record Group 59, Records of the Department of State 
Record Group 218, Records of the Joint Chiefs of Staff 
Record Group 263, Records of the Central Intelligence Agency 
Record Group 273, Records of the National Security Council 
Record Group 353, Records of the Interdepartmental and Intradepartmental 
Committees (State Department) 


George Meany Memorial Archives, Silver Spring, Maryland. 
Irving Brown Papers 


Regenstein Library, University of Chicago 
Congress for Cultural Freedom papers 


Trykte kilder 
UfR (Ugeskrift for Retsvæsen) 
Folketingstidende 1964/65 

Som ministeren har undladt at besvare under henvisning til PET-kommissio- 
nens arbejde, og som er besvaret helt eller delvist i nærværende bind. 


Spørgsmål nr. 135 
Ministeren bedes sende udvalget en statistik over afsagte kendelser om indgreb i 
meddelelseshemmeligheden, som PET har ansøgt om siden 1985. 


Spørgsmål nr. 136 

Ministeren bedes sende udvalget en statistik over, hvor mange underretninger 
om indgreb i meddelelseshemmeligheden retten har udsat eller givet tilladelse 
til at undlade. 


Spørgsmål nr. 143 
Overvåger PET systematisk alle demonstrationer? Hvis ja, er dette så foreneligt 
med PET's opgaver som beskrevet i PET-redegørelsens kapitel 2? 


Spørgsmål nr. 144 
Hvordan adskilles PET's opgaver fra de almindelige politiopgaver i forbindelse 
med en demonstration? 


Spørgsmål nr. 145 
Kan personer, der har deltaget i en lovlig demonstration, blive registreret i PET 
på dette grundlag? 


Spørgsmål nr. 201 
Over for hvilke organisatorer anvendtes penetratorer op til oprettelsen af Wam- 


berg-udvalget i 1964? 


Spørgsmål nr. 205 
Over for hvilke organisationer anvendtes penetratorer i perioden 1964-68? 

Spørgsmål nr. 209 
Over for hvilke organisatorer anvendtes penetratorer fra regeringserklæringen i 
september 1968 til februar 1983? 


Spørgsmål nr. 212 
Over for hvilke organisationer har der efter februar 1983 været anvendt penetra- 
torer — og i hvilke perioder? 


Spørgsmål nr. 215 
Krævede anvendelsen af penetratorer også før februar 1983 udtrykkelig tilladelse 
fra justitsministeren i hvert enkelt tilfælde? 


Spørgsmål nr. 261 
Havde PET andre agenter, overvågere mv. end Anders Nørgaard på Nørrebro, og 
hvad var deres status og funktion i PET? 


Spørgsmål nr. 264 
Har PET ellers benyttet sig af agent provocateurvirksomhed? I bekræftende fald 
hvor og hvornår? 


Spørgsmål nr. 275 

Blev oplysninger om mennesker, begivenheder mv. i forbindelse med antiapart- 
heid-aktioner mv., som PET fik indsamlet, videregivet til andre efterretningsvæ- 
sener, og kan nogle af disse oplysninger være tilgået Sydafrikas efterretningsvæ- 
sen? 


Spørgsmål nr. 276 

Hvad var baggrunden for, at politiet i 1989 ransagede Landskomiteen Sydafrika- 
Aktions kontor og beslaglagde medlemskartoteket, og hvad blev de oplysninger, 
som PET i den forbindelse fik adgang til, anvendt til? Er nogle af disse oplysnin- 
ger givet videre til andre efterretningsvæsener, og kan nogle af disse oplysninger 
være tilgået Sydafrikas efterretningsvæsen? 


Spørgsmål nr. 278 

Ministeren bedes kommentere Gorm Gunnarsens opfattelse af, hvad PET's in- 
teresse for Landskomiteen Sydafrika-Aktion kan skyldes, herunder ikke mindst 
en evt. sammenhæng mellem USAs politik på området på dette tidspunkt og 
udveksling af informationer fra PET til Sydafrikas efterretningsvæsen? 

Spørgsmål nr. 283 
Har informationer indsamlet af PET om lovlig politisk virksomhed nogensinde 
været videregivet til en efterretningstjeneste i et andet land? 


Spørgsmål nr. 286 
Har PET eller PET-agenter medvirket ved indbrud eller lignende hos politiske 
partier, ungdomsorganisationer eller bevægelser? 


Spørgsmål nr. 287 

Har PET eller PET-agenter medvirket ved indbrud hos politiske partier, ung- 
domsorganisationer eller bevægelser, hvor disses medlemsarkiver er blevet fjer- 
net og/eller kopieret? 


Spørgsmål nr. 289 

Blev alle pas ved udrejse af Danmark til lande i Østeuropa med kommunistisk 
styre rutinemæssigt affotograferet i et tidsrum fra 50'erne til 1990? I bekræftende 
fald: Hvorfor? Blev oplysningerne arkiverede? Er de blevet slettet og i givet fald 
hvornår? 


Spørgsmål nr. 305 
Er det normalt, at PET rekrutterer sine agenter blandt personer, som i forvejen 
er kendt af politiet, f.eks. som tidligere kriminelle? 


Spørgsmål nr. 312 
Ministeren bedes oplyse, om PET har ransaget eller foretaget indbrud i DKP/ 
ml's partikontor. I bekræftende fald ønskes oplyst hvornår. 


Spørgsmål nr. 313 
Ministeren bedes oplyse, i hvilket omfang PET har foretaget rumaflytning af 
partiets kontorer og kontrolleret post sendt til partiet. 


Spørgsmål nr. 316 


Ministeren bedes oplyse, i hvilket omfang PET har aflyttet telefoner tilhørende 
DKP/ml og Dagbladet Arbejderen. 

Spørgsmål nr. 322 

Ministeren bedes oplyse, om PET har videregivet oplysninger om DKP/ml - 
herunder oplysninger om lovlige politiske aktiviteter — til andre landes efter- 
retningstjenester. 


Spørgsmål nr. 403 

Kan ministeren oplyse, hvor mange danske statsborgere PET har fået tilladelse til 
at telefonaflytte i perioden 1968-98, hvor mange af disse der senere er blevet rejst 
tiltale imod, samt hvor mange som efterfølgende har fået oplyst, at de er blevet 
telefonaflyttet (som retsplejeloven åbner mulighed for)? 


Spørgsmål nr. 405 


Kan ministeren bekræfte, at der er forekommet eksempler på, at PET har tele- 
fonaflyttet danske statsborgere, uden at der har foreligget en dommerkendelse? 

Forsideillustration: 
Bellahøj politistation. Billedet er fra 1977, hvor PET's Centralafdeling blev placeret her 


(Polfoto). 


Resumé: 

Dette bind beskriver PET's metoder og internationale samarbejde i forbindelse med 
overvågningen og registreringen på det politiske område under den kolde krig. Formålet 
er at fastslå, om tjenesten overholdt de regler, retningslinjer og love, der var gældende for 
PET's virksomhed. 

Den kolde krig var en verdensomspændende konflikt mellem Vest og Øst, og den danske 
tjeneste blev hurtigt en integreret del af det vestlige efterretningssamarbejde. Samar- 
bejdet udviklede sig med tiden fra et transatlantisk og nordisk til et samarbejde med 

de fleste NATO-landes tjenester. Efter 1972 gjorde den europæiske integrationspro- 

ces og kampen mod terror sig i stigende grad gældende. Beskrivelsen behandler bl.a. 
spørgsmålene om suverænitetshåndhævelse, den internationale ”efterretningsbørs” og 
udlevering af oplysninger om danske statsborgere. 

Kildearbejdet er blevet kaldt for PET's ”hjerteblod”. Anvendelsen af personkilder er ofte 
vanskelig, men giver efterretningstjenesten mulighed for at få indsigt i de overvågede 
miljøers selvforståelse og planer. Beskrivelsen gennemgår de forskellige former for kilder, 
PET's praksis på området og effektiviteten af kildearbejdet. 

PET anvendte desuden andre metoder såsom telefonaflytning, rumaflytning, ransagning, 
observation, brevåbning og fotografering. Beskrivelsen af udviklingen i PET's overvåg- 
ningspraksis viser, at tjenesten var relativt lille og havde begrænsede ressourcer. Endelig 
beskrives PET's anvendelse af såkaldte ”uformelle kontakter”, der udleverede oplysninger 
fra offentlige institutioner eller private foretagender. 


